
PREFAȚA 


La 10 Noemvrie s'a împlinit un deceniu dela moartea 
lui Alecsandru Odobescu. Rudele şi un număr foarte mic 
de scriitori s'au adunat în o bisericuţă din Capitală, pen- 
tru ca în rugăciuni şi în pioasă ascultare a cântecelor bi- 
sericești să-i închine câtevă clipe de amintire. Vreo două 
ziare i-au consacrat articolaşe comemorative. Incolo nici o 
manifestaţie. Dovadă ci Odobescu — omul — e aproape uitat, 
cu toată vraja ce o răspândeă odinioară în juru-i, prin cu- 
vântul său şi prin nobila-i înfăţişare. 

Scriitorul însă e viu, căci operele lui au popularitatea 
de mai nainte. Și astăzi încă, cu toată evoluția prozei 
noastre, Odobescu are aderenți entusiaști. Critica zilnică 
continuă a-i menţine un loc de căpetenie printre principalii 
scriitori şi alcătuitori ai limbei române. El farmecă prin 
bogăția neîntrecută şi mlădioşia frazei, prin spiritul cel pro- 
fund şi vasta cultură, atât de rară mai cu seamă la pro- 
zatorii veniți in urma lui. 

Cuvântul din urmă asupra întinsei lui activități, dela 
1855 până la 1895, nu s'a scris însă. Opera lui necesitează 
un studiu amănunțit, prin care să se fixeze pentru tot- 

„deauna meritul ei. Datoria viitorului critic şi biograf va 
fi să arăte dacă valoarea estetică a prozei lui Odobescu 
este sau nu inegală, cum s'a afirmat de adversarii literari 
ai lui. Acelaș critic va aveă să stabilească întrucât Odo- 
bescu a exagerat în întrebuințarea cronicilor pentru îm- 

bogițirea limbei şi a formelor şi care este partea lui în 
alciluirea limbei literare de astăzi. Vrednică de discutat 
va fi apoi cestiunea dacă în lucrările sale a fost mai mult 
poet sau om de ştiinţă, dacă i-a preponderat fantazia, sau 
simțul realităţii. 

Mai ales punctul din urmă ni se prezintă demn de cer- 
cetare, căci multe din lucrările lui, în frunte cu Pseudolky- 
negeticos, sunt un amestec de poezie şi de ştiinţă aridă, în 
cât în întreaga noastră literatură stau unice, cu forma lor. 
Odobescu, — care nici şcoală multă oficială n'a făcut, căci 
a rămas pururea autodidact de cea mai elegantă expresie, 
estet şi savant deopotrivă — n'a tras niciodată linii clare 
de demarcare între cele două câmpuri ale manifestărei spi- 
ritului omenesc. 

Cine va elucidă aceste câtevă direcţii de gândire în opera 
lui, îşi va câştigă un merit pentru literatură. 

Noi de dala asta ne-am propus a-i pregăti terenul prin 
o ediție populară a operelor scriitorului nostru, din cari 
prezentăm aci întâiul volum, întocmit acum, ca un Semn 
de amintire cu prilejul împlinirei a 10 ani dela moartea 
autorului. 

Credem că eră nevoie de o nouă ediție din două motive 
principale. Mai întâiu pentrucă cea tipărită la 1887 este 
vândută şi, spre paguba tuturor, eşită din circulaţie. Al 
doilea, pentrucă aceeaş ediţie aşă cum este, nu e nici com- 
pletă, nici cu totul conştiincioasă. 

in ediţia noastră am ţinut cu cale a face o grupare nouă 
a materialului, nu în ordine cronologică, după cum o fä- 
cuse Odobescu, ci după înrudirea de gen a lucrărilor. Este 
aceasta şi mai rațional, căci scuteşte pe cititor a găsi la 
un loc proza literară cu articole de ştiinţă, sau cu rapoarte 
făcute în chestia reformei învățământului. - 

Volumul nostru prim nu cuprinde decât partea artistică 
a activității lui. Începe cu cele două poezii, fericitele şi 
singurele lui încercări de versificare, apărute în primii lui 
ani de muncă, când poezia romantică a lui Bolintineanu 

stăpâniă spiritele. Urmează nuvelele istorice, scrise în tonul 
popular cronicăresc, cari alcătuesc titlul lui principal de 
prozator-nuvelist ; Pseudohynegeticos, cel elegant, spiritual 
şi bogat în excursii științifice; basmele lui originale şi cele 
traduse şi, la sfârşit, cele două mari povestiri istorice des- 
pre Moţi și Curcani, prin cari ridică două frumoase monu- 
mente vitejiei româneşti de aici şi de dincolo. 

In volumul al doilea vor aveă deci să intre studiile lite- 
rare, cele de archeologie şi de istorie şi o parte din ar- 
ticolele de interes economic şi social, apărute în ziare. Mai 
există apoi un şir de alte studii tot atât de importante, pe 
cari Odobescu a uitat să le primească în colecţia sa. Le 
vom adăugă şi pe aceste. lar dacă onorata familie a ră- 
posatului scriitor ne va pune la îndemână manuscrisele lui 
inedite, de cari s'a făcut amintire prin ziare, credem a-i 
puteă completă opera definitiv, făcând-o întreagă accesibilă, 
publicului. 


30 Nov. 1905. IL. CHENDI şi E. CARCALECHI,. 

ODĂ ROMÂNIEI + 


țara mea iubită! o! mândră Românie! 
Pământ cu râuri d'aur sub boltă azurie! 
Tu, mumă iubitoare a fii nesimţitori 
Ce-adânca ta durere nu poate să remnvie! 
Trecut-au fericirea-ţi ş'a tale săi bători, 
Cum trec l'al toamnei crivăţ plăpânde dalbe flori! 


Când fiii tăi s'adapă cu laptele-ţi cel dulce, 
Şi când cosesc ei spicul ce sânul tău aduce, 
Se mai gândesc ei oare la sfântul legământ 
Ce ţi-au jurat odată, în timpuri mai ferice: 
«Să apere cu braţul străbunul lor pământ, 
«Pănă şi cel din urmă va zace în mormânt?» 


Nu,... a patriei iubire a stins a sa făclie! 
De vechi făgăduinţe nu va nimeni să ştie; 


1 România Literară, 1895, p. 247. 

Dac'a jurat strămoşul, nepotul a uitat. 

Nu,... nu mai e Românul acel ce 'n bătălie 
Uită că copilaşii, sărmanii! zac în sat, 

Lipsiţi de hrana zilei,... când ţara-i de scăpat! 


Eră vremea p'atuncea de n'aveă păs săteanul 
Când cete mii şi sute, când Ungurul ş'Osmanul 
Zdrobiau a lui altare şi pustiau cumplit! 

Când se sculau Românii, pe loc pereă duşmanul! 
Vai! Dunărea spumată ş'Ardealul îngrozit 

Au fost adesea marturi l'al lor măcelărit! 


Românii d'acum însă trăesc cu umilinţa! 
Aci lanţuri d'aramă înjugă conştiinţa, 
Colo pulbere d'aur ascunde putregai. 
Străina uneltire revarsă neştiinţa 

Ş'a ţării neatârnare' e numai ca un pai, 
Luptându-se în viscol cu criveţe de plai. 


Dar ţara-i tot aceea, frumoasă, roditoare; 
Tot limpede e cerul, câmpia zâmbitoare, 

Şi munţii cu pârae, cu piscuri, cu zăpezi; 

Și nopţile de vară tot sunt încântătoare. 

Cu faţa-ţi argintie, tu, lună! scânteiezi 

Şi prin desiş, în crânguri, ca flacări văpăiezi! 


E mută însă firea, când omul n'o învie, 

Când el nu varsă 'ntr'însa suflarea lui cea vie, 
Când duhul libertăţii e stins şi nimicit. 

Ah! vai de acea ţară, — cât de bogată fie, — 
Ai cării fii duc jugul cu cuget umilit... 
D'asupra ei ruşinea 'ntinde-un văl cumplit! 


S'a stins, la noi, s'a stins virtutea strămoşească; 


` Trecut-au vremi de trudă, de luptă vitejească, 


De aspră voinicie pe câmpuri de omor. 

În sânul României acum va să 'nflorească 
O floare care varsă miros încântător, 
A păcii dulce floare, al artelor isvor. 


Să vină cântăreţul al gloriei trecute, 

Să verse focul vieţii în strofele-i plăcute, 
Serbând şi veştezi lauri, şi dafini viitori, 
Ş'atunci vor sună iarăşi acordurile mute ; 
În vinele române vor fulgeră fiori 

Şi orizontul ţării nu va mai fi cu nori! 


Sosi-vei, timp ferice, când trista Românie, 
Ştergând a sa plânsoare, cu mândră bucurie, 
Îşi va vedeă feciorii slăviţi între popoare, 
Nălţând semeţi o frunte ce'n oarba lor mânie 
Vrăjmaşii ţării noastre cătau să o doboare, 
Dar care-o vor încinge cununi isbânditoare! 


Atuncea vor renaşte virtuțile străbune; 
Românul va fi încă vestit prin fapte bune. 
Dar geniul pe dânsul atunci îl va mână 

Şi vorba-i mai puternic atunci o să răsune, 
Acela este țelul! Acolo vei cătă, 

O! patrie română, o! scumpa ţara mea! 


Să furi ca Prometeu, scânteia ce nu pere, 
S'apuci glorioasa cale spre luminoase sfere 
Şi, despicând tăria în zboru-ţi prelungit, 

Să cânţi cu glas d'aramă măreaţa-ţi renviere, 
Şi limpedea-ţi cătare, în veşnicul zenit, 

La steaua nemuririi s'aţinte neclintit! 


Paris, 1852. 

rur6 pe străini, şi mai cu s6mă pe supuşii oto- 
mani, fie ei Turci séŭ Raiale, de a stepâni pro- 
prietăţi pe pământul românesc. Nu ne lipsescii 
acte spre a dovedi cum acest drept al ţărei a fost 
restatornicit de câte ori s'a întâmplat ca el să se 
calce; adese ori chiar, divanurile pământesci şi 
Domnii ţărei aŭ oprit cu totul pe Greci să aibă 
proprietate, fie măcar şi de zestre, pe teritoriul 
nostru; ba une ori “i aŭ şi gonit peste graniţă, 
ca ómen vătămători ţ&rei, cari se aşedase aci 
numai din îngăduinţă şi în nesocotinţa legilor şi 
a stipulațiunilor. 1) 


1) Fără de a mal reaminti aci, întru sprijinirea acestor 
fapte, tóte disposițiunile admise, atât în obiceiele pämêntuluľ 
cât și în dreptul positiv al țărilor române, spre a regula tot 
mere, și adică din timpurile cele mai vechi până la Regula- 
mentul Organic din 1834, cestiunea drepturilor de naturalisare 
şi de împroprietărire ale străinilor, ne va fi de ajuns a însemna 
vre ò câteva din actele care aŭ pus stavilă la pretențiunile și 
la înrîuririle, din ce în ce maï puternice, ale Grecilor. Astfel se 
polii cita chris6vele lui Michatu Vitezul (28 august, 1699), Leon 
Stefan Vodă (23 iulie, 1631), Radu Leon (9 deeemv. 1638); 
acelea ale lui Stefan Racoviţă (1763), Alexandru Ghica (1767) 
şi "Michatu Şuţu (1784), care întăresci un act de acelaş fel al 
lut Ipsilanti; apoi! âncă actul sinodal al clerului din Moldova 
(1 ianuarie, 1752) întărit prin Firman împărătesc, la 1781, pre- 
cum și actele Obștetilor Adunări din Țéra Românéscă (9 martie, 
1823) şi din Moldova (22 martie, 1826), întărite prin chris6vele 
Domnitorilor de pe atunci, Gr. Ghica (1823) şi S. Sturdza 
(1826) și prin Firman special (1829). 

Abié déca mai este trebuinţă a se adauge pe lingă aceste 

ÎNTOARCEREA ÎN ŢARĂ PE DUNĂRE! 


(Ce nu-mi dă Dumnezeu mie 
Un glas tare, sunător, 

Ca să cânt, o, Românie, 

Al tău falnic viitor! 


Ce nu-mi dă, printr'o suflare, 
Versuri pline de dulceţi, 

Ca s'arăt într'o cântare, 

Ale tale frumuseți |! 


Cu ce dulce mulţumire 
M'aş cercà a le descri! 
În ce farmec, ce uimire, 
Aş şti poate-a le 'nveli! 


Aş culege flori şi stele 

P'al tău cer, pe ai tăi munți, 
Şi aşi împleti cu ele 

Cununi pentru-a tale nunţi. 


Vieaţa mea cu bucurie 

Mi aş zdrobi-o "n fala ta, 
Ş'apoi moartea las’ să vie! 
Nemurire-ar fi a ta. 


Te-aşi urcă, mândră. şi tare, 
Pe un tron scânteetor; 
Te-aş face eu mai mare; 
Asta-i singurul meu dor! 


! România Literară. 1855, p. 523. 

Căci, o spun plin de mândrie, 
Te iubesc, țărm părintesc, 

Cu o dragoste mai vie 

Decât toate ce iubesc. 


Te iubesc fără de preget 
Cu acel nestins amor, 
Ce uneşte-al nostru suflet 
De pământul trecător. 


Te iubesc numai pe tine 
P'acest larg, întins pământ, 
Şi nici cerul pentru mine 
Nu se pare-a fi mai sfânt. 


Dacă toţi câţi nasc în tine 
Aşa dragoste-ar simţi, 
Poate-ai fi şi tu. mai bine, 
Poate-atât n'ai suferi. 


Însă, vai! mulţi te apasă, 
Mulţi din sângele-ţi trăiesc 
Şi de doru-ţi nu le pusă, 
Căci chiar ei te asupresc. 


Dar fugiţi, gândiri nouroase 

Ce fericea'mi ofiliţi ! 

Când văd malurile'mi frumoase, 
Măcar un minut fugiţi! 


În a' Dunării talazuri 
Ce s'aîundă în senin, 
Voi s'arunc orice necazuri, 
Voi să 'nnec orice suspin. 

Sunt ferice că 'mi văd ţara, 
Văd curgând Dunărea lin; 
Sub cer neted văd cum seara 
Malul e de taine plin. 


Sus „în deal, peste câmpie, 
În pustiul Bărăgan 

Este scumpa mea moşie 
Cu movila-i de Roman; 


Acolo, în nepăsare, 

Treceau veseli juni'mi ani. 

Au trecut! şi mă 'ntreb: «Oare 
Cei ce vin fi-vor duşmani?» 


Însă inima-mi tresare 

Când gândesc a revedeâ 
Pe pământ, câmpia mare 
Şi pe ceruri, a mea stea, 


Steaua ceea favorită, 
Ce gându'mi copilăresc 
O închipuiă unită 

De pământul românesc. 


Printr'o coardă aurită 
Una d'alta le legam, 

lar la țara meu iubită, 
Privind cerul, îi şopteam: 


«Precum acea stea luceşte 
«Printre stelele cereşti, 

«Aşa inima-mi doreşte 
«Printre ţări, tu să domneşti! 


«Precum veşnic ea colindă 
«Prin eterul luminos, 

«Tot asemeni, triumfândă, 
«Voi s'apuci un drum glorios !» 


Deci, prin tainică-armonie, 
Fii legată d'acea stea, 
Căci a mea copilărie 
Vedeă fericirea 'n ea. 


Orice vis de norocire, 

Ale slavei măguliri, 
'Mi-aruncau câte-o zâmbire 
Prin gingaşe licuriri, 


Acea stea atât iubită 
Îmi vădeă un rai ceresc; 
lar când raza-i aurită 
Scăldă ţărmul părintesc, 


Eu vedeam soarta-i duioasă 
Nălucită'n viitor, 

Ş'a mea inimă .voioasă 
Săltă vesel şi uşor! 


Pe Dunăre, Septemvrie 1855. 

IOANA DARC,. FECIOARA DIN ORLEANS ! 


n veacul al patrusprezecelea după Christos, Franţa avu 
un războiu foarte trudnic cu Englezii. Craiul acestora, care 
dobândise printr'o moştenire oarecare drept la tronul Fran- 

tei, ceri coroana şi sceptrul acestei ţări. 

Mai multe ţinuturi de către miază-noapte, spre pildă Nor- 
mandia, se supuseră de bună voie sau de frica străinului ce 
ameninţă de a cotropi regatul întreg. Dar fiindcă celelalte pro- 
vincii nu primeau aceleaşi condițiuni umilitoare, armata engleză 
intră pe pământul Franţei. Puțin după aceasta muri şi regele 
francez Carol al VI-lea, lăsând un fiu june, slab de minte şi 
de caracter, nedestoinic de a-şi scăpă ţara printr'o voinţă pu- 

. ternică şi vitejească. Englezii nu lăsară să le scape această 
ocazie, ce le erà aşa de favorabilă. 

Archiepiscopul din Winchester, cel mai înverşunat vrăjmaş 
al Franţei, mijloci a se trămite împotriva acestei ţări armate 





1 Calendarul popular pe anul 1852, Bucureşti (Rosetti şi Winterhalter) 
p. 15. Neiscălit. 

numeroase, comandate de vestiţii generali Bedford, Talbot 
şi Suffolk. Oştile englezeşti înaintară slobod pe tărâmul Fran- 
tei, Tânărul rege, în loc de a îmbrăţişă cu foc apărarea ți- 
nuturilor sale, fugi cu desfrânata sa curte dinaintea vrăjma- 
şilor, cari, rie mai găsind în ţară altă împotrivire decât slaba 
apărare a cetăţenilor nedisciplinaţi ai oraşelor, lipsiţi de orice 
ajutor al stăpânirei, câştigară pe loc şi fără multă nevoie 
cele mai însemnate cetăţi. 

Carol al VIl-lea (căci acesta eră numele moştenitorului 
regesc) se trase în castelul micului orăşel Chillion, pe malul 
frumosului râu Loara, şi acolo înconjurat de curteni desfrâ- 
nafi şi prin urmare vânduți străinilor, petreceă chiar dinaintea 
ochilor soţiei sale, o viaţă moale şi nepăsătoare în braţele 
unei ţiitori, numită Agnes Sorel. Muma lui, o cruntă bavareză, 
îl părăsise spre a încheiă alianţă cu Englezii, şi găsise mijlocul 
de a atrage în partea ei mai mulţi din cei mai mari ai curții, 
între care şi pe puternicul. duce de Burgonia, carele aveà oști 
mai numeroase şi mai bine întocmite decât însuşi regele. 
Curtea, în moleciunea sa, deşi mai aveă apărători vestiți ca 
Dunois, Xaintrailles şi alţii, nu se mai socoteă a le trămite 
ajutoare, şi astfel, se stingeă depe faţa Franţei orice scânteie 
de împotrivire cotropirei străine. 

Poziţia deveneă din zi în zi mai grea; Englezii amenințau 
de a supune oraşul Reims, în cari se încoronau regii Franţei, 
şi de a unge pe tânărul lor rege Henric al II-lea, carele se 
pregăteă a trece în ţara supusă. Atunci coroana erâ perdută 
pentru Carol, şi Franţa deveneă o provincie engleză, căci tronul 
trebuiă să rămână celui dintâiu încununat. Carol păreă a fi 
nepăsător chiar de interesul său şi lăsă vrăjmaşii să înainteze 
mereu pe tărâmul Franţei, fără de a înţelege că, vrăjmaşul 
fiind la porţile oraşului Orleans, aproape de Chillion, el însuşi 
şi curtea lui se aflau în cel mai mare pericol. O astfel de 
nepăsare pănă a-şi uită chiar interesul personal, e greu de 
înţeles ! Însă, fiindcă pe atunci poporul vedeă în rege perso- 
nificarea patriei, îl respectă, il iubeă, îl credeă frumos, blând 

şi bun, îi da toate virtuțile pe care nu le aveă, şi vreă cu 
tot dinadinsul să-l scape, chiar fără de voinţa sa. 

O voi, şi îndată o şi făcu! 

„Către apusul Franţei, la poalele munţilor Vosgii, se des- 
tinde provincia Lorenei, acoperită cu păduri stufoase, în rariş- 
tele cărora se văd puţine cătune, compuse abia de vreo câteva 
colibe ; mai încolo sunt păşuni verzi, bogate şi adăpostite de 
munţii măreţi ce le stau în preajmă. Locuitorii acestei ţări 
liniştite găsesc în acele câmpii hrana frumoaselor turme ce 
sunt singura lor avuţie. Domremy eră unul din aceste mici 
sate; el eră supus mânăstirii din Remiremont. Într'una din 
colibele sale se născu, pe la anul 1410, o copilă care eră 
ursită a scăpă ţara ei. Ea eră al treilea copil al unui plugar 
Iacob Darc şi a Isabelei Rome; părinţii îș puseră numele Ioana. 

Pe când fraţii ei mergeau cu tatăl lor să muncească la câmp 
sai să pască vitele, Ioana rămâneă acasă lângă muma ei, care 
o puneâ să coasă sau să toarcă. Nu ştiă nici să scrie, nici 
să citească; dar maică-sa o învăţă tot ce ştiă dânsa, despre 
cele 'sfinte, şi astfel sufletul loanei se umplu de un simţimânt 
religios, simplu şi adânc; sorbi credinţa deodată cu laptele 
mumei sale, şi totdeauna lucrurile care le primim în noi astfel 
prin sânge şi prin lapte, sunt pline de viaţă, sunt viaţa chiar! 
Ea avù ş o prietenă din copilărie, Haumeta, ce era cu trei 
sau' patru ani mai tânără decât dânsa. 

Din fire eră blândă, simplă şi bună; căută bolnavii din sat 
şi mângâiă pe săraci; ea mergeă bucuros la biserică, se spo- 
vedeă foarie des; iar când ţăranii îi ziceau că prea e cuvioasă, 
ea se roşeă şi nu răspundeă nimic. Toţi o iubeau, toţi ziceau 
că este cea mai bună fată din sat. Dar pe lângă toate daru- 
rile, ea mai aveă şi pe acela de a fi frumoasă şi plină de 
putere. 

Aproape de casa ei cea părintească se află un codru mare 
ce se numeă Dumbrava cu Stejarii se ziceă că Ursitele aveau 
obicei de a colindă printr'acea pădure şi că ele se opreau 
mai ales sub un carpin vechiu, ce eră lângă o fântână, unde 
veneau sı cânte copiii cei mici şi atârnau cununi de crăcile 

lui. Ioana auzi toate aceste basme, pline de poezie; însă ţara 
ei era plină de o altfel de poezie mai sălbatică, mai crudă, 
mai viforoasă şi mai adevărată, adică războiul. loana află rana 
cea grozavă a ţării sale; ea văzu viind fugari sărmani şi-i 
ajută, biata fată, pe cât putu. Părinţii ei însfârşit fură siliţi să 
fugă, şi la urmă, dupăce se risipiră tâlharii, ei se întoarseră 
îndărăt, găsiră satul prădat, casa jefuită, biserica arsă, şi astfel 
află loana ce vreă să zică războiul. Ea înţelese cât de puţin 
creştinesc, este acel lucru, se spăimântă de acea domnie a 
diavolului şi vrù să afle dacă Dumnezeu va iertă ca acest fel 
să fie în totdeauna, dacă el nu se va îndură a pune sfârşit 
acestor tâlhării, dacă nu va trimite un mântuitor, precum tri- 
misese de atâtea ori norodului lui Israel, când pe un Gedeon, 
când pe o ludită. Ea ştiă că adesea o femeie scăpase poporul 
lui Dumnezeu şi că femeea eră menită a strivi cu piciorul ei 
pe şarpe, precum văzuse în biserică, pe sfânta Mărgărita cu 
sfântul Mihail, călcând sub picioare un balaur. 

O zi de vară, zi de post, pela amiazi, loana fiind în gră- 
dina tatălui său, aproape de biserică, văzu o lumină mare şi 
auzi un glas zicându-i: «loano, să fii bună şi cuminte, şi să 
mergi des la biserică!» — Sărmana copilă fu foarte spăimân- 
tată. Altădată auzi iarăşi un glas şi văzii o lumină, în care 
i se arătă un bătrân înţelept şi mândru, cu aripi în spate,- 
zicându-i : «loano, mergi de scapă pe regele Franţei şi-i dă 
ţara înapoi!» Ea răspunse tremurând: «Doamne, eu sunt o 
biată fată, şi nu voi şti nici să mă lupt, nici să mân oastea 
la războiu!» Glasul îi răspunse: «Te vei duce către domnul 
Baudricourt, căpitanul din Vaucouleurs, care te va trămite 
către rege. Sfânta Ecaterina şi sfânta Mărgărita îţi vor da 
ajutor !» — loana rămase plină de mirare şi începu a plânge, 
neştiind care îi va fi soarta în viitor. 

Acel înţelept fusese chiar sfântul Mihail, groaznicul Arhan- 
ghel al judecăților şi al bătăliilor. El mai veni, şi, spre a-i da 
inimă, îi povesti jalea cea mare de care era cuprinsă ţara 
Franţei. in urma lui veniră umbrele albe ale sfintelor, încon- 
lurate cu făclii, împodobite cu cununi, plângând cu un glas 


22 AL. ODOBESCU 


dulce şi pătrunzător. loana -plângeă şi dânsa, iar când sfintele 
şi îngerii o părăseau, ea ziceă suspinând: «Cum aş fi vrut 
să mă fi luat îngerii cu dânșii!» 

Pănă atunci ea nu auzise decât scumpul glas al maicii sale ! 
Acum ea auzeă glasurile puternice ale îngerilor, care-i cereau 
să părăsească casa părintească şi pe muma ei, să lase gră- 
diniţa ce stă la poalele bisericii, de unde păsările veneau să 
mănânce din mâna ei — atât de mare eră blândeţea acelei 
sfinte fete, încât păsările cerului veneau către dânsa! — şi... 
să meargă să vorbească oamenilor şi să comande ostaşilor. 

Cinci ani petrecu astfel loana, într'o luptă groaznică şi ne- 
contenită. Două autorităţi îi porunceau lucruri deosebite. Tatăi 
ei o opreă în coliba lui, iar îngerul îi ziceă să plece, să pună 
mâna pe arme şi să-şi scape ţara. Tatăl ei, ţăran cam gro- 
solan dar cinstit, jură că, dacă fiică-sa se va duce cu oastea, 
el cu mâinele lui o va strânge de gât. Ce să facă ea dar? 
căci în orice chip trebuiă să fie neascultătoare unei puteri. 
Aceasta fu o luptă groaznică. 

Părinţii ei împotrivindu-se cu totul la întreprinderea sa, 
voiră să o mărite. Un flăcău din acelaş sat pretinse că, fiind 
copilă îi făgăduise să'l ia de soţ. Ioana se apără cu putere 
dinaintea judecății; dar însă, ca să scape din mâna părinţilor, 
ea trebuiă să atragă în parte-i vreo rudă; ceeace era foarte 
greu. Un unchiu al ei primi însfârşit să vorbească despre 
dânsa cu căpitanul din Vaucouleurs; acesta îi răspunse să o 
ducă îndărăt la tatăl ei, bine pălmuită. Insă loana, în loc de 
a-şi pierde curagiul, voi să meargă singură la domnul Bau- 
dricourt. Minutul hotăritor sosi; îmbrăţişă pe toate prietenele 
ei şi le lăsă sub paza Domnului; numai pe Haumeta, ade- 
vărata ei prietenă şi tovarăşă, nu voi s'o vază; despărţirea 
ar fi fost prea crudă. Astfel părăsi satul şi familia ei pentru 
totdeauna. 

Ajunse în oraşul Vaucouleurs, îmbrăcată 'cu haine de ţă- 
rancă, roşii şi groase, şi trase cu unchiul ei, la nevasta unui 
ferar care o primi cu prietenie; se duse la Baudricourt şi-i 
zise cu un ton hotărit că Dumnezeu o trimite către rege, 

spre a-i spune să nu se lupte pănă-i va veni ajutor din partea 
lui; să aştepte pănă în postul cel mare şi atunci Dumnezeu 
se va milostivi cu ţara Franţei şi o va ajută, căci această 
ţară nu este numai a regelui, ci e chiar a lui Dumnezeu. 

Căpitanul se miră mult 'şi, temându-se să nu fie vreo is- 
pită a diavolului, se sfătui cu preotul, carele povăţui pe Ioana 
să se întoarcă la părinţii ei. Dar poporul nu se mai îndoiă 
despre sfinţenia fecioarei; el alergă din toate părţile ca s'o 
vază. Un cavaler întrebă dacă Englezii vor fi goniţi din ţară; 
ea răspunse că «trebuie să meargă către rege înaintea Paş- 
tilor, chiar de i s'ar toci pe drum picioarele pănă la genunchi, 
şi că nimeni pe lume nu va puteă să cotropească ţara ei». 
Atunci toţi orăşenii din Vaucouleurs deteră bani spre a i se 
face o îmbrăcăminte de războiu, şi loana plecă către Chillion. 

Calea erà grea şi primejdioasă ; ţara eră plină de tâlhari; 
nu mai erau nici drumuri uici poduri, şi a călători astfel cu 
vreo cinci sau şease ostaşi numai, era primejdios pentru o 
fată. Ea însă nu se spăimântă; prea eră curată ca să se 
teamă de ceva, şi cu toate că eră şi tânără şi frumoasă, îm- 
prejuru-i se revărsă ca un cerc luminos şi religios, care im- 
puneă respect celor ce o înconjurau. Trecù dar cu o linişte 
vitejească printr'acea ţară pustiită şi plină de hoţi; iar când 
tovarăşii ei descurajaţi voiau să o părăsească, ea le ziceă; 
«Nu vă temeţi de nimic; Dumnezeu îmi pregăteşte calea. De 
aceea m'am născut !» A 

Când ajunse în Chillion, erà împotriva ei o aşa mare opu- 
nere, încât a trebuit ca sfatul să se adune spre a discută 
dacă se cuvine sau nu ca ea să vadă pe rege. În sfârşit re- 
gele o primi cu cel mai mare alai. Eră seară; cincizeci de 
făclii luminau sala, unde stau îmboldiţi peste trei sute de 
cavaleri, nerăbdători să vadă p'acea fermecătoare, ce făcuse 
atâta sgomot. 

Fermecătoarea eră o biată fată de optsprezece ani, frumoasă, 
înaltă şi bine făcută. Ea intră simplă ca o păstoriţă, ceru să 
vadă pe rege, căruia, sărutându-i genunchii, îi zise: «Doamne, 

eu sunt loana Fecioara, şi viu din partea lui Dumnezeu, ca 
să scap ţara şi pe tine însuţi !» 

După Dumnezeu, Franţa eră totul pentru dânsa, sau, şi 
mai bine, ea amestecă aceste două iubiri într'una şi aceiaş. 
«A duce războiu împotriva sfintei țări a Franţei, ziceă ea, este 
a război împotriva Domnului lisus», 

Dar vrăjmaşii ei cercară a-dovedi că ea este o vrăjitoare, 
şi numiră un sfat de vreo cinci episcopi ca să o cerceteze. 
loana răspunse la întrebările acestora cu simplitatea ei obi- 
cinuită, şi judecătorii, văzând-o aşa de nevinovată, o decla- 
rară de adevărată trămisă a lui Dumnezeu. Atunci nimeni nu 
mai stătu la indoială şi regele, dându-i pe seama ei o roată. 
de ostaşi, ea plecă călare pe un armăsar negru, îmbrăcată cu 
veştminte bărbăteşti şi cu arme albe, ţinând în mână o mică 
secure şi în cealaltă un paloş strălucitor. Steagul ei era alb 
şi semănat cu flori de crin; pe dânsul erau scrise sfintele 
cuvinte : «lisus şi Maria». 

Astfel ajunse loana în oraşul Orleans, la opt ceasuri seara, 
în ziua de 29 Aprilie. Ea nu puteă să înainteze de mulţime; 
toţi voiau să se atingă cel puţin de calul ei. Orăşenii se uitau 
la dânsa, precum s'ar fi uitat la Dumnezeu. Ioana, vorbind 
mereu poporului cu o mare blândeje, ajunse pănă la catedrala 
cetăţii, unde descălică spre a face o rugăciune. 

Oraşul Orleans se află înconjurat de mai multe cetăţui pe 
care le stăpâneau Englezii. Fecioara dete ocolul zidurilor ce- 
tăţii, spre a le vizită şi înaintă chiar pănă către meterezele 
englezeşti. Tot poporul, adică bărbaţi, femei şi copii, îmbătaţi 
de religiune şi de războiu, păşeă fără temere în urma ei. Ea 

_veneă seara la denie în biserica Sfintei cruci, şi acolo toată 
Jumea lăcrămă de bucurie împreună cu dânsa. 

Pănă aci ea nu fusese niciodată în bătălie. Într'o noapte 
se scoală deodată: «Doamne! strigă ea, sângele oamenilor 
noştri curge ! Daţi-mi curând armele şi calul!» Pe urmă plecă 
în goana mare; pe drum, întâlnind răniţi pe cari-i aduceau 
în oraş, ea zice: «Niciodată n'am văzut curgând sânge de 
Francez, fără ca să mi se ridice părul de groază !» 

În noaptea aceea Francezii atacase o cetăţuie engleză, fără 
să dea de ştire loanei; dar încercarea lor nu izbuti; ei se 
turburară şi fugiră cu neorânduială. Însă, cât se ivi chipul 
măreț al Fecioarei pe câmpul de bătaie, fugarii se întoarseră, 
inima le veni la loc; peste puţin învinseră cetăţuia şi din 
Englezi abia scăpară câţiva ascunşi sub veştminte de călugăr. 
Aceasta fu cea dintâiu isbândă a loanei, şi cu toate acestea, 
ea plânse mult văzând atâţia oameni, atâţi fraţi morţi pe 
câmpul de luptă. ; 

Mai rămâneă Englezilor o cetăţuie însemnată. loana se porni 
asupra-i, cu o mulțime de ostaşi şi cetăţeni, strejile oraşului 
nu voiră să-i deschidă porţile, poporul le sparse şi eşi. Soa- 
rele răsăreă pe deasupra Loarei când toţi se aruncară în 
luntri ca să treacă pe celalt mal unde se află cetăţuia ; ajun- 
seră pănă la poalele ei şi simţiră lipsa de artilerie. Englezii se 
apărau vitejeşte. Fecioara, văzând că luptătorii începeau a 
slăbi, se asvârii într'un şanţ, luă o scară, o puse pe zid, dar, 
când încercă a se sui, o săgeată i se înfipse în umăr şi ea 
căzi ; durerea o supuse un minut; dar pe loc se sculă iarăşi 
şi strigă plină de vitejie: «Când veţi zări steagul meu sus pe 
zid, atunci să intraţi!» Cei din oraş care priveau după me- 
tereze această luptă crâncenă, nu putură să se mai oprească ; 
deschiseră porţile şi deteră năvală pe pod. Gloata veneă ca 
o mare împotriva Englezilor; aceştia spăimântaţi, fugiră, pă- 
răsind cetăţuia în mâna biruitorilor. Întracest chip fu scăpată 
cetatea Orleans. Englezii se retraseră către miază-noapte, în 
oraşele Jargeau şi Bogency ; iar Ioana, întorcându-se la Carol 
al VIl-lea, îl rugă să meargă la Reims, spre a fi încoronat. 
Dar, de vreme ce multe din oraşele ce se aflau pe calea 
Reimsului erau încă stăpânite de vrăjmaş, hotărî să curețe 
mai înainte toată calea aceea de orice oaste duşmană. 

Francezii întâiniră pe Englezi lângă cetatea Patay; aceştia 
stau la îndoială dacă trebue sau nu să se bată; însfârşit lupta 
începu; generalul Talbot fu prins şi două mii de Englezi 
acoperiră câmpia cu trupurile lor. Fecioara plângeă văzând 

atâţia morţi şi dojeneă cruzimea cu care ostaşii biruitori lo- 
veau şi vindeau pe cei robiţi. 

După această izbire însemnată, care smulse din mâna En- 
glezilor o mare parte din tărâmurile isbândite de dânşii, loana 
cerù ca regele să vină negreşit la Reims. Mai mulţi curtezani 
se împotriveau acestui plan, dar stăruința Fecioarei fu atât de 
mare încât voinţa i se făcii. Moleşitul prinţ, urmând dorinţei 
poporului întreg, plecă cu curtea sa. Însă pe drum el întâm- 
pină împotrivire din partea oraşului Troyes, care nu voiă să-i 
lase trecerea slobodă. Atunci sfatul se adună şi chibzui de 
mar fi mai bine să se întoarcă la Chillion. loana plină de 
inimă, lăsându-i să-şi urzească planurile sub cort, puse mâna 
pe arme, începu atacul oraşului, îl supuse, deschişe porțile 
regelui şi, infruntând toate pedicile, duse pe Carol al VII-lea 
pănă în oraşul Reims. 

Acolo se făcii încoronarea lui cu cea mai mare pompă. 
Franţa, dobândind un rege pământeari, dovedi că mai are 
într'însa puterea de a-şi susţine neatârnarea. loana, care pre- 
gătise cu atâtea trude această mare sărbătoare ce umpleă ţara 
de bucurie, simţindu-şi acu misiunea sfârşită, îngenuchiă 
dinaintea lui Carol şi-i zise : «Înalte Doamne, eu am avut datorie 
să scap Orleansul, să te ung rege şi să-ţi pun pe cap co- 
roana Franţei. Mulţumesc lui Dumnezeu că m'a ajutat întru 
toate acestea! Însă acum dă-mi voie să mă întorc în sat 
la mine». 

Nimeni nu voi s'o lase să plece; aşa şi dânsa, supunân- 
du-se rugămintelor regelui şi poporului, rămase la curtea 
lui Carol. 

Prin ajutorul ei Franţa îşi redobândise adevăratu-i rege; 
dar acestuia, întronat de puţin timp, îi lipseă o capitală, căci 
Parisul era încă ocupat de vrăjmaş. Deci toate armele se por- 
niră înspre dânsul pentru a-l scăpă. loana începu atacul ; dar, 
după ce luă cu asalt un rând de metereze, căzu rănită rău 
în piept. De atunci puterea ei începi să scadă; ea simţea 
schimbarea ce se făcuse într'insa şi ziceă adeseori duhovni- 
cului ei: «De voi muri peste puţin, să spui regelui să zi- 


IOANA DARC, FECIOARA DIN ORLEANS 27 


dească biserici în cari se vor face rugăciuni pentru cei ce au 
murit întru apărarea țării». De mult ea zisese: «Întrebuin- 
țaţi-mă căci n'am să mai fiu cu voi mai mult de un an». 
Toţi o priveau ca o sfântă, dar ea dimpotrivă le arătă că 
n'are nicio putere de a face minuni. Astfel, odată, o doamnă 
rugând-o să pună mâna pe nişte cruci şi pe nişte mătănii 
spre a le sfinţi, ea îi răspunse zâmbind: «Pune şi dumneata 
mâna şi tot una va fi». 

Dela Paris, ea se duse cu oastea ca să scape târgul Com- 
piegne. Aici aveă să se sfârşească viaţa ei cea războinică, ca 
să înceapă pentru dânsa o viaţă de suferințe amare. Eşind 
odată din oraş cu o ceată, se văzu în mijlocul vrăşmaşilor, 
părăsită de ostaşii ei, care se retrăsese în cetate. Apucă şi 
dânsa înapoi, dar găsi porţile închise şi căzu în mâinile unui 
cavaler din Burgonia, numit loan de Ligny, care o vândi 
Englezilor pe zece mii de franci. Aceştia, pregătindu-se a o 
ucide, o închiseră într'un turn, de unde ea încercă să scape, 
sărind pe fereastră. Strejile ce păzeau împrejur, o prinseră. 
Inima ei era în Compiegne şi, de câte ori îi vene în gând 
că străinii vor puteă luă acea cetate şi vor intră iarăşi în 
miezul Franţei, plângeă cu desnădăjduire şi cădeă în ge- 
nunchi, rugând pe Dumnezeu să o strămute intr'o clipă în 
tabăra franceză. 

Inchizitorii ei, băgând de seamă, după mai multe ale ei 
încercări, că va puteă să fugă din turnul unde erà închisă, 
o duseră în oraşul Rouen, ca să i se facă acolo şi judecata. 

Omul însărcinat cu acest proces eră un episcop numit 
Cauchon, vândut Englezilor şi duşman înverşunat al loanei. 
El, cu tovarăşii lui, încercă prin toate mijloacele a dovedi câ 
loana este eretică şi vrăjitoare; dar credincioasa copilă răs- 
punse cu atâta simplitate şi cu atâta hotărire, în cât adesea 
înmărmuriă pe iscusiţii ei judecători. La orice întrebări i se 
făceau asupra legii şi a bisericii, ea răspunde cu acea cre- 
dinţă fierbinte a unei inimi curate şi fără de pată; iar când 
îi ziceau că nu e creştină şi că trebue arsă pe piaţă, ea le 
răspundeă, arătându-le cerul: «Aduceţi-vă aminte că este 

colo sus un jude şi pentru voi!» Şi judecătorii turburaţi, se 
risipeau lăsând pe a doua zi judecata; astfel se petreci un 
timp destul de lung. Englezii erau foarte supăraţi de această 
întârziere; ei cereau ca loana să fie arsă pe loc. In zadar se 
sileau bieţii cărturari să le dovedească cum că trebue ca 
„această faptă să aibă cel puţin un văl, o umbră de dreptate; 
neputând a mai răbdă nici un fel de prelungire a judecății, 
porunciră lui Cauchon să grăbească cu cât se va puteă mai 
mult sfârşitul acestei grozave istorii, ameninţându-l că-l vor 
spâuzură pe dânsul însuşi, dacă nu le va ascultă straşnica 
poruncă. 

In timpul acesta, Ioana sufereă chinuri grele în temniţa ei; 
expusă la batjocura unor soldaţi mojici, cari dormeau chiar 
în chilia ei, legată cu fiare întrun colţ pe un mănunchi de 
paie, fără să se poată mişcă, ea nu aveă altă apărare decât 
hainele ei bărbăteşti. Noaptea şi ziua ea veghiă deşteaptă 
spre a-şi păstră cinstea, impunând mai mult paznicilor prin 
puterea morală a înfăţişării ei. Intr'această tristă poziţiune 
petreci ea, sărmana, sărbătorile Paştilor. Ce durere puteă fi 
mai adâncă pentru dânsa, care eră învățată cu drăgălaşele 
mângâeri ale mumei sale, decât aceea de a petrece aceste 
sărbători, în care toţi oamenii suferă şi se bucură împreună, 
singură şi părăsită în fundul unei închisori întunecoase ? Paz- 
nicii ei fură aşa de crunţi, încât nici voie nu-i deteră să 
meargă la biserică. Poarta ce se deschide pentru toţi în 
noaptea Invierii, rămase închisă pentru dânsa! | 

După sărbători, judecata începu iarăşi. Cu toată slăbiciu- 
nea în care căzuse, ea rosti aceste cuvinte pline de tărie: 
«Tot ceeace am făcut, bine am făcut. Ştiu că Englezii mă 
vor ucide, crezând că după moartea mea vor dobândi ţara 
Franţei; dar chiar de'ar fi dânşii de o sută de mii de ori 
mai mulţi de cum sunt acuma, nu vor puteă dobândi această 
țară!» Judecătorii, întărâtaţi şi mai mult împotriva ei prin 
aceste cuvinte, de altă parte speriaţi de amenințările Engle- 
zilor şi desnădăjduiţi de a găsi în apărarea din grai a Ioanei, 
vreun cuvânt prin care ar fi putut s'o învinovăţească de 

erezie, începură a-i găsi vină în îmbrăcămintea ei. O între- 
bară de ce steagul ei fusese cel dintâi la încoronarea rege- 
lui; ea răspunse: «De oarece a fost cel dintâi la muncă, 
trebuiă să fie şi cel dintâi la cinste». Pe urmă o învinovă- 
tirä că a purtat veştminte bărbăteşti, ceeace nu se cuveniă 
sexului ei. Atunci ea nu ştii negreşit cum să se apere; o 
ruşine feciorească o opreă să spună care fusese adevărata 
pricină a acestui port. Judecătorii nu lăsară să le scape 
această întâmplare, şi, numind-o în obşte vrăjitoare şi făcă- 
toare de farmece, hotăriră să o arză. 

Pe acea vreme, Carol al VII-lea nici nu se gândiă la Ioana ; 
acea fecioară ce-l scosese din ticăloasa şi moleşita lui viaţă, 
spre a-l aşeză pe tronul unei naţiuni care numai prin pute- 
rea ei devenise biruitoare, acea simplă şi eroică fată; dela 
câmp, eră cu totul uitată de dânsul; nici chiar un simţimânt 
de recunoştinţă nu-l împinse a cercă să o răpească din mâi- 
nile gâzilor ei. Curtezanii lui, oameni corupți şi plini de ură 
şi de pizmă impotriva loanei, se siliau mai mult să o şteargă 
pe deplin din aducerea aminte a slabului rege. 

De şi ea ar fi avut drept a se plânge de această uitare, 
însă loana nu rosti un cuvânt împotriva lui Carol; ea vedeă 
într'însul țara întreagă, unsul lui Dumnezeu ; ar fi crezut că 
face un păcat mare, dacă ar fi învinovăţit o fiinţă ce i se 
păreă vredniră de cel mai cuvios respect. 

Dar minutul hotăritor sosi. loana, legată pe o căruţă des- 
velită, fu adusă în mijlocul poporului pe piaţa mare din 
Rouen. Acolo, mai mulţi preoţi, vânduți Englezilor, decla- 
mară cuvinte prin care înfiorau pe sărmana fată, vestindu-i 
moartea sa chiar în acel loc, şi dovedind poporului că ea 
este nelegiuită şi eretică. 

Locul de moarte eră pregătit; o mulţime de soldaţi en- 
glezi înconjurau piaţa, bătându-și joc de biata fecioară. Popii, 
voind să-i prelungească suferinţele, începură a-i face deose- 
bite întrebări despre legea şi faptele sale; dar ostaşii nerăb- 
dători o smulseră de dinaintea lor şi o legară pe rugul unde 
eră să fie arsă. Văzându-şi atunci moartea de aproape, ea 

ceri o cruce; un cavaler englez făcu cu două surcele o cru- 
ciuliță, şi i-o dete, râzând. Ea o sărută cuvios şi o puse pe 
sân. Preoţii o afurisiră în numele bisericii. Gâdele puse foc 
jemnelor dela rug. loana îl văzu de sus şi nu puti să oprească 
un strigăt plin de fiori. La urmă călugărul ce eră lângă dânsa 
se cobori jos, şi flacăra începi a se încinge... 

In minutul când o atinse, nenorocita fată tresări şi ceru 
aiazmă ; dar îndată capul îi căzu pe sân, şi mai strigă 
odată : «lisuse |...» Vâlvoarea de flăcări o înconjură de toate 
părţile. 

Două mii de oameni plângeau la această tristă privelişte; 
unii Englezi numai se sileau a rânji; dar după ce văzură 
trupul Ioanei schimbat în scrum şi cenuşă, ei fură pătrunşi 
de o mustrare de cuget adâncă şi alergară în toate părţile 
cu un fel de spaimă groaznică, strigând în gura mare: «Am 
omorât o sfântă !» 

Aceste cuvinte, eşite din gura unui vrăjmaş, erau foarte 
adevărate; ele vor rămâneă, şi viitorimea le va crede; în- 
iradevăr sfântă a fost loana Darc, Fecioara din Orleans, în 
privinţa religiei şi a iubirei către ţara sa. 


Paris, 1851. 

















MIHNEA-VODĂ CEL RĂU! 
1508 — 1510 


l. 
MĂNEŞTI 


«Să naibi milă !» 
a la două ceasuri cale 'n jos de Ploeşti curge apa 
Cricovului, care, cu mii de pârâie ce se resfiră şi se 
împreună, împestriţează matca sa răslăţată şi năsi- 
poasă ; d'a stânga, câmpia şeasă se lungeşte pănă în poa- 
lele munților; d'a dreapta, malul se'nalţă râpos şi acoperit 
cu păduri vechi şi stufoase. Pe o culme mai semeaţă a acelei 





1 Publicat mai întâi în Românul, 1857, No. 16 — 29, reprodusă apoi 
— împreună cu Doamna Chiajna — în volumul: „Scene istorice din 
cronicele Româneşti. Mihnea Vodă (cel rău) Doamna Chiajna de A. 
l. Odobescu, Bucureşti, 1860. Libr. Danielopol. 1 vol. 115 pp. 8 mic. 

Cu următoarea prefaţă : «După titlul şi după coprinderea acestui mic 
volum, fieşcine va vedeă c'am avut drept model, frumoasa nuvelă isto- 
rică a D-lui C. Negruzzi asupra lui Afesandru Lăpușneanu. Ca orice 
imitație, încercările mele sunt negreşit cu mult mai prejos de acel mic 

coaste stă, pe la leatul 1508, cetăţuia lui Dracea Armaşul 
din Măneşti ; din zidurile ei înegrite, vederea coprindeă toată 
lunca, cu bordeiele şi coşarele ţărăneşti risipite prin tufişe şi 
bălării ; mai departe turnurile bisericei din Târşor, pe care o 
zidise cu vreo câţiva ani mai înainte, Vladislav-Vodă, ce chiar 
într'însa zice Cronica 1, «au perit de sabie»; şi în fund de 
tot, plaiurile aburoase ale Câmpinei şi ale Breazei, 

Intr'o zi noroasă de primăvară, puţin în urma Paştilor, 
crivățul suflă iute şi 'ngheţat din fundul văilor, iar jalnicele 
sale gemete aduceau de departe, împreună cu freamătul bă- 
trânilor: stejari, chiotele de vânătoare ale bătăiaşilor şi lătră- 
tura chelălăită a copoilor: căci departe, tocmai în valea Co- 
manacului, Mihnea, fiul Armaşului, se desfătă vânând fiarele 
sălbatice, după obiceiul boeresc de pe atunci, când stăpânul 
pentru a sa mulţumire, ridică de prin sate toţi vecinii? cu 
gloata, de rămâneau ţarinele nearate şi ogoarele pustii, è 

Un glas de bucium s'auzi d'odată sunând tare din cetăţue, 
şi vânătorii, deşteptaţi din zgomotoasa şi sălbatica lor beţie, 
printr'acea grea şi paşnică chemare, se întoarseră cu larmă 
spre 'casă, unii purtând pe umeri dobitoacele ucise, atârnate 
pe bârne, alţii ducând câinii de zgarde şi curuii în lănţuşe. 
In fruntea lor mergeau călări, cu frâul legat de oblânc, Mih- 





cap d'operă: în lipsa talentului, m'am silit cel puţin să păstrez — precât 
s'a putut, formele şi limba Letopisefelor naţionale cu care, în dreptate. 
se poate lăudă mai vârtos ţara Moldovei: să adun datine, numiri şi cu- 
vinte bătrâneşti, spre a coloră aceste două episoduri culese din croni- 
cile vechi, 

Faptele istorice ale unei ţări sau ale unei epoce au totdeauna un in- 
teres mai viu când traiul şi ideile, obiceiele şi graiul de acolo sau de 
atunci ne sunt cunoscute. Scopul romanţelor istorice este, în parte d'a 
ni le arătă ; asta este şi folosul lor instructiv, 

Cei ce pot mult, isbutese a caracteriză, într asemenea scrieri uşoare, 
o epohă sau o nație; cei cu bunăvoință, dar mai cu slabe mijloace, 
fac — ca mine — încercări !» i 

1 Constandin Căpitanul, 

3 Aşă se chemau sătenii robi pe vechime. 

3 Vezi în Descrierea Moldovei de Dimitrie Cantemir. 

nea şi feciorul său, Mircea Ciobanul; tatăl, om matur şi 
vârtos, aveă scrise pe faţa sa păroasă şi posomorâtă şi în 
ochii săi arzoi şi încruntaţi, străşnicia caracterului său: bă- 
iatul abia eşit din copilărie, vădeă o fire şi mai sălbatică, 
care-i şi meritase porecla de «Cioban». 

Amândoi purtau cioboate de piele groasă pănă la genunchi, 
poturi de dimie albă, cojoc scurt'de oaie neagră cu glugă 
la spate, şi chimir cu oţele; la gât aveau grumăjer rotund 
de zale de fer şi în cap o ţurcă flocoasă, adusă lao parte; 
la brâu, satâr şi jungher. Unii din vânătorii pedeştri purtau 
săneţe !, ceilalţi arcuri şi săgeți. Astfel păşeă ceata înainte şi 
înoptase bine când ajunse în curtea cetăţii. 

— «Descalecă mai în grabă şi sui:te 'ncoa;» — strigă lui 
Mihnea, din capul scării şi cu glasul năbuşit de lacrimi, o 
femee cam trupeşă ce nu-i puteai zice nici tânără, nici fru- 
moasă, — «boierul socru, biet, trage ca să-şi deă sufletul şi 
mereu cere de domnia-ta». 

— «lată-mă 'ndată...», şi Mihnea descălicase, urcase în- 
gusta şi dreapta scară de piatră, şi, prin tinde întunecoase, 
mergeâ la odaia tatălui său. 

Când deschise mica uşă de brad, el zări pe bătrânul Ar- 
maş uscat şi galben, cu fruntea pleşuvă, cu barba albă, ză- 
când lungit pe spate pe o velinţă albă, în căpătâiul unui pat 
ce ţineă d'o parte toată întinderea odăii. Alături ardeă o fă- 
clie de ceară galbenă, şi un biet călugăr bogoniseă pe slove- 
neşie, dar cu glas slab, rugele agoniei; în părete o mică 
candelă lumină o vechie troiță de lemn şi mai încolo pe zi- 
duri stau rânduite, peste un zăblău vărgat, arme de tot felul, 
coifuri, zale de fer, tuiuri, iatagane trunchiete şi dispuieri 
luate de pe la duşmanii învinşi. O singură armă, o ghioacă? 
de fer ţintuită, mare şi grea, buzduganul însuşit slujbei de 
armaş-mare, sta aşezaiă pe velinţa flocoasă d'a dreapta bol-. 


l Puşiile vechi; căci puște se chemau mai 'nainte tunurile. 
> Măciucă de fer cu ţinte, franţ. massue. 

navului şi mâna-i osoasă dar slăbită, printr'o mişcare spas- 
modică a nervilor, cătă încă s'o ridice. 

Când Mihnea intră în odaie, ochii unchiaşului, afundaţi 
sub cercul albit al sprâncenelor, clipiră ca o candelă ce moare 
şi buzele-i vineţite şoptiră tremurând aceste cuvinte: 

— «Fătul meu 1... fă inimă vitează |... nu te lăsă!.. 
«fli stâlp ţeapăn casei noastre şi nu îngădui să cadă biată 
«moşie ! părintească pe mâna Oltenilor, p'a Basarabeştilor 
«— (trăsni-iar Domnul din senin !) — caşă avem noi lăsat 
«cu blestem dela moşi strămoşi: pace şi răgaz să n'avem 
«cu neamul lor cel urgisit...  De-ţi va da Domnul Dum- 
«nezeu putere şi tărie, să nu cruţi, să n'aibi milă, că nici 
«de tine nimeni nu va aveă milă, când te vor vedeâ înfrânt 
«şi ticăit... Mâna mea s'a muiat... nu mai poate ridică buz- 
«duganul ăsta, vechiul meu tovarăş, bunul meu prietin;... 
«ia-l acum tu în mâinele tale şi proaşcă să faci, când vei 
«izbi cu dânsul în duşmanii noştri... Să maibi milă 1...» 

Glasul i se curmă; ca un fior i se strecură prin tot tru- 
pul şi rămase încleştat... Atunci în mijlocul acelei tăceri de 
spaimă, prin care treceă suflarea morţii, în loc de sunetul 
clopotelor, se auzi o zăngănitură înfundată de cătuşe şi de 
lanţuri. Erau bieţii vecini robiţi şi puşi în fiare de răposatul 
armaş, care zăceau aruncaţi în fundul pivniţelor cetăţuii 
sale şi acum, în mijlocul nopții, îşi scuturau dureroasele lor 
lanţuri. 

Apoi totul intră în tăcere; prin odăi abea se auzeă cevă 
suspinuri de femei şi p'afară văetarea viforoasă a crivăţului. 
Întunericul domneă peste tot. 

Deodată însă începură a se deosebi tropote de cai şi cu- 
rând după aceia câţiva călăreţi băteau tare cu paloşele în 
poartă. Stoica, om vechiu al casei, deschise oblonul, scoase 
“capul pe o îngustă ferestruie şi întrebă: — «Cine e?» 

— «Oameni buni» — răspunseră d'afară. 

— «Ce căutaţi aşă înoptat pe la casele creştinilor 2» 


1 Ţara, patria. 

— «Suntem dela Domnie, noi, boieri ai ţării şi venim să 
«ne închinăm noului Domn ales de obşte, lui Mihnea-Vodă». 
La aceste cuvinte neaşteptate, Stoica deschise poarta şi 
boerii descălicând, merseră până la Mihnea, îi sărutară mâna 
cu smerenie, iar cel mai bătrân dintre dânşii grăi într'astfel : 

«Ani mulţi întru noroc şi fericire urăm Mării Tale! afla- 
«tu-vei din svonul şi jalea obştii că s'au pristăvit fericitul 
« Domn şi bun creştin Radu-Vodă, iar norodul cerând cu o 
«glăsuire ca să-i fii Măria Ta sprijin şi părinte, boerii ţării te-au 
«ales ca să urmezi răposatului în Domnie, şi pe noi, supusele 
« Măriei Tale slugi, ne-au trămis ca să te rugăm din partea tu- 
«turor în de obşte, să primeşti volnic şi bucuros această sar- 
«cină. — Deci fie-ţi Doamne, milă de moşie şi nu o lăsă în 
«prada răpitorilor care de toate părţile poftesc la dânsa ca 
«să o strice şi să o jefuiască. La Măria Ta aleargă toţi cu 
«nădejdea, ca puii la cloşcă, Nu-i lepădă ; îndură-te, Doamne, 
«de pământenii Măriei Tale şi le deschide aripă de apărare», 

Mihnea stăpâni în sine-şi bucuria, mulţumi cu sânge rece 
boerilor şi îndată porunci săi se gătească caii de plecare. 

La revărsatul zorilor, Mihnea cu fiul său şi cu Stoica, boerii 
trimişi în solie şi câţi-va călăraşi se porniră pe drumul Curţii 
de Argeş. 

Buna jupâniţă Smaranda, acum Doamnă a Ţării Româneşti, 
rămase cu slujitorii şi femeile sale ca să îngroape adouazi pe 
bătrânul Dracea, armaşul din Măneşti, la mânăstirea Târşorul. 


II, 


CURTEA DE ARGEŞ. 
«Nu-i agà o'avuţiile 
îs amăgitoare ?.. 
ă aflăm acum prin care împrejurări, această cinste nevi- 
sată se dete lui Mihnea, 
Radu-Vodă, căzând sub grea afurisanie şi urgie a patriar- 
hului Nifon, se răpusese de o groaznică şi cumplită boală, 
şi cu toată cinstea Voevozilor, se îngropase la mânăstirea sa 

din Deal. Fratele lui, Viăduţă, eră încă prea tânăr ca să ia 
cârma ţării ; boierii de toate părţile umblau cu zavistii care 
de care s'apuce domnia; Basarabii cari mai erau şi bani 
moşteni ai Craiovii, voiau să aşeze pentru vecie neamul lor 
pe scaunul domnesc; dar ei erau Olteni şi boerilor de din- 
coace nu le plăceă a fi mai prejos. Insă sila d'a ţine ţara în 
vrăjbi îndelungate şi mai ales temerea d'a vedeă viind Domn 
dela Vladislav, Craiul Ungariei, care, prin solul său Emeric 
de Joborg, făgăduiă neîncetat boerilor că le va trimite pe 
Danciul, fiul lui Țepeş-Vodă, carele trăiă în Ungaria, la graful 
Zapolia, şi care negreşit ar fi închinat ţara protectorului său, 
în sfârşit şi frica Turcilor ce amenințau necontenit d'a năvăli 
peste Români, făcură pe boieri ca s'aleagă dintre dânşii pe 
cel care, prin firea sa mai semeaţă, se păreă că va fi cel mai 
viteaz apărător al ţării: acesta fu boierul Mihnea, fiul Dracii, 
armaşul din Măneşti £. 

lată dar pricina: pentru care-l vom găsi câteva zile după 
moartea tatălui său, în curtea -domnească dela Argeş; însă 
nu va mai fi aci asprul vânător cu cojoc de oaie. Azi Mihnea 
a îmbrăcat chepeneag de catifea roşie cu ceaprazuri şi cu 
bumbi de aur, cioareci albi tiviţi cu găitane de fir, cisme cu 
pinteni poleiţi şi-un gugiuman de samur cu surguciu de pietre 
scumpe. Asfel se coboară el cu alaiu din curţile domnești, 
pănă'n vale la biserica pe care Radu-Negru-Vodă o lucrase 
cu mare meşteşug, împestriţând cărămizile şi scobind flori în 
piatră. 

La uşa bisericei îl întâmpină mitropolitul Maxim cu mai 
mulţi archierei, purtând Crucea şi Evanghelia pe care Domnul 
le sărută cu multă cucernicie ; la urmă merse de îngenunchie 
drept la uşa din mijloc a altarului, îşi rezimă capul gol de 
sfântul preastol, iar mitropolitul, puindu-i omoforul pe cap, 
îi citi cu glas măreț rugăciunile de încoronare ale împăraţilor 
bizantini şi-i unse fruntea cu sfântul. mir. 

Sculându-se, Mihnea sărută preastolul şi icoana Adormirei 


1 Constantin Căpitanul, Fotino, Șincai, Engel. 

Maicei Domnului ce stà pe iconostasul din dreapta, ca hram 
al mânăstirii şi, viind în mijlocul bisericii, mitropolitul îi puse 
pe cap coroana Voivozilor şi-i dete în mână spada şi buz- 
duganul domnesc, ce le duceă pe o perină roşie, marele 
spătar. Atunci prea-sfântul părinte, împreună cu marele po- 
stelnic îl duseră de subţiori pănă la strana poleită ce se înălţă 
pe trei trepte la dreapta în biserică, purtând pajerea ţării să- 
pată în lemn. Când se urcă noul Domn p'acel scaun bogat, 
cântăreții glăsuiră rugăciunea: «Tebe Boga hvalim»!..! şi 
oastea de afară slobozi puştile şi săneţele cu chiote de bu- 
curie şi începură a sună din tobe, din pauce, din trâmbiţe şi 
din surle. 

Toţi boerii stau rânduiţi şi ascultau liturgia. Când se sfârşi 
dumnezeiasca slujbă, Mihnea ieşi din biserică, îmbrăcă în tindă 
caftanul alb cu guler de samur, încinse paloşul şi încălecă 
pe un armăsar cu harşă de fir şi cu zăbale suflate cu aur. 
Atunci se porni alaiul îndărăt la curţile domneşti. 

In cap mergeau, ca să deschidă drumul, Dorobanţii cu gâr- 
bace şi Vânătorii de plai şi de Olt cu lungi săneţe; în urma 
lor veneau Roşiorii şi Verzişorii călări, despărțiți în căpitănii, 
fiecare cu steagul ei, purtând mintene roşii şi verzi; apoi caii 
domneşti, acoperiţi cu grele harşale de fir şi de mătăsuri; 
îndată după aceştia, Mihnea însoţit de patru viteji Ferentari 
cu lăncile poleite în vârf şi la mânere, şi urmat de boierii 
de taină, cu Vătaşii, Aprozii, Armăşeii şi Lipcanii lor. Apoi 
urmau Copiii din casă, toţi feciori de boieri, îmbrăcaţi cu 
şavanele şi cu cabaniţe de felurite stofe scumpe, având mari 
podoabe şi fotaze la cai?; ei şi cu Aprozii purtau sângeacul 
sau steagul cel mare şi două tuiuri turceşti date dela Impă- 
răţie. După dânşii veneau Lefegii cu haine galbene, Simenii 
şi Scutelnicii pedeştrii; apoi gloata boierilor mazili şi ` boier- 
naşilor, iar la sfârşitul tuturor cetelor, o grămădire ameste- 
cată de slugi boereşti, de orăşeni, de neguţători şi de săteni. 


1 Te-deum laudamus. 
2 Miron Costin. 

Alaiul se opri în curţile domneşti; Mihnea descălică, treci 
printre boierii rânduiţi în îndoit şireag, intră în sala mare a 
spătăriei şi se urcă pe tronul domnesc, scoțând coroana din 
cap, drept semn de jale pentru tătână-său ce murise. 

Marele postelnic stă în picioare la dreapta lui. 

Mai întâiu veni mitropolitul Maxim ca să-i sărute mâna 
şi-i rosti câteva cuvinte de urare în limba sârbească. Călu- 
gărul Maxim fusese trămis de Craiul Ungariei ca să împă- 
ciuiască pe Radu-Vodă cu Bogdan, Domnul Moldovii, şi de 
atunci, deşi eră sârb de neam, rămăsese ca mitropolit în ţară !; 
Mihnea răspunse pe scurt că-i pare rău unde nu se pot în- 
ţelege d'a dreptul, şi părintele, întorcându-se spre norod, îi 
dete obicinuita binecuvântare. 

După dânsul inaintă un boer bătrân; postelnicul, vorbind 
către Domn, îi spuse: 

— «Sluga Măriei Tale, Pârvu vornicul Basarab sărută poala 
Măriei Tale». 

— «Te afli zdravăn, jupan Pârvule 2» — întrebă Mihnea cu 
un zâmbet de bunătate prefăcut şi amăgitor. 

— «Slavă domnului, Măria Ta ; ne ţinem şi noi cum putem». 

— «Dar neica Barbu, cum trăeşte? Nu-l văd p'aci», 

— «E şezător la dregătorie, Măria Ta, în Craiova». 

— «Bine face. Ei, măre boieri, domnia voastră», — zise el 
aruncându-şi ochii asupra glatei, — «să fie în Ţara Româ- 
«nească mulţi bărbaţi de treabă şi cu temei, precum sunt 
«aceştia (vrând să însemneze pe Basărăbeşti), în frica lui Dum- 
«nezeu vă zic c'ar fi blagoslovenie cerească !.. — Spune-mi, 
«jupan Pârvule, paremi-se c'aveai mai mulţi prunci». 

— «Cu adevărat, am trei feciori Măria Ta, şi-au crescut 
«flăcăi mari». p . 

— «Apoi să le facem de căpătâiu; să-i însurăm. Ce nu-i 
«arăţi şi nouă să-i cunoaştem ?» | 

_— «Nu ştiu cum să dovedesc Măriei Tale mulţumită pentru 
«atâta milă şi cinste ce dai casei mele». 





1 Şincai, Engel. Acest mitropolit eră din neamul Brancovici. 

— «La boeri vrednici toate se cad, jupan vornice! 

Atunci trei tineri, între 15 şi 25 de ani, cu mândre şi dră- 
gălaşe chipuri veniră să sărute mâna domnească. 

— «Acesta e fiul meu llie, pe care am hotărît peste 
«puţin să-l căsătoresc», — zise bătrânul boer, în ochii căruia 
se citeă bucuria unui părinte. 

— «Să fie comis mare în zilele mele şi voiu să-i fiu nun». 

—  «Acestă-lalt — adaose Pârvul, — e fiul meu Neagu, care 
«a învăţat multă carte dela fericitul patriarh Nifon». 

— «Să-mi fie mie logofăt de aproape». 

Tânărul, închinându-se adânc la Mihnea, îl rugă, drept har, 
să-i lase vătăşia de Vânători. 

— «M'am deprins cu dânşii şi ei cu mine, ca trup cu su- 
«flet, Măria Ta», — zise el cu glas neted şi hotărit. 

— «Fie-ţi pe plac», — răspunse Mihnea în nemărginita sa 
milostivire. 

— «Acesta e cel mai mic al meu fecior, Dragomir», 

— «Voiu chiar de azi să-l număr printre Copiii mei din 
«casă». 

Tatăl şi toţi trei feciori se închinară lui Vodă şi postelnicul 
începu a numi pe ceilalţi boeri. 

Ceremonia se sfârşi şi toată boerimea rămase încântată de 
noul stăpânitor ; fiecăruia îi dase sau îi făgăduise un os de ros. 

— «Dumnezeu să-i deă ani mulţi de viaţă şi de Domnie (»— 
ziceau fiecare eşind din pragul domnesc. 

x 
$ 

Nu trecù mult timp şi sosi vremea să se facă nunta lui 
llie, feciorul vornicului Pârvu Basarab cu Ilinca, fiica lui Radu, 
spătarul din Albeşti. 

In ziua aceea curtea domnească se împodobi ca ade o sär- 
bătoare, şi într'adevăr vrednici erau amândoi logodnicii de 
asemenea podoabă. Amândoi tineri, frumoşi şi bogaţi, se pă- 
reau meniţi pentru o desăvârşită norocire. Când tânăra fe- 
cioară se arătă cu conciul semănat cu diamanturi, cu abu- 
rosul zovon de filaliu, cu auritul văl da beteală răsfirat pe 

un biniş de suvaiu alb, cu grumazul acoperit cu şiruri de măr- 
găritare şi cu cununia de flori pe frunte, ar fi zis oricine 
că vede icoana cea mai blândă şi cea mai smerită a Pururei- 
Fecioare. 

Acea frumuseţe pătrunse pe toţi, iar mai cu seamă pe 
Mihnea, în a cărui inimă deșteptă patima cea mai feroasă şi 
mai neruşinată. 

Nunta se făci însă cu veselie; covorul pe care stau mirii 
la cununie era semănat cu galbeni venetici; de toate părţile 
prin odăi ploau, pentru boieri, zaharicale, iar în curte, pentru 
norod, bani mărunți de argint şi de aramă cu mărcile ba- 
nului Barbu Basarab şi lui Mihnea-Voevod. La masă, ginerele 
şezii la dreapta lui Vodă, şi purtă în cap gugiuman domnesc; 
după cină boeri şi jupaniţe se prinseră în horă, şi când,veni 
ceasul de a se sparge cheful, un slujitor de sub masă începi 
să cânte ca cocoşul ca să vestească că se apropie ziua. 

Toţi se întoarseră pe la casele lor cu făclii şi cu masalale, 
toţi veseli, mulţumiţi, dar nimeni mai mult de cât tinerii în- 
suraţi. i 

Insă abia intrase ginerele în odaia făgăduinţii, cumpărând 
cu cai şi cu arme această dorită plăcere dela fraţii şi dela 
rudele miresei, ce stau la uşe şi-l opreau d'a intră, abia avuse 
vreme, în dulcea lor grăbire, să stingă candela, când nişte 
tâlhari, pătrunzând pe furiş într'acel cuib de fericire, sugru- 
mară în pat pe llie şi luară cu sine trupul mortului, pe mi- 
reasă leşinată şi toate sculele ce erau risipite prin odae. 

A doua zi spaima şi jalea eră scrisă pe toate feţele; nimeni 
nu ştiă ce să zică, ce să gândească; Mihnea singur simţea 
în sineşi, nu mustrarea unui cuget de om, ci mulţumirea 
unei inimi de fiară sălbatică ce şi-a îndestulat patima uri- 
cioasă. i a 

Unii boieri şopteau într'adevăr, dar pe ascuns şi numai 
acasă la vornicul Pârvu, cum s'ar fi zărit într'acea noapte 
oameni d'ai lui Stoica, credinciosul lui Vodă, ce acum ajun- 
sese logofot mare, strecurându-se pe sub cumpăt în casele 
răposatului Ilie comisul, c'acest omor nu s'ar fi făcut numai 


MIHNEA-VODĂ CEL RĂU 41 


ca să prade bogăţiile lui, în sfârşit că ar fi găsit a douazi 
cămărăşeii boabe de mărgăritar risipite chiar prin odaia de 
culcare a lui Vodă, de unde un om tiptil scosese, când se 
crăpă de ziuă, un trup de femeie învelit într'o rasă. 

Aceste vorbe ajunseră pănă la urechile lui Mihnea şi puţin 
după aceea el pofti la masă pe câţi auzise c'ar fi grăit aşă. 

La ospăț, Mihnea se arătă foarte mâhnit pentru pierderea 
unui aşă bun şi tânăr slujbaş ca Ilie. Când cuparul îi-aduse 
potirul de aur din care beau Domnii şi când păhărniceii dre- 
seră pe la toţi prin pahare, Mihnea se sculă, închină drept 
mulţumită pentru darul şi mila Dumnezeiască şi rosti cu glas 
întristat, un cuvânt în care arătă cum că «toate sunt trecă- 
«toare pe pământ ; tinereţe, pricopseală, sănătate, frumuseţe 
«şi slavă, toate daruri ale Proniei; cum că se scutură ca frun- 
«zele toate bunurile câte ni le dăruieşte, pentru o zi, milos- 
«tivirea cerească; dar mai vârtos cum n'or să fie zadarnice 
«şi amăgitoare, averile şi bogăţiile care le agonisim noi mu- 
«ritorii şi care ne vin dela zadarnica omenire ?» 

Auzind aceste înțelepte şi tânguioase cugetări, bătrânul Pârvu 
lăcrimă, iar ceilalţi boieri stau pe gânduri, obidiţi şi câteodată 
ziceau, dând din cap: «Adevărat c'aşa este !» 

Această tăcere fu întreruptă de medelnicerii ce aduseră pe 
masă, în sahane de argint, un morman de pilaf alb şi fu- 
megos. 

— «Pofitiţi, luaţi boieri!» — le zise Domnul şi fiecare pe 
rând turnă cu lingura din sahan; însă abia apucâseră să ia 
în gură şi s'aiiestece când toţi, strâmbându-se ca de durere 
de măsele, aduseră mâna la gură şi-şi scuipară pe tipsii dinţii 
lor împreună cu boabe de mărgăritar. Unii de durere umblau 
să se scoale dela masă. 

— «Staţi pe la locuri, boieri!» — strigă atunci Mihnea cu 
glas tare. — «Ci nu vă zăticniţi din gustare! Fie-vă aceasta 
«numai pildă la zisele mele de adineaori ce le-aţi încuviinţat 
«cu gândul şi cu graiul; fie-vă drept învăţătură, ca nu doară 
«cumva să pohtiţi la bogăţie ca la vreun bine mare. Ispitele 
«lumii sunt multe şi de tot felul, dar nu sunt spre folosul 

«omului; averea adimeneşte pe om ş'apoi îl scârbeşte; aşă 
«şi bobul de mărgăritar e mai mare şi mai cu preţ decât bobut 
«de orez, dar sparge dinţii. Astfel cuget eu în mine şi drept 
«aceea am vrut să aibă şi boierii mei dovadă plăsmuită, ca. 
«nu doară cumva vreodată, să spună vreun bârfitor, — lumea 
«e plină de oameni răi!— că am pohtit eu la dobânzi... Fi? 
«spuneţi acuma, boieri domnia-voastră, nu-i aşă că avuţiile 
«îs amăgitoare ?» 

Şi la aceste din urmă cuvinte, un zâmbet batjocoritor i se 
jucă pe buze, iar logofătul Stoica, râzând înghesuit de strâm- 
bările bieţilor ştirbiţi, se miră în gura mare cum de nui s'a. 
întâmplat şi lui să dea peste un bob de mărgăritar în pilaf, 
şi cu o slugarnică viclenie făceă mare haz de gluma înrău- 
tățită a stăpânului säu 1. 

Cu atâta se sfârşi ospăţul, dar Mihnea pricepi că sfiiala 
intrase în inimile boierilor şi că prepusurile se schimbase în 
siguranţe, la ochii Pârvuleştilor! Deci, înainte chiar d'a fi 
ochit, el trebuiă să dea lovirea cea grea. Hotărârea o luase, 
dar îi lipseau mijloacele; Basarabii erau împrăștiați prin toată 
țara; ei îl înconjurau pănă şi în palat; de aceea, în casa sa, 
se temeă tiranul de a cere sfat chiar dela credintiosul său, 
Stoica, ca. nu cumva auzindu-se vorbele lor, să prevestească 
cineva pe Banoveţi. Îi trebuiă însă neapărat un om ca să în- 
tindă laţurile şi să pună cursele în lucrare. 


$ 
Go Că 


Într'o zi stând cu logofătul în odaie, deodată el chemă un 
fustaş dela perdea : i 

— «Să ceară Doamnei», — îi zise, — «cheile dela pivniţă 
«şi să-mi deschidă». | 

Fustaşul plecă să împlinească porunca, şi Domnul cu Stoica 
se coborâră în beciurile boltite ale palatului 

După ce intră, Mihnea porunci pivnicerilor să iasă şi să-l 


1 Gluma cu mărgăritarii în pilaf e o tradiţiune păstrată prin graiu, despre 
un boier lacom la avuţii. (Notele lui Odobescu). 

lase singur cu logofătul; însă din inrâmplare Dragomir, fiul 
Pârvului, ce de curând intrase printre Copiii din casă ai curţii 
şi de curiozitate copilărească se coborâse cu chelarii în piv- 
niţă, fiindu-i teamă de dojana lui Vodă, şe ascunse încet şi 
pe furiş în fundul unei buţi goale, şi deacolo, tremurând de 
groază, el putù deosebi următoarea vorbire: 1 

— «Ştii, Stoico, de ce te-am adus aici ?» 

— «Ascult, Măria Ta». 

— «Pe sus în case nu-ţi dă nimeni pas să vorbeşti cevaşi 
«în taină; pare că stau păreţii şi trag cu urechia». 

— «Aşa, Măria Ta; mă mir cine a putut bărini adevărul 
«despre moartea lui Ilie şi despre cele ce s'au petrecut aici 
«cu mireasa lui, care — Dumnezeu s'o ierte!—a şi murit 
«acum pe mânile maicilor». 

— «Păcat de dânsa, că era gingaşă şi voinică muiere ; ca 
o balauroaică mi se sumeţiă împotrivă...» 

— «Ei! vezi, Doamne, toate acelea le spune acuma lumea 
«întocmai precum s'au petrecut; de aceea bine faci să te fe- 
«reşti», 

— «Apoi doară că nu o fi blestem ca şi d'aicea de sub 
«pământ, să iasă zvon de ceeace vom chibzui. Ascultă-mă tu 
«bine; vezi că nu mai e de dus mult cu Craiovenii; au prins 
«de veste de toate, şi ca copoii, adulimmecă orice mişcare a dom- 
«niei, Ei! pănă aci! am obosit tot înghiţându-mi amarul ; sunt 
«sătul de atâta făţărie! Voiu în sfârşit să-mi ridic piatra de 
«pe inimă, să mă mântui cu totul de dânşii». 

— «Măria Ta eşti Domn şi ai toată puterea; poruncește, 
ce să facem ?» 

— «Să găsim, Stoico, un mijloc de-ai pune pe toţi deodată 
«la mână şi atunci nici pruncul din mumă să nu scapel... 
«Aoleu, neam blăstămat de Basarabi! căci nu te iveşti acum 
«colea sub palma mea ca să te strivesc ca p'această jiganie !» 
— şi mâna lui turti cu furie pe fundul unui butoiu un pă- 
ianjen ce-şi urzeă în ticnă iţele sale. 





1 Cronicarul anonim în Magazinul istoric pentru Dacia, tom. IV. 

— «Banul Barbu n'a mai venit la curte ;» — adause Stoica 
dus pe gânduri, — «se vede că se teme de ceva... Neagu a 
«trecut cu vânătorii săi peste Olt; nici asta nu e semn bun. 
«Ştii ce!.. Măria Ta să le scrii pohtindu-i cu politică la 
«scaunul Domniei, iar cărţile să le dăm în mâini de oameni 
«zdraveni cari să nu-i slăbească din vedere. D'or veni de bună 
«voie, îi prindem cu tot nemetul lor aici; iar dacă voresimţi 
«ceva ş'or vreă să pribegească, atunci mesiţii Măriei Tale îi 
«vor aduce ferecaţi. Cât despre Pârvu şi copilul său, îi avem 
«mai aproape şi se pot lesne priveghiă». 

— «Bine le-ai gândit tu; mâine să-mi faci carte către Barbu 
«şi poruncă de învârtejire Neagului; să rânduieşti oameni ca 
«să nu scape din ochi pe Pârvu. Toate să fie puse pănă mâine 
«la cale şi Doamne ajută! Când m'oi vedeă scăpat şi de 
«odrasla asta de Olteni blăstemaţi, o să mi se mai veselească 
«inima în mine, Acum chiamă pe pivniceri şi să le bem al- 
«dămaşul... Noroc bun, măre bădiţă !» 

— «Să-ţi fie de bine, Măriei Tale!» 

Pivnicerii şi butarii se coborâră sub boltă. 

— «Ei! feţii mei» — le zise Mihnea, — să trăiţi ! bună treabă 
«mi-aţi lucrat voi aicea ; toate's trainice şi curate ; păreţii spoiţi, 
«pe jos e aşternut năsip neted şi mărunt; buţile stau bine 
«înţepenite pe chezaşii lor, tocitorile sunt aşezate frumos pe 
«căpătâie. Acum să vă vedem şi vinurile! la trageţi-mi încoa 
«câteo cinzeacă dela cep». 

Şi Mihnea mergeă şi gustă din bute în bute, vinurile dela 
Dealul-Mare, dela Drăgăşani, dela Săcuieni, dela Greaca, pe 
Jinurile stifoase şi profire, ţuica de prune şi de drojdii, rachiu- 
rile de sacâz şi de anason, din Chipru şi din Anadol. Când 
ajunse spre fundul întunecos al bolţii, întreabă: 

— «Dar colo'n fund ce e ?» 

— «la! sunt nişte buţi goale, să trăieşti Măria Ta! dar iaca 
«mai încoace un butoiaş de vin de Drăgăşani, tocmai de când 
«cu Laiotă Basarab. Ce mai vin! să trăieşti Măria Ta, parcă 
«bei miere şi ţi s'aprinde foc la inimă». 

— «Ado'ncoace, pune pâlnia mare şi toarnă cu vedriţa, 

«ca să bem norocul lui Laiotă şi-al neamului său de Basa- 
«rabi!» şi azvârlind pe gât un pahar de vin chihlibariu, rânji 
ca câinele când vede că i se găteşte prada. 

Logofătul Stoica nu apucase încă să toarne pe hârtie iero- 
glificele sale pisanii, când copilul Dragomir, spăimântât de 
cele ce auzise din fundul buţii, alergă la casa tătâne-său şi. 
destăinui planurile tiranului, Pănă'nserat Pârvu îşi ridicase 
casa ca să pribegească şi doi lipcani de olac se trimiseră cu 
această veste banului şi vătafului Neagu. Tot neamul Basa- 
rabilor, pănă să nu prinză Domnul de veste, trecuse Dunărea 
şi duceă jăluirile sale la Poarta Sultanului. 

Mihnea, văzând că acei boieri au întâmpinat răsbunarea sa, 
îşi înmuiè turbarea în fel de fel de cruzimi; porunci să se 
prade, să se arză şi să se sfărâme pănă la pământ toate ca- 
sele şi toate bisericile lor, pe unde se vor fi aflând, în Curtea 
de Argeş, în Târgovişte, în Craiova, în Brâncoveni ; pe slu-: 
jitorii şi pe preoţii lor îi căzni şi la urmă, închizându-i pe toți 
în mânăstirea Bistriţii, ce eră clădită chiar de banul Barbu Ba- 
sarab, îi dete foc de arseră toţi într'insa. 

De atunci înainte tiranul, lepădând orice văl de făţărie, în- 
cepi a face răutăţile pe faţă. Pe boieri îi omoră; avuţiile le 
luă ; soțiile şi fiicele le necinsteă ; dăjdii multe puneă asupra 
țării. Pe Mitropolitul Maxim ce stă împotrivă la nelegiuirile 
sale, necutezând a-l ucide, îl depărtă, dându-i solie la curtea 
lui Vladislav, Craiul Ungariei 1. 

În urma plecărei Mitropolitului, el silui o nepoătă a lui, şi 
fratele acesteia, un sârb anume Dumitru lacşăg, îşi scăpă zi- 
lele fugind în Ardeal, unde aşteptă ceasul răsbunării?. 

Se vede dar că Mihnea urmă vieaţa sa de desfrânare atât cu 
jupaniţele boierilor curteni, cât şi cu femeile după afară, şi 
toate acestea se petreceau sub ochii Doamnei Smaranda, care, 
stăruind toată ziua la furcă şi la războiu, la cămară şi la jic- 
niță, păzind praznicele şi posturile, spovedindu-se şi făcând 


1 Constantin Căpitanul, Chronicarul anonim. 
2 Engel. 

mereu la mătănii, treceă toate cu vederea şi trăiă o vieaţă de 
găzdoaie harnică şi de bună creştină. 

În anii domniei lui Mihnea-Vodă se căsători şi fiul său 
Mircea şi luă de soţie pe fata lui Rareş-Vodă dela Moldova, 
anume Domnița Chiajna. 

Astfel trăiă la culmea puterii şi a măririi, familia răposa- 
tului Dracea armaşul şi nu prevedeă groapa ce stă căscată 
dinainte-i ; astfel şi lupul, cu puii săi pustiează codrii fără d'a 
bănui laţul ce-i va înstrună într'o zi pe toți. 


HI 


COTMEANA, 


«Fuga e ruginoasă... 
«Dar e sănătoasă...» 


n an şi jumătate trecuse de când Mihnea ţineă cârma 

țării şi boierii pribegi, — Basarabii şi alţii câţi putuse să 
scape din mâinile tiranului, — după multe şi anevoioase ru- 
găminte, dobândise în sfârşit ajutor dela Împărăţia turcească. 
Sultanul Baiazit dase poruncă paşii dela Dunăre ca să intre 
cu oştire în Țara Românească şi să aşeze în scaunul Dom- 
niei pe Vlad cel tânăr sau Vlăduţă, fratele răposatului Radu- 
Vodă, 

Deci, în toamna anului 1509, trei pâlcuri de oaste turcească 
stă gata să treacă Dunărea, din care unul, sub poruncile lui 
Neagoe Basarab, răzbi mai înainte de celelalte în Oltenia şi 
acolo se adaose cu Pandurii şi cu vânătorii ce veneau cu bu- 
curie să se închine ia vechia lor căpetenie. 

Toate acestea se auzise, dar nu lămurite, la curtea lui 
Mihnea şi Domnul socoti de folos a trimite în cercetare peste 
Olt pe fiul său Mircea cu vreo câţiva Aprozi credincioşi, 
dându-i şi pe logofătul Stoica ca să-l însoţească. 

Mircea, temându-se a merge d'a dreptul în Râmnicul-Vâlcei 
şi uevoind a trage nici chiar tiptil la gazdă în oraş, mai îna- 
inte de a fi aflat ce se petrece pe acolo, se opri la mica mâ- 

năstire Cotmeana, puţin mai în jos de frumoasa vale a Lu- 
minilor, pe Topolog. Sfinţise soarele din dosul piscurilor Coziei, 
când el poposi in paşnica vâlcea unde stă pitită mânăstirea, 
ca un cuib între munţi. La poartă eră un turn ce acum s'a 
dărâmat; ograda, încinsă cu ziduri, înfăţişă pe dinăuntru patru 
şiruri de chilioare cù tinde lungi şi arcuite ; în mijloc se află 
o bisericuţă £. 

Aprozii aşezară vreo două trei corturi în curte; iar feciorul 
de Domn şi credinciosul Stoica, după o cină de sehastru mai 
mult decât cumpătată, merseră să se odihnească în chilia sta- 
reţului ce slujeă de arhontărie. | 

— «Părinte, când va tocă de noapte, să treacă cu toaca 
pe la uşa noastră, ca să mergem şi noi la biserică;» — zise 
Mircea călugărului ce-i însoţise cu felinarul dela trapezerie 
până la sălaşul lor. 

Călugărul se găteă să se ducă: — «Blagosloveşte, părinte» — 
îi spuseră călătorii. — «Domnul să vă blagoslovească, feţii 
mei !» — şi trăgând uşa chiliei, o închise cu clanţa. 

Abia apucase însă să-i fure somnul, când de-odată o sume- 
denie de călugări cu rasele neîncinse, cu pletele şi bărbile 
sbârlite, deteră năvală în chilie şi-i deşteptară cu aceste vorbe 
spuse pe sărite: 

-— «Fugi, Măria Ta, scapă-ţi zilele... Ne-au călcat hoţii!... 
«sunt la poartă o mie şi mai bine de haramini levinţi, cu 
«săneţele gata de foc şi cu paloşele goale... Zic că sunt ai 
«lui Neagoe Basarab şi cer să te dăm pe Măria Ta... Fă-ţi 
«pomană cu noi; fă ce-i face şi eşi de aici, că e vai şi jale 
«de Măria Ta şi de-biata mânăstire!» 

Aceste cuvinte spuse pe nerăsuflate şi de mulţi d'odată, 
făceau o larmă care sperie şi ameţi pe ticniţii şi somnoroşii 
călători. 

— «Ce ziceţi? Cum? ce e?» — întrebau ei uluiţi. 

Dar pricina eră netedă ; Neagoe aflând in Râmnic că Mircea, 


1 Această mânăstire, ce ţine de Cozia, a fost zidită de Mircea cel bătrân 
şi dreasă de Alexandru Ipsilant. 

fiul lui Vodă, ar fi mas de conac noaptea pe ascuns la schit 
la Cotmeana, se răpezise cu vânătorii săi şi năpădise pe la 
miezul nopţii, cerând să-i deschidă porţile ; călugării s'au temut 
să nu le facă vreo stricăciune de va găsi pe vrăjmaş în zi- 
durile lor; de aceea, plini de spaimă, îndemnau pe Mircea 
să fugă. 

— «Dar pe unde? — întrebă acesta, — de vreme ce ziceţi 
că lotrii stau la poartă». 

— «lată, p'această fereastră» — îi răspunseră, arătându-i o 
crăpătură îngustă ce da în partea pădurei. 

— «Fuga e ruşinoasă 1...» — cugetă prinţul zăticnindu-se la. 
ideia de a tugi fără de împotrivire. 

— «Dar e sănătoasă ! — adaose înțeleptul Stoica. 

In minutul acesta, strigătul: «Foc! dăm foc la mânăstire !...» 
repetat de mai multe sute de glasuri, făcu pe călugări să-şi 
piardă cu totul minţile ; ei împinseră pe bietul Mircea desculţ, 
fără căciulă, numai în cămaşă şi cu brâul târâind! pănă la 
fereastră şi-l imbrânciră jos. Stoica sări după dânsul. 

Ş' amândoi, în întunericul nopţii, o luară d'a fuga prin păduri. 

Călugării, mântuiţi de primejdioşii lor oaspeţi, deschiseră 
porţile pandurilor învierşunaţi. In furia intrării, unii dintr'a- 
ceştia apucase pe nevinovaţii călugări de barbă, dar Neagoe 
se repezi încruntat cu paloşul la dânşii: — «Să nu stricaţi pe 
nimeni !» — strigă el în gura mare şi curtea se umpli de oaste. 

Aprozii lui Mircea, văzându-se împresuraţi d'atâta gloată, 
unii se predară de bună voie, alţii căzură sub numeroasele 
loviri ale duşmanului. 

Neagu puse să cerceteze prin chilii, prin pivnițe, şi neaflând 
pe nimeni, crezu c'a fost amăgit. Vânătorii lui aprinseră focuri 
în curtea mânăstirii şi p'afară, şi după veşnicul obiceiu de 
popas al Românilor, puseră căldarea de fiertură în crăcan şi 
începură să povestească basme şi zicători glumeţe. 

Când tocă de otârnie la schit, Neagoe intră în biserică, se 
închină cu smerenia unui Făt de Domn cuvios şi, ia eşire, 


1 Cronica anonimă în Magaz, istor. pentru Dacia, tom. IV. 

vărsă în mâna stareţului un pumn de bani de aur, ca să-i 
fie spre pomenire: — «Să-ţi deă Domnul slavă şi mărire !» — 
zise călugărul cu faţa luminată de o cucernică lăcomie, şi 
ceilalţi şoptiră: «Amin !» 

Din zi de dimineaţă Basarabul îşi ridică tabăra şi se în- 
toarse în Râmnic. 

Pe când la Cotmeana se petreceau acestea, Mircea şi Stoica 
urmau prin păduri calea lor cea rătăcită; plini de groază şi 
temându-se încă să-i fi urmărit, ei fugeau înainte speriindu-se 
de orice sgomot, de orice şoaptă, de frunzele ce fâşiau pe 
cracă, de vântul dimineţii ce mătură uscăturile, de broasca ce 
săltă în mlaştină, de vătuiul ce sbughiă din iarbă. La fieşce 
sunet ei se ascundeau în tufe ş'apoi frigul umed al nopţii 
de toamnă îi făceă să pornească de isnoavă, desculți şi des- 
puiaţi. Multă vreme ei rătăciră pe poteci şi pe cărări perdute 
până ce deteră întrun drum mare. 

Atunci, de mai multe ori se întâlniră cu cete de ostaşi ce 
mergeau şuerând din frunză către Olt; dar frica îi făceă să 
se pitească între bolovanii drumului şi să-şi oprească suflarea 
pănă îi vedeau depărtaţi. 

Astfel petrecură toată noaptea, însă mâna dumnezeiască îi 
puse pe calea dorită; când se revărsă de zori, drumeţii pri- 
cepură că sunt aproape de Curtea de Argeş. 

Se _risipise pâcla dimineţii şi soarele se înălţase vesel ca 
d'un stat de om pe cer, când ticăiţii călători ajunseră în cetate, 
doboriţi cu totul de osteneală şi de feluritele încercări ale 
acestei groaznice nopţi. | 

Sosirea lor şi vestea ce aduceau, pricinuiră o nouă jale în 
palatul domnesc. De cu .noapte începuse de prin toate părţile 
să vină ştiri cum că Turcii ar fi trecut Dunărea la Giurgiu, 
şi la urmă, că Basarabii ar fi intrat cu oaste şi cu domn nou 
dela Impărăţie în Bucureşti; însfârşit că un nor de Turci 
înaintă cu mers grabnic ca lăcustele spre curţile Domnești. 

Auzind toate acestea, Mihnea trimise să adune în grabă 
boierii la sfat; dar pe unde se duceau Aprozii să-i cheme, 
veneau îndărăt cu răspuns, care că pribegise peste noapte, 

care că de cu seară plecase să întâmpine pe Turci la Bucu- 
reşti. Trimise atunci să strângă în curtea palatului puţina oştire 
ce se află şezătoare la Argeş; dar toată se risipise sau apucase 
să treacă peste Olt la Neagu Basarab. . 

Copiii din casă se răspândise fiecare pe la părinţii săi, 
astfel încât Mihnea se văzu de odată năpustit de toată curtea 
şi cu toată oştirea sa, singur cu ai săi şi cu câteva bătrâne 
slugi părinteşti. 

Atunci sângele se aprinse într'insul şi turbarea îi coprinse 
sufletul, în minutul acela când oricare altul s'ar fi desnădăjduit. 
In zadar se oţereă împotriva răstriştii şi cătă în capul său 
înfierbântat un mijloc de împotrivire. Toate erau mute la al 
său glas, toate în preajmă îi stau mărmurite şi reci ca ghiaţa; 
nici o fiinţă nu se aprinde la focul ce ardeă într'insul. In 
zadar umblă cu pas repede prin odăi ştergându-şi sudoarea 
de pe frunte şi isbeă cu pumnul în păreţi răcnind: — «Nu; 
nu se poate să cază intr'astfel Mihnea! Săriţi la mine, copii t...» 
Dar nimeni nu veneă, şi numai bolțile răspundeau cu urlet 
la răguşita sa chemare. 

Mircea şi Stoica încă nu eşise din a lor amorţeală; spaima 
şi obosirea sleise cu totul sângele într'inşii. Ei şedeau incre- 
meniţi pe laviţe, cu capetele pe mână, cu ochii turburi şi 
holbaţi ; semănau a fi pierdut orice simţire. 

Domnița Chiajna, care peste vreo câţiva ani aveă să fie- 
eroina dela Şerbăneşti, stă lângă dânşii cercând a-i îmbărbătă, 
şi îi suduiă cu aspre cuvinte, arătându-le că datoria lor este 
să alerge prin cetate, să adune de pe unde vor puteă luptă- 
tori şi să vânză cu al lor sânge, cinstea tronului şi a nea- 
mului lor. f 

Zadarnice poveţe! când erau părăsiți de toată boierimea, 
de toată oastea şi de tot norodul, unde erau ei să mai gă- 
sească apărători? 

In împrejurări ca acestea Românul e mai înțelept; el nu-şi 
primejdueşte zilele pănă când nu vede câtuşi de puţină nă- 
dejde de isbândă; atunci, mai bine se tirage înapoi, ca la 
urmă să poată sări mai departe. 


MIHNEA-VODĂ CEL RĂU 51 


Aşa dar, potolindu-se şi văzând însfârşit că nu e prin pu- 
tinţă a stă cu armele în potriva cotropitorilor, Mihnea porunci 
să se pălească de plecare. Atunci ai fi văzut pe toţi, slugi 
şi stăpâni, cu feţele palide, cu ochii sticliţi, alergând prin odăi, 
ridicând avuţiile domneşti în lăzi şi în boccele ca să le în- 
carce, îmbrâncindu-se, împedecându-se şi mai rău, într'acea 
pripă desnădăjduită. 

Când se sfârşiră pregătirile, doamna Smaranda şi domniţa 
Chiajna se urcară jalnice în rădvan, una umilită ca un voinic 
ce s'ar vedeă silit să fugă dinaintea Xrăjmaşului, fără d'a se 
luptă; cealaltă oftând după casa ei aşă frumos dereticată, 
după cămara-i plină cu merinde, după trâmbele de borangic 
neţesute şi după bogatele cusături rămase pe gherghefuri. 

Mihnea, tânărul Mircea, Stoica şi câţiva credincioşi slujitori 
umblau călări pe delaturile rădvanului, trişti şi ofiliți ca osân- 
diţii ce au apucat calea ocnii. În urmă-le veneă un chervan 
mare mocănesc plin pănă în coviltir de sipeturi, care ducea 
pe drumul băjeneriei bogăţiile lui Mihnea-Vodă. 

Ei apucară spre munți şi trecură graniţa în Ardeal, 


IV, 


SIBIIU. 


«Să ştie tot omul că am 
«omorât pe Mihnea-Vodă !» 


„ât ajunse în Ardeal, — într'acea ţară unde atâtea neamuri 

răsboinice, Unguri, Saşi, Români şi Secui, stau înghesuite 

şi în veci gata de vrajbă, — gândul cel dintâiu al Domnului 

mazilit fu să strângă o adunătură de oameni cu simbrii, în 
capul cărora să meargă să-şi ia Domnia înapoi. 

Planul său nu isbuti; oştirile lui Vlăduţ îi risipiră sim- 
briaşii, şi el atunci se duse să se aşeze cu toată familia în 
Sibiiu; dar inima lui încă nu erà înfrântă şi capul lui se 
munceă mereu cu ideia d'a redobândi tronul. De aceea tri- 
mise pe Stoica cu bogate daruri în Vişegrad, la Craiul Via- 

dislav al Ungariei, ca să-i arate plângerile sale împotriva bo- 
ierilor ţării şi să-i ceară tot d'odată ajutor şi ocrotire. 

Vladislav, linguşit d'a vedeă atâta supunere din partea unui 
Domn român, îi răspunse printr'o carte măgulitoare, în care 
îl numeă «bunul său frate» şi-i făgăduiă că-l va sprijini cu 
oaste în primăvara viitoare, îndatorindu-l însă să primească 
legea catolică şi să-i închine Ţara-Românească, unind-o prin 
lege şi tractaturi de supunere cu crăia Ungariei. Zâmbitoarea 
nădejde a puterii făcù pe Mihnea să primească toate aceste 
învoeli umilitoare. Lege, familie, avuţie! ce m'ar fi jertfit el 
oare acum pentru o sângeroasă răsbunare ? 

Ah! ce sălbatică veselie îi umpleă sufletul, când printre 
visele viitoarei sale măriri, zăreă capetele Basarabilor înşirate 
în ţepe la porţile-i domneşti ! 

Vremea d'acum însă cereă ca s'ascundă asprele aplecări 
ale inimei sale şi să steă cu zâmbetul mulţumirii în veci gata 
pe buze, pentru orice semn de compătimire sau de cinste, 
pentru orice făgăduinţă de ajutor. 

Craiul Vladislav scrise totdeodată orăşenilor din Sibiiu 
poruncindu-le ca pe «Mihnea-Voevod, pe ai săi, şi toată casa 
«şi neamul lor, nebântuiţi, siguri şi fără împedicare, să-i ţină 
«acolo în mijlocul lor, şi în cinste să-i aibă; peste acestea 
«pe toți să-i apere şi să-i ajute şi să fie datori în tot timpul 
«a le prinde parte, nici să cuteze altmintrelea a lucră». ! 

Această crăiască carte fusese citită în mijlocul pieţii mari 
de către magistrul oraşului şi toţi «înţetepţii, luători de seamă 
şi credincioşi ai craiului iubiţi» Sibieni, se făgăduise să îm- 
plinească cu credinţă, luare de seamă şi înţelepciune porun- 
cile iubitului lor Craiu. 

De atunci înainte Mihnea, pus sub credinţa de obşte şi 
botezat în legea catolică cu mare pompă, dinaintea Sibienilor 
papistaşi, fù privit ca cea mai însemnată persoană din cetate. 
Norodul îl cinsteă, îl iubeă şi se închină la dânsul; adevăr 
e că nimeni nu puteă fi mai milostiv decât Domnul român, 





1 Sincai. 

in toate zilele, magistrul oraşului, loan Agota şi judeţii şi ju- 
raţii veneau să cerceteze de trebuinţele Prințului. In casa lui 
comitele de Temişoara, loja de Şom, trimis acum în părţile 
Bârsei, nobilul loan Horvat de Vingart şi toţi grofii şi ne- 
meşii din Sibiiu şi de prinprejur alcătuiau o curte care se bu- 
cură de belşugul şi de traiul domnesc al Voevodului mazil. 
La mese şi seara în adunări, Mihnea le povesteă jafurile şi 
prădările boerilor, duşmanii lui şi lesne-crezătorii săi ascul- 
tători se mirau, în simplitatea lor săsească, ce oarbă ţară e 
aceea ce se dă în mâna unor astfel de tâlhari şi leapădă un 
Domn, care, străin şi pribeag, în câteva luni numai, umpluse 
Sibiiul de bunătăţile sale, 

Un biet poet latin, loan Salius, ce se bucură şi el de cinstea 
de a fi printre numeroşii oaspeţi ai Prințului, începuse a pune 
pe versuri laudele sale, arătând vechea slavă «a neamului 
«său domnesc, întinsa lui stăpânire, dreapta-i străşnicie îm- 
«potriva prădătorilor şa furilor, râvna lui d'a uni creştină- 
«tatea subt o singură cruce, dorinţa-i d'a scăpă Bizanțul de 
«păgâni, uricioasa viclenie ce-i răpise tronul, tocmai când eră 
«în mijlocul tăriei şi-a grămezilor de aur» 1. Insă atunci când 
eră poetul să-şi pornească Pegazul pe căile zâmbitoare şi în- 
florate ale viitorului, când erà să cânte glorioasa redobândire 
a tronului ce se apropiă şi să-şi ia plata cuvenită inspira- 
telor sale strădănii, o împrejurare cruntă curmă deodată stră- 
lucitoarele nădejdi ale Domnului şi ale linguşitorilor săi. 

Şederea lui Mihnea în Sibiiu strânsese acolo mai inulţi oa- 
meni ce purtau cu dânşii câte o veche răsbunare şi cari plini 
de jalnica aducere aminte a trecutului, urmăreau ca piaza 
rea, pe îmblânzitul tiran. 

Nemilostiva ursită sau pronia răsplătitoare făcuse ca aceşti 
oameni să se întâlnească, să-şi destăinuiască unul altuia aceeaş 
ură şi împreună să chibzuiască a lor răsbunare. 


x 
E K 


În casa lui Danciu Țepeluş stau adunaţi într'o seară trei 





1 Vezi Epitaful latin al lui Mihnea, în Engel. 

oameni. Unul de vârstă mezie, purtând îmbrăcăminte ungu- 
reşti, are un obraz pe care se citeşte o prostatică râvnire la 
mărimi ; acesta e stăpânul casei, fecior de Domn şi neîmpă- 
cat duşman al lui Mihnea, carele se suise pe tronul hotărit 
lui de Vladislav şi acum încă îi răpise sprijinul ocrotitorului 
“său, Al doilea e un boier bătrân de Ţara Românească, cu 
barba albă şi cu fruntea înorată de o veche mâhnire ; acela 
e Radul, spătarul din Albeşti, a cărui fiică Ilinca fusese jert- 
fită cu atâta cruzime de către fostul Domn, chiar în noaptea 
ei de cununie. 

In sfârşit un tânăr purtând zeghia sârbească fine mâna pe 
hangerul dela brâu, pare c'ar fi gata să spele în sângele ti- 
ranului necinstea unei surori siluită de dânsul; îl cheamă 
Dumitru lacşăg şi e nepotul mitropolitului Maxim. 

Fi se par a fi după o lungă sfătuire; iar bătrânul boier, 
întinzând cu încetul mâna într'un vas de aur ce stă pe masă, 
scoase dintr însul o hârtie îndoită şi citi cuvântul : «Hangerul !» 

lacşăg săltă de bucurie, strigând: — «E al meu!» — Cei- 
lalţi doi răspunseră: — «Dumnezeu să te ajute !» 

Radu posomorit aruncă în foc o altă fâşie pe care scriă 
«Ştreangul» şi Danciul rupse cu 'necaz, una care zicea: 
«Otrava !» 

Fără de a mai spune o vorbă, ei se despărţiră. 

A doua zi erà 12 Martie 1510 şi praznic mare al sfântului 
Papă Grigore. Toată obştea cuvioasă, muieri şi bărbaţi, as- 
cultă cântările latineşti ale băratului şi răsunetul măreț al or- 
ganului. Pe piaţa mare, dinaintea bisericii nu “e nimeni; d'o 
parte se vede numai un zid boltit; de cealaltă un tufiş de 
pomi îndesaţi. 

Acum slujba s'a sfârşit ; creştinii îmbrăcaţi ca de sărbătoare» 
ies din toate părţile, făcându-şi cu aiasmă semnul crucii pe 
frunte şi se răspândesc pe la casele lor. Mai în urmă de toţi 
şi umblând cu pas greu, se coboară pe treptele de piatră ale 
catedralei, Mihnea-Vodă însoţit de nedeslipitul său Stoica şi 
de loan Horvat de Vingart ! ; contoşul Domnului, sur şi lung, 





1 Nicolae Olahul. 

cu ceaprazuri de fir, e deschis la piept şi lasă să se vadă 
o scumpă blană de samur, la fel cu căciula de pe cap, Ni- 
meni dintr'înşii nu poartă arme într'o zi mare ca aceea. 

— «Frumoasă şi măreaţă slujbă !» — zise Domnul către 
Horvat. 

— «In curând se vor bucură de dânsa şi pământenii Mă- 
«riei Tale, când cuvioasa-ţi râvnă îi va adăpă la izvorul ade- 
«văratei credințe», 

— «Aşă e negreşit. Ştiu bine că voiu întâmpină oareşicare 
«anevoințe, piedici şi zavistii; dar lăsaţi-vă pe mine»; — 
zise el zâmbind în silă — «voi purtă crucea în mână de fier. 
«In zadar vor încercă boierii şi mai ales blestemaţii de Ba- 
«sarabeşti».... 

Atunci, sărind ca un trăznet din tufiş, un om se'repezi la 
el cu hangerul în mână şi în iuţeala izbirii îl pironi cu fierul 
drept în pietrele bolţii de pe piaţă. Abia avu vreme Mihnea 
să-i.zică cu o mirare plină de dispreţ: — «Tu cine eşti?» şi 
"pierzând orice simţire, câzu mort pe brânci. Hangerul isbin- 
du-se de lespezi, îi pătrunse coastele şi eşi sângerat prin spate. 

Tovarăşii lui Mihnea rămaseră încremeniţi de spaimă şi 
ucigaşul se făcu nevăzut; dar peste câteva minute un om 
strigă în gura mare din clopotniţa bisericii: «Să ştie tot omul 
«că am omorit pe Mihnea-Vodă» 1. Acela eră lacşăg, 

La acea semeaţă şi groaznică strigare ce se răspândise 
ca o furtună prin tot oraşul, norodul întreg se turbură ; în- 
cepură a trage clopotele şi cetăţenii prin case, îmbrăcau zeaoa 
de sârmă şi coiful de fier şi se înarmau ca la o mare pri- 
mejdie, Adunați toţi davalma şi cu sgomot pe piaţa mare, 
ei priveau cu jale la strălucitul răposat, când strigările tur- 
bate ale lui lacşăg şi vaietele familiei domneşti ce sosise în 
grabă pe locul de omor, întărâtară mânia norodului. Un ce- 
tăţean mai aprins şi mai îndrăzneţ dibui pe ucigaş în turnul 
cel înalt şi cu o împuşcătură îl lovi drept în cap?. Trupul 
lui lacşăg căzu sfărâmat pe pietre. 


1 Constantin Căpitanul. 
2 Constantin Căpitanul. 

Acesta fu semnul isbucnirii :— «Săriţi pe ucigaşi !...» sbierau 
din toate părţile. 

— «Danciu şi Albescu au fost înţeleşi cu tâlharul acesta» 
— strigă Stoica de pe treptele bisericii, presupuind acum 
tainica lor înfrățire. 

— «Pe dânşii copii!... Ei au ucis pe bunul Domn! pe 
milostivul Mihnea !... pe tatăl sărmanilor ! !... pe fala Sibiiului !!... 
Pe dânşii, copii! daţi, daţi năvală !...» Aceste strigăte, repe- 
țite de mii de glasuri, porniră gloata cu volbură după piaţă 
şi toți se repeziră la lăcaşele bănuiţilor omorâtori. 

Acolo se petrecură groaznice măcelării ; ! pe toţi din casă, 
stăpâni şi slugi, îi sfâşiă norodul înverşunat, şi trupurile lor 
trunchiate şi târâte prin ţărâna uliţii, le asvârii, ca stârvuri, 
afară din cetate. Astfel uneori soarta îneacă în acelaş potop 
pe vinovat şi pe răzbunători! 

Abia noaptea aduse ceva linişte în oraş, dar cetăţenii ră- 
maseră armaţi ca să ducă a doua zi cu cinste trupul lui 
Mihnea-Vodă pănă la cel din urmă al său sălaş, în biserica 
Sfintei Cruci dela Dominecani ?. f 

Sibiiul amăgit plânse multă vreme pe crudul tiran căruia 
dincolo de Carpaţi îi zicea «Mihnea cel rău». Judecătorii curţii 
crăieşti făcură cercetare asupra acestor nenorocite împrejurări 
şi familia Domnului rămase cinstită şi apărată în Sibiiu, pănă 
când soarta armelor, iarăşi protivnică, o sili să treacă la Ţa- 
rigrad. : 

Mircea Ciobanul a fost Domn al ţării mulţi ani după acestea, 
şi mai mulţi Domni din neamul Dracii armaşului din Mă- 
neşti au stat, la deosebite vremuri, pe tronul ţărilor noastre. 


Bucureşti, 1857. 


A 


1 Şincai. 
2 Sigler. 

lopotele bisericii domneşti din târgulețul Bucureştilor 
băteau cu glas jalnic şi treptat; iar de sus, de pe 
colnicea dealului de'mpotrivă le răspundeă cu răsunet 
tânguios şi depărtat, mica turlă rotunjită a bisericuţii lui 
Bucur. 
Eră pe la sfârşitul lui Fevruarie, anul 1560, şi de curând 
se adusese în oraş trupul Mircii-Vodă, cel poreclit Ciobanul, 


1 Publicată întâiaş dată in Revista Carpaților 1860, 1. p. 9, 265 şi H, 
p. 97, tipărită apoi în volum împreună cu «Mihnea-Vodă» (v. p. 23). O 
a treia ediţie a apărut în 1886: «Din ale lui Al. I. Odobescu, Mihnea- 
Vodă cel rău. Doamna Chiajna, Librăr. Samitca. Craiova 1886; br. 70 
pp. cu portretul autorului şi prefața următoare: «Curând se vor împlini 
treizeci de ani de când am dat mai întâiu la tipar aceste două mici în- 
cercări de restituire a vechilor datine strânzoşeşti, scrise într'o limbă care 
eră încă întrebuințată şi preţuită pe vremea copilăriei mele. 

care, la 25 ale lunii, murise pe drum, când se întorcea dir 
Ardeal, ? orică boierii pribegiţi acolo pe cari el se'ncercase 
cu făgădueli mincinoase şi cu 'viclene jurăminte a-i înapoiă. 
în ţară, îi urziseră cu otrăvuri peirea, orică Dumnezeul milostiv 
se'ndurase în sfârşit de nevoile bieţilor creştini împilaţi de 
acest crunt stăpânitor şi hotărise acum ceasul asprei sale 
judecăţi. 

De patru ori? Mircea fusese aşezat domn cu sila în ţară 
de Poarta turcească, şi numai hulă şi ură îşi ridicase asu- 
pră-şi prin năpăstuirile sale; iar mai ales pe boieri îi bântuiă. 
şi-i munceâ cu răutate, ca doar să le plătească cu amar şi 
cu chinuri, omorul tătâne-său Mihnea Voevodul, şi lunga 


Abiă m'aş fi gândit să le desgrop azi eu însumi din uitare, dacă nu m'ar 
fi îndemnat cu tot dinadinsul la această faptă câţiva tineri din Craiova, 
iubitori de literatură română, printre care în primul rând d-nii: N. P. 
Romanescu, M. Săulescu şi N. P. Guran, precum şi meritosul editor 
Craiovean al Bibliotecii literare. 

Domnialor — şi nu eu — au judecat aceste prime aie mele scrieri demne 
de a figură în acea culegere naţională. 

Totuşi, dacă generaţiunea cititorilor de astăzi ar găsi cumvă că b lor 
nu s'au înşelat pe deplin, atunci poate mi-aş luă şi eu seama şi la vârsta 
înaintată la care am ajuns, m'aş cercă chiar de acum înainte, să dau 
fiinţă la mai multe alte studii şi plismuiri de aceeaşi natură, pe care 
nepăsarea puţin îmbietoare a publicului nostru m'a făcut să le las de 
mari de ani în stare de schiţe, de note, de proiecte, de visări. 

In 1860 însă, atunci când încă credeam — ierte-mi-se o zicătoare po- 
porană — că jtot ce poate sbură se şi poate mâncă, iată cu ce precu- 
vântare am dat sbor în lume modestelor mele încercări tinereşti: (Ur- 
mează prefața reprodusă în nota lui Mihnea-Vodă) v. p. 123 (Apoi:) 
«Mihnea-Vodă cel rău a fost publicat mai întâi în foiţa ziarului Românul 
din 1857 şi tras atunci în broşură osebită. (N'am găsit acea broşură. 
Nota Ed.); Doamna Chiajna sa tipărit pentru prima oară în Revista 
Carpaţilor din 1860; în acest din drmă an am format din ambele un 
mic volum tipărit cu litere cirilice, sub titlul general: Scene istorice din 
cronicele româneşti. Bune sau rele, Biblioteca literară mi le retipăreşte 
acum tot cum au fost dela început. Abia se vor ivi vreo trei, patru ne- 


însemnate îndreptări de fapte. 
Paris, 1886. 
2 Constantin Căpitanul, Cronicarul anonim şi Engel. 


3 Engel. 

isgonire a neamului său şi pizma lor cea neîmblânzită. Drept 
răzbunare, mulți dintr'înşii căzuseră sub sabia Beşliilor, mulți 
iar, fugăriți în Ardeal, aşteptau acolo să le vină şi lor rândul 
pe roata schimbătoare a.soartei româneşti. 

Se înţelege dar că cu moartea Domnului, trebuiau acum 
să le renască nădejdile şi să se asmută ale lor nalte râvniri. 

Insă Mircea îşi dase obştescul sfârşit pe scaunul domniei, 
în mijlocul tăriei sale; deci toată -măreaţa pompă a unei 
domneşti înmormântări umplu târgul, la a sa pristăvire, de 
o jale adâncă şi îngrijată. i 

Noua curte domnească din Bucureşti, clădită printre săl- 
ciile de pe malul stâng al Dâmboviţei şi înconjurată de pepene 
ziduri cu creste înalte şi cu înguste ferestrui de meterez, eră 
plină de o gloată posomorită pe care abia o ţinea în strună 
un şireag îndesat de Dorobanţi şi de Aprozi. Sus în casele 
domneşti, al căror lat acoperiş de şindrilă se întindeâ jur 
împrejur cu streşine largi şi revărsate, stau adunaţi, cu o 
cucernică smerenie, împrejurul trupului împodobit al răposa- 
tului, toate căpeteniile ţării. 

Preoţii se coborâră mai întâiu pe scară şi începură cu obiş- 
nuitul viers a lene, cântecele de îngropăciune ; de două lature 
se întindeă oastea pedestră cu prapurele plecate, cu săneţile 
în jos. In mijlocul ei mergeau cerniţi, boierii de taină, umi 
purtând p'ai lor umeri sicriul luminatului mort, alţii ţinând 
pe mâni plioapa pe care stau încrucişate sabia şi buzduganub 
domnesc ; îndată apoi, călcând cu pas sigur şi apăsat, veneă 
văduva răposatului, Doamna Chiajna, pe al cărei chip în 
veci încruntat, nimeni nu puteă dovedi păsurile inimei sale ; 
părul ei începuse a cărunţi, dar trupul său eră înalt, portul 
ei drept şi falnic, ochirea-i straşnică şi hotărită ; capu-i cătă 
mândru în sus, fără grijă şi fără sfială. Pentru cea din urmă 
oară ea îmbrăcase albele podoabe şi vălul de beteală ale 
miresei, ca să ducă pe soţul ei la veşnicu-i locaş, căci după 
ziua aceea văduva nu mai scotea veşmintele cernite. Aşă eră 
obiceiul vechimei. 

La dreapta ei umblau doi coconi tineri, ca de 14 şi 15 

ani, cu haine negre şi cu fețe obidite. Aceştia erau moşte- 
nitorii, acum sărmani, ai lui Mircea. Cel mai mare de ani, 
Petru, beteag şi mărunţel la boiu, înaintă cu greu sprijinin- 
du-se într'o cârje ; fratele său Alexandru îl însoţeă ; şi amândoi, 
plânşi şi tăcuţi, semănau duşi pe jalnice gânduri. 

De-a stânga Chiajnei, două copile, ceva poate mai în vârstă 
decât fraţii lor, dar îmbrobodite în marame negre, ce le as- 
cundeă cu totul obrazele, dovedeau numai prin suspine şi 
prin plânsuri năbuşite, adânca lor durere. 

După tânguioasa familie, alaiul se prelungeà cu toţi oa- 
menii casei, amestecând cu sunetul jalnic şi slăbănogit al 
tobelor, văietările lor, — cu călăraşii domneşti ce se îngriji- 
seră a face la caii lor, lăcrimarea ochilor cu praf de puşcă !, 
— şi în sfârşit cu tot norodul oraşului ce umblă cu capetele 
goale pentru jelire. 

Alaiul colindă uliţile povârnite ale micului orăşel ce abia 
atunci începuse, numai pe malul stâng al gârlei?, a se îm- 
plini ici cu gardul unei colibe de vecin, mai colo cu ulucele 
unei căscioare de breslaş ori de scutelnic, mai dincolo cu zi- 
durile unei case de boier sau de boernaş ajuns ; treci şi prin 
piața mare unde şetrele precupeţilor, scaunele măcelarilor şi 
tarabele gelepilor* turci, armeni sau greci, erau închise în 
ziua aceea, şi se întoarse iarăşi în curtea domnească, unde 
răsunau clopotele bisericii, pe care o zidise chiar Mircea- 
Vodă Ciobanul + şi în care, dintre toţi Domnii, el mai întâiu 
s'a îngropat. 

Toţi pe rând intrară în sfântul locaş; năsălia fu aşezată 
jos chiar lângă strana domnească ; se zise prohodul şi slujba 
se urmă toată după rânduiala sa; dar când pe la sfârşit în- 


1 "Cantemir, Descrierea Moldovei. 

2 Constantin Căpitanul, vorbind despre clădirea mânăstirii Radu-Vodă, 
de către Alexandru-Vodă, fiul Mircii, zice: «din jos de Bucureşti», adică 
afară din oraş, 

3 Neguţătorii străini. 

4 Engel numeşte această biserică Ghiced, ceeace însemnează, mi se 
pare, pe turceşte: Sentinelă, 

cepură arhiereii, apoi slujbaşii cei mari şi cei mici să se 
apropie de mort şi să-i sărute mâna dreaptă şi crucea din- 
tr'însa, câţivă boieri, mai mult tineri şi noi poposiţi în bise- 
rică, ai căror cai şi arme se auzise tropotând şi zornăind 
p'afară în vremea slujbei, înaintară cu semeţie şi, puindu-se 
drept în faţa sicriului, începură să strige în gura mare către 
obştea spăimântată din biserică. 

— «Fie-vă ruşine, măi fraţilor, să vă spurcaţi buzele pe 
«aşă mâini pângărite ! Scârbă să vă fie a plecă capul la trupul 
«unui om care a fost urgia oamenilor şi biciul Satanii! — 
«Oare nu vă e destul că, pe cât a fost tâiharul acesta cu 
«zile, el a hălăduit în doinnie atâţia mari de ani; ba încă 
«v'aţi colăcit, ca târâtoarele, la poalele lui şi i-aţi lins laba 
«cea mohorită, pe care nu cutezaţi a o muşcă? — Acum, 
«încaile, prindeţi la inimă! lepădaţi-vă jositoarea slugărie ! 
«Vedeţi că ochii i s'au stins; coardele puterii sale s'au rupt; 
«acum cel puţin îndrăzniţi şi voi a face ca mine, Badea clu- 
«ciarul, şi ca tovarăşii mei, toţi boieri ai ţării, pe cari nă- 
«prasnica silnicie a Ciobanului ne-a ţinut alungaţi pe la străini. 
«Veniţi şi vă plecaţi crucei mântuitoare ce cu drept o smulg 
«din mânile nelegiuitului ; iar stârvul lui scuipaţi-l ca mine 
«şi asvârliţi cu pietre într'insul !» 

La aceste vorbe îndrăznețe, însoţite cu fapta, toţi rămaseră 
încremeniţi de ciudă. Chiajna singură se repezi către cuteză- 
torii tineri, şi cu ochirea-i fulgerătoare îi opri în loc: 

— «In laturi mârşavilor l» — strigă ea cu glas puternic.— 
«Asta vă e, biet, vitejia, neruşinaţi păgâni ce necinstiţi un 
«mormânt? Spuneţi, ce ştiţi mai mult a face, mişeilor, unel- 
«titori de rele, iscoditori de desbinări, ce priviţi de subt obială 
«păsul ţării şi alergaţi, ca dulăii, la pradă? — Ce! oare so- 
«cotit-aţi voi că, unde a răposat Ciobanul, o să rămână turma 
«în ghiarele voastre ca să o jefuiţi după cum vă place? Hei! 
«măre băeţi, mai vă pănă atunci! Mircea s'a dus, dar fiul 
«său a rămas 'şi Chiajna îi e mumă şi va şti să-l apere 
«de voi». 

Ochii pribegilor se întoarseră către Petru pe care Doamna 

îl arătă cu degetul, zicând aceasta; dar când väzură trupul 
mic şi gârbovit al tânărului, un zâmbet de dispreţ le înflori 
pe faţă şi Badea cluciarul adăogi râzând: 

— «Aoleu ! vai de biatii moşie dac'o fi să-i meargă toată 
«seama, şoldâş, ca Făt-frumos ăl ghebos! Dar tacă-ţi gura, 
«nu vorbi de pomană, Jupaniţă, că doar nu vom rămâne, 
«sărac de noi, râsul lumei, că adică nu s'a mai aflat dintre 
«noi altul mai vrednic de Domnie, decât ăst pitic slut şi 
«şchiap !» 

Râseră boerii cu hohote; dar Chiajna, turbată de mânie, 
smulse c'o mână vârtoasă de pe plioapa sicriului buzduganul 
şi sabia domnească şi dându-le în mânile fiu-său: — «De e 
«şchiop şi mărunt», — zise ea, — «iată cârja ce-i va sprițini 
«hetegia şi iată paloşul ce-l va înălţă cu capul mai pre sus 
«de toate capetele voasire. — Dar nu plătiţi vorba ce o pierd 
«cu voi. — Pe ei, copii!» — strigă îndreptându-se către Le- 
fegii şi întorcându-se la preoţi: «Sfinţiile voastre, urmaţi-vă 
datoria». 

Atunci zăngănitura ostaşilor ce dau năvală, larma gloatei 
turbate ce se îmbrânceă, cântările preoţilor zorind a sfârşi 
slujba, sunetul clopotelor, izbucnirile tunurilor făceau toate 
la un loc un vuet încurcat, un fel de luptă amestecată, din > 
care fieşcine cătă să-şi scape zilele, astfel încât în puţină 
vreme se strecurară toţi şi biserica rămase deşartă. 


Ga 


k H 

In mijlocul liniştei ce urmase acelui sgomot neobişnuit, un 
tânăr la chip mândru şi plăcut, eşi dintr'o strană afundată, 
unde el se ascunsese cu inima pătrunsă de o cucernică jale. 
Un mintean negru cu găitane de fir, cioarici la fel, cu pajeri 
“pe genunchi, o mantie scurtă pe umeri, cisme înalte în pi- 
cioare, cu pinteni de argint; la coapsă, un paloş scurt şi 
„drept şiîn mână o ţurcă de samur cu surguciu : iată îmbră- 
cămintea sa. ; 

El umblă să iasă din biserică când, pe fărâna încă grămă- 
dită a noului mormânt, zări o femeie zăcând înfăşurată într'o 

lungă maramă de zăbranic negru : se apropiè, pipăi o mână 
mică şi rece, ridică marama după obraz şi, pentru întâia 
oară, inima-i simţi, la vederea unei necunoscute, fiorii ce dă 
primejdia unei fiinţe iubite. Niciodată pănă atunci el nu vă- 
zuse aşă fragede şi dulci trăsuri, în luptă cu suferința; nici- 
odată sufletu-i nu se umpluse de o mai vie şi mai îndoioasă 
îngrijare pentru o viață scumpă şi dorită. Stà îngenunchiat 
şi coprins ca de un farmec dinaintea acelei zâne aromite şi 
vinele-i băteau cu iuţeală şi suflarea-i se revărsă din sânul 
său, pare c'ar fi vrut să împartă cu dânsa viaţa ce în peptu-i 
se îndoise. 

Cu încetul tânăra copilă îşi veni în simţiri ; ochii ei albaştri 
clipiră sub lungile-i gene bălae şi — vezi cât e puterea tai- 
nică şi neprevăzută a iubirei! — tânăra domniţă ce căzuse 
leşinată la vederea cumplitelor fapte ale pribegilor, nu se 
spăimântă zărind acum dinainte-i un om ce învederat trebue 
să fie de seama lor; dar pe chipul acestuia domneă într'acel 
minut, atâta senină mărinimie, atâta smerită supunere, încât 
sufletul ei nu presupuse vreun rău, şi buzele-i, rumenindu-se 
uşurel, şopiiră încetişor: — «ţi mulţumesc c'ai fost milos şi 
«m'ai scăpat d'acei oameni fără de lege !» — apoi pricepân- 
du-se singură cu un bărbat necunoscut, se sculă binişor şi 
cu pasul încă şovăind, se îndreptă către casele domneşti. 

Radu (căci aşă îl chemă pe tânăr) rămase uimit în loc; 
el urmări cu ochii pe blânda fecioară ce curând se pierdu 
ca o umbră şi, strângând pe peptu-i marama ce-i rămăsese 
în mâni, jură că viaţa-i întreagă va fi închinată îngerului 
acestui vis .încântător. Din minutul acela, el ce se hrănise cu 
laptele duşmăniei, el ce visase numai crunte răzbunări, el 
care, auzind moartea lui Mircea, se grăbise, cu câţiva pri- 
begi, să calce hotarul ţării cu ura în inimă, cu disprețul 
isbândei pe buze, cu hotărârile cele mai sângeroase, simţi 
acum într'o clipă, toate aceste aspre dorinţe risipindu-se şi 
patimile-i, ca şi traiul său, din minutul acela se schimbară 
cu totul. 

Radu eră fiul vornicului Socol, boer odinioară mare şi tare 

în ţară; pe acest Socol, îl trimisese Pătraşcu-Vodă ca sol la 
crăiasa Ungariei, Isabela, când aceasta intrase isbânditoare în 
Cluş (22 Octomvrie 1556)! şi solul se întorsese cu bogate 
daruri şi cu înalte năzuiri; râvnitor chiar la domnie, vor- 
nicul otrăvi într'ascuns pe bunul Petru; dar oştile lui Su- 
leiman, ce aduceau în locu-i pe Mircea, îl goniră din ţară 
şi-l siliră să-şi caute scăparea în Ardeal. Socol incredinţă atunci 
starea şi familia sa grafului Francisc Kendi şi plecă la Ţa- 
rigrad ca să-şi câştige favor la Poartă ; dar Mircea il preîn- 
tâmpinase şi, săpându-i din vreme groapa, nenorocitul peţitor 
fu aruncat în mare din porunca Sultanului. In zadar mai pe 
urmă îşi ceruse nevasta şi pruncii lui, averea dela Kendi; 
ungurul tăgădui şi păstră pe seamă-i visteria şi turmele şi 
stogurile de bucate ale boierului român ?. 

Deci acum fiul acestuia veneă să-şi redobândească drepturile 
părinteşti ; el se unise cu vreo câţiva din boierii, pribegiţi 
cari, nerăbdători de a-şi vedeă vetrile, sosise călări chiar în 
ziua pogribaniei Domnului, cugetând, ca nesocotiţi, sa smulgă” 
cârma ţării din mâinele văduvei; însă Mirceoaia eră în stare 
de a le stă împotrivă; unii dar din acei cutezători fură prinşi ` 
şi ferecaţi, alţii scăpară în învălmăşeală şi se pregătiră a veni 
de isnoavă cu oaste din Ardeal. 

Oblicind din nou despre sosirea boierilor pribegiţi, cu oaste, 
Chiajna, care aşezase acum în ticnă pe fiul ei Petru Şchioput 
pe scaunul domniei, nu se turbură prea mult cu gândul că 
îndârjiţii boieri vor fi strâns în Ardeal vreun stol de adună- . 
tură pe care lesne o va risipi oştirea ei; trimise dar împo- 
trivă-le pe marele serdar cu ceva călărime. 

Amândouă părţile se loviră la satul Romaneşti din Dâm- 
boviţa $, dar vitejia pribegilor înfrânse pe oamenii domniei, 
şi biruitorii alergară spre Bucureşti. 

Tot neamul domnesc, cu ce boieri mai aveă pe împrejuru-i, 


1 Engel, Analele Secuilor, Forgaci, Verantie, Șincai. 
2 Sigler, Forgaci. 
3 Constantin Căpitanul, Cronicarul anonim. 

fugi la Giurgiu şi de acolo însăşi Doamna treci Dunărea 
ca să ceară ajutor dela paşa din Rusciuc. Adunându-şi apoi 
toate puterile pământene, şi Roşiorii şi Ferentarii şi Lefegiii 
şi toate crucile de pedestraşi, sprijinită pe de altă parte de 
Spahii turceşti, Chiajna în fruntea oștirii sale, apucă drumul 
înapoi către Bucureşti, risipind groază înainte-i numai prin 
gloata năpraznicei sale ordii, Boierii, prinzând de veste des- 
pre aceasta, se traseră înapoi pe drumul Craiovei, aşteptând 
ajutoare de dincolo de Olt; dar oastea domnească îi nimeri 
pe priporul satului Şerbăneştii !. 

Un râuleţ ce şerpueşte sub o coastă, despărțeă amândouă 
taberile. Cluciarul Badea, căpetenia pribegilor, se văzi strâm- 
torat la poalele dealului şi fără leac de scăpare ; iar Chiajna, 
încălecată bărbăteşte şi purtând zale pe piept şi un hanger 
în mână, străbăteă rândurile, îmbărbătă pe Români cu vorbe 
linguşitoare, pe Turci cu bogate făgăduieli şi le insuflă tu- 
turor aspra sa voinicie. Ostaşii, minunaţi şi îmbiaţi de înver- 
şunata vitejie a acelei zdravene mueri ce le strigă şi le dă 
pildă ca să lovească pe vrăjmaşi, deteră năvală, trecură într'o 
clipă micul pârâu, şi printr'o crâncenă măcelărie, sdrobiră cu 
desăvârşire mica oaste boierească. Acolo periră luptându-se 
vitejeşte, Badea cluciarul şi mulți alţi oameni dintre pribegi 2. 

Intr'această nenorocită bătălie, boierii îşi âduceau cu durere 
aminte de atâţia voinici tovarăşi ce se dase d'a gata pradă 
şi fusese robiţi şi ucişi în ziua nesocotitei lor semeţii în bi- 
serica din Bucureşti; printre acei ei socotiau şi pe tânărul 
Radu Socol, în care îşi pusese mari nădejdi, şi care acum, 
neştiut de nimeni, trăiă retras şi ascuns pe malul Motrului, 
în dărâmăturile cetăţuiei dela Socoleşti, muncindu-şi sufletul 
îndoios între ură şi iubire. 





i Constantin Căpitanul, Cronicarul anonim. 
2 Constantin Căpitanul, Cronicarul anonim. 

rintre oamenii pe cari firea i-a lipsit de ale trupului desă- 

vârşiri, sunt unii cari, prețuind încă din vârsta copilăriei 
starea lor neasemuită cu a celorlalţi oameni şi de toţi bat- 
jocorită, se hrănesc cu o nepregetată ciudă, c'o adâncă ză- 
caşie care în veci le ţine mintea veghiată şi le porneşte su- 
fletul la viclenii şi la răutăţi; alţii iar, mai zăbavnici poate 
în agerimea duhului, sunt de tineri cuprinși d'o tainică me- 
lancolie, d'o îndoioasă sfială, care mai adesea se cumpănesc 
cu o minte-dreaptă şi sănătoasă, cu un suflet compătimitor, 
cu o inimă miloasă. 

Din felul acesta eră junele moştenitor al lui Mircea, Petru 
Șchiopul ; anii săi tineri, mintea-i îndărătnică cu greu i-ar 
fi păstrat scaunul domniei, de n'ar fi stat la mijloc mumă-sa, 
Doamna Chiajna, muiere capeşă şi dăunoasă, care ştii să 
doboare. cu armele împotrivirea Românilor şi să cumpere cu" 
bani bunavoinţa Porții. Intr'adevăr, drept răspuns la trimi- 
terea unor bogate daruri, însoţite cu făgăduinţa de a mări 
până la patruzeci de mii galbeni, haraciul ţării! — care, din 
3.000 de aspri ce fusese la început, sub Mircea Bătrânul 
(1383), se urcase, sub Laiotă Basarab, la 10.000 galbeni 2— 
Ştefan, vel portarul împărăției, aduse alge ao ce întăreă 
Domn pe fiul ei Petru °. 

Uneltirile Doamnei Chiajna isbutise toate; ea eră stăpână 
tare şi mare ; în zadar se mai cercară unii din boerii pri- 
begi, precum Stanciu Benga, Matei Marga, Radu logofătul, - 
Vălsan şi alţii să-i dirapene cu armele domnia: la Boieni ei 
fură învinşi şi risipiţi *. Nu rămăsese altă nădejde decât o 


i Raportul ambasadorului Wysz, dela Maiu 1568, citat de Hammer în 
Istoria ‘împărăției Otomane, 

2 istoria Ţării Româneşti, tipărită greceşte de fraţii Tunuzlii. 

3 Cronicarul anonim în Magazinul pentru Dacia, IV. 

+ Constantin Căpitanul şi Cronicarul anonim. 


DOAMNA CHIAJNA . 67 
tăcută supunere; cei mai mulți dintre boieri se învârtejirä 
p'această înţeleaptă cale. Printre dânşii veni să se închine 
statornicitei domnii şi tânărul Radu Socol, pe care un interes 
tainic şi mult deosebit de năslirile celorlalți, îl ademenise la 
curţile domneşti. 

Un vis mult dorit de fericire, învrăjbit cu mustrările unei 
conştiinţe rănite prin uciderea tatălui său, o dragoste curată, 
adâncă, îngerească ce-i legase inima de un neam urgisit, 
căința d'a fi călcat un legământ de ură şi lupta cu acel 
nestăvilit farmec ce-l făcuse să-şi urască jurata răzbunare şi 
turburare menirea vieţii sale ; iată clădirile sufleteşti ce sfă- 
râmau sânul Radului. Cu ce scop oare, cu ce hotărire îşi 
părăsise el pustia casă părintească dela Motru şi venise în 
Bucureşti ? Însuşi el nu puteâ şti; dar o resăritură a inimei 
îl avântase spre locul unde ochii săi puteau să zărească pe 
zâna înflăcăratelor sale visări. 

Cu ce dulce încântare, cu ce uimire cerească privea el la 
tânăra domniţă când, cu pas lin şi uşor, cu chip blând şi 
smerit, ea păşeă în acea biserică unde pentru întâia oară ea 
se arătase privirei lui! El cătă la dânsa în tăcere şi uneori : 
ochii lor se întâlneau, iar ea închină atunci capul şi un nor 
de roşală i se lăsă pe faţă. Când apoi Radu rămâne singur 
în biserică, inima-i înmuiată căută locul unde mai întâiu îşi 
văzuse visul fericirei sale ; dar genunchii lui rămâneau încre- 
meniţi dinaintea mormântului în care zăceă ucigaşul părin- 
telui său, şi, îngrozit de mustrare, el se smulgeă din acele 
dulci curse ale ispitei. 

Acestea se petreceau prin anii o mie cinci sute şeaizeci şi 
câţiva, chiar în mijlocul veacului al şeaisprezecelea. 

Incepuse dar acea epocă, când Turcii, atât pentru oblă- 
duirea ținuturilor creştine coprinse de dânşii, cât şi pentru 
înclinările de pace şi de prietenie ce legase Padişahul cu 
unele puteri apusene, simţise trebuinţă a se sluji cu oameni 
cari să vorbească limbile europene şi să fie mai dedaţi decât 
Osmanlii, cu obiceiurile ghiaurilor. Creştinii turciţi aveau dar 
adesea, pe vremea aceea, mai bună primire la Poartă şi mai 

lesne înaintau ca cei născuţi şi crescuţi în legea lui Mahomet ; 
întradevăr curtea lui Suleiman se umpluse de străini venetici, 
care-şi lepădase vechea credinţă şi ajunsese la înalte dregă- 
torii atât în divan cât şi la ordie; marele vizir Mahomet- 
Socoli eră pământean din Bosna ca şi viteazul apărător al 
graniţelor Hozrev-Paşa ; alţi viziri, precum Sinan-Paşa, Daud- 
Paşa erau arnăuţi şi croaţi; Ali cel gros eră din Herţegovina ; 
capudanul-paşa Piale eră ungur, eunucul Ceafar-Paşa, rus, 
corăbierul Ohiali, calabrez ; iar serascherul cel favorit Ibrahim, 
vizirul eunuh Suleiman şi viteazul corsar Hairedin Barbă- 
roşie, spaima mării Mediterane, erau toţi din viță grecească 1. 

Se înţelege însă că mai ales acest din urmă neam se fo- 
losi de asemenea aplecâri ale cotropitorilor săi. Grecii, cari 
după luarea Țarigradului, se dase afund, fugind, cari prin 
țarile Apusului, cari prin ţinuturi mai depărtate ale Impărăţiei, 
alungaţi, prigoniţi, silniciţi pe unde-i nimereau biruitorii, cu 
câte puţin şi treptat prinseră la suflet; cu cât mai mult 
scădeă însemnătatea şi puterea Veneţienilor şi Genovezi- 
lor, cărora Sultanii de mai înainte le dase voie a locui şi 
a ţine cantoare în mahalalele Pera şi Galata, dincolo de 
portul Stambulului?, cu atât mai mult îndemănatica măiestrie 
a Grecilor îşi făceă vânt şi se dovedeă prin neguţătorii is- 
teţe şi bine nimerite, prin bogății adunate de prin toate ţările 
vecine în hasnaoa Patriarhiei şi ale mânăstirilor greceşti, prin 
slujbe dibace şi folositoare împlinite Turcilor la vremi priin- 
cioase, Pănă într'atât isbutiră ei a-şi face mână bună la Turci, 
încât împărăţia le arătă a sa bunăvoință şi a sa: încredere, 
dându-le mansupuri şi întrebuinţându-i ca slujbaşi ai bisericei, 
-ca soli, ca vameşi, ca dragomani şi chiar uneori ca cârmui- ` 
tori de ţinuturi. 

Grecii au avut pururea acel dar de-a fură inima şi de-a 
cârmui pe nesimţite voinţa stăpânului lor ; firea le este a se 
strecură pe la cei cu puterea şi a le amăgi minţele printrun 


1 Hammer, Cantu, 
2 Scherer : Istoria negoțului. 

farmec, care ar fi o netăgăduită predominire morală, de n'ar 
aveă mai adesea a făţarnică slugărie, drept mijloc, şi o mâr- 
şavă lăcomie, drept țel. 

Astfel, din vechile neamuri ale împărăției Răsăritului, din 
Paleologi, din Comneni, din Rali, din Cantacuzeni, din Duci, 
cari de mult se risipise ori trăiau tupilaţi prin sărăcăcioasele 
înfundături ale Fanarului, începură a se ivi lăstari scăpătate, 
care, uitând vechea fală a strămoşilor şi râvnind, prin slu- 
gărie, la ocrotirea vizirilor, câştigară, cu acest chip, bogății 
însemnate, dobândiră înrâurire în divanul turcesc, şi căpătară 
chiar cinstiri dela trufaşii lor stăpâni. Prin mijlocirea acestor 
oameni puternici, cu cari se amestecase, în favoarea puţin 
cumpănită a Turcilor şi mulţi alţi Greci mai de rând, toate 
jeluirile, toate cererile creştinilor raiale sau înclinați cu Os- 
manlii, îşi. luau un sfârşit mai repede, şi, de nu mai puţin 
costător, totuşi mai puţin primejdios. 

Doamna Chiajna în prevăzătoarea-i îngrijire, cugetă a'şi că- 
pătă reazimul unor mai puternici dintre acei Greci şi închi- 
puind mijlocul unei incuscriri, ceră prin carte patriarhului 
losaf, ca să-i caute doui juni din Fanar pe cari să-i facă 
gineri la două ale sale cocoane. Patriarhul eră din neamul 
Paleologilor şi aveă un nepot de frate, june plăcut, mândru 
şi bine învăţat, anume Stamatie. Fără îndoială că lui îi ho- 
tări unchiul de soţie, pe una din domniţele românce, iar 
pentru cealaltă, ca să-şi facă tot cu acest prilej şi mână bună 
pe lângă primejdiosul Mihail Cantacuzenul, patriarhul alese 
pe fratele acestuia, bătrânul şi urâtul Andronic. 

Mihail Cantacuzenul, mână dreaptă a vizirului Socoli, erà 
vameş mare al sărei şi trăiă în Anhial, pe Marea Neagră, 
unde îşi înălţase un palat ce nu-l ţineă mai puţin de două- 
zeci mii galbeni ; nimeni dintre Greci n'aveă putere ca dânsul, 
nimeni nu eră mai temut, mai dăruit; nu se făceă patriarh, 
nici arhiereu în biserica Răsăritului, care să nu-i deâ lui, 
mită; toţi îl cinsteau cu numele de Arhkonta, iar Turcii, mi- 


1 Henricus Hilarius în Crusius : Turco-Grecia, citați de Șincai. 

nunaţi d'a sa dibăcie, îl poreclise şi Şaitan-Ogli (fiul dracu- 
lui), şi cu toate că el obicinuiă să călărească prin oraş peo 
muşcoaie sau catârcă, cu vesminte nu prea falnice, opt Cio- 
hodari şi laniceri împărăteşti îl însoțeau pretutindeni +. 

Fratele acestui om însemnat, Andronic Cantacuzenul, care 
îşi ţineă casa în Pera, şi Stamatie Paleologul, nepotul Patriar- 
hului din Țarigrad, se sculară să plece în ţara Românească, 
ca peţitori ai fetelor lui Mircea. 

Ştirea sosirii lor răspândi o adâncă turburare în sânul lui 
Radu Socol. Pe câtă vreme domniţa Ancuţa, pe care e} o 
iubeă cu dragoste tăinuită, se arătase închipuirii sale, singu- 
ratică şi impresurată de neîntinatul văl al nevinovăţiei, o ne- 
biruită sfială, — poate şi o urmă de mustrare — îl oprise d'a 
pune un je! hotărît dorințelor sale şi d'a destăinui indelun- 
gata sa iubire; dar când i se înfipse în inimă temerea d'a 
vedea spulberate de un necunoscut, visele atâtor nopţi fără 
de odihnă, când pricepi ce dor fierbinte, ce chinuri adânci 
ar lăsă în sufletu-i pătimaş, răpirea iubitei sale de către un 
altul, el nu mai stătă un minut la îndoială, ci căută îndată 
prilejul d'a întâlni pe domniţă, d'ai vorbi şi d'a primi din 
gura ei, sau un cuvânt de mângâiere, o licurire de nădejde, 
sau osânda vieţii sale viitoare. Câteva zile umblă el rătăcind 
prin curţile domneşti, pândind minutul când să nimerească 
singură şi fără de marturi, pe domniţa Ancuţa. 

Casele domneşti din Bucureşti se înălțau pe povârnişul 
malului stâng al Dâmboviţei, printre bătrâne tulpine de sălcii, 
închise într'un larg pătrat de înalte şi ţepene ziduri, care pe 
deoparte se afundau în apă, proptite cu largi căprioreli de 
„piatră, iar de celelalte trei părţi, înconjurate cu şanţuri a- 
dânci, îşi arătau pe dinafară numai întinsa lor faţă neten- 
cuită şi clădită cu straturi de cărămizi şi de bolovani de 
piatră ; la mijlocul peretului din faţa casei se afla poarta cu 
gang boltit, pe deasupra căreia se înălţă un turn pătrat cu 
ferestrui de meterez ; iar dinaintea porţii eră o podişcă şi care, 


1 Șincai, Hammer, N. Bălcescu : Postelnicul C. Cantacuzino. 

prin mijlocul unui scripete, se lăsă pe d'asupra şanţului şi 
se ridică la vremi de primejdie; alte patru foişoare cu, te- 
melii întărite apărau colţurile întinsei împrejmuiri. Pe din- 
lăuntru curţii, nişte lungi şiruri de clădiri cu tinde arcuite 
stau rezimate de acei înalţi pereţi şi slujiau de locuinţe sau 
odăi, Copiilor din casă, strejilor şi slujitorilor domneşti ; apoi 
tot în rând cu acestea veneau grajdurile, ambarele şi şoa- 
prele cu toate tacâmurile de drum, sub îngrijirea Comişilor 
şi a Şătrarilor; mai în laturile caselor domneşti, în. care răs- 
pundeau printr'o tindă de scânduri, erau beceriile sau cui- 
niile şi cuptoarele pităriei; în sus, mai pe deal din dosul bi- 
sericii, jicniţa cu toată zahareaua şi în sfârşit d'a lungul zi- 
dului ce se întindeă pe malul gârlei, se adăposteau saielile 
cu vite şi zalhanaoa curţii domneşti; căci toate trebuincioa- 
sele vieţii căutau a fi prevăzute întraceastă cetăţuie, aşezată 
pe un loc şes ce era apropiat de Dunăre şi de primejdioşii 
mărginaşi şi lipsit de orice apărare firească. 

Drept în mijlocul ogrăzii, d'a stânga bisericii lui Mircea, se 
aflau casele domneşti, clădire pătrată, mare, ardicată, cu zi- 
duri late în .poale şi fără tencuială, purtând pe d'asupra lor 
un coviltir cu cerdac înalt şi întins, un adevărat munte de 
şindrilă. Catul de jos al caselor abia aveă pe ici pe colea 
câte o crestătură pe unde să intre aerul în beciurile-i boltite ; 
de o parte numai, în fundul unei tinde întunecoase, se ve- 
deă gârliciul povârnit al pivniţei cu porţile-i de zăbrele; cu 
toate acestea, ferestrele catului de sus, mititele, lunguieţe şi 
întărite cu vergele de fer şi cu obloane ce se trăgeau în 
chepeng, erau cu mult înălțate dela pământ, astfel încât 
păretele rămâneă gol şi neted mai pănă sub streaşină. In drep- 
tul porţii şi d'asupra câtorva trepte de piatră, se află uşa cu 
două canaturi de stejar, căptuşite cu tinichele şi legate cu 
druguri de fer; acea uşe se deschideă pe o scară de piatră 
închisă între doi pereţi şi dreaptă, care duceă într'un pridvor 
al cărui acoperiş stă rezimat pe stâlpi ciopliţi din bardă şi 
d'alungul căruia se întindeă o laviţă învelită cu rogojini şi 
cu zăblaie. Pe urmă veneă o tindă întunecoasă în care da, 

de toate părțile uşile deosebitelor încăperi, din care unele 
lungi şi înguste, cu o mică ferăstruie în fund, locaş de o- 
dihnă pentru noapte, purtau numele de chilii, altele mai în- 
tinse şi mai luminate erau sălile de adunare, cămările fe- 
luritelor dregătorii şi odăi/e locuite de cămăraşi şi de obştea 
curtenilor. Apoi, dincolo de tindă se deschidea o largă sală, 
al cărei tavan de grinzi înegrite se sprijineă pe două şiruri 
de stâlpi scobiţi cu glafuri şi cu flori, şi al cărei fund eşit 
mai afară din păretele casei, ca un pridvor rotund cu par- 
maclâc, eră cu totul deschis; această sală, pardosită cu les- 
pezi, loc de ospeţe şi de danţ în zilele călduroase ale verii, 
se numeâ kor şi slujea întotdeauna ca loc de adăstare pen- 
tru cei ce voiau să intre la chiliile neamului domnesc, sau 
în sala spătăriei unde eră Scaunul lui Vodă, sau în sacnasiul 
cu geamlâc înaintat pe grinzi, care eră obicinuita şedere a 
Doamnei şi a femeilor sale. Toate aceste încăperi, precum şi 
deosebitele băsci sau cămări boltite, purtând o culă rotunjită 
pe d'asupra, în care se aflau, d'arândul paraclisul, haznaoa sau 
comoara şi patul domnesc, .răspundeau toate în horă, prin 
nişte uşi cu tocuri de piatră înalte şi înguste, aduse sus în 
îndoit perghel şi d'asupra cărora se vedeă săpat, într'o firidă, 
vulturul ţării. Printracea sală se făceă toată slujba din întru 
a familiei domneşti; p'acolo puteă cinevă întâlni, trecând din- 
tr'o odaie într'alta, pe Domn sau pe oricare altul dintr'ai săi. 

Radu Socol ispitise mai de mult cum că fiicele Chiajnei, 
în fiece dimineaţă, eşind din chilia lor, treceau printr'acea 
horă ca să meargă în odaia cu sacnasiu, unde se adunau la 
lucru toate femeile Doamnei; el se socoti că minutul cel mai 
priincios spre a face Ancuţei destăinuirea sa, va fi acela ; şi 
întradevăr, într'una din zilele pănă să nu sosească în Bu- 
cureşti peţitorii Ţărigrădeni, el se folosi de singurătatea sălii, 
prin care se strecură încetişor tânăra fată şi, ţinând strâns pe 
al său piept ce svâcneă cu înfocare, marama cea neagră, 
singurul martor al îndelungatei sale iubiri, el păşi dinaintea 
domniţei şi cu buzele tremurânde îi zise: 

— «Domniţă ! am cutezat într'o zi îngrozitoare să răpesc 

«de pe capu-ți acest jalnic văl. De atuncea l-am păstrat, ne- 
«socotitul de mine, ca un zălog de scumpe, de dulci, de în- 
«cântătoare nădejdi! — Acum simț, vai! că visu-mi a fost 
«o nălucă ; raza ce a lucit câțiva ani asupră-mi se stinge şi 
«trebuie să intru iarăşi în negura vieţi-mi trecute. Primeşte 
«dar înapoi acest drag chezaş al amăgirei şi al deşartelor 
«mele dorinţe». 

-Cu aceste cuvinte el întinse tinerei fecioare marama cea 
neagră ; iar dânsa, al cărei fraged obraz se roşise ca peliţa 
unei piersici dogorite de soare, ridică senini, drăgălaşii ei 
ochi albaştri, muiaţi într'o rouă de lacrimi şi cu glas obidit 
şi galeş, îi răspunse: | 

— «Jupan Radule! Dacă cu adevăr îţi este atât de scumpă, 
«de ce vrei oare să-mi înapoiezi acum o jalnică podoabă ce 
«îmi aduce aminte plânsori trezite şi-mi vesteşte poate res- 
«trişti viitoare ?—De mi-i crede, păstră-vei neagra-mi maramă 
«pănă ce vei simţi că ţi-a perit în inimă orice scânteie de 
«nădejde». 

Şi îndată, pare că s'ar fi temut de-o nesocotită mărturi- 
sire, ea pripi pasul spre uşa sacnasiului, lăsând pe Radu ui- 
mit de vesele gânduri, de o fericire lui încă necunoscută. 

Apoi domniţa, intrând în cercul jupaniţelor adunate, cu a- 
nevoie îşi putu ascunde turburarea ; în zadar se încercă a-şi 
urmă zilnicele-i lucrări, căci mânile-i reci şi tremurânde pare 
că pierduse îndemânatica lor agerime; nici fusul de sidef nu 
i se mai întorceă între degete, nici undrelele nu mai ştiau 
s'apuce iţele împleticite, nici firul de mătase nu mai nimereă 
să'nşire mărgăritarele vărsate în poală-i ; ci ochii ei căutau 
aiurea, la malurile înverzite ale Dâmboviţei, la norii flutu- 
rateci de pe cer, pare c'ar fi vrut să încrează acelor mân- 
gâioşi şi tăcuţi prieteni, taina ce umpluse inima ei de feri- 
ciri şi de temeri, 

Muierile băgară în seamă această neobicinuită turburare a 
Ancuţei şi începură să-şi dea coate, privind-o cu coada o- 
chiului, să se cerceteze una pe alta, prin semne de pricina 
acestui neastâmpăr, să-şi şoptească la ureche, zâmbind pe 

tăcute ; dar o femee a Doamnei Chiajna care veni să pof- 
tească pe amândouă dominiţele din partea mumei lor, pre- 
curmă acele glumeţe şi clevetitoare bănueli. 

Ancujţa tresări ca din visare; apoi îndată se sculară amân- 
două, pline de îngrijare şi cu faţa smerită şi supusă, intrară 
în bașca rotundă cu pereţii şi pardoseala de piatră, unde le 
aşteptă Chiajna, şezând pe un jej înalt de stejar săpat, cu 
treaptă sub picioare şi alături cui o masă, pe a cărei înveli- 
toare de hramă, stă aşezată, printre hrisoave pe membrană, 
şi printre felurite pitace domneşti, pecetia, cu care Doamna, 
neştiind, ca toate femeile românce de pe atunci, a scrie, în- 
semnă numele său. Tot într'acea odaie eră şi patul Chiajnei 
acoperit cu un macat de piei de urs, iar într'o scoabă, în 
perete, ardeă o candelă de argint dinaintea sfintelor icoane. 

Domsiţele se plecară în faţa inumei lor şi ridicându-şi mâna 
dela pământ, îi sărutară dreapta şi o aduseră la frunte, 
după vechiul obiceiu al ţării; apoi se rânduiră dinaintea ei 
în picioare cu capul plecat la ascultare. Chiajna rece, poso- 
morită ca în totdeauna, le spuse: 

— «Fiicele mele! s'aveţi în ştire c'am găsit să vă căsăto- 
«resc pe amândouă ; aştept acum curând să sosească ginerii 
«voştri din Țarigrad, unde voi trebueşte ca în scurtă vreme 
«să-i urmaţi. Nu mă îndoesc că veţi şti pururea să vă pur- 
«taţi către soţii voştrii ca două domneşti cocoane ce sunteţi. 
«Atâta vă spui!» 

Sora cea mare sărută de iznoavă cu supunere mâna Doam- 
nei şi se găfì să iasă; iar Ancuţa, în vinele căreia tot sân- 
gele se sleise, se încercă măcar să scoată un suspin, dar ochii 
ei întâlniră căutarea straşnică a Chiajnei, în care stă tipă- 
rită o nestrămutată hotărire şi îi fu şi ei nevoie d'a se su- 
pune în tăcere. Insă o jale adâncă îi cuprinse toate simţirile. 
De ce voise soarta să-i arate, ca într'o fulgerare, o viaţă fe- 
ricită, ş'apoi aşă groaznic s'o amăgească? De ce, dintre 
toate mumele, pe dânsa, fiinţă blândă şi drăgăstoasă, să o 
deă ursita pe mâinile unei mume nsîmblânzite ? Cu aşă mâh- 
nicioase cugetări îşi petrece Ancuţa zilele şi nopţile, şi 

inima-i obidită mereu suspină şi ochii săi întristaţi se topeau 
în lacrimi de foc. 

Sosiră în sfârşit în Bucureşti ginerii greci. Unul, copilandru 
tânăr, frumos, sprâncenat, cu mustața mică şi neagră, cu 
ochi de femee, cu părul încreţit, nalt, spătos şi tras ca prin 
inel, ca unul din acei palicari muieratici, purtând fustanelă 
fâlfâindă şi strânsă la mijloc, cămaşă de filaliu, largă în mâ- 
neci şi cusută cu bibiluri, colciaci şi cepchen' de filendreş 
stacojiu numai în fir şi mărgăritare, fesul la o parte, iminei 
mici şi roşii, şi-apoi la brâu două lungi pistoale ghintuite, lu- 
crate în Veneţia numai cu sârmă de argint şi cu sidefuri, şi 
o pală de Taban cu apele negre pe tăiş şi cu mâner de pietre 
scumpe. Acela eră Stamatie Paleologul: el intră în curţile 
domneşti în săltăturile şi în desghinurile unui armăsăruş 
arăbesc ager şi sglobiu, cu părul vânăt rotat şi cu o şiră de 
stele roşcate pe piept şi pe spinare. Alături cu dânsul înaintă 
pe un' cal mai ticnit, dar încărcat cu grele podoabe, Andro- 
nic Cantacuzenul. Trupul acestuia, mărunt, neputincios şi 
gârbovit, pare că d'abia purtă capul său mare, pleşuv şi că- 
runt, cu obraji spâni, smezi şi slabi; dar buzele-i subţiri şi 
încreţite, ochii săi mici, vioi şi pătrunzători, nările-i largi şi 
neastâmpărate dovedeau acel duh sprinten şi isteţ, acea minte 
iscusită şi dedată cu intrigile şi cu batjocura, care sunt ca o 
însuşire a neamului grecesc. Veşmintele sale îl arătau că este 
unul din înalții dregători ai bisericii bizantine; 1 în cap purtà 
naltul calpac de hârşie fumurie cu fund de serasir; pe dân- 
sul aveă o hlamidă de sevai roşu cusută cu palme de fir pe 
poale şi încinsă d'acurmezişul, pe sub subţiori, cu un lat 
brâu sau omofor, semănat cu matostaturi în şatrange ; iar 
d'asupra, o largă mantie de buhur alb cu ceaprazuri de aur 
şi îmblănită cu jder, căci d'atunci începuse Cazakliii să aducă 
în Țarigrad scumpele blăni de Mosc?. 

Imprejurul lor stau grămădiţi optzeci de călăreţi turci’, 


— 





1 Ducange,. 
2 Hammer : Istoria Împărăției Otomane. 
3 Crusius în Şincai. 

laniceri, Spahii şi Ciohodari împărăteşti, unii cu înalta cucă 
din vârful căreia atârnă, pe şalele calului, o lată pană verde, 
alţii cu coif poleit şi împodobit cu două aripi de curui, sau 
cu o coadă învoaltă de păun; purtând pe dânşii nişte ca- 
poate de filendreş, de ghermesuturi şi de felurite stofe, care 
îmblănite, care cusute cu fir; înarmaţi cu sulițe de trestie 
din Hind, cu arcuri încordate, cu tolbe de săgeți veninoase, 
cu iatagane de Horasan şi cu săneţe frănceşti. 

Tot norodul românesc, încă neînvăţat cu falnicile podoabe 
ale curţii şi ale ordiei lui Suleiman, priveă cu mirare acest 
măreț alaiu. Dar şi mai mare fu mirarea când slujitorii des- 
cărcară de pe catâri, bogatele odoare sau daruri de nuntă 
ale peţitorilor greci; ici se vedeau sipeturi de sidef pline cu 
ghiordane, cu cercei, cu lefturi de smaragduri, de balaşuri, 
de rubini, de zamifiri ; pline cu paftale de aur şi de matostat, 
cu colane şi cu sponciuri de mărgean şi de mărgăritare, cu 
surguciuri de briliant; mai colo boccealâcuri de stofă cu 
aşternuturi de agabaniu, cu primenele de borangic şi de fi- 
laliu, cusute cu bibiluri, cu gevrele şi cu brânişoare de be- 
teală, cu feregele şi binişuri de buhur, de cănăvăj şi de sevai, 
cu blănuri de şder, de râs şi de samur, cu gearuri şi cu 
taclituri turceşti ; mai dincolo lăzi cu covoare de Ispahan, 
„cu oglinzi de Veneţia, cu buhurdaruri pline de scumpe mi- 
resme din Hegias, cu apărători de pene, cu felegene de 
smalţ, cu zarfuri de sârmă, cu tipsii, lighene, şi ibrice de 
argint, cu cohale de cleştar de munte, cu linguri de fildeş 
săpat şi cu felurite alte bogății, care, de prin toate ţările le 
aduceă Venețienii, Armenii şi Ebreii, în Țarigrad 1. 

Toate aceste minunate daruri, precum şi chipul plăcut al 
lui Stamatie, lesne fermecară minţile domniei celei mari; 
dar Ancuţa, sărmana, stă nesimţitoare sau mai bine vedeă 
cu groază apropiindu-se minutul logodnei sale cu Andronic, 
ce-i însuflase numai ură şi frică. Cu toate acestea, ceasul 
cel groaznic sosi. În biserica domnească se gătise, pentru 





1 Scherer : Istoria negoţului. 

aceeaşi zi, serbarea amândoror nunțile; patru cununii erau 
aşezate pe sfinţita masă şi nunii cu patru făclii, înconjurară, 
d'o parte o pereche veselă şi potrivită, de cealaltă, două 
fiinţe ce semănau una cu alta cum seamănă cruntul jun- 
ghietor cu jertfa-i nevinovată. Slujba se începuse şi Ancuţa, 
galbenă şi plânsă, abia se ţineă pe picioare, când din gloata 
adunată în biserică, un tânăr, împins ca de furia desnădăj- 
duirii se repezi în cercul nuntaşilor şi, ridicând pe d'asupra 
unei făclii, un văl de zăbranic negru, îi dete foc, strigând: 
«Piei, amăgita mea nădejde!» — O vâlvoare de foc se înălță 
în bolta bisericei ş'apoi o uşoară cenuşă căzù pe masa cu- 
nuntilor. 

Ancuţa cunoscuse într'acel tânăr pe Radu şi, scoțând din 
pieptu-i sfărâmat un strigăt de durere, ea căzii jos leşinată. 

Această: împrejurare rămase de toţi neînţeleasă; pe Ancuţa 
o ridicară pe braţe şi slujba se urmă cu grabă. Amândouă 
domniţele erau măritate şi mai înainte ca să-şi ridice casele 
şi să se pornească cu soţii la Țarigrad, câteva zile veseliile 
şi sărbătorile se urmară în popor. Turcii îşi arătau măiestria 
lor în jocul geridului, nimerind țelul cu sulița asvâriită în 
fuga cailor; apoi Românii îşi încercau puterile la trântă şi 
la luptă dreaptă, apucându-se, cu braţe vârtoase de mijloc, 
opintindu-se, smucindu-se, învârtindu-se şin sus şi'n jos, 
şin dreapta şi'n stânga, pănă ce unul dovedeă şi izbind pe, 
protivnic la pâmânt, îl puneă în genunchi dinainte-i 1. Pehli- 
vanii arapi şi hindii, ce-i adusese din ţara turcească, făcură 
şi ei feluri de năsdrăvănii şi de jocuri minunate şi nevăzute 
locurilor noastre; unii săreau în văzduh, cu capetele în jos, 
peste opt bivoli puşi în rând; alţii călcau cu iuţeală pe o 
fâşie de tulpan întinsă, fără d'a se cufundă?, iar unul. mai 
ales sehimbă în tot chipul o căciulă, care când o aruncă pe 
pământ, pe loc se prefăceă în feluri de căciuli deosebite. De 
acolo a şi eşit vorba românească: Altă căciulă! când vrea 


1 Balada lui Mihu Copilu. 
2 Constantin Căpitanul, povestind nunta fiului lui Radu-Vodă cu 
domniţa lui Duca-Vodă. 

omul să zică că s'a schimbat starea de mai înainte a unui 
lucru £. 

Apoi seara se aprindeau prin pieţe focuri mari de paie şi 
ziceă mereu tubalhanaua turcească de jucă norodul; şi une- 
ori slujitorii slobozeau în mijlocul gloatei câte o vulpe cu 
coada muiată în păcură aprinsă, de fugeă lumea încotro 
puteă şi muerile speriate se îmbrânceau şi alergau ţipând; 
iar bărbaţii. slobozind mereu pistoale şi desfundând la buţi 
cu vin, chiuiau şi benchetuiau şi se veseleau cu cântările 
cimpoaielor şi cobuzelor munteneşti şi cu diblele lăutăreşti. 

In scurt, astfel se petrecură aici la noi cununiile cocoa- 
nelor doamnei Chiajna cu Stamatie Paleologul şi cu An- 
dronic Cantacuzenul, amândoui coconi ţărigrădeni. 


M. 


FUGA 


(_ate-va zile după nunțile domniţelor lui Mircea Vodă, 

Stamatie Paleologul purcese în grabă la Țarigrad cu soţia 
sa; iar noul lui cumnat, Andronic Cantacuzenul, fu silit să 
mai zăbovească, căci chiar din seara cununiilor, tânăra sa 
mireasă încă nu-şi venise în simţiri; dar presupunând că 
vremea va potoli necunoscuta ei patimă, mai bine decât 
leacurile vracilor, Grecul bănuitor şi întărâtat zmulse pe biata 
Ancuţa din zadarnicile îngrijiri ale jupaniţelor curtence, şi cu 
tot alaiul, cu toată zestrea ei, purtată în zece care?, el treci 
la Rusciuc, 

In seara când rămaseră să mâie într'acea cetate, domniţa 
isbuti ca bărbatul ei să-i lase, drept locuinţă, un chiosc în- 
vecinat cu casele unde ei conăcise. Acel chiosc de lemnărie, 
lucrat numai în cafasuri şi în săpături de chiparos şi de ia- 
somiu, pardosit cu lespezi de marmoră sângerie şi împodobit 


1 Tradiţiuni dela o nuntă sub Constantin Vodă Ipsilant. 
2 Henricus Hilarius, citat în Crusius, Turco-Graecia. 

cu toate trebuincioasele zmălțuite cu sidefuri, erà aşezat pe 
o coastă surpată, dar nu prea înaltă a Dunării; prin ver- 
gelele încrucişate ale ferestrelor vederea se întindeà peste 
toată lățimea râului. Acolo domnița Ancuța, singură şi co- 
prinsă de o jale adâncă, cu inima sfâșiată, cu fața ofilită, 
plângeà amar cruzimea soartei sale; noaptea erà înaintată 
şi lacrimile-i curgeau fără de încetare, căci de mult somnul 
fugise dintr'ai săi ochi; dar cu încetul fruntea-i obosită cäzù 
pe a sa poală, trupu-i slăbit d'atâtea suferințe, parcă se 
cufundă de sineşi; o piroteală a minţii, o împăejinare a 
ochilor începură a o coprinde, când deodată i se părù că 
aude, ca într'un vis mângâietor, un glas depărtat ce cântă 
cu viers tânguios aceste duioase cuvinte: 


— «Frunza-i verde, apa-i lină, 
Şal meu suflet turburat ; 
Luna varsa sa lumină, 

Dar mi-e gândul înnorat. 


«Unde merg, în orice parte, 
N'am nimica de dorit: 
Visele-mi au fost deşarte ; 
Ce-am iubit m'a amăgit !» 


Ancuţa se trezi din aromeală ; glasul păreă că se apropie; 
ea sări la fereastră. Printre zăbrele văzi luna plină colindând 
răpede faţa senină şi albastră a cerului; pe Dunăre, scânteiau 
razele ei răsfrânte în mii de talazuri; departe încolo un 
pescar turc trăgeă la edec în tăcere caicul său încărcat; la 
poalele chioşcului, codobaturile, acele rândunele de apă cu 
lungi pene albe în coadă, se aşterneau, în sborul lor iute, pe 
faţa apii şi apoi iarăşi se ascundeau în cuiburile lor găurite 
ca nişte urloaie într'acea coastă râpoasă. În repaosul nopții 
se auzeă numai clătirea undelor ce se izbeau încetişor de mal 
şi susurul alene al vântuleţului de vară. Peste puţin ochii 
Ancuţei zăriră o luntricică ce inaintă, despicând valurile; un 
bărbat, cu veşminte negre, şedea într'însa. El începi din nou 
să cânte cântarea de adineauri: 

— «De-mi luceşte luna'n cale, 
De mi-e vântul cu noroc, 

Ea n'alină a mea jale, 

El nu stinge al meu foc. 


«Dar iubita' mea să vie, 

Să-mi şoptească : Te iubesc! 
Ş'atunci inima-mi re'nvie, - 
Întrun rai dumnezeesc l» 

Nu mai eră îndoială! Acel vâslaş cutezător eră Radu; acel 
glas plin de mâhnire erà al lui! 

Fericirea în culmea sa, e nesocotită adesea ca şi desnă- 
dăjduirea. Ancuja găsi în slabele-i mâni destulă putere ca să 
sfărame zăbrelele de lemn ale chioşcului. — «Radule» !! — 
strigă ea cu glas pătrunzător şi sări pe fereastră. Din noro- 
cire câţiva stânjeni numai erau până jos; Ancuţa cu cosiţele-i 
plăviţe răsfirate, învelită numai într'o ie subţire şi într'o fustă 
de albă mătase, căzù pe nisipul jilav şi moale al prundului. 

Radu sări într'o clipă pe mal, trase capul luntrii co mână 
vârtoasă pe uscat, ridică cu un braţ puternic, mlădiosul mijloc 
al tinerii femei, şi, cu scumpa lui sarcină pe braţe, săltă iute 
în luntre; apoi, îmbrâncind tare ţărmul cu vâsla, câteva voi- 
“niceşti lovituri de lopată, avântară micul vas departe de coastă. 
Ancuţa, turburată, uimită de atâtea vii şi felurite simţiri, ră- 
măsese pitulată, în fundul luntrii, cu capul răzimat de peptul 
Radului ; trupul ei tremură ca frunza ; braţele-i sta încrucişate 
pe al său sân ce svâcneă cu iuţeală, sub uşoara-i ie de bo- 
rangic ; glasul i se curmase şi, uneori numai cu o zâmbire 
îngerească pe buze, un suspin întrerupt se revărsă din adâncul 
inimii sale pline, şi lacrimi, ca mărgăritarele, picurau dintr'ai 
săi ochi inundaţi de atâta fericire, 

Luntrea ajunsese în albia mare a Dunării şi, cu Radu la 
cârmă, se strecură uşor, furată de undele repezi ce se go- 
neau şi se îmboldeau cu vuiet amorţit: o suflare răcoroasă 
sbârleă faţa apei şi legănă încetişor înaltele catarturi ale şăi- 
cilor ce se vedeau albind în depărtare cu pânzele lor um- 
flate; razele lunii se resfrângeau, cu vii licuriri pe culmea 


N 

„janimea, prin felurite studie speciale şi solide, 
„de a exercita. drepturile ce ea va fi chiimată a în- 
„deplini, de a practica datoriile ce interesul comun 
„Şi comunal îi voră impune“ 1). 


Bucuresct, 1865. Din Monitorul Oficial şi din Buleii. 
nul Instrucţiunei publice pe anul 1865. 


1) Se suprimă aci partea a doua a acestui raport, de 6resce 
ea tracteză subiecte de interes cu totul momentan. 

«fum cuvios de tămâie, pretutindeni să se înalțe la dânsa!.. 
«Ancuţo ! tu ai prefăcut acel nor în soare de lumină! Tu ai 
«deşteptat în sufletu-mi o viaţă necunoscută ! Tu ai reînviat 
«inima-mi ofilită ! Tu eşti îngerul mântuirii mele !» 

— «Radule», — răspunse Ancuţa cu glasul înecat de la- 
«crimi de bucurie, — «din tot sufletul eu te iubesc! Mai 
«mult d'atâta eu nu ştiu să-ţi spun; dar un viers tainic şop- 
«teşte de mult în mine şi-mi zice că viaţa cu tine îmi va fi 
«dulce, că numai cu tine aş voi să mor!» 

În vremea acestor drăgăstoase vorbiri, prin care fericiţii 
tineri îşi împărtăşau păsurile şi dorurile inimii lor, cursul 
râului furase luntrea şi o împinsese cu răpeziciune pănă la 
gura acelei strâmtori, prin care apele albiei celei mari se re- 
varsă cu bolbură în matca mai îngustă a țărmului românesc, 
tocmai la capul ostrevului Mocanu. Într'acel loc, unde apele 
se învrăjbesc şi se sfredelesc în adânci vârtejuri, vasul începi 
a şovăi, clătinat pe înalte talazuri care se izbesc şi se afundă 
cu un urlet întărâtat. Acea şuierătură spăimântătoare a va- 
lurilor, acele mişcări furtunoase ale luntrii, înfricoşară pe 
Ancuţa ; stăpânită de o nespusă groază, ea d'odată îşi aruncă 
braţele după gâtul lui Radu şi, strângându-se de peptul lui, înălţă 
ochii către cer şi rosti cucerită această rugă: — «Doamne! 
«Doamne! fii cu îndurare! scapă-ne zilele, fie-ţi milă şi nu 
«voi să perim în ceasul cel mai norocit al vieţii noastre !» — 
Radu puse în grabă mâna pe vâsle şi, spărgând cu putere sila 
talazurilor, el se luptă voiniceşte pănă ce mica sa luntre, oco- 
lind prăpăstiile, săltând uşurel pe d'asupra valurilor, scăpând, 
ca prin minune, din mii de gevoi, isbuti să iasă din primej- 
dioasa strâmtoare. Atunci ea începi iarăşi să plutească mai 
lin pe albia stângă a Dunării. De acolo se zăreă, în susul 
apei zidurile cetăţii Sân-Giorgiu, care din ostrovul său înălţat 
apără oraşul Giurgiului ; iar înainte, pe limanul şăţ al Smârdei, 
licură un foc de paie. Radu cunoscù într'aceea semnele bä- 
trânului său slujitor Bănică, pe care-l lăsase la mal. El cârmi 
într'acolo şi, grăbind lopătarea cu ale sale braţe vânjoase, 
cărora şi dragostea le dase o nouă tărie, trecuse toată întinsa 

Dunărea decindea, sosi în sfârşit la malul dorit, tocmai când 
luna scăpătă, gonită de luceafărul albicios al dimineții. 

Bănică, care de mult duceà grija stăpânului său, alergà cu 
veselie ca să-l întâmpine; douä şiroaie de lacrimi curgeau 
pe obrajii lui, când văzù pe Radu, sărind sprinten pe uscat, 
Sărmana bătrână şi credincioasă slugă, care îl crescuse din 
a sa pruncie, îl îmbrăţişă, îi sărută mâinile, râdeă, plângeă, 
îşi făceă semnul crucii, nu ştiă cum să-şi mai arate bucuria, 
cum să mai mulţumească lui Dumnezeu. 

— «Bănică», — îi zise Radu, — «de mă vezi tu acum cu 
viaţă, Domniței Ancuţei să-i aibi mulţumire ; dânsa mi-a fost 
mântuirea, Să-ţi fie de aci înainte, ca şi mie, stăpână !» 

Bănică sărută cu recunoştinţă mâinile Ancuţei, şi apoi, cu 


mirare, începi să întrebe: — «Dar cum! ce fel s'a întâm- 
plat... 2» 
Radu îi curmă vorba: — «Nu e acum vorba pentru « cerce- 


«tări. Vorbă multă, sărăcia omului! Să ne grăbim să fugim 
«căci zorile se revarsă şi ar puteă să ne deă în urmă». 

— «Dar, vai de mine! stăpâne !» — şopti bătrâna slugă, 
în mintea căruia bucuria se prefăcuse acum în zmerită în- 
grijare dinaintea unei fiici de Voevod, — «cum o să poată 
umblă domniţa călare? Noi avem numai doi bieţi căluşei... 
ş'apoi încotro să ne ducem ?,.. 


—  «Incotro ? Mai întrebi >? La noi acasă, la Motru», — răs- 
punse Radu. 
— «Ce gând ai, stăpâne»; — adăogi Bănică, — «apoi e 


«biata casă a noastră dela Motru, după potriva unei fete de 
«Domn ?» 

— «Ancuja, moş Bănică, nu pune preț la zădărniciile falei. 
«D'acum înainte averea ei, ca şi a mea, stă numai în inimă. 
«Ne iubim; ce ne pasă nouă de sărăcie? —Aşă e, dragă 
« Ancuţo 2» 

— «Unde voiu fi cu tine, Radule, acolo voi fi şi fericită !» 

Tânărul Socol sărută dulce pe a sa iubită şi încălecând 
voiniceşte calul său unguresc, el aşternă bunda sa pe oblâncul 
şelei, ridică în braţe pe Ancuţa şi o aşeză de-a curmezişul 

rezimând-o de al său piept. Bietul Bănică, neputându-se încă 
bine domiri, ridică cu mirare sprânceana, dete din umăr şi 
mormăi ; — «Vezi Doamne! ce-s tinereţele la om !» — încă- 
lecă şi dânsul pe mărunţelu-i bidiviu şi se luă în fuga mare, 
după fericiţii tineri ce se depărtase în treapătul calului. 

Călătoria fu lungă şi ostenitoare. Dar cine nu ştie câte 
poate juneţea şi iubirea adunate la un loc! Ei:umblau mai 
mult noaptea pe răcoare, tot prin căi pustii şi lăturalnice, 
ferindu-se a deşteptă băgarea de seamă a drumeţilor şi a lo- 
cuitorilor; dar în cale, precum şi în conacele lor, alese tot 
sub veselul frunziş al pădurilor, câte dulci şi drăgăstoase vor- 
biri! câte visuri de fericire plăzmuite! câte nepreţuite şi în- 
cântătoare desmierdări. 

Astfel, după mai multe zile de călătorie, sosiră ei în valea 
Motrului, Râul cu apele sale galbene, curge pe o matcă de 
lut năcleios, ocolită cu un desiş de verdeață; acolo salcia 
pletoasă, socul mirositor, alunii mlădioşi, arţarii cu pojghiţe 
roşii, carpenii stufoşi, salba moale şi teii cresc cu falnici ju- 
gastri, cu plopi înalți şi subţiri, cu anini uşurei, cu ulmi al- 
bicioşi, cu sângeri pestriţi, cu corni suciţi şi vârtoşi. Prin- 
tr'acel hăţiş felurit de arbori ce se îndeasă şi se împleticesc, 
mierlele şi piţigoii şueră şi ciripesc, săltând din ramură în 
ramură, iar pe vârful copacilor turturele sure şi porumbei 
sălbatici se îngână, în vreme ce prigorii cu pene albastre 
chiuesc mereu în zborul lor neastâmpărat. 

Un drum îngust şi mlăştinos străbate acea luncă învese- 
lită şi duce pănă la vadul Motrului, dincolo de care se vede 
curtea lui Socol. Acea locuință, odinioară îmbelşugată şi zgo- 
motoasă, eră acum pustie şi cu totul sălbătăcită; pe zidul 
de imprejimuire, acum muced şi învechit, se întinsese lungi 
ramuri de iederă stufoasă; streaşina porţii învelită cu blăni 
putrezite de stejar se acoperise cu muşchiu. În întru curţii 
buruiana crescuse înnaltă şi abif se mai zăreâ în fund o 
groapă adâncă şi mare, astupată pe alocurea cu surpături de 
zid, printre care răsărise boziile şi bălăriile ; — atâta mai ră- 
măsese din falnicele case ale vornicului Socol, pe care Mircea 

Vodă poruncise să le doboare la pământ! Mai în lături erà 
o colibă învelită cn şovar, în care trăiă doi, trei români scăpă- 
taţi, singurii slujitori rămaşi la curtea boierească ; în preajmă, 
sub nişte vechi tulpine de nuci, cu crăcile pe jumătate arse 
şi uscate, erau aruncate obezi de roate, juguri de car, ghiz- 
duri, doage şi alte unelte de joagăr, cu cari îşi câştigau pâinea 
acei sărmani muncitori. De altă parte, câteva înguste brazde 
de fasole, de praz şi de legumă; mai ici, un coşar în care 
se adăposteau seara puţine vite de hrană ce pribegeau ziua 
pe malul gârlei, mai dincolo, o şiră de paie şi nişte căpiţe de 
fân. Prin iarba înaltă şi deasă alergau şi se jucau câţiva co- 
poi şi o potecă strimtă, cât trece omul cu piciorul, străbăteă 
dela poartă pănă în bătătura stăpânului. Aceea eră singura 
clădire de zid rămasă în curte; eră un turn înnalt şi îngust 
cu ferestre mici şi nepotrivite, având jos o portiţă boltită, 
căreia îi slujeă de prag o piatră de moară crestată în două. 
„Pe din întru o lungă scară învârtită, cu trepte mici de piatră, : 
da intrare, la deosebite caturi, în nişte chilii pardosite cu că- 
rămizi, din care abia două mai erau de locuit. Într'una, sus, i 
şezuse Radu şi în cealaltă, mai aprope de uşa intrării, cre- 
dinciosul său Bănică. Acel turn, aşezat în vecinătatea porții, 
purtă numele de Chindie, căci fusese odinioară, pe când se 
înnălţau măreţe casele vornicului Socol, locul de streaje, de 
unde, ca şi în curţile domneşti, se vesteă cu tobe şi cu surle, 
ceasul înserat al chindiei, când toți oamenii casei 'se adunau 
la cină şi porţile ogrăzii se închideau. 

Ajungând în acele locuri sălbatice şi despuiete, Ancuţa nu 
simţi câtuşi de puţin acea compătimitoare mâhnire ce mai 
adesea sărăcia insuflă chiar şi inimilor miloase trăite în bel- 
şug ; ea încă se bucură de liniştea acelor paşnice ţărmuri şi 
îndată îşi însuşi într'insele toate visele sale de norocire. Deci 
viața ei ca şi a Radului, se strecură de atunci ca întrun şir 
de dulci şi neturburate plăceri. Zilele treceau ca un zâmbet, 
nopţile ca un farmec! Eră o fericire de acelea pe care soarta 
duşmană nu le dărueşte pentru multă vreme unor inimi de 
muritori ! i i 

Să ne întoarcem iarăşi în cercul viforos al luptelor şi al 
întrigelor politice. 
~ Andronic Cantacuzenul, amărât şi înfuriat de fuga fără 
veste a soţiei sale!, alergase drept în Anhial, la fratele său 
Mihail, ca să-l înştiinţeze despre crunta necinste ce i se fă- 
cuse în Ţara Românească. In pismaşa sa mânie, fericirea lui 
Stamatie i se păreă o batjocoritoare umilire, pe care sufletul 
său trufaş nu o puteă mistui. El insuflă puternicului său frate 
zavistiosu-i necaz şi-l făcu părtaş călduros la a sa` răzbunare ? 
Mihail Cantacuzenul nu eră om în mintea căruia să se şteargă 
lesne o înfruntare ; deci el se sculă în grabă, se repezi tur- 
bat în Țarigrad, unelti mii de tainice intrigi, iscodi mii de 
pâri mincinoase şi apoi dete în genunchi la vizirul Socoli, 
cerând mazilirea neamului domnesc din Țara Românească , şi 
depărtarea din scaunul păstoresc a patriarhului Iosaf ?. Bietul 
acest bătrân, pârât pe nedreptate şi tras în judecată dinaintea 
soborului, pentru nişte vini fără temeiu, fu gonit cu necinste 
din patriarhie şi muri ascuns într'una din mânăstirile mun- 
telui Atos *. 

Din partea însă a familiei domnești, Cantacuzenul întâmpină 
o mult mai vie împotrivire. Chiajna îşi câştigase apărători chiar 
în sânul seraiului împărătesc ; solul ei cercase mai din vreme 
Porţile şi mituise pe mai mulţi din înalții dregători. De aceea 
şi noul Sultan Selim, nevoind să strice voia niciunuia dintre 
puternicii viziri, hărăzi lui Mohamet Socoli carte de Mazilie 
pentru  Petru-Vodă Şchiopul şi totdeodată, lui Sinan şi lui” 
Mustafa, apărătorii vânduți neamului Mirceoaiei, le dărui 

1 Până la această fugă am urmat, mai mult sau mai puţin, întâmplă- 
rile istorice. Dar despre fuga soţiei lui Andronic, Henricus Hilarius ne 
spune că chiar doamna Chiajna a trimis să o ia înapoi dela bărbatul 
său, încă de pe drum. 

2 Henricus Hilarius în Crusius, Turco-Gracia. 

* Henricus Hilarius; Leguien. Oriens Christianus; Hammer ; Meletie, 
Istoria bisericească. I 

4 Epistolă trimisă de către Crusius, care cuprindeă povestirea lui Hen- 
ricus Hilarius; Charricre, Négociations de la France dans le Levant, LI], 
p. 741 et sq. nota |. 

firmah de domnie pentru Alexandru, al doilea fecior al 
Chiajnei. 

Tot Chiajna erà mai tare! Ingâmfată de această nouă bi- 
ruinţă, ea socoti vremea numai bună pentru o nouă şi de- 
săvârşită lovire asupra boerilor răsvrătiţi, urmând dar pilda 
de curând dată de către: Domnul Moldovei, Alexandru Lă- 
puşneanu!, ea adună la un ospăț pe Radu, logofătul din 
Drăgoeşti, pe Mihnea din Bădeni, feciorul lui Udrişte Vis- 
tierul, pe Toader dela Bucov, pe Vladul Caplei, pe Pătraşcu, 
pe Calotă, pe Stan, feciorul Drăguleţului, pe Radu, stolnicul 
din Boldeşti şi le tăi& capetele ?. Indată apoi porunci se tri- 
miseră la banul din Craiova, la ispravnici şi la vătaşii de 
plaiuri ca să prinză, ori morţi ori cu zile, pe mulţi alți bo- 
ierimi de price, printre cari eră socotit şi Radu, feciorul vor- 
nicului Socol de peste Olt. 

Cu aceste împrejurări se petrecuse câtăva vreme; lunile 
vesele ale iernei fugise, luând cu sine jocurile pe verdeață 
şi plimbările noaptea pe lună şi acea mulțumire sufletească 
ce naşte din razele mai călduroase ale soarelui, din mirosul 
bălsămit al pajiştei înflorite, din miile de nepreţuite daruri 
ale rodirei. 

Omul, ca firea, zâmbeşte cu soarele, se întunecă cu norii, 
se alină cu seninul, se turbură cu furtuna; fiece schimbare a 
naturei are un răsunet în inima sa; fiece frunză ce: cade 
îngălbenită toamna, lasă un dor în sufletu-i întristat. 

Aşă şi Radu cu Ancuţa, înstrăinaţi de lume, d'ale ei ve- 
selii, dar nu şi d'a sa răuiate, trăiau acum într'a lor cetă- 
țuie pustie, purtând dorul frumoaselor zile trecute şi mân- 
gâindu-se cu nădejdea primăverilor viitoare. 

E tristă şi urâtă iarna la ţară, când crivățul viforos urlă 
peste câmpii, când norii sau ceața întunecă cerul, când 
ploile reci desfundă pământul, când ţarina-i goală şi nă- 





1 Omorirea boierilor de către Alexandru lăpuşneanu, aşă frumos po- 
vestită de d-nul C, Negruzi, s'a petrecut pe la 1565: iar acestea se 
petrec la 1568. 

2 Constantin Căpitanul, Croricarul anonim, 

pustită, dumbrava uscată şi plugul trândav. Apoi, în lungile 
nopţi de iarnă, ce întunecime plină de groază! ce de şoapte 
fioroase! Vântul vâjie şi geme ca nişte jalnice glasuri ce 
plâng din depărtare; ploaia isbeşte cu o întărâtată stăruire 
în pereţii şi în ferestrele casei; oblonul se clatină şi scârţâe 
pe ţâţânele-i ruginite; focul bubue şi trozneşte în cămin şi 
uneori o pasăre de noapte, gonită din adăpostul ei de o 
suflare mai viscoloasă a crivăţului, îşi ia zborul, scoțând un 
țipăt sfâşietor şi tânguios,.! 

Într'acele văietări ale firei, mintea de sineşi se porneşte 
pe cugetări mâhnicioase ; închipuirea îşi plăzmueşte vedenii 
cobitoare şi tot ce e mai trist în viaţă, toate restriştele tre- 
cute, toate temerile. viitorului, se răsfrâng, ca umbre sânge- 
rate, în oglinda întunecată: a inimii. 

Într'una din acele seri furtunoase, Radu şedeă cu Ancuţa, 
amândoi tăcuţi, şi duşi pe gânduri ; un foc de surcele: vă- 
păiă pe vatră, revărsând o lumină roşiatică în chilie: d'a 
lungul zidului se întindeă un pat acoperit cu velinţe vărgate 
de ţară; d'asupra eră o mescioară albă, rotundă, şi alături 
o laviţă îngustă de lemn pe care ei şedeau; dar în perete 
străluceă o bogată icoană îmbrăcată cu argint. Pe dânsa eră 
înfăţişat, cu asprul condei al zugravilor strămoşeşti, chipul 
Maicii Domnului, ţinând sfântul său prunc pe braţul cel 
stâng. Luciul înegrit al văpselilor, trăsurile uriaşe şi nemlă- 
diite ale obrazelor, feţele lor îngălbenite, ochii lor mari şi 
întunecaţi, în sfârşit acel cerc de lumină ce le împresură, la 
un ceas aşa înoptat, făceâ să nască în inimă o sfiaţă şi cu- 
'vioasă îngrijare. Privirea Ancuţei se aţintise cu smerenie 
d'asupra icoanei, iar tânărul Socol, în sufletul căruia se 
deşteptau acum, una după alta, toate nenorocirile vieţei sale 
trecute, tresări ca de un fior, îşi lăsă fruntea pe mână şi, cu 
glas obidit, întrerupse tăcerea: 

— «Dragă  Ancuţo, — zise el, — vezi tu această sfântă 
icoană ? Ea în veci a fost martură la restriştile casei noastre; 
cu dânsa am împărţit toate mâhnirile mele. Odinioară, nişte 
ciobani, ce păşteau turmele noastre de oi departe. în munţii 

Vâlcei, au găsit-o, zice într'o vechie tulpină de ştejar, şi-au 
adus-o la tatăl meu. El, sărmanul, o primi cao veste bună, 
ca un semn de noroc; dar chiar în ziua aceea, silit de duş- 
mani să-şi lase casa pe o groaznică furtună, el apucă dru- 
mul pribegiei şi muri pe ţărmuri depărtate... Ţărâna să-i fie 
uşoară! Rămăsesem — cu mama, doi copii, o surioară şi 
eu — hrăniţi la masa străinilor ; crezându-i că-i sunt prieteni, 
îndată ce veni ştirea despre moartea lui, ne opriră mult 
puțină stare câlă mai aveam şi ne goniră de pe pragul lor, 
săraci şi despuieţi. Din toate averile noastre, ei ne lăsară 
numai această icoană ce, în nelegiuita lor credinţă, n'aveâ 
nici un preţ... Ce poate face o biată muiere singură, departe 
de ţara, de rudele ei, cu doi copii pe braţe? Eram încă 
tânăr de ani, p'atuncea... dar vârsta nu mi-a cruțat nici o 
amărăciune! Pe biată mama o văzui zăcând, în luptă cu 
boala şi mai vârtos cu frica d'a ne lăsă fără sprijin pe lume; 
în sfârşit, biruită d'atâtea suferinţe, într'o noapte îngrozitoare 
ca aceasta, îşi dete, sărmana maică, sufletul. Eram în ge- 
nunchi la patul ei de moarte şi în față-mi luceă tot icoana 
aceasta...» - 

O viforoasă şuerătură a vântului, ce cletină cu vuet în- 
velitoarea şi uşile turnului, îi curmă povestirea. Ancuţa se 
strânse mai aproape de dânsul; amândoi îşi făcură semnul 
crucei şi Radu urmă : 

«Apoi mai treci vreme şi soră-mea ajunse în floarea ti- 
«nereţei ; blândă şi gingaşă copilă! începusem să aflu în- 
«triînsa o inimă ce împărtăşeă şi mângâiă a mea jale din 
«vremi adunată... Dar într'o zi, — vezi cât îmi eră ursita 
«de duşmană! — mă dusesem cu alţi tineri să ne încercăm, 
«în câmpie, la jocuri de arme; eram în Ardeal şi tovarăşii 
«ce mă chemase la acea sărbătoare, erau cei mai mulți, 
«feciori de nemeşi unguri... Unul dintr'înşii (iadul să'i mun- 
«cească “sufletul trădător!) răpi în lipsă'mi pe scumpa mea 
«surioară şi fugi cu dânsa. Când mă întorsei seara acasă, 
«pretutindeni eră întuneric; furtuna urlă cu turbare. Chemai! 

«dar nu-mi răspunse nimeni, La lumina unui fulger, văzui 
«odaia pustie şi în faţă'mi luceă tot icoana aceasta...» 

Uşa chiliei se deschise cu sgomot şi Bănică intră repede 
şi speriat. 

— «Stăpâne»; — zise el — «o ceată de oameni ne-a în- 
«conjurat toată curtea. Nu “ştiu, hoţi fi-vor, sau alţi făcători 
«de rele? dar, după numărul şi armele lor, nu s'arată să 
«fie cu vreun cuget curat». 


Un glas s'auzi strigând d'afară: — «Deschideţi poarta la 
«oamenii domniei!» 
Bănică se plecă pe fereastră şi răspunse: — «Păsaţi-vă în 


«cale! N'avem aci loc de găzduit!» — Însă Radu vrù să-l 
«oprească? — «Ci taci, moş Bănică; or fi călători şi i-a 
«apucat noaptea pe drum. Nu voiu, cât îi de săracă, să-mi 
«fie casa închisă la cei nevoiaşi. Mergi de le deschide». 

El încă bine nu sfârşise şi un glonţ de săneaţă reteză 
peretele de lângă fereastră. Atunci s'auzi o larmă de oameni 
ce spărgeau porţile şi năvăleau cu grămada în curte. Radu 
scoase al său paloş şi sluga puse mâna pe o puşcă: 

— «Acum, fătul meu, or cu viaţa or cu moartea! Dom- 
«nul să ne ajute !» — spuse bătrânul Bănică. 

Tâiharii într'această vreme, ca să-şi facă lumină în curte, 
dedese foc la şira de paie ce sbură cu flacări spulberate de 
vânt; ei sparseră portiţa chindiei şi se urcau unul după 
altul pe scara învârtită. Bănică trase cu puşca şi răsturnă 
pe cel din frunte, dar o mulțime de panduri băneşti, căl- 
când peste trupul tovarăşului mort, se repeziră cu săbiile 
goale asupra lui şi bătrânul slujitor căzi înjunghiat pe 
pragul uşei. 

Ancuţa stă îngenunchiată dinaintea icoanei. Ostaşii năvăliră în 
chilie, sbierând cu turbare: — «Pe dânsul copii! daţi de tot!» 

Paloşul Radului sbură un minut, făcând roată împrejuru-i, 
dar săbiile şi lăncile îl înconjurau. Străpuns de toate părţile 
arma îi pică din mână şi el căzù mort la pământ. Groaznic 
fù ţipătul Ancuţei, când ea se aruncă preste trupul sfâşiat 
al iubitului ei! 

Un nor de fum umplu chilia; vâlvori de foc eşeau pe gura 
vetrii şi grinzile trozneau, scăpărând ţăndări înflăcărate, Atunci 
icoana cea mare căzu din perete cu un răsunet lung şi tân- 
guios! 

Vântul aruncase paie aprinse pe învelitoare şi focul încin- 
sese de toate părţile turnul. Pandurii se îmbrânceau şi se. 
rostogoleau pe scară, cu ţipete şi cu zgomot, cătând să scape 
din primejdia pojarului; ei fugeau care încotro găseă loc 
de fugă. 

Toată noaptea arse chindia lui Socol; în murgul zorilor o 
şiră de scânteie încunună a sa creastă, care şi ele se stinseră 
una după alta. Câteva zile insă mai în urmă, clădirea sur- 
pată încă fumegă. 


IV, 


PUSTNICA. 


upă ce Poarta ‘turcească mazili din domnia Ţării Româ- 

neşti pe Petru Şchiopul, acest domnesc cocon, adus în 
Țarigrad, fuse pus în lanţuri şi trimis surghiun la cetatea 
Conia din Anadol; dar maică-sa. îngrijată alergase curând în 
urma lui şi, cu mâinile pline de aur, ceruse înapoi pe fiu 
ei cel robit. Patruzeci mii galbeni, afară de tot atâţia ce adu- 
sese drept haraciu al ţării, împărţiţi pe la vizirii şi pe la 
curtenii de toată mâna, scăpară zilele amenințate ale lui Petru ; 
dar un lucru mai ales întoarse spre dânsul voia veghiată a 
Sultanului, adică mărinimoasa predare a unei comori de o 
sută treizeci mii galbeni, care se dovedise adunaţi şi puşi 
la păstrare de neamul domnesc al Ţării Româneşti. Împăratul 
se milostivi şi hărăzi zece mii dintr'înşii bătrânei doamne; 
iar pe coconul ei îlfopri în Țarigrad cu leafă din haznaoa 
împărătească !, şi peste câteva luni îi mai adăogi şi douăzeci 
aspri tain pe zi ?. 


l Din raportul solului nemţesc Wysz, dela Maiu 1468, Hammer. 
2 Din raportul bailului venețian Barbaro, dela 8 Iunie 1569, Hammer 

Cu atâta nu se mulţumiă Chiajna: având un fiu pe scaun, 
ea sârgui să-i agonisească şi celuilalt domnia vecină a Mol- 
dovei, de care se foloseă pe acele vremi un loan-Vodă, ve- 
netic armean !, pururea învrăjbit cu Turcii; drept aceea, nu 
puțin lucră dânsa la pâra şi la osânda lui loan Vodă. In 
sfârşit, la anul 1754, ea isbuti, prin uneltirile sale, să scoată 
carte de mazilie Domnului moldovenesc şi în locu-i să se 
orânduiască fiul ei Petru ?, care şi purcese din Țarigrad în- 
soţit de oaste turcească. 

Din partea sa, loan-Vodă nu primi voios ca să se lepede 
de domnie, ci adunându-şi boerii şi ţara, le ceru jurământ 
statornic ca să se lupte şi să moară împreună cu dânsul şi, 
începând atunci gătirile de bătălie, trimise să poftească cu 
leafă pe Cazaci ca să-i vină întru ajutor; iar aceştia cum îs 
răsboinici şi în veci gata a se amestecă în tot felul de vrăjbi 
şi de sfădiri, se adunară o mie două sute de oameni şi ve- 
niră la dânsul °. 

Dincoace de Milcov, aflând de neprieteneasca primire ce 
au să facă Moldovenii îrăţină-său, Alexandru-Vodă işi strânse 
şi el oştirea şi se găti a purcede spre Moldova, în întâm- 
pinarea lui Petru *. Pe de altă parte, doamna Chiajna, te- 
mându-se într'aşă priincioase împrejurări, de vre-o isbucnire 
protivnică în ţara Oltului, unde în veci clocoteă o duşmănie 
ascunsă asupra neamului domnesc, hotări să deă însăşi o 
raită prin oraşele olteneşii, ca să îngrozească pe cutezători 
şi s'amăgească cu măguliri pe cei cu bunăvoie. 

Ea treci repede prin Slatina, prin Caracal, prin Craiova 
şi găsi mai pretutindeni casele boereşti pustiite ; cari nu perise 
de sabia slujitorilor domneşti, fugise în pribegie 5; moşnenii 
ce mai rămăsese, împreună cu opinca, răbdau păsul ţării şi 


1 Vornicul Ureche. 

2 Cronicele româneşti, Hammer. 

3 Vornicul Ureche. 

4 Constantin Căpitanul, Dacia 1, IV. 

5 Pe atunci se atlă fugit tocmai în Spania un Nicolae Basarab, cum 
se vede în Mag. Ung. 

nici măcar aduseră jeluiri Doamnei. Ce-i bună Românului 
jeluirea, când urechea ce-l ascultă e tot una cu mâna ce-l 
apasă? Tace pănă ce Dumnezeu prinde într'o zi milă de 
dânsul, ori pănă ce însuşi se îneacă cu răbdarea ş'atunci îşi 
îşi face singur dreptate! 

Chiajna îşi urmă dar în ticnă calea spre Cerneţi şi spre 
Ruşava. Ea călătoriă într'un rădvan, care pe atunci eră o 
largă cutie de lemn văpsit, scobită rotund şi aşezată, fără 
arcuri, pe un dric cu patru roate ferecate. Opt telegari înhă-- 
maţi ungureşte, d'a lungul, cu şleauri de curea, subţiri şi 
întinse, purtau trăsura mai uşor ca vântul. Erau tot căluşei 
rotunzi de Dobrogea şi bahmeţi 1, zbârliți de Bugiac, aleşi 
tot pătrărei şi cincărei ?, negri la păr ca pana corbului cu 
coadele lungi, cu coamele răsfirate, cu nara în vânt, fugari 
neobosiţi ce abia atingeau, în buiestru, cu copita de ţărână. 
Doi surugii flăcăiandri, cu mintene numai găitane, cu căciula 
moţată de oaie p'o ureche, cu mâneci albe, largi şi suflecate, 
îi mânau din călărie, săltând uşor pe şele, chiuind vesel din 
gură şi pleznind din bicele lor ce se împleticeau pe d'asupra 
capetelor, ca mii de şerpi încovoioşi. 

Astfel zbură în cale doamna Chiajna, prin codrii din apusul 
Craiovii şi începuse a înoptă când trăsura-i scobori într'o 
luncă unde, printre carpenii stufoşi, printre des aluniş, se 
strecurau apele gălbinatice ale unui râu; naintaşii trecuse apa 
prin vad când deodată, opintindu-se în loc, începură a sforăi; 
ceilalți cai le urmară pilda şi într'un minut toate hamurile se 
încurcase; bahmeţii se răsfirau în desghinuri, săreau în două 
picioare, nechiezând speriaţi, cu urechia dreaptă, cu coama 
zbârlită, nesupuşi frâului, neascultători glasului, stau încordaţi 
şi nu voiau să ia de loc. 

— Dar, ce măre, să mai fie şi asta?» — strigau unii din 
drumeţi, neîncercaţi la seama cailor. — «Or că strechia a dat 
într'inşii 2» 


1 Caii de Bugiac se numesc astiel în balade. 
2 Cuvinte întrebuințate în baladele poporane, publicate de V. Alecsandri. 


94 AL. ODOBESCU 


— «Ba aşa's bahmeţii dela noi»; — răspunse cu mândrie 
un bătrân lipcan tătar din Bugiac, — «au sămânță de Misir, 
şi calul dela Misir miroase de departe unde-i vreun zid pă- 
răsit şi sforăe a pustiu, nechiază ca de groaza morţii.» 

Intr'adevăr, pe malul învecinat, printre desişul mărunt al 
unui zăvoiu de copăcei, se înălţă pe albăstreala întunecată 
a cerului, un părete îngust şi negru, cu muchea surpată, cu 
laturile crăpate, fioros şi cobitor ca urma unui păcat în amur- 
gul conştiinţei. Zgomotul alaiului domnesc deşteptase bufniţele 
şi liliecii, cari, din crestăturile vechei zidiri, sburau fâlfâind 
în toate părţile, cu ţipete ascuţite. 

_— «Cruce ajută!» — şoptiră slujitorii între sine, cătând să 
descurce hamurile cailor. — «Ce dărâmături să fie astea? 
lar vre-o mânăstire pângărită de păgâni, arde-i-ar focul... 
Ce şiii?...» , 

— «Ba-i, pare-mi-se, chiar chindia lui Socol» care au ars-o, 
«mai anii trecuți, pandurii, când au ucis şi pe Radu, feciorul 
«lui... Aşa-i; vorbă e? ia, tocmai aci erà, în lunca Motrului.— 
«Ci-că, măre, c'a treia zi după ce a dat clădirea pojarului, 
«a eşit noaptea din pimniți adânci, ọ stafie c'o icoană mare 
«săpată în piept şi a apucat ţipând în patru părţi, de unde 
«suflă patru vânturi, şi la răsărit, şi la miezul-zilei; şi la soare 
«apune ş'apoi şi-a ales cale spre steaua nopţei, şi s'a dus, 
«măre, s'a dus tot în colo, în fundul iernii, unde's troenii 
«de ninsoare ca munţii...» 

— «Vezi d'aia nu s'a mai pomenit d'atunci să fie oameni 
«cu şederea pe locurile acestea! Au băjenărit toţi românii 
de spaimă !» 

— «Auzi, măre bădiţă !» — adăogiră cu mirare ascultătorii 
şi, fiindcă în vremea povestirii hamurile se aşezase în bună 
orânduială, slujitorii apucară caii de dârlog, îi trecură, făcân- 
du-şi cruce pe d'inaintea dărâmăturilor, şapoi surugii, plez- 
nind din bice, strigară cu glas ascuţit: «I! hai să meargă!!!» 
— şi toată ceata în goana mare porni înainte. 

De auzise Chiajna de ceeace se vorbise, cine poate şti? 


DOAMNA CHIAJNA 95 


Destul e că chipu-i rămase, neclintit, fruntea-i tot încreţită, 
ochirea-i tot straşnică, dinţi-i tot încleştaţi. 

La Cerneţi, la Ruşava ş'apoi la Târgu-Jiului, cercetările sale 

avură acelaş sfârşit; pretutindeni ea găsi o aromire nepăsă- 
toare din acelea ce zic: «Să n'aibi teamă !» şi adesea ascund 
un jăratec. Se îndreptă apoi spre Vâlcea, ca de acolo să se 
întoarcă, pe sub muscele, la locul unde se adunase în tabără 
fiii săi. 
„Drumul ce merge prin munţi, din Gorj spre Râmnicul- 
Vâlcei, la depărtare cu vreo două ceasuri 'de acest oraş, 
apucă d'alungul printr'o vale largă, prin care curge, pe o 
îngustă matcă aşternută cu petriş gros, pârâul numit Otăsăul £. 
Ai zice că apele sale limpezi se joacă cu veselie în răsfăţate 
încovoeturi, uneori strecurându-se binişor prin iarba deasă 
şi măruntă a luncei, alteori alergând cu pripă d'acurmezişul 
văii, dela un mal pănă la altul, ca suveica pe iţele războiului. 
D'a stânga râului sunt dealuri pe care cresc amestecați, brazi 
şi paltini, frasini şi mesteacăni; de cealaltă parte munţi cu 
înalte piscuri îşi arată coastele lor aprigi, râpoase şi surpate 
ce se destind ca un vechiu părete de uriaş, mâncat de ume- 
zeală şi de putregai. 

Într'o seară luna, înaintând liniştit pe din dosul acelor ne- 
gre vârfuri sfărâmate, întunecă cu umbrele lor prelungite 
adânca vale şi-apoi iar, uneori scăpând printre surpături, ra- 
zele ei sticleau, ca pietre scumpe, pe valurile pripite şi col- 
cotoase ale micului pârâu. 

Erà linişte pretutindeni când începi a răsună, cu un vuet 
depărtat, treapătul cailor ce purtau şi însoţiau rădvanul 
Doamnei Chiajna. 

Un lipcan alergă înainte ca să cerce drumul şi să deschiză 
calea; calul său, ce în goana mare se aşterneă drumului ca 
suflarea de vânt pe iarba de pe câmp, fugeă scăpărând din 
copită şi, pe tot minutul, muindu-şi gleznele în vaiuri, stră- 


1 Acolo s'a zidit mai pe urmă în vale, Mânăstirea dintr'un lemn ş 
sus pe munţi Schitul Surpatele. 

băteă matca şerpuită a.Otăsăului. Deodată, la un mal, agerul 
dobitoc se opri sforăind; iar călăreţul, auzind în preajmă-i 
un gemăt slab şi sfârşit, zări sub o rază trecătoare a lunei, 
chipul sau mai bine umbra unei fiinţe albe şi uscate cezăceă 
asvârlită pe malul verde al râuleţului. Trupul ei despuiat ce 
abia îl înveleau nişte ţoale sfâşiate, păreă zdrobit; mânile şi - 
picioarele-i slabe şi lâncede, căutând poate în răcoarea râului 
ceva înviere, pluteau pe deasupra apei ca frunze îngălbinite 
de toamnă; capu-i obosit căzuse pe pietrişul din matcă şi 
pletele-i resfirate se scăldau, furate de valuri. 

Aprodul gonaciu se opri d'inaintea acelei iesme ce semănă 
mai mult cu un morman de oase, şi îndată în urmă-i sosi 
tot alaiul domnesc. Toată gloata drumeţilor, pănă chiar şi 
Doamna, se coborâră din rădvan şi de pe cai şi se apropiară 
de locul unde se află nenorocita ființă; toţi, făcându-şi cruce, 
priveau cu o miloasă spaimă acel trup, sfărâmat, în care su- 
flarea semână cu cea din urmă văpăiere a candelei ce se 
stinge. lar ea d'inaintea unei aşă zgomotoase adunări des- 
chise încetinel pleoapele sale afundate: ochii ei mari şi hol- 
baţi se sticliră, cu o nespusă durere, către malul drept al 
vălcelei şi trupu-i întreg, prin nişte uşoare tresărituri ale ner- 
vilor, părea c'ar vreă, c'ar cere să se tragă spre un loc dorit. 

Acel loc eră o măgură verde cu':muchia lată şi rotundă 
pe care crescuse din veacuri depărtate, un bătrân stejar, sub 
al cărui lat frunziş se umbreă tot dealul; nu departe de dân- 
sul, un plop străbun îşi înălțase spre nori creştetul semeţ. 
Amândoi, ca doi frați sărmani şi năpustiţi crescuse singuratici 
p'acel costiş; amândoi de mari de veacuri se luptase împreună 
cu criveţele şi cu vijeliile; amândoi în sute de rânduri scu- 
turase împreună când vesela frunză, când trista zăpadă! 
amândoi se unise ca să fie în pustiu, locaş milostivit al pă- 
sărilor cerului, umbrar răcoritor al turmelor zăpuşite, adăpost 
binecuvântăt al călătorului obosit! 

Spre dânşii acum se îndreptă stăruita dorinţă, suspinul cel 
din urmă al neputincioasei acele fiinţe. 

Un om o luă dar în braţe, şi ceilalți toți îl urmară, suind 

dealul în faţa vechiului stejar; dar cu cât mai mult se apro- 
piau, o zare de lumină neobişnuită, care sub razele lunei 
creşteă ca un luciafăr albicios, ca o pară de foc luminoasă, 
păreâ că iese din sânul bătrânei tulpine. O sfântă groază cu- 
prinsese toate inimile; dar împinşi ca de o putere căreia nu-i 
puteau stă în potrivă, ei înaintau uimiţi de raza lucioasă ce-i 
trăgeă spre sine şi le sorbeă vederile. Când ajunseră pe 
muchia măgurei, drept în faţa stejarului, toate în preajmă 
erau scăldate în lumină, toate străluceau ca într'o senină vâl- 
voare; iar în tulpina găunoasă a copacului, impresurată de 
raze argintii, domneă, ca într'un cerc de slavă cerească, chipul 
Maicii Domnului, ţinând în braţu-i stâng pe Mântuitorul său 
"Prunc. | | 

— «Maică Preacurată! — strigă atunci pustnica ce'n fața 
icoanei `păreà că-şi dobândise un viers ce sună mai tare, mai 
dulce decât glasurile omeneşti, — Maică Prea curată! maică 
«fără pată! Tu, care ai încercat numai durerile inimilor lu- 
«meşti şi care pănă acum nu te-ai îndurat a-mi iertă câteva 
«zile răpite în desmierdările vieţii! Tu, care ai privit fără jale 
«sfâşierile inimei mele, când singuru-mi p'această lume şi mult 
«iubitu-mi sprijin a căzut jertfă sub mâna mohorâtă a uci- 
«gaşilor! Tu, care m'ai călăuzit prin poteci spinoase, pe slo- 
«iuri de ghiaţă, când cu sfânta-ţi icoană în braţe, am colindat 
«aiurând plaiurile şi câmpiile! Tu, care m'ai adus sub această 
«sfințită tulpină, într'acest sălbatic sălaş de pustriicie, în care 
«sufletu-mi dăulat şi zdrobit de răstrişte, în zadar cată odihna 
«şi pururea, ca o milostenie, îți cere scurtarea iicăitelor mele 
«zile! Tu, deci, care şi de am păcătuit, şi de am fost culpeşă 
«ţie, m'ai osândit după mulţimea vinelor mele. Acum cerească 
«stăpână, inima imi spune că înduratu-te-ai însfârşit de mine 
«şi: ai apropiat ceasul dorului meul.. Acum dar mă închin 
«la poalele tale cu jeluiri, cu rugăminte, cu lacrămi, nu doară 
«ca să-mi ceiu vre'o cerească răsplată, — căci ce va fi partea 
«mea, dincolo de sburd'această lume, e în sânul tău ş'al Dom- 
«nului şi cu voioasă bucurie îl voiu primi !... — ci Maică mi- 
«lostivă, tu care ai fost mamă ş'ai pătimit de păsul fiului 


Ar. Ononrsou. — Opere complete. Vol. I. 7 

«tău, fie-ți milă şi îmblânzeşte, alină şi spală orice duh de 
«mânie, în inima mumei ce m'a purtat pre mine, nevrednica, 
«în sânul ei şi la picioarele căreia mă plec acum, ca şi dânsa 
«cu milostivire la tine, să uite greşalele nesocotitei sale fiice !... 
«In ceasul acesta, care e al meu cel din urmă, iartă-mă, 
«maică, deşi mult ţi-am greşit eu ţie în viaţă! iartă-mă, căci 
«cu amarnice dureri am ispăşit, vai! şi eu, păcătoasa-mi ră- 
«tăcire l.» | l 

Rostind cu o cucerită şi înfocată căinţă aceste din urmă cu- 
vinte, sărmana pustnică se prăvălise cu fruntea în ţărână dina- 
intea doamnei Chiajne, 

Acea vedenie strălucitoare a unei sfinte icoane în mijlocul 
nopții şi al pustietăţii, acea dureroasă destăinuire a unei aşă 
soarte, acel glas proorocesc ce vesteă moartea vecină a fiicei 
sale, făcură să sclipească sub geana încruntată a Chiajnei o 
umbră de îndurare; dar freamătul milei nu se coborise încă 
pănă în inima'i oțelită, când deodată un nor repede şi negru 
trecu cobitor preste faţa lunei. Lumina icoanei d'o dată se 
stinse şi întunericul se răspândi jur împrejur. 

Cumplita mumă se întoarse atunci cu o feroasă iuţeală şi 
grăbind pasul spre vâlcea, strigă cu'n glas aspru: — «Nainte 
copii!» — Vinovatul împetrit în rele fuge chiar şi de umbra 
mustrării. Într'o clipă Chiajna se suisen rădvan şi tovarăşii 
ei, înfioraţi de sunetul oj ‘it al glasului ei, ajunsese departe 
gonind în urma rădvanului, când începură să simtă mustrarea 
în cugetele lor, biruite de neîmblânzita lor stăpână. . . 

În valea Otăsăului câteva slabe suspine, pierdute printre 
şuerătura frunzelor ce se legănau în adierea dimineţii, dove- 
diră suferinţele cele din urmă ale nenorocitei pustnice. Muri- 
toarele despuieri ale domniţei Ancuţe, căzute chiar la poalele 
sfintei icoane, în sălbatica chilie ce-şi găsise ea, în scorbura 
străbunului stejar, fură acoperite de frunzele ce le spulberă 
crivățul de toamnă., . ep a cmc cere ae otet e a art da ai ata 

Mulţi ani în urmă ciobanii găsiră tot acolo icoana Maicii 
Domnului, ce se zice a fi una din cele şapte de Luca Evan- 

ghelistul zugrăvite, şi chiar în tulpina bătrânului copaciu ei 
scobiră bisericuţa cea veche a mânăstirii zisă «dintr'un lemn» 1, 


* 


Pe când doamna Chiajna îşi urmă ispititoarea colindă preste 
Olt şi prin ţara de sus, tinerii ei feciori domneşti, însoțiți 
unul de oaste pământeană şi de ajutorinţe ungurești, altul 
de Turcii ce i se dase ca să-l aşeze pe scaunul .năzuit al Mol- 
dovii, ṣe intâmpinase în ocolul Focşanilor şi se lăsase cu ta- 
berile lor amestecate la satul Săpăţeni pe lunca înfrăţitoare 
a Milcovului 2. Doamna mumă îi ajunse acolo, purtând în 
sufletu-i zmăcinat o îngrijată presimţire care, sub aspra-i făl- 
nicie, se vădeă printr'un neastâmpăr fioros. Ea cătă în zadar 
să-şi potolească neodihna cu nădejdea isprăvilor viitoare; oş- 
tirile împrejuru-i, multe şi veghiate, i se păreau molatice 'şi 
nevoioase. Un neîncetat susur de tainică trădare îi şopteă la 
auz; mintea-i se munceă cu tot felul de bănueli. Ziua ea co- 
lindă fără repaos tabăra, vrând să încerce credinţa ostaşilor, 
să învie, ca odinioară, bărbăţia în inimile lor; dar iazma ne- 
încrederii o urmăreă pretutindeni şi viersul îmbolditor îi pereà 
pe buză; apoi iar în tăcerea nopţii, în veci deşteaptă şi fră- 
mântată de griji, ea trăgeă cu urechea la sirigările prelungite 
ale strejilor depărtate şi adesea, coprinsă de o nedumerită 
temere, alergă să pândească la perdeaua corturilor, unde se 
odihneau, în visuri de izbândă, fiii săi, uneltele nesăţioasei sale 
mândrii. 

Din potrivă aceşti doi tineri, bizuindu-se cu încredere pe 
reazimul lor ostăşesc, pe părtinirea soartei şi pe toate voioa- 
sele închipuiri ale juneţei lor, petreceau zilele în vesele os- 
pețe, benchetuind cu boierii şi purtătorii oştii lor şi gata a 
purcede asupra lui loan-Vodă, dacă nu i-ar fi amânat din zi 
în zi îngrijatele presimţiri ale Doamnei mumei lor. 


1 Tradiţiunea zice că icoana cea mare dela Mânăstirea dintr'un lemm 
a fost de mai multe ori mutată şi s'a întors singură la locul unde erà 
clădită mânăstirea. 

2 Constantin Căpitanul. 

Într'astfel de felurite aplecări se află tabăra frăţească a fiilor 
lui Mircea, când sosi ştirea cum că boerii moldoveni, temă- 
tori a se vede pe viitor înstrăinaţi dela mila noului Domn, 
ar fi hotărit să părăsească relei sale soarte pe vechiul lor 
stăpânitor şi au să vină, mânaţi de Dumbravă vornicul, ca 
să se închine lui Petru-Voevod!. Această veste umplu tabăra 
de bucurie; cu nădejdea viitoarei împăciuiri, străjile se ridi- 
cară, vegherea se desfiinţă, caii se sloboziră la păşune, ar- 
mele se aşezară în znopi; toate se pregăteau pentru o ob- 
ştească înfrățire. Doamna Chiajna însă, care nu privise cu 
suflet linişti! acea nesocotită răsipire a tuturor mijloacelor de 
o grabnică apărare, cu cât se apropiau Moldovenii, mai cu 
dinadinsul stăruiă ca tinerii Domni să se țină în lături cu 
bună şi zdravănă pază. 

Norocul lor voi ca, înduplecaţi de nepregetata rugăciune a 
mamei lor, dorinţa aceştia să fie îndeplinită şi ca dânşii amân- 
doi să lipsească din cortul lor, în ceasul când Moldovenii se 
iviră dinaintea taberei munteneşti. 

Întradevăr Dumbravă vornicul descălică în faţa şatrei ion 
neşti, însoțit d'o gloată năpraznică de boieri şi de slujitori, 
purtând nu vestminte de sărbătoare, nici zâmbetul smerit al 
supunerii, ci podoaba oțelită a unei zile de harță şi semeața 
căutătură a unei biruințe lesnicioase. g 

Osebit de acea se zăreă în depărtare oştiri numeroase care, 
după caii lor mărunţei şi păroşi, după largii lor şalvari roşii, 
după chiverele lor ţuguiete, după cântările lor prelungite şi 
după înaltele lor sulițe ce luceau la soare ca spicurile pe holdă, 
lesne se cunoşteau că sunt pâlcurile de Cazaci, venite sub 
povăţuirea lui Sfirski, în ajutorul lui lon-Vodă ?. 

Chiajna, care într'această grea prilejire, ştiuse a întipări pe 
chipu-i făţarnic o senină şi rece mândrie, adăstă pe boierii 
moldoveni într'un falnic cort rotat de covor alb, cusut cu fir 
şi legat jur împrejur cu ţăruşi .poleiţi. 


l Cronicele româneşti. 
2 Vornicul Ureche. 

Dumbravă vornicul intră în fruntea tovarăşilor săi; el era 
un voinic înalt şi spătos, purtând o ţurcă de blană flocoasă 
ce ascundeâ capu-i ras, din creştetul căruia o singură şuviţă 
de păr atârnă în jos pe ceafa-i lată şi vânoasă; eră îmbrăcat 
“cu un mintean de urs lăţos şi încins cu o curea, de care stă 
aninată o ghioacă nestrujită cu dinţi de fer, adevărat baltag 
de uriaş: 

— «Unde's puii de năpârcă ?..» — strigă el cu glas răguşit, 
intrând în cort cu mâna în şold, — «Le-a sosit ceasul pieirei! 
halal di ei, fărtaţi !» 

— «Pare-mi-se că'n beţie ţi-ai pierdut cumpătul vorbii, jupan 
vornice» ; — rosti doamna înstrunându-şi mânia, — «ori pe 
semne c'ai mintea ca de prunc într'atâia trupeşie ?» 

— «Taci, muiere ; nu bârfi !» — răspunse Dumbravă, — «nu 
doară c'aţi socoti voi că-i Moldova ţară di jac, să ni joace 
«ca pi urs o mişa pripăşită pela Munteni şi doi feciori de 
«lele fermecaţi, doi lingăi nătângi ce le pute botu a lapte ?... 
«N'avem noi nevoie de domn muntean. Munteanul îi om vi- 
«clean; nu-i ca moldoveanu ortoman, şi dănos la mână şi la 
«suflet fălos 1... Hai! voinici, drăguţii mei, daţi năvală de mi-i 
«prindeţi şi mi-i legaţi colea cot la cot să-i ducem plocon lui 
«loniţă Vodă, ca doui berbecei di Armindean!» ? 

— «Câini neruşinaţi, liftă rea !..» — strigă Chiajna, spume- 
gând de turbare; dar Dumbravă nu-i dete vreme să urmeze 
zadarnicele-i sudălmi, ci, desprinzând ghioaca dela brâu, o în- 
vârti de câteva ori cu braţu-i vârtos şiapoi, glăsuind şi un 
groasnic blestem, o asvârli drept în capul înfuriatei doamne. 

Chiajna căzu răsturnată pe spate ş'atunci îndată, cu ochii 
sângeraţi cu fălcile căscate, încercă să se ridice în genunchi, 
să se sprijine în palme, să rostească un cuvânt; dar abia 
putù să-i iasă din gâtleju-i năbuşit, vorbele: — «Domnii! fe- 
ciorii mei!» şi-o înecă sângele ce curgeă şiroae din tot capu'i 
găurit de ţinte.» Trupu-i se svârcoli cu scrâşniri de dinţi, săltă 


i Din balada Gruie Grozovanu. 
2 Sărbătoarea dela 1 Maiu. 

încă de câteva ori, se rostogoli cu creştetul în ţărână, se 
sgârci şi se întinse în câte-va încordături dureroase, ş'apoi 
căză înțepenit într'o baltă. de sânge. 

În vremea aceasta Moldovenii şi Kazacii deteră jaf taberii 
româneşti; fugeau Muntenii care unde puteă. Alexandru-Vodă 
nimeri să scape la cetatea de Floci; Petru se opri în fugă 
la Brăila. lon-Vodă intră în Ţara Românească şi făcti Domn 
pe un Vintilă; dar peste câte-va luni, soarta se schimbă. lon 
Vodă muri robit la Turci; Alexandru îşi dobândi iarăşi tronul 
şi Petru Schiopul domni la Moldova lăudat şi iubit de toată 
obştea 1. 


Bucureşti, 1860. 


"1 Constantin Căpitanul, Șincai, Engel şi alţii. 



































APEVAO-KYNHLETIROX + 


EPISTOLĂ SCRISĂ CU GÂND SĂ FIE PRECUVÂNTARE LA CARTEA 
«MANUALUL VÂNĂTORULUI» 


Domnului C. C. -Cornescu. 


Amice, 


Când 'mi ai dat mai întâi să citesc manuscriptul tău, 
întitulat «Manualul Vânătorului», ai arătat dorinfa ca să-i 
fac eu o precuvântare. Mai apoi ţi-ai luat seama şi mai 
sculit de această măgulitoare sarcină. 

In cazul din urmă, rău nu te-ai gândit, căci eu, după ce 
am răsfoil cartea ta, m'am luat în adevăr cu plăcere de 
pe urmele tale de vânător ; dar, pe când tu te ocupai cu gra- 
vitate a-ți alege cea mai bună pușcă, a o încărcà cu cea 
mai potrivită măsură, a o înd'eptă după cea mai nimerită 


1 Apărute într'un volum de 260 pagini (în 80) la Bucureşti 1874. «Ma- 
nualul vânătorului» de C. C. Cornescu a apărut în acelaş an 1 vol. 8 
192 pp. (Imprimeria Statului). Ediţia Il-a la 1895. 

~ dinie; pe când tu dresai, de mic şi cu o minunată răbdare, 
pe prepelicarul tău, ca să asculte la semnalele consacrate : 
Pst! Pil! şi Aport!; pe când fu în fine Studiai cu luare 
aminte caracterele fizice şi etice ale celor mai obișnuite su- 
biecte însuflețite de vânătoare, eu, ca un nevânător ce Sunt, 
m'am apucat să colind răstimpii şi Spaţiele, căutând cu 
Ochii, cu auzul şi cu inima, privelişti, răsunete şi emoțiuni 
vândătoreşti. , 

Colindând mam rătăcit, şi iată-mă abià acum ajuns din 
fantastica-mi călătorie, cu un sac aşă ingreuiat de tot felul 
de petice şi de surcele, adunate de pretutindeni, încât nu 
mai cutez, Doamne fereşte ! nici chiar eu însu-mi Să-l arunc 
în spinarea Manualului fău. 

Am luat dar pretențioasa hotărâre a le deşertă întrun 
volum osebil, ce'l voi tipări numai pe seama lpr, şi care, 
subt un titlu pedantesc şi archaic, spunând vânătorilor nu- 
mai lucruri ce sunt cu totul de prisos artei lor, va întocmi 
un fel de Falş Tractat de Vânătorie, Wavăo-xownyerizbe, În opo- 
Zzițiune fățișă cu Manualul tău, care, deşi mai scurt, este 
însă fără îndoială cu mult mai folositor celor cari vor să 
învețe ceva cu temeiu. 

Dar mai înainte de a pune sub tipar, m'am simțit, amice, 
„ca şi dator săţi trimit fie, prinosul acestui vrajt de pa- 
gine manuscrise, pe care, bune sau rele, le datorez numai 
primului tău îndemn amical. 

Primeşte-le precum iți vor place ; dar crede totuşi, că, — 
deşi îți vin acum cam ca fuiorul popii, — ele purced aintr'o 
afectuoasă pornire a celui care de mult este 


Bucureşti, 7 Maiu 1874. al tău bun prieten, 
A. |. ODOBESCU. 


CUPRINSUL 


|. Să mă încurc oare şi eu în calea vânătorilor ? — Cartea ta şi Pre- 
cuvântarea mea. — Utile dulci sau Sosii şi d-l Socec. — Ce zice Nimrod 
despre podagra mea. — Arcadia pe câmpul Bărăganului. — Dela moş 

Doru, drept în pustii. — La conac!— Vai de bietul Gogoli, ce erà să 
paţă ! 


Il. Ţiganii de zestre. — Grives en caisse. — Dizertaţiune filoiogică, îm- 
bâcsită cu erudiţiune. — 1000 galbeni venit pe an. — Graurii ştiu fran- 
țuzeşte mai bine decât d-l Littré !— Din fabulele lui Lafontaine pănă în 
pădurile Rusiei. — aAmărâta turturea, of! sărmana vai de ea !» 


III. Pentru ce poetul Lucrețiu ştie mai bine seamă cârmuirii decât stă- 
pânirea noastră. — Chiau ! Chiau! prin pădure. — Unde ne acăţăm de 
coada cânelui, — Braşoave şi palavre vânătoreşti. — De ce vulpea are 
coada lungă şi ursul n'are de loc. 


IV. D'aş şti şi eu carte câtă şiiă riposalul Lessing! — Ditirambă în 
onoarea Artemidei. — Bine trăiă Diana la curtea lui Henric de Valois. — 
Cuvioasă gravură nemţească. — huwnyerizoe, salată eleno-latinească. — Sfâr- 
şim tot la coadă. 


V. lată-ne acum şi în Roma! — Mai mare ruşine pentru cotgopeami-te 
Impărat ! — Sculptura istorică pe arcul de triumf al lui Traian. — Platon 
şi Xenofon ne poftesc la vânătoare. — Tren de plăcere prin epoca gla- 
ciară. — Faraoni vânători, — Păcat că Guilom Tell vorbeă nemţeşte. — 
Dela capra-neagră la iubită şi vice-versa. — Poemă câmpulungeană. 


Vi. Cum se pricepeau să cânte la vânătoare Rossini şi Haydn, Mehul 
şi Weber. — Tonton, tonton, tontaine, tonton !! — Duşmănia literară sau 
efecte intuitive şi anacronistice ale Chambertinului dela Café-Anglais, 
asupra poeziei române. — Trecem dincolo de Bagdad. — Concert simfonic 
pe apă şi pe uscat, dat mistreţilor şi cerbilor de *Şahul Persiei Khoşru 
Anuşirvan. 


VII. Zwypzola privită din punctul de vedere al teoriilor lui Darwin. — 
Amor şi vânătoare! — Cum se îngropau la Roma urmaşii bietului Ovid, 
răposat ca vai de dânsul, cam pe la Kiustenge&. —Pustia de oglindă, 
multe rele face ! — Rubens n'a fost vânător, dar Horace Vernet fără în- 
doială. — Filozofia absolută a esteticei vânătoreşti. — Italia ne-a cam dat 
de ruşine. à 


VIII. Bibliografie cinegetică a secolului de mijloc. — Inşiră-te mărgărite 
artistic şi vânătoresc. =— Mistreţul de Snyders. — Wouwerman şi calul 
bâlan. — Văzut-ai la Luvru pe Bonne, Nonne şi Ponne, sau pe Mitte şi 
Turlu, adică pe Desportes şi pe Oudry ?— Prinţişorii nemți de mult 
visau a Versallia. — Ridinger şi babiţe. — Tot Ridinger şi marchizul de 

Carabas. — Tot Ridinger şi Sir Edwin Landseer. — Cum te dau de gof 
băieţii dela noi. — Cum umblu eu să te aduc pe tine a deveni un sport- 
man îashionabil. 


IX. «La Carpaţi mi-am adus jalea!» — Poezia prelinsă şi dichisită, 
Prepelicarul în geantă şi bicaţina în vânt. — Literatura cinzgetică a Mus- 
calilor. — Tiroleză fără acompaniament de muzică. — Steeplechasse sis- 
tematic d'a curmezişul artelor vânătoreşti. — Uf! să răsuflăm un mo- 
ment sub umbrarul lui Kyr Ioniţă Buzdrună, 


X. Incă un hop!— Sus pe plaiul Buzăului. — Studiu antropologic, 
lexicografic şi moral asupra locuitorilor din comuna Bisoca. — Basmul 
cu Fata de piatră şi cu Feciorul de împărat, cel cu noroc la vânat. — 
Vultur, dihor şi râs, sau zafir, smarald.şi rubin. — Câte se pot întâmplă 
unui neamţ dacă nu pricepe româneşte. 


XI. La cotul munţilor. — Tot basmul cel cu Fata din piatră ş. c. 1. — 
Porumbiţa şi mărgăritarul. — Ce au spus desfre munţii Năculele dela 
obârşia Râmnicului, Caiu Valeriu Catul, François Villon, autorul anonim 
al Romancerului del Cid Campeador şi mulţi alţii. — lepurii din Codicele 
civil şi cei din Dictionnariulu Academicu. — Ne luăm ziua bună în tinda 
d-lui Sterie, arendaşul dela Bisoca. — Post-scriptum unde se spune ceea 
ce n'a ştiut să spună răposatul C. Negruzzi, în statistica ce a făcut lu- 
pilor din Moldova. 


XII. Capitolul cel mai plăcut pentru cititor. 





Difficiles nugae. 


i voit, amice, ca mai înainte de a o tipări, să citesc 
eu în manuscript, cartea românească ce tu ai com- 
pus sub titlul de «Manualul vânătorului» şi, după 

citire, să-mi şi dau părerea asupră-i. 

Pentru atâta încredere, nu am cum să-ţi mulţumesc; dar, 
teamă mi-e că, acordându-mi mie o aşă amicală şi linguşi- 
toare precădere, n'ai nimerit tocmai bine, o iscusite vânătorule ! 

Oare nu ştiai sau că ai uitat cum că la vânătorie, ca şi 
la multe altele, eu mă pricep cam tot atâta precât se pricepeă 
vestitul ageamiu, carele, văzându-se luat în răspăr de babele 
satului, pentru izbânzile ce făcuse cu puşca dimineaţa, în bă- 
tătură, se apără în dulcea limbă a poeziei şi ţineă una că: 


De e curcă, 

Ce se 'ncurcă, 
La revărsatul zorilor, 
In calea vânătorilor ? 


Istoria nu adaogă mai departe dacă păgubaşele s'au mul- 
tumit numai cu această armonioasă desdăunare, precum în 

altă împrejurare, fusese silit să facă simigiul cel cu tocmeală, 
care, pentru plăcintele mâncate, rămase bun plătit numai cu 
cânticelul dascălului Caracang€ : 


Deschide-te punguliţă, 
Să plăteşti plăcinţelele ; 


cânticel care, fără îndoială, este, în privinţa regulelor prozo- 
dice, cu mult mai prejos de ingenioasa improvizaţiune a vâ- 
nătorului de curci. 

Vezi să nu paţi şi tu ca simigiul şi de unde, cu drept cu- 
vânt, te aşteptai să fii răsplătit, chiar dela început, prin laude 
meritate, pentru toate cercetările serioase, pentru toate ob- 
servaţiunile adânci, pentru toate ostenelile ce ai depus în 
opera ta, să nu capeţi dela mine decât un encomion fluturatic 
şi fără temeiu, psalmodiat şi acela pe drâng sau cântat din 
frunză. 

Dreptul lui Dumnezeu, în asemenea caz şi adică dacă cri- 
tica mea va fi, — precum este şi lesne de prevăzut, — ne- 
demnă şi nepotrivită pentru scrierea ce a provocat-o, ruşinea 
va rămâneă numai pe seama mea, căci este drept ca fiecare 
să poarte ponosul faptelor şi ziselor sale, şi nu numai vâ- 
nătorii ştiu cum că «toată pasărea pe lume după limba ei 
piere». 

Fie acestea zise din capul locului, ca nu cumva să se în- 
tâmple, ca, vreunui cititor, scârbit îndată de urâtul precu- 
vântării, să-i vină răul gând de a lepădă cartea ta din mână, 
mai înainte chiar de a fi intrat în materia ei, tratată cu se- 
riozitate şi cu ştiinţă-de-cauze, de către conştiinciosul autor. 

Mă grăbesc a declară că acel cititor va fi adevăratul pă- 
gubaş, căci dacă nu ştie regulele vânătoriei mai bine decât 
mine şi voeşte cu toate acestea să le înveţe, el pierde cea 
mai bună ocaziune de a se instrui, citind o carte plăcută, în 
care formulele costelive ale mecanicei şi reţetele greţoase ale 
medicinei-veterinarii, sunt mai peste tot locul foarte binişor 
furişate printre o mulţime de noţiuni istorice, de povăţuiri 

înțelepte şi de fapte interesante care pot să placă şi să folo- 
sească oricărui cititor. 

Ca să fiu drept şi să te pun indată la adăpost despre orice 
neajunsuri ar puteă să-ţi vină după urma cuvintelor mele, 
recunosc, iubite autorule, că, deşi tu n'ai avut de gând, ca 
liricul nostru 'străbun Oraţiu, să arăţi poeţilor din viitorime 
poteca cea bună, însă tot ai ştiut, chiar în materie de vână- 
torie, să urmezi părinteştile lui poveţe, luând drept deviză 
tăcută a scrierei tale, faimoasele lui versuri din Arta Poetică. 


Omne tulit punctum qui miscuit utile dulci, ` 
Lectorem delectando, pariterque monendo 2. 


Îți urez ca să se poată aplică cărții tale şi exametrii urmă- 
tori, în care sper că d. Socec, — carele în asemenea caz ar 
primi de sigur să-ţi fie editor, — nu va fi supărat a se vedeă 
înlocuind, chiar cu prejudiţiul regulelor prozodiei latine, pe 
anticii domniei-sale quasi-omonimi şi colegi în librărie, fraţii 
Sosii din Roma: 


Hic meret æra liber Socecis: hic et mare transit 
Et longum noto scriptori prorogat ævum 2. 


Dar de vreme ce, pornindu-mă a-ţi vorbi despre vânătoare, 
mă văz fără veste pribegind pe răzoarele _literaturei, mulţu- 
meşte-te, te rog, amice, ca, în loc de o analiză scrupuloasă 
a Manualului tău, în loc de o apreciere a meritelor ce el va 
şti neapărat şi cu mai bun succes să destăinuiască la ochii 
oamenilor de ştiinţă şi de specialitate, într'un cuvânt, în loc 
de ceeace mi-ai cerut, mulțumeşte-te, zic, să-ţi spui aci numai 
în ce chip, cum şi ce fel, imaginaţiunea, sufletul şi mintea 


1 Horatii Ars poetica, v. 843—44: 

«Toată aprobarea o capătă acela care întruneşte folosul cu plăcerea, 
Destătând pe cititor şi instruindu-l totdeodată». 

2 Idem, v. 345—4G: 

«Acea carte produce bani lui Socec; ea trece şi peste mări 

Şi prelungeşte în secoli îndelungaţi, numele vestit al scriitorului». 

mea au putut aevea să-şi însuşească plăcerile şi farmecul artei 
pe care tu, cel dintâiu o predai astăzi cititorilor români, înjghe- 
bată în regule mai mult sau mai puţin riguroase. 

Dacă chiar în anii tinereţei, pe când trupul, — /a bête (vita), 
cum zice Xavier de Maistre, — s'avântă mai lesne după zbur- 
dările inimei, dacă pe atunci chiar, gusturile-mi stătătoare şi ` 
trândava-mi fire nu m'au iertat să deviu vânător, apoi dea- 
cum înainte ce speranţă să-mi mai rămână? mai ales când, 
pe toată ziua, junghiurile în picioare şi podagra îmi cheză- 
şuesc pentru restul vieţei, cea mai nerevocabilă patentă de 
incapacitate în deprinderile sprintene şi obositoare ale vână- 
toriei. i 

Vorbă curată! niciun al doilea Nimrod, vânătorul biblic, 
niciun al doilea Sfânt-Hubert, vânătorul minunat al creştinilor, 
eu unul n'am să mă fac. Trebuie să renunţ cu totul la aşă 
falnice năzuiri, şi chiar dacă deasa citire a cărţii tale ar aprinde 
în mine un asemenea dor semeţ, nevoia ar cere ca să-l po- 
tolesc îndată şi să mă hotărăsc a rămâneă şi în viitor, din 
ceata acelora cari, când văd cloşca păscând bobocii de rață 
pe malul bălţei, se miră zicând: l 


Să fie rață ? — Mă-sa găină! 
Să fie găină ? — Botul lätăreț ! 


Dar însă, şi eu am crescut pe câmpul Bărăganului! (Et in 
Arcadia ego !) Şi eu am văzut cârdurile de dropii, cutrierând 
cu pus măsurat şi cu capul aţintit la pază, acele şesuri fără 
margine, prin care aerul, răsfirat în unde diafane sub arşiţa 
soarelui de vară, oglindeşte ierburile şi bălăriile din depărtare 
şi le preface, dinaintea vederii fermecate, în cetăţi cu mii de 
minarele, în palate cu mii de încântări. 

Din copilărie şi eu am trăit cu Tămădăienii, vânători de 
dropii din baştină, care neam de neamul lor au rătăcit prin 
Bărăgan, pitulaţi în căruțele lor acoperite cu covergi de ro- 
gojină şi, mânând în pas alene gloabele lor de căluşei, au dat 
roată, ore, zile şi luni întregi, împrejurul falnicilor dropioi, 

— cărora ei le zic Mitropolifi, — sau când toamna, ei duc 
turmele de pui să pască țarinele înțelenite. 

Eu n'am uitat nici pe răposatul Caraiman, veselul şi pri- 
ceputul Staroste al vânătorilor Tămădăieni, care puteà să în- 
ghiță în largile sale pântece atâtea vedre cât şi o butie dela 
Dealul-Mare, nici pe iscusitul moş Vlad, în căruța căruia ai 
adormit tu adesea, pe când el, cu ochii de vulpe, zăreă creş- 
tetul delicat al dropiei mişcând printre fulgii coliliei, nici pe 
bietul Gheorghe Giantă, cel care, cu o rugină de puşcă pe 
care orice vânător ar fi asvârlit-o în gunoi, nimereă mai bine 
decât altul cu o carabină ghiniuită, şi care pe mine, nemer- 
nicul, m'a adus de multe ori cu vânat, la conacul de amiazi. 

În cartea-ţi plină de regule technice şi de învățături doc- 
trinarii, tu vorbeşti, amice, cu un dispreţ superb despre toate 
acele petreceri cinegetice, în care vânătorul n'are nevoie să 
umble pe jos, să :caute vânatul ajutat de cânele său şi să lo- 
vească fiara sau pasărea în fugă ori în zbor. Nu tăgăduiesc; 
în principiu trebuie să aibi dreptate. Dar ce-i faci firei ? căci 
mie unuia, dacă cumva mi-a plăcut vreo vânătoare, apoi a 
fost tocmai din âcelea în care picioarele şi mânile au mai 
puţin de lucrat. 

Şi'n adevăr, să şedem strâmb şi să judecăm drept: oare ce 
desfătare vânătorească mai deplină, mai neţărmuilă, mai se- 
nină şi mai legănată în dulci şi duioase visări, poate fi pe 
lume decât acea care o gustă cineva când, prin pustiile Bă- 
răganului, căruţa în care stă culcat abia înaintează pe căi fără 
de urme? Dinainte-i e spaţiul nemărginit; dar valurile de 
iarbă, când înviate de-o spornică verdeață, când ofilite sub 
pârlitura soarelui, nu-i insuflă îngrijarea nestatornicului ocean. 
in "depărtare, pe linia netedă a orizontului, se profilează, ca 
moşoroaie de cârtiţe uriaşe, movilele, a căror urzeală e taina 
trecutului. şi podoaba pustietăţii. Dela movila Neacşului de pe 
malul lalomiţii, pănă la movila Vulturului din preajma Borcei, 
ele stau semănate în prelargul câmpiei, ca sentinele mute şi 
gârbovite sub ale lor bătrâneţi. La poalele lor cuibează vul- 
turii cei falnici cu late pene negre, precum şi cei suri al căror 

In alte ţări, unde negoqul este mai respân- 
dit şi industria maï desvoltată, fie ce om a în- 
teles cât folos pote trage din ducerea producte- 
lor sale la exposiţiune; producătorii se întrecii 
care de care să capete un loc într'o mare expo- 
siţiune, căci toţi scii că, dâcă productele lor vorů 
dobândi acolo laudă, printre producte de acelaş fel 
ale altora, negoçul lor se va intinde, cumpărătorii 
se vorii îmbuldi la dînşii, renumele dobânâit în 
exposiţiune se va păstra şi afară, şi se va în- 
tinde pâte preste mai multe ţări. De aceia, de 
câte ori se vestesce vre-o exposiţiune, producă- 
torii din ţările civilisate al6rgă îndată ca să do- 
bândâscă locuri pentru productele lor, astfel în- 
cât guvernele sunt silite a numi judicători sâi 
juriuri, care să al6gă numai pre cele mai perfecte, 
nefiiind nică un local de exposiţiune destul de 
încăpător spre a cuprinde pe ale tuturor celor 
cari voiescii să expună într'însul. 

La noi o astfel de concurenţă, o astfel de 
întrecere nu pâte exista âncă, de vreme ce in- 
dustria se mărginesce la pugine producte, ce nu 
sânt de ajuns nici chiar pentru pământeni, iar 
negoqul se ţine mai ales cu mărfuri aduse în ţeră 
din străinătate séŭ cu câte-va articole de export, 
pe care negucătorii străini le ducii de la noi în 
alte ţări. Dintr'acesta nasce nepăsarea ce aŭ 
pămeântenii noştri, producători de tot felul, despre 
exposiţiune, Nimeni nu se gendesce că pote do- 

Când soarele se pleacă spre apus, când murgul serei, în- 
cepe a se destinde treptat peste pustii, farmecul tainic al sin- 
gurătăţii creşte şi mai mult în sufletul călătorului. Un susur 
noptatic se înalţă de.pe faţa pământului, din adierea vântului 
prin ierburi, din ţârâitul greerilor, din mii de sunete uşoare 
şi nedesluşite se naşte ca o slabă suspinare eşită din sânul 
obosit al naturii. Atunci, prin înălțimile văzduhului, zboară 
cântând ale lor doine, lungi şire de cocori, brâne şerpuind de 
acele paseri călătoare, în care divinul Dante a întrevăzut gra- 
țioasa imagine a stolului de suflete duioase, de unde se des- 
` prinde, spre a-şi deplânge restriştea, gingaşa lui Francescă: 


E come i gru van cantando lor lai, 
Facendo in aer di sè lunga riga; 
Cosi vid'io venir traendo guai, 
Ombre portate dalla detta briga 1. 


Dar câte una, una, căruțele sosesc la târla sau la stâna 
unde vânătorii au să petreacă noaptea; un bordeiu acoperit cu 
paie, — trestia şi şovarul sunt scumpe în Bărăgan, — câteva 
saiele şi olumuri pentru vite, o ceată de dulăi țepeni lătrând cu 
înverşunare şi în toată împrejmuirea un miros greu de oaie, 
de ceapă şi de rachiu, iată adăpostul şi streaja ce le poate 
oferi baciul dela Rădana sau cel dela Renciu. Din acestea cată 
vânătorii să-şi întocmească culcuş şi cină, dacă cumva n'au 
avut grijă a-şi aduce aşternut şi merinde în căruţe. Pe când 
însă, pe sub şure şi la vatra bordeiului, ospăţul şi paturile se 
gătesc, după cum pe fiecare îl taie capul, limbele se desmor- 
țesc şi prin glume, prin râsuri cu hohote, ele răscumpără lun- 
gile ore de tăcere ale zilei. - 

Spune tu ce vei voi despre superioritatea vânătoarei cu 
prepelicarul şi despre plăcerile inteligente şi alese ce resimte 


1 Dante, Divina Comedia ; L'Inferno, cant. V: 
«Şi precum cocorii merg cântând ale lor doine, 
Făcând prin aer din sine lungi şire, 
Aşă văzui viind, trăgând vaiete, 
Umbre purtate de pomenita suflare». 


AL. Onobnascu. — Opere complete. Vol. I. 8 

omul în unica societate a unui câne dresat după regulele ar- 
tei; cât despre mine, eu rămâi tot bine încredinţat că cele 
mai dulci mulţumiri ale vânătoarei sunt acelea în care trupul 
nu se află osândit la pedeapsa jidovului rătăcitor, şi apoi încă 
acele care izbucnesc cu veselie printre nişte buni tovarăşi, 
întruniţi la un loc după o zi petrecută în emoţiuni izolate. 


Dar chiar şi în căruță, vânatul oboseşte- 
Şi dup'o cină scurtă şi somnul a sosit 1. 


Vânători şi căruţaşi, mârţoage şi dulăi, culcaţi toţi la pä- 
mânt, dorm acum duşi, la târlă!.. «Singure, stelele nopţii se 
«uită de pe cer la dânşii; ei aud cu urechile toată acea ne- 
«numărată lume de insecte ce se strecoară prin ierburi, ţiuind, 
«scârţiind, fluerând, şuerând şi toate acele mii de glasuri se 
«înalţă cu răsunet potolit în tăria nopții, se limpezesc în aerul 
«ei răcoros şi leagănă în somnie auzul lor aromit. Când însă 
«vreunul să deşteaptă şi clipeşte ochii, câmpia i se înfăţişează 
«luminată de scânteiele strălucitoare ale licuricilor ! uneori cerul 
«se încinge alocurea în depărtare, de o vâlvoare roşiatică, pro- 
«venită din pârjol, şi un stol întunecos de pasări se strecoară 
«prin noapte...» 

Mă opresc, căci mi se pare că, fără ştirea lui Dumnezeu 
şi a cititorilor, am început să traduc descrierea stepei ma- 
lorosiene, una din paginile cele mai minunate din minunatul 
romant istoric Taras Bulba, de N. Gogol, scriitor rus, ca- 
rele de nu mă înşel, a scris, mai întâiu pe ruseşte, comedia 
Revizorul general. Aş transcrie aci cu plăcere toată acea în- 
cântătoare descripţiune; ca şi Gogol, într'o pornire de dră- 
găstos necaz, aş sfârşi şi eu zicând: «Dracul să vă ia câm- 
piilor că mult sunteți frumoase!» 2. Dar atunci ce sar mai 


1 Eliad zice în «Sburătorul» său: 


«Dar câmpul şi argeaua săteanul oboseşte 
Şi dup'o cină scurtă şi somnul a sosit». 


2 «Dracul să vă ia câmpii, ce frumoase sunteţi! — Romauţul Taras 
Bulba este o admirabilă descriere a vieţii Cazacilor Zaporojeni, cari au 

alege din descrierea Bărăganului, pe care m'am încercat a ò 
face eu româneşte? 

Las dar pe Gogol într'ale sale, că mi-e teamă să nu mă 
prea deà de ruşine... 

Dar ce făcui, vai de mine! Am uitat cu totul că este acum 
admis în radicalele principii de suprem şi absolut patriotism 
român, că de vreme ce muscalii trebuesc în genere priviţi ca 
inimici şi rău voitori ai naţionalităţii noastre, să ne dispensăm 
cu totul de a numi, ba chiar să ne şi impunem datoria de 
a desfigură pe autorii lor, de câte ori binevoim a-i traduce, 
a-i imită, sau a-i localiză. Prin aceasta chiar le facem prea 
multă onoare ! 


Vous leur fites, seigneur, 
En les croquant, beaucoup d'honneur ! 1 


H. 


ram băiat de vreo treisprezece ani când am învățat- să 

dau cu puşca; — mărturisesc însă că de atunci n'am mai 
făcut nici un progres în această artă; ba chiar aş puteă zice 
din contră ! — Insoţisem pe tată-meu la băile dela Balta-Albă, 
unde se adunase în acel an, sarea şi marea, precum a şi 
povestit-o cu atâta spirit, d. V. Alecsandri 2, pe carele atunci, 
acolo, pentru prima oară l-am zărit, domnia-lui . tânăr, vesel 
şi încă de atunci cunoscut prin farmecul neaoş-românesc al 
muzei ce îl inspiră, eu copilul, crezând că tot ce sboară se 
mănâncă, 

Locuiam într'un sat de pe malul stâng al Buzăului, la Gră- 
diştea, tot într'o casă cu bătrânul colonel Enghel, acela carele, 





jucat un.aşă mare rol în istoria ţărilor române sub domniile strălucite” 
a lui Matei Basarab în Țara Românească şi a lui Vasile Lupu în Moldova. 

1 La Fontaine, les animaux malades de la peste: 

«Păpându-i, le-ai făcut, stăpâne, multă onoare l» 

? «24 de ceasuri la Balta-Albă, 1814», în România literară, foaie pe- 
riodică. laşi 1655. 

prin buna sa inimă, prin vioiciunea glumeaţă a caracterului 
său şi prin pocita şocăţie a vorbirii sale româneşti, a lăsat 
plăcute şi vesele suvenire printre subordonații lui, acum toți 
veterani ai oştirii: polcovnicul Enghel, care, luând de soţie 
pe o cocoană româncă a cărei bogată zestre coprindeă o laie 
de robi ţigani, zicea nevestei de câte ori se întâmplă să moară 
vreunul din aceşti nenorociţi : «Plinci, Anicuţa'/ meu ! a murit 
la dine un sestre !» 

Colonelul Enghel îmi dărui o puşcă cu două țeve, scurtă 
şi uşoară, croită şi cumpănită chiar după trupul și după pu- 
terile mele; el mă şi învăţă cum s'o umplu, cum să ochese 
şi cum să trag. De aci înainte, vai şi amar de bietele vrăbii 
de "pe garduri! Pe toată ziua stricam într'însele câte un corn 
de praf şi câte o pungă de alice; dar apoi şi ce pilafuri ne 
găteă la masă meşterul-bucătar, sestre al cocoanei Anicuţe. 

Mi se pare că întru atâta se cam mărginesc foile de dafin 
ce am putut culege în cariera mea cinegetică. Vezi bine că 
cu dânsele nu s'ar puteă găti nici măcar iahnia de mistreţ, 
pe care tu, o descrii în cartea ta. 

D'aş fi mai lăudăros din fire, —şi nefiind astfel, iată o 
puternică dovadă că nu sunt şi nu pot să fiu bun vânător, 
nici măcar ca amicul Budurof! — d'aş îi, zic, mai lăudăros, 
aş puteă să adaog că, tot pe malurile Bălţei-Albe, m'am în- 
cercat a da şi în ciovlice de cele moţate, care se tot cletină 
în aer şi pe uscat, strigând ca puii de jidan de pe uliţe: 
«kibrit! kibrit !» ; am ochit adesea şi în 


Ciocârlia cea voioasă ce 'n văzduh se legănà;! 


ba unde pui că am cutezat a trage cu puşca şi în cârdurile 
de gâşte sălbatice ce trec mereu cu grămada de-alungul Bu- 
zăului ! 

De nu m'ar fi oprit văcarul satului, aş fi nimerit desigur 
şi câte un graure din cei cari sboară printre vitele din cireadă 
şi, împreună cu ciorile, se cocoţează jucând pe spinarea boilor, 


1 C. Negruzzi, în «Aprodul Purice». 

cari, cu o filozofică nepăsare, rabdă aşă batjocură. Oare ce 
vor fi zicând boii în mintea lor, despre acele obraznice pă- 
săruice ? Şi ce gânduri vor fi rumegând ei, când se simt ìn- 
tr'astiel călcaţi sub picioare? Mare e limba boului, păcat că 
nu poate grăi! 

Nu ştiu însă cum şi ce fel ne aduse vorba a pomeni despre 
grauri şi aci, iartă-mă, amice autorule, să te ţiu de rău fiindcă, 
în cartea ta, n'ai spus nimic despre acest vânat şi mai cu 
seamâ despre o altă pasăre pe care mulţi la noi o confundă 
cu graurele, din cauză că ea poartă pe franţuzeşte, un nume 
ce s'ar crede că corespunde cu al acestuia. 

Du-te într'o dimineaţă la Capşa şi spune-i să-ţi facă pentru 
dejun, un pastet din cele ce se chiamă Pâté de grives; apoi 
a doua zi la masă, cere la Hugues să-ţi gătească o mâncare, 
ce ţi se va prezentă într'o gingaşă cutioară de hârtie velină 
albă, sub numirea de Grives en caisse. 

După ce vei mâncă, o să simţi fără îndoială o mustrare 
de cuget pentrucă ai trecut cu vederea şi ai nesocotit vâ- 
natul numit grives, iar, după cum se crede, pe româneşte, 
sturzi şi cocoşari (?). 

Aci vrând nevrând trebuie să mă urmezi, — şi aceasta îţi 
va fi pedeapsa, — într'o lungă controversă, în care filologia 
are să se amestece cu istoria naturală, şi să facă un talmeş- 
balmeș precât se va puteă mai doct şi mai erudit. Bagă de 
seamă că ai aface cu un membru al Academiei! 

Romanii, — noi strănepoții lui Traian, începem totdeauna 
dela Romani, — Romanii cunoşteau, printre altele multe şi 
aceste două specii de păsărele şi le preţuiau după dreapta 
lor valoare; unora le ziceă furdus şi altora sturnus. 

Turdi erau un soiu de păsări foarte lăudat de gastronomii 
noştri străbuni. Poetul Martial, — pe care însă Traian nu-l 
prea făceă haz, — zice că, după părerea lui, dintre păsări, cea 
mai bună de mâncare este turdus, iar dintre patrupede, ie- 
purele. 

Inter aves turdus, si quis me judice certet, 
Inter quadrupedes, mattea prima lepus. ! 


Fie cum zice Martial în privinţa pasării! Dar cât despre 
iepure, să mă ierte domnia-lui; eu ţiu cu tata Traian şi nu 
aprob zisele poetului. Ba încă, de nu mi-ar fi ruşine să vor- 
besc româneşte cam în felul Franfozitelor răposatului Cos- 
tache Faca, cele cu «mantela amoar-sans-fin», aş potrivi aci, 
— şi nu fără oarecare iscusinţă, — vorba Românului: Departe 
griva (adică grive) de iepure !? 

Oraţiu însă se arată şi mai entuziast în privinţa furdilor 
şi, zău, nu se miră că unii îşi mănâncă averea dumicând la 
turdi graşi, căci nimic, zice el, nu este mai bun: 


Non, hercule, miror 
Aiebat, si qui comedunt bona, cum sit obeso 
Nil melius turdo.. . . cc... ,S 


Terenţiu Varrone, în cartea sa despre agronomie, ne vor- 
beşte pe larg despre creşterea şi îngrăşarea acestui soiu de 
păsări, în case înadins clădite pentru sburătoare, ornifhon, 
pe care le descrie cu deamănuntul şi mai adaugă cum o 
mătuşă a lui aveă la vila sa de pe via Salaria, în ţara Sabină, 
la 24 mile de Roma, un asemenea ornithon, din care vindeă 
pe tot anul cinci mii de furdi câte trei dinari unul; ceeace 
îi produceă un venit anual de 60.000 sesterţii, adică, pe bani 
de acum, 12.000 lei nouit. 


1 Martialis Epigram. XII. 92: «Dintre pasări sturzul, — dacă cineva 
m'ar alege drept judecător, —iar dintre patrupede cea mai dintâiu deli- 
cateţă, este iepurele l» 

2 Eliad a publicat în vol. V. (pag. 287—311), al Bibliotecei portative 
(Bucureşti, 1860), puţinele fragmente de scrieri rămase dela Constantin 
Faca, carele a murit la 1845. 

3 Horatii Epistol. I, XV. v. 39: 


ese a „Zău, nu mă mir, 
Ziceă, dacă unii îşi mănâncă averea, de oarece, decât un sturz gras 


Nimic nu este mai bun». 


+ Ter. Varronis De re Rustica. Il. 5. 

Ce stăm de ne mai gândim, amice? Hai să căutăm a prinde 
turdi şi să ne asigurăm dintr'iînşii o mie de galbeni pe an, 
ca mătuşa lui Terenţiu Varrone. 

Dar unde să-i găsim ? lată dificultatea. 

Adevărul e:că naturalistul latin Pliniu ne spune că furdi, 
precum şi merulæ (mierlele) şi sfurni (graurii) fără de a-şi 
schimbă penele, se duc prin ţări vecine şi că iarna sunt foarte 
mulţi zazrdi în Germania !. 

Naturaliştii moderni, şi în capul lor vestitul Buffon, după 
ce constată că pasărea numită de latini turdus, poartă în 
limba franceză, numirea generică de grive şi că ea se asea- 
mănă cu mierla, de care însă diferă la pene prin nişte pete 
regulate ce ea are în totdeauna pe pept, împarte acest soiu 
de volatile în patru specii, numite franţuzeşte : grive, propriu 
zisă, draine care este mai mare la trup decât toate, litorne 
şi mauvis. Aceste două din urmă sunt cele mai preferabile 
la mâncare. 

Diferitele specii, precum şi varietățile lor, se disting prin 
mărime, prin coloritul penelor şi chiar prin unele năravuri; 
dar în genere aceste păsări sunt sălbatice, puţin jucâtoare, 
mai mult triste ; ele vieţuesc izolate; cuiburile lor sunt foarte 
curat clădite şi ouşoarele lor frumos colorate, albastru sau 
verde. Ele trăesc în ţările despre nord şi vin mai cu seamă 
către toamnă în părţile meridionale. Sunt foarte mâncăcioase: 
însuşi Oraţiu ne-o atestă: 


Amite levi rara tentit retea, 
Turdis ebacibus dolos, 2 


şi le place cu deosebire strugurii, cauză pentru care Fran- 
cezii au şi creat zicătoarea: so comme une grive, ce se 
aplică celor cari la noi au furat luleaua neamţului. 

In cetatea Dantzig din Prusia se consumă pe an ca la 


1 Plinii Secundi Histor. natural. LX. 25. 
2 Horatii Epod. IL. v. 33—34: 
«Acaţă de nuiele lațuri căscate, momeli pentru sturzii mâncăcioşi». 

90.000 perechi din specia celor numite mauvis; cele zise /i- 
torne iernează în Austria-de-jos şi în Polonia; iar în unele 
părți ale acestei ultime ţări, câtimea speciei de grive este aşă 
de considerabilă, încât se prind fără număr şi se transportă 
luntri pline, încărcate cu de acest vânat. 

Dacă ele însă se află aşă de multe prin ţinuturi vecine cu 
noi prin Polonia şi Austria; dacă, ducând dorul vieţei, ele 
se nasc cu grămada în împărăţia hameiului şi a berei, este 
oare prin putinţă ca, flămânzite, să nu fi însemnat ele încă 
de mult prin aer, căile pe unde, în timpul de acum, aveă să 
ne calce, cu fer şi cu foc, năpastia consorţilor nemţeşti? 
Despre acești noui bumbașiri ai ţării, ştim cu prisos ce soiu 
de pasăre sunt şi numele lor le cunoaştem mai cu prisos de 
cum am dori; cu mult mai greu ne vine de a nimeri pe 
acela mai puţin ilustru al împenaţilor lor compatrioți. 

Am consultat pentru aceasta toate dicționarele noastre, 
chiar şi pe cel făcut sub numele Societăţii Academice române, 
şi iată iot ce am putut alege, mai cu seamă din Vocabularul 
francezo-românesc al d-lor P. Poenaru, F. Aron şi G. Hill: 


Grive se zice pe româneşte Sturz: 

Draine se chiamă în limba noastră Cocoşar; 
Litorne este un fel de Cocoșar, cu capul cenușiu, 
şi Mauvis este un fel de Sturz. 


Autorii Dicţionarului Academic nu înscriu cuvântul cocosia- 
riu; — poate că nu va fi de origină latină? Cât despre stur- 
diu, încă nu au ajuns la litera S. 

Intr'un cuvânt, Za grive, pe latineşte furdus, nu este câtuşi 
de puţin graurele românesc, cu toate că judecând după ase- 
muirea lor, aceste două numiri par a fi rudite. 

D. Littré, în monumentalul său dicţionar al limbei franceze, 
nu ştie ce origină să dea cuvântului grive. Oare a:est nume 
nu va fi el derivat din adjectivul latin gravis, — greu, gras, 


— pe care îl găsim calificând pe furdi, în următorul vers al 
lui Marţial : i 

Sylva graves turdos exagitata dedit 1. 


Aceasta ar fi o derivaţiune în formă de synodoche, către 
care s'ar alipi, ca o metonomie, denumirea românească de 
graure, dată unei alte păsări, pe care tot Marţial o pune în 
opoziţiune cu Zurdi, îngrăşaţi cu măsline din Picenum: 


Si mihi Picena turdus pelleret oliva, 
Nunc sturnos inopes. . . MU d aa 
Despre sfurni nu s'a prea zis mult bine, Marţial, după cum 
văzurăm, îi declară buni de nimic, inopes. Pliniu? vorbeşte 
numai de obiceiul lor de a sbură în cârduri rotunde, înde- 
saţi unii într'alţii. Şi mai mult insistă asupra acestei particu- 
larităţi Buffon, arătând, că în sburarea lor repede şi sgomo- 
tuasă, graurii par a fi supuşi la o tactică ce se exercită ca 
o disciplină militară, subt ordinele unui şef. Chiar şi Dante 
a luat furtunosul sbor al graurilor, grămădiţi în stol larg şi 
plin, drept termen de comparaţiune, ca să descrie, în versuri 
nemuritoare, cum spiritele nenorocite sunt purtate fără re- 
paos, de suflarea vijeliilor infernale : 


E come gli stornei ne portan l'ali 

Nel freddo tempo, a schiera larga e pienar 
Cosi quel fiato gli spiriti mali. 

Di qua, di là, di giu, di sù gli mena ; 
Nulla speranza gli conforta mai, 

Non che di posa, ma di minor pena. 4 


1 Martialis Epigram, IV. 66. v. 6. 


«Pădurile bătute au dat sturzi graşi». 


tò 


Idem, idem. 1X. 55: 


«Dacă aş aveà slurzi îngrăşaţi cu măsline de Picenum , 
“Dar acum (am numai) grauri buni de nimic , . . 
Plinii Histor. natural. X, 31. 
4 Dante, Divina Comedia. L'Inferno, cant. V. v. 88—44: 


[2] 


«Şi precum graurii sunt purtați de ale lor aripe 
Pe timpul rece, în stoluri largi şi pline, 

Nu rămâne îndoiale că sfornei lui Dante, les étourneaux 
ai lui Buffon şi sfurni iui Pliniu şi lui Marţial sunt graurii 
noştri, cu penele negricioase şi presărate cu pete albe sau 
sure, cari trăiesc în Europa, — din fundul Şvediei până în in- 
sula Malta, şi chiar în Africa, pânăla capul Bunei-Speranţe, — 
cari, după ce în luna lui Iunie, şi-au clocit ouăle lor ce- 
nuşii, în cuiburi străine sau în scorburi de copaci, se adună 
de petrec în stoluri, dorm noaptea în stuf, se ciorovăesc seara 
şi dimineaţa, se scoală toţi deodată cu mare volbură şi trec 
repede ca un nor negru îndesat, se amestecă printre porumbei 
şi printre ciori, se domesticesc bine în colivie, ba chiar, dacă 
îi pui în pension, învaţă franţuzeşte, pronunţând gras litera 7. 
întocmai ca la Paris. 

Se vede că Buffon, — o spune însuşi, — a auzit grauri vor- 
bind nemjeşte, latineşte, elineşte şi alte limbi; cât despre mine 
n'am avut parte a constată de visu et auditu, talentele po- 
liglote ale acestui interesant neam de păsări. Atât numai pot 
zice despre dânsul că disprețul cu care îl tratează intrigantul 
acela de Marţial, declarându-l bun de nimica, inopes; mă în- 
deamnă şi mai mult a luă în antipatie pe acest poet servil 
şi demoralizat, urmând şi întru aceasta, exemplul dat de au- 
gustul meu strămoş, Caiu Ulpiu Traian. - 

Eu, de câte ori mi s'a întâmplat să mănânc grauri, — adică 
sturni latineşti, or étourneaux francezi, şi nu sturzi româ- 
neşti, sau grives franţuzeşti, — le-am găsit un gust foarte 
bun şi mai ales un miros de vânat din cele mai plăcute. Nu 
căută dar la cele ce zic autorii şi, când vei da peste stoluri 
de grauri, împuşcă fără dispreţ cât vei putea mai mulţi, Poţi 
fi încredinţat că eu unul îţi voiu rămâneă tare recunoscător 
pentru peşcheş ! 

Dacă cumva te simţi cam obosit de lunga digresiune zoo- 
logico-filologică prin care am răzbunat de nepăsarea ta, pe 


Aşă şi acea suflare purtă spiritele nenorocite, 
Incoaci, în colo, în jos, în sus le mână; 

Nici o speranţă nu le mai mângâe 

Nu doară de repaos, ci de o mai mică pedeapsă». 


Wevdo-Kavnyerxog 123 


sturzi, pe cocoşari şi pe grauri, apoi tot mai iartă-mă să 
adaug vreo două trei cuvinte în materii analoage, adică să-ţi 
fac câteva întrebări, şi apoi, zău, vă dau pace şi ţie şi nea- 
mului păsăresc. 

Mai întâiu, te rog spune-mi dacă ştii sau nu ştii ce soiu de 
zburătoare este grangurul? Am auzit dela unii, — şi aş dori 
să aflu dacă aceia nu se înşală, — că păsăruica astfel numită 
este chiar acei vrăbete grăsun care se îndoapă cu fructe de 
prin grădini, emeriza hortulanus, şi care cu drept cuvânt este 
socotit în Franţa ca una din cele mai delicate îmbucături or- 
nitologice !. Abia expus la dogoreala jeraticului, el se preface 
într'o sărmăluţă de grăsime profumată. Gândindu-mă la ele, 
aş vrea să fiu şi_ eu printre oaspeţii şoarecelui din Lafontaine : 


Autretois le rat de ville 
Invita le rat des champs, 
D'une facon tort civile 
A des reliefs d'ortolans?. 


Trec la a doua întrebare. Pentru ce, rogu-te, n'ai spus 
nici măcar un cuvânt despre o altă pasăre de pădure care 
deşi e cam rară la noi, însă este privită pretutindeni ca unul 
din cele mai delicate vânaiuri? Francezii îi zic ge/linotte; 
Germanii Hasel-huhn (adică găină de alune) ; Ruşii, — îţi amin- 


L Mi-am luat seama, sau — ca să zic mai adevărat, — după ce am scris 
acestea, am aflat că grangorele este o pasăre galbenă şi mare cât mierla, 
care pe latineşte se chiamă oriolus galbula, iar pe îranţuzeşte loriot. 
Dar numele românesc al gustosului ortolan, tot nu l-am aflat, ci din 
contră mai mult m'am încurcat văzând în muzeul de istorie naturală de 
la Academie, două păsări de mărime şi de formă cu totul diferite, pur- 
tând amândouă numirea latină de Emeriza hortulanus, fără de echiva- 
lente româneşti. — Coniusio summa sequetur !— E pur, eu am mâncat 
ortolani, vânaţi în ţară la noi. 

2 La Fontaine, Le rat de ville et le rat de champs: 


. «Odinioară şoarecele de oraş 
Pofti pe şoarecele dela câmp, 
Intr'un mod foarte politicos 
La mezelicuri de. . , .(?)» 

tesc numele-i rusesc, fiindcă pădurile de brad şi de mestea- 
căn ale Rusiei sunt pline de această prețioasă zburătoare, — 
Ruşii o numesc répcik; iar la noi, ea se chiamă... cum se 
va fi chemând ?... Ştiu de sigur că în județele 'de munte ale 
Moldovei, unde vânătorii le pândesc pe muşchiul cel verde 
dela tulpina brazilor, acele pasări mai mari de cât un sitar 
şi împodobite cu sprâncene roşii ca cocoşii sălbatici, poartă 
numele de ierunci. Dar dincoace de Milcov, cum le zice? 
găinuşe sălbatice ? găinuşe de alun ?...? 

Când divinul cântăreţ al Divinei Comedii, călăuzit de mae- 
strul său Virgil, ajunge în cercul acela din infern unde erau 
muncite de o aprigă şi neîmblânzită furtună, sufletele păcă- 
toase aie muritorilor cari, aci pe pământ, dând uitării sănă- 
toasele dar asprele legi ale înţelepciunii, îşi petrecuse viaţa 
în desmierdări lumești, 


a cosi fatto tormento 
Eran dannati i peccator carnali, 
Che la ragion sommettono al talento, ! 


atunci poetul nu află, în puternica sa închipuire, alte ima- 
gine mai potrivite spre a descrie pe acei nenorociţi, decât a-i 
asemui, când cu şire lungi de melancolici cocori, când cu 
stoluri zăpăcite de grauri, când în fine cu amoroase porum- 
bite, care chemate de dorinţă, cu aripele întinse şi încordate 
zboară către dulcele lor cuib, purtate prin aer de dorul ce le 
încinge : 
Quali colombe dal disio chiamate, 


Con l'ali aperte e ferme, al dolce nido 
Volan, per laer dal voler portate 2. 


1 Dante, Divina Comedia. L'Inferno. Canto V. v. 87—39 : 
«La cazna aci descrisă erau osândiţi cei cari au păcătuit cu carnea şi 
au pus înţelepciunea mai prejos de plăcerile lor». 
2 Dante, Div. Com. — L'Inferno, Cant. V. v. 82—84 : 
«Precum porumbii de dor chiemați, 
Cu aripele deschise şi țepene, la dulcele cuib 
Sboară, purtați prin aer de ale lor dorințe». 

Răpită de armonia aceştor suave versuri, ciripite în dulcea 
limbă toscană, inima se avântă şi dânsa pe urmele amoroase 
ale pasării uşoare; ochiul o însoţeşte prin spaţiu ; gândul se 
răsfaţă în desfătările acelui cuib dorit! 

Dar colo, sub adâncul frunziş al codrului stă pitit vânăto- 
rul, cu ochiul ţintit la pradă, cu braţul ager la trăgaci. Blânda 
turturică a sosit, ameţită de bucurie, aproape de soţul ei; ea 
s'a pus alături cu dânsul pe o cracă verde a stejarului ; gun- 
gunind, ea îşi scutură aripele şi îşi încovoaie guşa argiutie. 
Soarele de amiazi varsă emanaţiune voluptoase de căldură 
în răriştea pădurei şi subt umbra copacilor; razele lui se stre- 
coară luminoase printre frunze şi sclipesc ca aurul pe undele 
limpezi ale pârâului. Totul în fire e linişte, tăcere, dor şi spe- 
ranţă ; totul, pentru norocita pereche, pluteşte în visuri de 
plăcere, în farmec amoros! Cu gândul ea soarbe poate o eter- 
nitate de fericiri! l 

Dar deodată un pocnet fatal răsună; echo îi răspunde de 
prin toate adâncimile codrului trezit. O sărmană păsărică a 
picat moartă sub stejar. Vânătorul vesel o asvârlă sângerată 
în tolba sa. Dar soţia turturică, cea care, vai! a rămas cu zile, 


a 


Cât trăeşte tot jeleşte Unde vede apa rece, 

Şi nu se mai însoţeşte! Ea o turbură şi trece; 

Trece prin flori, prin livede, Unde e apa şi mai rea, 

Nu se uită, nici nu vede. O mai turbură şi bea. 

Şi când şeade câteodată, Trece prin pădurea verde 
Tot pe ramură uscată ; Şi se duce de se pierde; 
Umblă prin dumbrav'adâncă; Sboară până de tot cade, 
Nici nu bea, nici nu mănâncă. Dar pe lemn verde nu şade. 


Unde vede vânătorul, 
Acolo o duce dorul, 

Ca s'o vază, s'o lovească 
Să nu se mai pedepsească. 


De vreme ce tu, autor al Manualului de vânătoare, n'ai 
socotit de cuviinţă a numără şi turturica printre pasările de 
vânat, eu am dat cuvântul răposatului întru fericire, marelui 

ban lănăchiţă Văcărescu, ca să răzbune de a ta uitare pe 
aceste dulci şi fragede zburătoare. Totdeodată graţioasa şi 
jalnica elegie a vechiului poet român îmi va servi drept 
oraţiune funebră pentru tot vânatul împenat, asupra căruia 


m'am întins, — mi se pare, — cam foarte peste măsură. 
Până aci dar cu păsările bune de împuşcat şi bune de 
mâncat! Să le fie țărâna, — adică nu. . . ., . . . „să le 


fie mai bine carnea uşoară stomacului, şi apoi veşnica lor 
pomenire ! 


H. 


n toate ţările ce se bucură de legiuiri înțelepte şi prevă- 

zătoare, pe care le şi pune în lucrare o sistemă de admi- 
nistraţiune regulată ca ceasornicul, prin toate acele ţări, vine 
un moment al anului când d'odată vânătoarea se închide. 
Atunci câteva luni de-arândul nu mai auzi nici prin holde, 
nici prin crânguri, pocnetul ierbei de puşcă şi şuerătura ali- 
celor ; atunci se dă recreaţiuni şi vacanţii vânatului, iar vå- 
nătorilor li se impune pedeapsa poprelei. 

La noi pănă acum nici legea nu prevede nimic, dar nici 
înalta oblăduire nu simte trebuinţa de a se amestecă în 
traiul, mai mult sau mai puţin turburat al lighioanelor săl- 
batice; ea deocamdată se mulţumeşte a regu/arisi vitele cu 
patru, şi mai ales pe cele cu două picioare, 

Astfel stând lucrurile în patria ucenicilor tăi, pentru ce, o 
tu dascăle de vânătoare sistematică şi raţională, n'ai suplinit 
„lipsele legei şi nepăsarea cârmuitorească, dând oarecare po- 
veje în privința timpului când se cuvine ca vânătorul să-şi 
pună puşca şi pofta în cuiu şi să deă nevinovaţilor săi adver- 
sari, un răgaz ce, în curând, îi va asigură, tot lui, o mai 
spornică şi mai dăinuitoare izbândă? Spune adevărat! Câ- 
tevă cuvinte asupra acestui punt n'ar fi fost ele oare foarte 
la locul lor, în Manualul tău de vânători ? 

Bag însă de seamă că deviu dim ce în ce mai exigent şi 
că nu fac alta decât a scoate mereu la mărunte ponoase, 

cărţii tale. Sunt sigur că, de când citeşti aceste lungi pagine 
fără şir, ai zis mii de ori pănă acum: «Lipsă-mi de asemenea 
critică, unde se vorbeşte mai mult de ceeace nu mi-a plăcut 
sau n'am socotit de trebuinţă a le spune !» 

Ştii însă că sunt tot felul de firi pe lume. Când, spre 
exemplu, dai unui om flămând un prânz cu care îşi poate 
foarte bine potoli foamea, mâncând tot lucruri simple, dar 
sănătoase şi curat gătite, e învederat că nu se cade ca elsă 
ceară mai mult. Dar dacă acel om este lacom din fire şi mai 
ales dacă are gusturi răsfăţate, el o să se tot plângă că 
nu i-ai dat mezelicuri şi trufandale, prăjituri şi zaharicale; 
o să pretinză că, în loc de carne de vacă, ar fi trebuit să-i 
prezinţi dobe de mistreţ şi kebapuri de căprioară, în loc de 
pui de găină fripţi, prepelițe tăvălite în mălai şi bicaţi prăjiţi 
în mustul lor. | 

Socotesc că tot cam aşă fac şi eu cu Manualul tău, ce- 
rând poate prisos acolo unde se află ceeace este de neapă- 
rată trebuinţă, şi în puterea prieteniei, iartă-mi aceste nazuri 
de lăcomie literară. 
| Dă-mi dar voie să mă întorc iay la vorba de mai nainte 
şi să arăt, în câtevă cuvinte, cauzele ce trebue să indemne 
pe vânătorul înţelept a curmă, pentru un moment, isprăvile 
sale. Dar de vreme ce tu nu ai voit a spune acele cauze, 
mie mi-e teamă că eu nu voju putea.; de aceea, ca să scă- 
păm amândoi cu faţa curată, hai să facem loc aci între noi, 
poetului Lucrețiu, pentru ca, în versuri turnate ca de bronz, 
precum erau şi legile Romei, să invoace el, în favoarea na- 
turei aprinsă de dor, pe născătoarea spornicei ginte romane, 
pe dezmierdăltoarea zeilor şi a oamenilor, pe antica Vinere, 
fecunda şi neobosita prenoitoare a seminţiilor lumeşti : 1 


: Lucretii, De rerum natura, I, v. 1—20 : 


Aeneadum genetrix, hominum divomque voluptas, 
Alma Venus, cæli subter labentia signa 

Quæ mare navigerum, quæ terras frugiferentis 
Concelebras, per te quoniam genus omne animantum 

«Născătoare a gintei lui Eneu, voluptate a oamenilor şi a 
zeilor, spornică Vinere! tu, care sub stelele lucinde ale ce- 
rului, impoporezi marea cea plutitoare şi pământul cel roditor, 
prin tine tot neamul vieţuitoarelor concepe şi se naşie spre 
a vedeă lumina soarelui. Dinaintea ta, zeiţă, dinaintea ta, şi 
la a ta sosire fug vânturile şi norii de pe cer; sub tine, 
pământul împestriţat aşterne flori drăgălaşe ; ţie îţi zâmbesc 
valurile mării şi cerul, înseninat de tine, luceşte de o lumină 
peste tot împrăştiată. Căci îndată ce primăvăra deschide 
şirul frumoaselor zile şi îndată ce suflările înstrunate ale Ze- 
firului reîncep a deşteptă puterile fecundaării, ma: îuiâiu zbu- 
rătoarele cu inima străpurnsă de a ta virtute, vestesc, o zeiţă, 
a ta venire: apoi turmele îndârjite saltă cu veselie prin pă- 
şuni şi străbat înnot repezile râuri ; astfel, aprinsă de frumu- 
sețea şi de farmecele tale, toată firea însufleţită te urmează 
cu înfocare pe tine, ori unde tu o mâni a se duce. De aceea 
prin mări şi prin munţi, prin apele volburoase, prin locuinţele 
frunzoase ale pasărilor şi prin câmpiile înverzite, suflând tu- 
turor în piept o dulce iubire, tu faci ca cu plăcere să se în- 
muljească în etern generaţiunile lumei». i 

Aşă dar când soseşte primăvara, amice vânătorule, îndu- 
ră-te şi tu, şi lasă gingaşei Vineri şi dulcelor ei desmierdări, 


Concipitur visitque exortum lumina solis, 
Te, dea, te fugiunt venti, te nubila cæli 
Adventumque tuum, tibi suavis daedaia tellus 
Summittit flores, tibi rident æquora ponti 
Placatumque nitet diffuso lumine cælum. 
Nam simul ac species patefactast verna diei 
reserata viget genitabilis aura favoni, 

` Aëriæ primum volucres te, diva, tuumque 
Significant initum perculsæ corda tua vi 
lnde feræ pecudes persultant pabula læta 
Et rapidos tranant amnis: ita capta lepore 
Te sequitur cupide quo quamque inducere pergis. 
Denique per maria ac montis fluviosque rapacis 
Frondiferasque domos avium camposque virentis 
Omnibus incutiens blandum per pectora amorem 
Etficis ut cupide generatim sæcla propagent. 

întreagă domnirea lumii. N'ai avut tu oare timp îndestul ca 
să răspândeşti groază şi moarte prin crânguri şi pe câmpii? 
Chiar pe această zăpadă ce se topeşte acum subt adierea 
încropită a zefirului primăvăratic, n'au fost oare tipărite urme 
încrucişate ale copoilor, gonind prin pădure iepurele fricos 
şi vulpea vicleană, cari, fiecare după firea sa, se silesc a-şi 
minţi gonacii şi a încurcă dâra lor printre tulpinele despuiete ? 
Dar Braica, Grivei şi Dudaş, cu botul la pământ, cu urechiie 
blegite, cu coada întinsă, aleargă fără îndurare şi cu glasul 
lor spăimântă fiara prin toate cotiturile ei. Lătrătura lor che- 
lălăită, când mai apropiată, când apoi pierdută prin atmos- 
fera rărită de ger, răsună cu o ciudată monotonie la urechile 
vânătorului, încremenit pe locu-i de pândă. Nu ştiu ce coardă 
misterioasă a inimei sbârnâie la acea sălbatică armonie ! Când 
copoii vestesc apropierea vânatului, nerăbdarea îl face să tre- 
sară mai mult decât frigul. Cu ochiul pironit către partea 
unde s'aude lătratul, el aşteaptă, ispiteşte, caută, măsoară 
luciul zăpezei fără de cărare; iar când de-odată s'arată şol- 
danul cu urechile ciulite sau vulpea cu coada târâş, ca în- 
tr'un fulger el ia puşca la cătare şi trage! ....... 

Pe când eram. ajuns aci cu scrisul, fusei întrerupt de fetiţa 
mea care veneă în fuga mare să-mi aducă o veste ce o în- 
veselise foarte; mergând în curte ca să se joace cu Capi- 
şoana, căţeaua, a găsit-o culcată pe un mindir de paie şi 
având împrejurul ei o grămadă de căţeluşi, mici cât pumnul 
şi orbi ca sobolii. Erau unsprezece bursucei, cari se svârco- 
leau, chiţăind şi mierlăind, subt ugerul mamei, unii negri, 
alţii murgi şi alţii bălțaţi. A trebuit negreşit ca dintr'o aşă 
de numeroasă prăsilă, să fac şi partea engherului. Aci dar, 
în alegerea căţeilor cu drept de viaţă, am avut ocaziunea de 
a pune odată în aplicare, învăţăturile şi poveţele ce se gă- 
sesc în cartea ta; am oprit dar căţeii «cari aveau cap mai 
mare, bot mai larg, nări mai deschise, urechi mai subţiri şi 
mai bine croite, piept mai lat, picioare mai lungi, coadă mai 
groasă la rădăcină şi mai subţire la vârf». 


AL. Oposrscu. — Opere complete. Vol. I. 9 

lți mărturisesc, amice, că în privinţa acestei ultime reco- 
mandaţiuni, — cu toată încrederea ce am în cunoştinţele-ţi 
şi în experienţa-ţi cinopedice, — rămăsei pe gânduri, între- 
bându-mă ce fel de influenţă vor fi având grosimea şi forma 
coadei asupra facultăţilor intelectuale şi fizice ale unui câine? 
Aşă dar acest apendice al şirei spinărei are şi el o însem- 
nătate etică în natură, şi prin urmare filozoful comunist şi 
falansterian Ch. Fourrier ştiă ce spune, când pretindeă că 
omul, spre a fi perfect, ar trebui să aibă la spate o coadă 
cu un ochiu la vârf? 

Alţii, din contră, au aşteptat dela scurtarea coadei, chiar 
şi la animale, efecte estetice pentru aceasta, — dovadă caii 
euglezeşti, cărora li se taie coada pentru frumuseţe, — ba 
chiar şi efecte moralizatoare pentru omenire ; căci, spre ex., 
Plutarc ne spune că frumosul, răsfăţatul şi zburdalnicul Al- 
cibiad, floarea efebilor din Atena, tăiè într'o zi coada cea 
frumoasă a unui câine minunat pe care-l cumpărase cu şeapte- 
zeci de mine (vreo 6.500 lei noui), numai pentru ca, dând 
de vorbă concetăţenilor săi asupra acestei nevinovate nebunii 
a lui, să-i oprească de a cârti despre dânsul alte lucruri 
mai rele 1. 

Apoi mai este încă şi o vorbă românească: Coadă lungă 
minte scurtă ! zicătoare nesocotită a poporului, pe care adesea 
o dă de minciună şi femeia cu lungi plete şi vulpea cea 
lung-codată. 

Dar dintr'una într'alta, vorbind despre coadă, despre vâ- 
nători şi despre vulpe, îmi adusei aminte o poveste pe care 
am auzit-o adeseori, pe când eram copil, spuind-o un bă- 
trân vânător, căruia îi plăceă să glumească cu tovarăşii săi. 

Dacă cumvă vrei să dormi şi nu-ţi vine de sineşi somnul, 
apoi pune capul pe pernă şi ascultă: 


A fost odată ca niciodată, — dacă n'ar fi nu sar povesti, — 
pe când se potcoveă puricele... şi celelalte... şi celelalte. 





1 Plutarchi vita Alcibiadis, IX. 

A fost odată un vânător care, de câte ori mergeă la vâ- 
nătoare, aveă obiceiu să ià cu dânsul pe slujitorul său, iar 
când se întorceă înapoi, povesteă cui vreă să-l asculte o mul- 
țime de întâmplări minunate, care de când lumea nu trecuse 
nimănui nici măcar prin vis, şi la toate aceste basme, nu 
lipseă niciodată de a aduce ca martor pe biata slugă, ade- 
vărat om al lui Dumnezeu. 

Azi aşă, mâine aşă, pănă când într'o zi acesta, sătul dea 
face mereu de pomană meseria ticăloasă de martor mincinos, 
îşi cerii seama dela stăpân şi voi cu tot dinadinsul ca să-şi 
ià ziuâ-bună dela el. 

Stăpânul stărui ca să afle pricina acestei neaşteptate hotă- 
râri şi cu vorbe blânde, îl întrebă: —- «Oare nu te mulţu- 
meşti cu simbria ta şi cu traiul ce ai în casă la mine, de 
vrei să mă laşi ?» P 

— Să nu păcătuesc, cocoane», — îi răspunse: slujitorul; 
— «toate sunt bune la domnia-ta. D-zeu să-ţi deă tot bine! 
Dar să-ţi spui curat, şi să nu-ţi fie cu supărare: uite, mă 
mustră cugetul de atâtea dovezi mincinoâse ce-mi ceri să 
dau pe toată ziua, când începi, — adică să fie cu iertăciune,— 
când începi a tăiă la palavre vânătoreşti. E păcat de Dum- 
nezeu, cocoane, să mă afundez eu cu totul în focul Gheenei 
şi să port eu, săracul de mine, tot ponosul păcatelor cu care 
domnia-ta îți încarci de bunăvoie sufletul. Lasă-mă mai bine 
să mă duc cu Dumnezeu |» f 

Aşà vorbi servitorul şi stăpânul se puse pe gânduri; dar 
fiindcă el cunoşteă preţul unei slugi drepte şi credincioase, 
se răsgândi bine şi-i răspunse într'astfel : 

— «la ascultă, băiete ! Văz că tu eşti om cu frica lui Dum- 
nezeu. Rămâi la mine şi ajută-mă să mă desbăr de purdal- 
nicul meu de nărav. Crede-mă, nici eu n'aşi voi să 'spun 
ceeace nu prea este tocmai adevărul; dar ce să-i faci năra- 
vului ? Mă ià gura pe dinainte. Aşă dar, să facem cum e 
mai bine; să facem între noi o învoială, ca să scap şi eu 
de aşă urât cusur, să rămâi şi tu împăcat cu sufletul. Când 
mă voiu află în vreo adunare, tu să stai la spatele meu, şi 

cât vei auzi că încep a croi câte una mai deochiată. tu să 
mă tragi de mânica hainei, căci eu îndată voiu îndreptă-o 
după fiinţa adevărului». 

Aşă spuseră şi aşă rămase să fie. 

Peste câteva zile, şezând la masă cu alţii, vânătorul începu 
să povestească că la o vânătoare la care fusese de curând, 
i-a eşit înainte o vulpe, care aveă o coadă, o coadă lungă, 
lungă cel puţin de cinci stânjeni!!! 

Pe când, în focul povestirii, el rosteă acestea cu cea mai 
deplină încredințare ca şi când lucrul ar fi fost întocmai după 
cum îl spuneă, deodată se simţi tras pe dindărăt, de mânica 
surtucului. Işi aduse aminte de tocmeala cu slujitorul; îşi 
luă vorba înapoi şi îndreptându-se că, în inferbinţeala vână- 
toarii, nu va fi văzut tocmai bine, reduse coada vulpei pănă 
la vreo doi stânjeni. | 

O nouă smânceală de haină, îl făcu s'o mai scurteze cu 
un stânjen. 

La a treia, o cionti până la doi coţi. 

Simţind încă şi' acum efectele restrictive ale conştiinţei ser- 
vitorului, se înduplecă a mai reteză din coada vulpei:—«Doi 
coţi întocmai nu va fi fost; — zice el asudând, — dar, pre 
legea mea, că eră de un cot şi mai bine!» 

Sluga, care se bucură acum şi mulțumea în sine lui Dum- 
nezeu, auzind pe strpânul său cum se lepădă din ce în ce 
mai mult de ispitele Satanei, crezi că e momentul nimerit 
spre a-l aduce la o deplină pocăință şi-l mai trase încă odată 
de mânică, 

Dar răbdarea vânătorului eră ajunsă la culme, şi întorcân- 
du-se deodată înfuriat către neîmblânzitul său censor, se răsti 
la dânsul, strigând în gura mare: — «Bine mişelule! Nuyţi 
e destul cu atâta? Ce! vrei să las vulpea bearcă? Dar mai 
bine să te ia pe tine dracul de o mie de ori, decât să ră- 
mâie vulpea mea fără coadă !» i 

Să nu-ți închipuieşti, amice, că am copiat această istori- 
oară din cartea răposatului Anton Pann, întitulată : 

Povestea vorbei sau culegere de proverburi 
de prin lume adunate 
şi iarăşi la lume date ;! 


dar precum am auzit-o dela bătrânul meu vânător, tot cam 
aşă ţi-o şi povestii! 

Morala ei, — dacă va căută cinevă o morală într'insa, — 
este, precât mi se pare, că de vreme ce exerciţiile vânăto- 
reşti au darul de a dezvoltă întrun chip cu totul excepţional 
imaginaţiunea omenească, nu trebue să cerem dela vânători 
o apreţuire rece şi nepărtinitoare a întâmplărilor şi a izbân- 
zilor ce se ating de arta lor favorită. Celor ce sunt Achili 
şi Diomezi pe câmpul de bătaie, se cade să le iertăm a fi şi 
Omeri, când încep a rapsodiă pe lira Caliopei. 

Şi-apoi, în teză generală, făcând partea slăbiciunilor ome- 
neşti, să nu uităm că năravul din fire nu are lecnire şi cei 
mai mulţi dintre oameni sunt ca lupul, care părul şi-l pot 
lepădă, iar năravul ba. 

De aceea, când vine unul şi-ţi istoriseşte, bunăoară, că a 
împuşcat dela pândă lupul, pe când i l-au adus copoii go- 
nind ; că a înjunghiat cu cuțitul dela brâu şi a culcat la på- 
mânt pe ursul, care se repezise asupră-i, rănit fiind de glonţ 
şi înjuriat, eu unul nu sunt de părere că trebuie să te fră- 
mânţi aşă tare cu firea şi mai ales mi se pare că este cu 
totul de prisos ca să te cerci a-i dovedi cum că se amă- 
geşte şi că ceeace spune pu a fost niciodată şi nici se poate 
aievea întâmplă. Oare făcând astfel, nu cam perzi orzul pe 
gâşte? 

Dar îmi vei zice: — «Pentru ce să nu combatem erorile 
răspândite în public de reaua credință sau de fanfaronada 
unora ? De ce, chiar în materie de vânătorie, să nu hotărâm 
marginile posibilului ? Pentru ce să nu arătăm celor ce vo- 
iesc a se scrie printre vrednicii cetaşi ai sfântului Hubert, la 
ce punct al orizontului vânătoresc sfinţeşte soarele putinţei 


a 


1 3 volume, Bucureşti, 1852 — 53. 

şi începe să licurească fofengherul! îndoielnic al fantastice- 
lor plăzmuiri ? La ce mintea şi gura să nu fie drepte, tocmai 
la aceia cari, cu ochiul şi cu mâna nu pot să dea greş? 
Pentru ce... ?» 

La toate aceste întâmpinări judicioase şi dictate de cea 
mai candidă virtute, teamă mi-e că toată breasla veselă şi 
uşoară a vânătorilor, începând dela vătaful Pasache şi pănă 
la tiriachiul Cafea-subţire, îţi va răspunde în cor cu o păcă- 
litură vânătorească, zicându-ţi : «Vezi d'aia n'are ursul coadă!» 

Pasă atunci de-i mai învaţă carte! 

Noi însă ceştia-l-alţi cari judicăm sănătos, cari ştim vorbi 
şi cu gravitate, cari. ne silim a găsi adevărui, binele şi fru- 
mosul, în orice fapt, să ne vedem de treabă şi să urmăm a 
culege, chiar din vânătorie, cugetări serioase şi impresiuni 
plăcute pentru minte cât şi pentru inimă. 

Dar de vreme ce nu ne prea înţelegem amândoi asupra. 
felului preferit de vânătoare, — tu ţinând cu prepelicarul şi 
eu cu căruța Tâmădăianului, — aidem amice, să căutăm im- 
preună, prin largul domeniu al vânătoriei, un câmp pe care 
ne vom potrivi peate la gusturi ! 


IV. 


unt acum mai bine de o sută de ani de când unul din cei 
mai mari scriitori ai Germaniei, Lessing, a scos o carte 
sub titlul de Laocoon sau despre mărginile respective ale 
poeziei şi ale picturei?. Intr'acest cap de operă de critică şi 
de bun gust, autorul descrie cu fineţă, cu claritate şi cu ele- 
ganţă, mijloacele diferite ce fiecare din aceste două arte pune 





1 Dacă cumva nu cunoşti această expresiune, mă gândesc a-ţi spune 
că astfel numesc ţăranii, în unele locuri, luceafărul dimineţei, căruia îi 
zic şi steaua porcului. Expresiunea aleasă de mine este fără îndoială 
mai clasică, căci derivă evident din două cuvinte elineşti: 95s, lumina 
şi ptyye, luceşte. Terminaţiunea, dreptul lui Dumnezeu, e cam şocăţească. 

2 Tipărită mai întâiu la 1763 şi tradusă în limba franceză, la 1802, de 
H. Vanderburg. 

în lucrare ca să intereseze, să mulțumească, să mişte şi să 
răpească pe om. 

Mi-a venit în gând că o carte de felul acesta s'ar puteă 
scrie, luând cineva de subiect vânătoarea, spre exemplu, şi 
analizând pe rând toate impresiunile ce ea produce asupra 
imaginaţiunii şi asupra simţimintelor omeneşti, atât prin im- 
părtăşirea omului la însăşi acţiunile ei, cât şi prin descrieri 
literare, prin imitațiuni armonice sau prin reprezentări plas- 
tice ale scenelor de vânătoare. , 

S'ar puteà deşteptă într'o asemenea operă, mii de idei 
energice şi salubre care ar scăldă mintea obosită şi sufletul 
amorţit în roua întăritoare a timpilor de antică vârtoşie tru- 
pească ; apoi ar veni rândul cugetărilor dulci şi duioase ce 
vlăstăresc adesea în traiul singuratic al vânătorului şi care 
cu tot nesaţiul lui de omor, fac uneori ca o lacrimă de dor 
şi de îndurare să-i roureze geana. Intr'acea carte şi-ar găsi 
locul şi întâmplările comice, şi spusele glumeţe, şi petrecerile 
zgomotoase, care înveselesc viaţa vânătorească ; apoi într'insa 
Sar vedeă încă cum artele şi poezia au ştiut să-şi însuşiască 
şi au izbutit să resfrângă în producţiuni de merit, toate aceste 
felurite fapte şi simțiri. 

Intr'astfel, mintea cititorului, preumblată prin spaţiu şi prin 
răstimpi, fără însă a perde un minut urmele vânătoriei, ar 
vedeă, ca într'o panoramă, desfăşurându-se dinainte-i toate 
acţiunile pornite din această crudă dar bărbătească aplecare 
a firei omeneşti; călăuzită de o critică judicioasă şi atrăgă- 
toare, ea ar trece în revizuire toate creaţiunile prin care ge- 
niul sau talentul au ştiut, cu mai mult sau mai puţin succes, 
să conzeapă, să ilustreze, să reproducă şi să idealizeze in- 
stinctele şi faptele vânătoreşti ale omului din ton, secolii şi 
din toate părţile lumii, 

Unei asemenea cărţi, — ca să nu-i lipsească nici ei patro- 
nagiul mitologic sau divin, — unei asemenea cărţi i-aş da, 
în fiecare din părţile sale, câte un titlu luat din regiunile 
ideale ale vânătoriei ; aş caracteriză-o, pe rând, prin trei ca- 
pete d'operă ale artelor plastice, în care par a se fi întrupat 

toate cugetările cele mai nobile, cele mai puternice, cele mai 
graţioase, ce instinctul vânătoriei a putut vreodată să însufle 
unor Oameni de geniu. 

Aceste trei capete d'operă, măreţe embleme ale artei vå- 
nătoreşti, le-aş află în statua antică, numită Diana cu ciuta 
din galeria Luvrului, în grupa Dianei din Poitiers, sculptată 
de artistul francez Jean Goujon, şi în gravura pictorului ger- - 
man Albert Dürer, reprezentând vocaţiunea miraculoasă a 
sfântului Hubert !. 

In aceste trei creaţiuni se vede întradevăr unul şi acelaş 
scop; dar în câte-şi trele, el este exprimat sub forme per- 
fecte, a căror singură diversitate dovedeşte cât sunt de fe- 
cunde şi de variate simţirile şi gândurile ce au putut să se 
rezume în aşă frumoase şi felurite concepţiuni. Cine ar şti 
să descrie toate perfecţiunile, tot farmecul acestor trei opere, 
cine ar puteă să rostească tot ce spun ochiului şi minţii 
aceste splendide idealizări plastice ale artei vânătoreşti, acela 


1 Despre Diana cu ciuta, care se numeşte şi Diana dela Versaiia, 
fiindcă a stat lung tiinp în acest loc, după ce mai întâiu s'a adus în Fran- 
cia sub Francisc I, descoperită fiind în lacul Nemi (?) din Italia şi a fost 
succesiv expusă în castelurile dela Meudon şi dela Fontainebleau, vezi : 
Braun, Vorschule der Kunstmythologie (Gotha, 1854) n. 52. — Clarac, 
Musée de sculpture, (Paris, 1850) vol. IV. n. 1202, stampa 284 — W. 
Frohner, Notice de ia sculptur€ antique du Musée Impérial du Louvre 
(Paris, 1870). — Diana de Poitiers a lui Jean Goujon e reprodusă în 
Clarac, vol. V. n, 2600, stampa 359. O notit despre J. Goujon figu- 
rează în vol. |. — Réveil a publicat toate operile lui, care se află şi în 
Musée des Monuments français de Robillard Peronville (Paris 1803 
— 1811). — Gravura lui Albert Dürer întitulată St. Hubert şi exe- 
cutată cu apă tare pe fer, se află reprodusă în P. Lacroix, Les arts au 
Moyen-âge et à l'époque de la Renaissance (Paris 1869), pag. 343. Pen- 
tru biografia artistului vezi: Histoire des peintres de toutes les écoles 
par Ch. Blanc. Ecole allemande şi viaţa lui de Eye (Leipzig, 1860). — 
Pentru diferitele reprezentări ale sfântului Hubert se poate consultă : 
Guenebault, Dictionnaire iconographique des Monuments de l'antiquité 
chrétienne et du Moyen-âge (Paris, 1643) şi Dictionnaire iconographique 
des figures, légendes et actes des saints, de acelaş. (Paris, 1850, edit. J. 
P. Migne). 

ar face cel mai minunat panegiric al acestei arte; acela ar 
fi totdeodată rapsodul, trubadurul şi psalmistul seminţiei lui 
Nimrod. 

Acela ar lăudâ-o cântând imnul elenicei Artemide, zgomo- 
toasa sor-gemene a argintarcatului Apolon şi venerata fe- 
cioară care poartă săgeți de aur, bucurându-se de larma vâ- 
nătorească ; care prin codrii umbroşi şi pe piscuri furtunoase, 
străpunge cerbii ; care întinzându-şi auritul arc, asvârlă darde 
ucigătoare de se cutremură creştetul înalţilor munţi, de ră- 
sună pădurile întunecoase sub gemetele fiarelor izbite, de 
se înfiorează pământul şi marea cu toți peştii din eal. 

Acela ar face să răsune fanfara triumfală a vânătorilor 
feodale, reamintind prozaicului nostru secol, imagini poetice 
din timpii de cavalerească cortezie, din acei timpi de vesele 
şi elegante petreceri, când nobilul castelan, sub ochii dalbei 
regine a cugetelor sale, se porneă călare pe falnicu-i armă- 
sar, ca să vâneze, cu sprintena şi tumultoasa lui haită de 
arcaşi, de slujitori, de dulăi şi de ogari, cerbul şi mistrețul de 
prin codri sau ca să doboare, pe sub nouri, cocorii, repe- 
zind asupră-le agerii săi şoimi, legaţi de oblâncul şelei ! 

Acela ar clădi cu sfinte miresme, cu smirnă şi cu tămâie, 
altarul vânătorilor, povestind cum sălbaticul uriaş al antice- 
lor legende germanice, cum vânătorul afurisit care-şi vânduse 
sufletul către diavol pentru ca să poată lovi tot drept, prin- 
tre brazi şi printre stânci, cum acea fantastică ființă a poso- 
morâtelor visuri păgâne, printr'o minune cerească, se prefăcit 





1 Hymni Homerici: XXVII, in Dianam. v. 1—9. 

în blândul şi cuviosul episcop şi aposto/ al Ardenelor creş- 
tinate ! 

A fost fără îndoială un vânător inspirat şi a ştiut să mâ- 
nuiască bine arcul şi săgețile, artistul sub a cărui daltă s'a 
mlădiit statua Dianei dela Luvru, acea mândră şi sprintenă 
fecioară de marmură, care s'avântă, ageră şi uşoară, sub 
creţurile dese ale tunicei ei spartane, scurtă în poale şi larg- 
despicată la umeri. O mişcare vie şi 'graţioasă a grumazului 
a înălţat capu-i, cu perii sumeşi la ceafă în corimb, şi pe 
fruntea-i, coronată cu o îngustă diademnă, se strecoară ca 
un prepus de mânie. Peptul îi înfăşoară, ca un brâu, talia 
zveltă şi cutele veşmântului ascund sânu-i fecioresc ; dar bra- 
ţele-i goale, unul se încovoaie în sus ca să scoată o săgeată 
din cucura de pe umeri ; celălalt se reazimă pe creştetul cornut 
al ciutei. Ce neastâmpăr va fi făcând pe zeiţă să calce aşă 
iute pământul, sub crepidele-i împletite pe picior ca opincile 
plăieşilor noştri? Pe cine ameninţă ea cu darda împenată ce 
ea atinge cu degetele-i delicate ? Trimite ea oare în câmpii 
etolici ai Calidonului, pe mistrețul uriaş care va muri în- 
junghiat de mâna regescului vânător Meleagru ? Urzeşte ea 
o crudă răzbunare în contra nenorociţilor fii ai nesocotitei 
Niobe ? Sau că, încruntată, se găteşte a dă pradă câinilor, 
pe îndrăzneţul Acteon, care, vânând prin dumbravă, a cu- 
tezat să-şi desfăteze vederile cu uimitoarea privelişte a castei 
zeițe, scăldându-se în pârâu ?... Cugetul ei e o divină taină. 
Artistul a ştiu numai să împetrească, în repedea şi mândra 
pornire a mersului zeiţei, acel vers caracteristic al piosului 
cântăreţ : 


«Cu inima vitează ea trece pretutindeni, prăpădind odrasla fiarelor 
sălbatice» 1. 


Astfel a izbutit a creă un ideal sublim al artei vânătoreşti ! 


1 Hymni Homerici : XXVIU. In Dianam. v. 9—10 : 

O inspiraţiune de altă natură a dat naştere, în al XVI-lea 
secol, Dianei lui Jean Goujon, care şi dânsa va rămâneă pu- 
rurea ca o măreaţă simbolizare a aceliaşi idei. Dar sculptorul 
francez, unul din luceferii acelei epoce, —cu drept cuvânt 
numită Renastere, — în care producţiuni de frunte în litere 
şi arte, ca florile primăvara răsăreau prin toată Europa din 
imaginaţiunile stimulate de studiul modelelor antice, Jean 
Goujon, trăit la curtea destătată a regelui Henric al II-lea de 
Valois, văzuse adesea pe frumoasa ducesă de Valeniinois, 
pe Diana de Poitiers, favorita regelui şi adevărata stăpână a 
Franţei, prezidând la splendidele şi voiasele vânători regale 
ce se dau în pădurile dela Fontainebleau şi dela St. Germain. 
Pe chipul acelei voluptoase regine a frumuseţii, mâna mă- 
iastră a răspândit aureola unei divinităţi vânătoreşti. 

Insă creaţiunea -sa, modulată în linii unduloase şi pline de 
morbideţă, nu mai are nimic din aspra candoare şi din e- 
nergia virginală a anticei Artemide. Diana lui Goujon e o 
zeitate lenoasă ; ea se odihneşte, pe jumătate culcată. Trupu-i 
fără vestmânt, nu ascunde niciuna din dezmierdările sale; 
păru-i, în viţe unduloase, e ridicat cu o măiestrită eleganţă, 
sub podoaba artistică de pe creştet; braţul ștâng, ornat cu 
brățări la umăr şi la mână, ţine un arc destins; iar mâna 
dreaptă, cu un mănunchiu de flori, înconjoară şi mângâie 
grumazul unui cerb măreț. Adăpostită sub coarnele trufaşe 
ale nobilului animal, zeiţa îşi reazimă trupul pe şealele lui; 
un câne se odihneşte sub picioarele pe jumătate lungite ale 
Dianei şi altul, lăţos, stă alături cu cerbul. 

Un aer de nobilă moleciune domneşte într'această grupă ; 
înfăţişarea-i fastuoasă şi elegantă repoartă mintea către timpii 
când plăcerile vânătoarii, cu tot cortegiul lor de lux şi de 
galanterie, eră numai petrecerea favorită a regilor şi a feri- 
ciților de pe această lume. 

Când dela aceste două modeluri, caracterizate unul prin 
graţia corectă şi prin vigoarea juvenilă a Antichității, celait 
prin eleganța mai răsfăţată şi mai sumptuoasă a Renaşterei, 
ne întoarcem privirea asupra gravurei vechiului artist german, 

mai înainte de toate, mintea noastră încearcă ca un simţi- 
mânt de sfială. Ne întrebăm dacă acea scenă complicată cu 
tot vulgarul aparat al vânătorii, posedă cu adevăr în sine 
elementele unei opere estetice? Dacă cumva frumosul poate 
să existe acolo unde el nu izbeşte chiar de îndată vederile? 
Ne uităm, ne întrebăm... 

Dar cu cât privim mai cu băgare de seamă combinarea 
acestei compoziţiuni, în care geniul tedesc se vădeşie cu toate 
naivele sale amănunte şi cu toate precugetările sale reflective 
cu atât mai mult încolţeşte în noi o simţire îndoelnică de 
mulţumire, care creşte treptat şi ajunge pănă la sfârşit a ne 
pătrunde de o admiraţiune anevoie de definit. Nu eleganța 
nici graţia formelor, nu perfecțiunea nici simplitatea corectă 
a compunerii deşteaptă în noi acest ciudat simţimânt, ci mai 
mult nu ştiu ce cugetare adâncă care a prezidat la concep- 
țiune, nu ştiu ce misterios efect pe care-l produce întrunirea 
intenţionată a atâtor detaliuri, aşă de naiv reprezentate. 

Scena se petrece la poalele unei stânci păduroase, pe care 
o încunună un castel feodal cu turnuri şi cu metereze; la 
dreapta curge un râu, în undele căruia se resfrânge umbra 
tufişului de pe mal; peste râu trece o punte de piatră; la 
stânga, tărâmul se înalță acoperit cu câţiva rari copaci, mai 
mult frânţi şi uscați. Printre această stearpă pădure, se ză- 
reşte cerbul, purtând cu zmerenie crucea răstignirii pe al său 
creştet, înfiptă în faţa latelor sale coroane. Pe întâiul pian 
se ailă vânătorul cu calul şi cu câinii săi; el a descălicat şi 
a dat în genunchi, privind cuo cuvioasă mirare vedenia ce-i 
trimite cerul. Costumu-i este îmbrăcămintea vulgară a vânâ- 
torilor contimporani cu artistul. Calul stă neclintit fără ca să 
vază ceeace produce pietoasa mirare a stăpânului şi ogarii 
câte-şi cinci, nedând seama la cecace se petrece, se odihnesc 
ca de popas. 

Toate părticelele acestei compuneri sunt lucrate, ca toate o- 
perele lui Albert Dürer, cu o scrupuloasă acurateţă ; totul e 
exact, dar nimic în particuiar nu are o formă care să placă 
mai mult decât simpla şi reala natură. Stânci, copaci şi ani- 

male, toate sunt în nesimţire, toate stau în nepăsare ; singuri 
cerbul miraculos şi vânătorul pocăit produc contrast, prin 
pozele lor, în care se străvăd simţiminte adânci: cerbul, în 
repaosul său cumpănit, pare a simţi de ce preț nestimat este 
sfânta podoabă ce el poartă; vânătorul vede uimit, chiar în 
obiectul persacuţiunilor sale, chiar pe fruntea vânatului, semnul 
ce-l va mântui de păcate; el se închină la dânsul, rostind 
poate în cugetul său, maxima pe care, cu şeapte secoli în 
urmă-i, a formulat-o într'astfel renumitul vânător al meziu- 
lui-ev, Gaston Phoebus: «Prin vânătoare scapă omul de pă- 
«catul trândăviei, căci acela care fuge de cele şeapte păcate 
«de moarte trebue, după legea noastră, să fie mântuit; prin 
«urmare, vânătorul bun va fi mântuit» 1. 

lată în ce mod arta germană, întrunind idei abstracte cu 
prozaice amănunte, a ştiut să iraducă cu penelul, ideile care 
se rezumă în legendara vânătoare a sfântului Hubert, patronul 
vânătorilor creştini din occident. 

Mă opresc, căci mi se pare că iar am greşit calea. Intre- 
prinsesem, pe cât fiu minte, a căută în cercul literelor şi al 
artelor, imagini vânătoreşti asupra cărora să ne potrivim la 
gusturi, şi iată că mă pomenesc vorbindu-ţi despre arta Ger- 
manilor şi despre gravură, două lucruri care, precât iar ştiu, 
îţi sunt de o polrivă urâte, 

Nu crez, în adevăr, ca la tine pictorul Albert Diirer să aibă 
mai multă trecere decât compatrioţii lui, muzicanţii Beethoven 
şi Mendelsohn, şi negreşit că nu invenţiunea gravurii cu apă 
tare, ce i se atribuie, îi va câştigă mai mult preţ în ochii tăi. 

Poate însă că, pentru hatârul patronului tău, sfântul Hu- 





1 Gaston Phabus, comite de Foix (1331—1391). Cartea lui s'a tipărit 
mai întâiu la 1507, sub titlul: Des dâduitz de la chasse des bestes sau- 
vaiges et des oyseaux de proie: «En chassant on évite le péché d'oi- 
sivete, car qui fuyt les sept péchés mortels, selon nostre foy, il devroit 
estre sauvé: donc bon chasseur sera sauvé». — Sfântul Hubert, fiu al 
ducelui de Acuitania şi apoi episcop la Maestricht, pare a fi trăit între 
656 şi 730. — Cât despre Albert Dürer, pictor şi gravor din Niiremberg, 
viaţa lui se întinde dela 1471 pănă la 1528. î 

bert, mă va iertă, în cazul de faţă şi vei primi chiar ca, sub 
rubrica gravurii lui Diirer, să se grupeze, în opera proiectată, 
tot ceace ţie nu-ţi place în arta vânătoriei. 

Aceasta îţi va fi cu atât mai lesne cu cât, de sigur, proectul 
de carte va rămâneă, cât despre mine, pururea în stare de 
proiect şi că, aşteptând să-mi vină momentul de inspiraţiune 
şi talentul de critică ce mi-ar trebui ca s'o pot scrie, eu unul 
voi rămâneă întocmai ca vrabia care mălai visează. 

Aşă dar fii pe pace; n'am să aştern aci tot ce ar trebui 
să se afle în acea monografie filozofică, istorică, literară şi 
estetică a vânătoriei. Nu zic că această semeaţă ideie nu mi-a 
trecut un moment prin creeri şi că n'am început chiar a citi 
cu acest scop, tractatele în proză, Rovmyertxi, al lui Xenofon 
şi al complinitorului său Arrian, notele despre vânătoare, co- 
prinse în Onomasticonul lui Iuliu Polux, ba încă şi poema 
elenă a lui Opian, apoi şi cea latină a lui Graţiu Faliscu, în 
fine chiar şi serbedele versuri fragmentate ale lui Marcu Au- 
reliu Nemesianu Cartaginezul, imitatorul lui Opian Ł. 

Vina este a ta! cine te-a pus să înşiri de aceste nume în 
Introducţiunea ta, însoţindu-le cu o grindină de citaţiuni la- 


1 Toată lumea ştie că generalul atenian Xenofon a trăit cam dela 445 
pănă pe la 335 înainte de Chr.; dar scritorii citați în urmă-i, fiind cu 
mult mai puţin cunoscuţi, însemnăm aci epoca vieţuirii şi patria lor: 
Flav. Arrian, istoric elen, născut la Nicomedia în Bitinia, la anul 105 
după Chr., a căutat mereu să imite pe Xenofon; s'au păstrat din scrie- 
rile lui: Expedițiunea lui Alexandru, Indicele, Periplul Pontelui-Eu.xin, 
Manualul lui Epictet, Tractatul de tactică, Tractatul de vânătoare şi 
altele. — /uliu Pollux (Polydeucte), sofist şi gramatic elen, născut la 
Naucratis în Egipet, pe la anul 130 după Chr., ne-a lăsat un lexicon în 
10 cărţi, care poartă numirea de Onomasticon şi în care cuvintele sunt 
dispuse după materii: la începutul cărţei V tratează pe larg despre ale 
vânătoriei. — Poetul elen Opian a trăit în al II secol după ‘Chr. şi a 
murit foarte june, lăsând o poemă despre vânătoare (sfârşitul pierdut), 
şi alta despre pescuire. Alte opere ale lui s'au nimicit. — Grațiu Faliscu 
a trăit la Roma pe timpul lui August şi a lăsat numai poema Cynege- 
ticon. — M. Aur. Olimpius Nemesianus a trăit în secolul I după Chr. 
Din trei poeme ale lui, despre plutire, au rămas numai 325 versuri din 
cea d'intâiu. 

tine ? In calitatea mea de academic mi s'au aprins călcâiele 
de focul clasicității şi iată pentru ce ai fost silit să rabzi, în 
această epistolă, o contrabombardare de versuri latineşti, ba 
chiar şi elineşti. Acum ţine-te bine şi de aci înainte! 

Dar cu toată pofta ce am de a te copleşi sub un nemete 
de erudiţiune cinegetico-academică, trebuie să-ţi mărturisesc 
că am constatat cum că autorii antici, cari au tractat despre 
vânătoare, de Venatione, sunt tot aşă plini de amănunte 
tecnice ca şi Manualul tău şi prin urmare, nu m'am simțit 
nici aci în stare de a face analize, Apoi mi-a fost milă de 
noi amândoi, când m'am gândit că ar trebui să traduc pe 
de-a'ntregul, 13 capitole ale Cynegeticelor lui Xenofon, alte 35 
ale urmaşului său Arrian şi vreo 85 paragrafe din Onomas- 
ticonul lui Polux. i 

In Opian, în acel noian de grafii, Boðòs râv Xopirâv, cum 
îl numeşte cu ingâmfare scholiastul loan Tzetzes, aş găsi, fără 
îndoială, frumuseți îndestule de citat; dar tinerelul poet din 
Anazarba Ciliciei, nu prea ştiă să-şi cumpănească bine avân- 
turile prolixe ale înfocatei sale muze, şi ce ai zice, rogu-te, 
când spre a-ţi reaminti numai poetica descriere a vânătorii 
de lei din cântul al IV-lea, aş mai transcrie aci o sută trei- 
zeci şi patru exametri elineşti ? 

Mă vei iertă însă a fi mai puţin discret în favoarea cânelui, 
şi pe lângă lăudăroasele cuvinte ale d-lui de Quatrefages, 
pe care tu le-ai tradus, pe lângă poveţele tale,.de care m'am 
şi folosit, — precum ţi-am arătat mai sus, — lasă-mă să adaog 
şi să pui. unul după altul, potretul câinelui, făcut în versuri 
elineşti de Opian, şi un fragment analog din poema lui 
Graţiu Faliscu, ale cărui versuri grele de înţeles ne-au păstrat 
limba tecnică a strămoşilor noştri, vânători latini, limbă pe 
care poetul, ca om de meserie, trebuie s'o fi cunoscut adânc. 


lată mai întâi ce spune Opian, despre câine: 


«Impreunând neamurile de câini; să aibi grije a cătà spe- 
ciile care se potrivesc între ele şi se aseamănă mai mult. 

Astfel le vei împerechiă mai bine; dar vânătorii au observat 
însă că cele mai frumoase din toate sunt acelea care rămân 
necurcite. Sunt negreşit o mulţime de specii, iar forma şi 
chipul unora din ele sunt astfel; trup lung, sănătos şi plin; 
cap uşor cu vedere bună; ochi carilucesc vânăt; gura mare 
cu dinţi ascuţiţi, iar urechile scurte şi îmbrăcate cu o piele 
subţire ; gâtul lung şi dedesubtu-i, un piept puternic şi lat; 
labele de dinainte sunt într'adevăr mai scurte, înţepenite pe 
picioare drepte cu fluiere înaintate; şoldurile largi; şira' spi- 
nărei aşezată pieziş ; coapsele cărnoase, dar nu grase, şi la 
spate au o coadă tare, lungă şi bine umbrită. Astfel de câini 
se întrebuinţează la alergături îndelungate după căprioare, 
după cerbi şi după iepuri iuți la fugă» 1. 


Să trecem acum şi la Graţiu Faliscu : 


«Impreunează dar între dânşii câinii de acelaş soiu, pentru 
ca prăsila să poarte semnele străbunilor şi află că părinţii 
cari zămislesc tineri pruncii lor, îţi vor da câini Metagonţi 





1 Oppiani de Venatione. |. v. 394—413 : 

enormi. Mai întâiu de toate să aibi cea mai mare grije ca să 
împerechezi câini de o bărbăţie încercată ; apoi a doua în- 
grijire trebue să fie ca înfăţişarea lor să nu steă mai prejos 
şi să nu deă de ruşine a lor fire. Aceştia trebue să fie cu 
faţa în sus, cu urechi păroase pe frunte, cu gura mare, ast- 
fel ca măselele căscate să verse foc mişcându-se, cu pânte- 
cele strânse îngust la vintre, cu coada scurtă, cu şale lungi, 
cu coama măruntă pe grumaz, nu prea stufoasă dar îndes- 
tulă ca să-i ferească de frig, iar subt umerii lor sănătoşi să 
înalțe un piept care să ducă la alergătură multă şi să nu se 
obosească de cele mai mari goane. Fugi de câinele a cărui 
labă lasă urme late; acela e moale la treabă; mie îmi plac 
picioarele ţepene cu muşchi uscați şi cu călcâie solide la 
luptă £. 


Toate merg bine dar bag de seamă că numai în privinţa 
coadei, Opian şi Graţiu Faliscu nu se prea înţeleg între dînşii ; 
latinul o vrea scurtă, cauda brevis; elenul din contra pre- 
tinde ca câinele să aibă la spate o coadă ţeapănă, orpopvi), 
lungă èxtáðtos, şi care să umbrească departe, ăo)ry6awtos, a- 
dică să fie şi lungă şi stufoasă, Se vede că în tot timpul 





1 Gratii Falisci Cynegeticon. v. 263—278. 


Junge pares ergo, et majorum pignore signa 
Feturam, prodantque tibi Metagonta parentes, 
Qui genuere sua pecus hoc immane juventa. 

Et primum expertos animi, quæ gratia prima est, 
In Venerem jungunt; tum sortis cura secunda, 
“Ne renuat species, aut quae detrectet honorem: 
Sint celsi vultus, sint hirtæ frontibus aures, 

Os magnum, et patulis agitatos morsibus ignes 
Spirent, adstricti succingant ilia ventres, 

Cauda brevis, longumque latus, discretaque collo 
„Casaries, non pexa nimis, non frigoris illa 
Impatiens ; validis tum surgat pectvs ab armis. 
Quod magnos capiat motus, magnisque supersit, 
Effuge, qui lata pandit vestigia planta; . 

Molis in officio: siccis ego dura lacertis 

Crura velim, et solidas hæc in certamina calces. 


Ar. Ovosescu, — Opere complete. Vol. I. 10 

importanta cestiune a coadei, a fost tare controversată, căci 
adhuc sub judice lis est 1. 


Chiar de m'aş încercă să împac întru toate pe Opian cu 
Graţiu Faliscu, punând aci şi descrierea câinelui din Cyne- 
geticele lui Xenofon, unde ambii poeţi par a fi găsit mai tot 
materialul lor adunat gata, tot ar rămâneă pricină de sfadă 
între Roma şi Atena, de vreme ce şcolarul lui Socrat cere 
ca coada la câine să fie lungă, dreaptă şi ascuţită, iar Arian, 
făcând lauda unui câine vestit al său, spune că acel model 
al rasei câineşti aveă o coadă subțire, lungă, aspră la păr, 
mlădioasă, încovoiată şi la vârf mai stufoasă 2. 

Dar ce atâta vorbă despre coadă? Românul pretinde că 
«din coadă de câine, sită de mătase nu se poate face», şi 
apoi numai la peşte se zice că-i coada mai ferită chiar şi de 
cât capul. 

Din aceasta se vede curat că poporul român, moştenitor 
al credințelor şi al înţelepciunei Latinilor, nu se arată în pro- 
verbii săi aşa tare încântat ca poeţii şi prozatorii eleni de 
coada cea lungă a câinelui, de încovoieturile ei mlădioase, 
de perii ei aspri şi umbroşi. 

Fără de a mai căută în zadar o soluţiune pentru intere- 
santa controversă de cauda canis, hai să o lăsăm şi de astă- 
dată încurcată, 

Pe lumea aceasta cele mai bune şi frumoase lucruri tre- 
bue să aibă o margine. 


V. 


ă sărim acum pe nerăsuflate din literatura cinegetică a 
anticilor, în sfera artelor vânătoreşti tot la dânşii. 
Dacă vreodată, amice, te va ajută norocul să mergi la 





1 FHorattii Ars poetica. v. 18: «pănă acum pricina este în judecată» 

2 Xenophontis de Venat. IV : uodpă; uazpăc, lotò, Ayupăss—Arriani de 
Venat. libel. V: «oùpàçs Aenzas parpăs, Baaslag zăv Tea, Öypàs, cUnaurete, T 
Čapov třs o5pas daovtspov. 

Roma, ca român, negreşit te vei duce să vizitezi forul lui 
Traian şi vei admiră, în mijlocul acelei piețe, prăbuşită sub 
nivelul cetăţii moderne, măreaţa columnă de marmoră, care 
ese din pământ încolăcită cu istoria originelor noastre na- 
ţionale. Acea imagine încă vie a războaielor dacice, scoase 
la bun capăt de gloriosul Traian, o vom vedeă poate într'o 
zi—dacă va voi Dumnezeu şi guvernul nostru !— turnată în 
bronz cu tot proeminentul relief al însufleţitelor sale sculp- 
turi, împărăţind pe una din pieţele capitalei noastre; aş a- 
dăogă că mai la locul său decât oriunde, ea ar fi în faţa 
Academiei, la punctul unde s'a aşezat deocamdată statuia e- 
cuestră a voevodului român Mihai Viteazu, carele,—dacă ar 
putea vorbi, sărmanul,— ar spune de sigur tuturor, cât se 
simte de ruşinat, văzându-se expus a jucă rolul de căpetenie 
pe o vastă şi erudită scenă, ce pare înadins croită pentru 
împărătescul simulacru al dominatorului Urbis et Orbis. 
Dar neavând deocamdată nimic de vânat pe piața S-tului 
Sava din Bucureşti ! să ne întoarcem,-—cel puţin cu gândul— 





1 Pe piaţă nu! Dar ia să ne abatem, în treacăt, prin sălile de jos ale 
Academiei, ocupate provizoriu de muzeul de antichităţi. 

Scenele de vânătoare au fost foarte mult întrebuințate ca subiecte de- 
corative de către sculptorii antichităţii. Chiar şi în muzeul nostru, unde 
nu ne prea putem lăudă pănă acum cu multe sculpturi antice, tot însă 
se văd două scene vânătoreşti. 

Una e pe un fragment de piatră (0m. 19 înălţime, Orn. 24 lărgime), 
purtând jos inscripţiunea elenă AYPHAIOZ AlOLENHE. Pe această les- 
pede.trunchiată se mai văd picioarele unui călăreț cu partea de jos a 
calului alergând ; sub dânsul, râtul şi copitele unui mistreţ, asupra că- 
ruia se asvârlă un câine cu botul căscat şi cu coada în sus. Săpătura e 
cam grosolană, dar desemnul e plin de mişcare. 

Cealaltă scenă de vânătoare e în adevăr mai desvoltată, dar din ne- 
norocire mai puţin distinctă. Ea se află pe un brâu îngust care încinge 
buza de sus a unui sarcofag, ale cărui laturi externe sunt acoperite de 
sculpturi. Acest interesant monument a fost adus de peste Olt (dela 
Reşca sau dela Celei, după toată probabilitatea), de către răposatul 
ban Mihalache Ghica şi depus în curtea caselor sale, care apoi vânzân- 
du-se prefecturei de Ilfov, sarcofagul a servit câţiva ani dearândul drept 
sghiab şi iesle pentru caii dorobanţilor. Sunt însă doi ani de când am 

la Rotna, şi aflându-te acolo, tu, ca vânător român, nu uită 
să te îndreptezi tocmai în fundul forului roman, la stânga 
de Coliseu, în capul stradei San-Gregorio, acolo unde se în- 
nalţă încă şi astăzi, un antic şi falnic arc de triumf, numit 
al lui Constantin cel Mare. 

Istoria acestui monument nu prea face onoare primului 
împărat creştin, căci, — ca să vorbim curat, — arcul nu este 
câtuşi de puţin al lui; nu este nici măcar dăruit, ci este toc- 
mai lucru de furat. 

Cum? ce va să zică: un arc de triumf de furat? Atâta 
namilă de marmură, cu o boltă mare căscată în mijloc şi 
cu alte două arcade mai mici în laturi, cu opt coloane de 





izbutit, cu ajutorul prefectului, d. C. Manu şi al comitetului permanent, 
a face să se aducă la muzeu toate pietrele antice care zăceau neingri- 
jite în acea curte. Printre dânsele e şi sarcofagul. 

Pe una din laturile sale cele mari sunt patru personagii în picioare, 
întăşurate în togele lor; fiecare se află sub o osebită arcadă, formate, 
fiind acestea prin doi pilaştri, la colţuri, şi prin trei coloane despărți- 
toare. Pe cealaltă lature mare, se văd trei genii aripaţi, fiecare pe câte 
un osebit postament; geniul din mijloc sună din cimbale şi ceilalţi doi 
dănţuiesc, ţinând în mâini câte o ciorchină de struguri şi câte un mă- 
nunchiu de căpăţâne de mac. Pe una din laturile mici, alţi doi genii, 
tot aripaţi şi tot pe postamente, cântă unul din flaut şi altul din naiu. 
Pe laturea opusă, iarăşi doi genii, dar pe un singur postament, se ţin 
îmbrăţişaţi. Trag ei oare împreună un dant îmbinat? Sau sunt ei chi- 
purile emblematice ale luptei amorului; pe care Elenii le numeau Eros 
şi Anteros ? La colţurile sarcofagului se văd patru Victorii, purtând foi 
de palme şi coroane: două mai mici, două mai mari. 

Acum să venim şi la brâul superior, pe care, jur-împrejur, se zăresc 
sub ştersura rozătoare a timpului, vreo douăzeci şi patru animale, vreo 
trei sau patru bărbaţi, toţi în poze foarte animate, şi poate şi câţiva 
copaci. Animalele par a îi lei, mistreți, cerbi şi tauri sălbatici, atacați cu 
furie de câini colosali şi pândiţi sau izbiţi de vânători. La un loc, între 
altele, se vede lămurit cum un vânător, proptit într'un genunchiu, îşi 
ndreptează sulița către un taur, carele, cu coarnele plecate se repede 
asupră-i. Oare nu vom fi având aicea reprezentarea uneia, din acele 
scene vânătoreşti, cari negreşit se petreceau adesea prin pădurile Da- 
ciei, între colonii romani şi bourii urieşi (bos urus), ce au lăsat şi pănă 
azi creştetul lor fioros pe stema Daciei răsăritene ? i 

gialo-antico, cu opt statue de marmoră frigiană viorie, cu 
întreite frize, cu timpane şi cu medalioane sculptate, atâta 
clădăriă, de patru ori cel puţin cât turnul Colţei, cum oare 
să o facă zapt cineva, fie măcar acela şi un borfaş în- 
coronat ? 

Deşi îmi vine foarte cu greu să aduc aşă necuviincioasă 
pâră împotriva sfântului împărat şi patron al Bucureştilor, 
dar— am mai spus-o şi într'alt loc, — eu ţiu întotdeauna cu 
Traian şi nu pot să las ca să i se ia ce este al lui. 

Apoi toată lumea ştie că, pe când marele Ulpiu biruiă pe 
Germani, pe Daci şi pe Parţi, pe când el umpleă întinsul 
său imperiu de edificii somptuoase şi de lucrări de artă folo- 
sitoare, senatul şi poporul Romei se întreceau care de care 
să serbeze cu mai multă pompă binefacerile şi triumfurile 
gloriosului împărat. li decretară dar, tot felul de clădiri co- 
memorative, la care lucră ilustrul arhitect şi sculptor grec 
Apolodor. Atunci se înălțară în Roma, forul lui Traian cu 
toate edificiile decorative din împrejuru-i: portice, bibliotecă, 
templu ; atunci bazilica Ulpiană cu cinci ronduri de stâlpi de 
granit ; atunci columna războaielor dacice cu statuia învin- 
gătorului de-asupra ; atunci în fine, la capul căii Apiane pe 
care el o restaurase, un arc de triumf pe care însă nu-l pu- 
tură sfârşi, pe cât încă fu marele împărat cu zile! 

Urmaşii lui, geloşi de a sa mărire, mai mult se gândiră 
a-şi face loru-şi monumente, decât a consacră pe cele ce 
aminteau poporului neasemuita glorie şi dreptate a ereticului 
Traian. După ce trecură însă două sute de ani la mijloc, se 
găsi împăratul Constantin, carele, de când îi venise gustul 
de a-şi face din Bizanţ o nouă capitală, se deprinsese straşnic 
a despuiă fără ruşine capetele de operă ale lumii, ca să-şi 
împodobească cu ele Constantinopolea sa. 

El văzi arcul lui Traian stând fără căpătâi, în Tone 


i L. Rossini, Gli archi trionfali, onorarii e funebri degli antichi Ro- 
mani (Roma, 1836). L. Canina.—Gli egitizi di Roma antica (Roma, 1851).— 
Dr. H. Francke, Zur Geschichte Traian’s und seiner Zeitgenossen (Leip- 
zig, 1840).— Dioni Cassii, Histor : roman LXVII. ` 

căilor Sacră şi Triumfală ; la bază, îi lipseau cu totul orna- 
mente şi pe frontispiciu n'aveă nici O inscripţiune votivă: 
— «Stăi» ! — zise el— «tot n'are arcul acesta stăpân; aide 
să-l fac al meu!» Şi puse îndată de-i ciopli pentru pedes- 
taluri, nişte grosolane figuri de Victorii pocite; iar pe am- 
bele feţe ale aticului aşterni lungi dedicaţiuni, în care spunea 
cum el a scăpat lumea de tiranul Maxenţie, cum a liberat 
cetatea, Liberatori Urbis, şi a întemeiat pacea, Fundatori 
quietis. 

Astfel arcul lui Traian se pomeni într'o zi că a devenit 
arcul lui Constantin. 

Dar ce folos? În zadar inscripţiunile laudă pe noul trium- 
fător, sculpturile din căpătâiele aticului şi cele dela timpanele 
arcului ne amintesc isbânzile lui Traian în contra Dacilor şi 
Parţilor ; statuele aşezate pe întabulamentele columnelor sunt 
ale regilor barbari, robiţi de Traian ; în fine, cele opt meda- 
lioane sculpturale care, alăturate câte două, împlinesc golurile 
dintre columne, de-asupra arcadelor laterale, ne atestă şi ele 
pietatea şi iubirea de vânătoare ale învingătorului Daciei. 

Patru din acele mari medalioane reprezintă sacrificii făcute 
de împărat pe altarele zeilor mitologici ; alte patru sunt scene 
vânătoreşti. i : 

Pe unul din acestea, Traian, în tunică scurta, cu tibiale 
sau poturi vânătoreşti pe pulpe şi cu toga pe umeri, ese cu 
alţi doi soţi de supt un portic, ţinând calul de frâu ; alătur 
e un mândru june cu hlamida asvârlită pe spate, purtând de 
sgardă un frumos ogar. Câte-şi patru ţin în mână lănci înalte 
cu ascuţiş romboidal la vârf, de cele ce se numeau contus. 
Totul arătă că ei se gătesc să plece la vânătoare. 

Pe al doilea, împăratul, în goana calului său, cu capul gol, 
cu mantia fâlfâindă, cu o spadă lungă şi îngustă ridicată în 
sus, urmăreşte pe un urs, carele fugind îşi întoarce capul 
spre dânsul. Doi tovarăşi, asemenea călări şi fugind cu spa- 
dele plecate pe sub crăcile unui copaciu, însoțesc pe Traian. 

in al treilea medalion, aceleaşi trei persoane călări, — îm- 
păratul în frunte, — străbat în fuga mare, un tărâm stufos 

şi mlăştinos, amenințând cu darde scurte, venabula, un mistreţ 
gata a se predă. 

În cel d'al patrulea, vânătoarea e terminată. Marele Traian, 
încununat cu o aureolă circulară sau nimb, ca icoanele sfin- 
ţilor noştri, stă în picioare supt umbră de copaci, şi dă ordine 
altor trei bărbaţi, toţi cu sulițe în mână, din cari unul, mai 
în lături, ţine de frâu un cal; un servitor, în partea opusă, 
popteşte în loc un alt cal. Dinaintea împăratului e un leu 
mare, lungit mort la pâmânt. 

Cu fiecare din aceste scene vânătoreşti se află împerechiată 
câte o scenă religioasă în care împăratul aduce rugăciuni şi 
ofrande zeilor: când e să plece la vânătoare, el invoacă pe 
ocrotitorul familiei sale, pe Ercul rusticul, al Laţiului, purtător 
de baltag, acoperit cu piele de leu; când merge să vâneze 
ursul, el îşi oţeleşte vârful lancei în focul de pe altarul lui 
Apolon lung-săgetătorul, înmfedos : după ce a ucis mistrețul, 
el îi înfige căpăţâna în copaciul sacru care umbreşte statua 
Dianei vânătoriţe ; şi în fine, după ce a biruit pe leu, el îi 
depune vârtoasa coamă la picioarele belicosului zeu Marte. 

In nici un period al.ei, sculptura antică, n'a fost poate mai 
în stare de a înfăţişă cu un caracter mai energic şi mai 
adevărat, asemenea scene, în care sălbăticia şi gravitatea su- 
biectelor reclamă oarecare asprime în mânuirea daltei. Vigoare 
în loc de graţie, demnitate în loc de frumuseţe, strictă exac- 
titate la reproducerea naturii omeneşti în loc de forme estetice 
ideale, iată calităţile ce caracteriză stilul sculpturii din timpul 
lui Traian. Aceste calităţi le-au avut mai mult decât oricari 
alţii, artiştii aceia cari au săpat marmurele columnii dacice, 
precum şi baso-relievurile arcului triumfal, Producţiunile lor 
constituesc ceeace s'ar putea numi sculptura istorică, căci 
sunt interpretaţiuni credincioase şi perfecte ale faptelor ce ele 
reprezintă şi fiindcă, în cazul de faţă, faptele au fost măreţe, 
operele de artă au ştiut şi ele să păstreze un aspect cu totul 
impunător. 

Este lucru cunoscut că cei vechi nau nimerit sau n'au voit 
să înfăţişeze animalele, sub formele lor reale; de aceea să 

nu cătăm prea de aproape la fiarele din medalioanele ar- 
cului ; dar. vânătorii, dar Traian mai ales, în pozele, în miş- 
cările, în expresiunea, în musculatura lor, sunt adevăraţi eroi 
la vânătoare, precum în realitate erau eroi şi pe câmpul de 
bătălie. 

În aceste preţioase rămăşiţe ale artei romane din periodul 
eroic al imperiului, avem totdeodată dinaintea ochilor, ima- 
ginea clară şi vie a acelei vânători pe care singură o permitea 
Platon cetăţenilor republicei sâle, «vânătoarea cea perfectă 
«— după cum zice filozoful, — care se face în contra patru- 
«pedelor, cu cai, cu câini şi cu însăşi puterea trupului, în care 
«fiara, învinsă prin alergături, prin răni, prin loviri, cade sub 
«propria mână a vânătorului, vânătoarea care singură aprinde 
«în om zeescul dar al bărbăţiei» £. 

Dar strecurându-ne încetinel prin tot felul de cotituri fără 
pericol, iată-ne ajunşi pe tărâmurile aprige ale vânătoarei celei 
mari, în care goana fiarelor devine uneori o luptă crâncenă 
şi în care omul adesea trebuie să deă însuşi pept în faţa 
primejdiei. 

La asemenea cazuri, prepelicarul tău, amice, nu are ce-ţi 
face, şi chiar, — după cum tu pretinzi, — nici cuțitul dela brâu 
nu te prea poate ajută. Cât despre căruţa mea, doară numai 
luând-o mârţoagele la fugă, poate că m'ar scăpă, (Doamne 
fereşte !) de aşă năpaste! 

Cu toate acestea, şezând acuma colea, fără grije, răsturnat 
în jeţul meu, privind liniştit pe fereastră cum mugurul lilia- 
cului se despică şi înverzeşte subt aburoasele sărutări ale 
soarelui de Aprilie, şi ascultând, cu o dulce răpire, cum vră- 
biile limbute ciripesc şi cum brotăcelul cântă vesel înturnarea 
zilelor calde, te încredinţez că mi-ar place să străbat, — fără 
totuşi de a mă mişcă din loc, — şi codrii umbroşi, alergând 
cu gândul în goana cerbilor, şi piscurile de stâncă, după 


1 Platonis Leges. VII, 824; «uom îi näst komy xal dolari, ză terparodwov 
înnow, vai aust xxl tols Zaurăiv Doa owuasw: WY ănduriuv uprezoăa pus ai 

urmele ideale ale caprei-negre, şi vizuinele de prin munţi, în 
prepusa dibuire a urşilor, şi luncile cu richită, după umbra 
dârii de mistreţ, ba chiar şi pustiile nisipoase, pe unde mi 
s'ar năluci vânători eroice de tigri înfricoşaţi şi de lei fioroşi! 

Dar fiindcă pănă acum, nici prin vis piciorul nu mi-a călcat 
prin asemenea prăpăstioase locuri, şi fiindcă însu-mi, — o măr- 
turisesc cu umilință, — n'am fost niciodată la acea aspră şcoală 
în care, după spusa anticului dascăl de vânătoare 1, «cetăţenii 
«învaţă a fi meşteri în războaie şi în toate cele undẹ trebuie 
" «omului să ştie a cugetă, a vorbi şi a lucră bine», de aceea, 
zic, nu mă voiu încumetă a spune ceeace aievea n'am văzut, 
cu ochii, ci legănat în răsfăţările poeziei şi ale frumoastlor 
arte, voiu cercetă numai cum alții, mai pricepuţi, au cugetat, 
au vorbit şi au lucrat, descriind şi reprezentând episoade carac- 
teristice din viaţa plină de neastâmpăr a vânătoarii celei mari. 

Dar în ce parte să ne întoarcem mai întâiu privirile? Pe 
cine să întrebăm a ne spune în ce timp, în ce loc a fost 
vânătoarea mai preţuită, mai măreaţă, mai trebuincioasă, mai 
desfătătoare ? 

Cătă-vom a descoperi, prin negura timpilor preistorici, pe 
sălbaticii primitivi ai pământului, cutreerând colosalele vege- 
taţiuni antidiluviane şi luptându-se cu fiare uriaşe, ale căror 
seminţii s'au stins acum de mult de pe faţa lumii? — Tu ai 
spus, la începutul cărţii tale, că vânătoarea este o aplicare 
firească a omului, veche ca şi dânsul; eu voiu adăogă, tot 
spre lauda vânătoarii, că -acest instinct a înlesnit chiar omului 
primele sale inspiraţiuni artistice şi aceasta ne-o dovedesc cu 
prisos figurile de elefanţi-mamuţi cu coame stufoase, cele de 
reni cu late coarne răschirate, de urşi ai speluncelor şi de 
alte animale dispărute, ce sau găsit pe unelte de corn, pe 
arme de os şi pe plăci shistoase, gravate cu sula de către 
oamenii străvechi, cari în timpii perioadei glaciare a Europei, 
se adăposteau în peşterile dela Madeleine, dela Augerie, dela 


1 Xenophontis de Venatione, |: «ï» toútwv yao “pițvovzar ză els Tov zú- 
suav ayadai, sis ze ză aha EE ov &vdyzn xahâs voztv zal déysty zal ngdTTew» 


154 AL. ODOBESCU 


Massat şi din alte staţiuni cufundate azi sub tărâmul Peri- 
gordului, al Gasconiei şi al multor provincii din Franţa me- 
ridională +. 

Urmă-vom cu ochii cetele nesocolite de arcaşi şi de lănceri. 
cârdurile nenumărate de sburătoare, turmele nesfârşite de 
animale, ce stau puse'la şireag printre ieroglifele templelor 
egiptene sau pereţii de piatră văroasă ai palatelor ruirate din 
Niniva şi din Babilon ? — Ca să vâneze lei şi tigri, girafe şi 
gazele, ha chiar iepuri şi cocori, faraonii Egiptului, despoţii 
Asiriei şi tiranii Perşi ridicau în picioare ordii şi popoare - 
întregi ; iar după terminarea acelor năpraznice măceluri, le- 
giuhi de zugravi şi de pietrari erau osândiţi ca să aştearnă 
pe ziduri, pentru încremenirea viitorimii, toate acele nemăr- 
ginite epopee vânătoreşti, care, prin nemilostiva lor mono- 
tonie, sperie şi obosesc azi ochii călătorului minunat 2. 

Ascultă-vom, de pe râpele înverzite ale lacului Celor-patru- 
cantoane, voiosul şi semeţul cântec al plăiaşului elveţian, 
cadenţat de muza lui Schiller, amanta libertăţii? Fiul lui 
Guilom Tell îl intonă cu glas puternic şi echo îl repetă din 
sânul munţilor inimaţi în Uri, în Schwytz şi în Unterwalden : 


Mit dem Pfeil, dem Bogen, Wie im Reich der Liifte 
Durch Gebirg und Thal, König ist der Weih — 
Kommt der Schiitz gezogen Durch Gebirg, und Kliifte 
Friih' im Morgenstrahl. - Herrscht der Schiitze frei. 


lhm gehört das Weite : 
Was sein Pfeil erreicht, 


1 Despre descoperirile de asemenea natură ale d-lor Lartet, Cristy, de 
Vibray, Garrigou şi alţii, vorbesc toate publicaţiunile care se ocupă de 
timpii preistorici, aşă de mult studiaţi în anii cei din urmă. — In anul 
acesta chiar, pentru prima oară, s'au descoperit oase de reni, sculptate 
cu figuri de acelaş animal, şi într'o peşteră din Elveţia, la Thaingen. 
Cine ştie dacă şi peşterile munţilor noştri nu ne păstrează destăinuiri de 
felul acesta ? 

2 Wilkinson, Private lite, manners and costums of the ancient Egyp- 
tians. — Layard, Niniveh and Babylon. 

Das ist seine Beute 
Was 'da kreucht und fleugt 1. 

Aci mă aflu din nou în mare primejdie ca să asvârli din 
mână foaia pe care, cu mai multă sau mai puţină răbdare, 
tu te sileşti a mă citi. Cum! am cutezat a-ţi pune supt ochi 
chiar şi versuri nemţeşti ? Oare puteă-vei să mă ierţi ?... 

Dă-ţi osteneala, rogu-te, a cătă în josul paginei, traducerea 
schiopătândă a acestor frumoase strofe, în care colcotesc 
cele mai nobile simţiminte ce iubirea de vânătoare poate 
aprinde în inima unui om, şi sper că tu, vânător, te vei 
împăcă îndată cu poetul, dacă nu şi cu limba lui. 

In acea limbă însă este scrisă cea mai expresivă poemă a 
vieţii vânătoreşti, eroica dramă a lui Guilom Tell, în care 
răsuflă peste tot, aerul liber şi curat al pădurilor alpestre 
şi iubirea necumpătată de patrie a cetăţenilor liberei Elveţii. 
O ţară întreagă scăpată din robie numai prin inima vitează 
şi prin săgeata dibaci-mânată ale unui vânător, iată de sigur 
cea mai falnică izbândă cu care se poate mândri vânătoria. 
Poetul s'a pătruns de acea mândrie de vânător şi auzi-l:cu 
câtă dragoste vorbeşte el chiar şi de înţelepciunea caprei- 
negre, care, când merge cu cârdul să pască la înţercători, 
pune streajă la pândă ca să tragă cu urechia şi să fluiere 
când se apropie vânătorul ?. 





1 Schiller, Wihelm Tell. II]. Scena I: 


Cu săgeata, cu arcul, Prin munţi şi prăpăstii 

Prin munţi şi prin văi, Domneşte liber vânătorul, 
Vânătorul calcă întins Al lui este spaţiul, 

De timpuriu, la raza dimineţii. Tot ce atinge a sa săgeată; 
Precum în împărăţia vânturilor Este prada lui 

Domn este vulturul, — Tot ce se târăşte şi sboară. 


(Traducerea lui Odobescu). ` 
2 Schiller, Wilhelm Tell, Act. I. Scena I: 


„«Das Thier hat auch Vernunft ; 
Das wissen wir, die wir die Gemsen jagen, 
Die stellen klug, wo sie zur Weide gehn 
'ne Vorhut aus, die spitzt das Ohr und warnet 
Mit heller Pfeife, wenn der Jäger naht». 

Tot despre acea sprintenă şi sfiicioasă fiică a stâncelor a 
zis şi poetul latin, în versuri mai vii şi mai colorate decât 
cel mai nimerit tabel: 


Pendentem summa capream de rupe videbis; 
Casuram speres ; despicit illa canes. ! 


lată cum ştie poetul să ne facă a simţi chiar şi decep- 
ţiunea vânătorului. Ajuns pe culmile alpestre, 


pe stânci de scuţi de ghiaţă, troiene de zăpezi 
pe care o suflare le-aruncă repezi jos, 


el se opreşte, se uită în dreapta şi în stânga, cătând să ză- 
rească amăgitoarea pradă care i-a perit din ochi, şi apoi 
întărâtat, obosit, mânios de zadarnica-i ` osteneală, el strigă 
în limba lui Byron.., ba stăi! mai bine să-l facem să vor- 
bească româneşte, în versuri pe care însuşi autorul lor va 
fi şi uitat că le-a scris odinioară, în depărtatele-i Ceasuri 
de mulțumire : 


Aşa; 'n aste locuri căpriţa a sărit. 
Piciorul ei cel ager m'a încurcat de tot: 
Câştigul meu de astăzi abia de va plăti 
Primejdioasa'mi muncă, . . . .2, 


Altădată însă vânătorul, mai norocos în goana sa, îşi cântă 





1 Martialis Epigram. XII. 08: 


«Vei vedeă capra neagră atârnată de vârful unei râpe ; 
Speri că va cădeà; dar ea cată cu dispreţ la câini». 


2 C. A. Roseti, Ceasuri de mulţumire (Bucureşti, 1843), traduce astfel 
aceste versuri din Mantredul lui Lord Byron. Act. I, Scen. Il: 


Ye toppling crags of ice! 
Ye avalanches, whom a breah draws down, 
Ste cole E N AT a Even so 
This way the chamois leapt: her nimble feet 
Have baffled me: my to-day will scarce 
Repay my break-neck travail. 

cu veselie isbânda, şi, în inima-i mulţumită, dorul iubitei sale, 
vine de se amestecă cu plăcerile vânătoriei. Atunci poetul, — 
acela carele, în secolul nostru, a ştiut, mai bine .decât oricare 
să împrospăteze cu o nouă dulceaţă, şi cu un mai viu pro- 
fum, limba îmbătrânită a lui Ronsard — Alfred de Musset 
a pus în gura plăiaşului un cânt vesel, în care bucuria trium- 
fului la vânătoare se îngână cu dulci amintiri de amor: 


Chasseur, hardi chasseur, que vois-tu dans l'espace? 

Mes chiens grattent la terre et cherchent une trace. 
Debout, mes cavaliers! C'est le pied du chamois. — 

Le chamois s’est lev&!— Que ma maitresse est belle! — 
Le chamois tremble et fuit! — Que Dicu veillé sur elle! — 
Le chamois romp la meute et s'enfuit dans le bois. — 

Je voudrais par la main tenir ma belle amie. — 

La meute et le chamois traversent la prairie : 

Hallali, compagnons, la victoire est à nous! 

Que ma maitresse est belle et que ses yeux sont dout 1, 


Cântă şi chiueşte vesel vânătorul, căci izbânda este a lui! 
A prins capra în pădure; şi în vale, iubita-i cu ochi dulci 
îl aşteaptă ca să-l strângă de mână. Sufletu-i acum înnoată 
în bucurie. Au trecut, sau şters zilele de dor pe când el 
rătăceă prin luncă suspinând doina vânătorească: 


Lunca ţipă, lunca sbiară Frunza creşte, îrunza cade, 
Pentr'un pui de căprioară. Căprioara n'o mai roade. 
Vai de biata inimioară; Vai de mine ce m'oi face ? 
Ca şi lunca geme sbiară Doru 'n sufletul. meu zace 
Pentr'o puică bălăioară. — ^ Şinimioara-mi nu mai tace! 





1 Alfred de Musset, La coupe et les lèvres. Act. H. Scen. II: 


«Vânătorule, semeţe vânătorule, ce zăreşti tu oare în spaţiu? 
Cânii mei râcăie ţărână şi caută o urmă. 

Săriţi, voinici! E copita caprei-negre. 

Capra-neagră s'a sculat! — Frumoasă mai este iubita mea ! — 
Capra-neagră tremură şi fuge! — Dumnezeu să mi-o păzească! — 
Capra-neagră întoarce haita şi fuge în pădure. — 

Aş vreă să ţiu de mână pe draga mea iubită. — 

Haita şi capra neagră trec peste păşune : 

Hura ! tovarăşi, izbânda este a noastră! — 

Mult mi-e frumoasă iubita şi dulci îi mai sunt ochii!» 


158 AL. ODOBESCU 


Inimă, fii răbdătoare 

Ca pământul sub picioare, 
Păn' ce puica bălăioară 
S'o întoarce 'n luncă iară, 
Cu cel pui de căprioară! 1, 


Puica s'a întors în luncă; ea a înfrânat şi a zdrobit inima 
poetului mai rău decât crudul vânător când sfâşiă fără milă 
sânul căprioarei şi atunci, tot dânsul, tot de Musset, mlă- 
diindu-şi lira pe un ton mai duios, adu-ţi aminte, amice, 
cum, în câteva versuri repezi şi armonioase, adevărate măr- 
găritare picate din acel corn de poetice îmbelşugări ce i-l 
revarsă suava lui muză într'o frumoasă noapte de Maiu, cum 
ştie, zic, a schiţă în treacăt, o întreagă elegie vânătorească: 


Suivrons nous le chasseur sur les' monts escarpes ? 
La biche le regarde ; elle pleure, elle supplie, 
Sa bruyère l'attend; ses faons sont nouveau-nés : 
Il se baisse; il lEgorge, il jette à la curée 

es chiens en sueur son coeur encore vivant 2, 


Sărind cu ciuta şi cu capra, din pisc în pisc şi din stâncă 
in stâncă, cine ne opreşte acum de a ne strămută pănă şi 
în munţii noştri ? 

Aci ne aşteaptă Vânătorul Carpaţilor, pe care s'a cercat 
a-l cântă într'o lungă baladă descriptivă, un muntean ro- 
mân, un câmpulungean, carele fără îndoială a gustat plă- 
cerile şi ostenelile vânătorii de munţi şi-a resimţit în sufletul 
său toate învietoarele fremete ale vieţei de plăieş. Dacă 
natura l-ar fi înzestrat cu darul de a spune precum simte, 
d-l N. Rucăreanu ar fi făcut de sigur un cap d'operă ne- 





l Poezii populare ale Românilor, adunate şi întocmite de Vasile Alec- 
sandri, Bucureşti, 1865, pag. 225. 
2 Alfred de Musset, La nuit de 'mai: 


«Urmă-vom vânătorul pe munţii râpoşi ? 

Ciuta îl priveşte ; ea plânge şi se roagă, 

Culcuşu»-i de burieni o aşteaptă ; iezii îi sunt de curând născuţi. 
El se pleacă; o înjunghie şi aruncă în pradă 

Câinilor asudaţi, inima-i încă vie. 

muritor. Dar ştii că are românul o vorbă care cam zice că 
acolo unde nu este putinţa, la ce-i e bună voinţa? 

Cu toate acestea, în balada Vânătorul Carpaţilor sunt 
imagini care se văd a fi fotografiate de pe natură. Păcat 
că au aspectul tern al fotografiei şi nu coloritul viu al vieţii! 
Sunt şi expresiuni neaoşe-româneşti de o originalitate pre- 
ţioasă, care ar luci ca nestimate într'o frumoasă salbă de 
versuri armonioase. 

Subiectul baladei este fără îndoială conceput cu o bo- 
gată şi adesea fericită varietate, căreia din nenorocire cititorul 
se vede silit a-i duce mereu jalea; căci pe tot minutul el 
simte în sine mintea învrăjbindu-se cu urechia. Eu unul 
mărturisesc că, pătruns fiind de măreţele dorinţe ale poetu- 
lui, am încercat un fel de simţimânt dureros, văzând cât de 
puţin limba şi versul au venit în ajutorul puternicei sale 
închipuiri, al nobilelor sale aspiraţiuni. De ce nu poate omul 
toate câte le doreşte? Dar, vai! sunt puţini, foarte puţini 
aceia : 


Non omnia possumus omnes ! 


O chemare către vânători, la revărsatul zilei, deschide 
şirul neregulatelor şi capricioaselor strofe, scrise în versuri 
albe. 

i Uşor ca însuşi cerbul păşeşte vânătorul 
Pe coama cărărată piciorului de munte. 
In poalele "i se 'ntinde câmpia strălucindă 


De mii de briliante ce varsă aurora 
Pe geana-i rourată, pe verzile ei bucle. 


El trece pe muscelele înzmălţate cu flori suave ; apoi pă- 
şeşte tăcut pe sub bolta întunecată a fagilor şi a frasinilor, 
unde murmură isvorul şi unde cântă merla, grangorul şi 
sturzul. Deodată însă vânătorii se. opresc: 


«Atârnaţi, feciori, merindea 
Sus pe ramure de arbori! 


1 Virgilii Eclog. VIII. v. 63: «Nu toţi putem toate». 

Iacă urma căprioarei 
Proaspătă, de astânoapte ; 

E culcată 'n faţa coastei 

Sau în higiul ! dintre plaiuri.— 
Bătâiaşi, pe fuga 'ndată ! 
Vântul bate de minune! 
Luaţi bătaia sus din piscuri ; 
Veniţi trâmbă cam spre vale, 
Drept la fagii cei înnalţi ; 
Acolo ne ţinem noi. 

De veţi auzi copoii 

Peste voi trecând în dosuri, 
Să tăceţi, să nu daţi gură, 
Căci se 'ntorc cu ea îndată; 
Ştiţi că trage tot în jos 

Şi atunci să înteţiţi! 


lute la pândă, la ţiitori! 
Coprindeţi bine din. muche 'n vale! 
Şi curmătura să nu rămâie ! 
Şi treceţi unul peste pârâu ! 


Bătaia acum începe şi iarăşi încetează, 

Abia s'aud copoii pe vârfuri depărtate ; 

Dar trecu, se lasă 'n scapăt, şi pare că vânatul 
Cu cânii împreună s'au dus pe altă lume, 

Tăcut acum e totul; munteanul nici nu mişcă; 
In miuta-i aşteptare se uită l-a sa umbră 

Din ce în ce crescândă, şi timpul el măsoară. 

Şi iar s'aud copoii. Ca fulgerul de inte 

Sosesc din muche ’n vale, din vale iar în muche. 
Bătaia reîncepe; mereu se înteţeşte : 

Chetnitul ? e aproape; cât colo frunza sună, 
Ş'aci c'o detunare, tot zgomotu 'ncetează. 

Din fundul văii adâncite, c'un pas mai rar, dar sigur, 
Cu deasa-i respirare, se vede vânătorul 





1 «Pădure jună şi foarte deasă». 

2 aLătratul copoiului când“ este pe urma vânatului. Când vânatul, 
adică ursul, mistrețul sau lupul vulnerat stă pe loc ca să facă rezis- 
tenţă, atunci numai copoiul latră, şi aceasta, în limbagiul vânătoriei, 
se zice: bat câinii. Tot astfel latră copoiul şi tot astfel se zice când el 
a închis capra-neagră în colţ sau aninătoare. N. R. 

Măreţ, alegru, sprinten, ce-a duce pe-ai săi umeri 
Pe svelta căprioară şi pe pământ o 'ntinde. 


După aceste versuri, care pe lângă orice alte merite, au 
mai ales pe acela de a se prezentă adesea sub forma limba- 
giului vânătoresc al muntenilor noştri, după aceste versuri 
vine descrierea orelor de repaos: focul de brazi strălucind 
noaptea prin pădure, ghicitorile şi iresurile rostite pănă să se 
gătească cina, însfârşit somnul ce vine, când încep ochii «a 
vedeă cam sus găina». 

Când apoi răsare din nou soarele, vânătoarea reîncepe. 

Alte două strofe, dispuse într'acelaş chip, împlinesc partea 
curat vânătorească şi negreşit cea mai interesantă a baladei. 
Le vom mai transcrie numai pe ele, însoţite cu notele lor 
filologice şi patriotice, căci urmarea, pănă la sfârşit ne înstrăi- 
nează cu totul de viaţa vânătorilor. Perzându-se, când în za- 
darnice doruri după timpii patriarcali şi eroici ai Domniilor 
străbune, când în amarnice mânii în contra influențelor străine, 
ce răzbat în ţară prin câi ferate şi prin batele cu vapor, 
balada ne face să simţim atunci, în mod obositor, toate ne- 
putinţele muzei câmpulungene. Abia dacă într'acel chaos de 
idei străine subiectului de versuri anevoioase, ne mai deşteaptă 
câtva descrierea furtunei care 


Răzbubuie prin brazii ce şuieră ca şerpii, 


sau dacă ne mai învie amintirea mândruţelor cărora vână- 
torul le destină câte o «cetină frumoasă de brad verde, neus- 
cat», drept semn 


că vânătorul 
E ca bradul neschimbat 1. 


Să ne întoarcem dar curând şi cu plăcere către dânsul. 


1 «Acest ultim pasagiu l-am crezut necesar aici pentru două cuvinte: 
întâiu ca să completez forma poeziei mele atât de variabilă, şi al doilea 
ca să dau o mică desminţire acelor autori sau filozofi romanțiari, cari 
au zis că vânătorul nu poate amà». N. R. 

Curioasă idee a avut d-l Rucăreanu de a încurcă pe bietul 
Vânător al Carpaţilor prin Eisenbahn-ul lui Strussberg şi prin 
Kaiserlich-Kâniglich-privilegirt-ul Dampfschiff ! la mai bine 
să-l rugăm a ne fi domnia lui încă odată călăuză spre a ne 
duce prin aninăftorile, prin iudele, prin înfurciturile. şi prin 
colfanii, unde se iveşte, sfieţ sau îngrozitor, vânatul dela 
munte. 


Vânătorul se opreşte: 
«Jos copii, pe brânci cu toţii! 
Auzirăţţi şuerul 
Caprei-negre printre stânce ? 
Ne-au ulmat; dar sunt aicea, 
Drept l'aninători vă duceţi, 
Şi vedeţi de le luaţi vântul 
Ca niciuna să ne scape! 
lar în iudele 1 din faţă 
Se ţin cerbii, stau şi urşii; 
Daţi la câini îndată drumul ! 
Fuga sus la 'nfurcitură ; 





1 «O .grămădire de arbori răsturnaţi a cărei numire derivă dela un 
«vânt foarte furios ce bate mai în acelaş timp, din mai multe părţi, şi 
«pe care vânătorii munteni lau numit /udă, pentrucă, ducând mirosul 
«depe tot locul dela om la vânat, acesta îl ulmă, fuge şi se depărtează, 
«astfel că toată osteneala vânătorului rămâne în van. Cuvântul dar este 
«simplu şi natural; acest vânt trădând pe vânător, a meritat foarte bine 
«numirea de /udă sau trădător. — Sublim rezultat al religiunii ortodoxe 
«în ţările române! Țăranul cel mai simplu, fără carte, fără instrucţie, 
«fără educaţie, necunoscând decât necesităţile şi nevoile sale ştie prin 
«limba părinţilor săi, ce a auzit şi înţeles pe toată ziua în biserică, sin- 
«gura lui şcoală; ştie, zic, că Iuda a vândut pe Fiiul lui Dumnezeu, 
«mântuitorul lumii. — O Doamite! dacă acei bărbaţi ce ne-au format 
«această limbă sancţionând-o mai întâiu prin biserica noastră, sunt în im- 
«periul tău, între sfinţii tăi, primeşte tu această lacrimă de recunoştinţă, 
«ce pică pe aceste rânduri şi o transmite lor prin angelii tăi! Fă, Doamne, 
«ca în secolii secolilor să zicem: Doamne fii cu noi! şi nu Domine, 
«esto nobiscum ! Fă, Doamne, ca în toată dimineaţa, şi nu demanetia, 
«să lăudăm numele tău! ine-ne, Doamne, tari în credinţă, şi nu cre- 
«dentia, ta! Atunci providenţa ta ne va mântui!» N. R. 

Alergaţi la creeri ! unul. 

Unde este 'ncornoratul 2 

Altul rămâneţi la' strungă 
Unde trage, ştiţi, desculţul?; 
Dar vedeţi, coprindeţi bine 
Ş'armele vă primeniţi ! 
Neamţul + bate... a "'nchis capra 
In colţanul cel din vale; 

Eu alerg pe fuga 'colo; 

Fiţi deştepţi la ţiitori !» 


In iuzi gonesc copoii, spre vârf ei se 'ndreptează, 
Din ce în ce chefnitul mai mult se înteţeşte. 

Un trăznet se aude; un altul îl urmează 

Şi tot se mai repetă. Apoi un răcnet mare 
Cutremură pădurea şi zgudue şi munţii, 

lar câinii bat într'una, şun zgomot formidabil 
Din ce în ce tot creşte, şi detunări teribil 

Din ţeve fulminate, răsună în ecouri 

Din stâncă pănă `n stâncă, din vale pănă 'ntralta; 
Se perd în depărtare. — Se face-apoi tăcere 

Şi mu se mai aude decât murmura surdă 

A râului din vale, decât svolândul şuier 

Al brazilor, ce trece, se perde peste goluri, 

Dar ne'ncetat revine ca undele de mare. 


O pauză... şi iată pe budur vânătorul 
Descinde 'ncins cu capra ; iar alţii ajung acolo 
Cu cerbul şi cu ursul şi cu colţat mistrețul. 

E mare bucurie şi mândru vânătorul! 6 





l «Pădurea cea mai înaintată spre vârful muntelui, de unde apoi se 
începe golul culminante». N. R. 


2 «Cerbul». N. R. 

3 «Ursul». N. R. : 

+ «Nume ce se dă mai adesea de ţărani câinilor de vânat. Fac această 
explicaţie ca să nu se confunde cu un alt neamţ ce vom întâlni mai în- 
colo». N. R, 

5 «Un fel de stâncă mare şi cu oarecare vegetaţie neregulată, unde 
capra-neagră se ţine mai adese». N. R. 

ë «N, Rucăreanu, Modeste încercări poetice originale şi traducţiuni. 
Bucureşti. 1873. pag. 56—70. — Titlul ce d-l R. a dat cărţii sale este de 
natură a dezarmă critica; dar noi aci, punându-l alături cu corifei ai 

Negreşit că tabelul ce s'a prezentat la ochii scriitorului a 
fost măreț; inima-i a bătut cu tărie la acele splendide prive- 
lişti, la acel sgomot formidabil, urmat de tăcerea, prin care 
se auzeă numai surda murmură a râului din vale şi şuierul ` 
brazilor clătiţi ca undele mării! Păcat însă că muzele geloase 
nu S'au îndurat a-i încordă lira pe un ton mai melodios! 

Aş vreă, pe când mi se desfăşoară dinaintea minţii uimite 
privelişti aşa de răpitoare, ca să aud, ca prin vis, o muzică 
plină de farmec, bunăoară ca cea din opera Guilom Tell a 
lui Rossini, şi mai ales ca acel minunat cor de vânători, care, 
după ce a trâmbijţat pe un ritm vioric şi alegru, fanfarele de 
chemare, se pierde apoi cu vuet armonios, prin tainica rezo- 
nanţă a codrilor de brazi! 


VI. 


e minunată interpretaţiune a. vieţii vânătoreşti este, în 

adevăr această melopee, odată scrisă în acea limbă fără 
rost, ale cărei sunete modulate prefiră în inima omului, mai lesne 
decât orice cuvinte, şi dorul şi veselia ! Se pare că din duioasa 
amintire a două cântece, culese poate chiar prin munţii El- 
veţiei, dintr'o arie comună din cele care se cântă vesel pe 
trâmbiţa de vânătoare, şi dintr'un melancolic ied nemţesc pe 
care ţăranii germani il gâlgâiesc (jodel/n), adunaţi în cor, ma- 
rele compozitor italian a ştiut să plămădească acest cap d'operă: 
al muzicei de vâniătorie, 

Dar Rossini a intrat cel din urmă pe calea, în care alți 
mari muzicanți îi apucase înainte. 

Bătrânul Haydn, părintele acelor simfonii germane pe care 
tu le urăşti aşă de tare, Haydn, la vârsta de 68 de ani, puse 
capăt sutimilor sale de compoziţiuni muzicale, prin oratoriul 
numit Cele patru timpuri ale anului, — die Jahreszeiten, — 


literaturei, ne-am simţit siliţi a-i croi un locşor de care nici cunoscuta 
d-sale modestie să nu se înspăimânte, nici ilustra companie în care se 
află să nu se poată scandaliză. 

în care recapitulând toate amintirile vieţii sale, simplă şi sim- 
ţitoare, bătrânul maestru cântă pe rând, cu instrumente şi cu 
glasuri omeneşti, toate bunurile şi toate plăcerile de peste an. 
Când ajunse la timpul toamnei, unchiaşul obosit nu se sfii 
a imbucă bărbăteşte trâmbiţa vânătorească şi tot ştii încă să 
mlădieze prin simpatica şi naiva dulceaţă a geniului său, stilul 
muzical cam pipernicit şi cam înţoponat al secolului din urmă, 
stil pe care l-au denumit, în ţările occidentale, cu porecla 
comică de stilul perucelor, — Zop-stil, — şi care la noi s'ar 
zice: «de când cu Nemţii cu coadă». 

Cam tot pe timpul când Haydn scriă în Viena, oratoriul 
Celor patru timpuri, un compozitor francez, carele a înzes- 
trat scena lirică cu multe opere frumoase şi care a compus 
imnuri şi cantate patriotice pentru revoluţiunea dela 1793; 
Méhul, a dat patriei sale, în uvertura operei Junele Henric, le 
Jeune Henri, o încântătoare simfonie vânătorească. 

Cele două naţiuni muzicante ale Europei moderne, Italienii 
şi Germanii, contestă neîncetat Francezilor geniul acestei arte. 

Asemenea cestiuni nu se dezbat cu puşca în mână, şi 
fiindcă noi acuma ne aflăm la vânătoare, timpul nu ne iartă 
ca să apărăm aci pe Boieldieu, pe Auber, pe Halévy, pe Gou- 
nod, pe Félicien David, nici chiar pe acel sublim geniu cu 
totul francez al izraelitului german Meyerbeer. Tot ce putem 
spune deocamdată, în materie de muzică vânătorească, este 
că Francezii au avut şi au păstrat din timpi străvechi, — de 
prin secolii feodalităţii chiat, pe cât se ştie, — o mulţime de 
cântece vânătoreşti, pe care slujitori speciali le sunau pe cor- 
nuri, în petrecerile zgomotoase ale regilor şi ale castelanilor, 
Fiecare episod al vieţii de vânătoare, fiecare soiu de fiară luată 
în goană, fiecare moment al dramei cinegetice aveă cântecul 
său consacrat şi tradiţional, ca semnalele milităreşti. 

Țiu minte că întrun timp când departe de toți ai mei şi 
cu sufletul adânc întristat, trăiam într'un colțişor al Franţei, 
pe malul unui râu şi în vecinătatea unei mari păduri, în toate 
serile, la ora când aburii înălțându-se de pe apă începeau a 
înegură orizontele amurgit, un sunet de corn răsună de pe 

malul opus al râului şi repetă câteva ori de-arândul una din 
acele fanfare vânătoreşti, al căror ritm iute şi chiar glumeţ 
pare că se îngână cu vibraţiunile melancolice şi prelungite 
ale instrumentului ce le produce. Nu-mi place, amice, a-mi 
repurtă mintea către momente aşă înorate ale trecutului ; dar 
din minutele pe care în singurătatea de atunci le socoteam 
deopotrivă cu secolii, numai acelea îmi erau mângâioase, când 
vocea cornului îmi legănă auzul în sunetele cadenţate ale 
semnalului de vânătoare. Pe tonurile duioase şi întunecate 
ale trâmbiţei metalice, se jucă cu o veselie săltăreaţă, melo- 
dia cântecului francez, şi atunci, în mine, auzul şopteă inimei 
mâhnite neaşteptate cuvinte de speranţă şi de bucurie. Cât 
voiu trăi, nu voiu uită ce dulce fmi eră acel balsam melodios ; 
el şi acum îmi înmoaie inima de câte ori se întâmplă să aud 
Uvertura de vânătoare a lui Mehul în care aceeaş fanfară 
domneşte ca motiv de căpetenie şi răsare, sub felurite tona- 
lităţi, printre diverse episoade muzicale pline de frumuseți; 
aci, artistul a imitat tropotul cailor ce fac să răsune pământul 
subt ale lor copite; aci iar, el aminteşte lătratul vesel al câi- 
nilor, când li se dă drumul la goană; aci, încă, pare că, 
într'o dulce melodie, cerbul, în agonia sa plânge şi cere cu 
lacrimi iertare dela neîmblânziţii săi duşmani. Dară ceştia, 
spre a-şi deşteptă mereu în suflet o nouă ardoare, repeţesc 
din cornuri cunoscutul semnal, pe care tot francezul îl ştie şi-l 
cântă pe riturnela poporană: «Tonton, tonton, tontaine, tonton !» 

Dare este oare vre-o idee pe care spiritul glumeţ al fran- 


cezului să n'o fi dat, — cum am zice noi, — pe pârlitură 2? — 
«Cântă, vânătorule», — zice poetul popular al Franţei, — 


«cântă prin crânguri şi prin câmpii, mereu refrenul tău de 
vânătoare: Tonton, tonton, tontaine, tonton ! — Pe când tu 
vânezi cerbul din pădure, altul mai isteţ vânează în culcuşul 
tău ; tu ţii urma ciutei şi altul face cu ochiul tinerei tale so- 
țioare, pe care tu ai părăsit-o, fenerce conjugis immemor !, 





3 Horatii. Carmin. |. |. v, 25 x 
„a ses. Manet sub Jove frigido 
Venator teneræ conjugis immemor, 


s- 

ca să baţi codrii. De aceea, când te vei întoarce, mândru, 
cu cornoralul acasă, umflând sunetul cornului tău, ia ascultă 
cum acel primejdios păcălitor de Béranger îţi va întoarce pe 
franţuzeşte zicătoarea românului: «ce ştie satul nu ştie băr- 
batul !» 

Chasseur, tu rapportes la bâte 

Et de ton cor eniles le son. 

Tonton, tonton, tontaine, tonton ! 

L'amant quitte alors sa conquète 


Et le cerf entre à la maison. 
Tonton tontaine, tonton L. 


Lăsăm pe francezi să râză şi să glumească chiar şi pe bă- 
trânele, pe frumoasele lor arii de vânătoare de care a ştiut 
aşă de bine să se folosească francezul Mehul, în uvertura sa 
şi pe care nu le-a despreţuit, cu vre-o treizeci de ani mai în 
urmă, nici italianul Rossini, în Guilom Tellul său, şi să ne 
oprim un minut, între acele două modele de muzică vână- 
torească, asupra unei opere de aceeaş natură, în care se re- 
zumă tot geniul naţional al Germanilor. Freischiițz, sau Li- 
berul Vânător, e titlul cap-d'operei teatrale a lui Weber?. Fan- 





Seu visa est catulis cerva fidelibus, 
Seu rupit teretes Marsus aper plagas. — 


«a... . . Stă sub cerul friguros. 

Vânătorul uitându-şi tânăra soție, 

Sau că câinii lui credincioşi au zărit o ciută, 

Sau că mistrețul marsic a năvălit în holdele roditoare». 


1 Chansons de Béranger: La double chasse : 


«Vânătorule, tu aduci dobitocul 

Şi umili sunetul cornului tău! 

Tonton, tonton, tontaine, tonton ! 
Atunci şi amantul pleacă dela iubita sa 
„Şi încornoratul intră în casă la tine. 
Tonton tontaine, tonton !» 


2 Fran. loh. Haydn, născut la Rohrau în Austria, la anul 1732, a murit 
la 1809; el are 527 compoziţiuni instrumentale ; oratoriul «Die lahres- 
zeiten» este din anul 1800. -— H. Mehul sa născut la Givet, în anul 1763 

tazie întunecată de ridicole credințe diavoleşti, simplitatea cea 
mai naivă în viața reală, simțimântalismul cel mai idealist în 
dorințele inimei: iată din ce este compus subiectul operei; 
şi simpatica muzică a lui Weber, aşă plină de suave melodii, 
pare că netezeşte cu o suflare lină, toate asprimele, toate ne- 
săbuitele ciudăţii ale unor aşă discordante contraste. 

Corul din al treilea act din Freischiitz, în care vânătorii 
proclamă că nimic pe pământ nu se poate asemui cu plă- 
cerile vânătoriei, 


Was gleicht wohl auf Erden dem lăgervergniigen, 


este compus pe un ritm mai puțin variat şi are o melopee 
mai puțin măreaţă decât cânticul vânătorilor din Guilom Tell, 
dar nici originalitatea, nici graţia nu-i lipsesc şi caracteru-i di- 
feră cu totul de famfarele vânătoreşti ale francezilor. Pe sub 
candida veselie a melodiei, sbârnie un acompaniament surd 
care poartă mintea în mistice regiuni. Dar să nu te temi! 
poţi să-l asculţi fără frică, m'ai să găseşti într'însul nimic din 
acea lâncedă şi searbădă monotonie a unora din cântecele 
nemţeşti, pe care românul a caracterizat-o cu prorecla batjo- 
coritoare de fararaoa neamțului. 

Dacă fiarele ar fi şi în zilele noastre tot aşă de simţitoare 
la plăcerile delicate ale armoniei, precum erau în timpii bine- 
cuvântaţi ai vestitului virtuoso şi tenore-sfogato Orfeu, ne- 
greşit că ele ar veni singure să se predeă de bunăvoie celor 
cari le-ar execută, în rariştea unei păduri răsunătoare, un con- 
cert simfonic compus din toate cap-d'operile de muzică vână- 
torească despre care îţi vorbii aci în treacăt. Dar vai! se vede 
că de când pe bietul Orfeu l-a luat Offenbach în răspăr, în- 
săşi fiarele, scârbite de a vedeă scăpătarea gustului artistic la 


şi a murit la 1817, Opera «Le Jeune Henri» este compusă la 1796. — 
C. M. Weber născut la Eutin (Holstein) în anul 1786, a murit în Londra 
la 1826. Opera «Freischiitz» este din 1822. — Giachimo Rossini sa născut 
la Pesaro in ltalia, la anul 1792 şi a murit în Paris la 1868: cea de pe 
urmă operă a lui, adică «Guilom Tell» s'a reprezentat la anul 1829. 

bipezi, şi-au luat lumea în cap, s'au sălbăticit cu totul şi as- 
tăzi este mai mult decât sigur că, dacă s'ar ispiti cineva să 
cerce a instrumentă şi a vocaliză prin codri, muzică clasică, 
precum este uvertura lui Mehul, sau oratoriul lui Haydn, sau 
chiar şi chorurile lui Weber şi lui Rossini, urşi, lupi, mistreți, 
vulpi, cerbi ba chiar şi epuriiar apucă-o îndată la picior, îm- 
preună şi cu vânătorul lor, dacă cumva acel vânător s'ar în- 
tâmplă să fie amicul meu, autorul Manua/ului românesc de 
vânătoare. 

Cu toate aceste n'a fost totdeauna aşă! Mult mai încoace 
de timpii fabuloşi ai păţitului amant al Euridicei, şi chiar în 
regiuni lipsite de castelani feodali şi de sunători de fanfare, 
în ţări depărtate, asiatice, pe care noi le socotim de păgâne 
şi de barbare, muzica a fost preţuită ca neapărată auxiliară 
a petrecerilor vânătoreşti. 

Primeşte, te rog, pentru un moment, să ne întoarcem cu 
vre-o cincisprezece sute de ani mai înapoi, pentru ca să ne 
încredințăm cum că vânătorile cu acompaniament de orche- 
“stră nu sunt, precum s'ar puteă crede, o deşartă închipuire 
a imaginaţiunii mele puţin vânătoreşti, ci că din contra, cele 
mai măreţe serbări cinegetice au fost însoţite, chiar din ve- 
chime, cu concerte instrumentale şi vocale. Consideră totde- 
odată că această nouă digresiune pe câmpul artelor din an- 
tichitate, o fac şi pe dânsa numai şi numai întru cea mai 
mai mare laudă şi glorie a artei vânătoreşti, şi mai ales nu 
uită că pentru ca omul să facă un lucru bine trebue mai 
întâiu de toate să aibă multă, foarte multă răbdare; de aceea 
şi înţelepciunea poporului te învaţă ca să «prinzi iepurile cu 
carul», 

Negreşit că pentru oricare ştie să ţină un condei cu trei 
degete şi pentru oricare din acei scriitori ce nu s'au pătruns 
că scrișul trebuie să fie numai o urmare cugetată a gândirii 
şi a studiului, foarte lesne le vine de a scrie currente calamo 
despre orice materie, ştiută sau necunoscută lor. li vezi, ne- 
pricepuţi plagiatori ai atot-ştiutorului Pic de la Mirandola, tra- 

tând cu uşurinţă de omni re scibili et quibusdam aliis 1. 

De va fi vorba de muzică, apoi îți opăresc tot într'o leşie 
pe Rossini cu Offenbach, pe Auber cu un oarecare Souppé, 
fabricant de operete la Viena, pe Meyerbeer cu Lecocg, un 
alt imitatoraş parizian al caricaturistului operei; şi apoi din 
acea căldare, îţi scot la lumină învățături şi poveţe pentru 
formarea şi dirigerea unui Conservator naţional de muzică. 

Dar cu atâta ar fi puţin! Groaznic orbeşte ura pe oameni 
şi mai ales pe supărăciosul neam al scriitorilor, genus irri- 
tabile vatum ?. 

Avem dinaintea ochilor o spăimântătoare dovadă despre 
aceasta. Sunt în ţară la noi două foi literare care şi-au jurat 
neîmpăcată ură şi mânie: 


Doui Joui se întărâtă, şi fulgerul jos plumbă ! 3 


Convorbirile literare dela laşi muşcă carne vie, când gă- 
sesc, în Revista Contimporană din Bucureşti; iar aceasta 


Tantæne animis ccelestibus ir ! 4 


împinge urgia pănă într'atâta, încât, spre a defăimă chiar şi 
titlul rivalei sale, tipăreşte cu litere negre pe hârtie albă, sub 
“acelaş nume duşmănit de Convorbiri 5 felurite poveşti vred- 
nice de vânătorul cel cu coada vulpii, în care se zice, între 
altele, că la anul 1852 d-l Pantazi Ghica, deşertând într'o 
seară, prieteneşte, pahare de Chably, de Chambertin, de Cham- 


1 Nobilul italian Pic dela Mirandola, născut la 1463, învățase la vârsta 
de zece ani tot ce se puteă şti pe atunci şi la douăzeci şi trei, se lăudă 
în Roma că poate vorbi de omni re scibili, de tot ceeace se poate şti; 
el muri la vârsta de 31 de ani. Mai minunaţi în ştiinţă decât minunatul 
italian, mulţi scriitori de acum vorbesc nu numai de tot ceeace se poate 
şti, dar încă şi de câteva altele. de quibusdam aliis. 

2 Horatii Epist. Il. n. v. 102, 

3 Heliade, 20 Decembrie 1843. în «Curierul de ambe sexe» Period. IV. 

4 Virgilii Æneid. |. v 15: «Incape atâta ură în sufletele cereşti !» 

5 Revista Contimporană, Anul Il. No, 4. 1 Aprilie 1874, pag, 324. 

panie şi de Xeres, într'un cabinet la Caffé (sic) Anglais din 

Paris, împreună cu Alexandru Dumas tatăl şi cu Alfred de 

Musset, — au răposat, sărmanii, amândoi şi nu mai pot măr- 

turisi, — după ce d-lui le-a istorisit multe şi mărunte despre 
literatură, muzică, instrucţiunea şi politica României, după ce 
le-a vorbit pe larg despre dascălul Lazăr, despre Alecsandru 

Vodă Ghica, despre mitropolitul Dosoftei, despre Tudor Vladi- 

mirescu, despre meşterul Manole, despre lanache Văcărescu şi 
despre alţi mulţi câţi în Cristos s'au botezat pe pământul ro- 
mânesc, în sfârşit a bine voit a le citi şi poema populară 
«Inşiră-te Mărgărite de V. Alecsandri». — «Să nu se uite că 
această conversaţiune (între d-nii Pantazi Ghica, Alexandru 

Dumas tatăl şi Alfred de Musset) se petreceă la anul 1852»» 
chiar dupe cum spune nota autorului (pag. 335), şi că d-l 

Pantazi Ghica le-a citit atunci, precum zice «în limba fran- ' 
ceză, dupe textul românesc», poema /nșiră-te. Mărgărite, pe 
care însă d-l V. Alecsandri a compus-o la Mirceşti tocmai în 

anul 1856, adică cu patru ani în urma vestitei ei citiri de 
către d-l Pantazi Ghica, şi apoi a dat-o la lumină, pentru 

întâia oară, Revista Română din anul 1862 (pag. 160—166). 

Pe limba vânătorească, în cazul de faţă s'ar zice că autorul 

articolului Convorbiri din Revista Contimporană «a vândut 
pelea ursului, pe când ursul jucă încă prin pădure». Dar între 

scriitori nu este ca între vânători. Loc de joc nu încape, şi 

horresco referens!! cât despre mine, zău, mă cutremur de 

o răzbunare literară ea aceasta. De-aş fi măcar cunoscut cu 

redactorii Convorbirilor din laşi, le-aşi da desigur povaţa ca 
să schimbe cât mai curând titlul foaiei lor, pentru a cărei 

ruşinare s'a jertfit cu atâta lepădare de sine însuşi d-l Pantazi 
Ghica. f i 

Trăind însă cu totul înlăturat de asemenea crâncene lupte, 

eu, amice, când scriu câte ceva, scriu mai mult pentru a mea 

proprie plăcere, fără de a cugetă rău la alţii, — afară poate 

numai de astădată, când m'am apucat a scrie pentru păca- 


1 Virgilii Eneid. H- v. 204. 

tele tale. Dacă însă chiar şi tu mă vei învinovăţi cu tot di- 
nadinsul că m'am întins prea mult cu scrisul, şi că fac aci 
prea mare cheltuială de citaţiuni de prin autori străini, apoi 
îți voiu răspunde că acelea, — mai toate, nestemate culese din 
salbele bogaţilor, — le presar pe sărăcăcioasa mea scriere ca 
s'o mai înţolez şi să-i dau şi ei ceva preţ; iar dacă nu scriu 
scurt şi cuprinzător, se vede că, rău sau bine, nici eu, ca 
mulţi alții, nu mă pricep a face într'altfel. 

Aşă dar, supus blând la o nouă osândă, ia-te binişor după 
mine şi vino să ne îndreptăm paşii rătăcitori tocmai supt 
poalele munţilor din Kurdistan, pe calea care duce dela Bagdat 
la Hamadan, acolo unde este stânca stearpă şi râpoasă ce se 
chiamă Bisutun. Piciorul despre apus al stâncei se numeşte, 
în limba locului Takh-i-Bostan, adică bolta grădinei. Grădina 
de-ocamdată lipseşte, — şi unii erudiţi cred că aci vor fi 
fost vestitele grădini atârnate în aer ale Semiramidei!, care 
chiar dacă odinioară au fost aci, apoi acum au zburat cu totul 
în aer; — dar bolta este în fiinţă şi pe zidurile ei.se văd ne- 
numărate sculpturi săpate nu prea adâuc în piatră şi poate 
chiar odinioară colorate. Să le descriem toate, nu este treaba 
noastră ; pe noi ne ating numai cele două mari scene de pe 
pereţii laterali. Intr'adevăr, pe una se vede o vânătoare de 
mistreți; pe cealaltă, mai ştearsă, este o vânătoare de cerbi. 





1 Diodori Siculi Bibliotecha histor. Il. 33: După ce săvârşi aceste lu- 
crări, Semiramida, în capul unei oştiri numeroase, întreprinse o expedi- 
ţiune în contra Mezilor. Sosind în faţa muntelui Bagistan, ea îşi aşeză 
acolo tabăra şi face {o grădină care avea doisprezece stadii (mai mult 
de doi kilometri) în ocolul ei; eră pe o câmpie şi coprindeă o fântână 
mare care da apă pentru plante. Muntele Bagistan, care este consacrat lui 
„ Joe, formează una din laturile acestei grădini, prin stâncile sale râpoase, 
înalte de şeaptesprezece stadii (ca la 2850 metri) şi tăiate drept. Semi- 
ramida puse să scobească piciorul acestor stânci şi să sculpteze pe dânsul 
chipul ei înconjurat de o sută de streji. Ea puse să sape pe stânci o in- 
scripţiune cu litere siriace, în care se ziceă că Semiramida, grămădind 
tot bagagiul şi toate uneltele oştirii sale într'un singur morman, făcuse 
dintr'însele o scară pe care sa urcat pănă în vârful muntelui. — D'An- 
ville şi de Sacy au crezut că aceste cuvinte se pot aplică stâncilor dela 
Bisutun. 

Stilul sculpturei, oarecare amănunte architectonice şi chiar 
costumele şi uzurile figurilor reprezentate ne înlătură dela 
prepusul că vom fi având aci dinaintea ochilor, imaginea pe- 
trecerilor cinegetice ale vitezei amazone asiriene ale reginei 
Semiramide. 

di cui si legge 
Che sugger dette a Nino, e fu sua sposa ; 
Tenne la terra, che '] Soldan corregge !. 


Gândul ni se repoartă mai bucuros asupra acelor puternici 
despoţi ai Persiei, Şapurii, Hormuzii, Khoşruii, Firuzii, lej- 
ghirzii şi alţii, cari din vechia lor cetate a Ctesifonului, aproape 
de Bagdadul de acum, supărară mai bine de trei sute de 
ani pe împărații romani de seama lui Aurelian, lui Teodosie, 
Jui Justinian, lui Eraclie; asupra acelor mândri şi luxoşi 
Sasanizi, cari se închinau focului după legea lui Zoroastru, 
clădeau palate gigantice acoperite cu sculpture şi cu poleieli 
şi înmuiau în fir şi în pietre scumpe hainele de pe dânşii 
şi hamuturile de pe caii lor. 

Vânătoarea, lupta cu fiarele, alergările cu caii şi incordătura 





1 Dante, Divina Comedia, L'Interno. Canto V. Pasagiul întreg despre 
Semiramida zice: v. 52—60 : 


La prima di color, di cui novelle 

Tu vuoi saper, mi disse quegli allotta, 
Fu imperatrice di molte favelle. 

A vizio di lussuria fu si rotta, 

Che libito fe'licito in sua legge, 

Per torre il biasmo, in che era condotta. 
EIl è Semiramis, di cui si legge, 

Che sugger dette a Nino, e fu sua sposa ; 
Tenne la terra, che 'l Soldan corregge. 


«Cea d'intâiu din acelea despre care tu vrei să aibi cunoştinţă, — îmi 
zise el atunci, — a fost împărăteasă a multor limbi. La viţiul desfrânării 
a fost aşă dedată în cât neruşinarea “fu ertată supt stăpânirea ei pănă 
într'atâta, încât însăşi a cutezat să ia asupră-şi blestemul în care căzuse. 
Ea este Semiramida, despre care se citeşte că a dat să sugă lui Ninu, 
şi apoi i-a fost şi soţie. Eă stăpâneă ţara pe care o cârmueşte acum 
Sultanul». i 

arcului, erau visele de aur cu care se desfătau ei, atât în 
fiinţă, cât şi în priveliştea armelor, vaselor, uneltelor lor, şi 
podoabelor cu asemenea scene, pe care meșterii şi artiştii le 
reproduceau mereu în metaluri şi în pietre scumpe!, Su- 
biectele de vânătoare înfăţişate cu o voinicie, cu o mişcare, 
cu un foc nespus, pot fi privite ca una din însuşirile carac- 
teristice ale artei Sasanide pe care o admirăm azi în câteva 
preţioase obiecte de lux ce au rămas din acele epoci depărtate, 
prin colecţiunile de curiozităţi artistice ale Europei, şi pe care 
o întâlnim în sculpturile de prin diferite ruine ale Persiei, iar 
mai ales pe stâncile dela Bisutun ?. 

Ambele vânători de care avem aci a vorbi, sunt coprinse 
în două cadre pătrate, închipuind ţarcuri îngrădite cu taraci, 
de care stau atârnate zăveze ori perdele, spre a încinge tot 
“ocolul unde se petrece vânătoarea. Proptele şi mănunchi de 
tufiş, legaţi cu frânghii, sprijină şi întăresc taracii. 

Într'unul din ambele cadre, locul ales e o mlaştină cu stuf 
şi cu richită, în mijlocul căreia a rămas o lumină de apă ne- 
tedă, cu peştişori şi cu păsări plutitoare într'insa. Un şireag 
de elefanţi, mânaţi de cornacii ce-i încalecă şi-i îmboldesc, 

Li 


1 Arta persană din timpul Sasanizilor a fost foarte puţin studiată: ea 
merită însă o atenţiune specială, având pe lângă aspectul impozant al 
producţiunilor antichităţii aziatice, un caracter de energie şi de mişcare 
pe care l-a împrumutat dela operile Elenilor şi Romanilor. Multe muzee 
şi tezaure eclesiastice din Europa posedă vase, monede şi pietre scumpe 
gravate, de stil sasanid; dar mai cu seamă în Muzeul Ermitagiului din 
Sanct-Petersburg sunt nenumărate plăci şi ornamente de aur, reprezen- 
tând lupte de animale şi vânători, care acestea toate s'au găsit prin mo- 
vilele din Rusia aziatică meridională. Vezi în Annali del!” Instituto arheo- 
logico, vol. XV. 1843. pag. 98 et sq., articolul d-lui A. de Longperier, 
întitulat, «Explication d'une coupe sassanide», în care descrie un tas de 
argint al ducelui de Luynes (astăzi la cabinetul de medalii din Paris), re- 
prezetând o vânătore sasanidă şi reprodus în «Monumenti inediti», vol. 
W. pl. LI. 

2 Ker Porter, Travels in Georgia, Persia, Armenia, ancient Babylonia. 
etc. (London 1822). Vol. I, stamp. 63—64. -— E. Flandin et P. Coste, 
Perse ancienne (Paris) Vol. |. stamp. 10—13. 

gonesc din dumbravă turme nenumărate de mistreți cari, în 
fuga mare, cu râturile întinse, cu colții ascuţiţi, cu spinarea 
încovoiată şi cu codiţa sumeasă, dau năvală prin leasă şi 
prin mocirlă. In două luntrii mari şi adânci stau în picioare, 
câte un vânător uriaş cu capul încoronat, cu veşminte bogat 
ornate şi cu arcul în mână; în preajmă-le cad pe brânci gli- 
ganii şi vierii săgetaţi. Dar atât în aceste două luntrii prin- 
cipale, cât şi în alte două mai mici ce însoțesc pe ale regeş- 
tilor vânători, şed jos, cântând din nişte harpe în formă de 
dreptare şi cu zece coarde fiecare, bande de femei muzicante; 
într'o a cincea luntre sunt cântăreţi cari suflă de-anpicioarele, 
în flaute. Toate vasele sunt cârmuite de câte doui vâslaşi cari, 
cu lopețile spumegă faţa apei. Pe muchea cadrului se vede 
cum mistreţii ucişi sunt transportaţi pe spinarea elefanților, 
şi apoi cum slujitorii îi înjunghie şi-i despintecă. 

A doua vânătoare, cea de cerbi, este cu mult mai confuză; 
figurile pe alocurea par a fi neisprăvite. Tot însă se vede pe 
ici şi pe colea o împrejmuire de zăbrele şi de ştofe atârnate, 
formând o arenă cu două porţi, păzite de câte doui strejari; 
cerbii intră în alergătoare prin poarta din dreapta şi sunt 
urmăriţi de vânători; un călăreț mai mare la trup, în goana 
calului, trage cu arcul într'inşii; alţii mult mai mici, se țin 
şi ei gonind, după vânătorul principal. Cerbii se poticnesc şi 
cad la pământ când ajung la fundul ţarcului; dar ciutele, fe- 
rite de un alt călăreț cu trup mare, scapă singure pe cealaltă 
poartă, având la gâtul lor un arcan cu cordea fâlfâindă. Pe 
laturile cadrului se vede de o parte cum se adună şi se pă- 
zesc cu elefanţi turmele de cerbi; de altă parte cum cerbii 
ucişi prin munţi păduroşi se încarcă pe spinarea cămilelor. 

Dar mai mare şi mai presus de toţi actorii tabelului şi ca 
privitor liniştit al acestui spectacol animat, stă călare regele, 
cu arcul atârnat de gât şi adăpostit sunt o umbrelă rotundă pe 
care i-o ţine de-asupra capului un slujitor. Imprejurul lui cântă 
o numeroasă orchestră, aşezată de toate părţile, care pe jos, 
care pe o estradă înălţată cu scară. Acolo sunt şi harpiste, 
ca la vânătoarea de mistreți şi cântăreţi cu flautul, cari şed 


176 AL. ODOBESCU 


turceşte cu picioarele încrucişate sub dânşii şi trâmbiţaşi, şi 
toboşari, şi muscalagii cu naiul, cu dairaua, cu cimbalele, cu 
diblele şi cu surlele, poate chiar şi cântăreţi din gură; într'un 
cuvânt, avem aci o bandă numeroasă de lăutari, reprezentată 
cel puţin prin douăzeci şi cinci de personage cu instrumente 
variate, lucrând toţi din mâni şi din plămâni ca să încânte 
pe răsfăţatul Şah, în pomposul şi trufaşul său repaos. Te las 
să-ţi închipueşti ce chef şi ce mândreţe! 

Oare ce zici? nu se pricepeau bine regii Sasanizi a vână 
mistreţii şi cerbii? 

A pluti lin pe apă şi din sigurul adăpost al luntrii, a să- 
getă mistreţii, pe când auzul îţi este răpit de dulcele cântări 
ale unei armonioase pleiade de zâne acuatice, iată o realitate 
sasanidă cu mult mai încântătoare decât basmul primejdioa- 
selor Sirene ale lui Omer şi decât visul amăgitoarei Loreley 
de pe țărmurile neguroase ale Rinului. 

A privi de subt umbră şi la sunetele unui concert d grande 
orchestre, peripeţiile unei goane şi unui măcel de cerbi, iată 
încă o petrecere sasanidă, care negreşit că nu este tocmai 
de despreţuit. 

Nu rămâne îndoială că regii Sasanizi au fost oameni cu 
gusturi nobile şi delicate, de vreme ce le-a plăcut şi de a vână 
în sunetele muzicei şi de a vedeă reprezentate în sculptură 
şi cu colori, asemenea petreceri vânătoreşti. 

Rămâne numai să ne batem capul spre a află dacă muzi- 
canţii lor şi mai cu seamă dacă vestitul cântăreţ Barbaud, 
carele răspândeă în palatele marelui Khoşru Anurşivan, cel 
cu sufletul mărinimos, «note mai dulci decât privighetoarea», 
erau în comparaţiune cu Haydn, cu Mehul, cu Weber şi cu 
Rossini, ceeace sculptorii dela Takh-i-Bostan sunt faţă cu 
artiştii moderni cari au înfăţişat pe pânză scene de vânătoare, 
bună oară cu P, Rubens, Fr. Snyders, Filip Wouwerman, Fr. 
Desportes, J. B. Oudry, J. E. Ridinger, Horace Vernet, Edw. 
Landsser şi alții... 

ar iată, acum, fără veste, un nou orizont artistic ce mi 

se deschide, tot pe tărâmul vânătoriei! Zău! când pleacă 
omul la vânătoare, nu ştie de unde-i sare epurile! Am zis 
pănă aci multe, — ba chiar prea multe, — despre litere şi 
poezie, despre sculptură şi muzică; am zis şi câteva despre 
gravură, întrucât acestea toate se ating de arta cinegetică ; 
dar nu ştiu cum s'a întâmplat de a rămas pictura cu totul 
înlăturată din cărarea mult cotitei mele colinde de vânător- 
hoinar. Cade-se oare să o lăsăm cu totul uitării? 

N'ar fi o nedreptate, un afront ce-am face de buna noastră 
voie vânătoriei, când am nesocoti drepturile ce ea are la năs- 
carea a încă uneia din cele patru podoabe artistice ale ge- 
niului omenesc? . 

Am gäsit prilej de a spune cum omul, înveselit sau jalnic 
la vânătoare, a simţit gustul de a cântă, în elegii şi în diti- 
rambe poetice, şi în fanfare melodioase, vitejiile şi neajunsu- 
rile sale, ba chiar şi a-şi aduce aminte cu dor sau mândrie 
de drăguţa de acasă. 

Am pomenit şi de acei sălbatici ai perioadei glaciare cari, 
în lungile lor răgazuri au născocit arta sculpturei, sgâriind 
pe oase, pe petre şi pe coarne, profile de dobitoace ante- 
diluviane. 

Uitâ-vom acum a zice că, — după cât se poate bănui, — 
tot o aplecare de acelaş fel a făcut să se nască şi pictura? 

Dar în cazul de faţă, nu din dovezi plastice vom puteă 
culege o asemenea ştiinţă. Filologia ne vine aci»în ajutor şi 
ne arată că în limba Elenilor, a naţiunii celei mai artiste 
din antichitate, pictura se chema wypapia, adică, scrierea papia, 
animalelor rây Gov. i 

„Acum, dacă sar sculă cineva şi ar zice că aşă vor fi toate 
acestea, dar că animal nu vrea să zică vânătoare, şi că să- 
păturile din peşterile Acuitanti, precum şi denumirea carac- 
teristică a picturei la Eleni au raport numai la fiinfe/e însu- 

flețite în genere, şi nu, în particular, la luptele lor care provin 
din instinctul vănătoriei, atunci ne-am vedeă siliți să mutăm 
judecata la tribunalul lui Darwin, carele după teoriile sale 
fiziologice, ne va dovedi că lupta pentru existenţă, adică Con- 
curenja vitaiă, este unul din cele două principii fundamen- 
tale ale universului şi că orice ființă pe lume trăeşte şi se 
desvoltă numai şi numai fiindcă a biruit în această luptă, 
adică a fost vânător şi nu vânat. El va adăogă poate spre 
a-şi completă teoria, că vânătorului norocit îi rămâne şi dreptul 
exclusiv de Se/ecfiune naturală, adică de a-şi alege după al său 
plac, soţie sau soții (precum se şi simte) şi că, — scurt şi 
copiinzător — viaţa întreagă a universului se rezumă în aceste 
două cuvinte: Vânătoare şi Amor! 

Pornind d'aci, cum să nu credem că tot ce e bun, mân- 
dru şi frumos pe lume, s'a născut din avânturi amoroase şi 
din porniri vânătoreşti ? 

lată-ne dar asiguraţi şi despre originea picturei. 

Insă spre a nu abuză peste măsură de zicala grecească a 
împăratului August: Xmedâe fpatos! !să dăm îndată năvală în 
pictura cu subiecte vânătoreşti. Mi s'a urât mie scriind; dar 
ție citind!!! 

vând vire vorba despre vreuna din frumoasele-arte, şi 
mai cu seamă despre pictură, noi, în lumea modernă, ne 
gândim numaidecât la Italia. Acolo pare că şi-a găsit a- 
ceastă artă şi lumina cu care se împacă mai bine, şi for- 
mele în care se resfață mai bucuros, şi tiparele după care 
se mlădie mai cu înlesnire. Nu ştiu pentru ce răsunetul nu- 
melor lui Rafael, lui Corregio, lui Tiţian, lui Paul Veronese 
pare că ajunge la auz cu vibraţiuni mai repezi şi mai so-: 
nore decât ale lui Rubens, lui Rembrant, lui Poussin şi ale 
tuturor pictorilor dela Nord. 

Fără îndoială însă, aceasta este o nedreptate a minţii 


1 Suetonii Vita Octavii Augusti XXV. El spune că acest împărat aveă 
obiceiu a zice că este totdeauna mai bine ca omul «să se grăbească în- 
cetinel» — Festina lente i — 

noastre şi cei din noi cari iubesc vânătoarea şi artele ce au 
serbat-o, ar fi cei d'întăi cari s'ar căi şi s'ar vindecă de o 
aşă greşită. aplecare, când ar cugetă că în toată acea gră- 
madă de artişti iluştri, cari au aşternut, trei secoli de-arân- 
dul, tcţi pereţii Italiei cu nemuritoarele lor picturi, nu s'a 
găsit măcar unul care să se fi dedat a zugrăvi mai cu plă- 
cere scene de vânătoare. 

Spre'a găsi în Italia picturi vânătoreşti de un merit oare- 
care, în număr mai considerabil, trebue să ne repurtăm în 
timpii antici, pe când se vede că artiştii pompeiani şi romani 
aflau mai multă mulţumire de a decoră zidurile cu subiecte 
reprezentând luptele oamenilor cu fiarele şi cursele ce ei le 
întindeau. 

Printre picturile antice de această natură ce s'au păstrat 
pănă îf timpii moderni, datorim o îndoită atenţiune acelora 
din sala mormântală ce s'a descoperit la 1674, acum tocmai 
două sute de ani, întrun mal de pe calea Flaminia, la o 
mică distanţă de Roma şi în care se aflau sarcofagele lui 
Quintus Nasonius Ambrosius şi al femeii sale, Nasonia Ur- 
bica, urmaşi, după cum se crede, ai nenorocitului poet 
Ovidiu Nesroe, carele a murit exilat pe țărmurile sălbatice 
ale Mării-Negre, fără ca mâna-i, dibace pe coardele lirei 
latine, să se fi putut deprinde a încordă arcul sarmatic, 


Moris an oblitus patrii, contendere discam 
Sarmaticos arcus, et trahar arte loci? ! 





1 Ovidii: Pontica |. v. v. 59—60 : 
«Uitând obiceiele patriei, înväțà-voiu să încordez 
Arcurile sarmatice şi trăi-voiu după chipul locului ?» 


Poetul Ovidiu a petrecut anii săi de exilşi a murit în cetatea Tomi, pe 
Marea Neagră, care fără îndoială eră la satul Anadolkioi, aproape de 
Kiustenge. Vezi A. Papadopulo Vretos, La Bulgarie ancienne et mo- 
derne. (St. Peterbourg, 1856) p. 119—146 şi 186. — S'a făcut multă dezba- 
tere în trecut despre situaţiunea cetăţii Tomi şi despre mormântul lui Ovi- 
diu, pe care mai mulţi ar fi pretins a-l fi descoperit în deosebite locuri 
ale Ungariei, Podoliei şi Rusiei meridionale. Vezi pentru această ches- 
tiune, viaţa lui Ovidiu, scrisă de J. Masson (Amsterdam, 1708) şi de 

Un interes îndoit se leagă de picturile din mormântul 
Nasonilor !, fiindcă, pe de o parte ele sunt din cele mai 
bune printre puţinele rămăşiţe ale artei picturale din anti- 
chitate şi pe de altă parte, fiindcă scenele vânătoreşti re- 
prezentate în ele ne pun dinaintea ochilor curioase moduri 
de vânătoare. 

Aceste picturi ocupau patru compartimente pătrate pe ta- 
vanul boltei şi corespundeau fiecare cu câte o grupă de 
două figuri alegorice, simbolizând cele patru timpuri ale 
anului. Cu primăvara se îmbină vânătoarea de cerbi; cu 
vara cea de lei; cu toamna, cea de pantere şi în fine com- 
partimentul iernei eră ocupat de o vânătoare de mistreți ?. 

Cele două d'întâiu, adică vânătoarea de cerbi şi de lei, se 
petreceau în păduri îngrădite cu zăbrele. Un câine goneşte 
un cerb şi o ciută, urmăriţi şi de un vânător pe jos, carele 
opreşte de zgarda numită copula, pe un al doilea copoi. 
Alt vânător cu sulița, pândeşte animalele la marginea ţarcului. 

Vânătorii de lei sunt mai numeroşi; ei au toţi paveze 
mari rotunde, din dosul cărora se ascund, lipiţi unii de alţii. ` 
Una din fiare se răpede întârâtată asupra acelor mişcători 
pereţi de metal; dar cealaltă a isbutit a dobori jos pe un 





Cavalerul Rosmini (Milan, 1821); dizertaţiunile «De Ovidii exilio et 
sepulchro» (de Rabner şi de Vi/lenaye) în ediţiunea complectă şi ano- 
tată a operelor poetului, publicată de N. E. Lemaire, (Paris, 1824) vol. 
VIII; şi A. Deville, Essai sur l'exil d'Ovide. Paris, 1859). — In Demetrii 
Cantemiri, «Descriptio Moldavie» (ediţiunea latină, tip. de Societ. Aca- 
dem. Român., Bucureşti, 1872), sunt câteva fraze şi mai multe note 
dezvoltate ale ilustrului autor asupra locului de exil al lui Ovidiu, pe 
care unii l-au crezut a fi Akermanul sau Cetatea Albă, alţii Chilia, amân - 
două în Buceagul Basarabiei. (Cap. III, pag. 9.— IV, pag. 19—21). 

l Picturile din bolta Nasonilor nu mai există în fiinţă; ele au fost 
însă publicate de Beflor, Le pitture del sepolcro de’ Nasoni, disegnate 
et incise da Pietro-Sant Bartoli e descritte. Roma. 1(580, în folio stamp. 
XXVI-XXIX. — Vezi şi «Oeuvres choisies des peintres de lantiquite. 
Paris, 1840.» stamp, 101—104. 

2 Acest al patrulea compartiment s'a dărâmat îndată după deschiderea 
boltei. Desemnul publicat de Bellori este dintr'o altă descoperire făcută 
la 1672 în Roma, în grădinele Sertoriane, sub muntele ‘Celius. 

vânător şi-l striveşte sub propriul lui scut pe care ea calcă 
cu o fieroasă mândrie. 

Tot cu paveze şi cu ţepoaie, venabula, sunt înarmaţi şi 
vânătorii de pantere, cari închid şi rostogolesc pe animal 
într'un cerc de scuturi late şi solide; dar ei şi mai mult se 
bizuie, spre a prinde şi a ucide fiara, pe o cursă în formă 
de ladă pătrată în fundul căreia a pus o oglindă. Pantera, 
turbată de mânie, îşi zăreşte deodată chipul resfrânt pe faţa 
lucioasă a sticlei ; ea stă şi se miră, 


4 pt i, „ Ea tresare, decât soţul ei 
Zefirul mai repede; mânia ei pe toate strălucitoarele ei pete 
se resfiră şi, gata a înghiţi în adânca ei gură pe vânător, 
ea se opreşte dinaintea chipului ei resfrânt în oglindă»!. 


apoi se asvârlă repede spre dânsul şi iat-o prinsă în cap- 
cană, unde o ajunge la sigur darda vânătorului, care sta 
pitit de-ăsupra oglindei. 

In timpii noştri, oglindele slujesc vânătorilor francezi ca 
să prindă nevinovate ciocârlii. Dovadă că în totdeauna şi 
pretutindeni, oglinda cu mincinoasele-i străluciri, ameţeşte şi 
pe vesela păsărică şi pe fiara sălbatică, şi pe naiva Marga- 
retă a lui Faust, 

Al! je ris 
De me voir si belle en ce miroir! ? 





1 Claudiani de Raptu Proserpine, III. v. 262—268 : 


remit illa marito 
Mobilior Zephyro, totamque virentibus iram 
Dispergit maculis, jamjamque hausura profurido 
Ore virum, vitreæ tardatur imagine forme ; 


2 Aceste versuri franceze sunt din libretul operei Faust pus pe muzică 
de Gounod ; în drama originală a lui Goethe, oglinda Margaretei este 
însemnată numai ca un joc de scenă; apoi şi vecina Marta deşteaptă 
cochetăria tinerei fete cu aceste cuvinte: 


«Komm du nur oft zu mir, heriiber, 
Und leg'den Schmuck hier heimlich an; 

ki i 
şi pe bătrâna cochetă, care, în doru-i plin de parapon, trăn- 
căneşte verzi şi uscate, bunăoară ca versuri de acestea: 


Plângi, oglindă, plângi cu mine! 
Nu găsim ce mai cătăm! 

Când mă văz acum în tine, 
Amândouă ne'ntristăm. 


Tu văzuşi, văzuşi, oglindă, 
Frumuseţea-mi răsărind, 
Şi cu 'ncetul eclipsândă, 
O vezi iarăşi apuind! 


În zadar colori silite, 
Frumuseţi de 'mprumutat ; 
În zadar sunt îngrijite 
Nişte flori ce s'au uscat! ! 


Dar ce stăm să ne bocim cu baba, în stihuri vrednice de 
ale ei «colori silite, frumuseți de împrumutat». Dacă-e vorba 
de oglindă şi de amăgirile ei, să ascultăm mai bine cum 
ciripeşte muza «plină de nuri şi de dulceaţă» a clucerului 
Alecu Văcărescu, luceafăr trecător din secolul din urmă, pe 
care s'au grăbit a-l atinge duşmanii gloriei româneşti, chiar 
în zorile vieţei sale şi în primul susur matutin al poeziei 
noastre naţionale. 

Poate că strofele ce am să transcriu nu vor fi tocmai la 


Spazier' ein Stiindchen lang dem Spiegelglas vorüber. 
Wir haben unsre Freude dran; > — 


«Vino tu mai des pe la mine încoace 

Şi pune aci pe ascuns podoabele pe tine. 
Primblă-te ca o oră pe dinaintea oglindei, 

Şi să vezi ce mulţumire o să avem şi dintr'atâta». 


1 «Cocheta bătrână la oglindă», poezie pe care a publicat-o, — nu 
prea ştiu de ce, — Lord Stanley, în eleganta sa carte: «Fleurs de la 
Roumanie, recueil de poésies anciennes et modernes. Hertford (Angle- 
terre) 1856». — Se vede că filoromânul englez n'a voit så uite, printre 
florile României, nici chiar: «Nişte flori ce s'au uscat». (Nota lui Odob.). 
Poezia e a lui Cezar Bolliac. (Nota Red.). 

locul lor aci, în fumul de praf de puşcă cu care eu tămâiez 
deocamdată cartea ta, dar în tot cazul, fragetul archaism al. 
acestui «cântic de lume» va fi ca o sorbitură de apă limpede 
şi răcoroasă, după hapul de trudnică şi băbească versifica- 
ţiune ce te făcui să înghiţi: 


Oglinda când ţi-ar arătă D'aceea nu da crezământ 
Intreagă frumusețea ta, „ Oglindei, ce cu scăzământ 

Atunci şi tu ca mine, . Îţi face înşelăcinne 

Te-ai închină la tine. Şi tot minciuni îţi spune, 
N'ar fi mijloc să te priveşti Ci câtă eşti să ştii de vrei, 
Asemenea după cum eşti, Dă crezământ ochilor mei, 

Şi idolatrie i : Fiindcă nu te 'nşeală, 

Să nu-ţi aduci tu ție! Nici fac vre o greşeală ; 
Ochii îu ea când ţi-i arunci, ~ În ei te cată să te vezi. 
De tot se 'ntunecă atunci, Întocmai pe cât luminezi 

Şi de te şi arată, Şi dintr'a lor vedere 

lar nu adevărată. Vezi câtă ai putere ! 


Crede-i, săracii, când îți spun 
Că numai ţie se supun, 

Şi că tu eşti din fire 

A lor Dumnezeire! ! 


Acum dacă lumina oglindei, în nestatornicia reflectelor 
sale, ne-a preschimbat priveliştile vânătoriei în imagini amo- 
roase, noi să profităm fără zăbavă de învăţăturile lui Darwin 
şi, din sfera Se/ecțiunii naturale, să ne înapoiem iarăşi 
privirile asupra Concurenței vitale. Aceasta ne va fi cu atât 





l Poeziile lui Alecu Văcărescu, fiul banului lenăchiţă şi tata lui Iancu 
Văcărescu, sunt cele mai multe inedite; abia dacă vreo câteva s'au 
păstrat în memoria vechilor lăutari. Însă fiiul poetului le adunase şi, 
dacă va vreă Dumnezeu, peste puţin voiu isbuti a le publică. Viaţa acestui 
poet, perdut, — omorit negreşit în exil, — în vreo cetate de pește Du- 
năre, la vârsta de 32 de ani, e un întreg romanţ, pe care am de gând 
să-l povestesc când voiu scoate la lumină poeziile ce au mai rămas dela 
dânsul. Nu mă fem a zice că pănă acum nici un poet român na avut 
mai mult foc şi mai multă graţie. Aceste calităţi răsar scânteietoare 
prin limba învechită şi uneori azi chiar ridiculizată a versurilor sale 

mal lesne, cu cât al patrulea tabel antic, cel care reprezintă 
vânătoarea de mistreţ, ne face să intrăm cu totul în focul 
acţiunii vânătoreşti,-i7 medias res. 

Un vier uriaş fuge urmărit de un călăreț cu două sulițe 
în mâini, de alţi patru vânători cu ţăpoaie şi cu săgeți, de 
câini, unul liber şi altul oprit de sgardă; în faţa vânatului 
se prezintă doi juni, unul cu arcul încordat, celalt cu sulița 
îndreptată spre fiară. Toţi aleargă, toţi strigă, toţi sunt 
aprinşi de cea mai fieroasă turbare!. De nu s'ar deosebi, 
pe sub această mişcare, sobrictatea de linii a artelor antice 
şi oarecare imperfecţiuni de forme care denotă o epocă de 
scădere, s'ar puteă crede că acest episod a fost schiţat de 
penelul energic al lui Rubens. 

Căci şi acest domn al pictorilor flamanzi a zugrăvit scene 
de vânătorie, în care fiarele sălbatice, mistreți, tigri, lei, ba 
chiar ipopotami şi crocodili, intră în luptă cu omul. Sunt însă 
mai ales scene fioroase, în care geniul semeţ al maestrului 
a dat vânătorii un caracter cu totul eroic sau tragic, deştep- 
tând admiraţiunea atât prin spăimântătoarea încăierare a lup- 
tătorilor, cât şi prin energia pozelor, prin vârtoşia muscula- 
turii lor şi prin vioiciunea coloritului 1 





1 Toate calităţile acestei picturi şi poate chiar mai multă mişcare, 
mai mult foc, se găsesc într'un baso-relief antic din Muzeul Capitolin, 
la Roma (sala împăraţilor), în care se vede un vier uriaş împresurat şi 
atacat de şease vânători şi de trei câini. Un june, dela spate, a tras cu 
arcul într'însul ; alţi doi, din care unul poate fi Melcayru, îşi înfig län- 
cile lor în şelele lui; o femeie călare — poate chiar Atalanta, — îl is-. 
beşte şi ea cu sulița; în faţă-i un bărbat mai în vârstă, — Telamon, se 
crede, — ridică baltagul ca să-l lovească în creştet. Un servitor a căzut 
sub dobitoc, oprind de sgardă un copoi ; ceilalţi doi câni, din care unul 
molos, saltă ca să-l apuce de rât. Acest frumos monument poartă nu- 
mirea mistreţului din Calidon. 

2 Petre Paul Rubens, cel mai mare pictor al şcoalei flamande, născut 
în Colonia la 1577 şi mort la 1640, a produs, printre sutimi de tabeluri 
de tot felul, câteva subiecte de vânătoare, cari se află azi prin galeriile 
dela Miinich, Drezda, Marsilia şi în câteva colecţiuni particulare din En- 
glitera ; apoi sunt dela dânsul o mulţime de desemne cu subiecte vână- 
toreşti, chiar şi în colecţiunea Luvrului. 

Un fior îţi trece prin vine când vezi întrun tabel al lui 
Rubens, pe un cavaler numid sfâşiat de creştet şi de umăr, 
de către un leu puternic care i-a sărit în cârcă şi s'a stârcit 
pe şoldul armăsarului negru ce se ridică îngrozit pe picioa- 
rele-i de dindărăt. Fiara aurie muşcă din umărul călăreţului ; 
un răcnet groaznic iese din buzele căscate ale acestuia ; faţa 
îi e învineţită de spaimă şi de durere; ochii îi sunt holbaţi; 
din mână îi scapă lancea. 

Dar aci artistul a trecut peste hotarele vânătoreşti; căci 
ne-a pus sub ochi o dramă de cele care, şi dacă aţâţă vi- 
tejia eroilor, însă înghiaţă îndrăzneala simplilor vânători. 
Acestora le place ca cel puţin printre primejdii, să se între- 
vază isbânda lor. Numai în asemenea caz, se poate aplică 
calificaţiunea de curat vânătoresc, unui tabel sau oricărui 
alt obiect de artă. Acolo unde fiara rămâne învingătoare şi 
vânătorul este sacrificat, se poate zice că artistul a eşit diu 
sfera artelor vânătoreşti şi opera lui inspiră un interes ue 
groază care sfâşie toată armonia regulelor cinegetice ; aceea 
este o notă discordantă în muzica vânătoriei, o greşală de 
ortografie în gramatica ei. ' 

In secolul nostru, un pictor francez cu talent de frunte, 
Horace Vernet, a reînoit în pânzele pe care a zugrăvit vână- 
torile de lei şi de mistreți din Algeria şi din Sahara, emo- 
țiunile unor scene în care primejdia situațiunilor joacă un rol 
de căpetenie; dar fiind însuşi el vânător, s'a ferit de a co- 
mite incorecțiuni antivânătoreşti ca Rubens, şi tablourile lui, 
aşă vrednice de admirat, au toate acel caracter care cheză- 
şueşte în totdeauna vânätorilor, o superioritate măgulitoare 
asupra fiarelor vânate !. 


1 Horace Vernet, născut la 1789, mort la 1863. Dintre numeroasele 
lui tabeluri. de tot felul, alegem pe cele de vânătoare: el a expus în 
anul 1886, «Vânătoarea în! pustiul Sahara diu 28 Maiu 1833» ; la 1839 
«Vânătoarea de lei în Metige» ; la 1855, «Vânătoare de mufloni (berbeci 
sălbatici) de către Marocani ; «Intoarcerea. dela vânătoarea de lei»; «Vâ- 
nătoarea de mistreți în Sahara». A mai făcut şi numeroase gravuri re- 
prezentând subiecte- de vânători europene. 


186 AL. ODOBESCU 


Un tabel de vânătoare africană al lui Horace Vernet e ca 
o povestire a vestitului ofiţer francez Jules Gerard, care în 
unsprezece ani petrecuţi în Algeria, a împuşcat douăzeci şi 
cinci de lei şi a câştigat astfel meritata poreclă de «ucigă- 
torul leilor» "Chiar basme de-ar fi câte povesteşte vânătorul 
şi câte zugrăveşte artistul, tot pare că te scuturi la ideia că 
omul se joacă aşă lesne cu viaţa sa, pentru un simplu gust 
de vânător; dar când citeşti sau priveşti, mult nu trece şi 
afli sau cel puţin ghiceşti că fiara cea primejdioasă este mai 
în pericol decât omul, că ea are să pice învinsă de al ei pri- 
gonitor, şi atunci îndată, încrederea, bucuria, ba chiar şi 
mândria se deşteaptă toate deodată în inima-ţi, acum liniştită 
şi mângâiată, Atunci zici cu încredințare: «lată un frumos 
tabel vânătoresc». 

Aceste consideraţiuni pot să-ţi pară a fi idei metafizice 
cam confuze, — adică cum am zice, după un termen inventat 
şi pus la modă de un vesel şi spirituos invalid al vânătoriei, 
cam filozofie absolută 2; — eu însă. stăruesc a crede că, şi 


1 Jules Gerard, născut în 1817, a descris vânătorile sale în două vo- 
lume foarte interesante : «La Chasse au lion», 1855 şi «Le tueur de Lion», 
1858. D-l Alfred Poissonnier şi Vicomtele Adolf d'Houdetot au scris bio- 
grafia lui. 

2 «Filozofia absolută!» Această minunată ştiinţă nouă o cunosc şi o 
preţuesc câţi au petrecut şi au râs în vesela societate a d-lui lancu R..., 
nepot al răposatului Eliade Rădulescu ; din feluritele daruri ale unchiului, 
dânsul a moştenit pe acela neaoş românesc de a şti minunat să pâcă- 
lească cu vorba pe cei slabi de îngeri. Dintre nenumăratele anecdote 
glumeţe ale nepotului său, Eliad, într'un articol din «Biblioteca portă- 
tivă» (vol. II, Bucureşti, 1860, pag. 253 şi urm.), ne povesteşte cum el 
a dat pe bete, într'o zi, pe unul din acei lingăi, nătângi şi morocănoşi 
de Ardeleni, cari trec uneori dincoaci de munţi în calitatea de profesori, 
proaspeţi scăpaţi din câte un gimnaziu unguresc, lăudându-se că «li a. 
fost succesu de deplean a absolvere prelectionile la filozofia, necum şi 
cursurile teologali; ergo se recomândăluiesc că 's batăr teologi şi filo- 
zoii absoluţi», numai buni, ca să tâmpească cu neştiinţa lor fumurată pe 
bieţii copilaşi de pe aci. Cântărind numai dintr'o clipă arma filozofului 
său, păcălitorul nostru, viţă de târgoviştean bun de gură, îl luă la refec 
şi, lăudându-se că şi dânsul a studiat adânc filozofia, mai ales în limba 

dacă nu ştiu eu bine să lămuresc aceste idei, s'ar puteă to- 
tuşi stabili în principiu că precum arta vânătorească consistă 
numai din reguli cari fac pe vânător să învingă pe vânat, şi 
nu viceversa, tot aşă şi operile literare sau plastice nu se 
pot califică cu titlul de cinegetice, decât atunci numai când 
ele prevăd neîndoioasa victorie a vânătorului, chiar şi dacă 
uneori ele ar atrage un oarecare interes de milă sau de ad- 
miraţiune asupra vânatului persecutat. 

Admiţând o. asemenea definițiune pentru toate ramurile de 
bele-arte care se ocupă cu ilustrarea vânătoriei, acum să tre- 
cem în revizuire pe toţi acei pictori din diferite şcoli, cari se 
numesc mai special pictori de vânătoare. 

Dacă Italia şi cu dânsa Spania, rămân mute la fanfarele 
de chiemare ale vânătorilor !, apoi şcoalele flamandă, olan- 


` 





engleză, începu ca probă de știința şi de sistema sa filozofică, să-i toarne, 
cu o limbuţie modulată pe intonări de cele mai convingătoare, o vijelie 
de definiţiuni şi de formule cam de felul următoarei: — «Pentru mine, 
domnule filozof, simţirea este.un fluid individual, care redus la cea mai 
simplă expresie, printr'o impulsie comunicativă, şi făcând prin hipote- 
nuză o tangentă prin fibrele simţitive, străbate prin toate liniile paralele 
ce se unesc din natura lor într'un punt, şi prin simţibilitate produc toate 
senzaţiunile, toate simţimintele sentimentalismului celor cinci simțuri ce 
simţualmente funcţionă prin cele cinci simţuri. şi cad toate în sinteza 
perpendicularei spre a se manifestă spiritului uman printr'o fosforescenţă 
supranaturală a intelectului simţitor». 

După un val-vârtej de felul acesta, bietul ungurean, zăpăcit şi uluii, 
rămase însă bine încredinţat «cum că onoratul şi măritul domn lancu 
este aprieat a fire cu mult mai profund şi mai absolut filozof decât 
dânsul, de bună samă că încă ştiuse mintenaş a subşternere şi a respi- 
care certe materie filozofice tare încălcite, întru a cărora esenţie perce- 
perea intelighenţei sale nece-cum nu potuse bene a resbatere». — Judi- 
caţi acum d-voastre, onoraţi cititori, cari din doui eră mäi tare în «filo- 
zofie absolută !» i i 

1 Zicând acestea nu voim a înţelege că niciodată, nici un pictor ita- 
lian sau spaniol n'a reprezentat în vreun tabel al său, scene de vână- 
toare. O asemenea aserţiune ar fi foarte lesne de răsturnat. Zicem numai 
că nici Italia, nici Spania n'au avut vreun pictor ilustru care să se fi dat 
întrun mod cu totul special la pictura vânătorilor. 

Nu se poate numi «pictor de vânători» boloniezul Domenico Zam- 


188 AL. ODOBESCU 


deză, franceză, germană şi engleză, răspund toate la apel şi 
fiecare din ele se prezintă cu unul sau mai mulţi artişti Ìn- 
semnaţi, având această specialitate. In Flandra găsim pe 
Francis Snyders, amicul şi conlucrătorul lui Rubens; în Olanda 
pe Filip Wouwerman, pictorul de cai şi mai ales al calului 
bălan ; în Franţa, pe Frangois Desportes şi pe J. B. Oudry, 
cari au fost pictorii oficiali ai vânătorilor date de regii Lu- 
dovic al XIV-lea şi al XV-lea; în Germania, pe J. Elias Ri- 
dinger, portretarul vânatului înjunghiat de prinţişorii şi de 
grofii nemţeşti din secolul din urmă; în Englitera, trăieşte 
încă Sir Edwin Henry Landseer, carele a înfipt cu penelul 
pe pânză, cele mai frumoase şi mai originale tipuri de câini 





pieri, ce-i zic şi Domenichino, (1581—1641), fiindcă într'o zi a avut gra- 
țioasa inspiraţiune care a produs frumosul tabel, de un aspect cu totul 
antic, ce se numeşte «Vânătoarea Dianei» şi care se vede în galeria Bor- 
ghese din Roma. La marginea unui crâng şi pe malul unei ape, în care 
se scaldă şi se joacă două fragede zâne, şeapte nimie pădureţe se întrec 
cu săgețile care de care să nimerească mai bine o porumbiţă, pusă drept 
ţel pe vârful unei prăjini. Diana stă în fund, la mijlocul pânzei, şi le 
arată preţurile luptei, care sunt un arc de aur şi o faretră de purpură. 
Din dosu-i, alte nimfe privesc curioase; una pe malul apei, se descalţă ; 
alta opreşte în loc ogarii. În depărtare se văd mai multe figuri luptân- 
du-se, sunând din bucium, alergând şi purtând, atârnată de bârnă, o 
căprioară ucisă. La o parte se zăresc capetele a doi păstori, pitiți în 
tufiş ca să asiste nevăzuţi la jocul zeiţelor. Opera Dominichinului e plină 
de graţie, de frăgezime, de mişcare. 

Nu se poate iar numi «pictor de vânătoare» nici spaniolul Don Diego 
Velasquez (1599—1660) «pintor de camera», mareşal şi amic al regelui 
Filip IV, fiindcă în peisagiul numit «O vedere la Prado», din Museo de 
Rey dela Madrid, a zugrăvit cu penelul său energic şi realist o încăie- 
rătură înfuriată de oameni, de cai şi de câini, vânând mistrețul; nici 
fiindcă într'un tabel din galeria naţională din Londra, unde figurează re- 
gele călare cu toată curtea sa, a schițat asemeni o vânătoare de vieri;,. 
nici fiindcă în mai multe alte portrete ale lui Filip IV sau ale infantului 
Don Carlos Baltazar, i-a prezentat în costum de vânătoare, cu arme în 
mână şi cu câini în preajma lor. 

Acestea sunt flori gingaşe, răsărite ici şi colea, pe câmpul năpustit în 
Spania şi în Italia al artelor vânătoreşti ; dar cu o floare nu se face pri- 
măvară, nici cu un tabel sau două, o şcoală de pictură. 

englezeşti şi a poetizat moartea tragică a cerbilor măreţi din 
poienile înorate şi din bătăriile fantastice ale Scoției. 


VIII. 


n acest şir de artişti, care se destinde peste un spaţiu de 

trei sute de ani, avem ca şi o istorie întreagă a picturei 
vânătoreşti, a deosebitelor faze prin care ea a trecut; se pare 
că destinele au voit ca, în timpii moderni, această ramură a 
artei, bogată şi variată în identitatea ei caracteristică, să în- 
colțească pe rând. şi să poarte rod treptat în fiecare din ţă- 
rile culte ale nordului Europei, fără ca într'însa să se ivească 
vreun interval de amorţire. Ca ramura aurită a zeiţei de sub 
pământ, abia un penel consacrat Dianei începeă a şovăi în 
mâna artistului îmbătrânit, şi altul răsare sub o climă ve- 
cină, ca să întreţină tot vie, admiraţiunea pentru estetica 
vânătorească ; 


Primo avulso non deficit alter 
Aureus, et simili frondescit virga metallo L 


După ce, în timp de mai mulţi secoli, vânătoria n'a avut 
alţi interpreţi plastici decât pe migăloşii miniaturişti, cari în- 
luminau cu poleiele şi cu văpsele cleioase, mulţimea de ma- 
nuscripte, după care castelanii secolului de mijloc învățau, 
prin citire şi prin exemple zugrăvite, regulele însemnate în 
cărţi vestite pe acele vremuri, precum «De arte venandi cum 
avibus», scrisă de împăratul Germaniei Friederic al II-lea, 
«Le livre du roy Modus et de la'royne Racio». «El libro 
de la Monteria que mando escriver el rey Don Alonso de 
Castilia y Leon», «Les deduitz de la chasse des bestes sau- 
vaiges» de Gaston Phæœbus, pe care nu l-ai trecut nici tu 





1 Virgilii ZEneid. VI v. 143-—144: 


«Rupând una, nu lipsea alta 
tot de:aur, şi ramura înfrunzeă de acelaş metal !» 

cu vederea, şi încă altele 1, care au constituit mult timp toată 
literatura şi toată arta vânătorilor, apoi tocmai în secolul al 
XIV-lea, artişti adevăraţi începură a se inspiră din subiecte 
vânătoreşti. , 

Am spus în ce mod, mistic sau dramatic, Albert Dürer şi 
P. Rubens au conceput asemenea subiecte. Ei au fost fără 
îndoială bărbaţi de geniu, dar nu se pot numi curat pictori 
de vânătoare. Altora, mai puţin geniali, dar nu mai fără 
talent, li se cuvine un titlu aşă special. 

Sunt aceia chiar despre cari am zis adineauri că, în răs- 
timpul de trei secoli, din al XIV-lea şi pănă acum, şi-au 
trecut din mână în mână fitilul învăpăiat al operilor de artă 
cinegetică, 


Et, quasi cursores, vitai lampada tradunt 2 


In fruntea lor timpul a pus pe flamandul Francis Sny- 





l Cartea împăratului Frederic al II-lea, fiul lui Frederic Barbăroşie 
(1191—1250), a fost mai întâiu tipărită la 1596 de Velser (Augusta Vin- 
delicorum, adică Augsburg). 1 vol. în 80, şi mai complectă de Jos. Gott. 
Schneider, la Lipsca, 1788—89, 2 vol. în 4. — «Le livre du roy Modus 
(et de la royne Racio),» tipărit mai întâiu în Chambery, la 1486, în fol. 
got., a fost reprodus, cu o prefaţă de d-l Elzâar Blaze. Paris, 1839 în 80, 
cu 50 stampe. Am menţionat tnai sus opera lui «Gaston Phœbus», co- 
mite de Foix. Cartea spaniolă «Libro de la Monteria», scrisă după ordi- 
nele regeiui Alions al IX-lea, învingătorul Maurilor la bătălia del Salado, 
a fost tipărit de Gonz. Argofe de Molina, la Sevilia, 1582, in fol. — Voiu 
mai adăogă la această listă de bibliografie archeologică a vânătoriei încă 
două cărţi curioase: una, fiindcă este opera unui rege al Franciei şi vâ- 
nător vestit, «La chasse royale par Charles IX, roi de France». Paris, 
1625, in 80, ca stampe; şi alta, fiindcă ne descrie vânătorile cu şoimii, 
nu numai în Occident, dar şi la Grecii bizantini şi la Turci; «Falkneklee, 
bestehend in drey ungedrukcten Wercken uber die Falknerei : 1. Das Fal- 
kenbuch (türkisch). — 2. “lecazoaogiov, das ist die Habischtslehre. — 3. 
Kaisers Maximilians Handschrift über die Falknerey..... aus dem türkis- 
chen und griechischen verdeutscht und herausgegeben von Hammer-Purg- 
stallə». Wien, 1810, in 8 cu stampe. 

2 Lucretii, De rerum natura, II. v. 79: «Şi ca alergătorii, îşi trec facla 
vieţei». Aceaslă vestită şi frumoasă imagine o prezentase mai nainte Pla- 
ton, leg. VI: uxaYănep Maunda bv fiov napañtðdvtaç Ahots EE &ĂAwyn. 

Li 

ders!, cel care a lucrat alături cu marele Rubens şi a îm- 
părțit cu dânsul meritul multor picturi în cari Rubens făceâ 
figuri omeneşti, iar Snyders animalele, fără ca acestea să deà 
de ruşine productele eşite din mâna faimosului maiestru. Viaţa 
care fierbe în oamenii lui Rubens mişcă cu aceiaşi vigoare şi 
pe fiarele lui Snyders. Ochii lor scânteiază, nările lor răsuflă, 
fălcile lor spumegă, botul lor căscat e jilav de sânge, şi când 
artistul ne arată câini întărâtaţi dând năvală asupra unui mis- 
treţ, rupându-i şalele, muşcându-l de urechi, lăsând pe unii 
dintr'înşii spintecaţi la pământ, pare că se şi aude răsunetul 
lătrăturei lor, chielălăitul lor de bucurie sau de durere, gro- : 
hăitul fiarei şi sunetul cornului de vânătoare. Mai bine decât 
aşă nu se poate reproduce cu pensula, impresiunea ce re- 
simte câmpeanul care trecând prin pădure, vede deodată 
strecurându-se pe lângă dânsul un dobitoc mare şi negru, cu 
haita lui de dulăi, urlând în urmă-i cu turbare. | 

Aci se poate mai cu seamă pricepe deosebirea ce există 
între Snyders, pictor din şcoala flamandă, şi artiştii din şcoala 
olandeză, cari au tratat asemenea subiecte. Filip Wouverman ?, 
spre exemplu, în loc de a ne duce chiar pe scena dramelor 
vânătoreşti, ne preumblă numai în preajma lor, arătându-ne, 
când pregătirile de vânătoare în curtea castelului seniorial, 
când popasul în rariştea pădurii, când vesela întoarcere a 
vânătorilor isbânditori, El foarte rar ne face să fim faţă chiar 
la întâmplările luptei; acelea pentru noi rămân afundate în : 





1 Francis Snyde:s (1579-1649) a fost pictor al regelui Spaniei Filip Li 
şi al archiducelui Albert din Ţările-de-jos, El a făcut tabeluri de vână- 
toare, animale şi naturi moarte; cele mai principale sunt în galeriile 
Belvedere din Viena, Luvru din Paris, Ermitagiu din St. Petersburg, din 
Bruxela, Anvers, Amsterdim, Haga, Munich, Dresda şi Toren Vână- 
torile lui de mistreți sunt ce'e mai faimoase, : 

2 Filip Wouwerman, născut îu Harlem (1620—1669), a făcut un număr 
considerabil de tabeluri de dimensiuni în genere mici, în care figurează 
pretutindeni cai, şi neapărai un cal alb. Mai toate galeriile publice ale 
Europei şi mulţi particulari posedă tabeluri de ale lui, cari se vând acum 
— când se găsesc, — pe prej ue 10 până la 10 mii franci unul. Tabe- 
lurile falş atribuite lui Wouverman sunt încă şi mai numeroase, 

zarea aburoasă a peisagiului. : Din contră, Snyders ne mână 
mereu pe câmpul de bătaie, în mijlocul vânătorii, în sânul 
codrilor. Cerbul şi câinii sunt actorii de căpetenie ai tabe- 
lului său; minutul ce-i place mai mult a alege este acela 
când animalul, zădărit de haita primenită, îşi ià inima în 
dinţi şi se apără cu desperare sau sare de-asupra câinilor sân- 
geraţi, pe cari i-a spintecat cu coarnele sale. Acela e şi mo- 
mentul cel mai dramatic, cel mai interesant al vânătorii, 
neştiind încă bine cum are să se aleagă urma, privitorul îşi 
închipueşte că dobitocul, sprinten, uşor, pe care-l împodo- 
besc chiar armele sale, va isbuti poate să scape şi de dinţii 
aprigi ai dulăilor şi de junghierul vânătorului care se apropie. 

Wouverman a fost cel d'intâiu pictor care a ştiut să scoată 
la iveală graţia călăriei şi carele, reprezentând mai adesea 
scene cu nobili dela ţară, cu cavaleri galanți, cu vânători, a 
făcut ca în pânzele sale calul să fie în totdeauna figura de 
căpetenie ; în mulţimea cea mare de producţiuni ale lui, nu 
se găseşte o singură pictură în care să nu se zărească mă- 
car un şold de cal, iar mai cu deosebire un cal bălan. Aşă 
de mult i-a plăcut a dă cailor rolul principal, încât chiar şi 
în vânătorile sale, pictorul măiestru, temându-se a răschiră 
interesul, mai niciodată nu s'a ispitit a înfăţişă cerbul în 
lupta sa disperată cu câinii, precum au făcut Snyders, Oudry 
şi chiar marele Rubens; el a înţeles că atunci când cerbul 
în fuga sa minunată, se avântă ca în sbor, de-asupra rovi- 
nelor, sau ese din crâng şi se iveşte un minut prin câmpie, 
cu capul uşor plecat pe umeri, cu trupul şui şi elegant, cu 
părul plăviț, încântător de graţie şi d: iuţeală, a înţeles că. 
ar fi peste putinţă ca atunci toţi ochii să nu se ţintească. 
asupră-i şi ca el să nu soarbă la sine tot interesul priveliştei. 
De aceea Wouwerman mai adesea lasă a se bănui vânătoa- 
rea, sau o schiţează în depărtare, chemând vederea specta- 
torilor asupra pregătirilor şi urmărilor acestei plăceri; el îi 
pofteşte să asiste la Plecare, la Băutură, la Popas, sau la 
acea veselă gustare ce se chiamă Intoarcerea dela vânat. 
Vânătorii, aci înghit un pahar mai înainte de a se porni, aci 

se odihnesc pe iarbă verde, cu caii lângă dânşii, aci iar 
sosesc voioși, sunând fanfarele lor de izbândă. Damele, gra- 
țios plecate pe şelele lor de catifea neagră, se uită cum 
şoimii se reped în aer pe păsărelele spăimântate; una dir 
ele s'a depărtat în taină spre pădure şi după dânsa aleargă 
în fuga calului său alb, un galant cavaler, ducându-i vălul 
pe care ea l-a uitat atârnat de craca unui copac; tocmai în 
fund, pe marginea pădurii, se zăresc, prin ceața umedei 
Olande, câinii urmărind un cerb abia profilat. 

Pictorul din Harlem, ca odinioară francezul Jean Goujon, 
sculptorul Dianei de Poitiers, a privit vânătoarea, nu ca Sny- 
ders, pasionatul iubitor al sălbaticei naturi, ci oglindită prin 
razeie mai line ale unui prism de elegantă curtenie. 

Tot astfel învăţăturile mândrului amic al lui Rubens, tre- 
când peste o generaţiune în mintea unuialt pictor de vână- 
toare, francezului François Desportes !, au luat şi aci un ca- 
racter mai puţin sălbatic, mai potolit. Pornirile impetuoase 
ale lui Snyders se preschimbară în mişcare, sub penelul lui 
Desportes; furia ce întipări acela în chipurile de animale 
se prefăcu, la acesta, într'o vioiciune tot aşă de veridică, 
dar mai puţin întărîtată. Ce eră foc şi zor pe pânzele maies- 
trului flamand, deveni graţie naturală şi vioaie pe ale dis- 
cipolului francez. Snyders zugrăvise, alături cu amicul său 
Rubens, vânători la cari se cereă o inimă de viteaz. Des- 
portes reprezentă petrecerile vânătoreşti ale curţii şi ale Dom- 
nilor ce o înconjurau. Cu toate acestea, în tabelurile lui, ca- 
racterul vânătoresc este cu mult mai bine marcat decât în 
ale lui Wouwerman ; el nu se sfieşte a umple un cadru în- 
treg cu chipul sbârlit al unui lup, apărându-se crâncen în 





1 François Desportes (1661—1742) pictor francez, şcolar al flamandului 
Nicasius, care învățase pictura dela Snyders. Tabelurile lui de vânătoare, 
portrete şi animale, sunt destul de numeroase (23) în galeria Luvrului ; 
apoi se mai găsesc şi în muzeele dela Lyon, Grenoble, Rouen, Valen- 
ciennes, Nancy. Vezi Clement de Ris. «Les musées de Province». — Mai 
multe casteluri regale au fost decorate, în parte, de Desportes: Fontai- 
nebleau, Versailles, Trianon, etc. 


Ar. Ononescu. — Opere complete. Vol. I 13 

contra unei întregi droaie de câini, cari îl înhaţă de gât, de 
urechi, de coamă, de pulpe, de pe unde îlpot apucă. Botu-i 
rânjit le arată colții ameninţători şi limba, de goană multă, 
îi iese uscată din gâtlej. 

Negreşit, amice, că pe când te aflai şcolar în Paris, vei îi 
rătăcit uneori duminica, — când plouă afară sau mai ales 
când vântul fluierà în pungă — prin lungile săli ale Luvrului, 
căptuşite cu tabeluri din şcoala franceză. Nu se poate atunci 
ca tu, având fără îndoială de copil instinctul vânătoriei, să 
nu te fi oprit câteodată dinaintea vreunei pânze pe care se 
văd frumoşi câini de vânătoare, prepelicari, copoi şi alte so- 
iuri, stând cu îngrijare prin bălării, un stol de potârnichi, 
sau sculând repede o pereche de fazani cu penele aurii. A- 
cela a fost un Desportes, dacă nu cumva va fi fost o operă 
a lui Oudry, căci amândoi aceşti pictori şi-au împărţit, în 
lunga lor viaţă, favoarele curţii Franciei, zugrăvind toate vâ- 
nătorile regale şi portretând pe rând toţi câinii cei mai aleşi 
din haitele dela Rambouillet şi dela Compiègne. Se zice că 
Ludovic al XV lea, ba şi strămoşul său marele Ludovic al 
XIV-lea, se veseleau foarte când li se aduceau acele portrete 
şi le plăceă să recunoască şi să-şi aducă aminte numele fie- 
căruia din câinii lor de vânătoare: — «Acestea sunt Bonne, 
Nonne şi Ponne!» — va fi zis cu gravitate Ludovic cel mare, 
văzând cele trei căţele negre şi albe, zugrăvite de Despor- 


tes. — «Aceştia sunt Mitte şi Turlu i» — va fi strigat râzând 
Ludovic mult-iubitul, recunoscând copoii săi, portretaţi de 
Oudry. i 


J. B. Oudry 2, care luă hotărârea de a deveni pictor de 
vânătoare, din momentul când într'o zi profesorul lui îi zise, 
văzând cum schiţase un câine: — «Tu m'ai să fii altceva de- 
cât un zugrav de câini!», — Oudry, care a ilustrat cu aşa - 
mult spirit şi talent fabulele lui Lafontaine, Oudry fu contim- 





1 Jean Baptiste Oudry (1686—1755), şcolar al lui Largilliăres, a gravat 
însuşi multe desemne. Tabelurile lui sunt la Luvru precum şi în mu- 
zeele din Dijon, Toulouse, Montpellier, Nantes, Rouen, Caen, etc. Vezi 
Ciem. de Ris. Les musées de Province. - 

poranul sau oarecum urmaşul lui Desportes. Nu este tocmai 
lesne a deosebi unul de altul, pe aceşti doui artişti; modul 
de a vână şi întâmplările vânătorii, fiind pe timpul lor, mai tot 
mereu aceleaşi, subiectele lor de tabeluri se repeţesc neînce- 
tat; apoi amândoi fusese mai la aceiaşi şcoală, adică învă- 
tase dela elevi ai maieştrilor flamanzi. Cu toate acestea, ob- 
servându-i bine, se văd deosebiri în spiritul lor. Desportes 
are un talent lesnicios şi îmbelşugat; el vede, pricepe şi imită 
natura mai mult cu o graţie naivă decât cu ştiinţă şi precu- 
getare. Din contră, Oudry este cu mult mai priceput, mai 
dibaci în meşteşugurile artei; el ştie să împartă mai bine lu- 
mina, să întocmească mai frumos o grupă; el este întrun 
cuvânt mai academic; dar prin aceasta chiar, inspiraţiunile-i 
sunt mai puţin vioaie şi coloritu-i mai puţin ofilit decât ale 
lui Desportes. Pentru dânsul natura e dominată de artă; ti- 
grul, sub pinsula lui, se domesticeşte; dar cerbul îşi păs- 
trează toată a lui eleganţă, căprioara toată gingăşia ei şi în 
genere, el ştie să aleagă minunat privelişti plăcute pentru a 
grupă într'însele scene de vânătoare. 

Amândoi aceşti pictori au trăit foarte bătrâni şi se poate 
zice că ei au fost analiştii plastici ai vânătorilor din secolul 
de mărire al regalității franceze. Pe atunci plăcerile cinegetice 
ale regilor costau Statul milioane pe fiecare an; slujitorii vâ- 
nătoriei, mari şi mici, formau o întreagă armată ; câinii eran 
crescuţi şi hrăniţi cu miile; pădurile erau păzite cu îngrijire - 
ca să fie mereu pline de cerbi, de căprioare, de lupi şi de 
mistreți. Toate acestea se făceau cu lux, cu pompă, cu o so- 
lemnă maiestate. Aşă se cădeă marelui Rege! 

Ințeleptul Lafontaine, pentru care Oudry a lucrat minu- 
nate gravuri, povestind despre brotăcelul care 


atât sa umflat 
încât a crăpat, 


a zis, sfârşind această jalnică dar nefolositoare istorie: 


Le monde est plein de gens qui ne sont pas plus sages. 
Tout bourgeois veut bâtir comme les grands seigneurs ; 

Tout petit prince a des ambassadeurs ; 
Tout marquis veut avoir des pages. 


Potrivit cu această slăbiciune a omenirii, prinţişorii şi mar- 
grafii nemţeşti, cei despre cari fără îndoială fabulistul zice că 
se umflau cât puteau ca să aibă ambasadori şi pagi, voiră 
să ţină şi ei haite luxoase de vânătoare, ba-şi un pictor ca 
să-i ilustreze ca Desportes şi Oudry pe regii de la Versalia. 

Acesta se întâmplă să fie un om plin de talent în naivi- 
tatea lui, precum se găsesc adesea oameni printre nemți. 
Iohan Elias Ridinger ?, născut la Ulm, printre Şvabi, lucră 
neobosit, mai mult de o jumătate de secol, când cu pensula 
pictorului, când cu plumbul desemnatorului, când cu dăltița 
gravorului, ca să reprezinte cerbii vânaţi de nobilii lui pa- 
troni şi animale sălbatice de prin menagerii, şi ilustraţiuni la 
fabule copilăreşti compuse de dânsul, şi figuri de călărie 
şi de vânătoare cu câinii şi cu şoimii. Călătorind din loc în 


1 Lafontaine : «La grenouille qui se veut faire aussi grosse que le 
boeuf» : 


«Lumea este plină de oameni cari sunt tot aşă de nebuni. 
Fieşte negustoraş vrea să clădească ca boierii cei mari; 
Fieşte prinţişor are ambasadori, 
Fieşte marchiz vrea să aibă pagi». 


D-1 G. Sion a localizat această fabulă în «101 fabule», Bucureşti, 1869, 
pag. 108, «Broscoiul şi boul». 

Johan Elias Ridinger (1695—1767). Pe lângă tablourile lui cu ulei, 
care sunt în genere mici, el a făcut multe desemne; apoi a mai publi- 
cat în Augsburg şi o mare câtime de albumuri şi de foi gravate prin- 
tre care vom însemnă ca mai remarcabile, pe cele următoare : (Cine 
n'a văzut, fără ca să ştie poate, dale lui Ridinger ?) «Parfaite et exacte 
représentation des divertissements des grands seigneurs». 36 stamp. 
1729.—«Representation des plus remarquables cerfs et autres animaux 
destinés a être chassés par les grands seigneurs», 101 stamp. 1768.— 
«Abbildung der jagtbahrem Thieren», 90 stamp. 1740. — «Entwurf eini- 
ger Thiere», 90 stamp. 11740.—Fables morales tirées du royaume des a- 
nimaux», 16 stamp. 1744.—<L'art de monter à cheval», 22 stamp. 1722— 
«Chasseurs au tir et au vol». 11 stamp. — Cele mai bune tablouri ale 
lui Ridinger sunt la Londra, St. Petersburg, Lipsca şi Augsburg. 

loc, el făceă pretutindeni chipul animalelor ce întâlneà, în- 
semnând .cu scrupulozitate proveniența lor; astfel, nu uită 
chiar a scrie pe portretul unei babiţe guşate: «Am împuşcat 
această pasăre pe Dunăre, între Peterwardin şi Belgrad. P'aci 
Ridinger era să vie şi pănă la noi! 

Dar la nimic el nu fu mai meşter decât la reprezentarea 
vânătorilor de cerbi, pe care le-a înfăţişat cu o artă admi- 
rabilă în toate peripeţiile lor variate. A trebuit ca în secolul 
nostru să apară pictorul englez Landseer !, cu măreţele sale 
figuri de cerbi, dominând printr'o nespusă putere dramatică 
peisagele neguroase ale munţilor Scoției, pentru ca tabelurile 
şi gravurele în câre Ridinger a scris epopeea cerbului, să aibă 
rivali vrednici de dânusele. | 

Dar Ridinger, subt a cărui mână de meşter natura sălba- 
tică a fiarelor s'a destăinuit într'un chip aşă de măreț, a fost 
totdeodată şi artistul carele, cu o deplină naivitate, a făcut, 
cum am zice, şi catagrafia de răposare a vânaturilor senio- 
riale din continentul Europei; numai în stampele şi albumu- 
rile lui, se mai văd încă astăzi, tipurile şi costumele acestor 
slujitori, puşcaşi, hăitaşi, şoimari, cari compuneau personalul 
vânătorilor din secolul trecut. Când răsfoieşte cineva acele 
pagine, pe care stau figuraţi numai oameni în livrele galo- 
nate şi cu peruci pudrate, trubaci găitănaţi, cu cornul de vâ- 
nătoare încolăcit subt umere şi păsărari înzorzonaţi cu şoi- 
mul pe mână, pare că şi aude fanfarele cântate pe ton pi- 
țigăiat de corul vânătorilor din oratoriul bătrânului Haydn. 

In timpul de acum, cu tot talentul artistului ce le-a gravat, 
acele imagini, a căror vreme a trecut, ne aduc aminte pe 
faimosul marchiz al lui Béranger carele, în secolul nostru e- 
galitar, visează scutiri şi drepturi ce au fost de mul spul- 
berate de suflarea limpezitoare a timpului. 





1 Sir Edwin Landseer e născut în Londra la 1803. Pictor însemnat şi 
favorit al Engliterei, el a fost numit asociat al Academiei la 1830 şi no- 
bilit la 1850. Tablourile lui de vânătoare şi de câini, precum şi portre- 
tele, i-au creat o, reputaţiune meritată în toată lumea. 

Vivons donc en repos 

Mais l’on m'ose parler d'impots! 
A TEtat pour son bien 

Ua gentilhomme ne doit rien! 


Vous, pages et varlets, 
Guerre aux vilains et rossez-les. 
Et toi, peuple animal, 
Porte encore le bat féodal. 


Seuls nous chasserons 
Et tous vos tendrons 

Subiront honneur ; 
Du droit du seigneur. 


Chapeau bas! Chapeau bas! 
Gloire au marquis de Carabas! 1 


Dacă în aceste pagine învălmăşate, am făcut o parte aşă 
de însemnată bătrânului Ridinger, pe care în cele mai multe 
cataloage de muzee şi pinacotece îl trec în tăcere, cauza a 
fost că am găsit în capul biografiei lui, scrisă de neobositul 
istoric al pictorilor din toate şcoalele, de Charles Blanc? 


1 Chansons de Béranger, «Le marquis de Carabas» : 
Să trăim dar în pace 
Dar ce! vine să-mi ceară mie biruri ? 
Aflaţi că pentru averea sa 
Un nobil nu datoreşte nimic Statului. 


Voi, posluşnici şi scutelnici, 
Bateţi pe mojici şi-i prăpădiţi! 
lar tu popor dobitoc, 
, Vin de te pleacă sub jugul boieresc. 


Numai noi vom aveă dreptul a vână, 
lar toate codanele voastre 
Vor aveă mare onoare 
A ne plăti dreptul (fecioriei datorit) stăpânului. 
Jos căciula ! jos căciula ! 
Faceţi cinste marchizului de Carabas! 
2 Charles Blanc, «Histoire des peintres de toutes les Ecoles» ;—operă 


care se publică acum de vre-o 25 de ani şi care a ajuns a avea peste 
580 de fascicule. 

Căzacilor de Don. (Vei Antiquit. du Bosphore Cim- 
merien, t. I. introduction; un articol tipărit în limba 
rusă de d! Zabelin în Drevnosti, publicaţiune a 
Societăţii archeologice din Moscva, t. I: p. 71; 
Comptes-rendus de la Commission Imperiale d Ar- 
cheologie de St. Petersbourg pour l'année 1864). 

Tâte aceste comori funerarii, în care meta- 
lurile prețióse şi petrele scumpe abundai, aŭ 
înfăcişat un curios amestec de obiecte datorite 
celei mai fine arte greco-romane, cu bogate po- 
d6be şi unelte de un us şi de un stil séŭ barbare, 
séŭ orientale, cărora, în lipsă de un termen mai 
bine apropriat, li s'a dis scitice. O însogire, cam 
analogă cu aceia, se recunâsce şi în splendidele 
remăşiţe ale tesaurului de la Petrâsa, care împo- 
dobesci museul nostru naţional din Bucuresci. 
Totul mă face dar a crede că, deşi n'am putut 
vedé decât o tavă şi duoă vase de o lucrare greco- 
română, din cele ce erai în bolta de la Concesci, 
ânsă cele-l-alte obiecte ce s'au aflat într'însa şi maï 
ales cataramele şi ornamentele de aur masiv, pote să 
se fi resimţit de óre-care influenţe în stil, în forme 
şi în subiectele figurate, influenţe care sunt stră- 
ine artei pure elenice şi care sai întâlnit până 
acum în tâte sumptâsele morminte din ţările, 
odini6ră barbare, ce staii situate la nord-vestul 
Europei şi în câmpiele Asiei nordice şi apusane, 
Despre bogatele morminte ce popórele antice din 
acele părţi ale continentului nostru consacra şi 

în carte-ţi, oarecare imprumuturi tăinuite, adică, cum am zice, 
vreo ciupeală, fericirea lui e să te scoată în vileag. Se gră- 
beşte păgânul, a da sfoară în ţară că te-a prins cu mâna în 
sac; te aşterne prin gazete, cu frazele originale ale hoţului 
de păgubaş de gât; te batjocoreşte cum îi vine la gură şi 
„la pană; te pune în rând cu pungaşii, eu controbonzii, cu 
calpuzanii.... Vai de lume! 

Văz că tu, şiretule, te-ai ferit de asemenea neajunsuri şi 
judecând după vorba românului, că «paza bună trece pri- 
mejdia rea», ai înşirat o listă de toţi autorii cinegetici pe 
cari i-ai consultat pentru Manualul tău. la să vedem şi eu 
dacă se va găsi vre-unul destul de priceput ca să ghicească 
cum că am tradus de pe Charles Blanc, rânduri întregi din 
vieţele lui Snyders, Vouwerman, Desportes şi Oudry? Cât 
despre Ridinger, iată mă dau singur prins şi încep a traduce 
de unde-ţi spusei: 

«Dacă eşti vânător, trebue să cunoşti pe Ridinger, căci 
toţi vânătorii-l cunosc, prea puţin în adevăr prin pânzele sale 
ce sunt rare, dar foarte mult prin numeroasele stampe ce 
s'au gravat dela dânsul sau pe care le-a gravat însuşi el, 
de pe desemnele sale. Numai de le vei vedeă, acele gravuri, 
te apucă gustul vânătoriei; căci înir'iînsele se simte mires- 
mele răcoroase ale codrilor şi, ca să zic aşă, abureala pă- 
trunzătoare a fiarelor sălbatice. Toate cunoştinţele vânăto- 
rului stau coprinse în opera numeroasă şi variată a lui Ri- 
dinger....» 

Negreşit că tu, ca şi mine, vei fi văzut adesea în treacăt 
gravuri de ale lui Ridinger, precum ai văzut la Luvru, ta- 
` beluri vânătoreşti de Oudry şi de Desportes, ba chiar de 
Wouwerman şi de Snyders, precum încă nu este prin putinţă 
ca să nu fi văzut şi să nu fi admirat cerbi şi câini zugrăviți 
de Landseer. Acest artist eminent, răsfățat acum de o ju- 
mătate de: socol, de toată acea spumă a societăţii britanice 
care poartă numele de /lighiife, a avut meritul de a în- 
sinui gustul frumoaselor arte printre petrecerile sportului 
englez şi a creat astfel o întreagă şcoală de „artişti contim- 

porani, ce s'ar puteă numi fașionabili şi printre cari s'a deo- 
sebit mai cu seamă, pe continent, francezul Alfred Detreux, 
pictorul elegant al cavalcadelor şi al vânătorilor du beau- 
monde parisian. 

In urma acestora, furnică astăzi prin capitalele Europei 
apusene, o gloată de zugravi, cari pe toată ziua -aştern pe 

„pânză şi -pe carton, sau chipuri diafane de cai de alergătoare, 
race-horse, şi de jokey pestriţi, expuşi la vederea amatorilor 
pe înverzitul 247f, unde ei se întrec la steeplechase, sau por- 
tretele de dulăi, de câini şi de căţei din toate acele felurite 
rase cu care Englezii şi imitatorii lor petrec sau se serv spre 
a goni şi a prinde tot soiul de vânat, începând dela mândrul 
foxhound, care s'aţine nemiluit pe urma fiarelor din codru, 
pănă la ciuful de pinch, care suceşte gâtul chiţcanilor, şi de 
la vârtosul bulldog cu botul 'cârn şi turtit, pănă la delicatul 
king-Charles cu părul flocos şi moale ca mătasea.. 

Dar vânătoarea, privită din punctul de vedere artistic al 
pasionaţilor sportmen, îşi are azi literatura ei, precum îşi are 
şi artele sale. Aş repetă nume de autori coprinşi în lista în- 
tocmită de tine, dacă m'aş încercă să fac o analiză critică, 
demnă de a figură în gazeta numită Sporting Magazine, şi 
apoi vicomitele Adolf d'Houdetot şi domnul Elzear Blaze! au 
luat de mult asemenea sarcini, pe care ştii bine cu câtă ști- 
inţă, talent şi spirit le-au îndeplinit. De-aş fi mai vânător, 
sau dacă noi toți am aveă materie şi mijloace, mai bine ar 
fi să facem, pentru ţara noastră, un album sau un keapsake 
luxos ca acela pe care o companie de nemeşi maghiari, a- 
vând în fruntea lor pe comitele Em. Andrassy, omul politic 
de astăzi, l-au publicat, sunt acum câţivă ani, sub titlul: «Vâ- 
nătoarea şi Sportul în Ungaria 1. 





1 Vicomte Adolphe d'Houdetot. «Chasses exceptionelles». Paris 1549 
— Elzear Blaze. «Le chasseur conteur ou Chronique de la Chasse, con- 
tenant des histoires, des contes, des anecdotes, depuis Charlemagne 
jusqu'a nos jours». Paris, 1810. 

l «Les chasses et le sport en Hongrie, d'après l'original hongrois par 
Mrs les comtes Emmanuel Andrassy, M. Sandor, B. Festetitz et les ba- 

IX. 


ar lą ce să ne suim aşă de sus cu zădărniciile? La ce 

să călcăm orbeşte pragul semeţ al trufaşelor palate, 
unde o să ne întâlnim poate numai cu neajunsuri şi cu umi- 
linte? Nu suntem noi oare strănepoţi ai poetului carele a pus 
mai presus de toate, auream mediocritatem |, viaţa simplă, 
modestă şi fericită, pe care tot omul şi-o poate dobândi, când 
ştie să-şi mărginească trebuinţele şi plăcerile după a sa putință? 

Nu am învăţat noi minte din zisele vechiului nostru leto- 
piseț, când el ne vorbeşte despre deşănţatele pofte şi râvniri 
ale Domnilor celor lacomi şi necumpătaţi? «O nesăţioasă 
hire a omului, spre lăţire şi avuţie oarbă; pre cât se mai 
adaugă, pre atâta râhneşte ! Poftele omului n'au hotar ; având 
mult, cum n'ar aveă nimica îi pare; pe cât îi dă Dumnezeu 
nu se satură; având bun al său, şi la al altuia bun a-l cu- 
prinde cască, şi aşă lăcomind la al altuia, soseşte de perde 
pe al său l» ? 

Şi apoi încă n'am fost noi toți legănaţi din pruncie cu acele 
strofe primăvăroase, în care ni s'a spus cum omul poate să 
guste, sub poalele glorioşilor noştri Carpaţi, toate bunătăţile 
vieţei ticnite? Obosit, desgustat de deşertăciunile, de vicle- 
şugurile, de zavistiile lumeşti, cari l-au făcut pentru un timp 


rons Orczy, F. Podmaniczky, B. Wenckheim et G. Szolheck, trad. par 
J. A. Durringet et A. Schwiedland». Pest. gr. fol. cu 25 stampe colorate. 
1 Horatii «Carmin». IL, X. v. 5—8 : 


«Auream quisquis mediocritatem 
Diligit, tutus caret obsoleti 
Sorditus tecti, caret invidenda 
Sobris aula». 


— «Cel ce se mulţumeşte cu prețuita mediocritate, rămâne şi ferit de 
ruşinea unei locuințe ticăloase, şi apărat cu înțelepciune de a râvni la 


palate». : 
2 Aceste cuvinte, Miron Costin, în «Letopisiţul» său, le aplică la Domni 
şi la Impărați. — «Cronicele României» a doua ediţ. de M. Kogălniceanu, 


Bucureşti, 1872, vol. I, p. 804. 

să-şi oropsească chiar şi citera favorită, — scumpa moştenire 
dela glorioşii părinţi, — poetul român îşi aduce cu drag aminte 
de dulcea viaţă dela ţară, de liniştitele privelişti ale câmpului, 
de învietoarele plăceri ale vânătoarei, şi atunci, în versuri 
limpezi şi lin legănate el ne descrie traiul paşnic şi fericit 
pe care noi, nesocotiţii, il jertfim pe toată ziua sgomotoaselor 
amăgiri ale vieţei de oraş. 
Ascultă-l şi acuma, amice, cât de dulce şopteşte, în vechea 
sa limbă: 
Se întinde o câmpie 
Pe sub poale de Carpaţi, 
Câinp deschis de vitejie 
La Românii lăudaţi. 


Surpături sunt de o parte 
D'un oraş ce a domnit; 

O gârliţă 'ncoaci desparte 
Un câmp foarte 'nveselit. 


Acolo am eu căscioara 
Pe un vârf de delişor; 

Curge 'n vale o apşoară 
Murmurând încetişor. 


Împotrivă smălţuite 
Dealuri altele se văd, 
Şi "n vălcele 'nflorite 
Mieii pasc, alerg şi şed. 


Lăsând ale lumei mare 
Cinşti, nădejdi şi fumuri seci 
Amăgiri cu "'ncredinţare, 
Vrăjmaşi calzi, prieteni reci. 


Acolo cu sănătate, 
Cu odihna însoţit, 

Toat’ a vieţei bunătate 
Dobândeam eu înmulţit ; 


Când la vie, la grădină, 
Când la câmp de multe ori 
Cu o muncă prea puţină, 
Pildă dam la muncitori ; 


204 AL. ODOBESCU 


Când cu mreji amăgitoare 

Vii prindeam pasări în sbor, 
Când prin ţevi fulgerătoare 

Cu plumbi le-asvârleam omor; 


Când eu câinii prin pădure, 
Vulpe, iepure fricos, 
Lupul nărăvit să fure, 
Îl răneam mai cu prisos 1. 


Astfel cântă «citera împăcată» a poetului nostru, la începutul 
acestui secol, de pe malurile târgoviştene ale Dâmboviţei, că- 
tând şi el plăcerea lui acolo unde o arăţi astăzi tu, acolo 
unde o aflase un alt amabil filosof şi grațios versificator francez, 
nobil marchiz, de-asupra căruia furtunoasa revoluţiune dela 
1793 treci ca prin minune fără ca să-l atingă. Saint-Lambert ?, 
în poema sa didactică asupra Timpurilor anului, a descris în 
cântul al treilea, consacrat toamnei, vânătoarea falnică şi sgo- 
motoasă de cerbi, cu tot alaiul ei de ogari, de vânători călări 
şi de sunători de fanfare; dar el, ca iubitor al tainicelor şi 
liniştitelor plăceri, şi-a păstrat sieşi un rol în vânătoarea cea 
singuratică cu prepelicarul, pe care o schiţează în următoarele 
câteva versuri armonioase şi plăcute : 


Tantôt dans le taillis je vais, au point du jour, 
Du lièvre ou du chevreuil attendre le retour ; 

Et tantôt, parcourant les buissons des campagnes, 
Je cherche la perdrix qu'appellent ses compagnes, 
Mon chien bondit, s'écarte et suit avec ardeur 
L'oiseau dont les zéphyrs vont lui porter l'odeur ; 


1 Colecţie din poeziile d-lui marelui logofăt /. Văcărescu. Bucureşti, 
1848. «O zi şi o noapte de Primăvară la Văcăreşti, sau Primăvara amo- 
rului», strofa 24 şi următoarele. G 

2 Marchizul de Saint-Lambert, născut în. Lorena la 1717, a murit la 
Paris la 1803; el a fost membru al Academiei franceze şi a trăit în tot 
timpul Revoluţiunei la Eaubonnes lângă Montniorency ; a compus mai 
multe scrieri poetice şi filosofice. Poema lui, «Les Saisons», a apărut în 
anul 1765. 

Il l'approche, il le voit; transporte mais docile, 

Il me regarde alors et demeure immobile : 

Javance, l’oiseau part; le plomb que l'œil conduit 

Le frappe dans les aires au moment qu'il s'enfuit ; 
s ll tourne, en expirant, sur ses ailes tremblantes, 

Et le chaume est jonché de ses plumes sanglantes 1. 


Sper, amice, că acum cel puţin, după ce lăudai, poate cu 
ceva prisos, alexandrinele curat ţesălate şi frumos dichisite 
ale unui poet om de treabă, şi asttel mă rostii chiar în versuri, 
copiate dela dânsul, asupra plăcerilor vânătoarei cu prepeli- 
carul, acum, zic, sper că-ţi voiu fi brodit gustul, îți voiu fi 
intrat cu totul în plac că deocamdată mă pot răsfăţă plutind. 
pe deplin în apele tale. 

Dar aci trebue să mărturisesc că de când sunt eu n'am 
câine de vânătoare şi nici n'am vânat cu vreun câine de îm- 
prumut; astfel încât dela mine însumi, adică din creerii şi 
din inima mea n'ai să aştepţi nimic întru lauda acestui fel 
de plăcere. — «Atâta pagubă !» vei zice fără îndoială, şi vei 
aveă dreptate, căci, în aşă prilejire, în loc de a spune dela 
mine, în loc de a îmbăieră cu anevoință eu însumi descrieri 
rău nimerite şi cugetări prost îndrugate, mă văz silit a cere 
dela alţii să-mi arate şi mie cum se poate aprinde inchipuirea 
omului din vânătoarea ta favorită, şi cum condeiul şi pensula 
au isbutit a ne destăinui farmecul ei. 

In zadar însă caut în domeniul artelor, imagini de acest 
fel care să mă fi oprit în loc de mirare şi să-mi fi strecurat 
în suflet acea plăcere, acel fior de mulţumire ce resimte cu-- 


1 «Câteodată, la revărsatul zorilor, mă duc în pădure ca să aştept 
întoarcerea iepurelui sau a căprioarei ; şi alte dăţi, străbătând bălăriile 
de pe câmpie, caut potârnichea pe care o chiamă soțiile ei. Câinele meu 
saltă, se dă în lături, şi urmăreşte cu înfocare pasărea al cărui miros i 
L-a adus vântul. El se apropie de dânsa, o vede; aprins, dar ascultător, el 
atunci se uită la mine şi stă nemişcat. Eu înaintez, pasărea se scoală; 
plumbul îndreptat la ochiul meu, o loveşte prin aer în momentul când 
ea sboară. Murind, ea se răstoarnă pe aripele-i tremurânde şi iarba în- 
gălbenită se umple de penele ei sângerate». 

getul şi inima când o idee sau o simţire adânc încărcată, le 
este transmisă printr'o operă de artă, cencepută cu putere 
şi realizată cu talent. Nu tăgăduiesc că asemenea opere trebuie 
să existe prin mulţimea de picturi, reprezentând scene din 
vânătoarea cu prepelicarul, care pe tot anul înavuţesc colec- 
ţiunile de tabeluri şi albumele amatorilor din lumea întreagă ; 
dar mintea mea poznaşă nu mă lasă deocamdată să mă gân- 
desc la altele decâi la păcăliturile prin care Philipon, Cham, 
Bertall, Daumier şi tot veselul taraf al spornicilor caricatu- 
rişti dela Charivari, dela Journal pour rire, dela Monde illustré 
şi dela alte atâtea foi glumeţe, ilustrează în fiecare toamnă, 
la deschiderea vânătoarii, pe bieţii burghezi pariziani, negus- 
tori cinstiţi ca şi Burtă-Verde, Gură-Cască, Ton-patera şi alţi 
nevinovaţi ipochimeni dela noi, 

Pare că văz colo, pe un biet vânător, bondoc şi pântecos, 
bălăcind ca vai de dânsul, pe ploaie şi pe sloată, într'o luncă 
noroiasă, cu pământ clisos de-o schioapă pe încălțăminte şi 
trecându-l mii de năduşeli ca să poarte în geanta îmbăierată 
de gâtu-i gheboşat, nu iepuri şi potârnichi ucise cu grămada, 
ci chiar pe odorul său de prepelicar, căruia — a ostenit, se 
vede, de atâtea umblete pe jos, —ce i s'a părut? că, decât 
a Stă vânatul, mai bine i-ar veni să sfeă să se odihnească în 
mijlocul mocirlei, pare c'ar fi chiar şi la vatra cuinii de acasă. 

Apoi mai uite şi altul, slab şi costeliv ca un cal de brac, 
cu ochelarii pe nas, cu gura căscată, descărcându-şi puşca, 
meargă unde o merge! în cocheta becaţină ce se zăreă pe 
malul bălţei : — «Aport!» strigă el cu îngânfare prepelicarului 
şi acesta se întoarce, cam pe două cărări, cu o broască răs- 
căcărată în bot, pe când pasărea fuge, leşinând de râs în 
sboru-i capriţios. 

Tot fabula cea veche: 


Parturient montes, nascetur ridiculus mus 1, 


Spune într'adevăr dacă nu sunt mulţi vânători, mari şi 


1 Horatii, Ars poetica. v. 131: «Munţii în lăuzie nasc un şoricel de râs», 

mărunți, cari ar puteà cu tot dreptul să ià această poetică 
antiteză ca deviză nemințită a vredniciei lor vânătoreşti ? 

Din norocire, tu nici gros nu eşti, nici ochelari nu porți, 
prin urmare n'ai să te sbârleşti, bănuind că în vorbele mele 
joacă ursul prin vecini. Dar nu se ştie în ce mâini pot să 
pice aceste foi sburătoare, habent sua fata libelli! şi ca să 
rămâi în bună pace cu toţi vânătorii, chiar şi cu aceia cărora 
le place numai vânătoarea singuratică prin crânguri şi pe mi- 
rişti, lasă-mă să-ţi aduc aminte despre o carte pe care am 
citit-o şi o recitesc adesea, eu, carele nu sunt vânător, cu o 
nespusă plăcere. 

Se vede că Ruşii de când au început a compune opere li- 
terare, au arătat un fel de predilecţiune pentru scrierile vå- 
nătoreşti, mai ales când aceste le dau ocaziune de a desfă- 
şură sub pana lor priveliştile naturei, pe care tot vânătorul 
se învaţă a o iubi, 

Cunosc numai din spuse cartea lui Aksakof, care mi se 
pare că, sub titlul de 3anucin oxornna, Scrisele unui vână- 
tor, a împrospătat şi a desvoltat cu un talent admirabil” şi 
de tot original în sălbăticia sa, acel tabel al stepei din Rusia 
meridională, pe care eu am început, mai adineauri să-l ju- 
mulesc ca să-mi dreg şi să-mi împodobesc cu strălucitoarele 
lui pene păuneşti, ceeace spusese despre Bărăganul nostru 
condeiul meu cel smead, molatic, searbăd şi spălăcit °. 


1 Terentianus Maurus, De Litteris. Syllabis, Pedibus et Metris, poemă 
didactică coprinsă în «Grammatica latine auctores antiqui, edit. II, Putsh, 
«Hanovra 1605. p. 2383. et. sq. — «Au şi cărţile soarta lor». 

2 Am vorbit despre Aksakoî după aprecierile d-lui Hăsdeu. Poate că 
făceam mai bine a-l trece cu vederea, precum aş fi făcut poate şi mai 
bine să nu mai fi pomenit, în această epistolă, nici despre Gogoli, nici 
despre orice alt scriitor rus. La noi acum, când vorbeşte cineva despre 
slavoni, fie în materie de literatură, filologie, de istorie şi mai ales de 
agricultură, apoi îl ieă lumea la ochi, şi-şi aprinde paie în cap, Se gà- 
sesc chiar unii mai radicali, mai purişti, mai români decât toată «se- 
mentia romanesca», decât toată «terrina romanesca», ba şi decât toţi 
«boii româneşti», cari-l isbesc şi cu câte «una mostra de critica» de-i 
răsună creerii, Sper însă că eu unul am să rămâi nevătămat, deşi un 

Ca şi Aksakof, Ivan Turgeniei a scris un şir de istorioare 
sau povestiri vânătoreşti, Packasbi oxorHuka, ale căror scene 
se petrec când într'una din acele bătrâne păduri de mestea- 
căni, de brazi şi de anini, ce cresc sub cerul înorat al Rusiei, 
pline de sitari, de cocoşi sălbatici şi de ierunci, când în- 
tr'un sohat fără margini unde, printre copitele sglobiilor mânji 
ce pasc în erghelii, se strecoară pitpalacul limbăreţ, când pe 
un heleşteu cu zăgaz de taraci, din trestiile stufoase ale că- 
ruia se înalţă în aer plotoane colţurate de rațe sălbatice. 

«Aidem la Lgov !» — îi spune într'o zi tovarăşiil său de 
vânătoare, lermalai, curat tip de ţăran kpknoeraon muscal, 
plin de frica Țarului, a Stăpânului şi a lui Dumnezeu, dar 
priceput şi meşteşugariţ la vreme de nevoie: — «Aidem la 
Lgov ; acolo o să impuşti baiușca, rațe cât vei binevoi să 
îţi placă»; şi cu toate că rața sălbatică n'are nici un preţ în 
ochii unui adevărat vânător... ! 

Acum înţeleg, amice, pentru ce tu n'ai vorbit în cartea ta 
despre aceste sburătoare care însă din punctul de vedere al 


amic citind epistola mea în manuscris, m'a ameninţat că are să se su- 
pere pe mine autorul comediei «Revizorul general», care s'a jucat iarna 
trecută pe teatrul naţional din Bucureşti. Această ameninţare eu însă am 
privit-o ca un ce cu totul imposibil, căci amabilul .şi spirituosul autor 
ştie bine cât am stâruit eu pentruca comedia d-sale să se joace precum 
o scrisese şi apoi oricine poate vedeă în făşioarele «Revistei Contimpo- 
rane» de estimp, unde această comedie se tipăreşte, cum că numele lui 
N. Gogoli figurează în fruntea imitaţiunii române. Nu aci dar şi-ar aveă 
locul vreo împutare de a se tăinui cumva numele autorului original. Dar 
să închipuim că ar ajunge pricina la adică, oare atunci lar tăiă capul 
pe d-l Petre Grădişteanu, d-nealui carele de când este na «manatu boi 
româneşti, înjugati cu jugul romanesc, la aratru românesc, cu stremurare 
românească, etc., etc., etc.>, s'ar pricepe oare d-nealui ca să ne toarne 
«una mostra 2...» Non licet omnibus adire Corinthum ! 

l Aşă începe una din povestirile lui Turghenief, care, toate, coprind 
câte o mică scenă de obiceiuri ale câmpenilor Rusiei, fie boiernaşi, de 
ţară «odnodvortzî, fie neguţători, «kupţi» fie robi ţărani, «krepostnii», 
precum erau sătenii pănă acum vreo zece ani. Ruşii, în limba lor, foarte 
ceremonioasă şi dulceagă. dau numirea de «tată tătucă (batiuşca)», mai 
marilor, dela împărat pănă la pârcălab, 

ornitologiei naţionale nu sunt tot aşă de vrednice de neso- 
cotit, de vreme ce este un vânător din cei de frunte dela noi 
pentru care Petrache, preparatorul dela muzeu, a împăiat 
peste treizeci soiuri felurite de rațe sălbatice, împuşcate toate 
pe bălțile dela Greaca şi Căldăruşani, pe eleşteele dela Obi- 
leşti, dela Coconi şi prin alte locuri tot vecine. Ar fi intere- 
sant de a culege numirile poporane ale acestor specii de rațe, 
chiar dacă uneori ele nu ar ține seamă de bunacuviinţă a 
saloanelor ; apoi. ar trebui confruntate cu cele despre care 
vorbesc naturaliştii sau cel puţin cu cele zugrăvite în cartea 
lui Chenu, Z'Ornithologie du chasseur. lată un supliment 
pentru a doua ediţiune a Manualului tău ! 

Poate că atunci, vorbind cu osebită laudă despre adaosele 
ce vei fi făcut operei tale, după ale mele povăţuiri, voi sfârşi 
cu istoria lui lermalai, carele p'aci, p'aci eră să se înece în 
balta dela Lgov, împuşcând rațe ca un păcătos ; iar deocam- 
dată mă mărginesc a spune, în trei cuvinte, că descripţiunile 
lui Turgenief sunt curate tabeluri eşite dintr'un penel de 
meşter : 


Ut pictura poesis ! 1 


De câteori, citindu-le, mi s'a părut că-mi trece pe dina- 
intea ochilor una din acele simple privelişti ale naturei, în 
care pictorul olandez Ruysdael a ştiut să răspândească o umbră 
de melancolie care pătrunde aşă de adânc în inimă! Pe po: 
vârnişul unei păduri a cărei verdeață începe a se păli de su- 
flările toamnei, se deschide un drum nisipos ce se pierde în 
zarea întunecată a depărtării, sub nori posomorâţi; vântul 
bate şi apleacă crăcile pe jumătate goale; pământul e pre- 
sărat cu frunze uscate, ce par a se rostogoli fâşiind dealungul 
căii. Un biet driimeţ cu o sarcină de nuiele la spinare, suie 
cu greu dealul, urmat de trei câini. Atât şi nimic mai mult ! ? 





i Horatii, Ars poetica, v. 361: «Ca pictura şi poezia !» 

2? Jacob Ruysdael (1363-—1681), născut în Harlem, a zugrăvit numai 
peisage în care alţii, şi mai cu seamă Wouwerman şi Berghem, au adăogit 
uneori persoane şi animale. Tabelul de care vorbim se află la Luvru (Le 

Dar chiar şi în umbletul apăsat al călătorului se simte tai- 
nica întristare a firei; dintr'insul şi din toate se resfiră peste 
tot tabelul acel farmec duios în care inima omenească cu plă- 
cere se afundâ, când uneori fugim obosiţi de lume şi rămâ- 
nem, singuratici şi neturburaţi în mijlocul nesimţitoarei săl- 
bătăcimi. E 

Fi-va oare şi aceasta, una din sinţirile în care îşi găsesc a 
lor mulţumire vânătorii izolaţi? De este aşa, apoi a trăi câteva 
ore cel puţin numai cu sine şi departe de ochii acelora cari 
în lume îţi urmăresc gândurile şi mişcările, sau cu grije sau: 
cu ură; a se simţi singur, fiinţă cugetătoare, în faţa unei firi 
întregi fără de simţiri şi a-şi pune toate silinţele spre a o su- 
pune la a sa voinţă ; iată negreşit o nobilă ispită pentru mân- 
dria omenească, şi dacă dânsa ajunge a se însuşi în trudele 
singuraticei vânători, apoi neapărat acea vânătoare este o 
mândră, o nobilă patimă. 


Aimer, boire et chasser, voilă la vie humaine 
Chez les fils du Tyrol! — peuple héroïque et fier! 
Montagnard comme laigle et libre comme l'air ! 


Ce n'est pas son métier de trainer la charrue ; 
Il couche sur la neige, il soupe quand il tue; 
ll vit dans l'air du ciel, qui n'appartient qu'à Dieu. 
L'air du ciel ! l'air de tous! vierge comme le feu! 


Tu n'as rien, toi, Tyrol, ni temples, ni richesse, 

Ni poètes, ni dieux ; — tu n'as rien, chasseresse ! 
Mais l'amour de ton cœur s'appelle d'un beau nom: 
La liberté !! 


buisson, no. 471), unde l-am admirat adesea, precum şi altele la Paris, la 
St.-Petersburg, la Dresda. Aci e şi peisagiul lui Ruysdael care poartă nu- 
mirea de «Vânătoarea», cu figuri lucrate de Vander Velde. 

1 Alfred de Musset, La coupe et les lèvres : Invocation : 


A iubi, a beà şi a vână, iată viaţa omului 
La fiii Tirolului ! — popor eroic şi mândru, 
Munteni ca aquila şi liberi ca aerul! 

Aşă cântă poetul viața unui popor de vânători, care în sin- 
gurătăţile muntoase ale Alpilor, trăieşte de secoli pândind vul- 
turul şi căpriţa pe piscuri fără urme. Arta chiar l-a identificat 
cu ideea vânătoriei şi cine poate spune că n'a văzut adesea 
tabeluri în care, pe o pajişte înverzită cu brazi uriaşi, trec 
Tirolezi cu pălăriile lor ţuguiete şi împodobite cu pene de 
păun, purtând puşca pe ai lor umeri, iar pe stânci albicioase 
ce se pierd în văzduh, s'arată sfiaţă capra neagră cu corni- 
țele-i crescute în formă de cârlig. Există mai ales în Germania 
meridională, în Bavaria şi în Austria, printre Şvabi şi Stirieni, o 
şcoală întreagă de pictori cari reproduc neîncetat asemenea 
scene; dar trebuie să şi spunem că magnetul lor pitoresc s'a 
cam trezit, chiar prin spornica lor înmulţire. Vorba francezului: 


Faut du Tyrol; mais pas trop n'en faut!! 


sau ca să fim mai clasici şi să aplicăm artelor axiome de o 
natură mai filozofică, mai poetică, mai estetică, să amintim 
regula pe care s'a întemeiat mult cumpătata cultură a popo- 
rului elen şi pe care Pindar, printre alţi mulţi poeţi şi pro- 
zatori greci, a exprimat-o într'astfel ; 


Xoh ðe xát’ aurov zei mavros Opăv uétooy 2 


Ce bine ar fi fost, — nu este aşă amice? — sä-mi fi adus 
eu mai de mult aminte de o aşă înţeleaptă învățătură! Ai fi 





Nu è treaba lui de a mânà plugul. 

El doarme pe zăpadă ; mănâncă dacă ucide; 

El trăieşte în aerul cerului, care e numai al lui D-zeu. 
Aerul cerului ? aerul tuturor ! feciorelnic -ca şi focul! 


Tu, Tirol, tu n'ai nimic, nici temple, nici avuţii, 


Nici poeţi, nici zei! — nu, n'ai nimic, țară de vânători! 
Dar amorul inimei tale poartă un talnic nume: 
Libertatea ! 


l? «Bun e şi Tirolul; dar iar prea mult nu trebuie». 
2 Pindari, Pythia. H, v, 34: «Trebuie ca în toate şi în totdeauna omul 
să caute dreapia măsură», 


212 AL. ODOBESCU 


scăpat mai ieftin şi ţi-aş fi cruțat multe din rătăcirile netreb- 
nice, din cărările înfundate, din cotiturile zadarnice, din ur- 
mele pierdute, din minciunile vrednice de cel mai îndărătuic 
vulpoi, prin care te mân fără de milă, de când ai avut pă- 
catul să iei aceste foi în mână. | 

Să voiu eu însumi a rezumă acuma câte am spus pănă aci 
zău, nu ştiu de aş puteă. Măcar în privinţa artelor vânăto- 
reşti, s'ar cuveni însă să-mi adun în mănuchi notițele risi- 
pite aci ca aşchiile şi ca surcelele ce se împrăştie fără folos 
când, cu o teslă rău mânuită, o calfă de dulgher stângaci 
ciopârteşte bârna care eşise mândră şi temeinică din pădu- 
rile, unde sub paza Domnului ea a crescut în largul ei, 

Dar cum? Să mai vorbesc iarăşi despre plastica vânăto- 
rească a anticilor, cu idealul lor întrupat în statua Dianei 
vânătoriţe, cu expresivele lor baso-relievuri cinegetice de pe 
arcul lui Constantin, cu picturile lor curioase din mormântul 
Nasonilor? Să ne mai întoarcem la vânătorile concertante ale 
Sasanizilor din muntele Bisutun? Ş'apoi d'acolo să răsărim 
tocmai în fundul Europei, ca să scotocim în peşterile Dordo- 
nei, siluete de fiare antidiluviane zgâriate de Samoiezii Fran- 
tei? Şi aci să-mi găsesc beleaua cu Galii, vânătorii cei vestiți, 
pe cari eu am uitat să-i pomenesc, şi pe dânşii, şi pe câinii 
lor aşă mult lăudaţi de toată antichitatea, şi mai ales pe zeul 
lor Cernunos, a cărui căpăţână, frumos împodobită cu o mi- 
nunată pereche de năprasnice coarne de cerb, s'a descoperit 
la 1711, chiar în temeliile catedralei din Paris şi şeade acum 
în rând cu zeii pe un altar păgânesc, expusă la privirile şi la 
răsgândirile tuturor oneştilor consorţi pariziani cari se preum- 
blă curioşi prin instructiva grădină a Muzeului dela ospelul 
Cluny? t. 


l Catalogul Muzeului, No. 3. «Un altar cu patru fețe, sculptate cu câte 
un bust de zeitate fiecare». Această figură este gravată în P. Lacroix. 
«Les arts au Moyen âge et à l’époque de la Renaissance» (Paris, 1869) 
pag. 353. — Dacă Galo-Romanii aveau pe zeul cornorat «Cernunos», Daco- 
Romanii au avut şi ei un «Joue Cerneanu» (Jovis Cerneni), despre care 
se face vorbă într'una din tablele cerate, descoperite la 1790 in Abrudul 

Sä trecem, să trecem înainte, uitând miniaturile scălâmbate 
şi ticluite de prin cărțile didactice ale secolului de mijloc; să 
nu ne oprim nici la gravorul Albert Dürer, nici la sculptorul - 
Jean Goujon, cari fiecare au creat în treacăt câte o splendidă 
emblemă a vânătoriei, unul în spiritul mistic al Germaniei, 
celalt după ideile elegante şi răsfăţate ale Francezilor. 

Ajunşi la timpul Renaşterei, să mai salutăm încăodată, dar 
de departe, pe marele Rubens, care a zugrăvit luptele dra- 
matice între fiare şi oameni, iar nu vânători după cum le 
cerem noi. Amicul său însă, Snyders, îndată ne va împăcă 
prezentându-ne pè dobitoacele codrilor, turbate şi îngrozite 
de goana vânătorilor. Wouwerman ne va abate un moment 
dela trudele vânătoriei spre a ne desfătă cu plăcerile ei câm- 
peneşti şi galante. Dar apoi pictorii francezi din gloriosul se- 
col al Ludovicilor, Desportes şi Oudry, artişti pătrunzători şi 
'dibaci în studiul naturei, însă cumpătaţi în pornirile ei cu 
tot aparatul pompos al regeştilor petreceri, ne vor strămută 
“din nou în pădurile cu vânat şi în mijlocul haitelor de câini. 
La dânşii încolţeşte sub penel figura corectă şi deşteaptă a 
prepelicarului, 

Neamţul Ridinger, păstrând şi inventoriind pe deoparte 
tradiţiunile oficiale ale artei din secolii trecuţi, se alătură pe 
de alta şi mai mult, în naivitatea sa germanică, de sălbă- 
ticia naturei, 

Cu secolul nostru apării Sir Landseer şi Horace Vernet. 
inzestraţi amândoi cu talente de frunte, unul deschide ori- 
zontul dramatic al vânătorilor de cerbi din munţii neguroşi 
ai Scoției; celalt recheamă, cu mai mult instinct vânătoresc 
decât Rubens, priveliştea animată a periculoaselor vânători din 
pustiile prigorite ale Africei. 





Transilvaniei, şi publicate mai întâi de Massmann, «Libelus aurarus» 
(Lipsca 1840) şi mai de curând de R. P. Tim. Ţipariu, în «Archivul 
pentru filologie şi Istorie» (Blaj, 1867), pag. 72 et sq; Nu putem şti dacă 
Jouele dacic aveă şi el coarne ca cel galic, dar e probabil că numele lui 
proveneă dela colonia Zernes sau Cerneţii de pe malul Dunării (Mass- 
mann, op. cit. pag. 116—118). 

Operile acestuia dau naştere la o şcoală de pictori mo- 
derni, cari îşi aleg subiectele de tabeluri în vânătorile de prin 
tot felul de ţări străine şi depărtate de continentul nostru. 
Acea şcoală noi am numi-o Școală de pictură vânăto- 
rească exotică. 

După Landseer, carele pe lângă cerbi a mai zugrăvit şi 
câini, cai, ¿orzi şi ladiese engleze — imitat în Franţa de Al- 
fred Dedreux,— a răsărit o Școala de pictură vânătorească 
a sportului. 

Apoi, pe o treaptă mai modestă a societăţii, în Englitera, 
în Franţa şi chiar în Germania, s'au ivit pictori cari au re- 
prezentat serios vânătoarea cea mică, cea cu prepelicarul şi 
au creat astfel, —în laturi de toţi caricaturiştii din aceleaşi 
țări, ce neîncetat se leagă de biata breasla vânătorilor mă- 
runți, — ceeace am puteă numi Scoala de pictură vânăto- 
gească burgheză. : 

In fine Elveţia şi Tirolul, piscurile şi căpriţele, au inspirat 
pe numeroşi artişti cari constituesc romantica odraslă a 
Şcoalei de pictură vânătorească alpestră. 

După această nomenclatură substanţială şi după această 
clasificațiune sistematică a artelor vânătoreşti, cel ce va cu- 
teză să zică că eu nu am cunoştinţe speciale în arte, nici 
metod în scrierile mele, îl rog să poftească dumnealui la în- 
trecere cu mine şi să-mi spue, drept probă, cărei şcoale de 
pictură vânătorească atribue d-lui tabla zugrăvită de sub um- 
brarul cârciumei lui Kir Ioniţă Buzdrună, dela morile Ciure- 
lului, unde trec nemţii la vânătoare, în care tablă figurează, 
pe un fund portocaliu, un vânător albastru trăgând cu pușcă 
într'un epure roşu, care ţine "vesel în labe o ploscă cu vin, 
şi toate acestea înconjurate cu următoarea deviză, pline de 
dulci şi iscusite ademeniri pentru orice vânător: 


Arata Te ASul AA BAHAT, 
HHO’ NKOA ca 3HYÑ KikAT 
ykakz gp ca Ansy T$a, 
NOTELE Ad FHHS ESH! (Sic!) 

Amice autorule, mi-aş luă acum ziua bună dela tine şi 
m'aş inchină ţie cu plecăciune, mulţumindu-ţi pentru mo- 
mentele plăcute ce m'ai făcut să petrec, mai întâiu citindu-ţi 
cartea şi apoi gândindu-mă la dânsa, ca să îndrug toate 
aceste nevoiaşe glume, difficiles nugæ!'. Dar şi aci mi-e 
teamă că o să te superi, socotind că am vrut să te las singur 
singure], tocmai sub umbrarul lui Kir Ioniță. 

Să căulăm dar, pentru acest ife missum est al tovărăşiei 
noastre vânătoreşti, un aer mai curat, mai învietor, în car6 
vechea noastră prietenie să se simtă mai la locul ei, unde 
să putem repeţi împreună versurile lui Musset pe care nile 
ziceam şi acum vreo cincisprezece ani: 

Oui, la vie est un bien, la joie est une ivresse. 


Il est doux d'en user sans crainte et sans souci, 
Ji est doux de fêter les Dieux de la jeunesse, (2) 
D'avoir vécu trente ans comme Dieu la permis 
Et... si jeunes encore, (1?) d'âtre de vieux amis 2 


Dar ca să căutăm şi să găsim acel loc dorit trebuie, amice, 
să te mai îngrijeşti despre un mertic de răbdare, trebue să 
faci din nou inimă vitează. Haidi ! 


Macte, nova virtute, puer ; sic itur ad astra ! 3 


1 Martialis, «Epigram.» Il. 8: 

«Trupe est difficiles habere nugas 

Et stultus labor est ineptiarum». 
«Prost lucru este când se ține omul'de glume nevoiaşe 
Şi nerozească treabă sunt fleacurile». 


2 Alfred de Musset. Poésies nouvelles» Sonnet à Alf. T. 1838. 
«Da! viața e un bine, şi veselia e o beție. 
E dulce lucru de a se bucură de dânsa fără temere şi fără grije; 
E dulce lucru de a serbă tot zeii din EREA 
De a “fi trăit treizeci de ani după cum a voit Dumnezeu 
Şi... încă aşă de tineri, a fi prieteni vechi». 
Prieteni, da : dar tineri...? nu prea tocmai. Ce zici? sau vorba româ- 
nului; «Vrabia puiu !» 
5 Virgilii, Æneid IX. v.G41: «Deşteaptă în tine o nouă virtute, băiete; 
astfel vom ajunge pănă la stele». 

De a te duce drept la stele, nu prea am speranţă; dar 
vino cu mine pănă colea, în munţii Buzăului, şi poate că 
vei petrece pe acolo şi tu câteva minute plăcute, cum am pe- 
trecut eu, sunt acum câţiva ani, rătăcind cu ochii pe plaiuri 
încântătoare, iar cu auzul şi cu gândul prin fantasticele re- 
giuni ale basmelor vânătoreşti. 


X. 


e o frumoasă zi de vară mă odihnisem câteva ore la 

schitul Găvanul,— o minunată înfundătură călugărească 
din munţi, câteva colibe şi o bisericuţă de bârne, semănate 
printr'o pajişte smălțuită cu flori, pe care o încinge un semi- 
cerc de înalte stânci pestriţe, ce poartă numirea foarte nime- 
rită de Curcubeată. De acolo plecai călare ca să merg la 
Bisoca, sat în două chipuri interesant: mai întâiu fiindcă de 
sub dealul pe care el şeade, izvorăşte Peceneaga, un pârău 
cu nume preţios pentru etnografii ţării; al doilea pentrucă 
într'însul trăesc şi se prăsesc din neam în neam, cei mai 
frumoşi bărbaţi din tot plaiul împrejmuitor. Ca probă despre 
această din urmă particularitate a satului Bisoca.— particu- 
laritate pe care am putut mai târziu să o constat în toată 
întinderea ei,— aveam cu mine, drept călăuză dela Găvanul 
pănă acolo, un voinic Bisocean, un fel de oacheş Apolon 
muntenesc, carele cunoştea 'ca în palmă'toate cotiturile mun- 
ților şi se mai pricepeă şi la multe altele, căci eră şi vânător 
şi cioban, şi cosaş, şi cântăreţ la biserică, şi cântăreţ cu ca- 
valul, — Doamne iartă! pare-mi-se că mai meşter eră la 
fluer decât în strană,— ba încă ştiă să spună şi basme de-ți 
eră mai mare drag să-l asculţi. 

Cât a ţinut calea,— vreo şease ore,— gurița nu i-a tăcut. 
D'apoi nici eu nu-i dam vreme să răsufle : «Bădiţă, ce livede 
e asta?» — îl întrebam, trecând prin nişte guri de văi care 
mă îmbătau cu dulcele lor miros de fân proaspăt cosit. — 
«Cum se chiamă ierbile celea care par împletite şi la vârf 

găitănite ?» — Şi el îmi spuneă numirile tutulor florilor, ier- 
belor şi burienilor, arătându-mi chiar şi pe acelea care sunt 
bune de leac: — «Ceia este dobrişor şi cealaltă ghisdei; 
astă e laptele-stâncei şi astălaltă, zârnă-miţoasă ; ici iată brân- 
duşe şi colea dedeţei ; apoi lobodă şi drob, vâzdroagă şi si- 
minoc, iarba-ciutei şi piperig, pojarniţă şi sefterea» şi altele 
multe... Dar cine le mai ţine minte! .D'aş fi stat să le în- 
semnez pe toate, poate că îmi da şi mie Societatea Acade- 
mică să lucrez, — nu, vai de mine, la Dicfionarul cel cu 
„vorbe numai plivite, alese şi mai cu seamă croite de pe 
curata lătinie,— ci la păgubaşul de G/osariu, unde pricop- 
siții noştri lexicografi şi scornilori de graiu nou şi pocit asvârlă 
ca borhot, mai bine de jumătate biata frumoasa noastră 
limbă românească. l 
Din norocire, Bisoceanul meu nu ştiă nimic despre chipul 
cum ne batem noi joc în oraşe de ce avem mai scump rămas 
dela părinţi, şi el, în limba sa pe care aş da ani din viaţa-mi 
ca s'o pot scrie întocmai după cum el o rosteă, în acea limbă 
spornică, vârtoasă şi limpede a ţăranilor noştri, îmi povesteă 
păsurile şi plăcerile oamenilor dela munte. 
Când ajunserăm pe muchia plaiului ce desparte văile des- 

- pre Buzău de cele despre Râmnic, priveliştea, din veselă şi 
plăcută ce erà, se făci deodată măreaţă. | 

In spate aveam culmea întinsă a Penteleului, starostele 
munţilor din Buzău, şi pe sub dânsul se rânduiau, ca trepte ale 
unei scări de uriaşi, plaiul -Răboiului, munţii Neharniţa, am- 
bele Muşe, Macieşul, Brezeul, Piatra-penei, Carâmbul şi multe 
altele mai aşezate ; dar drept în faţa noastră, adăpostite sub 
piscurile semeţe ale Furului şi ale Steşicului, se înălţau, ca 
nişte pereţi suri şi măcinaţi d'alungul unei perdele de brădet, 
stâncele Năculelor la poalele cărora se aşterneă, întocmai ca 
un -lăicer verde şi înflorat, o poiană largă şi desfătată, 

Intr'adevăr ai fi zis, ca balada păstoreaseă, că acel picior 
de plaiu este întocmai o gură de raiu. 

Stam şi mă uitam cu acea uimire produsă adesea în noi 
de priveliştile neaşteptate ce ne izbesc vederile pe unele culmi 

despărţitoare de văi. Călăuzul meu carele, cum am spus, a- 
veă sămânță multă de vorbă, mă deşteptă din acea mirare 
mută: — «Aşa-i Domnule, că-s mândre Petrele fetei dela 
Năcule ? Văz c'ai rămas tu ochii la ele; dar mi-te când ai 
şti şi povestea lor?» — «Apoi ce mai stai, voinice ?» — îi 
răspunsei cu grabă; — «spune-o, dacă o ştii. O să-mi țină 
de urât pe drum». Şi Bisoceanul meu, carele atâta aşteptă, 
începi a-mi spune următorul basm, povestindu-l în al său 
graiu poetic şi armonios, pe care în deşert mă voiu sili eu 
a-l rechemă în amintirile mele : 

«Basmul meu, boieri domnia-voastră (aveam cu mine pe un 
Neamţ care nu înţelegea româneşte), basmul meu e cam co- 
pilăros : dar pare-mi-se că nu e tocmai fără de folos!» 

Aşă fu precuvântarea lui şi, precum zice bătrânul Omer: 


După a lui limbă decât mierea mai dulce curgeă viersul ! 


«In vremea de demult, pe când oamenii de pe lumea asta 
ştiau şi puteau mai mult decât ce pot şi ştiu cei de acum, 
pe când pruncul de trei zile îţi numără numai într'o clipă 
toate stelele de pe cer, şi vedeă cu ochişorii cum creşte iarba 
câmpului şi auzeă cu urechile cum sfâriie fusele când toarce 
păiajinul... pe vremea de atunci trăiă în plaiurile Buzăului, o 
împărăteasă tare şi mare, pe care o chemă Doamna Neaga ?, 


1 Homeri Iliad. I. v. 249: 
Toi xai &no yasang piutos yhuniwyv "pie udh. 


? Poate că tu sau altul îmi veți spune că Doamna Neaga, cea dela 
Cislău, dela Lapoş şi dela Tisău, n'a fost tocmai pe când cu Por-lm- 
părat, de vreme ce dânsa trăiă în al XVI-lea secol, şi a dăruit chiar 
mănăstirii Bratskii din Kiev, la anul 7107 (1600), o cruce ferecată care 
s'a şi reprodus în publicaţiunea rusească Bockpecnoe Irenie în anul 
4-lea (1840), pag. 436 et sq. Acestea le ştiu şi eu, ba am şi acasă o că- 
rămidă luată din ruinile cetăţii Doamnei Neagăi, din pădurea Cislăului, 
care de sigur nu denotă o mai mare vechime. Dar, de unde să aştepţi. 
dela un biet muntean din Bisoca, atâta erudiţiune în istorie şi archeo- 
logie ?—Notă ad laudes gratesque B..P. Hasdeo, căruia datorez cu- 
noştinţa şi desemnul crucii dela Kiew a Doamnei Neagăi. 

Ea îşi aveă palatele ei tocmai colo, în codrii Cislăului, unde 
se văd şi astăzi, pe o măgură mare ocolită cu pâraie, te- 
meliile de zid ale cetăţii ei, iar grădinile şi livezile în care 
ea se preumblă când i se făceă urât acasă, şi le aveă pe 
colnicele Lapoşului, unde stă şi acum puţul ei cu colac de 
piatră, săpat cu slove pe care, zău, nici cei mai cărturari din 
ziua de astăzi nu le mai pot ghici. 

Din toţi copiii câți Dumnezeu îi dase şi-i luase înapoi la 
sine, Doamna Neaga rămăsese in văduvie numai cu un fe- 
cior pe care-l iubeă ca pe lumina ochilor. Erà şi drăgălaş, 
— bată-l fericea — puiul de împărat! Mândru ca strălucitul 
soarelui la amiazi, blând ca razele line şi mângăioase ale 
lunei, sprinten ca luceafărul sclipitor al dimineţii şi înţelept 
ca şi întreaga tărie a cerurilor. Nu ştiă maică-sa nici lumea 
toată cu ce să-l mai desmierde, atât era tuturor de drag şi 
de plăcut. 

«De micuţ îl dase Doamna la carte şi când abia înce- 
pușe tuleiele barbei să-i umbrească pelița copilărească, el 
vorbeă pe de rost toate limbile de pe lume, ba încă înţe- 
legeă şi graiurile tăinuite ale păsărilor şi ale fiarelor. 

«Atunci Doamna, cu inima îngânată între dor şi bucurie, 
îi vorbi aşă: — «Fătul meu, cartea câtă a fost, ai învăţat-o 
toată din scoarță pănă în scoarță; acum, ca să te faci om 
pe deplin şi voinic cu tiemeiu, precum se cade unui bărbat şi 
mai ales unui fecior de împărat, toţi de toate părţile îmi 
spun că trebue să te duci lumea să o colinzi, ca să încerci 
şi să ispiteşti viaţa prin tine însuţi şi să afii multe şi mă- 
runte ale lumei, care se vede că în carte nu se pot scrie, 
Du-te, copilul meu; mergi de vezi şi de învaţă; dar cată a 
nu te prea depărtă de pe aci, adu-ţi aminte, voinicelul meu, 
că pe câtă vreme nu te va simți mama colea în preajma ei, 
grija, chinul şi mâhnirea din sânu-i nu vor lipsi», 

«A doua zi, dis de dimineaţă, feciorul de împărat, mai 
mult vesel decât duios, îşi luă ziua bună dela Doamna, 
maică-sa, care se sileă, sărmana, pe cât puteă, ca să-şi stă, 
pânească plânsul şi obida ce o înecau. Erà vesel voinicelul- 

fiindcă în curţile palatului îl aşteptau ca să-l însoţească în 
«cale o sumă de 


boeri mari ai oştilor, 
puterea domniilor ` 

şi groaza duşmanilor, 
toţi călări şi înarmaţi 

cu săgeți, cu buzdugane 
şi la brâie cu arcane 
gata-a merge după soare 
să înceaptă 'n vânătoare, 
după urşi şi căprioare, 
după pasări gălbioare, 
ce sunt bune de mâncare 
şi plăcute la cântare. 


«Apucară în spre miază noapte şi trecând pe Scărişoară 
unde-i lesne cui scoboară, luară apa Buzăului în sus tot cân- 
tând şi veselind. Răsunau dealurile şi văile şi apele râului 
pe unde treceă mândra ceată de voinici. Dar când sosiră la 
înfurcitura Bâscei, acolo unde se aşterne o poieniţă verde 
umbrită de plopi, de stejari şi de fagi, feciorul de împărat 
deodată îşi opri armăsarul în loc şi în gura mare strigă aşă 
către soţii săi: «Măi fraţi! vedeţi colo drept în muchia înaltă 
«şi pleşuvă- a Penteleului; acolo am să mă duc, tot în fuga 
«calului. Cine - poate, ţie-se după mine!» — Şi dând pinteni 
sprintenului fugar, ca un fulger se repezi prin valea îngustă 
a pârâului. Sub copita pintenogului, pietrele scăpărau, apele 
clocoteau, pulberea în sus se înălță, cu norii s'amestecă, şi-apoi 
în jos iar cădeă, vâlceaua înegură şi pe voinic mi-l ascundea 
cu totul din vederile boierilor, cari rămăsese departe în urma 
lui. Treci el ca în zbor, cu fugarul spumegat, prin valea 
Rozilor, pe sub muchia Paltinului, pe la gura Teghi; sări ca 
un Smeu pe de-asupra Curselor de piatră; îşi zări ca prin 
vis chipul oglindit în apele cătrănite ale Ghenunei Dracului, 
şi printre brazi, printre molifzi, printre afini şi ienuperi, sui 
mlaca Cernatului pănă în vârful muntelui. Sbură calul nebun 
-cu coama şi cu nara în vânt; iar călăreţul, cu minţile răpite 

de mulțumire, sorbind cu desfătare în piept mirosul răcoros. 
al brazilor şi al florilor, dor’ că se simţeă dus ca vântul şi 
ca gândul peste stânci, peste verdeață, peste gol şi iarbă creaţă. 

«Când fu la amiazul mare, fugarul stătu locului şi feciorul 
de împărat se trezi singur singurel chiar de-asupra Penteleului. 
Jur împrejur, cât cuprindeă ochiul, zări numai creste de munţi, 
cari mai mari, cari mai mărunți. Dar mai presus de tot se 
ridică creştetul gol, de pe care el priveâ şi vedeă jos pământul 
cu verdeţile cufundându-se în toate părţile, iar sus, cerul lim- 
pede şi senin, scăldat numai în raze de lumină. Soarele do- 
goreâ drept de-asupra şi în arşiţa ameazului, pare că contenise 
orice adiere; nici o suflare nu se simţeă, nici un sunet, nici 


o mişcare. | 
«Stă mărmurit voinicul; — nici că mai pomenise el aşă 
tăcere, aşă pustiu, aşă mândreţe |! — când deodată, pe sub 


roata aurită a soarelui, se ivi o pasăre măreaţă, un vultur 
negru cu 'aripele falnic întinse. De grabă puse voinicul mâna 
pe arc, îl încordă şi gata erà să răpează săgeata, când pe: 
sus auzi vulturul croncănind in limba sa cea păsărească .-- 


«Împărate, luminate, 

nu-mi luă zilele toate; 
ia-mi-le pe jumătate ; 

că-ţi voiu da eu nestemate, 
chiar piatra zamfirului, 
limpezimea cerului t» 


«Feciorul de împărat destrună arcul, minunat de aşă cu- 
vinte ; iar pasărea, drept mulţămită că o iertase cu viaţă, lăsă 
să-i pice din cioc pe obâlciul şelii voinicelului, o piatră de: 
zamfir mare şi frumoasă, limpede şi albastră întocmai ca 
seninul cerului. Aa 

«Din ceasul când căpătă această nestemată şi o puse în: 
sân, nu mai rămase pasăre pe cer care să nu fie robită la 
voinţa lui. Pentru dânsul, toate sburătoarele, mândri păunaşi,. 
sălbăticoşi cocori, bufniţe cobitoare, şoimi dârii, găinuşe mo- 
țate, dumbrăvence cu aripi verzi, pupeze cu creste băljate, 

grauri pestriţi, sitari, dropii şi ierunci, toate picau ca ferme- 
cate, când eşeă el la vânătoare; iar de se preumblă numai 
prin codri şi prin livezi, mierlile şi privighietorile, pitulicile şi 
sticleţii, presurele şi sfranciocii, petroşeii şi sfredeluşii, bot- 
groşii şi scatii, ţoii, ţintezoii şi piţigoii, toţi îl întâmpinau peste 
tot locul cu dulcele lor cântări; cucul îi vesteă la tot ceasul 
mulţi ani cu noroc, şi prigorii cu pene albastre, îl însoţiau 
pretutindeni, chiuind şi sburând vesel de-asupra capului său. 

«Treci o zi, trecură două, ba mai trecură şi alte nouă şi 
voinicelul nu se îndură ca să se înstrăineze dela mândrele 
plaiuri ale Buzăului, în care el domneă acum cu voie bună 
peste toată firea sburătoare câtă fâlfâie sub soare. Noaptea 
pe la cântători, pănă a nu se revărsă bine de zori, el eră 
purces la vânătoare, şi mai adesea seara îl apucă prin păduri, 
ucigând şi stârpind alte păsări cobitoare ce se arătă numai 
prin întuneric. 


«Rătăceă într'o zi pe culmea păduroasă a Istriții, — tocmai 
colo jos, la curmătura dealurilor, sub care încep a se aşterne 
câmpiile, — când 'deodată, fără veste, pe la sfinţitul soarelui, 


se ridică din vale un vânt mare şi turbat care îndoiă fagii, 
frângeă plopii, smulgeă ulmii şi cletenă cu urlet tot codrul şi 
tot muntele. Într'o clipă, norii de pretutindeni la un loc se 
adunară, negurile se îndesară, şi peste tot cerul se distinse 
un pod întunecat de fier şide aramă, peste care treceà şi se 
învârteă sfântul Ilie, încurându-şi armăsarii cu tunete şi cu 
plesnete, şi scăpărând numai fulgere şi trăsnete de sub roa- 
tele carului său. Apoi dintr'o năprasnică detunătură, se sparse 
deodată podul, brăzdat de mii de săgeți luminoase şi începu 
a curge pre pământ, o ploaie groaznică : 

ploaie cu şiroaie 

de făceă pâraie: 

ploaie cu băşici 

de strică potici; 

ploaie spumegată 

'nnecă lumea toată; 


ploaie de potop 
făceă lumea snop. 

«Când se mai potoli furtuna, feciorul de împărat cătă a 
se urni din scorbora unde stătuse pitulat; dar el nu mai ştii 
încotro s'apuce, aşă de tare eră, în codru, şi frunza deasă, 
şi noaptea întunecoasă, şi calea pietroasă; pe unde cătă urma 
umblată, urma eră ştearsă; pe subt atâtea frunzare căzute, 
toate cărările se făcuse nevăzute. Nu vedeă, nu auziă, nici 
în greul pământului, nici în uşurelul vântului; numai când 
trăgeă bine cu urechia, îi veneă din depărtare la auz, chiotul 
ghionoaii ce-şi ascuţeă noaptea ciocul de coaja copacilor, şi 
miorlăitul cucuvăilor care se chemau jalnic una pe alta prin 
mijlocul beznii; apoi uneori îi treceă repede pe dinaintea 
ochilor şi câte o umbră neagră de lăstun rătăcit, care cădeâ 
din văzduh, cu lungele-i aripe îngreuiate de ploaie. 

«Toată noaptea ar fi umblat el fără spor; dar noroc că 
aveă cu sine pe coteiul lui cel mai bărbat, cel mai priceput, 
cel mai credincios : 


Miclăuş câine 'nvăţat 

ştiă seama la vânat; 

el apucă spre colnic, 
uşor, sprinten şi voinic: 
tot spre vale se lăsă, 

şi cărarea căută, $ 
botul prin iarbă vârând, 
urmele tot mirosind. 
Urma-i ici, urma-i coleà ! 
Miclăuş n'o mai perdeă, 
pr'întuneric o simţiă, 
noaptea 'ntocmai ca ziua. 


«Astfel, cu câinele călăuză bună, voinicul apucă de-alungul 
în jos, valea Orgoaii. Prin volbura apelor ei se rostogoleau 
acum cu vuiet, rădăcinile de copaci şi bolovanii de piatră, 
surpaţi dela munte. Şi câinele şi stăpânul umblau încet şi cu 
sfială pe costişul lunecos ; dar când ajunseră tocmai de-asupra 
priorului de unde se văd, în poală, urmele unei cetăţi de 
Uriaşi şi brazda vladnică a Troianului, Miclăuş stătu în loc 
mârâind ca în preajmă de vânat. Voinicelul sticli ochii. Flă- 

căraie alburii eşeau pe acolo din pământ şi zburau d'asupra 
tainiţii unde stătură ascunse, atâta mare de vreme, comorile 
dela Pietroasa, cloşca cea vestită cu puii ei de aur; dar pe 
la lumina sclipitoare a văpaielor, vânătorul zări printre erburi 
şi petroaie, căpățâna lungăreaţă a unui dihor carele, cu ochii 
răsleţi cătă drept la dânsul, Trupul şi coada, dobitocul şi le 
încolăcise, le făcuse ghem în faţa coteiului, cum fac dihorii 
când n'au loc de scăpare în vizuinile lor de sub pământ. 
Voinicul nostru eră gata să asvârle într'insul ghioaga lui cu 
ținte poleite ca să-l prăpădească, când dihorul începu a chiţăi. 
în limba lui de lighioană şi a zice: 


«Împărate, luminate, 

nu-mi luă zilele toate: 
ia-mi-le pe jumătate ; 

că-ţi voju da eu nestemate, 
chiar piatra smarandului. 
verdeaţa pământului !» 


«Feciorul de împărat, aducându-şi aminte cât de bun augur 
îi fusese asemenea vorbe din graiul vulturului, lăsă ghioaga 
jos şi goni câinele în laturi; iar lighioana, bucuroasă de a se 
simţi scăpată, începi să râcâie ţărâna cu labele şi scoase 
dinaintea voinicului o piatră de smarand, mare şi frumoasă, 
de străluceă verde şi rămurată ca spicul crud al grâului, ca 
rodul pământului. 

«Atâta fu voinicului pănă ce ridică de jos smarandul fer- 
mecat şi-l băgă în sân; ş'apoi de atunci înnainte toate ji- 
vinile câte .se târăsc prin ţărână şi câte se ascund pe sub 
pământ, toate îl cunoscură pe dânsul de stăpân, Viezurii cu 
perii suri, lungi şi drepţi ca țepele, şi bursucii somnoroşi, 
cari ies numai noaptea din vizuini ; şderii pădureţi cu blana. 
ruginie, deasă, moale şi frumos netezită, şi vidrele colţate de: 
pe malul hăljilor; nevăistuicele cu trup prelung şi mlădios şi 
cu guşe albe, care se furişează printre răzoare, vânând cuiburi 
de păsărele, şi veveriţele şugubeţe cu coada vâlvoi, care sar 
zglobii pe crăcile copacilor ronțăind alune, ghindă şi scoruşe ; 

pinţele cu labe scurticele la piept, iar la spate cu picioroange, 
care când umblă se saltă ca locustele, şi căţeii pământului, 
— de le zice şi suiţe, — cari scot capul la amiazi din găuri 
ca să latre la soare; apoi mişunii cei cu gropanele pline de 
grâne şi şobolanii din smârcuri; toate lighioanele pănă şi 
` cârtiţele orbeţe şi aricii ghimpoşi, ba chiar şerpii, guşterii şi 
şopârlele, toate i se arătau lui în cale, sau ca să-l slujească 
la vreo trebuinţă, sau ca să piară de mâna lui, când aveă 
plăcere de vânat. Cu dânsul vulpile îşi cheltuiau de pomană 
viclenia minţii şi iuţeala piciorului, căci de fiecare minciună 
a vulpei, el află prea lesne mijloace o mie ca să-i vie de hac. 
Apoi şi cu ursul cel mai sălbatic, el îşi făceă jucărie; fără 
secure, fără cujit, el intră semeţ în vizuina lui, se luă cu 
dânşii la luptă dreaptă şi în totdeauna ursul cădeă mort la 
pământ. 

«Astfel prin văzduh, astfel pe sub pământ, el eră mai mare; 
de aceea şi. traiul lui eră acum şi mai mult pornit pe vână- 
toare. 

«Când feciorul de împărat treceă pe dealul Balaurului, d'a 
stânga Slănicului, lighioana cea înfricoşată, cu o falcă în cer 
şi cu alta în pământ, 


Şerpoaica cu solzii verzi, 
— să n'o vezi, să n'o visezi! — 


de grabă se zvârcoleă, se pitulă şi se afundă pănă. la gurile 
iadului, ca să nu o vază viteazul vânător, să nu-i reteze cu 
paloşul şapte capete şi să nu-i stingă şapte suflete. Oricât 
de mult se sileă dânsul ca să-i apuce înainte, iazma iadului 
pridideă cu fuga şi voinicul rămâneă mereu să-şi scoată ne- 
cazul pe pasările cerului şi lighioanele pământului. Da zi peste 
zi şi nu puteă nimeri. a 
«Aşă mai păţi într'o noapte; şi a doua zi, de ciudă şi de 
mânie, se porni de pe dealul Balaurului în jos, când abia se 
miji de ziuă şi ajunse de odată cu zorile, când se deschi- 
deau florile, la valea stearpă şi pustie a pâclelor de glod, 
«Dacă nu ştiţi şi n'aţi văzut, să vă spui eu că acolo şi-a 

aşezat Necuratul cazanele cu catran şi cu smoală colcotită : 
pe sub pământ gâlgâie şi fierbe glodul noroios, mai rece 
decât ghiaţa, mai negru decât ceața; apoi pe guri căscate 
prin tot ocolul acelei văi fără de scursoare, ţâşneşte tina în 
sus, când de o şchioapă, când de o palmă, când de un stânjen 
şi mai mult; la fiecare gură împrejur s'a durat muşuroi, şi 
balele cătrănite pe care Ugică-l toaca le scuipă din văgăune 
se scurg năclăite de-alungul moviliţelor, se adună în nomo!, 
se usucă de vânt, se crapă de soare şi aştern tot fundul văii 
cu o humă sură şi jilavă, pe care nu se prinde, Doamne fe- 
reşte | nici troscot, nici ciulini. 

«Când de pe culmea vecină, feciorul de împărat făcu ochii 
roată de-asupra văii urgisite, el văzi o biată căprioară rătă- 
cită, călcând cu sfială prin nomolul uricios al mocirlei; mai 
departe, o fiară sălbatică, un râs, stă stârcit la pândă; părul 
de pe dânsul lung şi subţire, alb şi cu pete negre, se sbâr- 
lise în sus; urechile-i ţuguiete cu pămătufuri de peri negri 
la vârf, se ridicase drepte, şi ochii lui, vii şi pătrunzători ca 
ochii de femee, scăpărau scântei. Numai în două trei sărituri 
de pisică, el ajunse căprioara, se agăţă de pieptul ei, îşi în- 
fipse dinţii în beregată şi se găteă să-i sugă cu desfătare sân- 
gele din vine, când voinicul învârti repede praştia ca să o is- 
bească în fiară, Dar ochii râsului care văd şi în miezul pietrelor, 
zăriră ce i se găteă; el se smulse dela pieptul căprioarei şi 
incepi să latre în limba lui de fiară. 


«Împărate, luminate, 
nu-mi luă zilele toate; 

: ia-mi-le pe jumătate, 
că-ţi voiu da eu nestemate, 
chiar piatra rubinului, 
clocotirea sângelui !» 


«Şi acum, pentru a treia oară, feciorul de împărat iertă 
viaţa râsului, precum iertase pe a vulturului, precum iertase 
pe a dihorului; el strânse praştia pe mână, iar fiara, veselă 
şi mulțumitoare că scăpase cu zile, scăpără din ochii ei o 

piatră de rubin, mare şi frumoasă, roşie şi vie, mai roşie decât 
fraga muntelui, mai vie decât para focului şi întocmai ca 
sângele voinicului. 

«Când o luă voinicul în mână şi o băgă în sân, pare că 
îi mai crescu de o şchioapă inima într'însul. De aci înainte 
toată firea cu suflare eră prada lui. Toate fiarele pe care iu- 
teala sângelui le împinge în fuga lor, a se aşterne pămân- 
tului ca iarba câmpului la suflarea vântului, toate cele care 
trăesc din vărsarea sângelui, toate câte din sânge o şi pierd, 
toate se supuseră şi ele la voinţele voinicului, ca pasările ce- 
rului, ca lighioanele pământului. 

«Dinaintea unui aşă minunat vânător, 


cerbii dela munte 
plecau a lor frunte, 
mistreţii colţaţi 
cădeau împuşcaţi, 
capra săltăreaţă 

nu scăpă cu viaţă, 
lupii din pădure 
picau sub secure, 
iepurii fricoşi...» 


Cam pe aci ajunse cu povestea Bisoceanul meu, când de- 
odată auzirăm la spatele nostru, o detunătură de puşcă ur- 
mată de un Donner- Weiter-Saperment ! exprimat cu o ener- 
gie de adevărat granadir kesaro-krăiesc. Ne întoarserăm iute 
ochii îndărăt; dar nu mai erà nimeni; tovarăşul meu, neam- 
țul, se făcuse nevăzut. 

— «Sărăcuţ de maica mea !» — strigă din băierile .inimei 
Bisoceanul, — s'a răpus domnul /ninger. — (Acest fel găsise 
el cu cale ca să localizeze titlul de inginer al tovarăşului meu). 

Alergarăm de grabă la locul de unde venise zgomotul şi, 
subt o tufă găsirăm pe neamţ răsturnat pe spate, dând din 
mâini şi din picioare ca să se scoale; alături eră puşca lui 
din a cărei ţeavă eşeă încă fum ; puțin mai departe se tăvăleă 
o păsărică printre fulgii ei risipiţi pe iarbă. Calul, de pe care 
căzuse inginerul, se zăreă departe în vale; cu şeaua pë dân- 

sul, el apucase vesel şi în goana mare, drumul casei, lăsând 
călăreţului libera facultate, sau de a rămâne unde căzuse, 
sau de a-şi urmă calea cu orice alt mijloc delocomoţiune. 

— «Bine, prietene, — zisei în sfârşit eu păţitului, după ce 
constatarăm că nu se află în nicio primejdie, — «fă-mă să în- 
teleg mai întâiu cum ai căzut de pe cal?... Apoi pentruce ai 
tras cu puşca 2... Insfârşit pentruce te-ai depărtat de noi 2»— 
La toate aceste întrebări, el nu aveă alt răspuns decât: «Asta, 
zău, nu ştiu!» 

Călăuzul nostru nu eră mai puţin curios decât mine ca să 
afle cum se petrecuse lucrurile, dar el cel puţin găseă însuşi 
pentru toate, câte un euvânt de răspuns şi de mângâiere. 

— «Lasă, domnule; nu e nimica, că ai căzut pe spate şi 
te-ai rezimat în coate. Rău eră dacă cădeai pe brânci, că pu- 
teai nasul să ţi-l frângi». 

Căutând apoi prin iarbă, el dete peste păsărica rănită şi 
jumulită, care, sărmana, se svârcoleă ca vai de ea; erà o 
biată ciocârlie. Bisoceanul luând-o în mână, cunoscă îndată 
că eră ucisă, nu de alice, ci de ciocul gaiţei: — «Cu bună 
seamă, domnule, dumneata ai vrut să tragi în pasărea răpi- 
toare şi nu vei fi nemerit-o ; dar lasă că nu e nicio pagubă; 
vânatul cel bun tot al domniei tale a rămas. Vorba româ- 
nului: «nu e pentru cine se găteşte, ci pentru cine se ne- 
mereşte». 

Dar neamţul se apără că el n'a tras de fel cu puşca, că 
puşca s'a tras singură şi că, din aceea, calul speriindu-se, a 
sărit şi l-a trântit jos, unde l-a şi lăsat fără ruşine nici păcat. 

— «Lasă domnule, că şi aşă e bine!» — zicea Bisoceanul. 
«Dumneata tot nu rămâi păgubaş, că, şi dacă n'ai dat în 
` vânat, vânatul ţi-a picat din cer jumulit gata. Şi apoi despre 
căzătură, să n'aibi vreo mâhniciune, că pământul nostru ro- 
mânesc e bun de obrânteală: 


Cine cade pe el jos 
Se scoală mai sănătos, 


Şi” într'adevăr, domnul ininger se ridicase teafăr şi fără vă- 

Ibänésa, care pârtă numele de Silişte, unde se dice 
că a fost oraş vechiu; pe acel loc s'aii descoperit, 
la anul 1842, ducă pistâle de formă primitivă, 
care s'a luat de către posesorul Vasile Urdică, 

În acelaş comună se află âncă nisce gropi, 
care sunt aşa de vechi încât, când se întâmplă, 
a se cufunda vre-una, se găsesce pe jumătate 
plină cu cóje de seminţe de mei (mălaiu). Se crede 
că acele gropi sunt ascundători de proviziuni din 
vremile 'Tătarilor. Infine în centrul comunei se 
află duoă fântâni forte vechi; ambele sunt situ- 
ate lângă rîul Ibănesa, La cea despre răsărit sa 
găsit o cruce naltă ca de un stat de om şi care 
purta, inscripţiunea Haivas (?) 


Plasa Prutuluk-de-jos. Orasnaleica, — În co- 
muna Crasnaleica, situată pe malul Prutului, 
sunt trei cătune. Spre nord e Miculinţii; în faca 
satului actual se află o insulă, la un loc, unde 
Prutul formâză un cot numit cotul Pereriţei; 
într'însa se v&di ruinele unei biserică de pâtră, 
împrejurul căria a fost sat, In timpul răsbielor 
intre Turci şi Ruşi la începutul acestui secol, 
locuitorii acelui sat aŭ perit şi satul s'a răsipit; 
de aceia şi locul a luat numirea de Pererița. Sa- 
tul Miculinţii sa intemeiat mai în urmă pe la 
1812, pe malul Prutului, 

„ Cătunul Craşnaleica este mai la S, pe un 
pisc de del în partea despre răsărit, unde se află 

Pasărea vrăjmaşe se repezi, zbierând prin aer, ca să prindă 
pe cântâreaţa, şi aceasta, mititica, în zadar cercă să-i scape 
prin fugă. «Pretutindeni unde dânsa, fugind uşurică, tăiă 
văzduhul cu aripile ei, iată şi duşmana, cruda gaiță o ur- 
măreă cu chiote mari prin aer». 

La ţipetele de bucurie ale gaiţei, la văetările sărmanei cio- 
cârlii, somnorosul, plecat pe oblâncul şelei, tresări şi în miş- 
carea-i zăpăcită, îi căzù puşca de pe umeri; cocoşul se lovi 
de scară; umplutura se descărcă cu sgomot; gaița şi calul se 
speriară amândoi deodată; .una lăsă prada să-i pice din cioc ; 
celalt trânti jos pe călăreț, şi astfel vânătorul fără voe şi vå- 
natul neaşteptat se întâlniră alături, pe iarba verde a plaiului. 

Dar calul, ca şi gaița, îşi văzu de calea sa şi tovarăşul 
meu rămase pe jos. De aceea şi Bisoceanul, carele eră cam 
atins în amorul său propriu de povestitor, prin somnul ingi- 
nerului, îi spuneă drept mângâere : — Vezi, domnule ininger, 
dacă domnia-ta ştiai româneşte şi ascultai la basmul meu, nu 
erai să paţi atâtea nevoi! Dar fie! când este vorba de vå- 
nătoare, apoi poţi să mi te lauzi că eşti născut cu tichia în 
cap, şi 

Vânătorul norocos 


umblă bucuros 
pe jos». 


Astfel ne urmarăm calea spre Bisoca. 
Pour l'essuyer près de la niie, 
Tremoussant d'une aile menue 
Et te sourdant à petits bons, 
Tu dis en lair de si doux sons 
Composez de ta tirelire, 
Qui'il n'est amant qui ne désire 
T'oyant chanter au Renouveau, 
Comme toy devenir oiseau. 


- Virgilli, Georgic. l, v. 405—408 ; 
Quacumque illa levem fugiens secat æthera pennis, 


Ecce inimicus atrox, magno stidore per auras 
Insequitur Nisus. 

ram acum tocmai pe culmea dealurilor sub care se adă- 

posteşte, ca într'o copaie, satul Bisoca. Gata a cârmi în 
dreapta ca să pogorâm în sat, aruncai împrejurul meu o lungă 
şi mulţumitoare privire, voind să-mi iau ziua bună dela în- 
tinsele privelişti ale plaiului, mai nainte de a le pierde cu totul 
din vedere. 

Soarele apune drept dinaintea noastră; cercul lui roşatic 
scăpătase pănă pe valea orizontului şi razele-i, calde şi se- 
nine, pare că se aşternuse pe tot şesul răsăritean al ţării, 
care ni se destindeă acum 'sub ochi. De pe acest tăpşan cul- 
minant de unde munţii Săcueni cotesc spre ţara Vrancei, tot 
Bărăganul, tot câmpul Brăilei, tot şesul Galaţilor, cu matca 
Râmnicului, cu valea Buzăului, cu lunca Siretului, toată acea 
lată şi oablă câmpie se arată scăldată într'o lumină  gălbue 
şi lucioasă, ca faţa unei uriaşe sinii de aur; printr'însa, liniile 
şerpuite ale râurilor se desprindeau ca fire creţe de beteală 
argintie, iar suprafaţa netedă a apelor sărate din Balta-Albă 
şi din Balta-Amară oglindeau ca nişte ochiuri de sticlă, fre- 
cate în mijlocul dauritei table. In depărtarea cea mai afun- 
dată, dealurile dobrogene, tivite cu aburoasa cordea a Dună- 
rei, încingeau, ca cu un cerc plumburiu, acest curios tabel, 
al cărui aspect deveneă cu totul fantastic, prin seo iale 
şi metalice reflexe. 

Mai aproape de noi însă, sub forme şi cu colori mai reale 
se vedeau pe vârful Bisocei şi pe al Ulmuşorului, mari pie- 
troaie sure şi murgi, unele grămădite la un loc ca turme de 
'vite adunate la repaos, altele risipite prin livezi ca vacile 
când pasc pribege. Apoi, sub aceste muchi, la stânga, pă- 
mântul se lăsă la vale în costişe şi pripoare gradate, pănă 
se cufundă în jghiaburile mult umbrite ale Râmnicului şi 
Râmnicelului ; tot pe acolo, la locul.unde se zice între Râm- 
nice, se zăreau încă poenile fragede şi verzi ale Năculelor, 
adăpostite sub stâncile roşcate, care se numesc Petrele-Fetei ; 

şi în fund de tot, înălțându-se în albăstreala inegurată a ce- 
rului, se pierdeau culmile păduroase ale Steşicului, învelite 
în umbre viorii, civite şi negre, 

Preumbiându-mi ochii, când peste şesul cu străluciri şi 
scântei, când prin munţii cu tainice şi răcoroase raze, mă 
aşezam pe un bolovan de piatră şi aşteptând să dispară cu 
totul soarele, nu mă puteam sătură de asemenea privelişti, 
ce nouă, orăşenilor, ne este dat arare-ori a le vedeă; dar 
călăuzul nostru ştiă că noaptea are să vină iute şi că sco- 
borâşul, până la sat ne va cere, prin întuneric, poate o oră 
şi mai bine; de aceea el ne îndemnă să ne pornim îndată, 
şi drept mângâiere, îmi spune că are tocmai vreme ca să 
isprăvească şi basmul cel cu feciorul de împărat, norocos la 
vânat, pănă vom sosi la vale. 

— «Bine zici, bădiţă; — îi răspunsei: — negreşit că tre- 
buie să mi-l spui tot, dacă mai este. Dar stăi! unde rămă- 
seşi ?.. pare că începuseşi a îndrugă o şiretenie de lighioane 
ca cea din hora desgovelei: 


Ursul cu cercei 
umblă după miei, 
Lupul cu cimpoi 
“umblă după oi, 
Vulpea în papuci 
umblă după curci, 
Ş'un epure şchiop, 
într'un vårf de plop, 
treieră la bob. 


«Aşa este ? 

— «Cam aşă, dar iar. nu prea, — îmi răspunse munteanul 
pierzându-şi oarecum sărita, în urma glumei mele de care' 
mă şi căiam, şi scărpinându-se la ceafă ca omul care stă la 
îndoială. — «Pe semne, boierule», — adăogă el, — «ți s'a 
făcut urât unde am tot spus anume toate soiurile de pasări 
şi de jivine care trăesc pe la noi, la munte. Dar de! ce să-i 
fac eu, dacă aşă e basmul? Va să-l spui şi eu după cum 
este şartul şi datina lui. D'acum înainte însă nu mai avem 

nimic a face cu lighioanele cele cu patru picioare, nici cu 
cele multe zburătoare; destul „numai să vă fie în ştire că 
feciorul de împărat nu aveă seamănul său pe lume la ale 
vânătoarei. Când d'abia da cu gândul să facă vreo izbândă 
la vânat, voinţa pe dată i se şi împlineă ; de aceea şi lumea 
întreagă când pomeneă despre dânsul, nu-i ziceă într'alfel pe 
nume, ca: Feciorul de Impărat, cel cu noroc la vânat. 

«De va fi stat o lună, sau un an sau doi, petrecându-şi 
viaţa fără alte nevoi decât numai cu plăcerea şi cu mângâ- 
erea de a prinde şi de a ucide fiare pădurețe şi păsări 
cântărețe, cine va şti, spună-o. Pe noi ceşiia, plăiaşi şi vå- 
nători de munte, atâta ne taie capul că omul la vânătoare, 
fie pe ger şi ninsoare, fie pe năduf de soare, nici nu prinde 
veste ca ce timp mai este, nici nu vreă să ştie cum are să-i 
fie, nici nu bagă 'n seamă la- muncă de-l cheamă, nici că ia 
aminte de orice cuvinte, ci vesel omoară vremea care zboară; 
fără griji trăeşte, pe pământ domneşte şi e la vânat. ca şi 
împărat. 

«Acum, daţi şi d-voastră cu socoteala, dacă chiar nouă, 
— nişte bieţi păcătoşi plini de trudă şi de nevoi, — vână- 
toarea ne oţeleşte sufletele şi ne răpeşte minţile, apoi ce în- 
cântec de fală şi de vitejie trebue să fi fost pe voinicul fe- 
cior al doamnei Neagäi! Vesel şi voios la inimă, ager şi 
vârtos la trup, el zâmbind eşeă dimineaţa din palatele pă- 
rinteşti, zâmbind se înturnă seara la maică-sa înapoi. Aşă 
viaţă, lină şi neturburată, dor'că în raiu poate să mai fi gus- 
tat cineva. $ 

- «Dar grijile şi mâhniciunea lăsat-au vreodată multă vreme 
pe om fără ca să se lege de capul lui? Firea omenească aşă 
este ea dela Dumnezeu osândită, ca să nu plutească neîn- 
cetat uşor ca fulgul pe apă, şi să nu calce mereu totpecăi 
desfătate. .Căci, acolo ` unde este poiana mai înflorită şi cu 
frunzari acoperită, acolo e şi cursa priponită. Dai într'insa 
fără ca s'o vezi; te apucă, te glodeşte şi uneori chiar de 
rea nu vrei să o crezi. 

«la să vedeţi acum în ce fel păsul avea să-l ajungă pe 

„voinicelul nostru, şi cu ce gingaşe amăgiri aveă să-i sece 
puterile şi să-i stingă fericirile. 

«Intr'o seară ca cea de astăzi, pe la apus de soare ca 
acum, el şezuse să se odihnească pe unul din pietroaele mă- 
cinate de pe dealul Ulmuşorului, tocmai de-asupra gârliciului 
de piatră, căruia îi zicem noi grajdul Zmeilor, fiind că acolo 
se adăposteau odinioară, în vremea dedemult, fiarele cele 
aripate. Şedeă el şi priveă în jos cum negurele îniunecau 
treptat văile şi culmile, când văzi trecând încetinel de de-a- 
supra capului său, o porumbiţă, uşoară şi albă ca spuma 
laptelui la mulsoare, ca florile crinului la raza de soare. i 
se făcii dor de acea păsărică şi ca s'o prinză de vie, puse 
mâna în sân la zamiirul cel fermecat; dar ea, uitându-se la 
dânsul cu ochi dulci, fermecători, gunguni galeş în limba ei 
cea păsărească, şi-i zise: 


«Ah, voinice, voinicele, 

nu opri căile mele ; 

ci te iea dup’ al meu zbor; 
căci cu sânul plin de dor; 
te chiamă să-ţi facă dar 
un Scump, alb mărgăritar 
mândra Fată' a Pietrelor 
din valea Năculelor». 


«Aceste cuvinte, aşa dulce şoptite, deşteptară în inima voi- 
nicului un freamăt necunoscut; în sânul lui se aprinseră do- 
rinje nedesluşite, pe care pănă în ceasul acela nici în vis nu 
le încercase. Fără de a mai stă să cugete, el se ridică re- 
pede în picioare; sângele i se încinsese ca focul prin vine; 
pieptul îi zvâcneă; în tot trupul simţea un avânt neînstrunat 
ce-l porneă să meargă supus şi ascultător la chemarea po- 
rumbiţei. Urmărind cu piciorul pe uscat zborul ei lin, cum- 
pătat, el scoboră văi, suiă dealuri, străbăteă păduri, treceă 
lunci şi pâraie, şi de ce umblă, pare că mai uşor păşeă. 
Când raza soarelui se prelungeă sfiaţă pe foiţele erbei în- 
florite din poiana de sub stâncile Năculelor, păsărica se opri 
pe o răsură îmbobocită şi cu graiu dulce cântător, strigă aşă: 

«Tu ce plângi în stâncă 
la umbră adâncă 
eşi acum din piatră, 
albă, dalbă fată, 
viie şi frumoasă, 
blândă, răcoroasă, 
cu chip luminos, 

cu trup mlădios, 

cu păr aurit, 

pe umăr leit ! 

eşi fată din piatră 
să te vază-odată, 
scumpul tău ursit; 
căci iată-l sosit !» 


«Ca un vis, ca o părere, se cobori de pe stâncă, mândra 
albă fată, naltă, mlădioasă ca o _trestioară, cu părul de aur, 
cu ochi de balaur, ruptă din soare întocmai ca Ileana Co- 
sinzeana. De frumoasă ce eră, de albă ce s'arătă, la soare 
puteai „cătă, iar la dânsa ba! Cine îi vedeă mersul, cine ’i 
zăreă chipul, cine "i auzeă glasul, nu puteă să nu o îndră- 
gească, nu puteă să o auză şi să nu i se încrează. 

«Cu zâmbet gingaş pe guriţă, cu ochi galeşi şi pătrunză- 
tori, veneă mândra cam descinsă, păşind uşor şi legănat 
prin iarba moale şi deasă a pajiştei. Ea se opri dinaintea 
voinicului şi, arătându-i între degeţele, un bob mărunţel de 
mărgăritar alb, curat şi luminat ca laptele la mulsoare, ca 
floarea crinului la soare, ca dragostile de fată mare, ea, cu 
viers dulce femeiesc, care mai lesne decât săgeata străpunge 
inima voinicului, îi grăi, râzând, aşa: 


«Daţi-l'aş şi nu laş da, 

că mă tem îl vei uită 

când la vânat te tot plimbi ! — 
Ba l'aş da, de vrei să-l schimbi 
cu piatra zamfirului, 
limpezimea cerului, 

cu piatra zmarandului, 

verdeaţa pământului, 

cu piatra rubinului, 

colcotirea sângelui.» 

«Feciorul de împărat rămase uimit ca dinaintea unei nă- 
luciri încântătoare. Nu ştiă bine dacă este deştept sau dacă 
visează. Nu-i veneă să deă crezământ nici vederilor, nici au- 
zului : şi cu toate acestea, zâna ce-i stă în faţă il priveă cu 
ochi fermecători, aruncând prin tot trupu-i, când aburi fier- 
binţi, când fiori de ghiață ; vorba ei îi răsună pănă în su- 
flet, dulce şi înduplecătoare. Pe când ea cătă la dânsul şi 
zâmbeă, lui i se năluceă pare că câmpul înflorise şi cerul se 
luminase, iar când ea deschise gura ca să-i vorbească, pentru 
dânsul, munţii răsunară, apele se turburară, brazii se scutu- 
rară, codrii. se treziră, frunzile şoptiră, stelele clipiră şi în loc 
se opriră. Atunci viaţa, să i-o fi cerut dânsa, gata şi bucu- 
ros eră el să i-o deă, numai ca mereu să poată privi la ea, 
numai ca în veci să o poată auzi. 

«De grabă scoase din sân câte-şi trele nestematele fer- 
mecate, care pănă atunci fusese şi toată puterea şi bucuria 
lui, şi fără să se mai gândească, fără să se îndoiască, le 
aruncă cu bucurie în poala drăgălaşei copile. Buzele ei fra- 
gede şi rumeoare se răsfoiră într'un râs de nebunatică bu- 
curie, şi apucând mărgăritarul între dinţii ei albi şi mărunți 
ca şi bobul nestemat, îl puse binişor pe buzele voinicului, 
într'un dulce şi larg sărutat. 

«Atunci umbrele călduroase şi bălsămite ale nopţii de vară 
ascunseră în negură şi în tăcere pe fericiţii miri; singură 
porumbiţa cea albă îi desmerdă prin întuneric, când cu ve- 
sele cântări, când cu blânde văetări ; dar când răsăriră zorile, 
deodată. cu florile, porumbiţa amăgitoare şi la dragosti în- 
demnătoare, peste ţări şi peste mări zburase, prin văzduh 
se depărtase, fugind ca să nu mai vie, şi luând cu sine în 
vecie, scumpul, feciorescul dar, bobul alb de mărgăritar. 

«Zile şi nopţi, luni şi săptămâni trecură. Feciorul de îm-. 
-părat şi Fata din piatră trăiau înstrăinaţi de lume, singuri 
singurei, el numai cu dânsa, ea numai cu el, şi altă grijă nu 
purtau, altă plăcere nu gustau .decât ale dragostelor lor. Cer- 
cuind lumea întreagă în poeniţa înflorită şi cu frunzari aco- 
perită de sub Pietrele fetei, voinicul năpustise codrii, urâse 

izbânzile vieţii sale de mai înainte. Vânătoarea erâ uitată; 
inima lui se scăldă acum toată în desmierdări noui şi.necum- 
pătate. Păsări, fiare şi lighioane trăiau de el oropsite; toate 
se înstrăinase şi se lepădase de al lor sburdalnic stăpân; nici 
una nu-l mai cunoşteă, nici una nu-l mai ascultă; dar nici 
lui, nesocotitul, de ele nu-i mai pasă. Arcul şi săgețile, ghioaga 
şi praştia stau aruncate la pământ; rugina şi putregaiul se 
lipise de ele şi le rodeau puterea. Aşă feciorul de împărat, 
uitând vitejia vânătorească, uitând şi casa părintească, şedea 
ziua şi noaptea, lungit moale pe covoare şi cu capul în poala 
copilei, se uită cu ochii în ochii ei, îi sorbeă suflarea de pe 
guriţă şi-i cereă mereu să-l dezmierde cu cântecele ei. 

«Cântă-ţi, mândro, cântecul 

că mi-e drag ca sufletul. 


Cântă, scumpul meu odor! 
Ici cu tine aş vreă să mor!» 


Dar muierea tot muiere! Dă-i ce-ţi cere că o să te certe 
de ce i l-ai dat. Cu încetul cu încetul, începii fata a luă seamă 
că sufletul voinicului se înmuiase de dogoreala dragostelor: 
femeeşti ; acum îi păreă rău şi-i veneă ciudă că iubitul ei nu 
mai eră ca mai înainte, vitejelul plaiurilor, căruia lumea îi 
ziceă cu laudă: Feciorul de împărat, cel cu noroc la vânat! 
În zadar îi cântă ea, cu viers dulce femeesc, mândru cântec: 
haiducesc; în zadar îl rugă să se trezească din traiul lânged 
şi trândav în care îl cufundase viaţa de iubire; în zadar îl 
tot îndemnă ca să iasă cu dânsa din pustietate, ca s'o ducă 
să vază lumea. El în braţe o strângeă, dulce mi-şi-o des- 
mierdă, şi aşă îi tot vorbea: 


«Facă lumea ce va face, 

noi trăim aci în pace, 

cum ni-e drag şi cum ne place! 
«Zică lumea ce va zice; 
fericirea de aice 

tot nu poate să ne-o strice! 
«Spună lumea ce-o voi, 

noi aci cât vom trăi 

fără griji ne vom iubi». 


238 AL. ODOBESCU 


«Dar urâtul, urâtul cel poċit, boala cea fără de crezământ, 
care din plăceri trezite încolţeşte, sufletul îl amärăşte, cu do- 
ruri se hrăneşte şi la noui plăceri râvneşte, urâtul cel urgisit, 
care usucă şi topeşte, mereu şi necurmat în inima copilei se 
prefiră şi pe fie-ce zi mai adânc o pătrundeă, în ea zilnic se 
încuibă, mai amarnic o rodeă. Feciorul de împărat vedeă şi 
simţeă toate; dar leac sie-şi nu-şi ştiă găsi. Fata umblă mai 
adesea razna prin păduri şi prin livezi cu fruntea înorată, cu 
faţa lăcrimată şi când se intorceă la soțul ei şi îl găseă väi- 
tându-şi tristea, lungit sub tulpina brazilor, ea îi ziceă plân- 
gând şi suspinând: 


— «Scoală, dragă ; scoală frate ! — «Of! dragă, iubitul meu! 
nu mai tot zăceă pe spate, ajută-ţi-ar Dumnezeu | 

că mi-am urât zilele, eu toți munţii i-am călcat, 
mutând căpătâele, mură-albastră n'am aflat, 
când la cap, când la picioare, sloi de ghiaţă nam găsit, 
când la umbră, când la soare. că pământuri încălzit, 

— «Of! dragă iubita mea ! — Fetişoară din Buzău, 
nu pot, nu pot, chiar d'aş vreă; mură-albastră-i ochiul tău 
boala mea nici că s'o duce, care mă ucide rău; 
pân'ce tu nu mi-i aduce sloi de ghiaţă netopită 
mură-albastră şi amară, e chiar inima-ţi răcită 

sloj de ghiaţă 'n miez de vară. şi de mine deslipită.» 


«Când ajunge inima să fie sleită de dragoste, apoi curând 
piere şi nila. Fata din piatră, sătulă şi de pustiul munţilor 
şi de iubirea singuratică, visà acum noaptea şi se gândea 
ziulița întreagă, la locuri desfătate şi pline de lume, la oraşe 
cu sgomot, cu petreceri şi cu veselii, la cetăţi unde toţi să 
cate la dânsa cu dor şi cu drag, şi dânsa cu mândrie la toţi 
să se arate frumoasă şi împodobită în haine trufaşe şi în 
pietre nestemate. Destul, destul îşi închisese ea tinereţele în 
depărtări, de lume înstrăinată ; destul gustase plăcerea iubi- 
rilor tăinuite. Acum inima-i sbură ca fluturele, după lumină; 
sufletul ei cereă sgomotul veseliilor, strălucirea averilor, vâlva 
trufiilor. Astfel de dorinţe îi frământau mereu minţile, şi ştim 

cu toţii că ce se naşte în cap de muiere întrinsul neistovit 
nu piere. ` 

«Intr'o dimineaţă, când Feciorul de împărat se trezi din somn, 
îngreuiat de lângoare şi de inimă-rea, Fata din piatră perise 
de lângă dânsul. O aşteptă să vie la amiazi, o aşteptă să 
vie seara; dar umbra molifzilor se aşternù încetinel de-alun- 
gul pajiştei, scăzù şi cresci iarăşi, dovedind scurgerea vremii 
şi nimeni, nimeni nu veni... 

«Atunci pricepi dânsul că copila a fugit şi în păduri l-a 
năpustit; atunci văză bine că puica a sburat, s'a dus şi pe 
dânsul l-a răpus. Atunci în lăuntrul lui se făcù adânc întu- 
neric; în piept inima-i zdrobită se încolăceă ca crâmpeie trun- 
chiate de şarpe veninos. Ziua la soare, el se frământă în 
durere; noaptea la stele, din ochi îi picură isvor de plân- 
soare, şi la tot ceasul, noaptea ca şi ziua, ziua ca şi noaptea, 
glasul lui duios răsună prin codrii: — «Doamnă a inimii mele, 
stăpână a acestor locuri! de ce m'ai părăsit? Unde te-ai 
dus? Ah, unde?...» 1 

«şi aduceă aminte d'ale ei dalbe frumuseți, d'ale ei dulci 
cântări, de zilele fericite pe când glasul munţilor şi al apelor 
răspundeă cu vesel sursur la glasul copilei, pe când ea umblă 
legănându-se, gingaşă şi uşoară, pe verdeajţa livezilor, pe când 
„ea tremurând, scutură de pe cosiţele-i bălae, zăpada mai puţin 
albă decât peliţa ei. Atunci inima lui, cu suspine, întrebă în 
zadar pe codrii şi pe stânci: «Unde şi în ce ţară va mai fi 
«acea mândră floare, acea drăgăstoasă româncă, cu faţa albă 
«ca crinul, cu glas încântător de zână ?... Numai râul acuma, 
«numai apele, când se clătesc, răspund cu vuiet la gemetele 





1 Tesoro de los Romanceros y Cancioneros espanoles, recogidos y or- 
denados por d. Eugenio de Ochoa (Paris, 1838) p. 137: Romances del 
Cid Campeodor : 


«Rey de mi alma, y desta tierra conde, 
«Porque me dejas? dónde vas? adónde ?» 

«mele... Ah! unde mai sunt, stăpâna mea dorită, ah unde 
«mai sunt chiar şi viscolele de odinioară !» 1. 

«Dar toată jalea lui eră în deşert; ce a fost verde s'a uscat; 
ce a înflorit s'a scuturat. Intr'acele plaiuri, în care el găsise 
mai întâiu mulţumirea, vânând şi prinzând cu nepăsare păsări 
de pre cer şi fiare de pre pământ, în acele dumbrăvi unde 
apoi îşi aflase fericirea la sânul drăgălaşei fecioare, acum totul 
eră veşted, totul eră ofilit, totul se îmbrăcase întrun giul- 
giu de ger şi de întristare. El cercă să ridice dela pă- 
mânt arcul şi săgețile, ghioaga şi praştia; dar armele erau 
ruginite, puterile-i erau slăbite, ochiul vedeă turbure la ţintă, 
braţu-i nu mai ştiă să nimerească țelul. Deodată cu neste- 
matele perduse şi farmecul lor puternic; Fata din piatră le 
luase cu dânsa ca să facă cu ele cercei şi ghiordane;; iar el 
sărmanul, el îşi aducea aminte, cu dor şi cu jale, despre locul 
unde născuse, despre căminul unde crescuse, despre măicuţa 
dulce care pe sânul ei îl legănase, despre toate bunurile, toate 
averile şi toate mulţumirile pe care le perduse. El se îngrozeă 
văzându-se ajuns a rătăci, ca un suflet călător şi fără tărie, 
prin locaşele sălbatice ale fiarelor, a cercă prin codrii şi prin 
pustii năluca fericirilor, şi inima-i sângeră, risipită în târzii 
şi zadarnice căinţe 2, 


1 François Villon (1431), Ballade des dames du temps jadis : 


«Dictes moy, où, n'en quel pais 

Est Flora, la belle Romanie, 

La royne blanche come ung lys 

Qui chantoit à voix de sereine. 
Echo, parlant, quand bruyt on maine 
Dessus riviére ou sus estan. 

Où sont ilz, vierge souveraine? 

Mais où sont les neiges d'antan ?». 


2 C. V. Catulli, Carmen LXII, de Aty, v. 50—73 : 


«Patria, o mea creatrix ; patria, o mea genitrix, 
Ego quam miser relinquens, dominos ut herifugæ 
Famuli solent, ad Idæ tetuli nemora pedem, 

Ut apud nivem et ferarum gelida stabula forem, 


Wevăo-Bvwnyyezixăc 241 


«Câţi alți pe lume îşi văd ca dânsul, virtutea şi norocul 
spulberate prin nesocotinţa lor! Când e omul tânăr, el nu ştie, 
biet, să preţuiască bunurile cu care pronia cerească, mumă 
darnică şi iubitoare, l-a înzestrat. Se îmbată de veselia juneţei, 
de farmecul frumuseţilor, de plăceri trecătoare, de zburdări 
amăgitoare, şi, dacă într'acea beţie îşi pierde sau îşi risipeşte 
nestimatele odoare cu care îl împărtăşise soarta, curând, cu- 
rând în urmă, îl ajunge şi ceasul amarnic al căinţei; ş'apoi 
după dânsul, se cască, întunecos şi rece, tăcutul, pustiul 
mormânt ! 

«Aşà! vă veştejiţi voi toate, plăpânde flori ale vieţei, tine- 
reţi, iubire, plăceri, trecătoare frumuseți, — frumuseţe, dar din 
cer pe care cerul pismaş îndată ni-l răpeşte, — în grabă vă 
ofiliţi şi periţi toate, dacă printre voi doară nu se prefiră 
vreun fulger cu arsuri, vreun fior de nemurire! 

«Cată cu un ochiu de milă la cea tinerime de rând care, 
în toiul frumuseţilor trăieşte în desmierdări şi în desfătări se 
îmbată... Când va goli pănă la fund paharul cu încântările, 
ce o să se mai aleagă dintr'insa! Cine o să mai ştie de ea?... 
Groapa, care o aşteaptă, o va înghiţi întreagă. Tăcerea de veci 





Et earum omnia adirem, furibunda, latibula : 

* Ubinam, aut quibus locis te positam, patria, rear ? 
Cupit ipsa pupula ad te şibi dirigere aciem, 

Rabie fera carens dum breve tempus animus est, 
Egone a mea remota hæc ferar in nemora domo ? 
Patria, bonis, amicis, genitoribus abero ? 

Abero foro, palæstra, stadio et gimnasiis ? 

Miser, ah miser, querendum est etiam atque etiam, anime! 
Quod enim genus figuræ est, ego non quod obierim ? 
"Ego puber, ego adolescens, ego ephebus, ego puer, 
Ego gimnasii fui flos, ego eram decus olei. 


Ego vitam agam sub aliis Phrygiæ columbis; 
Ubi cerva silviculttis, ubi aper nemorivagus ? 
Jam jam dolet, quod egi, jam jam que pænitet !» 


Au. Ononesuv. — Opere complete. Vol. 1. 16 

o să stingă după lume, cu a ei ființă, şale ei sterpe iu- 
biri» 2, 

Lacrămile de căinţă şi duioasele cugetări ale feciorului de 
împărat, cel ce fusese odinioară norocos la vânat, mă por- 
nise şi pe mine pe triste gânduri; îmi veneau acum unul după 
altul aminte atâtea falnice visuri ale junejei mele, care, îm- 
preună cu anii cei repezi, s'au nimicit în zadarnicul deşeri... 
căci repezi, vai! repezi se strecoară anii! 


Eheu, fugaces, Postume, Postume 
Labuntur anni . 


w 


a . . . |. . . . . . . . a E . . 


gi pe aia, 


Dar era noapte în toată puterea când începură să ne salute 
lătrătorii din satul Bisoca. În bătătura casei arendășeşti ardea 
un foc mare; descălecai la îlăcăraia trosnitoare a brazilor, şi 
domnul Sterie arendaşul ne eşi cu plin înainte. Întro mână 
țineă o botă cu păstrăvi vii, proaspeţi şi zglobii, pescuiţi în 
părâul spumegos de sub poala umbrită a Pietrelor Felei; în 
ceealaltă purtă o cuşcă cu iepuraşi de casă, plocoane trimise 
de starițul unui schit vecin, care hrăneşte şi prăseşte în curtea 
mânăstirii d'alde aş arzoi şi spornic vânat, rar în ţară la noi 
şi botezat în Codicele civil, art. 468, cu numele poznaş de 





1 Lamartine, Méditations poétiques: A Elvire: 


«Vous tomberez ainsi, courtes fleurs de la vie! 
Jeunesse, amour, plaisir, fugitive beauté, 
Beauté, présent d'un jour que le ciel nous envie, 
Ainsi vouz tomberez, si la main du génie 

Ne vous rend l'immortalité. 
Vois d'un oeuil de pitié la vulgaire jeunesse, 
Brillante de beauté, s'Enivrant de plaisir ; 
Quand elle aura tari sa coupe enchanteresse, 
Le tombeau qui l'attend l'engloutit tout entière. 
Un silence éternel succède a ses amours...» 


2 Horatii, Carmin. Il. XIV. 

Lapinii ținuți pe lângă casă, iar în Dicționarul limbei Ro- » 
mâne, elaborat ca proiect după însărcinarea dată de Socie- 
tatea Academică Română, pagina 981, cu aceea, tot aşă.dio- 
chiată şi puţin românească, de: «Cunicule sau cunicle, specia 
de animali, din genul iepureiui, forte asemenea cu iepurele, 
şi de aceea numit pe-alocurea şi iepure de casă, francesce 
lapin». 

Aş dori să aflu care sunt locurile unde, vorbindu-se neaoş 
româneşte, 'se mai zice şi altfel, bunăoară, — cinel, cinel, pu- 
s'ai degetul pe el? — Cuniclu şi Lapin. 

D'aşă lătinie  dobitocească, 
d'aşă păcălitoare franțuzească 
unul Domnul să ferească 
limba noastră părintească ! 


Dar domnul Sterie, din tindă, ne pofteşte la mâncare. Dru- 
mul, basmul şi gândurile melancolice m'au secat la stomac; 
mă grăbesc dar a intră în casă, unde ne aşteaptă masa, care 
de mult stă întinsă. 

Fiindcă, tu însă n'ai fost poftit împreună cu mine, te las 
afară şi drept mângâiere, îţi trimit de departe, ca hrană in- 
telectuală, bună de rumegat, această poveste încurcată, în- 
soţind-o cu o prietenească salutare... cam slabă şi searbădă 
mâncare l.. i 


Dar să fie cu iertare, 
Căci suntem la vânătoare ! 


Post-scriptum. — Nu mă iertă conştiinţa ca să nu îndreptez 
o eroare ce s'a strecurat în paginile de mai sus. Am zis că 
la noi guvernul nu s'a ocupat niciodată de a regulă vână- 
toarea. M'am înşelat. Răposatul C. Negruzzi, care nu a fost 
numai un scriitor de talent, de spirit şi de inimă, ci a mai 
fost şi directore al Oficiului de Statistică din Moldova, ne dă 
în scrierile sale următoarea notă plină de interes şi sprijinită 
pe calcule nediscutabile: 

«Dela 26 Ianuarie 1841 până la sfârşitul lui Decemvrie 1845, 
s'au ucis, după cataloagele Vistieriei, aceşti lupi: 


În anul 1841 .. . 113 lupi mari 
>» » 1842 igos 198 idem 
» » 1843 poi 318 idem ... 59 pui 
» » 1844... 340 idem... 111 idem 
» » 1845...261 idem... 101 idem 
1230 lupi mari. 271 pui 
Total 1501, ` 


şi s'a plătit din Vistierie 18.450 lei pentru 1230 lupi mari şi 
20321/» lei pentru 271 pui. În total 20.482! lei. 

«Să vedem acum folosul acestei legiuiri. 

«Să ne închipuim că fiecare lup eră să mănânce pe an câte 
12 oi. Paremi-se că sunt destul de moderat. Care e lupul 
ce s'ar mulţumi cu o oaie pe lună? În cinci ani vine de lup 
60 oi, care pentru 1501 lupi face 90.060 oi. Socotind acum 
oaia câte 20 lei, face 1.801.200 lei din care scăzând 20.482!/2 
lei, preţul: capetelor a 1501 lupi, rămâne folos 1.780.717 1/2 lei». 


Tot cu această ocaziune, autorul Păcatelor tinereților mai 
povesteşte şi o istorioară pe care am socotit că nu va strică 
să o transcriu aci, căci ea va fica păhăruşul de Fine Cham- 
pagne, după un prânz îndesat şi anevoie mistuit, — rudis in- 
digestaque moles ! 

latä ce scrià Negruzzi în luna Fevruarie 1846 : 

«Viu dela vânătoare, prietene, unde am împuşcat un lup. 
Dă-mi voie deci să-ți vorbesc despre el. 

«Toată lumea cunoaşte lupul, fiara asta carnivoră şi nesă- 
țioasă, duşmanul păstorilor şi groaza oilor. Din vremea regelui 
Edgard, la anul 966, lupii n'au mai văzut pământul Engliterei : 
şi când, din toate staturile Europei erau proscrişi, numai în 
Moldova, — sunt acum cinci ani, — vieţuiau ca în sânul unei 
republice, încât eră o b/agoslovenie cum lupii şi jidanii creş- 
teau şi se înmulțeau! Însă la 1841, ministerul trebilor din 

lăuntru făcu o legiuire prin care se puse preţ capului de lup. 
Ţăranii începură a-i ucide, păstorii a fi mai liniştiţi, şi oile a 
dormi mai fără grije. 

«Spun — nu ştiu de e aşă, —că lupii văzând osânda ce li 
se pregăteşte, au ales o deputăţie dintre ei, care viind în ca- 
pitală, şi-a tocmit un vechil ca să le apere dreptul ce-şi în- 
chipuiau că au. Acesta le-a făcut o jalbă lungă şi lată, în care 
dovedeă tetragoniceşte că, dela descălicarea lui Dragoş, lupii 
au trăit în bună pace în ţară, că n'a mai făcut nimeni sprafcă 
ca să vadă câte oi s'au mâncat; că de vreme ce lupii sunt 
lăsaţi ca să mănânce oi şi oile ca să fie mâncate de lupi, apoi 
după toate formele, legile şi obiceiul pământului, lupii se cu- 
- vine a fi volnici să mănânce oi, şc.l., ş.c.l. 

«Ministrul Lupu Balş le întoarse jalba cu nadpis zicând că 
obiceiul pământului, poate sluji de lege, când nu este vătă- 
mător legei, şi numai atunci li se va luă în băgare de seamă 
reclamaţia, când vor da înscris şi chiezăşie că nu vor mai 
mâncă carne, ci vor paşte troscot, ca nişte dobitoace ce sunt. 

«Deputaţii eşiră cu coada între vine, gândind la nedreptă- 
tile oamenilor. Viind la gazdă şi simțind apetit, se puseră la 
masă. Ospătarul le dete borş cu miel, cotlete de miel şi frip- 
tură de miel. , 

— «E bine! strigă unul din ei, — mai zi-mi că este dreptate 
în lumea asta. Oamenii mănâncă oi, şi noi să nu mâncăm? 

— '«Ba să mâncaţi, domnii mei; — le zise un june supleant 
de profesor, — omul şi lupul sunt lăsaţi ca să mănânce carne; 
dinţii lor cei câineşti o dovedesc. Eu când nu mănâuc carne, 
nu pot pronunţă nici cel d'întâiu vers din Eneida, 


Arma virumque cano, etc. 


«Din vorbă în vorbă, lupii spuseră viitorului filozof scopul 
soliei lor şi neisprava cu care au eşit dela Ministru. 

— «Advocatul care l-aţi avut eră un ignorant, le zise acesta. 
Sunt sigur că nici rudimentele limbei latine, ale limbei mume, 
nu le cunoşteă. Sunt sigur că petiția ce v'a făcut -era plină 
de barbarisme şi de solecisme şi scrisă cu slove ciriliane. Să 


246 AL. ODOBESCU 


vă fac eu o suplică cu litere latine şi veţi vedea cum voiu 
face capot pe ministrul cu tot departamentul său». 

«Îndată le scrise o jalbă cu litere latine, care se mântuiă 
prin acest calambur: 


Lup te chiamă şi lup eşti 
Lupii dar ce prigoneşti ? 


« Omonimul lor ministru le rupse jalba, zicând că nu-i plac 
poeţii şi că, cu toată cuscrenia ce ei arată că ar aveà cu dânsul, 
nu poate călcă datoria postului său; prin urmare porunci 
unui comisar de poliţie să-i întirească din oraş. 

«Ajungând la barieră, nenorocitele fiare îşi scuturară praful 
de pe copite, şi lăcrămând, tinseră labele spre cer, cuvântând. 
acest lester s ea og e ie e ti aaa ci e dor d a e 


Aci autorul işi precurmă povestea, necunoscând, după cum 
'se vede, coprinsul blestemului bietelor fiare nedreptăţite. Dacă 
pe lângă tot spiritul şi talentul ce-l aveă, răposatul C. Ne- 
gruzzi ar fi posedat şi darul proorociei, el negreşit ar fi pus 
în gura lupilor un blestem de felul acesta: 

«Fă, Doamne, ca toţi aceia cari au gânduri rele asupra 
noastră să fie osândiţi, spre pedeapsa lor, a citi dintr'un capăt 
pănă într'altul, toată Precuvântarea la Manualul Vânătorului 
românesc; dar totdeodată opreşte-i, Doamne, de a se folosi 
câtuşi de puţin de învăţăturile coprinse chiar în corpul Ma- 
nualului, căci fără de această a ta părintească ocrotire, va fi 
de acum înainte vai şi amar de neamul lupesc, în ţara bine- 
cuvântată a Românilor, unde, dela descălicătoare, blajina lo- 
cainică stăpânire ne-a îngăduit să trăim ca în sânul lui Avram, 
fără de a ne mai sastisi cu statistice iscodiri! 

«Amin !» 

JUPÂN RĂNICĂ VULPOIUL! 


BASMU PENTRU COPII, LOCALIZAT 





A tost odată 
Ca niciodată ; 
Dacă n'ar îi, 
Nu s'ar povesti 


pe vremea când chiar şi dobitoacele ajungeau sa se raca domni 
şi boieri aci pe pământ..., a fost un pui de leu, mândru şi 
frumos, care, fiind el din viţă de domni, fiarele şi lighioanele 
îl aleseră pe dânsul ca să fie peste ele mai mare, şi de aceea 
îi şi ziseră Leonilă împărat. 

Aflând însă Leonilă împărat că dobitoacele nu trăiesc în 
bună pace unele cu altele şi că cele mai tari jefuiesc pe cele 
mai slabe, fără măcar să ceară voie dela dânsul, el hotări 
într'o zi să adune la sfat pe toţi supușii săi, ca să le deâ de 
ştire cum că voieşte cu tot dinadinsul ca lucrurile să meargă 
într'altfel pe viitor. De aceea, îndată trimise peste tot locul 





1 Din Biblioteca ilustrată pentru copii, editată de d-l Socec. Bucu- 
reşii 1815. 

porunci straşnice ca toţi de-acum înainte să aibă a trăi în cea 
mai bună înţelegere şi ca să nu mai fie voie a se face cuiva 
vreo nedreptate, fără de ştirea şi de învoirea împărăției. Tot- 
deodată, porunci să se chieme la curtea domnească tot neamul 
dobitocesc. Atunci veniră din toate părţile, păsări, lighioane 
şi fiare, animale de tot felul, care mai mari, care mai mici 
şi toate se închinară împăratului şi îi mulţumiră din băierile 
inimei pentru porunca înţeleaptă ce o dedese. Dar pe când 
toate căpeteniile dobitoceşti se adunase la curtea împărătească 
ca să ţie sfat, deodată se lăţi vestea cum că unul numai dintre 
fruntaşi lipseă şi că acela cu niciun preţ nu voieşte să vină. 
Acesta eră chiar jupân Rănică Vulpoiul, lighioană vicleană şi 
pricepută. Lesne înţeleseră toţi pentruce nu cuteză să-şi arate 
faţa dinaintea împăratului; căci pretutindeni erau cunoscute 
multele mişelii ce el făcuse, călcând şi puind pe tot minutul 
la uitare poruncile date de stăpânire. Şi adevărul era că toate 
dobitoacele veniseră cu câte o plângere împotriva lui, - afară 
numai de buna lui rudă, vătaful Bursucel. 

Mai întâiu eşi cu jalbă, vornicul Lupu Falcă-Lată, cerând 
să i se facă dreptate pentru toate necuviinţele cu care jupân 
Rănică Vulpoiul îndrăznise a se purtà către soția şi către 
copiii d-sale. Apoi se arătă cu plângere tot împotriva lui, 
aprodul Potae Dulău şi medelnicerul Urechilă lepuraş; dar 
cel care din toţi sbieră mai tare şi mai fără de şir eră chiar 
Măgărilă vechilul, pe care îl alesese de advocat dobitoacele 
cele mai puţine la minte. Indată însă ce toţi aceştia îşi sfârşiră 
pârile şi jeluirile lor, vătaful Bursucel, ca o rudă bună, începu 
să apere cu vorba pe verişorul său Vulpoiul şi p'aci p'aci 
eră să-l scape de orice osândă, când deodată se repezi în 
mijlocul adunării, cu penele şi cu creasta sbârlite, vestitul lo- 
gofăt Cucurigu Cocoş, carele în gura mare, declară tuturor 
că jupânul Rănică i-a fost ucis pe pruncii şi pe pruncele 
d-sale: — «Impărate ! strigă bietul Cucurigu — fă dreptate 
«celui mai nefericit dintre Cocoşi. Cocoana Cloşcă, soţia mea, 
«scosese o spuză, o mândreţe de puişori, şi cu toţii împreună 
«trăiam noi norociţi, sub paza câtorva dulăi din cei mai 

«voinici. Dar într'o zi mişelul acela de Rănică veni în bătă- 
«tură la noi, îmbrăcat cu o rasă călugărească şi prefăcân- 
«du-se că învaţă pe dinafară porugca Măriei-Tale, ca s'o aibă 
«în veci aminte. Noi biet, amăgindu-ne de haina lui cea min- 
«cinoasă, nu ne-am temut de dânsul, ci am urmat a colindă 
«risipiţi d'alungul gardului, ba chiar şi de a rătăci prin bă- 
«lării, departe de paznicii noştri. Atunci vai! vicleanul, îndată 
«ce ne simţi fără de apărare, dete năvală printre sărmanii 
«puişorii mei şi pe câţi dintr'înşii apucă, pe toţi îi sugrumă. 
«lată, priveşte: puica mea cea mai iubită zace aci moartă 
«dinaintea Măriei-Tale şi eu, Mărite împărate, cu lacrimile în 
«ochi cer să mi se facă dreptate !» 

Leonilă împărat se supără foarte şi se întristă adânc de 
aceasta : deci nu voi să mai dea crezământ spuselor şi apă- 
rărilor vătatfului Bursucel, Indată porni pe vătaful Martin 
Ursul, unul din cei mai de frunte boieri ai curţii, pentru ca, 
cu voie fără voie, să-i aducă pe vinovatul Rănică. Acestă însă, 
ocolind primejdia, făcù bună primire banului Ursul şi-i făgădui 
că va merge cu dânsul; dar mai înainte de plecare, îl pofti 
ca să-i arate un loc unde el ziceă că se pot găsi multe faguri 
de miere, de cele ce plac aşă de mult urşilor. Când ajunseră 
însă la un loc cunoscut de Rănică, el dete brânci Ursului, şi 
acesta căză, biet, cu piciorul prins într'o cursă; iar Vulpoiul 
fugi, p'aci ţi-e drumul, râzând cu hohote şi strigând mereu; 


— Joacă bine, moş Martine ! 
Să-ţi dau miere de albine. 


Abia scapă sărmanul Urs din cursă, lăsând în mâinile să- 
tenilor vecini, cari umblau să-l ucidă de bătăi, jumătate blana 
de pe dânsul şi mai ales coada întreagă. Vezi de aceea nici 
nu mai are ursul coadă! Aşă jumulit, beteag şi ruşinat, el 
se întoarse înapoi la curtea lui Leonilă. 

Impăratul mânios tare, trimise atunci pe postelnicul Motan 
Cotoiul, carele eră vestit prin iscusinţa lui, cu poruncă să 
aducă cu orice preţ pe Rănică; dar nici p'acesta nu-l lăsă 
Vulpoiul nepăcălit. EI îl tot mână cu vorba, îl lăudă că e vå- 

nătorul cel mai minunat şi puindu-i mândria în joc, îl în- 
demnă în sfârşit să se cerce a vână șoareci şi chiţcaui într'un 
hambar întunecos, unde ştiă bine că sunt întinse laţuri pentru 
ca să se prinză într însele dihorii şi alte lighioane stricăcioase.. 
Bietul Motan, picând şi el în capcană, mirlăiă de durere şi 
de frică din lăuntru; iar Rănică bătând cu laba în păreţii 
hambarului, îi strigă de afară râzând: 


— Tprruţ, pisică ! Tprruţ, motan ! 
Prins'ai şoarec ori chiţcan ? 


Postelnicul Cotoi mâncă şi el o bătaie bună ca văru-său 
banul Ursul şi se întoarse la curte, plouat ca vai de dânsul 
şi cu coada între picioare. Atunci, toți într'o unire, osândiră, 
la moarte pe jupân Rănică Vuipoiul, pentrucă nu ţinuse în 
seamă poruncile împărăteşti şi îşi bătuse joc de trimişii stă- 
pânirii, 

Cu toate acestea, vătaful Bursucel tot se mai rugă 'să se 
facă rudei sale o a treia chemare şi se însărcină chiar dânsul 
a-l aduce. Când vulpoiul văzi venind pe credinciosul său 
prietin Bursucel şi înţelese dela dânsul că nu mai este loc 
de joc, se gândi şi el că ar fi mai bine să se ducă însuşi la 
împărăție. Dar cu cât mai mult se apropiă de curte, cu atât 
i se făceă mai multă grije, văzând mai ales cum se grămădeă 
gloata ca să-l vază trecând. Cu toate acestea, Rănică merse 
de se închină smerit şi cu supunere la împăratul, carele nici 
gând n'aveă să-i dea iertare. El povesti foarte lămurit nea- 
junsurile ce păţise la dânsul banul Martin şi postelnicul Motan 
şi se arătă gata a răbdă orice asprime a soartei, Atunci pâ- 
rîtorii luj eşiră la lumină, având în capul lor tot pe vestitul 
vechil Măgărilă ; dar ei erau aşă de numeroşi, avocatul sbieră 
aşă de urit şi Rănică se apără cu aşa multă iscusință, încât 
mulți din adunare începură a dori ca să-l vază scăpat. Insă 
tocmai atunci se deteră pe faţă -cele mai groaznice mişelii ale 
lui, şi judecătorii, toţi într'o unire, îl osândiră ca vinovat bun 
de spânzurătoare. Indată atunci, rudele lui toate părăsiră curtea, 
şi împăratului nu-i pără bine de aceasta, căci acele rude şi 

rubedenii erau multe la număr şi tot dobitoace cu putere şi 
cu dare de mână. Boerii Lupu Falcă-Lată, Martin Ursul şi 
Motan Cotoiul, zău, nu mai ştiau cum o vor scoate la căpălâiu 
cu îndeplinirea pedepsei; iar Rănică, simțind toate aceste 
greutăţi, îşi băteă joc pe ascuns de dânşii şi începuse a se 
chibzui cum să facă ca să scape nevătămat. Când i se puse 
ştreangul de gât ca să-l spânzure, el se rugă să fie îngăduit 
a-şi mărturisi în faţa lumii păcatele, mai înainte de a muri. 
I se dete voie; şi el, numai atâta aşteptă. După ce povesti 
nemerniciile tinereţelor sale, prin cuvinte meşteşugite, dete să 
înțeleagă că, în viaţa lui, furase o mare comoară de bani şi 
de scule, cu scop de a opri şi de a nimici un complot ce se 
urzise împotriva lui Leonilă Impărat. Auzind aceste cuvinte, 
împărăteasa- prinse mare dorinţă de a şti cum şi ce fel se 
petrecuse lucrurile şi ea înduplecă pe soţul său ca să dea 
voie lui Rănică să spuie toate mai pe larg. Acesta, prefă- 
cându-se că ar fi adânc pătruns de mustrare şi de grijă, is- 
torisi îndată o lungă poveste despre un complot care s'ar fi 
urzit mai de demult între banul Martin Ursul, vornicul Lupu 
Falcă-Lată şi postelnicul Motan Cotoiul ca să dea jos de pe 
tron pe Leonilă Împărat şi să ridice pre Martin Ursul la scau- 
nul domniei. Ca să nu lase nici o bănuială asupra adevă- 
rului scornirilor sale, el amestecă în acel închipuit complot 
pe răposatul tatăl său, care murise de mult, şi chiar pe prie- 
tenul şi ruda lui, vătaful Bursucel, De pre spusele lui, toată 
acea urzeală eră întemeiată pe o bogată comoară de bani, 
cu care răsvrătitorii aveau de gând să cumpere pe ostaşii, pe 
paznicii şi pe slujitorii împăratului; iar el, Rănică, furând acea 
comoară şi ascunzând-o, scăpase zilele lui Leonilă împărat. 

Aflând acum mai întâiu despre toate acestea, împăratul şi 
împărăteasa începură a cam dori să capete pe seama lor acea 
vestită comoară şi cercetară pe Rănică despre locul unde ea 
se află ascunsă; dar Vulpoiul şiret găsi atunci vremea numai 
bună ca să intre la tocmeală asupra iertării sale. Impăratul 
cam sta la îndoială; dar împărăteasa ceru cu tot dinadinsul 
ca jupân Rănică să fie iertat, Acesta spuse atunci că comoara 

se află pitită în preajma unei fântâni, în mijlocul unei păduri,. 
departe, foarte departe; iar fiindcă împăratul nu prea voià 
să dea crezământ la o istorie aşa de neauzită, Vulpoiul chemă 
drept dovadă, pe bietul medelnicerul Urechilă lepuraş, carele 
tremură de frică, spre a mărturisi şi el dacă nu e adevărat 
că se află departe, o pădure, tocmai astfel după cum el zisese. 

Ciudat lucru se pare, dar împăratul se inulţumi cu această 
mărturie. El bucuros ar fi mers însuşi cu Rănică pănă la acea 
pădure, dar Vulpoiul, rumegând în mintea lui alte năsdrăvănii, 
îl rugă să-i dea voie a se duce mai întâiu la o mânăstire, de 
precum se legase cu sufletul, ca să se roage pentru iertarea 
păcatelor sale. Împăratul nu făct nicio împotrivire. Pe banul 
Martin şi pe vornicul Falcă-Lată îi băgă la inchisoare; iar kir 
Behehe Berbecilă, care eră şi ţârcovnicul palatului, citi lui 
Rănică o moliftă ca să-i fie drumul norocos. Se luă tot atunci 
hotărîre ca toată curtea împărătească să-l aştepte în cale, nu 
departe de locul unde aveă să meargă şi astfel el se porni. 
Dar ca să nu-i fie urit singur la drum, el rugă pe Behehe 
Berbecilă şi pe medelnicerul lepuraş ca să-l însoţească amândoi 
măcar o bucată. 

Când se văzù aproape de casă, făcù ce făcu şi despărţi pe 
tovarăşii lui, unul de altul şi îndată înghesui pe bietul lepuraş : 
la o strâmtoare şi-i suci gâtul. Apucase, el şi ai lui, de şi mân- 
case carnea sărmanului dobitoc, când sosi Berbecilă ca să 
caute pe soţul său de drum. Rănică îi spuse că medelnicerul 
Urechilă, simțindu-se cam ostenit, se închisese într'un cuptor 
ca să doarmă mai liniştit, dar totdeodată el adăogi: — Ştii, 
frate Berbecilă, că trebue îndată să pleci înapoi ca să duci 
împăratului o scrisoare foarte însemnată, din care negreşit că 
şi d-niei tale ţi se vor trage mari foloase şi vei căpătă multă 
trecere pe lângă împăratul, dacă îi vei duce cât mai curând 
darurile cari sunt în această desagă». 

Cum auzi una ca asta, gugumanul de Behehe începu a 
săltă şi a se gudură de bucurie, pe când Vulpoiul cu Vul- 
poaica şi cu Vulpişorii lor şedeau lungiţi pe pat şi se uitau 
cu mirare la dânsul cât de poznaş jucă el de veselie. Rănică 

îi atârnă de gât atunci o desagă, în care el ghemuise pielea 
lepuraşului jupuit şi mâncat şi îi făcu vânt să plece. 

Puteţi să vă închipuiţi ce supărare cuprinse pe împărat 
când deschizând desaga cea cu ştirile şi cu darurile, în loc 
de acestea, pică dintr'însa pielea sărmanului Urechilă ! Atunci 
pricepi că chiar şi pe dânsul îl inşelase mişeluj de Rănică, 
Banului Martin şi vornicului Falcă-Lată le dete drumul dela 
închisoare, iar pe kir Behehe, împăratul, nemai voind să-l vază 
în ochi, îl lăsă pe seama lupului ca dânsul să-l procopsească 
cum va şti şi să-i găsească leac la toate neajunsurile câte 
suferise. De atunci s'a şi făcut ruptoare ca berbecii şi oile să 
fie jefuite de lupi. Dar nici cu atâta nu se mulţumi împăratul, 
ci dete şi o serbare mare, numai pentru ca să aducă mân- 
gâiere lui Falcă-Lată şi lui Martin Ursul, pe cari îi nedrep- 
tăţise. Tocmai în mijlocul veseliilor acelei sărbători, sosiră şi ` 
alte ştiri despre mişelii mai proaspete ale jupânului Rănică 
Vulpoiul, Mâniindu-se atunci împăratul peste măsură, hotărî 
să trimiţă toată ordia ca să prăpădească cu totul pe acel în- 
drăzneţ înşelător. Dar vătaful Bursucel, tot mereu credincios 
verişorului său, se grăbi a-i da de ştire şi-l îndemnă ca să 
vie cât mai neîntârziat la curte şi să răspunză însuşi la în- 
vinovăţirile ce i se «aduceau. El se înduplecă şi veni, : 

Bursucel se duse la împărat ca să-l roage să primească 
pe ruda sa, jupânul Rănică ; iar acesta, când se văzu dinaintea 
lui Leonilă, se apropi€ cu îndrăzneală de tron şi dete în ge- 
nunchi în faţa tuturor lighioanelor adunate. Împăratul cu glas 
aspru, îi impută că ar fi ucis mişeleşte pe sluga lui cea cre- 
dincioasă medelnicerul lepuraş, şi că el a pricinuit moariea 
țârcovnicului său, kir Behehe, carele cântă aşa de frumos în 
“strană. La acestea, Rănică cu făţarnice cuvinte, se prefăcu 
pare că ar fi adânc mâhnit de cele ce s'au întâmplat; dar 
totdeodată, el arătă o mare mirare de câte auzeă şi stărui 
fără de ruşine a zice că Berbecilă, iar nu el, a ucis pe iepuraş 
ca șă ia dela dânsul nişte bogate daruri pe care chiar el, Rănică, 
le dase credinciosului medelnicer ca să le ducă mai iute Măriei 
Sale. Dar împăratului i se făci acru cu atâta încurcătură, ne- 

ştiind ce să mai aleagă din aşă multe minciuni şi de multă 
supărare se sculă şi plecă la vânătoare, lăsând pe boierii săi 
să tacă cum vor şti. 

Rănică însă nu-şi perdù cumpătul şi pe loc îi dete în gând 

să ceară ajutor dela o veche prietenă a lui, bătrâna jupâneasă 
Albina, care erà de casă la împărăteasa, îi făceă dulceţuri şi 
îi descântă de deochi. Dânsa puse pe fiecare zi la împără- 
teasă câte o vorbă bună pentru Rănică, astfel încât nu i se 
făcu nici un şău. Mai pe urmă ea se ispiti a aduce aminte 
«despre sculele pe care Vulpoiul ziceă că le ascunsese, le lăudă 
precum se pricepi mai bine şi încredință pe stăpână-sa că 
Rănică singur ar fi în stare să le găsească şi să i le aducă, 
dacă i s'ar da drumul dela inchisoare. Pe de altă parte, jupân 
Vulpoiul mijloci ca să se şoptească la urechia împăratului 
despre multele slujbe pe cari le făcuse Statului răposatul tată- 
său, pe când trăiă; mai pe urmă el certi ca cei ce lau pârit 
să dea cel puţin dovezi şi în sfârşit, ca să curme mai iute 
toate greutăţile, propuse ca neinţelegerea între dânsul şi duș- 
manii lui, să se stingă printr'o luptă dreaptă. Pe vremea de 
atunci eră obicei şi lege ca orice ceartă şi orice judecată să 
se spargă cu bătaie; părţile protivnice se apucau la trântă şi 
care din doi biruiă, aceluia îi rămâneă toate dreptăţile. 
_ Propunerea lui Jupân Rănică se ținù în seamă şi voinicul 
Falcă-Lată ceri numaidecât ca el, şi nu altul, să intre în 
luptă «cu Vulpoiul. Acesta însă ştiind bine că lupul e mai 
vârtos la vână decât dânsul, se cam codeă şi căută prilej să 
scape; dar toate fură de prisos, căci Lupul eră foarte îndârjit - 
din pricina tuturor răutăţilor pe care Rănică cu drept şi cu 
nedrept le aruncase asupra lui. Se hotări dar luptă fără de 
cruţare şi se alese ca loc de bătae ţarcul rotund al târlei 
împărăteşti. 

A doua zi, după ce trase un somn bun toată noaptea şi 
mâncă ca un voinic dimineaţa, Rănică intră în cercul luptei 
cu părul de pe dânsul lins şi prelins, cu trupul uns peste tot 
cu ulei. Aşa îl învățase jupâneasa Albina, care se pricepeă 
la tot felul de farmece băbeşti; ba ea îi făcuse descântece 

ca să poată birui pe duşmanul său Lupul şi Vulpoiul se 
puseră drept în faţă unul.cu altul; iar toate celelalte dobi- 
toace; dela împărat pănă la pârcălab, şi dela Vlădică pănă la 
opincă, stau rânduite jur împrejurul arcului şi priveau cu 
ochii sticliți la lupta voinicilor. Vulpoiul începu îndată să-şi. 
învârtească coada cea stufoasă, ca o apărătoare, şi prefăcân- 
du-se că vrea să fugă aruncă cu ţărână în ochii Lupului, 
de-i luă vederile ; îndată sări iute pe dânsul şi se cercă din 
toate răsputerile ca să-l sfâşie şi să-l sugrume.+ Dar vornicul 
Fulcă-Lată, opintindu-se şi dânsul, printr'o suceală puternică, 
culcă jos pe Rinică, îl propti sub picioare şi-şi înfipse colții 
în laba lui. Vulpoiul însă nu-şi perdu sărita într'o primejdie 
uşă de mare, ci întorcându-şi pe furiş ochii în partea staulului, 
unde se închisese pentru acea zi turma de oi a împăratului, 
începu să strige: — «Sai, jupân vornice; c'au scăpat mieii 
din staul şi-i mănâncă câinii!» — Lupul lacom şi prost se 
repezi să apuce şi el un cârlan ; dar în vremea aceasta, Vul- 
poiul sprinten îi sări în chică şi-l dobori jos. L'ar fi ucis pe 
loc dacă însuşi Leonilă împărat nu i-ar fi zis să-l ierte cu zile. 
Din minutul acela jupân Rănică Vulpoiul rămase tare şi. 
mare, şi fără de vătămare. Împăratul puse de-l îmbrăcă cu 
caftan de catifea roşie îmblănit şi îl făcu mare vistier. Toţi 
de toate părţile veniră de se închinară la dânsul cu smerenie 
şi supunere, ba încă şi la cocoana vulpoaica şi la coconaşii 
vulpişori, cari sosiră îndată la curtea împărătească. * 
Trecu astfel cât trecu; dar fiindcă năravul din fire nu are 
lecuire, jupân Rănică Vulpoiul nu se lăsă de mâncătorii şi 
de vicleşuguri, nici când ajunse om de frunte. Mişeliile lui 
se deteră din nou pe faţă; dar în rândul acesta, nu-l mat 
ajută nici un meşteşug, ci fù silit să fugă şi dela curtea îm- 
părătească şi dela casa lui; hoinar şi pribeag, el de atunci 
înainte îşi petreci viaţa furişindu-se prin tufe şi prin vizuini, 
huiduit şi batjocorit de toţi, pănă ce într'o zi, umblând, după 
năravul său cel vechiu, să se vâre într'un coteţ cu găini, 
copoii din bătătură îl urmară, îl zăriră, îl luară în goană 

prin pădure, îl prinseră şi-l făcură mici-fărămici. Să-i fie 
ţărâna uşoară! 


Încălecai p'o coadă de vulpe 

şi spusei cui vru s'asculte 
basmul lui. Rânică Vulpoiul 
pe care la răpus copoiul. 


Bucureşti, 1875. 


Ar. Ovonascu. — Opere complete. I. 

POVESTE PENTRU COPII, LOCALIZATĂ 





ai deunăzi eram la Galaţi şi pentru ca să-mi treacă 

„de urit şi să mai aflu câte ceva, am eşit să mă 

primblu la port. Norocul a voit ca să întâlnesc 
îndată pe un vechiu amic al meu, pe care de muit nu-l vă- 
zusem şi să petrec cu dânsul câteva ore foarte plăcute. Ami- 
cul meu este un neguţător din partea locului, om foarte 
considerat şi foarte iubit de toată lumea, fiindcă el, prin 
munca sa, şi-a câştigat o avere însemnată, de care se bu- 
cură, făcând bine cui poate; iar firea lui este aşă de veselă 
şi de glumeaţă încât cu dânsul nu poate cuiva săi se urască. 
Ştie să spună şi să descrie o mulțime de lucruri pe care 
însuşi le-a văzut şi le-a învăţat în numeroasele sale călătorii; 
căci, fiind de părinţi din Galaţi, el, de tânăr s'a înrolat ca 
matroz pe o corabie englezească şi, cutreierând toate ţările. 
şi toate mările lumii, s'a aleş pănă în sfârşit cu multă minte, 





1 Din Biblioteca ilustrată pentru copii, editată de d-l Socec. 


TIGRUL PĂCĂLIT 259 


sănătate, avere şi voie bună. Astfel este amicul meu domnul 
Stancu Poloboc, cu care mă primblam mai deunăzi pe portul 
Galaţilor. 

Vorbind cu dânsul când de una, când de alta, ne oprirăm 
în faţa unei mândre corăbii englezeşti,. care pluteă falnic 
de-asupra apelor Dunării, lănţuită în ancorile ei; dintr'insa 
se descărcă felurită marfă şi mai ales butoaie cu căpățâni 
şi cu *bulgări de zahăr. Amicul meu, aducându-şi aminte 
cu plăcere de timpul tinereţii, pe când şi el n'aveă altă lo- 
cuinţă decât o astfel de scoică uriaşă de lemn, îmi arătă 
şi îmi explică folosul şi întrebuinţarea diferitelor părţi ale 
corăbiei, precum catarturi, pânze, frânghii, cârme, palimari 
şi altele. | 

In timpul acesta, matrozii corăbiei şi cărătorii sau hamalii 
portului, umblau în sus şi în jos, ca furnicele, scoțând din 
magaziile adânci ale pântecosului vas plutitor, baloturi şi 
butoaie cu marfă, încărcându-le pe roabe (sau, cum ar zice 
la Galaţi, pe taraboanţe), şi aducându-le, pe un podişor de 
bârne, pănă la mal, unde le aşezau în teancuri. Toate ace- 
stea se făceau cu o iuțeală, cu o aprindere, cu un zgomot 
care mă asurzeau şi mă ameţeau; dar totuşi îmi plăcea 
foarte a mă uită, căci toți erau veseli, sprinteni şi lucrau cu 
inimă şi cu mulţumire. 

Pe când în acea învălmăşeală taraboanţele încărcate cu 
marfă trepădau în toate părţile, purtate în fuga mare de 
matrozi, se întâmplă ca două din ele să se clocneastă şi 
butoaiele de zahăr se răsturnară pe jos, rostogolindu-se care 
în cotro apucă. Unul din butoaie se şi desfundă în acea 
cădere şi zahărul în bulgări, ce eră în el, se risipi pe pă- 
mânt, Îndată câinii, cari nu lipsesc în portul Galaţilor, se ră- 
peziră să imbuce din ei, socotind bietele javre flămânde, că 
au dat peste vreo mană; dar matrozii, ca să-i depărteze, 
deteră brânci butoiului crăpat, carele sucindu-se de o dată, 
acoperi, ca într'o cuşcă, pe unul din lacomi. 

Toată lumea se puse pe râs; dar mai mult şi mai tare 
decât toţi rădeă amicul meu Stancu Poloboc; îi dase lacri- 

mile în ochi şi se ţineă la piept şi la pântece, bietul om, de 
hohotele ce îl podidise. Mie unuia îmi eră teamă să nu se 
înece cu atâta râs. 

Când se mai potoli această veselie, abia putu să îmi vor- 
bească, stăpânindu-se cu anevoinţă. 

«Frate, — îmi spuse, — când am văzut întâmplarea cu 
câinele şi cu butoiul, mi-am adus aminte de o istorie ce am, 
păţit eu, sunt acum mulţi ani, tocmai prin insulele Africei ; 
şi trebuie să ştii că de câte ori îmi vine în gând istoria ti- 
grului, pe care lam păcălit aşă de frumos, zău, nu mă pot 
opri de a râde ore întregi». 

Şi spuind astfel, Stancu meu se porni din nou pe râs. 
Eram foarte curios să cunosc istoria tigrului păcălit; dar 
abia mai târziu o putui află dela amicul meu, carele mi-o 
povesti într'astfel : 

«Pe când eram matroz, lucrând şi câştigându-mi pâinea pe 
o corabie englezească, se întâmplă adesea ca să călătorim 
pentru negoţul nostru pănă prin ţări foarte depărtate, şi 
treceau uneori luni întregi fără ca să vedem pământul cu 
ochii, ci numai valurile mărei jur împrejurul nostru, iar dea- 
supra capului, cerul, când albastru şi senin, când intunecos 
şi posomorit. 

«Dar când, atunci, după o lungă plutire soseam la vreun 
țărm, mare plăcere era pentru noi de a ne cobori din 
corabie şi de a călcă pământul ţeapăn sub picioare. Erà 
pentru noi, torăbierii, ca o zi de sărbătoare, când puteam 
să gustăm un prânz liniştit, întinşi la umbră, pe iarbă verde. 
Insă ocaziunile de acest fel erau aşa de rare încât uneori 
ne coboram chiar pe ţărmuri pustii şi necunosciite, fără de 
a purtà cea mai mică grije de primejdiile ce ni se puteau 
întâmplă. . 

«Intr'o zi dar, trăgând cu vasul la coasta unei insule 
nelocuite din mările Africei, mi se făcu tare dor dea vedeă 
de aproape şi de a pipăi cu piciorul iarba câmpului. Cerui 
atunci voie dela căpitanul: corăbiei ca să mă dau jos la mal 
şi să pettec câteva ore pe uscat. Matrozii, tovarăşii mei, nu 

prea aveau încredere în acele locuri necunoscute, şi abia 
găsii unul dintr'înşii, un american înalt şi uscat, cu barbă 
dar fără mustăţi, carele primi să mă însoţească în călătoria 
mea pedestră. Luarăm cu noi o spată grasă de râmător” 
afumat, o butilcă cu vin de cel mai bun, un urcior cu apă 
proaspătă şi cu aceste merinde, ne pornirăm veseli către mal. 

«Când mă simţii, eu unul, pe uscat, de bucurie şi chi- 
vind trăsei un pui de danţ românesc, o corăbiască vâr- 
toasă de Galaţi; iar tovarăşul meu, americanul, văzând aşă, 
începi şi el să tropote în faţa mea, jucând foarte serios şi 
pe ţăcăneală un danj englezesc ce se chiamă «Gig». Danţul 
însă ne făcu gol la inimă şi îndată ne veni în gând să găsim 
un adăpost de soare ca să ne aşternem masa. Eu căutam 
cu ochii în dreapta şi în stânga; mi se pornise, biet, minţile 
cu dor către răcoroasele dumbrăvi din lunca Siretului; acolo, 
în insula cea pustie şi prigorită de soarele african, abia se 
zăreau câţiva copaci diu aceia cu ramurile înalte şi şuie, 
care se chiamă pa/mi, şi nişte tufiş sălbatic, pe unde mai 
totdeauna cuibează şerpii cei veninoşi cu plesnitori la coadă 
şi alte fiare uricioase. 

«Pe câmpia şeasă, văzurăm însă un ce negru şi rotund, 
despre care nu ne prea puteam da seama. Stăturăm câtva 
la îndoială dacă ne vom îndreptă sau ba către acel punct 
necunoscut, care, dreptul lui Dumnezeu, ne cam puneă la 
îngrijare; dar americanul meu scoase un ochian din buzunar 
şi, îndreptându-l către acel punct, văzurăm curat şi lămurit 
că obiectul bănuit nu eră altceva decât un butoi de lemn, 
aşezat în mijlocul câmpiei. 

— «E un poloboc!» — strigai eu cu bucurie, vorbind 
moldoveneşte, pare c'aş fi fost chiar în portul Galaţilor, | 

— «O! o! Poloboc!» — repetă americanul de mai multe 
ori cu mirare şi din minutul acela, el nu mă mai chiamă 
altfel pe nume decât Poloboc. In urmă, matrozii ceilalţi fä- 
cură toți ca dânsul, şi iată cum iubite, amice mi-a rămas 
numele de Stancu Poloboc, de care nu mă plâng câtuşi de 
puţin. 

«Fie dar Poloboc! noi alergarăm îndată pănă la butoiul 
cel minunat şi acolo, la umbra lui ne şi aşezarăm ca să ne 
facem prânzul. Rezimaţi amândoi de doagele lui, cercuite, 
deşertarăm veseli butelca de vin, îmbucând şi din spata afu- 
mată. Lumea ni se păreă toată a noastră, şi crez că în 
palate de marmură şi pe covoare de mătase, n'am fi trăit 
mai fără grije decât la umbra butoiului, pe iarba cea verde. 

«Dar pe când noi gustam aşă dulci şi liniştite plăceri, un 
mare pericol ni se pregătea. Se vede că mirosul mâncărilor 
şi răsunetul veselelor noastre cântări deşteptară pe un tigru, 
mare şi flămând, care dormeă ascuns sub un tufiş învecinat. 
Fiara cea sălbatică, semănând la trup ca o pisică uriaşă, la 
păr galbenă şi vărgată cu negru, se sculă binişor din locul 
unde eră pitită, se furişă printre bălării şi pe tăcute se a- 
propiè de butoiul nostru. Ajunsese foarte aproape, când noi 
auzirăm fâşâind în dosul butoiului. Ne scularăm deodată în 
picioare, trântind jos talere şi pahare, şi când deterăm cu 
ochii de acea groaznică dihanie care sticleă privirea ei în- 
cruntată asupra noastră, inima în noi se făcu cât o gămălie 
de ac; tot sângele ne peri din faţă; părul ni se ridică vul- 
voi şi ne crezurăm mai mult morţi decât vii. Cu noi, armă 
n'aveam. Fiara răcneă cu turbare, rânjeă şi-şi arătă colții. 
Butoiul singur ne despărţiă de dânsa. 

Ce să facem ? Încotro s'o apucăm ? 

«Tigrul lungi pasul ca să ne ajungă; noi ne strecurarăm 
împrejurul butoiului. El începu să iuţească, dând ocol polo- 
bocului ; noi alergarăm mai tare în jurul lui. Şi astfel, noi 
înainte şi tigrul după noi, ocolirăm de mii de ori butoiul. 
Nici dânsul nu ne putea prinde; dar nici noi nu puteam 
scăpă. Începusem a crede că soarta ne-a osândit la groaz- 
nica pedeapsă de a ne petrece de aci înainte toată viața, 
dând mereu raite şi târcoale în jurul butoiului, cu tigrul 
după noi, 

«Vai! ce viitor de spaimă! — ziceam noi în minţile noa- 
stre, turbate de frică şi de osteneală. ` 

“Dar se vede că şi tigrului i se urise cu această goană 

rotocolită, întocmai ca alergătura cailor când treieră la arie. 
El deodată se opri în loc, şi cugetând un minut, se repezi 
să sară drept deasupra butoiului ca să ne ajungă îndată pe 
partea cealaltă. Dar, cum drese, cum făcu, că sărind, i se 
acăţară labele de dinainte de buza butoiului, care eră des- 
fundat. Greutatea fiarei îl fäcù să se clatine şi să se po- 
vârnească în partea ei. Noi atunci (pare că cerul ne-a lu- 
minat) răsturnarăm polobocul cu fundul în sus, tocmai dea- 
supra tigrului ce stă agăţat de buza lui, şi fiara rămase 
sub butoi, ca un şoarece prins în cursă. Atunci amândoi 
sărirăm pe fundul vasului şi ne proptirăm din toate răspu- 
terile d'asupra lui, ca nu cumva lighioana înfuriată să-l 
ridice deodată în sus şi să scape dela închisoare. 

«Tigrul răcneă cu turbare şi se zvârcoleă amarnic între 
doagele polobocului, izbind într'însele cu capul, cu labele, cu 
coada, cu ce puteă. Noi apăsam deasupra cât ne sta prin 
putinţă, gândindu-ne acum că ne-a ajuns altă nevoie; căci 
într'adevăr, ceeace câştigasem eră numai o schimbare de 
osândă. În loc să: dăm veşnice ocoale butoiului, acum ne 
vedeam siliți să stăm toată viața deasupra lui, proptindu-l ca 
să nu se mişte, 

«Dar norocul ne mai ajută şi în rândul acesta ! 

«Din multele suceli şi învârteli ale tigrului de dedesubtul 
polobocului, coada lui cea lungă şi stufoasă, scăpă deodată 
pe gaura cepului ce eră dat la fund, şi ieşi ca un pămătuf 
la iveală. Cât văzurăm noi aşă, tovarăşul meu se prinse cu 
amândouă mânele de dânsa, şi eu de el, şi cu multele noastre 
silinţe, cu multă nevoie, o trăserăm toată afară pe gaura 
cepului. 

«Ce,mai coadă! parcă eră un şearpe flocos, cu dungi 
galbene şi negre, şapoi lungă, să te fi încins de două ori 
cu dânsa! D'aş fi putut atunci să o retez dela curmătura ei, 
negreşit că aş fi păstrat-o şi pănă acuma. 

«Americanul însă şi eu, ne gândirăm atunci într'altfel. Şi 
să vezi că rău nu ne-am gândit. Ce nu-i dă omului în cap 
la vreme de nevoie! 

«Văzând aşă lungime de coadă, ne apucarăm s'o înodăm 
de vreo două-trei ori şi, făcând astfel dintrinsa un câtă-mai 
ghemul, mult mai gros decât vrana prin care ea eşise, izbu- 
tirăm de a legă pe tigru de butoi. 

—- «Urra»!!! — strigarăm atunci amândoi cu o nespusă 
veselie, şi sărind jos de pe butoi, p'aci ne fu drumul! O 
luarăm la fugă cât ne ţineau picioarele şi apucarăm drept 
către corabia noastră, Ă 

«Tigrul smunci atunci butoiul şi îşi scoase capul la lumină; 
dar trupul lui rămase jumătate în fundul vasului, încât abia 
puteă să se mişte din loc. Scăpând la sănătoasa, noi ne în- 
torceam ochii din când în când spre dânsul, ca să râdem 
de turbarea lui, căci de câte ori voiă să facă o mişcare, el 
simţeă şi auzeă polobocul rostogolindu-se şi hodorogind în 
urma lui. 

«Când în sfârşit ne văzurăm noi în corabie şi tigrul ur- 
lând la mal, eu, simţindu-mă atunci în largul meu, râdeam 
din băerile inimii și pisând pumnii, după obiceiul nostru ro- 
mânesc, strigam în gura mare: 

«Sâc, tigrule, sâc! Sâc, că te-am păcălit !» 

«lar americanul meu, şi toţi matrozii după dânsul, înşiraţi 
de-a rândul pe coverta corabiei, repetau cu hohote de râs: 
— Poloboc! poloboc! 

«Atunci şi eu, văzând că cu meşteşug am scăpat'de pri- 
mejdie, ziceam româneşte : 


Poloboc nu-i dobitoc! 
Poloboc e cu noroc !» 


lată istoria tigrului păcălit pe care mi-a povestit-o râzând 
amicul meu dela Galaţi, 

Râdeţi şi domnia-voastră, dacă vă este pe plac! 

Bucureşti, 1875. 

















ZECE BASME MITOLOGICE 
PRELUCRATE DUPĂ G. W. COX, «TALES OF ANCIENT GREECE» 


I. 


EPIMETEU ŞI PANDORA. 


ceartă mare se scornise intre Zevs şi oameni. Titanul 

Prometeu, cel cu minte multă, țineà cu aceştia şi-i 

învăţă să nu facă pe placul noului zeu, ce coprinsese 
cu sila stăpânirea tatălui său Cronos. 

El le zise: — «Măi oamenilor! acest Zevs e lacom de avuţii 
şi de daruri; dacă voi, când înjunghiaţi vite în onoarea lui, 
i le veţi închină cu totul, apoi să ştiţi că veţi ajunge curând 
să daţi. de capăt tuturor turmelor voastre, oricât de nume- 
roase ar fi.“ Aide mai bine să facem cu Zevs o tocmeală 
pentruca şi voi oamenii şi el, să vă bucuraţi de câte o parte 
din vitele jertfite în ecafombe, adică cu sutele, pe altarele 
zeilor», - 

Atunci el alese din cirezi un bou mare şi frumos, îl în- 

junghiè şi făcu dintr'însul două părţi. Într'una puse vintrele 
şi carnea, şi le înveli în pielea boului; în cealaltă aşeză numai 
oasele, bine înfăşurate în grăsime. Apoi zise lui Zevs aşă: 
«Alege-ţi partea ce vei voi, cu hotărire că cea pe care vei 
pune acum mâna, să rămână în totdeauna pe seamă-ţi». 

Zevs se lăcomi şi întinse pe loc mâna la partea unde luceà 
grăsimea ; dar când văzi că sub dânsa erau numai oase, 
foarte tare în sine se mâniè. Cu toate însă, din acea zi înainte 
se fäcù datină ca, în sacrificii, oamenii să închine zeilor numai 
oasele şi grăsimea dela victime. 

Ca să-şi răzbune pe seminţia muritoare a oamenilor, Zevs 
hotiri să nu le mai trimită jos pe pământ, focul cu care el 
îi dăruiă mereu mai înainte, şi astfel îi lăsă în mare lipsă, 
suferind foarte de ger, de întunerec şi de foame. Dar Pro- 
meteu se repezi în cer, răpi de acolo foc, îl ascunse în ieoa 
unei trestii, şi îl aduse oamenilor înapoi. 

Când Zevs află una ca aceasta, el se înfurie aşă de tare 
încât asvârli cu trăznetul în Prometeu şi trimise pre credin- 
ciosul său vestitor Ermes ca să-l prinză, să-l ducă tocmai pe 
piscurile sterpe ale muntelui Caucaz, şi acolo să-l ferece de 
“stâncă cu cătuşe ţepene de fer, punându-i streajă un vultur 
care să-i sfâşie mereu inima cu clonţul său ascuţit. 

Dar nici cu atât nu se împăcă Zevs; el mai scorni şi un 
mijloc de a munci pe bieţii oameni muritori. Îşi aduse aminte 
că Prometeu îi povăţuise şi-i îndemnase să nu primească nici 
un dar dela zei şi că lăsase cu dânşii pe frate-său Epimeteu, 
ca să le poarte de grije şi să-i ferească de vicleniile lui Cronos, 

Atuuci Zevs se gândi într'astfel : «Seminţia omenească nu 
ştie pănă acum ce este nici boala, nici durerea, nici certurile, 
nici războiul, nici furtişagurile, nici trădarea ; căci toate aceste 
rele le ţine închise Epimeteu într'o cutie pusă sub bună pază. 
O să fac ce voiu face ca ele să scape de acolo şi să umple 
pământul de mişelii şi de nevoi». 

Îndată chemă pe Efestu, meşterul focului, şi-i vorbi aşă: 
— «Să-mi găteşti un ce minunat, cu care zeii au să dăruiască 
pe oameni. Să iei ţărână şi să plămădeşti cu dânsa un chip 

de femee. S'o faci cât mai frumoasă la vedere; dar să bagi 
într'însa o fire rea, pentru ca dânsa să-mi răzbune de câte 
rele mi-au făcut mie oamenii». 

Efestu luă ţărână şi plămădi, de pe cum i se spusese, un 
chip frumos de femee. Zeița Atena o îmbrăcă cu o rochie 
minunată şi pe cap îi puse o cunună, de unde atârnă o ma- 
ramă ca pânza păianjinului, de-abia îi ascundeă umerii şi 
peptul, alb ca zăpada. Ermes o învăţă un grai plin de farmec 
şi suflă într'insa un cuget nesăţios şi neastâmpărat, pentru 
ca să ştie a înduplecă şi a aţâţă pe neamul omenesc, Apoi 
Etestu o duse în adunarea zeilor, şi toţi rămaseră încântați 
de frumusețile ei, 

Atunci Zevs luând-o de mână, o dete lui Epimeteu, şi-i 
zise âşă: — «Ştii ceva? M'am- gândit că voi oamenii sunteți,. 
biet, împovărați de muncă multă pe pământ, şi că vă lip- 
seşte o fiinţă care, prin dulcele ei desmierdări, să vă pună 
inima la loc după atâtea grele osteneli. De aceea noi zeii: 
nemuritori ne-am îndurat de soarta voastră, şi, spre a vă 
aduce o blândă alinare, iată, vă dăruim această mângâioasă 
ființă a femeei pe care am şi numit-o Pandora, fiindcă este 
îuzestrată cu toate darurile». 

Epimeteu, cel cu mintea târzie, uimit de frumuseţile Pan- 
dorei, uită poveţile fratelui său, şi împreună cu dânsul toată. 
seminţia muritorilor se amăgi de cuvintele lui Zevs şi primj 
darul, care îi fermecă pe toţi, îndată ce dau cu ochii de 
dânsul. Dar, vai! bucuria nu le ţină mult. 

Pandora, nesăţioasă de a ispiti toate, văzuse o cutie mare, 
„pitită mai cu îngrijire decât orice alte avuţii, în başca cu co- 
morile lui Epimeteu. Îi ardeă inima să ştie ce va fi într'însa. 
Deci, într'o zi se furişă de soţul ei cel prea lesne încrezător, 
şi ridică capacul cutiei. 

Deodată scăpară dintriînsa cu grămada, ca nişte iesme 
pocite, certurile şi bătăile, nevoile şi boalele, hoţiile şi tur- 
bările, grijile şi necazurile toate. 

Coprinsă de spaimă, abia apucă ea să lase repede capacul 
în jos. Pe fundul cutiei rămăsese, pitită, doară numai spe- 

ranţa. De aceea, abia dacă cu dânsa se mai poate mângâiă 
uneori sărmana omenire de câte rele a răspândit pe pământ 
nesocotita Pandoră. 


H. 


BRIAREU. 


are nemulţumire erà în palatele Olimpului, locaş al zeilor 
nenyuritori, de când Zevs biruise pe zeii cei bătrâni şi 
se aşezase cu sila pe scaunul împărătesc al tatălui său Cronos. 

El ţineă acum în mâinile sale trăznetul; sub picioarele lui 
zăceau grămădite tunetele şi. fulgerile, şi toţi zeii rânduiţi 
împrejuru-i, tremurau de frică dinaintea puterii şi măririi lui. 

El le impuneă însărcinări grele şi le vorbeă tot aspru, voind 
prin astfel de purtări straşnice, să întemeieze domnia lui fără 
cumpăt peste toţi zeii de pe uscat şi de pe mare. 

Toată ziulica, agerul lui vestitor Ermes trepădă în sus şi 
în jos, ca să ducă în toate părţile poruncile sale; căci Zevs 
voiă ca toată firea să-i fie deopotrivă supusă, şi nu-şi mai 
aduceă câtuşi de puţin aminte de timpul pe cang şi dânsul 
eră slab şi fără putere. 

Atunci se auziră din partea zeilor pământului şi ai mării, 
suspine şi şoapte înfundate de nemulţumire, şi ei toţi se 
adunară la un loc ca să se sfătuiască. 

Posidon, împăratul valurilor întunecate, înnălţă mai întâiu 
glasul şi vorbi aşă: — «Ascultaţi-mă pe mine, voi, Ero şi 
Ateno; hai să ne răsculăm împotriva lui Zevs şi să-i arătăm 
că el n'are nici un drept de a ne străşnici pe noi! Vedeţi 
„bine cât de rău se poartă de când i-a încăput puterea în 
mâini. Nu-şi mai aduce de loc aminte că tót noi l-am ajutat 
în războiul ce a avut cu tatăl său Cronos; iar după ce l-am 
făcut să învingă, el tocmai pe soţii lui cei mai puternici îi 
nedreptăţeşte mai tare. Pe Promoteu, titanul binefăcător care 
a dat focul înapoi muritorilor şi i-a scăpat de groaznicele 
urgii ale gerului şi ale foamii, iată că a pus să-l ferece pe 

piscurile sterpe ale Caucazului. De oarece nu i-a fost teamă 
să lănţăiască într'astfel tocmai pe un titan, bagă bine de 
seamă, Ero, să nu-i abată într'o zi de mânie, ca să te neno- 
rocească mai rău şi pe tine!» l 

Atena vorbi atunci într'astfel: — «Inţelepciunea lui Zevs i-a 
părăsit mințile; toate faptele sale sunt acum numai viclenii 
şi trădări. Ce mai aşteptăm: Hai să-l prindem şi să-l ferecăm 
țeapăn că nu doară să ajungă cerul şi pământul a fi cu totul 
prada luptelor şi a bătăilor». 

Deci, se jurară cu toţii ca să nu mai rabde asupririle lui 
Zevs, şi după ordinul lor, Efestu făuri nişte cătuşe uriaşe, cu 
care să-l ferece, îndată ce somnul greu i se va lăsă pe pleoape. 

Dar zeiţa Tetis, ascunsă în peştera ei de mărgeanuri din 
fundul mărilor, auzise cuvintele lui Posidon şi ale Atenei. 
Ea se înălță de pe mare ca o ceaţă alburie şi se aşteruii în 
genunchi dinaintea tronului lui Zevs. li îmbrăţişă picioarele 
şi-i vorbi aşa: — Ascultă-mă şi pe mine, o Zevs! Zeii nemu- 
ritori tremură de frică dinaintea puterii tale, dar ei sânt a- 
mărâji de vorbele-ţi aspre şi de straşnica-ţi purtare; ei zic 
că înţelepciunea a părăsit minţile tale, şi că faptele-ţi sunt 
acum numai viclenii şi trădări. Mai ascultă-mă încă, o 
Zevs! Efestu a făurit cătuşe uriaşe; iar Ero şi Posidon, îm- 
păratul mărilor şi fecioara Atena s'au jurat că te vor ferecă 
îndată ce somnul greu se va lăsă pe pleoapele tale. Dă-mi 
voie să-ţi aduc aci pe Briareu, uriaşul cu o sută de mâini, 
ca să te apere la nevoe. Cât va fi el lângă tine, n'ai să te 
temi nici de mânia Erei, nici de a lui Posidon. Dar, îndată 
ce va trece primejdia, adu-ţi aminte o Zevs, ca să stăpâneşti 
cu blândeţe şi cu dreptate, căci cel ce voeşte a domni, neso- 
cotind binele şi iubirea supuşilor săi, acela zile lungi de domnie 
nu are, Apoi iar nu uită că acelora cari ţi-au dat ajutor, nu 
se cade să le faci ca lui Prometeu pe care l'ai ferecat pe 
stâncile Caucazului. Va veni poate o zi când voiu cere şi eu 
cevaş pentru fiul meu Achileu, adu-ţi aminte că eu te-am 
scăpat de cătuşele lui Efestu». 

Zevs răspunse cu omenie, şi vorbi aşa: — «O Tetis, gră- 

beşte şi udu-mi încoace pe puternicul Briareu ca să mă apere 
cu suta lui de braţe; iar pentru cele ce mi-ai spusesă nu 
aibi nici o teamă, căci Zevs nu va nesocoti povajţa ta cea 
bună, şi ceilalți zei nu vor mai aveă cuvânt de aci înaintea 
se plânge de străşnicia mea şi de vorbele mele aspre». 

Atunci Tetis chemă pe Briareu ca să iasă din băierile pă- 
mântului şi să vină întru apărarea lui Zevs. Uriaşul se arătă 
în palatele Olimpului şi îndată toţi zeii începură a tremură, când 
îl văzură alături cu Zevs, carele acum se răsfăţă în puterea sa. 

Cu toate acestea, el le vorbi înir'astfel: — «Ascultaţi-mă 
bine, voi, Ero, Posidon şi Ateno! Eu, ale voastre planuri le 
cunosc; ştiu că aveţi de gând să mă puneţi în lanţuri, ca să 
scăpaţi de relele mele purtări. Dar să nu aveţi nici o temere. 
Fiţi de aci înainte totdeauna cu voe bună la îndeplinirea în- 
țeleptelor mele voinţi şi vă jur că nu veţi mai aveă cuvânt 
a vă plânge că Zevs este un domn crunt şi viclean». 

Aşă se făcù iar pace, în cer, pe mări şi pe pământ. 


NI. 
DEUCALION. 


e pe scaunul său, înălțat pe muchia înorată a Olimpului, 

Zevs privi la fiii oamenilor şi-i văzù pretutindeni dedaţi 
cu patimile, fără de a purtă câtuşi de puţin grija dreptăţii. 
In inimile lor răutatea crescuse mereu; iar, spre a îmbună 
pe zei, ei închipuise un soi nou de înțunghieri şi de sacrificii, 
care mohorise pământul cu sânge. 

Departe, în văile adânci ale Arcadiei, fiii lui Licaon îşi pe- 
treceau viaţa numai în ospeţe şi, în necumpătata lor rătăcire, 
vorbiau vorbe nesocotite şi nelegiuite chiar şi despre Zevs. 
De aceea, Zevs se cobori însuşi de pe scaunul său şi se duse 
să vază de mai aproape faptele şi traiul lor. 

Soarele eră pe scăpătat, când un biet unchiaş bătrân se 
apropie încetinel de porţile cetăţii Licosura. Pletele lui cărunte 
îi atârnau pe umeri, şi barba lui, albă şi deasă, ascundeă 
trenţele de pe dânsul. Soseă greu şi anevoie unchiaşul, cu 

toiagul în mână, trăgând cu urechea la chiotele de veselie 
ce se auzeau din depärtare. 

El ajunse în sfârşit pănă în piaţa cea mare a cetății; acolo, 
fiii lui Licaon se grămădiră îndată împrejurul lui, vorbindu-i 
aşă: — «Ei! bine ai sosit unchiaş bătrân! Tu trebue să ştii 
multe. Ei! ia să vedem! Ce ai să ne mai spui? Nu cumva 
ai să ne mai povesteşti de pe când a răsărit pământul din 

„băerile lui Haos? Căci de bătrân ce eşti, tu trebuie să fi şi 
fost atunci de faţă!...»” 

Şi, bătându-şi joc într'astfel de unchiaş, ei îl puseră să şează 
pe jos, lângă masa lor cea mare. Apoi îi ziseră: — «Azi noi 
am înjunghiat o mulţime de victime, lui Zevs. Te-ai nimerit 
tocmai bine, ca să capeţi şi tu o părticică din ospăţul nostru». 

Atunci umplură cu vârf o strachină cu cărnuri de om şi 
i-o întinseră; căci vărsând sânge omenesc ei socoteau că vor 
face mai pe placul zeilor. 

Dar unchiaşul azvârli cât colo strachina mohoțită şi de- 
odată se ridică. voinic în picioare. Semnele bătrâneţii pieriră 
de pe faţa lui aprinsă, iar focul care scăpără dintr'însa, în- 
cinse şi mistui într'o clipă pe fii lui Licaon. Căci acela ce se 
arătase lor erâ Zevs şi trăznetele lui îi făcuse praf şi cenuşe. 

După aceea, Zevs se întoarse în Olimpul său şi, de mânios 
«e eră, făcu semn apelor să se reverse pe d'asupra pămân- 
tului şi să înece pe fiii oamenilor, ca să-i pedepsească de 
multele lor nelegiuiri. 

Austrul suflă atunci cu turbare; nori întunecoşi şi îndesaţi 
cu ploaie, veniră mereu de se aşternură în voia lor peste tot 
cerul, căci vânturile de miazănoapte, cari risipesc ceața şi 
abureala pământului, stă strâns ferecate în fundul temniţelor. 
Deci, începu cerul a turnă şiroaie în cât şi văi şi dealuri, totul 
pe pământ eră înecat; râurile, covârşind matca lor, se: re- 
vărsară peste câmpii, şi apele lor se ridicară mereu pănă pe 
coastele munţilor. 

Dar pe o culme de munte din ţara Fiiei, îşiaveă casa lui, 
Deucalion, fiul lui Prometeu. El, de acolo de sus, se uită cum 
«creşteau. mereu apele împrejuru-i; când însă, ele ajunseră să 

acopere văile dela poalele muntelui, Deucalion chemă pe soția 
sa, pe Pira, fata lui Epimeteu, şi-i vorbi aşa: — «lată că ne-au 
sosit zilele prevestite odinioară de tatăl meu, de înțeleptul! 
Prometeu. Găteşte tu chivotul lucrat de mine, şi pune în- 
tr'însul merinde îndestule pentru cât timp va ţine potopul pe 
pământ. Colo în depărtare, tocmai pe stâncile Caucazului, 
Prometeu stă ferecat cu cătuşe de oţel şi un vultur îi sfâşie 
mereu inima; dar, pe nedrept; căci iată, cuvintele lui s'au 
împlinit. El de demult spusese că răutatea oamenilor are să 
aducă pe pământ o groaznică vărsare de ape. Orice ar fi, 
nici însuşi Zevs nu poate face alta decât ceea ce este ursit 
de câtre unul, şi mai mare decât dânsul, şi pe care ei, vrând 
nevrând, trebue să-l asculte». 

Pira făcă îndată precum îi spusese Deucalion, şi umpli 
chivotul cu toate. Ei aşteptară pănă ce apele suindu-se aproape 
de culmea munţilor Ftiei, scăldară poalele vasului pregătit de 
Deucalion. Atunci peştii se :strecurau înot printre vârfurile 
bătrânilor ulmi din codri şi pluteau alături cu buştenii no- 
duroşi de stejar, iar leşurile de oameni înecaţi se clăteau şi 
se rostogoleau pe faţa apelor. Deucalion, din corabia sa, vedeă 
cu groază cum acele chipuri învineţite de voinici, de copile 
şi de prunci, eşiau uneori la iveală pe deasupra valurilor ce 
spumegau în colcote, şi apoi îndată se afundau în sânul lor. 

Opt zile de-arândul chivotul fu purtat pe ape deasupra celor 
mai înalte plaiuri, şi toţi fiii oamenilor pieriră, afară numai 
de câţiva, foarte puţini, cari-şi găsise adăpost pe câte un pisc 
mai semeţ de munte. A noua zi, corabia se opri pe muchia 
Parnasului, şi Deucalion, împreună cu soţia sa Pira, puseră 
din nou piciorul pe pământul care acum erà cu totul pustiit. 

Cu încetul şi treptat, valurile se scurseră prin văi, iar peştii 
şi lighioanele de mare rămaseră atârnate de crăcile copacilor. 
Pe cât puteă coprinde ochiul, nu se mai zăreă împrejur nici 
o viaţă, osebit numai de vulturii cari da roată pe cer, pănă 
ce se repeziau la stârvuri. 

Atunci Deucalion se uită lung la Pira, şi pe amândoi îi co- 
prinse o jale adâncă. El spuse atunci soţiei sale: — «Cine 

ştie, soro, de vor mai fi rămas şi alţi fii de oameni decât noi 
pe pământul acesta? Ş'apoi iar, cine ştie când ne va sosişi 
ceasul nostru! Atâta numai putem şti că cel a-tot-puternic, 
carele a năpustit potopul asupra oamenilor, s'a îndurat dea 
ne scăpă zilele noastre. Hai! să-i clădim un altar şi să ne 
închinăm la dânsul, în semn de mulţumită!» 

Indată clădi altarul şi Zevs ascultă cu plăcere rugăciunea 
lui Deucalion. De aceea, se pomeni deodată dânsul în faţa 
lui, cu trimisul lui Zevs, cu Ermes, carele îi vorbi aşă: 
— «Cere tu acum ce vei voi, şi cererea ta va fi împlinită, fiindcă 
numai la tine, dintre toţi fiii oamenilor a dovedit Zevs o mână 
curată şi o inimă fără de pată». 

4 Deucalion se închină dinaintea lui Ermes şi îi spuse aşă: 
— «Pământul acesta a rămas tot pustiu. 

E păcat de dânsul! Noi nu-ţi cerem altceva decât să se 
ivească din nou oameni pe dânsul». 

Ermes îi răspunse într'astfel: — «Fie-vă pe plac! dar să 
vă acoperiţi feţele cu veşmintele voastre şi, umblând tot mereu 
înainte, să asvârliţi în urmă oasele mumei voastre! 

După aceasta, Ermes sbură către locuinţa lui Zevs, şi Deu- 
calion rămase pe gânduri, cugetând la cuvintele zeului; dar, 
înţelept fiind ca şi'tatăl său Prometeu, el pricepii că mumă-sa 
trebue să fie însăşi țărâna pământului, şi că, coborind de 
pe Parnas, n'aveau alta de făcut decât a aruncă pietre în 
urma .lor. 

Aşă şi făcură; iar pietrele pe care le asvârleă Deucalion 
se făceau îndată bărbați, şi cele pe care le asvârleă Pira, se 
făceau femei, şi astfel răsări pe lume o seminţie nouă de 
oameni, cari nu cunoşteau pe părinţii lor. 

Soarele eşi iarăşi pe cer şi cu căldura sa dogori şi înţeleni 
huma cea jilavă; de atunci înainte, oamenii avură a se luptă 
cu munca cea anevoioasă, cari nici pănă acum nu s'a mai 
uşurat pe pământ. De aceea, traiul omului a rămas a fi greu 
şi silnic, ca şi piatra din care dânsul se născuse. 

După ce mai trecură ani la mijloc, Deucalion şi Pira făcură 
<opii, al căror neam a stat cu locuinţa în munţii din Ftia, 

Din fiul lor Elen s'a prăsit poporul viteaz al Elenilor, iar 
din fata lor, ProtogEnia, s'a născut Aetliu carele, în viaţa lui, 
a făcut multe fapte minunate şi al cărui fecior, frumosul En- 
dimion, doarme dus pe colnicul din Latmos. 


IV. 


PATIMELE DEMETREI. 


ersefona cea frumoasă se jucă cu alte fete, soaţe ale ei, 

pe câmpia Enei din fericita ţară a Siciliei. Ea erà fata 
mult-iubită a mamei Demetre, pe care toată lumea o cin- 
steâ; căci mama Demetra eră către toţi bună şi darnică; 
iar decât fiică-sa Persefona niero fată nu erà mai veselă şi 
mai voioasă. Su 
~ Aşă dar, ea se jucă cu veselele ei soaţe culegând flori de 
pe câmpie şi împletind cu ele cunune ca să împodobească 
lungile lor cosiţe. Adunase ele o mulţime de roze, de şofrănei, 
de viorele, de crini şi de zambile de pe pajiştea cea zmăl- 
uită, când Persefona zări în depărtare un stuf îndesat de 
ghiocei înfloriţi ca prin minune; erau o sută pe aceeaş tul- 
pină şi răspândeau un miros îmbătător prin cer, pe mare şi 
pe pământ. 

Ea se repezi în grabă ca să culeagă minunatele flori ; dar, 
deodată se crăpă şi se deschise țarina dinaintea ei, şi din- 
trinsa eşi un car poleit cu patru telegari negri ca tăciunile. 
În car eră un bărbat cu chip mândru dar posomorit, pare 
că faţa lui nu ştiă ce e zâmbetul, nici inima lui ce e bucuria. 

Intr'o clipă el sări jos din car, prinse în braţe pe Perse- 
fona, o sui alături cu dânsul, şi, dând bici cailor, se fäcù 
cu totul nevăzut în adâncul pământului, 

Când sosiră fetele la acel loc, stuful cu ghiocei eră în fiinţă, 
dar soaţa lor Persefona perise; ele o căutară în toate păr- 
ţile, pe câmpia Enei, cu gândul că se va fi pitit undeva; 
dar, nu o putură găsi nicăieri pănă târziu înserat; atunci în- 
torcându-se, de voie de nevoie, spre casă, ele trecură mai 

întâiu pe la mama Demetra ca să-i spună că nu pot şti ce 
se va fi făcut fiică-sa, care a perit fără veste dintre ele. 

Mare jale coprinse pe mama Demetra, când află una ca 
aceasta. Ea îndată se imbrăcă cu veşminte de lână neagră, 
luă în mâini făclii aprinse şi se duse să caute pretutindeni pe 
fiică-sa Persefona, alergând pe câmpi şi peste ape, din ochi 
lăcrimând şi pe toţi întrebând dacă nu cumva o a văzut 
cineva. Dar nimeni nu ştiă să-i răspunză ce se făcuse fata ei. 

Tocmai după şease zile ea se întâlni cu Ecata, doamna 
lunei şi, cercetând-o şi pe dânsa, Ecata îi zise: — «Glasul i 
l-am auz t, strigând pare c'ar fi răpind-o cineva; dar cu ochii 
nu am văzut-o şi nu ştiu unde va fi dusă». 

Mama Demetra îşi urmă calea înainte. Merse cât merse şi 
se întâlni cu Elios, domnul soarelui şi-i vorbi aşă : — «Elios, 
fătul meu, tu carele cu făclia soarelui le vezi toate pe pământ, 
nu cumva vei fi văzut tu pe fiica-mea Persefona? Spune-mi 
adevăraț, Elios, fătul meu l» 

Lui Elios i se făcù milă de multa ei durere, şi-i răspunse 
aşă : — Ba am văzut-o, mamă Demetro. Ades, împăratul la- 
dului, a răpit pe fiică-ta Persefona, ca să o ia de soţie şi s'o 
facă împărăteasă peste ţara cea adâncă şi întunecată din 
fundul pământului». 

Cât erâ de întristată biată mama Demetra, ea însă nu îşi 
putu stăpâni mânia, când află una ca aceasta; de atunci 
înainte hotărî să nu îi mai calce piciorul în palatele de pe 
culmea Olimpului pe care Zevs, împăratul cerului, şi le înăl- 
tase în nori deasupra ţărei Tesaliei, fiindcă ea pricepuse în- 
dată că numai cu voia lui Zevs îndrăznise domnul Iadului 
să fure pe fiică-sa Persefona. 

Se cobori dar la vale de pe muntele Olimp şi apucă ră- 
tăcind o cale lungă. Tocmai căire seară, pe când soarele în- 
cepe a se ascunde în tasul său de aur din dosul dealurilor 
tivite, ea ajunse la porţile Cetăţii Eleusis. Acolo şezu jos lângă 
o fântână a cărei apă prefirându-se prin iarba deasă, se 
scurge într'un iaz limpede, umbrit de un măslin cu frunziş 
stufos, 

Tocmai atunci veneau după apă, voioase şi cu urcioa- 
rele pe creştet, fetele lui Keleu, domnul din Eleusis. Ele vă- 
zură la fântână pe mama Demetra şi, cu toate că nu o cu- 
noşteau, înţeleseră de pe portul şi de pe faţa ei, cât de tare 
eră amărită biata bătrână. 

O întrebară cu blândeţe dacă nu pot cumva să-i fie de 
vreun ajutor. Mama Demetra le mulţumi şi le povesti că a 
perdut o fată, pe care a căutat-o peste tot locul şi nu a 
putut-o încă găsi. Atunci fetele deteră curând fuga acasă, că 
să ceară dela părinţi voie să le aducă ca oaspe pe biata babă 
străină şi se întoarseră îndată, sprintene şi vesele, îndărăt şi 
îi vorbiră aşă : — «Hai! vino cu noi acasă. Tata, mama şi 
noi toate îţi vom da ce-ţi va trebui şi vom face ce ne va 
stă prin pulinţă ca să-ţi uşurăm durerea». 

Mama Demetra se înduplecă de mângâioăsele lor cuvinte. 
Keleu şi soţia lui o primiră cu voie bună în casa lor. Dar 
şi dânsa le fu întru toate de aşă mare ajutor, încât nu nu- 
mai neamul lui Keleu, ci întreagă cetatea se bucură şi se 
lăudă mereu de bunătatea şi de înţelepciunea mamei Demetre. 
De aceea, se hotărîră cetăţenii să îi înalțe, cu cheltuiala lor 
şi numai pe seama ei, un mândru locaş, pe o măgură înaltă, 
chiar în mijlocul cetăţii. 

Acolo trăi, timp de un an, Demetra, preţuită şi lăudată de 
toţi, dar ascunzând mai adesea în taina singurătăţii, mâhnirea 
şi dorurile inimei saie. Ea luase la dânsa, ca să îl crească şi 
să-l înveţe, pe Triptolem, unicul fecior al lui Keleu. 

Insă copilul, de bine ce-l îngrijeă noua sa dădacă, ajunse 
a o iubi mai mult pe dânsa decât pe mama lui cea adevă- 
rată. Dintr'aceasta, soţia lui Keleu prinse pică asupra mamei 
Demetrei şi ceri să ià înapoi dela străină pe copilul de 
suflet, carele numai dânsul mângâiă cevă pe Demetra de 
perderea fiicei sale, 

Scornindu-se atunci o ceartă între amândouă muierele, 
mama Demetra se supără foarte şi se porni cu mare urgie 
asupra lui Keleu şi asupra tuturor oamenilor cari nu ştiuse 
să preţuiască îndestul bunătăţile ei. 

Din minutui acela, toate rodurile pământului purtară bles- 
temul mamei Demetre ; pomii nu mai dau rod; holdele nu 
se mai împodobeau cu spicuri; iarba şi florile nu mai ră- 
săreau pe câmpii, ţarinile erau sterpe şi înţelenite. Oamenii 
şi vitele piereau de foamete şi de lângoare. Nici zeilor nu mai 
aveă cine şi ce să le închine. 

Atunci Zevs, îngrijat, de pe culmea muntelui său din Te- 
salia îşi aruncă ochii pe pământ şi văzii că totul aveă să piară 
de pe fața lui, de nu va găsi curând un mijloc ca să împace 
mânia şi durerea mamei Demetre, 

Indată trimise pe vestitorul său, pe Ermes, în Iad, la îm- 
păratul cel aspru şi posomorit ca să-i facă cunoscut că tre- 
buie neapărat să lase pe Persefona a se întoarce la muma-sa. 
Ades nu cuteză a se împotrivi, dar Persefona îi eră şi lui 
dragă, şi el nu voiă să o piardă cu totul; de aceea, îi dete 
să mănânce câteva boabe dintr'o rodie minunată, ştiind bine 

dacă dânsa va gustă, îi se va face dor de dânsul şi se 
va întoarce bucuros la el. | 

După aceea, puse să înhame telegarii cei negri ca tăciunele 
la carul cel poleit. Ermes se sui într'insul, alături cu Perse- 
fona, dete bici cailor şi, iute ca vântul şi ca gândul, ajunseră 
lia Eleusis. 

Când sosiră la porţile cetăţii, Ermes dete drumul telega- 
rilor ca să se întoarcă la lad, şi pe la apusul soarelui plecă 
şi dânsul către Olimp. 

Persefona, rămânând atunci singură, se îndreaptă spre fân- 
tâna cea limpede unde zări şezând sub măslin, o femeie bă- 
trână cu veşmânt de lână neagră. Ea pricepi că aceea tre- 
buie să fie mama ei, care o doreă şi o jeleă neîncetat. Când 
sosi aproape de dânsa, mama Demetra auzi o şoptă. în 
preajmă-i, ridică ochii în sus şi văzu pe însăşi Persefona 
dinaintea ei. 

Cine poate să spună cu ce bucurie o strânse la pept şio 
sărută ? Fericirea, mămei eră poate acum şi mai mare de 
cum îi fusese mai înainte mâhnirea. O mângâiă, o desmierdă 

o cercetă despre toate ce i se întâmplase, şi simţiă că o 
viaţă nouă i se deşteaptă în inimă. 

Pe când o sărută şi o mângâiă, ea îi zise aşă: — «Acum, 
fata mea, copila mea dorită, tu eşti iarăşi a mea, şi cu mine 
voiu să rămâi pentru totdeauna. De acum înainte voiu şti să 
te feresc de răpitori şi urgisitul acela de Ades nu te va mai 
prinde în întunecoasa lui împărăție». 

Dar Persefona îi răspunse: — «Ah! mamă, taci; nu mai 
vorbi aşă. Eu nu pot să rămân pentru totdeauna cu tine, 
căci pănă nu m'a ridicat Ermes din Iad, soţul meu mi-a dat 
să gust nişte boabe dulci de rodie şi m'a legat cu acest farmec 
ca să mă întorc la dânsul peste nouă luni de zile. Şi drept 
să-ţi spun mamă, nu'mi pare rău, căci, deşi el nu râde nici 
zâmbeşte, deşi totul e întunecos în locaşul lui, dar cu mine 
e bun şi blând, şi numai când sunt cu dânsul se simte îm- 
blânzit. Să nu-ţi pară rău mamă; el s'a făgăduit că în toţi 
anii mă va lăsă să şed cu tine aci pe pământ nouă luni de 
zile ; iar trei le voiu petrece cu dânsul în negrul locaş de 
sub pământ». 

Printr'aceste făgăduinţe mama Demetra se simţi dânsa 
mângâiată ; iar pământul şi rodurile lui se bucurară îndată 
de îmblânzirea ei. Pomii se umplură iarăşi de rod; iarba şi 
florile împodobiră câmpii, şi spicurile aurite începură iarăşi a 
se îndesă pe holde, legănate de adierea călduroasă a verei. 

Nouă luni de mulţumire şi de îmbelşugare trecură pe pă- 
mânt, şi după aceea, vestiiorul Ermes veni cu carul cel po- 
leit şi cu telegarii negri ca tăciunile, ca să iă pe Persefona 
şi să o ducă în ţinuturile întunericului, Atunci, ea îşi luă 
ziua bună dela mama sa, zicându-i: — Nu plânge, mamă, şi 
nu fii îngrijată de mine; în locaşul soţului meu sunt la adă- 
post şi la căldură; el mă iubeşte şi caută bine de mine. E 
bun, şi peste trei luni îmi va dă voie să mă întorc tot ve- 
selă aci pe pământ». 

Mama Demetra îşi stăpâni. inima rea şi se hotărî să aş- 
tepte cu răbdare timpul dorit al înapoierii. 

Totuşi gândul ei adesea se repurtă cu dor la zilele fericite 

când Persefona, copilă voiasă, se jucà cu soațele sale şi cu- 
legeau flori pe veselele câmpii ale Enei, 

In răgazurile aşteptării, retrasă în locuinţa ei din Eleusis, 
ea îşi află mângâierea învățând cu mare taină şi înţelepciune 
pe Triptolem, copilul ei de suflet, cum să sădească, cum să 
crească şi cum să îngrijească rodurile folositoare ale pămân- 
tului, daruri nepreţuite ale zeiței Demetre. 

Acele măreţe şi spornice invăţături, pe care zeiasca dădacă 
le împărtăşie învăţăcelului ei, în templul dela Eleusis, chiar şi 
în întunericul nopfei, la flacăra făcliilor,. rămaseră printre 
popoare ca o datină sfinţită, şi fură numite Tainele Eleusine. 


V. 


_POSIDON ŞI ATENA. 


Ue oarecare Erechteu începuse să clădească o cetate pe 
un loc sterp şi pietros dealungul apelor Kefisului. El erà 
părintele şi căpetenia unui popor de mândri voinici şi cu 
toate că cetatea lui eră încă mică şi puţin arătoasă, dar, în 
înţelepciunea sa, Zevs prevăzuse că ea are să fie într'o zi 
cea mai vestită din câte cetăți s'au înălţat aievea pe pământ. 
De aceea, un zeu şi o zeiţă, adică Posidon, împăratul mä- 
rilor, şi fecioara Atena, fiica prea-iubită a lui Zevs, se certau 
amândoi care dintre ei să deă numele său cetăţii lui Erechteu. 
Ca să curme cearta, Zevs hotări o zi, pentruca în fața adu- 
nării tuturor zeilor celor mari cari locuiau pe culmea Olim- 
pului, să li se aleagă dreptatea. 
| Când veni acea zi, toţi zeii se aşezară pe scaunele lor de 
aur, rânduite în cerc pe malul Kefisului. Mai presus de toate 
se înălță tronul lui Zevs, părintele zeilor şi al oamenilor, 
şi alături cu dânsul şedeă zeiţa Era, soţia lui. 

Fiii oamenilor aveau voie să ridice ochii asupra lor, de 
oarece Zevs îşi lăsase la o parte fulgerile sale, iar ceilalţi zei 
venise şi dânşii acolo lipsiţi de strălucirile lor, care iau ve- 
derile, ca să fie de faţă la judecata dinire Posidon şi Atena. 

Acolo erà Febus Apolon, cu lira sa de aur în mână şi 
cu chipul său blând şi luminos; dar ochii lui nu scăpărau 
scântei ca în ciasurile de mânie şi sulița lui, de care nu se 
pot feri sufletele înşelătoare şi limbile mincinoase, stă rezi- 
„mată de scaun, Alături cu dânsul, şedeă soru-sa Artemis, 
fecioara care îşi petrece zilele vânând pe uscat fiarele säl- 
batice şi jucându-se cu zânele Nimfe prin stuful de pe malul 
râului Erotas. 

Lângă Zevs se află Ermes, crainicul carele în adunări în- 
nalță glasul în numele zeilor; tot tânăr, tot sprinten şi tot 
frumos, el ţineă în mână caduceul, sau toiagul său cu aripi, 
prin care îndeplineă poruncile tatălui său. Apoi, de-arân- 
dul veniră să se aşeze Efestu, meşterul focului, şi Estia 
zeița casnică care poartă grija vetrei, şi Ares, zeiescul răz- 
A Pele e > DE a mult dedulcit cu 
ospețele şi cu cupele de vin, în sfârşit Afrodita, gingaşa zeiţă, 
răsărită din spuma mărilor, care când se iveşte umple lumea 
de zâmbete şi de lacrimi. 

In faţa acestora sta amândoi măreţii protivnici, aşteptând 
judecata lui Zeus, Atena ţineă tare în mâna stângă sulița ei 
cea nebiruită, şi la mijlocul pavezei sale de piele de capră, 
ascuns vederii muritorilor, eră acel îngrozitor chip al Me- 
dusei, pe care nici un om nu-l poate în fără ca să pice 
îndată mort, 

Aproape de ea sta şi Posidon, încrezător în marea lui 
putere şi adăstând cu o trufaşă nepăsare urmele judecății, 
In mâna dreaptă țineà cu mândrie furca lui cu trei dinţi, 
care zguduie pământul şi despică apele mării. 

Ermes, vestitorul zeilor, se sculă de pe scaunu-i de aur 
şi cu glas răsunător, vorbi într "astfel către adunarea mă- 
- reaţă a zeilor: — «Ascultați voința lui Zevs, care va alege 
între Posidon şi Atena, Cetatea lui Erectheu va purtà nu- 
mele aceluia dintre aceşti doui zei, carele va face să făsară 
din pământ, darul cel mai folositor pentru fiii oamenilor 
Dacă acel dar va veni dela Posidon, cetatea se va chiemă 

Posidonia; iar de va venì dela Atena, se va numì pururea 
Atena!» 

.Impäăratul Posidon se scoală atunci cu toată fala măririi 
sale şi izbeşte jos pământul cu tridintele său. Se cutremură 
muntele pănă în băierile lui; pământul se deschide, şi, din 
adâncul său, se repede un cal, precum încă nu sa mai 
văzut, ager şi încordat. Mai alb decât fulgii de zăpadă îi 
erà părul, şi coama lui răsfirată fâlfâi mândru în vânt, când 
bătii cu copita în ţărână şi se porni în vesele desghinuri prin 
vâlcele şi pe costişe.: -~ 

Posidon zise: — «Acesta este darul meu. Priviţi-l şi nu 
mai staţi la îndoială; daţi numele meu cetăţii; căci cine va 
puteă oare să deă fiilor oamenilor un dar mai nepreţuit de 
cât calul?» 

Atena liniştită, cu ochii săi albaştri ca cerul se uită drept 
la zei; ea se plecă binişor şi înfipse în pământ un sâmbure 
mărunt pe care-l ţineă în mâna dreaptă. Nici o vorbă nu 
spuse, ci se uită mereu la adunare, fără de nici o grije. 
Atunci, se zări încolţind din pământ un lăstăraş, carele re- 
pede crescii mare, dete ramuri şi se acoperi cu frunze. El se 
înălță din ce în ce mai mult pănă ce se arătă pom mare 
împodobit cu frunziş verde şi stufos, şi încărcat cu rod îm- 
belşugat. 

Atunci. Atena zise: — «Vezi, o Zevs! nu preţueşti oare 
mai mult darul meu decât al lui Posidon ? Calul, 'pe care 
el la dăruit fiilor oamenilor, va aduce printre dânşii bătălii, 
lupte şi griji; iar pomul meu, măslinul, e chiar un semn de 
pace şi de belşug, o dovadă de tărie şi de sănătate, un 
chezaş al fericirii şi al libertăţii. Oare, spune nu se cuvine 
mai bine ca cetatea lui Erechteu să poarte numele meu ?» 

Atunci, într'o unire, se auziră răsunând din glasul tuturor 
zeilor, aceste cuvinte: — «Darul Atenei este, fără îndoială, 
cel mai bun ce s'ar puteă face fiilor oamenilor. El vesteşte 
că cetatea lui Erechteu va fi mai mare în pace decât în 
războaie, şi că într'însa libertatea va prețui mai mult decât 
puterea. Rămână dar cetăţii numele Atenei», 


282 AL. ODOBESCU 


Zevs, feciorul lui Cronos, făcu semn din sprinceană că 
primeşte de bun sfatul zeilor; pletele nemuritoare ale păru- 
lui său fâlfâiră pe a sa frunte, iar pământul se cutremură 
sub picioarele lui, când se sculă de pe tronu-i de aur ca 
să se întoarcă în palatele sale din Olimp. 

Zeița Atena, rămase mai în urmă şi cătă lung şi cu dor 
la pământul care de aci înainte erà al ei, Ea îşi întinse su- 
lita ocrotitoare pe deasupra cetăţii lui Erechteu şi vorbi aşă: 

— «A mea a fost izbânda şi aci îmi voiu aşeză eu lo- 
cuinţa. Copiii mei vor creşte aci liberi şi fericiţi, şi fiii oa- 
menilor de pe aiurea vor veni aci ca să înveţe legile 
dreptăţii şi ale cumpătului. Vor vedeă ei atunci câte minun 
pot să facă mâinile muritorilor, când sunt ajutaţi de zeii 
Olimpului. Când însă făclia libertăţii se va stinge pentru 
Atena, ea de aci va fi purtată pe aiurea spre luminarea 
altor popoare. Oamenii vor cunoaşte că darurile mele sunt 
cele mai bune şi vor zice pururea că prețuirea legilor şi 
dorul neatârnării în cugete şi în fapte, le vin din cetatea lui 
Erechteu, care va purtà în veci numele Atenei!» 


VI, 
APOLON ÎN DELOS. 


in ţară în ţară rătăceă biata zână Leto sau Latona, 

plină de temeri şi de durere, pentru că nici într'o ţară 
şi nici o cetate nu voiă să-i deă un locşor, unde să trăiască 
în pace. Toate locurile, dăruite de zei cu belşug, aveau frică 
de urgia zeiţti Era, care erâ duşmană neîmpăcată a bietei 
zâne Latona. 

Din insula Cretei, ea trecuse la Atena, din Atena la Egina, 
din Egina pe plaiurile Pindului şi ale Atonului, de acolo prin 
insulele întinsei şi albei mări a lui Egeu, dearândul, prin 
Skyros, şi Imbros, şi Lemnos, şi Chios cea mai frumoasă 
din toate, cerând pretutindeni un adăpost. Dar în deşert se 

rugase ea de toate aceste pământuri ca să o primească a se 
aşeză în sânul lor. Nicăieri nu cutezase a o primi. 

In sfârşit ea ajunse şi pănă la mica insulă pustie din 
Delos şi-i făgădui că dânsa va dobândi în viitor o nease- 
muită mărire, dacă va voi să o adăpostească pe țărmurile 
ei. Ea îi vorbi într'astfel, înnălţând glasul din depărtare: 
— «Ascultă-mă cel puţin tu, insulă din marea adâncă! De 
vei îngădui tu ca Latona să se aşeze cu locuinţa pe pă- 
mântul tău, va veni un timp când toate popoarele lumei 
vor pluti cu drag spre tine şi vor aduce în sânul tău tot 
felul de avuţii. Căci pe pământul tău voiu naşte pe Febus 
Apolon, domnul luminei şi al vieţei ; iar atunci, oamenii toţi 
vor veni aci ca să afle voinţele lui şi să câştige prin daruri 
a lui bună priinţă». - 

Insula Delos răspunse: — «Zână Latono, tu făgăduieşti 
lucruri mari; dar se aude zicându-se că puterea lui Febus 
Apolon are să fie aşă de mare, încât lumea întreagă abiă 
o să-l încapă, şi că nimic pe lume nu-i va puteă stà împo- 
irivă şi că abiă dacă lumea întreagă îi va fi de ajuns. Apoi, 
uită-te şi vezi cât e de îngust şi de sterp coprinsul meu. La 
mine, vai! n'ai pe ce să pui ochiul! Deci, mi-e teamă că 
lui Apolon îi va fi urit pământul meu pietros şi sterp. El, 
de aci se va duce în vreo altă ţară mai plăcută, unde i se 
vor înălţă “templuri măreţe, şi atunci avuţiile pe cari tu m 
le făgăduieşti, el le va hărăzi altor popoare; iar eu, biet, 
voiu rămâne tot părăsită şi pustie !» 

Dar zâna Latona se jură pe cerurile fără margini de pe 
capul ei, pe pământul nemăsurat ce o iîmpresoară, iar mai 
cu seamă pe negrele ape ale râului Stixul, care scaldă poa- 
lele Iadului, se jură că în Delos va fi negreşit adăpostul. 
sfinţit al lui Febus Apolon, şi că dealungul anilor scumpe 
miresme vor arde altarele lui. 

Astiel se întâmplă ca Latona să-şi afle repaosul în mica 
insulă Delos, unde se şi născu, curând după aceea, zeul 
strălucit Febus Apolon. 

Mare fù atunci bucuria printre zeii nemuritori, cari lo- 

cuiau în Olimp şi tot aşă de mare printre oamenii de pe 
pământ, când toţi din toate părţile văzură faţa lui zâmbi- 
toare răsărind din apele mării pe cerul înveselit. 

Templul cel de căpetenie al zeului luminei fù înnălțat în 
Delos, şi mereu de prin toate ţările, veniră acolo popoarele 
ca să ceară dela dânsul prevestiri sau oracole, şi să închine 
la altarele lui victime numeroase şi daruri bogate. 


VII. 


APOLON PITIANUL, 


ebus Apolori şezi cât şezi la locul său de naştere, în in. 

sula Delos din mijlocul mărilor. Pe tot anul se adunau 
acolo strănepoţii bătrânului [on ca să-i facă jocuri şi serbări 
dinaintea templului său. Dar când crescù mai mare şi se 
întări, tânărul zeu, cu părul de fir, se Simţi pornit a stră- 
bate lumea şi a o limpezi de iesmele întunericului, 

Luând cu sine lira lui de aur, pe care îi plăceă a cântă, 
el mai întâiu sosi la pragul Olimpului, unde stà Zevs în mă- 
rirea lui, înconjurat de ceilalţi zei nemuritori ; acolo se puse 
a cântă, şi toţi îl ascultară, uimiţi de plăcere. Nouă fete ale 
lui Zevs, toate meştere cântărețe, Muzele, se.apucară şi ele 
a cântă cu viers dulce, fericirile fără de seamăn ale zeilor 
nemuritori, şi apoi nevoile şi necazurile bieţilor oameni mu- 
ritori, cari cu nici un chip nu pot scăpă nici de bătrâneţe 
nici de moarte, 

Atunci celelalte zeițe ale Olimpului, Orele blajine, Haritele 
pline de daruri, Ebe şi Armonia, dezmerdătoarea Afrodită 
şi voinica Artemis, sora lui Apolon, se prinseră în horă, şi: 
printre ele se amestecară zeeştii flăcăi, Ares cel viteaz şi 
Ermes, carele :ucise pe negrul balaur Argos, cel cu o sută 
de ochi. Astfel se petreceă timpul în Olimp, cu jocuri fru- 
mos rânduite, cu cântări frumos măsurate; iar Zevs, în a 
lui mărire, se bucură din suflet de aşă mândre serbări. 


a ua 


Lui Apolon însă îi ardeă mai cu seamă de a folosi pe 

muritori cu virtutea sa şi de a-şi alege pe uscat un locaş 
statornic, de, unde să răspândească printre oameni lumina 
prevestitoare a oracolelor sale. 

El se cobori de pe Olimp în ţara Pieriei, la cetatea lolcos 
şi pe câmpia Lelantei din insula Eubei; dar nicăeri, pe acolo, 
nu găsi loc potrivit pentru templul său. Apoi străbăti apele 
sărate ale Euripului şi, trecând prin Micalesa şi prin grasele 
păşuni ale Temusei, ajunse pe locul unde aveă să fie Teba, 
cetatea cea sfinţită ; dar nici aci nu voi să se oprească, fiindcă 
oamenii nu pătrunsese încă în aceste locuri; nu erau nici 
căi, nici poteci, ci numai codri sălbatici. 

El îşi urmă calea tot inainte; află pe drum dumbrava 
Onchestei unde păşteau ergheliile de cai ale lui Posidon;. 
trecă pârâul limpede al Kefisului, şi, lăsând în urmă-i mân- 
dra cetate Ocalea, se opri în câmpiile Aliartei, tocmai lângă 
fântâna Telfuzei. Acolo îi veni gândul a-şi clădi un templu, 
căci locul eră plăcut şi înzestrat cu de toate; deci el vorbi 
într'astfel către fântână: — «O, Telfuso, în vâlceaua ta cea 
plăcută îmi vine să-mi aleg şezătoarea ; aci vor veni oameni 
de pretutindeni să. ia poveţe din oracolele mele şi să-mi 
ceară ajutor la vreme de nevoie; iar tu vei fi vestită peste: 
tot pământul, când mă vei aveă pe mine de stăpân şi de 
oaspe». | 

Dar Telfusei nu-i plăceă de fel să vază pe Apolon luând 
în stăpânire vâlceaua ei şi aşternând într'insa temeliile tem- 
plului său. Ea îi vorbi atunci: cu meşteşug şi-i spuse aşă: 
— «la, ascultă-mă şi pe mine o Febus Apolone. Tu umbli 
să-ți faci aci locuinţă, şi nu te gândeşti că într'acest loc nu 
vei află niciodată repaos. Câmpia mea e largă deci oamenii 
to;i aci au să-şi poarte luptele lor, şi, cu strigătele lor, cu 
zgomoloasele lor caruri, încurându-şi armăsarii şi mularii, au ` 
să tulbure liniştea templului tău sfinţit. Apoi chiar şi în timpii 
de pace, turmele şi cirezile vor veni mereu să se adape în 
apele mele, şi mugetele lor sălbatice vor strică armonia dul-- 
celor tale cântări. Du-te mai bine pănă la Crisa, şi alege-ţi 
şezătoare în vreuna din văile adânci ale Parnasului; acolo 

oamenii vor merge mai bucuros să-ţi aducă daruri, din toate 
colţurile lumii». s 

Apolon se încrezù Telfuzei ; treci dincolo de țara Flegeilor 
şi, suind repede stâncile Parnasului, se opri la Crisa. Acolo, 
într'o vale adâncă, umbrită de piscuri prăpăstioase,, el aşeză 
temeliile templului său. Feciorii lui Ergin, meşterii Trofoniu 
şi Agamede, aducând de ziurea lucrători mulţi, înnălţară pe- 
Treţii tot cu lespezi lucioase de piatră. | 

Dar împrejmuirile acestui loc erau pustii, căci aproape de 
acolo, la gura unei fântâni, trăiă o iasmă sălbatică, un ba- 
laur uriaş care prădă, şi bântuiă jur împrejur, pe oameni şi 
pe vitele lor. 

Fiul pocit al Erei, cruntul uriaş Tifaon crescuse la sânul 
său cel plin de cugete rele, pe acel şarpe veninat şi îi dase 
domnia peste acele aspre locuri. 

Febus Apolon înfipse o săgeată în inima balaurului, ca- 
rele căzi la pământ urlând şi zvârcolindu-se; sângele lui, 
scurgându-se pe nisip, făcu o mlaştină în care pănă în sfâr- 
şit se nomoli şi trupul Ivi puroios. Atunci Apolon îi strigă: 
«Piei aci, fiară turbată ; putrezi-ţi-ar trupul în această ţărână, 
pe care stârvul tău o va îngrăşă! De acum înainte tu nu 
vei mai chinui pe bieţii muritori. Zilele ţi sau implinit, şi 
nici Tifeu cel cu suflarea veninoasă, nici urgisita Chimeră 
cu trei capete de fiară, nici alte iesme nu.te vor mai scăpă; 
ci numai muceda ţărână şi dogoreala soarelui vor putrezi 
aci rămăşiţele stârvului tău !» 

Astfel peri balaurul, şi într'adevăr el putrezi chiar pe acel 
loc, carele, de pe limba oamenilor de acolo, se numi de 
atunci Pito, adică putrejune ; de aceea se dete şi mântuito- 
rului Febus Apolon, la care oamenii se închinau în templul 
vestit din Parnas, numele lui Apolon Pitianul. 

De pe aceste fapte însă, zeul Febus înţelese că Telfuza îl 
amăgise, căci ea nu-i spusese nimic nici despre balaur, nici 
despre firea aspră a locului. El se întoarse atunci către dânsa, 
plin de mânie şi-i vorbi aşă: — «Telfuzo, nu ţi se cădea ție 
să mă înşeli prin cuvinte prefăcule. Ai voit să aibi, singură, 

parte de aceste frumoase locuri. Să ştii însă că nu va fi pe 
gândul tiu ; voiu curmă izvorul apelor tale, şi numai eu voiu 
rămâneă mare şi tare aci!» 

Indată rostogoli de pe munţi, câteva stânci deasupra izvo- 
rului, şi apele încetară de a mai curge, iar vâlceaua stâr- 
pită a Telfusei rămase pustie şi părăsită, pe când popoarele 
serbau mărirea lui Apolon Pitianul, în templul său strălucit 
dela Crisa. 


VII. 
NIOBE ŞI LATONA. 


dinioară, pe vremea de demult, erà intr'o cetate gre- 
cească, numită Teba, o femeie de viță domnească, pe 
care o chemă Niobe. Ea aveă mulți feciori şi multe fete, şi 
aşă tare se mândreă cu frumuseţea lor, încât i se păreă 
că în toată ţara, ba nici chiar în toată lumea, nu se mai 
află copii frumoşi ca ai ei. l 

Drept este că, de câte ori pământenii locului vedeau pe 
feciorii şi pe fetele Niobei, alergând şi jucându-se prin văi 
şi prin livezi, împreună cu copiii lor, toți se uneau a zice că 
cu aceia nici unii nu se puteau potrivi. lar Niobe, dacă au- 
zeă aşă, îi creşteă inima în piept, şi din ce în ce mai tare 
se îngâmfă şi se ameţeă de trufie, lăudând către toţi puterea 
neasemuită şi virtutea şi mândreţea copiilor săi. 

Pe atunci însă veni acolo, din mică insulă Delos, o altă 
femeie de neam zeiesc căreia îi ziceă Leto sau Latona.. 
Aceasta aveă numai 'doi copii, o fată anume Artemis şi un 
fecior numit Febus Apolon; dar fără îndoială, amândoi 
erau minune de frumoşi, de sprinteni şi de vârtoşi, încât 
la soare şi la lună nu puteă nimeni să cate mai cu drag de- 
cât la dânşii. Cu toate acestea, Niobei tot i se păreă că 
copiii ei, cei mulţi şi gingaşi, sunt şi mai frumoşi decât ai 
doamnei străine. 

Intr'o zi şedeau de vorbă amândouă femeile, Niobe şi La- 

tona, privind pe copiii lor, cum se jucau toţi împreună peo 
pajişte de verdeață. Febus Apolon, sunând minunat din stru- 
nele lirei sale, lăsă jos instrumentul, şi, luând de pe umăr 
arcul său de aur, începu să zvârle cu dânsul săgeți care 
toate nemereau fără greş la ţintă. 

Niobe nu prea băgă de seamă nici la arcul, nici la săge- 
ţile lui Apolon, ci, cătând mai cu drag la pruncii ei, spusese aşă 
către Latona :— «Vezi, surată, cât sunt de mândrii şi de 
vârtoşi şease : feciori şi şease fete ale mele! N'am ce zice, 
urîți nu sunt nici Artemis, nici Apolon ai tăi. Dar, ce au a 
face pe lângă ai mei? Departe sunt de dânşii! Şi apoi, tu ai 
numai doi, şi eu am tocmai şease feciori şi şease fete, tot 
unul şi una.» 

Pe când Niobe vorbeă cu aşă nesocotită trufie, ea nici se 
gândeă cât de tare ațâțà mânia Latonei. Aceasta tăcù în- 
fundat; dar îndată ce plecă de lângă dânsa Niobe cu copiii 
ei, ea chemă pe Apolon şi vorbi aşă: — «Nu pot să. sufer 
pe această Niobe ; ea se laudă cu copiii ei şi cutează a zice 
că dânşii sunt mai frumoşi decât tine şi decât soră-ta. Aş 
vreă să o învăţ minte, să-i arăt cât este de proastă şi cu 
cât voi sunteţi mai presus de odrasla ei». 

Auzind acestea, deodată Febus Apolon se aprinse ; faţa 
lui, tânără şi lumingasă se înegură ; fruntea i se posomori 
şi din ochi îi sclipiră fulgere de mânie. El nu zise nimic; 
dar luând cu sine arcul de aur şi atârnând pe umeri tolba 
cu săgeți arzătoare, el apucă în urma Niobei şi a copiilor 
ei, şi îi ajunse tocmai când se coborau într'o vale adâncă. 

Se opri pe muchea unui pisc de unde îi puteă ochi, luă 
din tolbă o săgeată, o puse d'acurmeziş pe arc, întinse cu 
mâna coarda către sine, pănă ce vârful săgeţei ajunse la 
marginea arcului, şi îi dete drumul să sboare în jos. Coarda 
înstrunată zbârnâi cu vuet şi, ca raza luminoasă de iute, 
săgeata ajunse la ţel, iar unul din feciorii Niobei căzu mort 
la pământ. Îndată după aceea, altă săgeată zbură de pe arc 
şi alt fecior al Niobei căzu, şi apoi încă unul, şi încă unul,» 

şi încă unul, pănă ce toți feciorii şi toate fetele bietei Niobe 
căzură morți în prelargul văii. 

Atunci Apolon, încins de o turbată arşiţă, strigă în gura 
` mare Niobei: — «la! mai laudă-te şi acum cu mândrețea co- 
piilor tăi !» 

Dar toate acestea se petrecuse aşă de repede încât Niobei 
i se păreă că visează; nu-i veneă să crează că, colea în 
preajmă'i, zac morţi copiii ei, pe care adineauri încă îi vă- 
zuse plini de viaţă şi de tărie. Acum ei erau culcaţi pe ver- 
deaţă, reci şi fără de mişcare. Ochii le erau închişi ca şi 
când ar fi dormit; pe faţă le rămăsese tipărit un zâmbet 
dulce, ce-i arătă mai frumoşi decât aevea. 

Niobe umblă dela unul pănă la altul, pipăind mâinile lor 
îngheţate, sărutând feţele lor albite. Abia din răceala şi din 
pălirea lor se putù ea domiri în sfârşit că erau toţi ucişi de 
săgețile dogoritoare ale lui Apolon. 

Atunci şezi jos şi dânsa pe un pietroi, în mijlocul lor, şi 
o podidiră lacrimile, curgând şiroae din ochii ei. Cu faţa 
scăldată de plânsori, rămase ea acolo, zile, săptămâni şi luni, 
tot aşă de neclintită ca şi copiii ei căzuţi morţi împrejuru-i. 
Ea nu-şi mai ridică capul în sus, nici nu voi să mai privească 
la seninul cerului. Incremenită acolo pe piatră, din ochii ei 
se scurse mereu un izvor nesecat de lacrimi, pănă ce însăşi 
fu cuprinsă de răceala pietrei. Plânsoarea îi eră tăcută ; în 
trupul ei se slei treptat căldura vieţei, şi inima încetă de a 
mai bate. Niobe eră moartă; dar şi moartă, plânsul ei pi- 
cură lin de-alungul lespedei, căci nesecata ei durere o prefă- 
cuse în stană de piatră şi plânsoarea ei, în limpede izvor. 

Toţi oamenii, câţi de atunci încoace se întâmplă să treacă 
prin acea vale părăsită, văzând albele pietroae risipite . prin 
iarbă şi mai ales stânca cea cu izvor, zic: — «Aceasta este 
Niobe care s'a prefăcut în stană de piatră, după ce Febus 
Apolon i-a ucis toţi copiii, fiindcă se lăudase cu trufie că 
ei ar fi mai frumoşi decât dânsul». 

Mult timp în urmă, după ce piatra se învechi şi se acoperi 
cu muşchi, tot încă păreă că se vede într'însa chipul Niobei; 

de aproape nu se mai deosibeau trăsurile unei femei; dar 
din depărtare se cunoşteă biata Niobe, şezând jos şi jelind 
pe mândrii ei copii, doboriţi toți la pământ de înfricoşatele 
săgeți ale lui Febus Apolon, 


IX. 
ADMET. 


asă mare eră întinsă în palatele din Feres, căci domni- 

torul de acolo îşi adusese acasă ca mireasă, pe fru- 
moasa Alcesta, cea mai gingaşă dintre fetele lui Pelias. Cân- 
täreții serbau măririle casei domneşti din Feres, şi, povestind 
isbânzile lui Admet, spuneau cum, prin ajutorul lui Apolon 
cel cu mândre plete, acest voinic înhămase alături, la carul 
său, un leu şi un mistreţ, şi cu astfel de telegari intrase în 
cetatea lolcos, ca să îndeplinească dorinţa lui Pelias, carele 
dase pretutindeni de ştire că va mărită pe fiică-sa, numai 
după ce într'astfel se va arătă dinaintea lui. 

Strigătele de veselie umpleau toată casa. Lui Zevs, mai 
întâi, şi apoi şi celorlalţi zei, se închinară pe rând cupe cu 
vin; dar, dintre toate numele zeieşti, numai acela al Arte- 
midei fù uitat; şi această năpăstuire aprinse în inima zeiţei 
o groaznică mânie împotriva casei lui Admet. 

Ca să-l apere însă de rele, Admet aveă un ocrotitor mai 
puternic decât însăşi. zeița Artemis; căci fiul Latonei, Apo- 
lon, se află chiar atunci băgat ca argat în curţile domneşti 
din Feres, şi, printr'această osândă, el se rescumpără de pă- 
catul ce făcuse, ucigând pe ciclopii, meşterii vestiți cari fău- 
rise trăznetele lui Zevs. 

Nu eră sânge de muritor, sângele ce curgeă prin vinele 
lui Apolon ; dar, deşi eră scutit de moarte şi de bătrâneţe, 
el îşi îndeplineă pedeapsa cu blândeţe şi cu răbdare ; şi de 
oarece niciunul dintre muritori nu eră în stare să-i prici- 
nuiască vreun rău, toţi îl preţuiau şi îl iubeau, de bun şi 


r 

de milos ce eră. Din ziua când el intrase în casa lui Admet, 
toate sporeau, toate mergeau spre bine în întregul ţinut, 

Îndată ce se sfârşiră serbările şi veseliile nunţei, el chemă 
la o parte pe Admet şi-i vorbi întrastfel: — «Să ştii că 
soră-mea Artemis e tare mâniată pe tine, şi poate să se în- 
tâmple ca să te ajungă vreo săgeată de ale ei, care nici- 
odată nu lovesc cu greş. Tu mi-ai fost stăpân bun, şi cu 
toate că-ţi sunt argat, dar tol mai am şi acum cevă trecere 
la tatăl meu, la Zevs, carele poate tot ce vrea, Deci, am 
cerut şi am dobândit dela dânsul ca, de cumvă te va atinge 
săgeata Artemidei, .tu să nu mori, dacă se va găsi atunci 
cinevă care să voiască a se cobori pentru tine" în împărăţia 
întunecată a Iadului», 

Trecură de atunci zile multe la mijloc, şi soarele se suiă 
dimineaţa pe cer şi seara se afundă spre apus în apele dela 
marginile pământului, iar d'alungul atâtor multe şi liniştite 
zile, timpul se scurgeă numai în fericiri pentru Admet şi 
pentru tânăra sa soţie Alcesta; căci inimile lor erau unite 
în cea mai senină iubire, şi nici un nor, nici o umbră de 
neînțelegere nu intunecă sufletele lor. 

Numai întrun rând, Admet deschise vorbă Alcestei despre 
tristele prevestiri ale lui Apolon, şi atunci Alcesta îi răspunse 
zâmbind: — «Şi ce ne pasă nouă? Este oare moartea o su- 
ferinţă pentru acei ce se iubesc? Fără de tine, scumpul meu 
soţior, n'aş voi să trăesc nici o clipă pe lume; dar să mor 
în locul tău, ar îi o fericire pentru mine». | 

Peste câtvă timp se mai dete o masă mare în casa lui 
Admet, spre a ospătă pe Eracle, vestitul fiu al Alcmenei, 
carele pe atunci cutrieră pământul, îndeplinind pretutindeni 
voinţele vicleanului Euristeu, Pe când cântăreții spuneau is- 
bânzile căpeteniilor din Feres, deodată periră de pe faţa lui 
Admet, semnele vieţii; minutul prevestit de Apolon îl ajunse. 
Dar curând după aceasta, sângele i se prefiră din nou prin 
vine, căci îşi aduse aminte că somnul morţii puteă să fie 
alungat dela dânsul, de va găsi pe cineva carele să voiască 
a-i luă locul. 

Ce n'ar face, biet, omul ca să-şi păstreze viaţa ? Şi cun 
mai ales nu s'ar înduplecă el s'o scape, când glasul iubirii 
îl îndeamnă? ~ i 

Alcesta, cătând la dânsul cu ochii plini de o nemăsurată 
dragoste, îi zise: — «Pentru mine, locaşele Iadului nu vor, 
fi întunecate, de aş muri acum eu, în locul tău». 

Abia apucase să rostească aceste cuvinte şi, ca printr'un 
descântec, Admet se trezi din amorţeală, iar fiica lui Pelios 
îşi simţi puterile sleindu-se treptat. 

Într'o clipă toată veselia se stinse; tăcere adâncă se făcu 
în sălile ospăţului, şi lirele cântăreților stătură mute; abiă 
de cuteză câte unul să şoptească cu frică vreo cuvioasă ru- 
găciune ; căci se aşteptă să sosească înfricoşatele Mire, zei- 
tele morţii, ca să ridice pe Alcesta şi s'o ducă în împărăţia 
umbrelor. Ea eră întinsă pe al ei aşternut, mai albă decât 
albul nufăr care pluteşte pe luciul apei, şi frumoasă ca 
blânda Eos, zâna zorilor, când, în amurgul serei, jumina-i 
începe a se stinge de pe ceruri. 

Un minut mai lipseă încă şi lupta vieţei aveă să se sfâr- 
şească ; iar bietul Admet, plin de dor şi de căinţă, rămâne 
pentru totdeauna văduv de a sa mult iubită soţie. 

In aşă groaznică prilejire, nobilul suflet al lui Eracle fù 
pătruns de îndurare; el se jură că nu va iertă ca negrele 
Mire să-şi împlinească crunta lor dorinţă. Atunci îndată se 
şi porni în lungă cale şi, ajungând colo departe, departe, în 
locaşele nevăzute, se luă la „luptă cu doamnele morţii, şi 
astfel scăpă pe Alcesta din ghiarele prădătoare şi nesăţioase: 
ale crudului Iad. 

Atunci ea se întoarse la viaţă şi se arătă lui Admet mai 
frumoasă de cum aievea fusese. - 

Strigătele de veselie răsunară iarăşi în palatele din Feres ; 
dar cântăreții serbau acuma faptele vitejeşti ale bunului şi 
nobilului Eracle; iar dânsul, lăsând pe toţi cu sănătate şi 
cu bucurie în curţile lui Admet, plecă departe, în alte locuri, 
ca să îndeplinească, cu o stăruinţă fără de preget, voinţele 
mârşavului Euristeu. 

X. 
NARCIS. 


e malul Kefisului, zâna Echo văzù pe frumosul Narcis 

şi îndată se prinse a-l iubi. Dar lui Narcis puţin îi păsă 
de iubirea fecioarei dela munte; căci el duceă dorul surorei 
sale, pe care i-o răpise Ermes, şi o dusese în negrul pă- 
mânt, decindea de tristele ape ale Stixului. 

Cât erà ziua de mare, el şedeâ pe malul râului, cu gân- 
dul la gingaşa ființă a cărei viaţă eră legată de a lui, fiindcă 
tot într'o zi şi tot într'o clipă, ei amândoi văzuse lumina 
soarelui. 

Biata Echo se apropiă de dânsul, se aşeză pe iarbă ală- 
turi cu el şi în tot felul se cercă, sărmana, să-şi facă un 
jocşor, cât de mic, în inima lui cea rece: — «Uită-te şi la 
mine !» — îi ziceă ea cu glasul înecat de lacrimi ;— «vezi-mă, 
eu poate nu voiu fi mai urîtă decât surora pe care tu o 
jeleşti !» | 

Dar Narcis nu răspundeă nimic, temându-se poate, ca nu 
cumva galeşa fetiță să afle vreun mijloc de a-l înduplecă. 
El stă tăcut, cu ochii ţintiţi în luciul limpeziu al apelor. Şi 
apele oglindind a lui faţă, îi aduceau aminte pe surioara a 
cărei perdere îl lăsase nemângâiat. 

Pare că i se mai alină durerea, când, în adâncul râului, 
zăreă doi ochi albaştri ca 'ai lui, privind la-el cu drag, şi 
uneori i se arătă pare că şi din buzele ei rumene, năluca 
apelor îi şopteă dulci cuvinte. 

O jale ca a lui Narcis nu se puteă potoli cu lacrimi; ea 
cu încetul îi secà şi isvoarele vieţuirii. In deşert îi răsunau 
ia urechi, blândele rugăminte, mereu îngânate de Echo: ` 

— «Narcise, Narcise!» — îi şopteă dânsa cu glas pre- 
lungit, scoborându-se alene din văile vecine. — «Narcise, 
dorul tău cată o ființă care nu poate să-ţi audă tăcuta che- 
mare; şi tu nesocoteşti pe aceea care te cată şi te doreşte, 

care din adâncul sufletului, răspunde duios la fiecare suspin 
al tău !» 

Dar Narcis, fără de a o ascultă, fără de a o ţine în seamă, 
nu-şi mai luă ochii dela chipul. gemenei sale, resfrânt în 
apele Kefisului; şi astfel sorbind mereu cu vederea acea 
scumpă nălucă, el adormi pe malul lunecos al râului şi, 
furat binişor de valuri, se înecă şi peri în sânul lor răcoros. 

De atunci işi stinse şi Echo răsunetele glasului ei tân- 
guios; ea se aşterni cu durere pe verdele mal, de unde 
perise frumosul Narcis. Alături cu dânsa răsări o dalbă 
floare, un ghiocel cu buze rumeioare şi cu dulce miros, 
care şi dânsul, plecat d'asupra valurilor, se oglindeşte mereu 
în luciul lor limpeziu. Oamenii locului ziseră, pe limba lor, 
acelui mândru ghiocel, floarea lui Narcis. 


Bucureşti, 1887, 





MOŢII 


RĂSCOALA ROMÂNILOR ARDELENI SUB CĂPETENIA LOR HORIA ÎN 
IARNA ANILOR 1784—1785 i 





Cuvântare rostită la Ateneul din Bucureşti, în fos Fevruarie 1878! 





Domnilor, 
ăzându-vă acum dinaintea mea, aşă de numeroşi şi 
aşă de binevoitori, vă rog, mai înainte de toate să 
„ credeţi că nu mă amăgesc însuini cu deşarte şi pre- 
tenţioase măguliri. 
Ştiu bine că nu spre a ascultă nevoioasa şi nedibacea 
mea rostire, v'aţi dat .osteneala a vă adună şi a vă inchide 
astăseară, aşă de mulţi. în sala cam întunecoasă şi cam 
monotonă a Atereului nostru. 
Nu merit eu atâta sacrificiu; nu menit eu aşă onoare. De 
aceea, chiar dela început, o voiu dă cui ea se cuvine. 





1 Apărută în broşură la 1878 şi Ed. l la 1650, având titlul întreg 
Moţii, Răscoala Românilor Ardeleni sub căpetenia lor Horia, în iarna 
1784—1785. Epizod din istoria Transilvaniei. 

Aţi venit aci, cum vine totdeauna Românul, — cu voioasă 
sau îngrijată grăbire, — când se aşteaptă a vedeă răsărind 
din umbrele trecutului, luciul vreunui mare fapt naţional; 
aţi venit cum vine, când el dă cu gândul că are să audă şi 
să reculeagă în mintea sa, răsunetul, chiar şi slăbit, al vre- 
unui puternic suspin al inimelor româneşti. 

M'am încumetat dar şi eu, în momentul acesta, .când 
atâtea mândre amintiri, atâtea dulci speranţe şi atâtea amar- 
nice îngrijiri s'au redeşteptat în sufletele noastre, m'am în- 
cumetat, zic, a rechemă la luarea-aminte a publicului româ- 
nesc, un act din tragedia noastră naţională, puţin cunoscut 
aci la noi şi în genere rău apreţuit pănă acum. 

Acest act, — răscoala iobagilor Ardeleni sub căpetenia lor 
Horia, — s'a petrecut, mai aş puteă zice,'la graniţele noastre, 
dincolo de judeţele Jiului. El abiă peste şease ani de astăzi 
îşi va împlini primul său centenariu. 

Şi cu toate acestea, când intrăm în cercetarea nelegiuitelor 
întocmiri sociale care lau produs, a faptelor crunte prin 
care s'a semnalat, a sfârşitului îngrozitor la care a ajuns, 
ne-am crede cu mai multe sutimi de ani depărtaţi de tim- 
puri şi de locuri aşă de înrăutăţite, aşă de încruntate, aşă 
de sângeroase. 

Dar, ceeace s'a petrecut cu Românii din Ardeal la 1785, 
— acum nouăzeci şi patru de ani, — se aduce aşă de mult 
cu ceeace s'a* întâmplat, tot acolo, cu şeasezeci şi patru 
ani mai în urmă, — adică, mai subt ochii noştri, la 1848, — 
încât rămâne să ne intrebăm dacă cumvă veninul social, 
care a provocat, în acea nenorocită ţară suroră a noastră, 
aşă periodice şi desperate frenezii, s'a stârpit acum cu totul, 
sau nu cumvă mâine poimâine, el are să izbucnească din nou, 
prin şi mai crâncene şi mai spăimântătoare convulsiuni ? 

Vrând nevrând, cată să purtăm grije de jeraticul, care 
bine şiim că ascuns sub cenuşe, nu se mistuieşte şi care 
poartă în sânu-i toate urgiile focului şi pârtolului, precum 
şi toate razele luminei, toate binefacerile căldurei. 

Numai lumină şi înfrăţitoare căldură! iată de sigur ceeace 

noi, Românii, dorim pentru înşine şi pentru fraţii noştri de 
peste tot locul. 

Dar, din nenorocire, nu sunt toţi laolaltă, la acelaş cuget 
cu noi, şi adesea soarta osândeşte fără voie pe sărmanul 
popor român, la lungi, la grele, la nemeritate încercări. 

Fiind el însuşi de o fire blândă, prietenoasă, deşteaptă, 
primitoare şi iubitoare de toate bunurile culturei, — astfel 
încât vreo câţivă ani numai de pace şi de libertate îi sunt 
de ajuns, ca să-şi curețe țarina de orice buruieni sălbatice 
şi să se pună d'arândul cu alte popoare care au lucrat se- 
coli îndelungi la cultivarea lor, — fiind, zic, aşă bine înzes- 
traţi de natură, Românii, biet! se văd mereu stânjiniţi în 
desvoltarea lor firească, opriţi pe loc în silă şi nevoiţi a tot 
plivi, a tot lepădă după brazdele lor, pietroaiele sterpe ce 
le asvârlă mereu vecinii duşmani în ogoarele lor. 

D-voastră vedeţi şi cunoaşteţi țara noastră cea dintre Car- 
paţi şi Dunăre, în trecutul ca şi în prezentele ei. De aceea 
nici că cuget a atinge aci despre pietrele ei din casă. 


La Carpaţi o să-mi duc jalea, 
cum zice vechiul nostru poet; . 
Lor eu voiu s'o hărăzesc! 


In fara munților, în mândrul Ardeal al Românilor, voiu să 
vă strămut cu mintea, şi — d'aş puteà, — să vă fac a 
simţi pentru acea frumoasă bucată din moşia strămoşească 
a neamului românesc, o iubire şi un dor încă mai vii şi 
mai spornice decât acelea ce de sigur le purtaţi în inimele 
d-voastră. 

Dar propuihdu-mi asemenea scop, cutezare-aş eu a vă 
descrie pământul Ardealului, cu alte cuvinte, decât cu acelea 
ce i-a consacrat nemuritorul nostru istoric Nicolae Bălcescu ? 

Pana lui a zugrăvit minunat, în câtevă pagine, măreţul 
teatru pe care s'au petrecut întâmplările ce voiesc astăzi a 
vi le rememoră. Deci, cu pericolul chiar de a vă prezentă 

pe actorii acestei drame, în mod cu totul nedemn de splen- 
didul decor ce mi l-a aşternut pentru dânşii ilustrul nostru 
Bălcescu, nu mă voiu opri însă de a vă desfăşură, mai 
înainte de toate, minunatul tabel al ţării Ardealului, eşit din 
condeiul istoricului lui Mihai Viteazul; ! 


«Pe culmea cea mai înaltă a munţilor Carpaţi, se întinde o ţară 
mândră şi binecuvântată între toate ţările semănate de Domnul pe 
pământ. Ea seamănă a fi un măreț palat, cap d'operă de architectură, 
unde sunt adunate şi aşezate cu mândrie toate frumuseţile naturale ce 
împodobesc celelalte ţinuturi ale Europei pe care ea cu plăcere ni le 
aduce aminte, Un brâu de munţi ocoleşte, — precum zidul o cetate, — 
toată această ţară, şi dintr'însul, ici colea, se desfac, întinzându-se până 
în centrul ei, — ca nişte valuri proptitoare, mai multe şiruri de dealuri 
înalte şi frumoase, măreţe piedestaluri înverzite care varsă urnele lor de 
zăpadă, peste văi şi peste lunci. 

«Mai presus de acel brâu muntos, se înalţă două piramide mari de 
munţi, cu crestele încununate de o veşnică diademă de ninsoare, care, 
— ca doi uriaşi, — stau la ambele capete ale ţărei, cătând unul în faţa 
altuia. Păduri stufoase, în care ursul se preumblă în voie ca un domn 
stăpânitor, umbresc culmea acelor munţi. 

«Şi nu departe de aceste locuri, — care îţi aduc aminte natura ţărilor 
de miază-noapte, — dai, ca la porţile Romei, peste câmpii arse şi vă- 
ruite, unde bivolul dormitează alene. Astfel, miază-noapte şi miază-zi 
trăiesc într'acest ţinut, alături una cu alta şi armonizând împreună. 

Aci, stejarii, brazii şi fagii truiaşi înalţă capetele lor spre cer ; alături, 
te afunzi într'o mare de grâu şi de porumb, din care nu se mai vede 
calul şi călăreţul. Ori încotro te-i uită, vezi colori felurite, ca un întins 
curcubeu, şi tabloul cel mai încântător, farmecă vederea : stânci prăpăs- 
tioase, munţi uriaşi ale căror vârfuri mângâie norii, păduri întune- 
coase, lunci înverzite, livezi mirositoare, văi răcoroase, gârle a căror 
limpede apă curge printre câmpii înflorite, pâraie repezi, care mugind 
groaznic se prăvălesc în cataracte printre acele amenințătoare stânci de 
piatră ce plac vederei şi o înspăimântă totdeodată. 

«Apoi în tot locul, dai de râuri mari cu nume armonioase, ale căror 
unde port aurul, In pântecele acestor munţi zac comorile minerale cele 
mai bogate şi mai felurite din Europa: sarea, ferul, argintul, arama 
plumbul, mercurul... şi în sfârşit metalul cel mai îmbelşugat decât toate 
aurul, pe care-l vezi strălucind, pănă şi în noroiul drumurilor. 

«Astfel este ţara Ardealului ! 





1 Cartea IV: Unitatea Naţională ; Ş l, 2 şi 3. 

«Dar nu numai artistul şi naturalistul, ci încă strategicul, politicul şi: 
archeologul au de multe a se minună într'acest impodobit ţinut. 

«Cel dintâiu va privi şi va cercetă cu mirare această puternică şi în- 
tinsă cetate naturală, scăparea neamurilor în epocele grele ale istoriei 
lumii. De ori unde vei veni, ai să urci mult, spre a ajunge la dânsa, şi 
nu poţi pătrunde în ea, fără de a fi străbătut, cel puţin una din acele 
şeapte porți, întărite de natură, lesne de apărat, foarte anevoie de coprins. 

«Politicul va admiră felurimea naţiunilor şi a religiilor, adunate din 
toate colţurile lumii pe acest pământ, unde Dumnezeu însuşi pare a le 
fi chemat, întinzând dinaintea lor o masă aşă de îmbielşugată ; el va 
admiră şi minunatele instituţiuni democratice ce au ocrotit aceşti munţi, 
pe când despotismul le mătură din toată Europa. 

«In sfârşit, istoricul archeolog va cercetă cu interes suvenirile şi ră- 
măşiţele Dacilor, ale acelui viteaz şi nenorocit popor, cea din urmă 
odraslă din acel neam minunat al Pelasgilor, care se arată la leagănul 
civilizaţiunii tutulor popoarelor şi îormâ vârsta eroică a omenirii. 

El va întâlni încă, la tot pasul, urmele de unaşi ale poporului roman, 
domnii lumii, căci Ardealul e cea mai frumoasă parie a Daciei fericite, 
Dacia felix, draga ţară a Cezarilor. 

Aci erau Apulum, Salinz, Napoca, Patavium, Pretoria Augusta, Aqua, 
Auraria, frumoase şi însemnate colonii romane, din care patru cu drept 
italic şi cea mai vestită decât toate, Sarmizegethuza Regia, capitala lui 
Decebal, numită apoi Ulpia Traiana, de ale cărei ruine plină e şi astăzi 
valea Hațegului. , 

«Rămăşiţele templelor, bazilicelor, apeductelor, băilor, dau şi astăzi 
puternică dovadă de cultura cea mare în care ajunsese Dacia sub 
Romani». 


Dar peste Romani veniră, la anul 249, barbarii Goţi. 


«D'aci înainte cumplite nevoi în vreme de mai multe veacuri, cople- 
şiră Dacia. Aflându-se în calea barbarilor, peste dânsa mai întâiu se 
vărsă acel îngrozitor potop de neamuri, care înecă toată Europa. 

«ln acele vremi grele, Ardealul mai cu seamă fù scutitorul naţiunii 
române. În munții lui scăpară locuitorii ţării Româneşti şi ai Moldovei, 
când se văzură năpădiţi de barbari, de unde, când se mai limpezeă 
locul de duşmani, ei se scoborau la şesuri către căminele lor cele vechi». 


Pe la începutul veacului al X-lea, veniră în sfârşit Un- 
gurii, rămăşiţe pripăşite din ordele aziatice ale lui Attila, 
care coprinseră această ţară, supuind pe locuitorii ei Ro- 
mâni, atât prin puterea armelor, cât şi prin viclene uneltiri.. 


300 AL. ODOBESCU 


Curând după aceea, la 1143, regii Ungurilor aduseră în 
ară o colonie de Germani, de Saşi, cărora le deteră pă- 
mânturi şi privilegii. 

Ungurii, cu fraţii lor de sânge Săcuii şi Saşii rămaseră stă- 
pâni ai ţării ; iar Românii despuiaţi de orice drepturi, deveniră 
robi-iobagi ai nobilimii ungureşti, ai nemeşilor sau domnilor 
maghiari. 


«Românii, reduşi acum toţi în starea ţărănească, se sculară în mai niulte 
rânduri, în veacul al Xil-lea, al XIII şi al XIV-lea. Istoria Ardealului şi a 
Ungariei de pe acele timpuri, e plină de aşă numitele răscoale țărâneşti 
(tumultus rusticorum). Aceste răscoale nu erau numai ridicarea iobagilor 
în contra stăpânului său, dar mai mult răscoala simţimântului naţional 
al unui popor chinuit de alt popor. De atunci ura neamurilor luă pro- 
porţiuni mari şi, în vreme ce această deosebire a sângelui slujeă împilă- 
torilor de pretext la tirania lor, în inima împilaţilor ea hrăneà vecinic 
dorinţa de neatârnare, 

«Jugul Românilor în Ardeal se îngreuie, nu numai din partea nobililor 
Unguri, ci încă şi din partea popilor catolici, 

«Erà o întreite tiranie : religioasă, politică şi socială. 

«La 1366, Ludovic liu, regele Ungariei, dedese voie nobililor să stâr- 
pească de tot națiunea română, Această cruntă prigonire ajunse atât de 
nesuferită încât, la 1437, Românii apucară cu toţii armele împotriva ti- 
ranilor. Ei îşi aleseră povăţuitor pe Antonie Magnu. Ungurii chemară în- 
tru ajutor pe Secui şi pe Saşi, se conjurară împreună şi făcură legătură 
spre apărarea comună şi stârpirea Românilor, întărind cu jurământ a 
lor legătură, în 17 Septemvrie 1437. Această legătură o mai întăriră încă 
în 2 Fevruarie 1438, şi fu temelia Constituţiunii ce a domnit în Ardeal, 
pănă la anul 1848». 


Atunci eră timpul, (domnilor), când, după legile ţării cari în- 
fierau pe iobagii români cu denumirea legală de ¿otri sau de 
tâlhari, poporul românesc fu abia tolerat în vechia lui patrie 
şi aceasta, numai pentru folosul ce trăgeau proprietarii ma- 
ghiari dinirînsul, ca de nişte vite de muncă, 

Aşă se exprimă legea organică a ţării, făcută de Unguri. : 
` Atât de revoltătoare devenise pentru tot omul cu simţire, 
starea în care ajunsese bieţii iobagi români sub asuprirea tru- 
faşe şi sălbatică a Maghiarilor, încât un cuvios episcop din 
secolul din urmă, Grigorie Maior, auzind într'o zi tânguirile 

unei poporimi din ţinutul Dejului, pe care stăpânul său ungur 
nu voiă s'o îngăduie a clădi biserică românească pe moşia 
lui, strigă cu desperare, înălţându-şi mânile către cer: 

«Doamne, Dumnezeule! Aşă-ţi trebuie, dacă ai dat locul 
domnilor, de acum nu mai ai pe seamă-ţi nici atâta loc, cât 
să-ți ridice ţie oamenii casă !» 

Astfel stătură, (domnilor), lucrurile cu Românii din Ardeal 
pănă în al patrulea pătrar al secolului al XVIII-lea, când pe 
tronul Austriei rămase singur stăpânitor, la 1780, Iosif al II-lea, 
care fusese pănă la vârsta de patruzeci de ani ţinut sub epi- 
tropie riguroasă de mumă-sa, vestita împărăteasă Maria The- 
reza, marea protectoare a naţiunii şi a nobilimii ungurești. 

De altmintrelea, Maria Thereza a fost, precum ştiţi, o fe- 
meie cu cap, care a ştiut să-şi folosească toate isteţimile minţii 
sale femeieşii, spre ajutorul politicei ce urmăreă, 

Dânsa a fost aceea care, învinse fiindu-i catanele în război 
de ianicerii turceşti, a izbutit a face ca Poarta să-i dăruiască, 
drept mângâiere, frumoasa şi sărmana noastră Bucovină.. 

Tot dânsa, în totdeauna corectă şi trufaşe în relaţiunile sale 
cu supuşii, stabilise la curtea Vienei cele mai stricte şi maj 
desvoltate regulamente de etichetă, în care, bunăoară, se ex- 
plică cu deamăruntul nemeşilor Unguri că, fiind poftiţi la 
prânzul împărătesc, nu se cuvine să se descalţe de cisme pe 
sub masă, nici să-şi aprinză pipa, nici să scuipe pe jos, nici 
să bage degetele în bucate, nici să-şi sufle nasul fără batistă, 

Despotica Maria Thereza, — şi permiteţi-mi a adăogă că 
acuzaţiunea de despotism nu o întemeiez câluşi de puţin pe 
rigoarea prescripţiunilor mai sus pomenite, — despotica Maria 
Thereza nu isbutise a insuflă fiului său losif, mai niciuna din 
aplecările ei. 

Lui Iosif nu-i plăceă de loc eticheta şi ceremonialul. El se 
adăpuse cu ideile de filozofie umanitară ce se deşteptase, în 
timpul acela, mai ales în Englitera şi în Franța. 

Principiile de egalitate între oameni plăceau foarte mult 
minţii sale şi el îşi croise o teorie de nivelare universală a 

omenirii, pe care ştiă totuşi s'o împace foarte binişor cu au- 
toritatea absolută a unui monarc autocrat, 

El visà să devină pentru numeroasele şi feluritele popoare 
ale împărăției austriace un dispensator suprem al tuturor be- 
neficiilor filozofiei. 

A face o apă din toate acele popoare, fără a mai lăsă să 
subsiste distincţiuni de legi şi de privilegii, de limbi, de cre- 
dinje, de uzuri, ba nici chiar de port: iată ceeace se frămân- 
tase, în timp de patruzeci de ani, în creerii lui Iosif al II-lea. 

Negreşit că, cu asemenea idei, el se află mai cu seamă în 
antagonism direct cu instituţiunile încă de tot feudale ale Un- 
gariei şi Transilvaniei. De aceea, cu deosebire nu iubeă pe 
Unguri, sau cel puţin pe nobilii lor. 

Când dar losif ajunse în sfârşit a fi deplin stăpân pe fap- 
tele sale, el se grăbi a-şi pune în practică sistema sa deor- 
ganizare socială, fără de a luă în seamă toate furtunile ce ea 
puteă să stârnească în atâtea cercuri de privilegiați de tot 
felul, pe care asemenea inovaţiuni îi jicneau în foloasele şi în 
credinţele lor. 

losif se repezi. fără de niciun cumpăt, în reforme şi, în cei 
doi-trei primi ani ai domniei lui, el decretă ca la patru sute 
de legiuiri diverse, prin care toate întocmirile administrative, 
financiare, religioase, militare, industriale, comerciale, ba şi 
chiar ştiinţifice ale ţărilor dependinte de coroana Austriei, erau 
făcute val-vârtej. Š 

Intențiunile lui erau mai adesea demne de toată lauda ; dar 
procederile expeditive ce întrebuinţă autocratul produceau, — cu 
sau fără cuvânt — neîncetate nemulțumiri, conflicte şi turbu- 
rări. Liberalul Împărat însă, bizuindu-se pe credinţa că dânsul 
singur urmăreşte principiile nestrămutate ale filozofiei sociale, 
răspundeă la toate .obiecţiunile, prin lungi şi sentimentale ra- 
ționamente umanitare, care, pănă la capăt, ajungeau toate la ` 
concluziunea: «Aşă voiu, aşă fac! Eu sunt peste voi toţi mai 
mare !» 

Nu se poate tăgădui că Iosif al II-lea aveă foarte preţioase 
şi rare calităţi. El eră simplu în vieţuirea sa; îi plăceă să se 

instruiască despre toate; căută să afle păsurile oamenilor din 
popor şi să-i ajute, cu precădere asupra exigențelor nobilimii. 

Încă dela anul 1773, losif, — care, ca un simplu particular, 
vizitase cu deamăruntul mai toate părţile Europei, — călăto- 
rise în Ardeal şi insuflase o dragoste cu totul specială popo- 
raţiunii româneşti. 

Recunoscând în nenorociţii iobagi români, origina, limba şi 
alte rămasuri ale colonilor romani din Dacia, el le repeţeă 
mereu, cu oarecare mândrie, că «dânşii, strănepoți ai lui Traian, 
erau adevărații feciori ai săi, de oarece el, proclamat împărat 
al sacro-sântei Împărăţii Romane, poartă singur astăzi moş- 
tenirea imperială a Cezarilor din Roma». . 

Tot cam pe atunci, spre a lăsă osamintire vie în poporul 
ardelean despre vizită cei făcuse Împăratul, s'a aşezat în ți- 
nutul Năsăudului, patru nouă sate româneşti, cărora s'a dat 
numiri latine, care, împreunate, formează un vers ce promite 
mântuire tinerei nepoate a anticului Roni; 

Acest vers sună astfel: 


Salva romuli parva nepos. 


` Atâta însă ar fi fost puțin ea să mângâie pe bieții iobagi de 
cumplitele lor suferințe ;-dar Iosif făcù pentru dânşii mai mult. 

Cu câţivă ani mai înainte, la 1764, se întocmise spre paza 
graniţelor despre imperiul turcesc, regimente de Grăniceri. 
Trei dintr'acestea erau compuse numai de Români, Ardeleni 
şi Bănăţeni, pe cari guvernul austriac, făcându-i militari şi 
stabilindu-i în satele de pe margine, îi: desrobise din iobăgia 
domnilor maghiari, îi scutise de biruri şi-i împământenise pe 
domenii ale Statului, sau pe moşii cumpărate dela Unguri. 

De-alungul munţilor mehedinţeni, pe partea lor apusană, 
se întindeă, zona regimentului de Grăniceri de Banat, iar de 
pe la Jiu încoace, pănă la scaunele săseşti din Sebeş, din Si- 
biiu şi din Braşov, adică în adevărata ţară a muntenilor ar- 
deleni, strejuiau vestiţii Moţi, formând regimentul I-iu de 
Grăniceri români, 

Apoi dincolo de scaunele săseşti şi de granițele Săcuilor 
despre Moldova, adică pe hotarele invecinate cu Bucovina, 
spre Năsăud şi Bistriţa, eră regimentul al 2-lea românesc, a. 
cărui istorie a scris-o, cu interesante amănunte, venerabilul 
patriot transilvan, d. G. Bariț. 

Mare a fost mulţumirea şi mândria iobagilor români dela 
graniţe, când s'au văzut de-odată scăpaţi de robia nemeşească 
şi au căpătat în mâini arme, dela care erau straşnic popriţi 
de către domnii lor de mai înainte. 

Ei se simţiau acum ca reînviaţi. Stăpâni le erau Dumnezeu 
numai în cer, şi Împăratul pe pământ. Ei, cu sapa îşi mun- 
ceau țarina lor proprie, şi cu arma îşi apărau ţara. 

La asemenea viaţă, “volnică şi voinicească, se prinseră a 
năzui cu dor toţi Românii din Ardeal. 

Iosif al II-lea căută a-i mângâiă la a doua a sa călătorie în 
Transilvania, în anul 1783, acordând toleranţă deplină a cul- 
telor şi prin urmare liberul exerciţiu al religiunei ortodoxe; 
apoi se cercă a uşură nevoile iobagilor, regulând printr'o le- 
giuire mai echitabilă, munca săteanului şi instituind tribunale 
cu sarcină să asculte plângerile clăcaşului în contra stăpânului, 
care ar abuză de dânsul. 

Ungurii turbau de mânie: «Românii, — ziceau ei, — sunt 
fiare sălbatice, cărora nu se cade să li se dea niciun drept 
sotial, căci mintea le e tâmpită, stricată şi neprimitoare de 
cultură, Ei nu sunt deopotrivă la fire cu oamenii. Este dar 
o nesocotinţă primejdioasă a-i îndreptăţi deopotrivă cu cele- 
lalte naţiuni». 

Asemenea cuvinte, (domnilor), figurează neincetat în reclama-- 
țiunile oficiale, adresate de Unguri către cancelaria imperială. 

lar pe când Ungurii scriau într'astfel, ei, în Ardeal puneau 
ordinele împărăteşti sub saltea şi administrau dreptatea, — sau 
mai bine nedreptatea, — după vechiul obiceiu feudal al ţărei. 

Românii începură şi ei acum a simți că una zisese Împă- 
ratul, şi alta făceau Ungurii. 

Ei se chibzuiră a trimite plângeri de-adreptul la bunul lor- 
Împărat din Viena. 


O 

Pentru aceasta, le trebuià un sol îndemânatic, care să nu-și 
piardă rostul în curțile împărătești. 

Îl găsiră în personalitatea, devenită legendară, a lui Niculae 
Ursu al Florei, din satul Albacu, căruia-i ziceau toţi indeobşte, 
Horia, căci tare bine horiă, sau cântă din gură doinele mun- 
teneşti ale Moților din ţara Abrudului şi Hațegului. 

Nicolae Bălcescu ne-a schiţat, (domnilor), cu penel scânteietor, 
conturele generale şi priveliştele caracteristice ale Transilvaniei. 

Daţi-mi voie acum şi mie, umilit închinător al marelui nostru 
istoric — să vă preumblu un minut vederile pe harta topogra- 
fică a acelui unghiu, care conţine vizuinele vitejilor munteni 
sau Mofi. 

Nu este acel unghiu, ţara Oltului pe care mai cu seamă o 
vizităm noi, când trecem vara graniţa pe la Turnu-Roşu, pe 
la Predeal, pe- la Oituz sau pe la Bicaz. Dar chiar aci de vale 
sub poalele prelungite ale Ceahlăului, în ţinutul săcuiesc numit 
Cikul, stă obârşia Oltului, şi alături cu dânsa, aceea a fra- 
telui său ardelenesc, a Mureşului, care mai întâi se urcă spre 
nord, străbate tot şesul transilvan, dela răsărit spre apus şi 
în fine, aplecându-se iar către Carpaţi, vine, tocmai la mar- 
ginea occidentală a principatului transalpin, de desparte prin 
mănoasa-i luncă aprigii munţi ai Hațegului, de stâncele nu mai 
puţin aspre şi păduroase ale Zarandului şi Abrudului, 

Prin ţara Hațegului, lipită dos în dos cu Gorjul nostru, se 
scurg spre Mureş apele Striiului, scăldând, el şi pâraiele lui, 
numai sate şi cătune româneşti, printre care stau ruinele an- 
ticei Sarmizegetuze, la Grădiştea, şi cetăţuiele mai moderne 
ale Funedioarei şi Hațegului. 

De partea dreaptă a Mureşului, — care acolo trece pe lângă 
târgul Devei, pe lângă Ilia şi apoi se strecoară în Ungaria şi 
în Banatul Timişoarei, către Arad, — d'a dreapta Mureşului, 
zic, se întinde în depărtare, regiunea muntoasă a Zarandului, 
străbătută de apa Crişului, care curge şi el către apus, în paralel 
cu Mureşul. Pe malurile Crişului stau îndesate tot târguleţe 
şi sate româneşti : Curechii, Bradul, Mesteacănul, Baia de Criş, 


Ar. Oponesct, — Opere complete. Vol, I. i 20 


106 AL. ODOBESCU 


Almagiul şi multe, multe altele, cari şi-au lăsat numele lor în 
analele memorabile ale anului 1784. 

Deasupra Zarandului, şi încins într'un brâu îngust de munţi 
aspri şi înalţi, şerpuieşte râul Arieşul, în a cărui sălbatică 
vale, stau pitulate, printre stânci şi păduri, numai selaşe neaoş 
româneşti, adăpostiri ale mândrilor Moţi din ţara Abrudului. 
Acolo, sub piscurile semeţe ale Detunatei stă târgul Abrudului 
şi băile lui de aur. l 

Mai sus, pe apa Arieșului — care, eşind apoi din strâmtoarea 
munţilor, curge spre răsărit, pe lângă Turda, — mai sus pe 
Arieş se văd satele Câmpenii, Ponoarele, Scărișoara şi Vidra, 
ce se reazimă spre apus de munții Bihorului; iar în fundul 
cel mai adânc al văilor, chiar la obârşia Arieşului, zace Al- 
bacul, satul de“naştere al lui Horia, unde modesta lui căs- 
cioară ţărănească, încă şi pănă astăzi se păstrează cu sfinţenie 
de nepoţii eroilor şi martirilor dela 1785. 

Horia din Albac, iobagiu de pe domeniile Statului, fost-a 
el, mai întâiu, precum se pretinde, cătană împărătească ? 

Aceasta e probabil, şi ce este încă şi mai probabil este că el 
ştiă scrie şi citi, că vorbe nemţeşte, şi fără îndoială că, prin 
mintea şi isteţimea lui, eră privit ca omul cel mai de frunte 
şi mai de temei dintre ţăranii români din ţinuturile împrej- 
muitoare, 

Pe dânsul il aleseră dar ei, în mai multe rânduri, ca să ducă 
la Viena, plângerile lor către Împăratul. 

Într'un rând chiar, văzând ei că, din câte bunuri le făgă- 
duise, nimic nu se împlineă, şi, încredințaţi fiind că vina nu 
este a monarchului, ci a nemeşilor, a viceşpanilor şi a solga- 
birăilor, adică a boierilor, prefecţilor şi subprefecţilor unguri, 
ei legară cu jurământ pe trămisul lor, ca să nu se întoarcă 
înapoi, pănă ce nu se va fi încredinţat cu ochii, cum că Ím. 
păratul le-a citit jalba. l 

Horia jură şi, plecând pe jos la Viena, — ca şi în alte rân- 
duri, — avù vreme, în patru săptămâni cât ţinu drumul, să 
. plănuiască cum va face spre a-şi împlini juruirea. 

Horia eră om cuminte şi încercat; el ştiă bine că Împăra- 


MOŢII 307 


ților nu le prea place a-şi perde vremea citind lungi jeluiri. 
lată dar ce se gândi să facă: 

Împăratul Iosif aveă obiceiul foarte lăudabil de a primi pe 

oricine în palatul său. Vizitatorii de orice treaptă se înşirau, 
“la anumite ore ale zilei, în lungi galerii, şi monarcul, trecând 
pe dinaintea fiecăruia, îl întrebă ce-i este de lipsă. 

În ziua când veni şi rândul lui Horia de a fi cercetat de 
Iosif, el ii zise că vine cu plângeri dela Românii din Ardeal şi-i 
înmână o hârtie, în care toate acele plângeri erau coprinse, 

— «Bine, voinice ; voiu îngriji eu de voi!» 

— «Aşă e, mărite Împărate, — răspunse Horia, —dar eu 
am venit aci legat cu jurământ dela ai mei, ca să văd pe 
Mária Ta, citind cu ochii Măriei Tale, cartea noastră ; că de-i 
citi-o însuţi, bine ştim noi cu toții că nu ne-i uitâ». 

losif zâmbi cu bunăvoință de obstinaţiunea ţăranului şi des- 
chizând hârtia, iată, (domnilor), ce citi într'însa: 


' Mărite Împărate! 


« Împărțeala săptămânii : 

«Patru zile de robot (adică de clacă) ; 

«A cincea la pescărit ; 

«A șeasea la vânătoare ! 

«Și toate acestea laolaltă, numai pe sama domnului ; 

«A şeaptea zi, doară-i a lui Dumnezeu ! 

«Apoi judică, prea drepte Împărate, cu ce o să he mai 
ptătim şi noi de bir şi de toate cele dări! 


Anecdota, — fie autentică sau nu, — ne dă totuşi măsura 
înţelepciunei lui Horia, 

De am crede ceeace au mai spus în urmă Ungurii, Horia 
în acelaş rând sau în altă întrevedere a sa cu Împăratul, i-ar 
fi zis că, dacă nu seva face dreptate iobagilor români, apoi 
ei au să şi-o facă înşişi, ucigând pe toţi domnii lor unguri. 

losif ar fi răspuns atunci, scurt şi coprinzător: 


«Thut ihr das !» 


«Faceţi voi aceasta !» 

Spus-a sau nu a spus într'astfel Iosif împăratul, — de alt- 
mintrelea nu prea mare prieten al neamului unguresc, — noi 
ştim că în toamna anului 1784, Horia eră întors acasă în 
Ardeal şi colindă mereu satele româneşti din Bihor, din Za- 
rand, din Haţeg, din Abrud şi din Zlatna, îndemnând pe io- 
bagi a împlini voinţele Împăratului, dela care ei trebuie să 
aştepte numai bine şi ajutor. 

În vara acelui an, ţăranii acestor părţi erau mai cu osebire 
turburaţi. Şi iată unele din cauze. 

De mai mult timp încă venise în Ardeal ofiţeri împărăteşti, 
cu ordin ca să înscrie recruți pentru armata imperială. 

lobagii români alergau în gloate spre a se înrolă, cu spe- 
ranţa că, devenind catane, vor căpătă toţi libertatea şi drep- 
turile acordate regimentelor de Grăniceri. 

Ofiţerilor recrutători, — în genere italieni sau germani, — le 
plăceă cu deosebire acest zel ostăşesc al Românilor şi ei îi 
ocroteau, — cu sau fără drept legal, —în contra multor asu- 
priri locale. 

Dar, în curând, proprietarii unguri se plânseră la autori- 
tăţile lor civile şi la guvernatorul suprem al Transilvaniei, care 
pe atunci era baronul sas, Michail Bruckental din Sibiiu. Ordin 
fu dat ca înrolarea să înceteze şi iobagii înscrişi să se întoarcă 
pe la casele lor. Prin aceasta mulţi ţărani, dar mai cu seamă 
cei din două sate din ţara Hațegului, — Gonzaga şi Vălcelele, — 
trebuiră reprimaţi prin forţa armată. 

În ţinutul Zlatnei, alt subiect local de nemulţumire întărâtă 
pe săteni. 

Pănă în vara din urmă, cârciumile de pe domeniile impe- 
riale dela băile de aur fusese lăsate cu o mică arendă pe seama 
pământenilor ; acum însă ele se dase cu chirie mai mare, unui 
armean, care trăgeă el toate foloasele, lipsind de dânsele pe 
oamenii locului. 

De aci, nemulțumiri, bătăi prin cârciume, spargeri de buţi 
şi neorândueli de tot felul. 

Horia le vedeă toate acestea şi nu dormeă. El simţise că 

cu un popor aşă tare întărâtat pentru mii de cuvinte, va în- 
deplini lesne gândul de liberare ce-şi croise în mintea sa. 

Într'o Joi, la 28 Octomvrie 1784, se fâceă târg la satul 
Bradu de pe apa Crişului. La târg era adunată toată româ- 
nimea din Zarand. 

Horia făcu ştire tuturor ca, pe duminica viitoare să fie cu 
toţii adunaţi în biserica dela Mesteacăn, un sat învecinat, că 
are să le aducă ştiri dela Împăratul. 

La 1 Noembrie, după sfânta slujbă, eşind din biserică, în 
mijlocul poporului, Horia spuse curat Românilor adunaţi că 
«le-a venit vremea să se scape de asupritorii lor. Însuşi Îm- 
păratul le dă voie deplină. Să jure dar cu toţii pe crucea 
aurită ce el poartă la piept că, în numele lui Dumnezeu şi 
al Împăratului, ei nu mai vor robi la domnii lor, străini de 
- neamul românesc, Să se întocmească dar în glGate şi în grabă 
să alerge la Cetatea-Albă, unde vor găsi arme, spre a se în- 
trarmă şi a-şi apără cu ele dreptăţile lor, de cumva vor fi îm- 
piedicaţi de către Unguri». 

Îndată acolo, Grigore Crişan, fruntaş din partea locului, fu 
ales căpitan al acestei cete şi, pe când Horia se repezeă în 
munţii Abrudului, ca să răscoale şi acolo satele, gloata din 
Mesteacăn, voind să se ferească de a deşteptă fără timp luarea 
aminte a Ungurilor, se îndreptă către satul Curechi dintre 
munţi, ca de aci, a doua zi să treacă pe sub cumpăt la Ce- 
tatea-Albă. 

Vice-comitele ungur ul Zarandului prinse veste de mişcă- 
rile Românilor şi îndată trămise irei subprefecţi cu câţiva 
Panduri, ca să risipească ceata conjuraţilor. 

Subprefecţii călcară peste noapte casa din Curechi, unde 
dormeă liniştit Crişanul şi-l prinseră legat. 

Dar căpitanul Românilor chiemă cu chiote desperate pe 
ai săi. i | 

In mijlocul nopţii, ţăranii adunaţi în tabără se deşteaptă 
înfuriaţi şi asvârlindu-se pe funcţionarii unguri şi pe Pandurii 
lor, îi ucid fără cruţare, scăpând pe al lor căpitan. 

Ruptoarea eră făcută ; sângele cursese. Țăranii ştiau că pe- 

depsele ce-i aşteaptă dela Unguri vor fi cumplite. — «Sânge 
pentru sânge! Decât noi, mai bine ei!» 

Acum nimic nu mai puteă să pună stavilă furiei răzbună- 
toare a Românilor. 

De adouazi de dimineaţă chiar, şi zilele următoare de-arân- 
dul, răscoala ţăranilor, purtând cu sine pretutindeni măcelul 
şi pârjolul, se răspândeşte ca pecinginile de-alungul Mureşului 
prin toate satele, pănă şi în depărtate ţinuturi româneşti din 
Ungaria şi din Banat, 

Apele, altădâtă aşă limpezi şi line ale Mureşului se moho- 
răsc, în acele cumplite zile din Noemvrie 1784, cu sângele 
ce varsă fără preget deşghiebata mânie a iobăgimei turbaie. 
In întunerecul viforos al nopţilor tomnatice, ele se roşesc şi 
se luminează, oglindind lucoarea flăcărilor ce stârneşte pre- 
tutindeni apriga sete de răzbunare a ţăranilor. 

Tot asemeni şi în laturi, numai foc şi sânge rostogolesc 
valurile pripite şi volburoase ale Striiului, ale Arieşului, ale 
Crişului şi ale tutulor pâraielor muntoase din ţara Moților. 

Aşă, pretutindeni, gloata înfuriată a ţăranilor, adăugându-se 
din sat în sat, dă foc caselor şi averilor domnilor unguri şi 
ale preoţilor de alte legi; iar pe dânşii, pe preoţi şi pe domni, 
unde-i prind îi ucid fără milă, cu soțiile, cu copii şi cu nea- 
murile lor. 

Nimic din ce e Ungur sau unguresc nu mai află cruţare 
dinaintea urgiei fatale a jurământului lor. 

In curs de o lună de zile, cetele revoltanţilor, răsleţindu-se 
peste tot cuprinsul ținuturilor pe cari le-am descris, pustiesc 
peste 60 de sate cu Unguri, ard şi jefuesc ca la 140 de case 
domneşti şi parochiale şi ucid mai multe sute de Unguri, mai 
cu seamă din clasa nobilimii. 

Cari din aceştia însă, apucă să scape prin fugă, se adună 
îndată la Deva, la Hunedioara, la Arad, la Cetatea-Albă, la 
Cluj şi acolo organizează şi din parte-le' miliții de Husari un- 
guicşti ca să se lupte cu ţăranii; iar pe câţi din Români pot 
pune mâna, — fie revoltanţi sau paşnici locuitori, — îi judecă 
şi-i ucid pe loc, simulând nişte tribunale improvizate, care şi 

pentru simpie bănueli, nu cunosc altă osândă decât -moartea 
cu caznă, 

Astfel revolta se preface fățiș într'o luptă de naţionalităţi. 

Această luptă cruntă şi-ar fi căpătat desigur rezultatul le- 
gitim, dacă, pe lângă dreptul de apărare, Ungurii n'ar fi în- 
trebuinţat şi orice alte mijloace viclene, spre a trage în partea 
lor ajutorul decisiv al autorităţii imperiale. 

E curios lucru în adevăr, a vedeă că la începutul acestei 
răscoale, guvernul superior al Transilvaniei nu cutează a în- 
treprinde contra Românilor revoltați nici o represiune prin 
forţă. Chiar dela Viena nu sosesc alte ordine decât a căută 
să împace pe Români prin blândeţe, să le promită ertare to- 
tală dela Împăratul, dacă se vor astâmpără de sineşi, 

Nici trupele împărăteşti din Transilvania nu se mişcă în 
contra lor; decâteori Ungurii recurg la şefii militari austriaci 
ca să le ceară ajutor, aceştia caută a se furişă, spre a le de- 
negà mai lesne sprijinul cerut. 

In timpul acesta, ţăranii români țin una că numai ei sunt 
cu adevărat credincioşi Impăratului, şi că dânsul are să le 
întărească lor pământurile strămoşeşti, pe cari ei, prin izbânda 
lor, le-au căpătat acum înapoi dela cotropitorii străini, ce pe 
nedreptate s'au fost aşezat domni în țarina împărătească a 
poporului românesc, 

Horia, îndemnat la un armistițiu de maiorul Schultz şi de 
doctorul Molnar, cari i se trimet de guvernul central al Tran- 
silvăniei, ca să-i vestească iertarea ce le acordă Împăratul, 
comunică tablei sau consiliului unguresc din Hunedioara, ul- 
timatul său, cu coprinderea următoare : 


«Punctul l-iu: Provincia şi toţi nobilii să jure pe cruce că, 
vor fi credincioşi la condiţiunile ce el impune. 

«Punctul 2-lea: Nobili să nu mai fie, ci numai funcţionari 
întăriţi de Impăratul. 

«Punctul 3-lea: Toţi locuitorii Ardealului să plătească deo- 
potrivă dare către Impăratul, fără de a mai fi vreunul scutit. 

«Punctil 4-lea : Domnii să-şi părăsească moşiile lor de 
„pănă acum. 

«Punctul 5-lea: Moşiile domnilor să.se împartă între tā- 
rani, după o lege ce o va face Impăratul. 

«Punctul 6-lea şi ultim: Dacă autorităţile ungureşti pri- 
mesc aceste condițiuni, să ridice steag alb de-asupra cetăţuiei 
dela Deva. A 

«El, Horia, va aşteptă răspunsul pănă la 15 Noembrie; 
iar dacă va găsi împotrivire, va urmă războiul ca pănă aci». 


Vedeţi, domnilor, Impăratul şi iar Împăratul ; Impăratul pre- 
tutindeni. Credinţa lui Horia în Iosif II-lea este deplină, şi 
pănă la ceasul lui din urmă, ea şi-a păstrat temeiu în inima 
şi în cugetul lui. 

Poate că însuşi losif aveă încredere în sincera fidelitate a 
Românilor şi de aceea mult s'a luptat el în contra despera- 
telor reclamări ale ungurimii, ca să cruţe pe iobagii români, 
în dreapta lor revoltă în contra asupritorilor ungurești. 

Lucrurile d'ar fi stat iot astfel, Românii desigur ar fi mers 
departe. Dacă. însuşi Impăratul rămâneă nestrămutat în acea 
dispoziţiune ce se manifestă la dânsul de a lăsă pe Români 
să facă cum ştiu, apoi unde mäi aveă să ajungă ungurimea, 
aşă puţină şi aşă slabă în fața gloatei îndesate şi neînstru- 
nate a ţărănimei româneşti ? 

Oricât se desperau şi se indignau Ungurii, strigând din 
răsputeri Împăratului : 

«Vezi! aceşti rebeli sălbatici au pus gând să stârpească no- 
«bilimea ; ei vor să limpezească Ardealul, şi poate şi Banatul, 
«şi. poate însăşi Ungaria, de toată suflarea ungurească ! Dă-ne 
«ajutor; căci tu -ești rege al Ungariei. Tu trebue să ne mân- 
«tueşti !» — losif însă, care nu primise niciodată a se încu- 
nună rege al Ungariei şi care mutase coroana S-tului Ştefan 
din Buda, în tezaurul Vienei, Iosif stă nesimţitor la aceste 
desperate şi înfuriate chemări. 

Ungurii simţiră că pe alt ton trebuiau să sune alarma pen- 
truca să insufle îngrijare curţei dela Viena. 

Atunci, închipuiră a buciumă că Horia, îngâmfat de lesni- 
cioasele-i succese, nu voeşte să mai ştie de Împăratul, că el 
s'a declarat Rege a/ Daciei, ba că a şi bătut monedă cu acest 
titlu uzurpat. 

Şi, spre dovadă, ei — falsari politici — scoaseră la iveală 
nişte derizorii bănuţi de aur, în ale căror inscripţiuni româ- 
neşti se văd cât colo grosolana impostură şi chiar ortografia 
limbei ungureşti. 

Cu atari născociri, purtate la Viena prin căile cele mai au- 
torizate 'pe lângă impăratul, ei obţinură într'adevăr mai mult 
succes decât prin toate doleanţele de mai înainte. 

Curtea, intrând acum în prepus despre proporţiunile ame- 
ninţătoare ce poate luă răscoala din Ardeal, depărtă pe Ge- 
neralul Preyss, care comandase armata din Transilvania şi, 
bănuind de incapacitate pe guvernatorul Brukenthal, denumi 
ca comisar special în Transilvania, pe comitele Anton Ianko- 
vitz şi ca comandant militar pe generalul Papilla. 

Pe de altă parte, ordine fură date regimentelor imperiale din 
Ungaria de a purcede în contra rebelilor, de a-i supune cu 
orice preţ şi de a prinde pe căpetenii, puind şi premii mari 
pe capetele lor. 

Din momentul acesta, adică de prin luna lui Decemvrie 
1784, războiul îşi schimbă caracterul. 

lobagii români rămaseră mai întâi în mirare, de a vedeă 
cum că însăşi cătanele Impăratului umblă acum asupra lor. 

Cine oare i-a trădat? 

— Horia ? când acesta îi încredinţă că Impăratul e cu 
dânşii. , 

— Sau însuşi Împăratul? 


Negreşit că între aceste două alternative s'au împărţit părerile. 

Cei puţini, cari au crezut că Horia i-ar fi amăgit, au depus! 
jos armele şi s'au. predat îndată oştirii. | 

Ceilalţi, din contră, în bande risipite, s'au luptat cu vitejie 
împotriva regimentelor şi s'au rostit făţiş chiar împotriva Im- 
păratului, care-i năpustise pentru a se uni cu domnii unguri. 

Dar nici că eră cu putinţă ca o asemenea luptă să ţină 
mult; cetele lui Horia abiă aveau o organizaţiune; ele erau 
armate numai cu sulițe, cu săbii, cu cevă puşti şi pistoale, 
strânse pe apucatele. Ele n'aveau căpitani experimentați, de 
oarece Horia fusese silit să încredinţeze comanda unei cete, 
fiului său loan, un copilandru ca de 14 sau 15 ani, carele 
totuşi făch minuni de vitejie. 

Apoi iarna apăsă greu în acele locuri muntoase; merindele 
şi nutreţul de pretutindeni pierise prin foc şi prin risipă. 

Gerul şi lipsa munceau pe bieţii munteni, mai tare chiar 
decât prigonirile cătanelor. 

Ei se luptară însă voiniceşte, respinseră chiar p'alocurea 
soldăţimea ; dar, risipiţi în cete mici, — deşi revolta întreagă 
coprinsese o oaste de 20 mii şi mai bine de oameni, — una 
după alta, căzură toate cetele. Se uciseră în bătălii oameni 
mulți; alţii, cu sutele şi cu miile, fură aruncaţi în închisorile 
cetăților, de către autorităţile ungureşti, care acum prinsese 
la inimă. 

In mijlocul acestei cumplite dărăpănări a planurilor şi a 
speranţelor sale, ce făceă oare Horia ? 

Din minutul când văzuse că oştirile împărăteşti se declară 
făţiş în contra oamenilor săi, totul ne face a crede că el a 
simţit cum că minţile Impăratului fusese din nou îmbrobodite 
de inimicii neamului românesc, 

El atunci povăţui pe ai săi să nu se mai împotrivească şi, 
fără de a pierde cu totul orice speranţă de îndreptare a lu- 
crurilor româneşti în Ardeal, făcù ştire că va căută să răs- 
bească printre haitele prigonitorilor săi şi se va {duce încă 
o dată la Viena, ca să spună de-adreptul Impăratului toate noile 
păsuri ale poporului român ; iar în primăvara viitoare, când 
vor muguri codrii, atunci lupta va reîncepe, mai priincioasă 
Românilor, cari pănă la acel timp vor puteă fi şi mai bine 
pregătiţi. i 
` Luându-şi dar rămas bun dela ai săi, Horia, însoţit numai 
de credinciosul său secundant, loan Oargă, poreclit Cloşca, 
din Cărpenişul Zlatnei, se îndreptă către casa sa din Albac 

şi pornindu-şi soţia şi pruncul către Beiuş în Ungaria, merse 
să se ascundă deocamdată, în munţii păduroşi ai Radaculiui, 
cari despart ţara Abrudului de ţinutul Bihorului. 

Acolo trăi câtevă zile prin peşteri şi prin părăsitele colibe 
de vară ale bacilor, 

Dar locotenentul-colonel Kray, din al doilea regiment de. 
Husari săcui, carele risipise cele din urmă rămăşiţe ale ce- 
telor româneşti din valea Arieşului, se luase cu tot dinadin- 
sul după urmele lui, cu gând să-şi câştige, cu prinderea ca- 
pului principal al rebelilor, o răsplată excepţională. 

Acest ofițer ademeni cu bani pe nişte gornici sau pădu- 
rari ai locului, cari cunoşteau toate potecile şi înfundăturile 
codrilor şi asupra cărora Horia şi Cloşca nu aveau prepus 
de trădare. 

Intr'una din ultimele zile ale anului 1784, la 27 Decemvrie, 
acei vânzători, prefăcându-se că pornesc la vânătoare, călău- 
ziră. pe Husarii lui Kray pănă la ascunzătoarea unde, fără de 
nici o bănuială, Horia şi Cloşca şedeau duşi pe gânduri, în- 
tro poeniţă, încălzindu-se la foc, după cum au obiceiu ţă- 
ranii noştri, când îi apasă grijile şi nevoile. 

Când se văzură înconjurați fără veste de o gloată aşă nu- 
meroasă de vrăjmaşi, atât numai pută face Horia, cât să 
asvârle în foc o desagă cu hârtii, ce o aveă în sân. 

Ce mari taine va fi conţinut acea desagă?,.. Unul Dumne- 
zeu mai ştie!... 

Kray, înveselit şi îngâmfat foarte de prada ce făcuse, mână 
îndată pe prinşii săi la Zlatna; iar de acolo îi strămutară 
curând, sub strajnică pază, în temniţele dela Cetatea-Albă. 

In cale, Ungurii işi făceau o mârşavă bucurie de a batjo- 
cori în tot chipul pe nefericiţii căpitani ai Românilor, acum 
cu totul: înfrânți. Urmărind cu înrăutăţită viclenie planul lor" 
de a aruncă asupra lui Horia nemeritata vină c'ar fi năzuit 
la puterea supremă şi că s'ar fi dus cu gândul şi cu fapta 
pănă a zmulge pe seamă-i diadema regală a lui losif împă- 
ratul, ei îl preumblară prin sate, legat cot la cot, de-asupra 

carului şi purtând pe cap o derizorie coroană de hârtie po- 
jeită, cu vorbele: HORIA REX DACI, scrise pe dânsa. 

Tot asfel odinioară, l4 ceasul îngrozitor al ispăşirii de veci, 
călăii Mântuitorului nostru cutezase a-l insultă cu cununa de 
spini şi cu numele baijocoritor de Rege al /udeilor ! 

Amarnică, dar neîndoioasă mângâiere, (domnilor) ; căci, vai ! 
în oarba omenire, la atari înjurii sunt expuşi numai'cei ce au 
solie de a mântui lumea sau de a desrobi popoarele. 

Aşă dar, prin asemenea mişeleşti ocări începură. acum şi 
Ungurii a-şi scutură depe sufletele lor, năpraznica spaimă ce, 
în curs de două luni, le înfipsese în inimă acei uriaşi al mun- 
ţilor Ardeleni, luptându-se cu crucea la sân pentru a lor li- 
berare! 

La Alba, comisarul împărătesc lancovitz şi generalul co- 
mandant Papilla îşi rezervară singuri dreptul de a face, fără 
de alţi martori, interogatorul lui Horia şi lui Cloşca. 

Procesul lor şi al soţilor săi se prelungi aproape două luni. 
In acest răstimp, oştirile împărăteşti prinseră şi pe al treilea 
căpitan al Românilor, pe George Crişan; dar'acesta, adus în 
Alba la 1 Fevruarie 1785, se spânzură singur în temniţă cu 
brăcinarul său, în ziua de 15 ale aceleiaşi luni. l 

Fiul cel mare, — cel de 15 ani — al lui Horia, murise vi- 
tejeşte în luptă; pe alt fiu vitreg al căpitanului, îl trăsese 
Ungurii în ţeapă, împreună cu alte câtevă sute de Români, 
robiți de dânşii. 

Dece însă a ţinut aşă de mult procesul lui Horia ? 

Tot ce ştim mai sigur este că Horia a refuzat de a răs- 
punde la orice înirebare`i s'a făcut şi n'a încetat de a repeţi 
că voeşte să fie dus la Viena ca să deà seamă numai Împă- 
ratului de faptele şi de cugetele sale. 

Eşise chiar vorba că cererea lui va fi îndeplinită ; dar atunci, 
pe semne, Ungurii şi-au încordat şi mai tare silințele ca să . 
obţină îndată dela Curte, pedeapsa cea mai siraşnică pentru 
cei doi capi ai rebeliunii. 

La 28 Fevruarie 1785, — tocmai patru luni zi cu zi în urma 
întâei mişcări a Românilor la târgul dela Brad, — sentinţa de 

moarte cu caznă a lui Horia şi Cloşca, ca rebeli contra .Îm- 
păratului şi legilor ţării, fu pusă în execuţiune. Împăratul losif 
se înduplecase a o confirmă din Viena. 

La Alba, dinaintea mai multor mii de iobagi români, pe 
cari autorităţile ungureşti îi adusese cu sila, câte şease de 
fiecare sat românesc al Ardealului, ca să le fie de învăţ acest 
îngrozitor exemplu, Cloşca, mai întâi fu frânt pe roată, în- 
cepând sfâşierea dela picioare în sus. Răcnetele lui de durere 
se înăbuşiră, atunci numai când un crac de fer al roatei îi 
străpunse pieptul. 

Horia stă faţă neclintit. 

Ochii lui vedeau aprieat muncile groasnice ce aveau în- 
dată să-l ajungă; dar inima-i bărbată ştih să stăpânească 
până şi fiorii. 

Când rândul său veni, toţi îl văzură călcând cu pas ţeapăn 
neşovăit. Într'iinsul nu se destăinui nici o slăbiciune. Roata 
îi zdrobi oasele, fără ca durerea să-i scoată măcar un gemăt, 
din pieptul lui oţelit... 

Au zis tnii că murind, Horia ar fi strigat: «Eu mor pentru 
națiune!» 

Poate că el n'a rostit aceste cuvinte; dar fără îndoială, 
marele lui suflet le-a simţit adânc. 

O! negreșşit, (domnilor), sub grosolanu-i cojoc de oaie, sub 
țundra-i neagră, sărădită cu găitane vinete, subt opincele-i de 
muntean, îmbăierate pe glezne, sub cuşma lui mocănească cu 
canace (ciucuri) de fir, — sub tot acest portal său neaoş tă- 

“rănesc, curgeă prin vinele acelui puţin cioplit, dar mult se- 
-meţ, mult statornic şi mult viteaz bărbat, un sânge cel puţin 
tot aşă de adevărat românesc, tot aşă de îmbolditor, tot aşă 
de patriotic, ca prin creerii celor mai erudiţi instigatori şi ce- 
lor mai iscusiţi apărători ai latinităţii gintei româneşti l 

Auzim toți, lăudându-se în toate zilele, acei învățați scriitori ai 
Ardealului, — Petru Maior ! Samuil Clain ! George Şincai !— 
cari mergând să studieze la Roma, au cules cu religiosi- 
tate în cetatea eternă, dovezile originei latine a poporului ro- 

mânesc şi intorcându-se acasă, printre mii de persecuţiuni, 
au deşteptat, zice-se, în Români simţul naţional. 

Dar vă întreb, (domnilor), eră oare trebuinţă sa meargă din 
ai noştri la Roma, ca să facă pe poporul românesc a fi şi 
a şti că este o naţiune de sine stătătoare? un popor cu nume 
şi cu sânge de Român? 

Să nu renunţăm, credeţi-mă, aşă lesne la darul cel mai 
preţios, cel mai minunat al neamului nostru, la acel puternic 
instinct de proprie existenţă, care nu a lipsit niciodată Ro- 
mânilor, nici la noi, aci în principatele unde am ştiut a ne 
prefiră prin mii de primejdii, prin mii de vitejii, scăpând tot 
mereu fiinţa noastră proprie de Staturi curat româneşti; nici' 
dincolo peste Carpaţi, unde opt secoli de cea mai cruntă şi. 
sugrumătoare asuprire nu au făcut pe Românii Ardeleni, în- 
genunchiaţi sub paloşul unguresc, să vorbească altă limbă şi 
să poarte alt nume, decât acela de Român! l 

Acest dar, l-au avut pururea Românii, şi nu trei, patru, ba 
nici sute de cărturari, croind la gramatici şi la etimologii, nu 
ar fi putut să-l insufle deodată atâtor mii şi milioane ce în- 
tocmesc obştea de rând a românimii. 

Ca să revin încă odată la imaginea cu care am comparat, 
dela început, starea simţirilor ce frământă chiar şi astăzi ţara 
Ardealului, voiu zice că, dincolo ca şi dincoace de Carpaţi, 
adevăratul patriotism românesc a trăit pururea în sânul po- 
porului nostru, — încins şi fierbinte, — întocmai ca jăraticul 
sub spuză, şi că unicul merit ce putem recunoaşte erudiţilor 
noştri daco-romanişti, este acela de a fi suflat cenuşa ce as- 
-cundeă şi păstră neatinsă acea scânteie neperitoare, 

Adevăr este că epoca în care s'a sculat Horia în capul ţă- 
rănimii din Ardeal, corespunde întocmai cu aceea în care se 
luptau pentru revendicarea originelor noastre latine erudiţii 
dela Blaj. 

Dar nu văd nici un semn ca, prin instigaţiunea acestora, 
să se fi urzit măcar, răscoala ţăranilor. 

lobagii ardeleni, au apucat în mâinile lor vârtoase arma 
răzbunării, fiindcă cuțitul le ajunsese la os, fiindcă Ungurul 


MOȚII |. 319 


nu le mai lăsase nici o umbră de vieţuire omenească, nici o 
fărâmă de pâine a lor, 

Impăratul Iosif, din contra, păreă a le făgădui toate bunu- 
zile unui traiu liber şi egalitar, astfel precum îl visau ei din 
poveştile bătrâneşti ale străvechii împărăţii romane, 

Atunci iobagiul îşi zise: «Pănă când fi-voiu rob în ţară la 
mine ? Pănă când slugări-voiu la domni străini şi la venetici ? 
Ei nu vor să-mi facă şi mie parte din bunurile de cari se 
bucură singuri aci în ţara noastră ? Face-mi-voiu dar însu-mi 
partea mea !» i 

Şi ca să-şi zică iobagiul acestea, desigur că nu a trebuit 
să le înveţe dela cărturari. Fiecare ţăran născuse din sânul 
maicii sale, cu aceste simple noţiuni de drept natural; fiecare 
şi le întărise, fără carte, în traiul îndatinat al casei părin- 
teşti, în ogorul unde sudoarea îi curgeă numai în folosul 
domnului. 

Fie-mi dar iertat, (domnilor), a conchide că răscoala ioba- 
gilor ardeleni sub Horia, poartă în sine un caracter pe deplin 
poporan şi de aceea chiar, —imi voiu permite a zice,— mai 
curat, mai adevărat, mai sincer naţional, decât toate argu- 
mentaţiunile, mai mult sau mai puţin exagerate, ale patrio- 
ţilor erudiţi. 

De aceea, noi Românii, putem să ne mândrim cu acea 
mişcare spontanee a Moților, mai mult poate chiar decât cu 
teoriile şi cu controversele, susţinute la sfârşitul secolului tre- 
cut, — de altmintrelea cu mare diligenţă, — de iluştrii corifei 
ai şcoalei transilvane. 

Pe Horia şi pe miile de viteji feciori cari s'au luptat sub 
dânsul, nu i-a făcut patrioţi români, citirea cărţilor latineşti 
şi vederea monumentelor din Roma; — ci cugetele lor simple 
şi drepte, cari le spuneau aprieat că sunt născuţi Români şi 
în ţară Românească; că, după fire şi datină unul Dumnezeu 
şi unul Împăratul au drept să le ceară viaţa şi munca lor, 
pentru apărarea legii şi pentru sporirea ţării strămoşeşti. 

Dar şi mai mult! (domnilor). In asemenea credinţă se scaldă 
încă şi astăzi tot poporul românesc, cel simplu, cel neadăpat 

la isvoare străine; şi aceste credinţe constitue chiar patrio- 
tismul său, patriotism înfundat, tăcut, dar mai temeinic şi mai 
statornic decât orice declamaţiuni zgomotoase ale patrioţilor 
cărturari de tot soiul, 

Acel aluat vârtos cu care este plămădită firea poporului ro- 
mânesc, am avut noi ocaziunea a-l constată, viu şi veghiat 
în bărbăţia junilor noştri luptători de mai deunăzi, Curcanii 
dela Plevna, fraţi mai tineri dar nescăpătaţi ai Moților din 
munţii ardeleni. ` 

Dar bieții Moţi, precum şi toți voinicii de peste Carpaţi, 
amärâți pănă şi în ziua de azi de piedicile umilitoare ce pun 
neîncetat Ungurii la libera dezvoltare a spiritului naţional prin- 
tre Români, toţi, zic, simt în inimele lor acel dor de liberă 
vieţuire naţională, pe care din nenorotire Ungurii nu vor nici 
acum, după aşă crude încercări, să-l preţuiască la dreapta 
lui valoare. 

Ce are să rezulte din aşă nedomirire a nesocotitului spirit 
unguresc ? 

Cu înfiorare cugetăm la momentul unei noui izbucniri în 
care lupta pentru egala îndreptăţire, — ce este în Ardeal, o 
luptă de naţionalităţi, — ar începe mai crâncenă, mai turbată. 
decât oricând, | 

lată-ne atunci, reimpinşi din nou la timpurile de barbarie. 
când eram în drept a ne crede intrați pentru totdeauna în 
cercul luminelor. 


Şi cu toate acestea, cât de lezne ar fi dea înlătură cu totul 
aşă nefaste frământări ! 

Cu bună înţelegere, desigur, nu sunt Românii aceia cari ar 
cere stârpirea oricării alte seminţii decât a lor, în Transilvania, 

Românii mereu au zis şi repeţesc Ungurilor cuvinte de 
împăciuire, cuvinte de dreptate: 


«Țineţi, — le zic ei, — ţineţi cu bună voie din parte-ne, 
«câte locuri din ţara noastră vă pot încăpeă. Românul, vechiu 
«moştean al acestui pământ, e îndurător, şi ospătos, şi dar- 

«nic; el primeşte bucuros ca din pâinea lui sä se sature 
«şi alţii, 

«Luaţi dar şi voi, cu bună” tocmeală şi cu pace, parte 
«dreaptă din moştenirea mănoasei noastre moşii părinteşti. 

«Vorbiţi-vă într'insa limba voastră; închinaţi-vă în bise- 
«rica voastră ; purtaţi-vă portul: răsuciţi-vă cât de sus mus- 
«taja; bateţi cât vă va place din pinteni, jucându-vă ciar- 
«daşul ; dar, pentru Dumnezeu, nu veniţi cu orbească trufie, 
«să ne tăgăduiţi nouă dreapta moştenire a casei, în care noi 
«v'am făcut loc. 

«Nu vă lăudaţi că voi aţi răzbit cu sabia în casa noastră 
«şi v'aţi aşternút cenuşa pe vetrile noastre, 

«Dacă în curs de 800 de ani, n'ați izbutit, ca cuceritori, 
«să stârpiți nici sămânţa, nici datinele, nici credințele Ro- 
«mânilor din Ardeal; apoi acum, când în potriva tăişului 
«säbiei voastre se poate ridica fără sfieală paloşul, încă ne- 
«tocit al lui Horia, când pe cenuşa voastră poate să răsară 
«pară de foc viie; acum cel puţin, deschideţi-vă în sfârşit 
«minţile la lum?hă ; părăsiţi îndărătnicia şi sălbatica tâmpire 
«a trecutului; primiţi voios mâna frățească ce vi se întinde, 
«cu uitare a tuturor urgiilor de mai înainte, şi, ca oameni 
«înţelepţi, fiți mândri a rămâne buni frați de cruce, acolo 
«unde nu vi se mai cade şi nici veţi mai puteă aievea, a 
«domni în silă ca singuri stăpâni. 

«Deci, nu vă mai încumătaţi a impune Românilor, cari 
«vorbesc limba, — fie chiar 'scăpătată, — a nobilei Rome,nu 
«vă mai încumătaţi a le impune graiul vostru de venetici; 
«nici îi supuneţi la asprimile legilor voastre, croite pe strâm- 
«bătate ; nici vă mai amăgiţi cu deşearta speranţă că veţi 
«scălâmbă vreodată firea Românului ardelean, într'atât încât 
«să faceţi dintr'iînsul un Maghiar. l 

«Aduceţi-vă aminte că, dacă vreodinioară câte unul din 
«foştii voştri iobagi a primit să se lepede de româneasca i 
«iobăgie, spre a se face Ungur, acela de îndată s'a urcat pe 
«scaunele cele mai înalte ale magnaţilor şi ale regilor voştri ; 
«acela a devenit un Stefan lojica, un loan Huniad, un Ma- 

«teiaş Corvin, făt al româncei din Haţeg şi cel mai nobil 
«creştet cu care s'a mândrit ' aievea ungureasca coroană a 
«Sântului Ştefan !» 


Dar este timpul, domnilor, să ne punem încă odată între- 
barea dacă atâtea exemple de blândeţe, de înţelepciune, de 
bărbăţie şi de dreaptă mânie, date de Români vecinilor noştri 
Unguri, nu-i vor face într'o zi pe aceştia să priceapă că nu 
este dat lor, — ca nimănui pe lume, — de a stârpi de pe 
pământ seminţia românească; să priceapă că acea duşmănie 
cu Românii, — pe care numai ei neîncetat, fără cumpăr şi 
fără prevedere o aţâţă, — e veşnica piedică a propăşirii 
noastre şi a lor; că dânsa în fine poate sau, cum zic chiar 
dânşii, bitangi la o vreme, să devină chiar peirea lor, — a 
lor, copii orfani ai Asiei, pripăşiţi în Europa, printre marile 
şi puternicile ginţi autoctone ale Occidentului. i 

Oare, nu vor vedeă, nu vor simţi dânşii, că, aci la Du- 
năre, unde i-a asvârlit soarta întâmplărilor, numai stând li- 
piţi de noi, umăr la umăr, coapsă la coapsătinimă la inimă, 
dânşii Ungurii şi noi Românii vom puteă sprijini şi domoli 
sborul, din ce în ce mai semeţ, al marilor sgripsori cu câte 
două capete, care, şi nouă şi lor ne fâlfâie mereu de-asupra? 

Din nenorocire, pănă astăzi, nu se cam văd semne ca 
Ungurii să se fi domirit asupra adevăratului lor şi al 
nostru bine. 

Ei, pe noi ceştia dela Dunăre, în scrisele şi in vorbele lor, 
ne “înjură şi ne batjocoresc; pe fraţii noştri de peste Carpaţi 
îi adapă cu amărăciuni. 

Teamă-se însă ca nu, în acea mlaştină de venin în care 
ei, pe nesocotite şi mereu, se nevoiesc în deşert, să înnece 
toată libera vieţuire a Românilor, teamă-se să răsară inimi 
şi mai bine oțelite, braţe şi mai tare încordate decât ale 
eroilor martiri dela 1785! 

Aducă-şi aminte, că atunci, la 1785, chiar părinţii lor au 
pus să ciopârtească în bucăţi mărunte, cadavrele sdrobite ale 

lui Horia, lui Cloşca, lui Crişan, şi au răsădit pretutindeni în 
pământul Ardealului, sângele cel vitejesc al acestora! 

Destupe-şi urechile şi vor auzi că astăzi încă, după aproape 
suta de ani, Moţii din Abrud fac să tresară de dor şi de 
mânie munţii şi şesurile Ardealului, când /oresc doina de 
spaimă şi de răzbunare a lui Niculae Ursu al Florei din 
Albac: 


«Horia bea la crâjmă 'n deal! «Ungurean, câne turbat! 
Domnii fug toţi din Ardeal. Multe 'n lume ţi-am răbdat; 
El aprinde-un mare foc t Dar venit-a ciasul meu, 
Şi cântă voios în joc: Ca să mă răzbun şi eu! 
— Haideţi, feciori, după mine — Trageţi hora ca să joc, 
Să vă 'nvăţ a trăi bine» La lumina celui foc !» 


«Cum răcnesc jivinile! 


«Pe cel, câmp pustiu şi 'ntins. Cum s'aprind slăninele ! 

Arde-un foc de noi aprins. Cum ard toate satele, 

Las’ să arză şi să crească, De-şi curăţ păcatele ! 

Că-i în ţara ungurească ! — Trageţi hora ca să joc, 
— Trageţi hora ca să joc, La lumina celui foc !» 


La lumina celui foc !» 
«M'am suit la munte 'n zori 





XE: | Şam prins fulgerul din nori, 
— «Ungurean, mustață lungă ! Şi de sus, din înălţime, 
Zis-am morţii să te-ajungă; L'am izbit în Ungurime ! 
Zis-am parăi să te arză; — Trageţi hora ca să joc, 
Zig-am crucei să te piarză! La lumina celui foc! ` 
— Trageţi hora ca să joc, . Ş'aideţi, feciori, după mine 
La lumina celui foc !» Să dăm cui ce se cuvine !» 


Bucureşti, 1878. 





CURCANII! 





LUAREA RAHOVEI DE CĂTRE OŞTIRILE ROMÂNEŞTI 
LA NOEMVRIE 1877 





Cuvântare rostită la Ateneul din Bucureşti, în 25 Martie (6 Aprilie) 1878. 


Domnilor, 


(Co bunăvoință cu care publicul dela Ateneu 


a primit, sunt acum vreo câteva săptămâni, răpede- 

expunere ce am întreprins a-i face despre memu 
rabila dar puţin cunoscuta mişcare a iobagilor români din 
Ardeal, la sfârşitul secolului trecut, fapt carele minunat în- 
vederează şi adâncile simţiri naţionale, şi fireştele aplecări 
războinice ale ţărănimei româneşti; — acel simpatic şi pentru 
mine mult măgulitor interes, cu care unii cel puţin dintre 
d-voastră aţi binevoit a ascultă şi a aprobă câte v'am 





1 Apărută, împreună cu Mojii, în două ediţii: Cea d'întâi la 1878, cu 
titlul: «<Moţii şi Curcanii, două conferințe ținute la Ateneul din Bucu- 
veşti de Al. I. Odobescu. Buc. Ed. Socec». 1 br. 80, 95 pp. A doua, cu 
titlul: «Mofii şi Curcanii». Eg. 1I. Bucureşti 1880. Ed. Socec. 1 br. în 
160 104 pp. In această a doua ediţie sunt numeroase omisiuni. 

putut spune, în treacăt, despre viiul lor dor de libertate, 
despre turbata vitejie şi despre aspra statornicie în faţa ne- 
voilor, vădite la 1785, de către muntenii noştri de peste Car- 
paţi, aceste abia meritate îndemnuri, zic, mi-au insuflat do- 
rința şi curajul de a mă reîntoarce şi astăseară dinaintea 
d-voastră, ca să vă aduc o nouă şi mai proaspătă dovadă 
despre netăgăduita trăinicie a unor așă nepreţuite daruri !... 
daruri care—o putem spune azi cu mândriel—s'au păstrat 
pănă şi în zilele noastre, pănă şi în poporul român de din- 
coace, cel pe care toţi îl credeau de demult sleit de toate 
aceste falnice virtuţi strămoşeşti ! 

Imi eră negreşit mai lesne de a vorbi, cu tot respectul 
cuvenit, despre oameni şi despre fapte pe care depărtarea de 
mai multe zecimi de ani, precum şi amurgul sângeros ce le 
întunecă, le-au înălțat pănă acum în cugetele noastre, mai 
presus de toate acele migăloase şi adesea rău cumpătate im- 
putări, în care patimile mărunte ale zilei se cearcă mai tot- 
deauna să încurce şi să nimicească orice întâmplare con- 
timporană. 

Numai aripele timpului, (domnilor), prin rezultatele ce se 
lămuresc mai apoi, spulberă cu încetul asemenea pleavă şi 
limpezesc pentru ochii viitorimii, faptele adevărat demne de 
laudă ale, oamenilor. 

Mi s'ar puteă dar întâmpină că mă prea grăbesc a judecă 
în public cele ce abia deunăzi s'au petrecut şi asupra că- 
rora părerile pot fi aşă de felurite, cât şi de puţin înte- 
meiate. : l 

Aşă ar fi, dacă cumva eu m'aş întinde cu gândul pănă 
la prețuirea rezultatelor depărtate şi hotărîtoare ale faptelor 
despre care am să vă vorbesc. ` 

Eu însă nu merg aşă departe. Voiu numai, — cu ştiinţe ce 
se pot culege şi controlă acum mai lesne decât mai târziu,— 
să vă povestesc cât se poate mai simplu şi mai exact, un 
epizod din luptele oştenilor noştri dincolo de Dunăre, în 
toamna trecută. 

Totuşi, dacă dintr'o veridică şi nemeşteşugită povestire va 

lästărì în mintea fiecăruia, credința că în poporul românesc 
de rând viază un simțimânt al datorințelor sale către ţară şi 
un inimos avânt de războire la vreme de trebuinţă, pe care 
azi le resimt deopotrivă cu dânsul clasele noastre mai culte, 
apoi vom fi câştigat deocamdată atâta numai, — şi băgaţi 
de seamă, (domnilor), că aceasta este cea mai mare şi mai 
spornică sămânță de tărie naţională, — vom fi câştigat sigu- 
guranja că putem trăi pe viitor cu o deplină încredere în vir- 
tuțile poporului nostru. 

Vom şti bine că nu dânsul va sta în nepăsare sau se va da 
în lături, de câteori de acum înainte vreun pericol va ame- 
ninţă fiinţa sau drepturile ţărei noastre. 

Şi de o asemenea credinţă, avem tare nevoie astăzi, (dom- 
nilor), când răstriştea întâmplărilor pare a ne izbi drept în 
faţă cu deşerlăciunea tuturor sacrificiilor ce şi-a impus pa- 
tria noastră, de un an încoace, cu pagube numai şi cu pier- 
deri, în loc de îfoloasele şi dobânzile materiale la care aveam 
tot dreptul de a năzui. 

Dea Domnul, — şi chiar încă se prea poate, — ca noi Ro- 
mânii să n'avem a ne căi de a fi intrat într'o luptă, în care 
nu am culege alte decât nemulţumire şi răutate dela înşişi 
aceia, pe cari i-am ajutat cu voie bună şi cu inimă bărbată! 

Dar, chiar şi dacă ursitele poznaşe ne-ar fi încurcat, de 
astădată, firul soartei întrun caier aşă de rău scărmănat, 


Aşă de ghimpos, sălbatic, 
Nodoros, râios, iernatic, 


(cum ziceă odinioară glumeţul grădinar, despre măceşul cel 
cu off în coadă), apoi noi, domnilor să nu uităm, să nu pre- 
getăm nici măcar un minut de a ne pătrunde despre marele 
folos moral ce noi am cules din acest războiu, în carele, 
acum câteva luni, furăm părtaşi cu o parte aşă de meritorie. 

Să nu lăsăm ca cei răuvoitori şi răunărăviţi către noi, 
profitând de a noastră nepăsare sau mai cu seamă de a noastră 
bună-credinţă, să ne soarbă, să ne înghiţă şi să ne nimicească 
toate acele merite, sub cuvântul că oastea noastră română a 

fost numai ca o bură uşoară de ploaie, pe lângă năpraznicul 
potop slovenesc, care a năpădit asupra Turciei şi a desfun- 
dat-o toată. | 

Aducându-ne şi noi aminte de milaştinele de sânge rusesc, 
în care „a fost aşa groaznic înnecată de două ori Plevna în 
vara trecută, mai înainte ca ai noşiri să fi trecut Dunărea, 
datoria noastră este de a ne grăbi cât de mult şi cu cea mai 
pietoasă îngrijire, să nu lăsăm a se sbici cu totul supt o 
suflare de dispreţ şi de mânie, acea bură de nobil sânge ro- 
mânesc, — dacă bură vor să-i zică, — cu care s'au stropit, 
mai în urmă, văile bulgăreşti dela Griviţa, dela Rahova şi 
dela Smârdan! 

Dacă, după ce am fost părtaşi la pericole şi de bun ajutor 
la vreme de grea strâmtoare, noi Românii n'avem, — de pre 
nemaipomenită judecată a aliaţilor noştri, — n'avem să ne 
bucurăm de niciuna din dreptele răsplătiri ale victoriei, — 
ca şi când noi am fi fost învinşii, — este drept cel puţin ca 
să ne alegem de îndată şi cu deamăruntul semile din ne- 
voile războiului răbdate împreună, şi să facem ca din onoarea 
isbânzilor, mult puţin cât va fi al nostru, al nostru curat să 
rămână în ochii tutulor. 

Cu acest cuget, (domnilor), am căutat ca din faptele de arme 
ale oştirii româneşti în acest războiu, să lămuresc cu oarecare 
preciziune măcar una ; şi, întru aceasta, m'am întemeiat mai 
“mult pe acea credinţă că, oricât de slabă şi de necomplectă 
va fi cercarea mea, strunele încordate în piepturile româneşti 
prin această reînviere a noastră în sânul vieţei de voinicie a 
străbunilor, au păstrat astăzi încă destul răsunet în inimile 
d-voastră, spre a acoperi şi a ascunde toate şovăirile şi toate 
îngânările rostirii mele, 

Cutez a crede că țelul către care am păşit şi pe care am so- 
cotit de cuviinţă a-l desvoltă pănă aci cu deplină sinceritate, va 
dobândi aprobaţiune din parte-vă. Sper asemenea că, trăgând 
eu azi cu piciorul, — cum vine vorba, — vom aveă multumirea 
de a vede în curând întregul istoric al faptelor oştirii româ- 
neşti, expus în lucrări literare mai temeinice şi mai întinse 

«decât scurta naraţiune, ce timpul îmi va permite a vă face 
aci despre luarea Rahovei de către ogtirile noastre românești, 
în luna lui Noemvrie trecut. 

Vă mai datorez o explicaţiune întru ceeace priveşte ale- 
gerea acestui fapt, dintre altele care, prin peripeţiile lor mai 
dramatice sau mai strălucite, ar puteă să deştepte un egal, dacă 
nu un şi mai viu interes. 

Motivul decisiv a fost însă, pentru mine, din cele mai 
simple. 

S'a întâmplat ca, asupra expediţiunii dela Rahova să aflu 
mai multă înlesnire de a căpătă cele mai amănunțite relaţiuni, 
atât oficiale cât şi pitoreşti, având în corpul care a executat 
această întreprindere, foarte mulţi cunoscuţi, amici şi chiar 
consângeni. 

Dar să nu credeţi pentru aceasta, domnilor, că mi-am 
propus a vă aşterne aci un panegiric al cunoscuţilor şi al 
prietenilor mei din oastea dela Rahova. Chiar şi de vor fi 
meritând ei mai mult decât ceeace cursul întâmplărilor mă 
va sili neapărat a zice despre unii din dânşii, le-am promis 
şi îmi propun a le cruţă fără milă modestia. 

Voiu dă însă toată cuvenita laudă căpeteniei superioare care 
a conteput, cu o perfectă înţelegere a misiunii oștirii noastre 
în acest războiu, şi a ordonat destinderea acţiunii militare a 
Românilor preste toată zona teritorială de-a stânga râului 
Vidul, la apus de Plevna, adică pe malurile Dunării, dela 
Nicopol pănă la Vidin, pănă la Belgradgic şi până la grani- 
tele Serbiei. 

Mă voiu cercà asemenea să prefir în cuvintele mele cât se 
va puteă mai multă din acea mângâioasă şi intăritoare sim- 
tire de mândrie ce m'a coprins de câte ori am auzit poves- 
tindu-se de către toţi cei ce au stat marturi la faţa locului, 
cu ce veselă şi nepăsătoare semeţie au ştiut tinerii noştri oş- 
teni să rabde traiul greu al unui războiu în ţară străină, cu ce 
inimos şi statornic avânt au cutezat ei să se repează în con- 
tra focului inamic şi să înfrunte făţiş gloanţele, obuzele ş 


, 

şrapnelele, care ploau, dese şi viclene depe muchea pustie a 
"unui negru meterez de pământ! 

Imi voiu împlini încă şi sfânta datorie ce avem cu toţii, de 
a consacră faptele şi de a închină în memoria acelor viteji 
soldaţi, de orice rang, cari pe câmpul de bătaie au murit 
lăsând urmaşilor onoarea de a înscrie numele lor, în analele 
de glorie ale poporului românesc! 


Pătrunşi acum, domnilor, de ceeace puteam şi de ceeace 
aveam să facem noi, aci în paşnica noastră adunare de astă- 
seară, să ne închipuim deodată că stăm privind de sus, dintr'o 
regiune senină şi liniştită, dar nu lipsită de o frăţească îngri- 
jare, cu ochii ţintiţi de-asupra oștilor noastre româneşti, risipite 
prin văile şi pe şesurile Bulgariei. 

Suntem ajunşi în iarnă, şi mai pe toată ziua cerul posomorit 
picurează sau varsă şiroaie de ploaie şi de sloată, de desfundă 
pretutindeni pământul, 

In jurul Plevnei, regimentele noastre, — dijmuite de moarte 
din toamna trecută, pe luciul primejdios al văilor de-asupra 
cărora domnesc trufaşe redutele turceşti, — regimentele noastre 
sapă acum mereu la şanţuri, ca să se poată apropiă mai bine 
de acele cuiburi ucigaşe, prin adânci făgaşe de cârtiţă, mai 
ferite din norocire de focul puştilor Martini, dar nu şi de 
apele mocirloase ce se scurgeau mereu în acele noui cărări 
meşteşugite, 

Sapă în silă, dar sapă vesel bieţii ţăranii noştri în bran- 
ciogul sterp al dealurilor Pleynei, gândindu-se poate la țarina 
lor de porumb care a rămas nesăpată astăvară şi se mân- 
gâie râzând când, în loc de ştiuleţii de păpuşoi şi în loc de 
pepenii de acasă, ei culeg acum, în ogoarele şi în bostanele 
loc din Bulgaria, numai gloanţe şi obuzuri turceşti. 

— «Măre Doamne! — îşi zic ei, — pe semne că numai la 
noi în ţară le prieşte Sârbilor a răsădi ardei şi dovleci, căci 
p'aci iarba toată e numai grăunţe de fier şi de oţel!» 

Şi sapă, sapă mereu cu opincele în tină şi în sloată, flue- 

rând doina de decindea, pe când gloanţele le şueră ascuţit 
de-asupra capului. 

Cât colo plesneşte un groaznic obuz de calibru uriaş şi 
țăndările lui scormonesc aprig ţărâna, ca râturile lacome şi 
pripite ale unei turme de râmături înglotaţi. 

Săpătorii noştri cari l-au urmărit cu uidueli prelungite în 
calea lui d'a rostogolul, râd cu hohote de purceaua tur- 
cească, care le-a fătat în preajmă aşă pocită prăsilă de 
purcei. 

Dar nepăsătoarea veselie a soldatului abia poate descreţi 
une-ori fruntea îngrijată a celui pe care ei toţi l-au urmat 
cu deplină încredere, departe, departe de sălaşele lor pă- 
rinteşti ! i 

Comandantul general al armatelor dela Plevna, Măria Sa 
Domnitorul Românilor, — după ce s'a hotărît a închide gu- 
rile clevetitoare, dovedind prin mai multe eroice asalturi în 
contra redutelor dela Griviţa, cât plătesc ostaşii săi români 
atât în faţa celei mai înlesnite, cât şi în fața celei mai des- 
perate apărări a inamicului, — M. S. Domnitorul a făcut însă 
să predomnească ideia sa, de a nu se mai aruncă fără cum- 
păt victime preţioase pe altarul sângeros, împrovizat de Osman- 
Paşa, ci de a coprinde pe acel aspru închinător al lui Ma- 
homet, cu toată ceata sa de călăi, într'un cerc de armate 
din care numai foametea şi disperarea să-i silească a se li- 
beră, sau prin moarte, sau prin predare. 

Abia pe la.15 Octomvrie, cu sosirea a noi şi numeroase 
trupe ruseşti, impresurarea, pe un ocol gigantic de 33 kilo- 
metri, ajunse a fi completă. 

Dar, atât mai nainte ca această anevoioasă operaţiune să 
poată fi realizată, cât şi apoi, în temerea unei izbucniri ni- 
merite a Turcilor afară din întăriturile lor dela Plevna, M. 
S. Domnitorul se ocupă de a preîntâmpină orice mişcare 
spre dobândire de ajutor şi de merinde, sau numai spre fugă 
şi scăpare, ce ar puteă să cerce armata turcească din Plevna 
în înţelegere cu garnizoanele din oraşele şi cetăţile despre 
apus, adică din Sofia, din Vraţa, din Rahova şi din Vidin. 

Acele părți trebuiau dar, pentru deplină siguranţă, să în- 
capă în mâinile oastei aliate. 

Rolurile fură împărţite. 

Un corp de armate ruseşti, către care a stat mult timp 
alipită o diviziune de călăreţi români, fu însărcinat să ope- 
reze spre miazăzi, adică pe cursul meridional al Vidului şi 
în ramura munţilor Balcani, numită Stara-Planina, despre 
Teliş, Vraţa, Etropol, Orhania şi Sofia. 

De cât folos a fost Generalului Gurko, Roşiorii şi Călă- 
raşii noştri, în fericita sa campanie din acele locuri, să spe-. 
răm că o vor spune într'o zi publicului, chiar raporturile ofi- 
ciale şi ordinele de zi ale acelui vrednic comandant al alia- 
ților noştri. 

Noi aci, vom vorbi numai despre mişcările corpului de oş- 
tire curat românesc, carele a fost însărcinat încă de pe la 
Septemvrie, să privegheze malul bulgăresc al Dunării, de a 
stânga râului Vidul şi, înaintând treptat spre apus, să des- 
chidă o zonă de aprovizionare, din ce în ce mai întinsă, oşti- 
rilor numeroase, tăbărâte în jurul Plevnei, — pănă când va 
sosi şi momentul priincios de a coprinde posturile răsipite de 
Turci pe înălțimile şi prin cetăţile de-alungul Dunării. 

O repede ochire, aruncată pe de-asupra acestui râu dincolo 
de crâmpeiul lui ce se întinde dela gura Oltului pănă la gura 
Jiului, ne va face să recunoaştem mai bine înfăţişarea ţărei 
în care va aveă să se mişte corpul de armată a cărui me- 
nire eră mai cu seamă de a zmulge pe Turci afară din pos- 
turile lor dela Rahova, de unde, în tot cursul verii, ne ză- 
dărise ei, bântuind tare târguleţul nostru Bechetul şi împrej- 
muirile lui. 

Ţineţi poate încă minte, (domnilor), că printre primele ata- 
curi ale Turcilor, pe la Aprilie şi Maiu din anul trecut, au fost 
pagubele ce ne-au pricinuit tunurile din Rahova, arzând şi 
cufundând la gura Jiului, mai multe vase încărcate cu grâne ; 
tot pe acolo, cete sălbatice de Başi-buzuci şi de Cerkezi au 
trecut adesea noaptea Dunărea spre a jefui satele din Roma- 

naţi, a le răpi şi a le înjunghiă vitele şi chiar a căzni şi mă- 
celări pe bieţii ciobani de prin bălți. 

Într'o insulă din faţa Bechetului, pichetaşii români au des- 
coperit la 27 Maiu, trupul jupuit de piele şi groaznic ciopărțit 
al unui nevinovat păstor, pe care îl prinsese noaptea soldaţii 
turci din Rahova. 

Asemenea mârşave fapte trebuiau cu timpul să şi capete 
şi ele pedeapsa lor, Se cuveneă cel puţin ca neomenoşii tâl- 
hari să fie alungaţi cu ruşine din cuiburile lor, 

Şi când numesc cuiburi de tâlhari aşezămintele turceşti 
din acea parte a malului dunărean, să credeţi că nici în- 
gustez, nici defaim rolul Osmanlâilor şi al Cerlkezilor printre 
locuitorii creştini, Bulgari — dar şi Români, — care smăl- 
ţuesc cu numeroasele lor bordeie, grămădite în sate şi că- 
tune, toate şesurile dintre Vid şi Isker, precum şi dintre Islker, 
Skit şi Ogost. 

Dincoace de Dunăre, la noi, avem târgul Islazului, cam 
în dreptul vărsăturii Vidului dela satul bulgăresc Samavit; 
iar în faţa gurei Iskerului, stă la noi Celeiul, cu rămăşiţele 
sale dinti'o antică cetate romană şi cu. stâlpul, cufundat în 
Dunăre, al podului clădit peste râu, acum vreo cincispre- 
zece secoli, de împăratul Conftantin-cel-Mare. 

Numai puţin interesant, din punctul de vedere al vechilor 
aşezăminte legionare, este malul dimpotrivă, căci acolo ceva 
mai jos, pe coasta Iskerului, sunt ruinele încă învederate ale 
anticei cetăţi Oescu, cu stradele, cu apeductele, cu sculptu- 
rile, cu inscripţiunile şi cu temeliile ei de case romane, risi- 
pite printre îngrăditurile şi ţarcurile sătenilor, curat români, 
din Ghighiu. 

Români sunt şi locuitorii din Măgura, din Cercelani, din 
Mocrişani, din Brestu, din Ghiulenţi şi din alte multe sate 


învecinate; chiar dacă ei n'ar vorbi o românească, — aş 
puteă zice mai colorată cu archaisme neaoş-româneşti decât 
a actualilor săteni de pe malul stâng al Dunării, — apoi în- 


săşi înfăţişarea lor mai sprintenă şi mai voioasă, portul lor 
mai frumos potrivit în cusături pestriţe, firea lor mai ospă- 

toasă şi mai puțin posomorită şi sfieaţă decât a Bulgarilor, 
ni i-ar dovedi ca fraţi buni, din acțlaş os şi din acelaş sânge 
cu noi. 

Îşi mai aduceau aminte de-acasă Dorobanţii noştri, când 
vedeau viindu-le înainte şi poftindu-i la cină în bordeiele lor, 
împodobite cu zăblaie vărgate şi cu ştergare cusute, frun- 
taşii cu chică lungă din satele româneşti; şi mai cu seamă 
le zâmbeă Călăraşilor ochii de bucurie când, tocmai colo în 
vale la fântâna care ţâşneşte limpede dintr'o veche piatră, 
săpată cu slove latineşti, zăreau jucându-se codanele limbute, 
adunate toate la un loc sau purtând pe umăr, cu umblet le- 
gănat, cobilița cu două doniţe. 

lar ele nu fugeau de voinicii noştri, bombănind şi suduind 
ca posacele de bulgăroaice, ci eşindu-le cw plin înnainte, le 
urau cu graiu vesel şi desghieţat, bun sosit şi bună ispravă, 
că doară va dă Dumnezeu ca prin ei, să scape şi biată lumea 
de pe acolo, de spaima câinilor de păgâni. 

«Ba zău, dela dânsele, — îmi spuneă unul din ofiţerii 
noştri, — auzeai o limbă ce ţi-eră drag s'o asculţi şi care 
ne învăţă adesea pe noi cum să îndreptăm pe româneşte, 
vocabularul nostru militar, aşă de împestriţat cu ziceri po- 
cite, adunate de prin toate limbele, care nemţeşti, care ru- 
seşti, care franţuzeşti. 

«Intr'o zi, bunăoară, ajungând într'o recunoaștere, pănă 
în marginea unui sat şi voind să aflu dacă nu se văzuse încă 
pe acolo eclerorii pe cari-i trămisesem înainte, o fată ro- 
mâncă îmi răspunse fără sfială, arătându-mi un punct al ori- 
zonului: — «Ba am zărit mai adineauri trecând într'acolo 
vreo doui cercetaşi de-ai voştri! 

«Pe noi nu ne tăiase pănă atunci capul să dăm numirea 
aşă potrivită şi curat românească de Cerceraşi, strejilor în- 
naintate, pe care străbunii noştri le numeau pe slavoneşte, 
Iscoade, şi pe care noi i-am botezat azi cu numirea franceză 
de Eclerori». A 

lată, domnilor, cum chiar pentrie Dicţionarul Academiei nu 
este fără folos, războiul ce făcurăm peste Dunăre. 

Să credem însă că, şi sub alte numeroase puncturi de 
vedere mai puţin cărturăreşti nu îndeşert a petrecut prin 
acele locuri, în tot cursul lunilor lui Septemvrie şi Octom- 
vrie, corpul de oştiri româneşti dela Dunăre, stând uneori 
adunate sub corturile de bivoac, pe care crivățul şi ploile le 
răsturnau neîncetat, iar mai adesea stând răspândite prin 
îmbielşugatele sate din mănoasa luncă a Iskerului. Acel ținut, 
scăldat de vărsături băltoase despre Dunăre, şi deluros dar 
numai puţin roditor în lăuntru, deveni în tot acest timp, 
grânarul cu merinde şi şura de fânețe ale oştirilor ce mereu, 
mereu soseau, ca să încingă cu cerc de fer, urgisita vizuină 
dela Plevna. 

Când împresurarea' fu pe deplin săvârşită, acel corp, des- 
lipit din armata statornică dela Plevna, avi şi dânsul voie a 
se mişcă mai departe şi a cercă locurile mai la larg, dincolo 
de Isker. 

Aci se întinde pe o distanţă de vreo 50 kilometri, pănă: 
la râuleţul Skitul, sau mai bine pănă la râul mai însemnat 
Ogostul, care curge în paralel şi alături cu Skitul, se întinde, 
zicem, o câmpie cam pustie cu largi undulaţiuni de tărâmuri 
ce se prefac în dealuri din ce în ce mai aprige şi mai se- 
meţe, cu cât ele mai mult se apropie de malul Dunărei. 

In trei locuri, Turcii îşi aşezase, pe acele înnălţimi, tăbii 
întărite: la Vadin, în dreptul satelor Grojdibod.şi Gura-Pa- 
dinii din Romanați ; la Ostrov, care cade cam în faţa Dăbu- 
lenilor, la coada apusană a bälții Orlea ; şi în fine d'asupra 
oraşului Rahova sau Oreava, care stă aşezată pe povârnişul 
nordic al dealului, scăldându-şi poalele în Dunăre, faţă în 
faţă cu târguleţul Bechetul dela gura Jiului. l 

In reduta dela Vadin se aflà un mic post cam ca de 130 
soldați turci, Nizami din oastea regulată, amestecați cu Ba-: 
şibuzuci sau volentiri nedisciplinați. 

Comandantul trupelor româneşti de pe Isker, colonelul Slă- 
niceanu, voind să-şi gătească din vreme o cale liberă către 
poziţiunea cu mult mai însemnată dela Rahova, decide a sur- 
prinde într'o recunoaştere, postul turcesc dela Vadin. 

Luând cu sine o companie din al IV-lea regiment şi două 
„din al X-lea de Dorobanţi, două escadroane de Călăraşi, 
precum şi două tunuri, porneşte din zi-de-dimineaţă la 18 
Octomvrie din satul Kruşeven unde poposise noaptea, stră- 
bate repede cei zece kilometri ce-l despart de Vadin şi, fără 
de a fi văzut sau măcar bănuit de garnizoana turceaşcă, 
îşi aşeză pe la 10 ore cele două tunuri, ca la 2000 metri în 
faţa tabiei. 

Abia la a doua detunătură a tunului românesc începi a 
se zări fesurile roşii din dosul parapetului. 

Turcii. erau la pilaf, când veniră ai noştri să le strice 
tabietul. | 

Ei, biet, nici că apucară să tragă împotriva agresorilor, 
căci o a treia bombă românească fu asvârlită cu atâta pre- 
cisiune, încât căzù drept în bordeiul cu muniţiunile Turcilor. 
O groaznică exploziune a ierbăriei săltă chiar pe mulţi din 
apărătorii redutei în aer şi-i aruncă morţi în şanţuri pe d'a- 
supra parapetelor, 

Ceilalţi o luară îndată la fugă pe clina despre Dunăre a 
dealului, cătând a se nerag în susul râului, către tabia 
din Ostrov. 

Dar, spre apus de san) Vadin, îi aşteptau Călăraşii din 
escadronul de Gorj, cari năvălesc cu săbiile şi cu carabinele 
asupra lor. O luptă destul de crâncenă se încaieră acolo, 
printre rovinele şi băltişurile de pe malul Dunării. Unii din 
Turci se împotrivesc cu îndărătnicie, dând mijloc altora să 
se furişeze pe sub râpele malului, unde Călăraşii nu se pot 
cobori cu calul, ca să-i ajungă. 

Astfel se hărţuieşte îndârjit ceata călăreaţă cu fugarii pe- 
deştri, în timp de două ore şi mai bine, Românii noştri rä- 
pezindu-se cu săbiile asupra Nizamilor, ce-i ochesc de prin 
tufele de răchită şi de prin surpăturile malului, 

Cu aceştia se unesc şi câţiva pichetaşi turci, cari trag 
asupra alor noştri din posturile lor de prin insulele Dunării, 
formând astfel un lanţ neintrerupt de grupe luptătoare de-a 
lungul drumului îngust ce duce la Ostrov. 


336 AL. ODOBESCU 


Dar, pe de altă parte, companiile noastre pedestre intrase 
în reduta încă răscolită şi fumegândă de isbucnirea ierbăriei, 
încă sângerată de membrele hidos zdrobite ale victimelor 
acelei loviri decisive. Steagul nostru tricolor se înfipsese pe 
muchea cea mai înaltă a dealului. 

La această vedere, satele româneşti adunate la bubuitul 
tunului, pe mal dincolo de Dunăre, începi a serbă cu strigări 
de bucurie şi cu salve de focuri, izbânda fraților lor. 

Turcii, câţi mai rămăsese în luptă cu Călăraşii, crezându-se 
acum prinşi între două focuri, sau că se predau, sau că dispar 
pitulându-se prin scorburile râpei. 

Cu toate ale lor desperate silinţe, ei nau izbutit a ne 
ucide într'această harţă de vreo trei ore şi jumătate, mai 
mult decât doui dintre vitejii noştri Călăraşi şi a răni alţi 
cinci luptători, printre care a fost şi tânărul locotenent Ca- 
loian-Cătănescu, 

El s'a' bătut cu o minunată semeţie, călare printre tiraliorii 
turci, culcând la pământ cinci dintre dânşii, cu sabia sa care 
i-a picat din mână atunci numai când dela al şeaselea primi: 
o rană adâncă, Rana necăutată la timp, aveă, peste vreo 
patruzeci de zile, să-l aştearnă şi pe dânsul în mormântul 
pururea lăudat al bravilor! 

Succesul surprinderii dela Vadin puse frica în inima pos- 
tului dela Ostrov, care, împreună cu cei scăpaţi în ziua de 
18 Octomvrie de tunul şi de sabia românească, se retrase 
îndată la Rahova, 

Patrulele româneşti priveghiau acum malul drept al Du- 
nării pe o întindere, abia cu vreo 20 kilometri depărtată de 
Rahova, fugărind adesea bandele de Cerkezi, care tot se mai 
ispiteau uneori, pe întunerec, a înnaintă pănă în preajma 
avant-posturilor noastre. 

Intr'o noapte, patru Călăraşi, în cinstea cărora gazda lor 
din Ostrov dase cep unui butoiaş cu vinişor dulce acrişor 
din viile Rahovei, întrerupseră cu cel mai sistematic sânge- 
rece petrecerea şi danţurile lor, spre a susţine un adevărat 
asediu în contra unei cete de asemenea vânturători de po- 

tece. După ce Cerkezii o rupseră la fugă, socotind, de pe 
iuțeala focurilor, că au a face cu o puternică garnizoană, 
cei patru Călăraşi îşi atârnară iarăşi în cuie carabinele şi, 
prinzându-se din nou în joc, goliră chiuind pănă dimineaţa 
butoiaşul cel cu noroc, 

Precum vedeţi, domnilor, erau inimoşi şi veseli soldaţii 
noştri din oastea dela Dunăre; iar vitejia şi voioşia ce pur- 
tau ei cu sine, eră curată firea ţăranului român, căci toţi, 
pănă la unul în această oaste erau numai țărani Dorobanţi 
şi ţărani Călăraşi. 

Despre Dorobanţi. ea se compuneă” dintr'un batalion de 
Mehedinţeni din l-iul regiment, sub comanda maiorului Bu- 
rileanu ; din batalionul de Muscel al regimentului al VI-lea, 
comandat de maiorul Giurescu; dintr'o companie de Ilfo- 
veni, ce venise cu şeful regimentului al VI-lea, maiorul lene ; 
din ambele batalioane ale regimentului al X-lea, recrutat în 
judeţele Putna şi Râmnicu-Sărat şi pus sub comanda loco- 
tenentului-colonel Măldărescu ; în fine din rămăşiţele bata- 
lioanelor de Neamţu şi Suceava, din regimentul al XV-lea, 
. având de şei pe maiorul Burki. 

Aceasta cu totul însumau ca la 3200 oamenii, toţi Doro- 
banţi ddin oştile teritoriale, dar nu toţi Curcani, — dacă în- 
tr'adevăr pana dela căciula lor militară le-a meritat aceșt 
nume, — căci mai multe sute dintre dânşii purtau încă 
zeghea şi căciula ţărănească, fiind adunaţi în pripă din re- 
cruţii lipsiţi încă de uniforma regulamentară. 

Călăraşii, ca la vreo 900 la număr, erau cei din al II-lea 
regiment de munteni din Gorjiu, Vâlcea, Argeş şi Muscel, 
comandaţi de colonelul Cernovodeanu ; cei din al VIII-lea re- 
giment de plăieşi din ţinuturile Neamţu, Bacău, Romanul şi 
Suceava, sub ordinele locotenentului-colonel Pereţ, şi încă 
două escadroane şi jumătate din regimentul al IX-lea de re- 
zerve adunate cam de prin toate judeţele şi întocmite sub 
comanda locotenentului-colonel Stefan Rosetti. 

Artileria, compusă de trei baterii cu câte şase tunuri de 
campanie Krupp şi de o baterie teritorială de patru tunuri 

mai mici, sistemă vechie, aveă drept comandanţi pe că- 
pitanii Calenderu şi Borănescu şi pe locotenentul Mano- 
lescu, puşi cu toţii mai adesea sub direcţiunea şefului de 
stat-major al corpului, locotenentul-colonel Dumitrescu- 
Maican. 

O companie de geniu, o ambulanţă improvizată, o columnă 
de muniţiuni, întocmită din trăsurile artileriei, trase de vite 
de rechiziţiune, completau acest mic corp de armată, încre- 
dinţat colonelului Slăniceanu. 

Ar fi de prisos să mai pomenesc despre trenul de aprovi- 
zionare al oştirii, căci pe cât ştiu, această armată şi-a creat 
singură, cu bună tocmeală pe ori unde a trecut, mijloacele 
sale de existenţă, fără de a îngreuiă câtuşi de puţin sarci- 
nele intendenţei militare. 

Tot cam aşă au trăit, prin aceleaşi locuri, şi oştile ro- 
mâneşti ale lui Popa-Fărcaş, cel care, pe vremea lui Mihai- 
Viteazu, 

A urit biserica 

Ş'a 'ncins săbioara ; 

Ş'a urit ciocanele, 

Şa 'ndrăgit pistoalele. 

Lasă toaca netocată, 

Pleacă 'n războiu să se bată! — 


, 


Dar pe atunci această sistemă de aprovizionare expeditivă 
se chiamă pe grosolana limbă bătrânească Plean şi Pleașcă ; 
acum i se acordă termenul onest, legal şi elegant de Re- 
Chizițiune. 

Spun gurile rele că Dorobanţii şi Călăraşii noştri mai fă- 
ceau pe ici pe colea şi câte un pui de giol cu gâştele şi cu 
purceii de prin islazuri; dar ei ştiau îndată să se îndreptă- 
țească, jurându-se că le-au cunoscut. bine că sunt pasări şi 
vite pripăşite de ale păgânilor de Turci. 

Ei! ce să le faci? Războiul are şi el o politică a iui! 


Dar iertaţi-mă, (domnilor); eu vă ţiu pe loc, dând mereu 
târcoale prin micele taine ale vieţei ostăşeşti, şi d-voastră 

veţi fi nerăbdători de a sosi cu oastea noastră la Rahova şi 
poate încă şi mai mult de a grăbi ȘIaRiAae acestei destră- 
mate vorbiri. 

lată-ne gata... Plecăm chiar acum la Rahova. 

Generalul Gurko, operând cu oştile sale spre miazăzi, a 
luat Vraţa la 28 Octomvrie. 

El voieşte să înnainteze către Orhania; dar îi pasă mult 
de a nu lăsă în spatele său pe Turci, stăpâni în Rahova, 

De aceea, el cere ʻa oştile dela Nord ale Colonelului Slă- 
niceanu să cuprindă cât mai în grabă întăririle de acolo, şi 
spre a-i înlesni împlinirea acestei trebuințe strategice, îi tri- 
mite, la 5 ale lunei,. de pe malul Iskerului, din Mahaleta, o 
brigadă de Roşiori români, comandată de Colonelul Victor 
Creţeanu, având drept capi de regimente pe locotenenţii-co- 
ionei Kirițescu şi Alexandrescu; brigada e secundată de o 
baterie călăreaţă cu şease tunuri Krupp, sub ordinele căpi- 
tanului Epites, precum şi de un regiment de Ulani ruşi, cu 
alte patru mai mici tunuri, 

Toate aceste trupe au drept căpetenie pe Generalul baron 
Meyendorff, adjutant al împăratului Alexandru. 

Pe când această diviziune de cavalerie, în mare parte ro- 
mânească, soseşte în ziua de 6 Noemvrie, pe la orele.2 după 
amiazi, la satul Bucoviţa, depărtat cu vreo patru kilometri 
la sud-vest de Rahova, tot corpul de oştire al colonelului 
Slăniceanu, vine în aceeaşi zi, de poposeşte seara la satul 
Selanovija, situat cam la aceeaşi distanţă, în partea' sud-es- 
tică a forturilor turceşti, 

Pe dată se stabileşte comunicaţiunea între ambele oştiri 
cooperătoare,- prin regimentul al Il-lea de Călăraşi, care for- 
mează un lanţ între avant-posturile dela Bucoviţa şi cele dela 
Selanoviţa. Tot atunci, colonelul Slăniceanu despică din. oști- 
rile sale o mare parte din batalionul de Dorobanţi Mehe- 
dinţeni, comandată de maiorul Mateescu, şi-i trimite ca să 
întărească diviziunea de cavalerie tăbărită despre apus. 

Închipuiţi-vă acum, (domnilor), că la centrul pozițiunei, în 
-paralel cu Dunărea, se înalţă culmea în dosul căriia é clădită 

Rahova; iar pe acea culme, care domină toată împrejmuirea, 
Turcii au, la mijloc, o cetăţuie de pământ cu întreite şanţuri 
interioare; despre Occident este o altă cetăţuie mai mică, 
unită prin şanţuri late sau căi acoperite, cu cetăţuia cea 
mare; în partea despre răsărit ei mai posedă o tabje sau 
redută simplă, precum şi deosebite valuri de apărare, ri- 
dicate în diferite direcţiuni pe acea muche, mai mult lungă 
decât lată. 

In partea stângă, dealurile se întind, scăpătând din ce în 
ce mai mult pănă dincolo de satul Selanoviţa, unde a tă- 
bărît oastea venită dela Ghighiu. Dar, între acel mare sat 
şi muchea întărită mai este o piedică naturală destul de pri- 
mejdioasă, adică o văgăună sau mâncătură de pământ, în 
fundul căreia se află cătunul Lescovăţu, şi care răspunde d'a 
dreptul în malul Dunării ce acolo se încovoaie repede spre 
miază-zi. 

Drept în faţa muchei cu înțăriturile, se deschide în piez 
oblu şi prelungit, un tărâm undulos, ca o pânză sbârcită 
de cute. l 

La apus de acest lat povârniş, care nu măsoară mai puțin 
de vreo 7000 metri în lărgime, curge pârâul Skitu, cu ma- 
luri râpoase şi cu fundul mocirlos; iar la un kilometru de 
dânsul şerpuieşte Ogostul, mai larg dar mai lesne de stră- 
bătut, căci malurile îi sunt şese şi matca pietroasă. 

Satul Bucoviţa stă pe malul drept al Skitului, rezimat de 
un deal, care se prelungeşte cu felurite undulaţiuni pănă la 
marginea Dunării. Aci drept în faţă cu gura Jiului, locul d'a 
stânga Skitului este împodobit cu o dumbravă, d'asupra 
căreia se înalță pe o muche, ruina unui turn antic de clă- 
dire romană. De aci în jos, spre Rahova şi în sus, pănă pe 
lângă cetăţuia cea mică după creastă, se aştern viile care 
împresoară tot orăşelul. + 

Intre ruina turnului roman şi satul Bucoviţa există un pod 
de piatră peste apa Skitului, şi de acolo calea se abate 
spre miazăzi, trece prin vad Ogostul, în faţa cătunului ro- 
mânesc Hârleţul şi se îndreptează, dealungul unui deal ce 

domină lunca păduroasă şi mlăştinoasă a Dunării, pănă 
la satul Cotuzlui, mergând în direcţiunea Palancei şi a Vi- | 
dinului. 

Prea multe nume de locuri! îmi veţi zice poate... Scuza 
mea este că n'am spuş mai multe nume, decât voiu fi silit 
să povestesc fapte. 

Inţelegerile între comandanții ambelor diviziuni sunt astfel 
luate ca, a doua zi dela 7 Noemvrie, oştirea din flancul drept, 
cea despre Skit şi Ogost, să simuleze de dimineaţă un atac 
asupra cetăţuei celei mici, pentruca, în această vreme, corpul 
din stânga, cel despre Selanoviţa, să poată înaintă mai cu 
temeiu în contra fortului principal. 

Intr'adevăr, pe la 9 ore dimineaţa, bateriile călăreţe după 
dealurile Bucoviţei încep a împroşcă întăriturile turceşti ; es- 
cadroane de Roşiori se risipesc prin toate împrejmuirile ca 
să facă recunoaşteri, şi batalionul de Dorobanţi Mehedinţeni 
aşteaptă ascuns într'o vale, ca să să-i vină şi lui rândul de 
a atacă cetăţuia cea mică. 

De partea cealaltă, colonelul Slăniceanu a dispus bateriile 
sale de douăzeci şi două de tunuri, la o distanţă ca de 2000 
metri drept în frontul poziţiunilor turceşti şi, mai nainte ca. 
această artilerie să fie aşezată în baterie, Turcii saluiă recu- 
noaşterea făcută de statul-major românesc, asvârlindu-i pe 
de-asupra capetelor mai multe obuzuri care, prin şuieratul lor 
lung şi ascuţit par a vesti că meterezele turceşti au să dea 
de muncă grea în aceă zi, pe agresorii lor. 

Dar douăzeci şi două de guri tunătoare ale noastre din 
vale şi alte şease despre dealul Bucoviţei încep îndată a urlă 
cu turbare, stropind cu foc şi cu fier muchia semeaţă a ina- 
micului, | 

In timpul acesta, batalioanele pedestre, dispuse în ordine 
de bătaie, înaintează pe dealurile din flancul stâng al Tur- 
cilor. Comandantul, rechemând în sufletele încordate ale osta- 
şilor faptele de glorie, săvârşite tot în aceste locuri de stră- 
bunii lor cu 275 ani mai înainte, a regulat rândul trupelor, 

alegând batalionul de Muscel ca să formeze avangarda şi să 
meargă cel d'intâi la atac. 

In mijlocul strigătelor de Trăiască România! repeţite de 
toată oştirea, maiorul Giurescu îşi înalţă vesel sabia în sus, 
mulţumind cu entusiasm colonelului că a deferit lui, şi Mus- 
celenilor săi, această onoare. 

In acelaş. moment o bombă de ale inamicului vine po- 
somorită, sățse îngroape în pământ, aproape de dânsul. 
Cei de faţă încreţesc sprânceana, ca la un semn rău. El 
însă: «De este să mor astăzi, — zice — sunt încredinţat că 
patria va purtă grije de soţia şi de trei copilaşi ai mei!» 
şi se porneşte iute, cu pas hotărit el mai întâi, în fruntea 
batalionului său. A 

Indată după dânsul umblă nu mai puţin determinată, com- 
pania din al VI-lea regiment de Bucureşteni. lar peste toată 
această sprintenă avangardă, căpetenia este maiorul lene. 

Celelalte trupe vin cu patru sute de paşi mai in urmă. Lo- 
cotenentul-colonel Măldărescu comandă rezerva. 

Cu mers repede străbat Dorobanţii dealurile pănă la valea 
surpată dela Lescovăţ şi, scoborând-o numai într'o clipă, ei 
se, grăbesc a o sui de partea cealaltă, acăţându-se pe alo- 
"curea şi cu mâinile de scorburile ei, ca să ajungă mai curând 
pe culme şi să dea piept cu inamicul. 

Acolo, mici grupe de tiraliori, ca o spuză de norişori, se 
desprind îndată din puhoiul cel îndesat al columnelor înglo- 
tate; ele se rezlăţesc pe tot plaiul deluros, ochind cu focuri 
risipite pe Turcii dintr'o mică tabără, ce stă dincoaci de re- 
duta orientală, către care ai noştri tind mai cu seamă deo- 
camdată. à 

Abia ei se arată pe cel mai de sus povârniş al crestei, şi 
Turcii din tabără o rup la fugă, ca să se retragă şi dânşii 
în redută. 

Dar Dorobanții noştri, atraşi ca de magnetui războirii în 
urmărirea fugarilor, nu întârzie a se repezi asupra tabiei, şi 
avântul lor este aşă de semej, aşă de hotărit, aşă de înde- 
mânatic încât Turcii, după o luptă de o oră şi jumătate, şi 

de astădată nu se mai socotesc siguri din dosul unui simplu 
rând de şanţuri. Cei mai mulți aleargă să se închidă în ce- 
tăţuia principală, de unde le vine mai lesne a trage într'ai 
noştri, pe de-asupra unui întreit şir de metereze. 

Pe la. 3 ore după amiazi, luptătorii români coprinsese re- 
duta din stânga, şi acum dintriînsa ei cată a slăbi puterile 
Nizamilor, concentrați în fortul de căpetenie, 

Cam pe la aceeaş oră, o parte din batalionul de Mehe- 
dinţi dela flancul drept ocrotită de focurile artileriei călăreţe 
care se apropiase ca de 1400 metri de fortul cel mic, ese 
din ascunzătoarea sa, trece pin viile ce o despart de acel 
fort şi încearcă cu vigoare a-l atacă; dar, la cele d'intâi îm- 
puşcături, comandantul Mateescu cade rănit de un glonţ ce-l 
atinge în genunchiu. | 

Această nenorocire aduce un moment de îndoială de care 
Turcii profită spre a-şi înteţi focurile şi companiile româneşti, 
lipsite de şeful lor, se retrag în vii, urmând a zădări prin 
împuşcături pe apărătorii cetăţuei dela margine. 

Dar, de cealaltă parte, spre răsărit, lupta se încleştase acum 
crâncenă şi stăruitoare ! 

Dorobanţii din avangardă, care fusese mereu întăriţi cu 
campanii proaspete de rezerve, es de pretutindeni din şan- 
turi, din dosul valurilor şi al întăriturilor turceşti, pe care ei 
şi le însuşise prin vitejia lor, şi cată a se apropiă până la 
100, pănă la 60 şi pănă la 40 de paşi de fortul cel mare, de 
pe ale cărui bastioane gloanţele răpăiesc mai îndesate de cum 
sunt oamenii noştri înglotaţi. 

Dacă un minunat instinct de apărare n'ar povăţui pe os- 
taşii noştri ca să înşele gloanţele inamicilor, prin măiestrita 
lor risipire, prin iuţeala lor în mişcări, prin iniţiativa sprin- 
tenă şi inteligentă a fiecăruia din ei în parte, negreşit că am 
fi avut pretutindeni în faţa păreţilor ucigători ai tăbiilor tur- 
ceşti, pierderi cu mult mai însemnate decât cele ce a încercat 
armata românească. 

Chiar în acest atac al întăririlor dela Rahova, — atac în 
care nouă ore de-arândul, nebăuţi, nemâncaţi, de dimineaţă 

şi pănă în noapte, mai toţi Dorobanţii celor patru batalioane 
au secat gentele lor de întreaga proviziune de cartuşe, tră- 
gând cu o nespusă învierşunare, şi mai adesea de pe câmp 
neted, în contra viclenilor Nizami, acoperiţi cu nerăsbătutele 
lor brazde de pământ, — chiar în această zi de luptă, ade- 
vărat vitejească, s'a putut constată cu mirare că morţii şi 
răniții au fost mai numeroşi la îrmpresuraţi decât la împre- 
surători. 

Şi cu toate acestea, viscolul de bătălie încinsese cu nesă- 
țioasă furie pe toţi de-arândul, în şirurile româneşti, 

Dorobanţii de Muscel şi de Ilfov, puşcărind şi puşcăriți 
fără preget despre unghiul bastionului apusan, iar cei din 
judeţele înfrăţite ale Milcovului, Putna şi Râmnicul, trăgând 
mereu în contra unui parapet mai meridional, care şi el le 
ştirbeşte rândurile, formează împreună, pe laturea stângă a 
fortului, un larg semicerc de arme ce scapără şi scânteiază 
fără de încetare. Companiile de Dorobanţi din Mehedinţi şi 
Suceava le înleznesc schimburile, ca trupe de sprijinire. 

Toţi susţin lupta cu o înfocată întărâtare ce nu-i face to- 
tuşi a se abate întru nimic dela regulata indeplinire a miş- 
cărilor tactice. 

Armaţi mai toţi cu puşti de sistem Krynka, recruţii noştri 
cari au venit în mare parte la războiu cu mintenele şi cu suc- 
manele lor ţărăneşti, cutează a păşi fără sfiaiă sub bătaia 
cu mult mai lungă şi mai sigură a ţevilor Martini mâ- 
nuite de Nizami; fără de şovăiri, fără de înspăimâniare, in- 
demânatici şi inimoşi, ca şi când ar fi vechi oşteni încer- 
caţi, ei înaintează şi se înapoiesc în regulă, de pre semna- 
lurile date, şi numai fiorul vărsat în trup de plumbul ucigaş, 
sileşte pe câte unul a-şi părăsi cu durere datoriile sale 
ostăşeşti. 

Ai zice, văzând cu câtă preciziune, cu câtă hotărîre se 
alternă şi se împrospătează mereu liniilor împrăştiate şi 
tare primejăduite ale tiraliorilor, că ei îşi fac deprinderile lor 
militare pe câmpul de manevre, cu aceă deosebire numai 
că toți simt cum că ochiul ce-i trece acum în revistă. şi: le 

pândeşte greşelile este chiar clipirea încruntată a morții, 
iar dreptatea ce-i aşteaptă este viața, e onoarea, e libertatea, 
e gloria! ; 

Maiorul Giurescu, îndemnând pe soldații săi, chiar pe li- 
niele cele mai înaintate ale tiraliorilor cade, cel d'întâi dintre 
şefi, lovit drept în frunte de un glonţ, şi încununä viaja sa 
de vrednic ostaş cu o moarte de eron. 

Călcând pe urmele lui, maiorul lene, nerăbdător de a vedea 
cu ochii dacă lovesc drept la ţintă focurile ce companiele 
sale îndreptează asupra duşmanilor din dosul unui val de 
pământ transformat în pripă de soldaţii săi, viteazul bacaoan, 
maiorul lene sare în picioare d'asupra parapetului, expunân- 
du-şi nesocotit viaţa sa. Un sergent, speriat de aşă .cutezare, 
îl trage repede în şanţ; dar el se întoarce îndată la postul 
său de observare, de unde la moment şi cade, străpuns d'a 
curmezişul în piept şi în umăr de un glonţ ucigător. — 
«Inainte copii! Daţi de tot!» şopteşte el răsturnat în sânge 
şi proptit pe sergentul ce-l susţine, rostind încă la ceasul 
morţii, mândrul viers de răsboire al străbunilor noştri. 

Locotenenţii- Nic. Radovici şi Pav. 'Bordeanu cad şi ei 
morţi la posturile lor, de-a rândul cu vre-o sută de voinici 
soldaţi. 

Dar altora, mai numeroşi, soarta războiului se mulţumeşte 
a le răsplăti bărbăţia lor numai cu răni. 

Sublocotenentul Spiroiu, cu sângele curgând şiroaie pe 
obraz, îşi păstrează pănă la sfârşit locul său în rândurile 
columnei. 

* Locotenentul-colonel Măldărescu, luând comanda întregei 
linii de atac, după moartea maiorilor lene şi Giurescu, işi 
simte de odată slăbind sub dânsul amândouă picioarele, pă- 
trunse fără de veste de un glonţ. Lungit în patul pe care 
îl duc la ambulanţă, el trece pe dinaintea colonelului Slă- 
niceanu, opreşte pe brancardieri şi, pe când face şefului 
raport despre ceeace se petrece în fruntea bătăii, un alt 
glonţ, şuerând pe lângă dânşii se înfige în stinghia de lemn 

a patului. Dar acum nimeni nu se mai tulbură de asemenea 
mărunţişuri. 

Maiorul Burileanu şi căpitanul Chivu, pe când comandau 
călare batalioane, simt caii ucişi sub dânşii şi îşi urmează 
funcțiunile pe jos. 


Unul după altul, au dispărut din vederea oştilor, — morţi, 
răniţi sau rămaşi pe jos — mai toţi şefii de brigade şi de 
batalioane. 4 


Trupele însă trag mereu cu îndârjită mânie asupra para- ` 
petelor ce le ascund pe duşmani. Precum zmeii din poveşti, 
vitejii noştrii Curcani se bat amarnic cu pământul. 

Ca să sprijine mai tare o luptă aşă de puţin dreaptă şi 
nepotrivită pentru pedestrimea noastră, comandantul ordonă 
ca două din bateriile de tunuri ce lucrează în frontul pozi- 
țiunilor turceşti, să fie suite în grabă pe muchea dealului, 
spre a izbi şi din lature fortul principal. Invingând atunci 
toate greutăţile suişului, tunurile căpitanilor Calenderu şi Bo- 
rănescu isbutesc a se aşeză în dosul trupelor luptătoare pe 
nişte valuri părăsite de inamic, şi de acolo încep a fulgeră 
cetățuia. 

Dar Turcii nu pregetă de a le răspunde, vătămând câţi-va 
oameni şi cai din artileria noastră. 

Cât de iuți şi de stărnitoare sunt împroşcăturile agresorilor» 
care de sigur nu cad toate în sec, ele totuşi nu faca scădeă 
in mod simţitor, indărătnicia cu care se apără inamicul. 

Prin vârtejurile de fum ale aprigei puşcăriri, se zăreşte 
comandantul Turcilor, un miralai călare pe un cal alb, aler- 
gând dela ,un fort la celalt, mutând mereu din loc cele trei 
tunuri cu care el întreţine focul pe punctele cele mai primej- 
duite, indemnând, îmboldind pe ai săi cu o deosebită energie. 

Intr'un moment, ai noştri îl cred mort, căci îl văd cu- 
fundându-se de odată; dar pe semne, numai calul lui cel 
alb a fost rănit; căci rezistenţa forturilor urmează cu aceeaşi 
învierşunare. 

— «Încercă-se-va acum un asalt general în contra fortului 
celui mare? 

«Sunt trei rânduri de şanţuri şi fiecare din ele ne poate 
costă tot atâţi oameni câţi au perit, — mai adesea fără de 
vre-o ispravă hotărâtoare, — dinaintea redutelor dela Griviţa. 

— «Cutezâ-va să sacrifice fără cruţare pe toţi cei trei mii 
de Dorobanţi, ce i-au fost încredinţaţi ? 

«Şi apoi este oare convins că va obţine un succes deplin, 
acum când ora e târzie, trupele ostenite, retragerea primej- 
duită prin rovinele dela Lescovăţ; când muniţiunile încep a 
lipsi, iar prenoirea lor este cu neputinţă, de oare-ce columna 
de muniţiuni a fost împiedecată la trecerea ei printr'un sat 
părăsit de Turci, căruia Bulgarii ii dase foc. 

— «De pe bastioanele şi de pe curtinele fortului lor şi cu 
armele perfecţionate, fiecare puşcaş turc poate seceră cu în- 
leznire, la un asalt, cel puţin cinci, şease agresori, şi în amân- 
două forturile dela Rahova pot fi ca la vre-o 2000 de Ni- 
zami, cari, de când au slăbit focurile în contra cetăţuiei dela 
flancul drept, par a se fi grămădit cu toţii pe parapetele 
celei centrale. 

«Însă, patru mii de Nizami, în redutele dela Gorni-Dubnik 
au doborât în șanțurile lor peste 12.000 soldaţi ruşi din 
garda imperială, mai nainte ca cei-lalţi 28.000 ce-i mai ră- 
mâneau Generalului Gurko, să fi putut pătrunde în interiorul 
redutei 1. Și aci, abia dacă ar fi câte doi de ai noştri de dat 
în prada fiecăreia din ţevile ce-i pândesc de pe crestele 
fortului... 





1 Oştile ruseşti care, la 12 Octombre, au atacat fortul de pământ şi 
două mici redute dela Gorni-Dubnik, în care se aflau ca la 4.000 Turci 
"cu patru tunuri, erau compuse din 36 batalioane pedestrime din garda 
imperială, 27 scadroane de cavalerie şi 112 tunuri. Un alt corp de 33 
scadroane, printre care se numără şi cavaleria de Roşiori şi Călăraşi 
români, cu T batalioane de pedestrime şi 3 tunuri, operă în “acelaşi 
timp o diversiune asupra întăririlor învecinate dela Dălni-Dubnik, pentru 
ca garnizoana turcească de aci să nu meargă în ajutorul celei din Gorni- 
Dubnik. Cu toate acestea, Ruşii n'au luat cu asalt în aceă zi, perzând 
4.000 morţi şi 5.000 răniţi, decât redutele cele mici; iar către seară, gar- 
nizoana din fort s'a predat de sineşi, simțindu-se înconjurată de o ar- 
mată ce se urcă încă la numărul considerabil de 28.000 oameni. 

— «lertà-mă-va vreodată conştiinţa... iertă-mă-va părin- 
tele oştirei şi al poporului românesc, Domnitorul nostru, ca- 
rele a recomandat să se cruţe viața oamenilor... iertă-mă-va 
chiar. deşearta şi mult îndoioasa fală a unui succes atât de 
scump dobândit,... pentru o faptă aşă de cutezătoare... aşă 
de nesocotită ?» — 

Asemenea gânduri turburau negreşit pe comandantul oastei 
româneşti, pe când el, rămas aproape singur spre a dirige 
mişcările columnelor de atac, işi alesese loc pentru sine şi 
pentru statul său major, drept în mijlocul luptătorilor, în zona 
cea mai periculoasă a gloanţelor. 

Şi "ntr'adevăr, alături cu şeful, locotenentul-colonel Rosetti 
primeşte în mantela ce erà încheiată pe dânsul, un glonţ 
care-i găureşte numai haina. Alt glonţ turcesc, mai grosolan 
în glumele sale, vine să deà în treacăt o sărutare pe buza 
tânărului sub-locotenent Ghica, nepot al vrednicului Domn 
moldovean Grigorie-Vodă Ghica ; dar junele voinic scuipă 
jos doi dinţi din gură şi fără chiar a descălecă, îşi urmează 
serviciul său de ordonanţă, cu batista la buze. 

Apoi locotenentul-colonel Dimitrescu, şeful de stat-major, 
voind să încalece ca să meargă să îndrepteze direcţiunea tu- 
nurilor la una din cele două baterii ce, în cursul bătăliei, se 
transportase d'asupra plaiului, Dimitrescu este silit să se ducă 
pe jos, căci calul său cade rănit, tocmai când el îşi pusese 
piciorul în scară. 

Ordonanţele pornite dela posturile de Roşiori şi dela ba- 
teriile călăreţe din flancul drept, abia cutează să pătrundă 
sub grindina de projectile, în mijlocul "căreia se vede miş- 
cându-se mica escortă a şefului ce însuşi conduce lupta; iar 
Călăraşi: cari poartă ordinele sale scrise pe la diferitele pun- 
turi ale câmpului de bătaie, sunt, chiar dela plecare, expuşi 
a culege în sân vre-un glonţ popritor. l f 

De aceea, unul dintr'inşii căruia la un moment de groaz- 
nică înteţire a focurilor turceşti, colonelul îi impune straşnic 
ca nu cumva să paţă ceva în cale, descalecă în pripă, îşi 
face trei cruci şi pleacă fugind dabuşelea ca un dihor, pitu- 

lându-se astfel pe sub vâjâitul puştelor inamice. Tot astfel 
se întoarce el iute cu sarcina-i îndeplinită, dar răsuflarea 
i sa oprit în piept şi, căzând jos de oboseală, el numai 
cu mâna poate să arate răspunsul, ascuns sub cureaua de 
la brâu. 

Dar, ce să mai spui, domnilor! Toată oastea stă acum sub 
ploaia gloanţelor. Uitase toţi primejdia şi nu mai ştiau a-şi dă 
seamă deșpre dânsa; li se păreă doară sbârnâit supărător 
de trântori, şuieratul plumbului ce cădeă de toate părţile în 
jurul lor. Nici mai cătă vre-unul în sus ca să vadă undeare 
să plesneaseă în senin şrapnelele fumegoase cu grindină 
omorâtoare şi unde se vor mai sparge obuzurile, făcând 
proaşcă împrejurul lor. 

«Priveghind lupta chiar din sânul ei», — îmi spuneă un 
amic, de soiul său şi pănă în ajunul răsboiului simplu ciocoi 
particularnic, cum zic civililor soldaţii noştri, dar carele că- 
lare şi cu condeiul în mână a servit acolo neîntrerupt ca 
oficer de ordonanţă, — «ajunsesem cu toţii să ne deprindem 
destul de binişor cu acel poznaş concert de fluerături mâr- 
şave şi de pocnete uluitoare; şi cu toate că nu mă dau de 
fel drept un viteaz, aşă tare mă serbezisem de acea toacă 
îndrăcită, încât mă pot jură că am stat toată ziua în mij- 
locul focurilor, nu cu inima, ci cu ţigareta în dinţi, Fumul 
îmi ţineă de foame, de frig şi de frică. De atunci m'am şi 
putut încredinţă că la om se toceşte în răbdări chiar şi sim- 
tul de proprie conservare, când pe câmpul de bătălie vede 
mereu moartea răsgâiată trăgându'şi fără milă danţul prin 
vecini». 

Dacă asemenea simţiri încearcă (domnilor), sub bătaia gloan- 
telor, cei cari nu ţin în mâni arma răzbunătoare, apoi lesne 
se înţelege cu ce iuţeală şi cu ce îndârjire le vine a se în- 
trece la răspunsuri, celor cari au cu ce răspunde. l 

De aceea, schimbul de focuri a stat, în acea zi mereu viu, 
întărâtat, arţăgos, cumplit pe plaiurile Rahovei; puşcaşi şi 
tunari, de o parte ca şi de alta, au tras neîncetat, au tras. 

fără cruțare. Voinicii cu sufletele aprinse, cu vinele încleştate 
în luptă, au dat pe moarte, au dat de tot! 

Bateriile din toate părțile au mugit fără încetare toată ziua, 
însoțite mereu de puşcărirea, când pripită, când mai rară a 
focurilor de tiraliori. ` 

Acest zgomot infernal se aude acum de vre-o şeapte ore, 
vuind fără curmare de pe creasta şi după povârnişul meri- 
dional al dealurilor Rahovei. Dunărea îi poartă răsunetul 
pănă departe la Celeiuşi la Măgurele. Dar dincolo peste. 
râu, el deşteaptă şi glasul tunurilor româneşti din Bechet, 
care încep a-şi asvârli şi ele bombele în oraşul năpustit al 
Rahovei şi chiar de d'asupra lui pe culmele cele coprinse de 
oştile războitoare. - 

La Rahova, în adevăr, locuitorii bulgari, pitiți în casele 
lor, aşteaptă cu temere resultatul acestei lupte prelungite, 
cutezând abia să întrebe despre cele ce se petreceau d'a- 
supra capului lor, pe Roşiorii şi pe Călăraşii, ce din când 
în când se trămit de ceea parte, spre a vedeă dacă nu 
cumn-va malul opus ar puteă fi de un sprijin. mai fo- 
lositor. 

Din nenorocire, câte-va deşearte loviri în oraş şi pe câmp 
fură singurul ajutor ce veni în acea zi de dincolo de Du- 
năre, şi negreşit că mult mai de lipsă ar fi fost companielor 
care atacase fortul despre apus, o întărire de vreo trei patru 
sute de milițieni ce se aşteptau să fie trămişi la gura Ski- 
tului, sub conducerea maiorului Obedeanu. 

Astfel însă cum se petrece întreagă ziua, în frământările 

unei lupte obstinate, fără de succes definitiv pentru nici una 
din părţi, numai viind noaptea, se putură potoli cu încetul 
"focurile. Intunericul singur putu face pe- toţi să-şi aducă 
aminte că orice luptă trebuie să aibă un sfârşit. Atunci, 
pentru întâiaşi dată, resimţiră toţi osteneala unei zile fără de 
susținere materială. 

Datoriile către morţi şi răniţi fură însă „îndeplinite, mai 
nainte de a intră oştirea în poziţiunile sale de noapte. 

“Când merseră să ridice cadavrul lui Giurescu, alături cu 

dânsul zăceă câinele său, care-l însoţise pretutindeni. Bietul 
animal, văzând pe stăpânul său căzut cu faţa sângerată, se 
apropiase de dânsul ca să-i şteargă sângele cu limba, dar 
îndată un alt glonţ ucise tot acolo şi pe credinciosul câine 
al soldatului. 

Mai este oare trebuinţă, după toate amănuntele ce v'am 
prezentat asupra acestei eroice dar nehotărâtoare lupte să vă 
descriu sub ce triste şi descuragiătoare impresiuni au petrecut 
noaptea următoare ? 

Oştile sleite de puteri prin acea încordare, neîndestulată în 
cursul unei zile întregi, aveau mare nevoie de odihnă, de 
întremare, de muniţiuni. Toate acestea li se deteră, atât în 
avanposturile de d'asupra Lescovăţului, cât şi în tabăra prin- 
cipală dela Selanoviţa. 

Asemeni şi brigada de cavalerie, ţinută toată ziua în aspră 
şi activă veghiere, se retrase în bivoacurile sale dela Bu- 
coviţa. 

A doua zi, la 8 Noembrie, nu 'se făcură alte mişcări decât 
oarecare recunoașteri dincolo de Ogost, executate de către 
un escadron de Roşiori, care captură câteva care de provi- 
ziuni, destinate oştilor turceşti din Rahova. 

Ni se asigură că, în partea despre răsărit, ude locul e 
închis şi mai puţin expus la vânturile de pe Dunăre, ceața 
cea mai deasă a domnit toată ziua, astfel încât, şi voind, ar 
fi fost peste putinţă pedestrimii să mai încerce odată atacul 
din ajun. 

Târziu catre seară s'a mai 'limpezit atmosfera. Atunci gar- 
nizoana din forturi a putut vedeă oştile despre Lescovăţ şi 
Selanoviţa, rânduite astfel, încât ea bănui negreşit că au de 
gând a se strămută şi dânsele pe malurile Skitului şi Ogos- 
tului, spre a-i tăiă ori ce retragere în direcţiunea Arcerului, 
Lomului şi Vidinului. 

E probabil că subt impresiunea unei asemenea temeri, au 
uat T 'rcii hotărârea de a părăsi iute, pe furiş şi în întune. 
“ricul n ţii poziţiunile lor. | 
Despre această deciziune însă n'a resuflat altă ştire decât 

informațiunea ce au dat generalului Meyendorff posturile de 
Călăraşi, cum că o mică ceată de tunari se coborâse către 
seară, călări din forturi ca să cerceteze mişcările împresură- 
torilor, şi apoi încă ştirea ce primi tot către seară, dela un 
bulgar, colonelul Slăniceanu, că Turcii au trimis un agă în 
Rahova ca să le adune câteva care pentru răniţi. 

Bănuiala despre o fugă nocturnă îndemnă pe Generalul 
rus a ordonă să se dispună posturi de călăreţi şi de pede- 
strime în diferitele punturi practicabile ale Skitului şi Ogo- 
stului; iar pe colonelul român îl povăţui a pregăti un des- 
părțământ de oştire pedestră şi de tunuri, care la caz de 
trebuinţă, să meargă a întări trupele dela Skit. 
` Inţelepte erau aceste prevederi şi bune aceste pregătiri; 
dar nimeni nu sa putut gândi că Turcilor le va veni un 
ajutor, pe care nu este dat nici “celor mai dibaci strategici 
a-l răsipi. 

Acest ajutor, (domnilon),a fost ceața, o adevărată ceaţă de : 
Noemvrie pe Dunăre, o ceaţă de acelea care țin uneori va- 
poarele câte trei sau patru zile pironite la câte un mal fără 
de adăpost. 

“Mahomet a avut de astădată trecere la vechiul zeu al 
Dacilor, la unchiaşul Danubiu, care, posomorât şi ponivos, 
şi-a înfăşurat tot culcuşul într'o pâclă îndesată. 

Profitând cu dibăcia desperării de- această favoare a zeilor 
păgâneşti, Turcii au început pe la mijlocul nopții, să tragă 
focuri rari de pe bastioanele lor din stânga şi din față, ca 
să atragă atențiunea mai cu seamă în acele părți; în vremea 
aceasta, gloata lor, ştiind bine că nu va găsi liber podul de 
pe Skit, unde strejuiă batalionul Dorobanţilor mehedinţeni, 
comandat acum de căpitanul Merişescu, gloata, zic, alese pe 
tăcute un loc pe Skit, cu mult mai jos de pod, şi fiindcă 
malurile râurilor sunt pe acolo nalte şi drepte ca păreţii. 
unui sanţ, adânc de doi şi trei metri şi larg ca de zece pănă 
la doisprezece metri, iar fundul gârlei e noroios şi cu greu 
practicabil, ei aruncară cu grabă în apă, saci, saltele, corturi, 
bagaje, tot ce găsiră şi adusese cu dânşii, spre a-şi face ast- 

fel o trecătoare, Pe acel moale şi tăcut zăgaz se strecurară 
binişor şi fără zgomot cei mai mulţi soldaţi valizi ai garni- 
zoanei, luând cu sine, despuiate de orice greutăţi accesorii, 
cele două sau trei tururi, care le servise la apărarea în 
„cetăţui. 

E probabil că această fugă, aşă bine secundată de opăci- 
rile atmosferei, se şi operase în mare parte, când, pe la trei 
ore din noapte, o despărţire din garnizoana turcească, ră- 
masă în urmă spre a ocroti carele cu bagaje, cu muniţiuni, 
cu răniţi şi chiar chesoanele tunurilor, se prezentă la pod, 
cercând a-şi face trecere, prin răzbaterea companiilor noastre 
de Dorobanţi. 

Acestea însă ştiură a Ji se împotrivi cu bărbăţie; o luptă 
de vre-o trei ore se încinse acolo, pe, întunericul nopţii şi al 
ceţei, împuşcând unii într'alții, mai mult de pe auz decât 
pe ochite. 

Totuşi, podul rămase închis fugarilor turci pe cari îi po- 
prise în loc păretele viu format de Dorobanţii noştri. 

Pe Roşiori îi vesteşte despre această luptă puşcărirea ce , 
se aude în depărtare, precum şi tropotele unei cete de caiai 
Ulanilor ruşi dela strejile înnaintate, cari, speriindu-se în în- 
tunerec de primele detunături, îşi rupsese căpestrele şi so- 
sesc în fuga mare pănă în bivoacul românesc, Dar negura- 
e aşă de orbitoare încât călărimii noastre îi stă peste pu- 
tință de a se cercà măcar să apuce înnainte pe drumul în- 
gust şi brăzdat cu făgaşe şi cu gloduri, ce şerpueşte pe malul 
râpos al Skitului, 

Abia pe la 5 ore dimineaţa, bateria călăreţilor, însoţită de 
trei escadroane, isbuteşte a se aşeză pe sprânceana dealului 
din faţa podului, ca să ajute prin focurile sale, indelungata 
şi vitejeasca apărare a pedestrimii. Curând după aceea, o 
pårte din Roşiori, făcându-şi loc prin ceața alburie, năvălesc 
cu iuțeală asupra Turcilor înglotaţi şi nimicind într'o clipă a 
lor rezistenţă desperată, înleznesc luarea în pradă a unei 
sute trei-zeci de care cu bagaje, arme şi muniţiuni, a trei 
chesoane de tunuri şi a vre-o 50, 60 de robiţi. 


Ar, OnoBescu, — Opere complete, Vol. I. 23 

Dintre apărătorii acestui convoi, mulţi picase sub focurile 
trase de batalionul căpitanului Merişescu; alţii sub săbiile 
plotoanelor de Roşiori. 

[n acea învălmăşeală, unde pe nevăzute arsura gloanţelor, 
vârful baionetelor şi tăişul săbiilor ajung pe luptători, Turcii, 
simțindu-se acum strânşi de aproape şi fără scăpare, strigau 
din răsputeri: Allah! şi Aman! Ei duceau dorul celor cari, 
de cu noapte, avusese parte a se furişă peste Skit. 

Toţi aceia într'adevăr, — deşi numărul lor nu poate să 
fi fost mare, căci în diferitele lupte dela 7 şi 9 Noemvrie s'a 
putut constată că, din oamenii garnizoanei pierise mai bine 
de cinci sute, — toţi cei ce trecuse apa pe podul lor de 
aşternuturi, fugeau acum spre Cotuzlui, ocolind prin bălțile 
şi tufişurile luncei, posturile noastre dela Hârleţ. 

Generalul Meyendorff înştiinţase dizdedimineaţă pe co- 
lonelul Slăniceanu că îşi propune a-i urmări cu cavaleria 
sa, îndată ce se va mai lumină de ziuă şi că speră a-i prinde 
pe toţi. 

Pentru acest sfârşit, comandantul brigadei româneşti, co- 
„onelul Creţeanu, a trămis cinci din escadroanele sale, sub 
ordinile locotenentului-colonel Kirițescu, ca să înainteze pănă 
la Cotuzlui, hărţuind şi robind pe fugari. 

Această operaţiune complimentară a coprinderei Rahovei 
se şi începuse cu oarecare succes de către Roşiorii noştri 
când ei primiră drept ajutor alte câtevă escadroane de Ulan, 
ruşi veniţi pe la Hârleţ. 

Colonelul acestora, temându-se însă de a obosi preă tare 
caii săi şi de a nu preă ajunge la timp, călare, pe inamicii 
care erau pe jos, apoi încă şi tare supărat pe pustia de ceaţă 
care nu voiă de loc să se risipească, stătù câtvă timp la în- 
'doială, consultându-se în limba rusească, dinaintea ofiţerilor 
noştri cu un locotenent-colonel ce comandă bateria călăreaţă 
a Ruşilor. Din vorba lor ai noştri nu pricepură altceva decât 
alternativa ce ei îşi puseră la sfârşit, întrebându-se unul pe 
altul: Bz nepeg adică Înainte? sau nasa ? Înapoi? 

Colonelul se hotărî pentru ticnitul nasaaz! Escadroanele 


CURCANII 355 


de Roşiori trebuiră să asculte de dânsul, ca mai mare la 
rang; renunțând dar cu părere de rău la succesul ce li-l 
înlezneau aşă de bine împrejurările, fură nevoite'să facă 
şi ele. 

Negreşit că, în calitatea sa de bun şi prevăzător aliat, 
înțeleptul colonel n'a voit să mai încarce budgetul, aşă de 
împovărat al ţărei noastre, cu întreţinerea a câtorva sute mai 
mult de prizonieri otomani flămânzi. 

Se întoarseră dar toţi spre Rahova, unde cavaleria a in-: 
trat mai în acelaş timp când colonelul Slăniceanu se coboră . 
în oraş din întăriturile rămase acum în mâinile ostaşilor 
români. ` 

Să nu mai întunecăm bucuria succesului dobândit, prin 
descrierea respingătoare a câtorva cadavre de bieți soldați 
români, ce s'au aflat în forturi, groaznic batjocoriți şi mă- 
celăriți de Nizamii otomani, cari îi prinsese, poate numai 
răniți, în bătălia dela 7, şi cu iataganul le crestase, adânc 
semnul crucii pe piept şi pe pântece. Atât numai să spu- 
nem că, la Rahova ca pretutindeni în această campanie, s'a 
dovedit că în războiu ostaşul turc, fie Nizam ori Bași- 
buzuc, fie Seiz ori Paşă, rămâne pururea o fiară sălbatică, 
un lup turbat, ce nu-şi schimbă năravul, de odată cu părul. 

Rahova eră acum a noastră. Roşiorii şi Dorobanţii îm- 
plântase pe bastioanele forturilor ei steagul cu trei colori al 
României. 

Dizdedimineaţă însă, pe la 7 ore, în acea zi de 9 No- 
emvrie, generalul Lupu trecuse dela Bechet Dunărea spre 
a constată izbânda şi a luă comanda nouilor poziţiuni câşti- 
gate de oştile româneşti ce operau decindea. 

Rahova rămase în deplina noastră stăpânire, după un atac 
al trupelor noastre, care, dacă nu zdrobise, dar în ori ce caz 
înfricoşase pe Turci într'atâta, încât ei o deşertară cu pripă 
şi nici se mai gândiră a o recăpătă. E 

Cu o lună şi mai bine înainte de aceasta, un corp în- 
semnat de cavalerie şi de tunuri ruseşti renunţase a o co- 
prinde, după o bombardare de mai multe ore. Dar în anul 

1820, când Generalul rus Geismar luă Rahova din mâna 
Turcilor, în luna lui Maiu, cu pierderi mult mai simţitoare 
decât cele ce am încercat noi la 1877, în 7 şi 9 Noemvrie, 
Ruşii nu se putură menţine mult timp întrînsa şi fură siliţi 
de Turcii dela Vidin a se retrage peste Dunăre. 

Pre noi, nu Turcii ne-au făcut să părăsim Rahova, pe care 
totuşi am câştigat-o cu sângele vitejilor noştri. 

Dar acestei coprinderi a Rahovei de către oştirile româ- 
neşti, i s'au făcut, (domnilor), imputări felurite şi chiar con- 
tradictorii. 

S'a zis, bunăoară, că luarea Rahovei n'a fost un succes 
deplin, de vreme ce forturile ei nu s'au coprins prin asalt. 

Această obiecţiune mi se pare, mie unuia, a fi numai spe- 
cioasă, şi pentru ca ea să obţină încuviințarea tuturor, ar 
trebui mai întâi ca belicoşii ei născocitori să se însărcineze 
a dovedi lumii culte că nu este bine când cu puţină, pier- 
dere de oameni, dar cu dovedire învederată de curagiu se 
câştigă în război poziţiunile trebuitoare, ci că trebue neapărat 
ca în șanțurile fiecării cetăţi coprinse, să se aşterne drum 
neted pe împlutură de cadavre. 

Dar atunci, reprobaţiunea căzută pe luarea Rahovei s'ar 
întinde asupra întregei tactice moderne a armatelor pru- 
siane, întru ceeace priveşte coprinderea cetăților fortificate. 

Strategicii Prusiei sunt de părere astăzi, că cetăților întă- 
rite li se cuvine mai mult jertfă de timp şi de răbdare, prin 
straşnice împresurări armate, „decât jertfă de oameni prin 
asalturi. Şi mi se pare că întru aceasta ca în multe altele, 
ei judică sănătos. 

Despre luarea Rahovei, s'a mai spus însă şi contrariul, 
adică cum că s'a pierdut în juru-i preă multă lume pentru 
` un rezultat neinsemnător. 

Vre-o 280 oameni, cu morţi şi cu răniţi, dintr'o oştire to- 
tală de aproape 7000, mi se pare a nu fi tocmai multă pier- 
dere, când ori-ce redută, luată sau neluată şi în genere mai 
puţin importantă decât poziţiunea strategică dela Rahova a 

costat, mai ales aliaților noştri, nu sute, ci mii şi zecimi de 
mii de oameni. 

In fine s'a zis că este o ruşine de a nu fi prins garni- 
zoana din Rahova, care a fugit noaptea hoţeşte. 

Aci iar, cuvintele criticei mi se par foarte puţin înte- 
meiate. 

Lasă, mai întâi, că de ar fi vre-o ruşine în ceeace s'a în- 
tâmplat la Rahova în noaptea -despre 9 Noemvrie, aceea ar 
privi numai pe fugarii turci, căci la noi se zice că fuga deşi 
sănătoasă, este însă r4șinoasă, şi nouă, dacă ni se poale 
impută ceva, e tocmai că ne-am lipsit de plăcerea lesni- 
cioasă, dar în realitate cam zadarnică, de-a fugi călări pe urmele 
păcătoşilor de Turci, carii îşi luase lumea în cap, îngroziţi 
de atacurile noastre. 

Aci însă, osebit de vestitul masa, care, precum aţi au- 
zit, a fost sentinţa decisivă în această afacere, apoi să nu; 
uităm că s'a vărit la mijloc şi un factor fizic, cu care de 
sigur nu se puteau luptă nici Roşiorii, nici Dorobanţi 
noştri. i 

De poznele şi de toanele iernatice ale Dunării, — şi chiar 
anume la Rahova — a avut a suferi însuşi marele geniu răz- 
boitor al României, eroul nostru Mihaiu-Viteazul. 

lată ce ne spune cronica despre cele petrecute în răz- 
boiul Bulgariei dela 1598, tocmai în aceeaşi lună a lui 
Noemvrie. 

Să aducem mai întâi aminte că Mihai, trecând Dunărea 
pe la Nicopole, se urcase tot învingător, pănă la Vidin şi 
azolo se luptase vitejeşte în contra Turcilor; în acea vestită 
bătălie, fraţii Buzeşti îi scăpară zilele, ucigând la vreme pe 
turcul, care îşi împoncişase'sulița în pântecele sia ul 

Cronica adaugă acestea: 


«După ce bătură acest război şezu Mihaiu-Vodă sub cetatea Vidinului 
zece zile depline, arzând împrejur toată marginea ţărei turceşti, şi iar 
se întoarse Mihai-Vodă, cu toate oştile cu toată dobânda, ca să treacă 

Dunărea pe la Rahova !, însă când fură oștile jumătate trecute, se lăsă 
vânt cu vihor spre Dunăre, şi atuncea se împărţiră oştile şi rămaseră 
jumătate aşteptând zece zile, pănă ce se potoli vântul; iar oştile au tot 
plenuit şi au ars ţara turcească. Deci trecură cu toată dobânda, de se 
adunară la Noemvtie în 5, an. 6607». 


Judecaţi acum pe dreptate şi d-voastră, (domnilor), dacă co- 
lonelii noştri Slăniceanu şi Creţeanu, — ba chiar şi generalul 
rus Meyendorff, — puteau să potolească ceața dela Rahova, 
în Noemvrie trecut, când însuşi Mihai-Viteazul nu s'a pri- 
ceput, la Noemvrie 1598, să potolească vântul cu vihor ce 
se lăsase pe Dunăre, în aceeaşi împâclită şi viforoasă 
Rahovă. l 


Nu, (domnilor), să nu cătăm în deşert nodul în papură; să 
nu ne silim a nimici noi înşine merite, care nu sunt atâtale 
cutării sau cutării personalităţi private, ci ale oştirilor noastre 
“în de obşte, ale mulţimii întregi. 

Destul, destul se vor cercă străinii a ne scoate nume că, 
mici şi mari, nu suntem buni de nici o treabă. 

Noi, să ţinem cumpănă dreaptă pentru a judecă faptele 
noastre din ultimul război, ca şi orice alte acte ale naţiunii. 

Adevărul e că noi am cam moştenit dela străbunii noştri, 
obiceiul de a glumi şi a râde despre orice faptă de laudă a 
noastră, de a luă în răspăr pe toţi cei dintre noi, cari oare- 
cum fac onoare ţărei. 

Legionarii romani, când aduceau în triumf la Roma pe 
câte unul din căpitanii lor, care se distinsese în luptele lor 
cu inamicii republicei, aveau curiosul obicei de a cântă şi de 
a spune în gura mare tot felul de ocări şi toate defăimările 
câte le treceau prin minte împotriva triumfătorului; şi po- 
porul împrejur râdeâ cu hohote. 


1 Vezi în Magazinul istoric pentru Dacia, tom. iV. p. 291, unde cu 
învederată greşală s'a scris: Rusiava în loc de: Rahova, această eroare 
a fost păstrată de N. Bălcescu în Istoria Românilor sub Mihai Vodă 
Viteazul, ediţ. din 1877, pag. 8306. 

Tot cam aşă clevetitoare par a fi rămas şi gurile Curca- 
nilor noştri, de oarece se zice că ei cântau prin taberile lor 
din Bulgaria, o horă care, — dacă nu mă înşel, — sună 
cam astfel: 


Oştile stau față 'n faţă, 
Maiorii la ambulanţă, 
Colonelii 'n depărtare, 
Generalii la hotare. 


Nu râdeţi, (domnilor), căci râdem de râsul nostru, şi de 
sigur nu este cazul, când vorbim despre lupta dela Rahova, 
să batjocorim pe ofiţerii noştri. 

Acolo dacă şi generalul n'a stat tot mereu /a kotare, căci 
s'a grăbit a îi cel d'întâi a le părăsi, spre a luă posesiune 
de cetatea deşartă de inamici, apoi de sigur colonelii n'au 
stat în depărtare, căci i-au văzut toţi stând mereu, cu cel 
mai mare sânge rece, în. mijlocul pericolelor semănate jur 
împrejurul lor, nici maiorii nau rămas în ambulanță, căci 
doi dintr'înşii au picat morţi pe câmpul de luptă, cu gloanţe 
în frunte şi în piept, iar cei cari au trecut la ambulanţă, 
au plătit acolo odihna lor fără voie cu plumbul scos din 
carnea lor, 

Din zece ofiţeri superiori cari mânară trupele române pe 
culmile dela Rahova, doi le-au ilustrat prin a lor moarte, alţi 
doi prin ranele lor, iar toţi ceilalți prin statornica lor pre- 
sență şi activitate în mijlocul rândurilor de luptători, în acea 
zonă primejdioasă a bătăliei, unde fiecare glonţ putea să 
străpungă fără deosebire, un piept vitejesc, sau supt o manta 
soldăţească, sau supt o tunică de ofiţer. 

Cu asemenea fapte ne putem în adevăr mândri, (domnilor); 
căci nu poate fi mai lăudată purtare a şefilor unei: armate, 
decât aceea de a cruţă, pe cât onoarea permite, viaţa solda- 
ților, — muncitori ai pământului, — şi de a-şi expune pe 
a lor. 

Exemple ca acestea întăresc inima poporului; iar când 
inima ţăranului este întărită prin vitejie în război, atunci — 

am mai spus’o, — putem trăi încredințați că el nu va stà 
în nepăsare, nici se va da în laturi, de câte ori vre-un pe- 
ricol va ameninţă ființa sau drepturile țării. 

Intr'astfel au prețuit lupta dela Rahova judecătorii cei ma; 
înalt îndreptăţiţi dintre pământeni şi străini, câți au putut 
căpătă ştiinţe exacte despre cele ce s'au petrecut acolo. 

Când modestia noastră, a Românilor, a voit să subordone 
meritoasa. purtare a tuturor oştenilor români dela Rahova 
scopului cam secundar al întreprinderii, însuşi împăratul 
Alexandru, — carele pe atunci preţuiă valoarea Românilor, 
de pe asprul şi nefăţăritul câmp de război, şi nu din sânul 
răsfăţărilor îndemnătoare la rău şi la strâmbătate ale cabi- 
netului său diplomatic, —- împăratul Alexandru a dat ordin 
ca să se serbeze pe altar această frumoasă izbândă a tru- 
pelor româneşti. i 

In fine, Măria Sa Domnitorul, pe care ţara l'a ales acum 
din nou, ca arbitru suprem al destinelor ei militare, a în- 
semnat bătăliei de care v'am vorbit, locul ce ea trebuie să 
ecupe în mintea noastră şi a urmaşilor noştri. 

Cutez dar a sfârşi, rememorând înseşi patrioticele cuvinte, 
adresate de Comandantul suprem al oştilor româneşti, că- 
tre representauţii ţării, câteva zile numai după luarea Ra- 
hovei 1: 


«Cum oştirile române şi-au făcut datoria pe câmpul de bătaie, o ştie 
țara, o spun vitejii şi puternicii noştri aliați, o recunosc înşişi duşmanii 
noştri ! 

«Soldaţii noştri n'au desminţit nobilul sânge ce curge în vinele lor. 

«Ei, prin vitejia lor, au îmbogăţit analele noastre militare, înscriind 
pe paginele acestora, numele luptelor dela Rahova şi dela Grivifa ală_ 
turi cu numele glorioaselor bătălii dela Rahova şi dela Călugăreni.» 


Bucureşti, 1878. 


1 Mesagiul domnesc prin care s'a deschis sesiunea corpurilor legiui- 
oare la 15 Noemvrie 1877. 

